
Jau keli šimtmečiai, kai tiriamos baltų kalbos ir atskiros 
jų tarmės, renkami archeologijos ir etnografijos duomenys, 
tautosaka, liaudies menas. Nemaža surinktos medžiagos 
dalis paskelbta. Tyrinėtojams tapo prieinami unikalūs prū- 
sų kalbos paminklai (Trautmann, 1910; Mažiulis, 1966), 
leidžiami išsamūs lietuvių, latvių ir prūsų kalbų žodynai 
(Dabartinės lietuvių kalbos žodynas, 1954, 1972; Lietuvių 
kalbos žodynas, 1941—1978;. Latviešu valodas vardnica, 
1923—1946;: Latviešu literūras valodas vardnica, 1972— 
1980: Latviešu valodas biežuma vardnica, 1966— 1976; 
Tonopos, 1975—1980), paskelbta dalis baltų vietovardžių 
ir asmenvardžių (Kalvaitis, 1910; Gerulis, 1922; Trautmann, 
1925; Lietuvos TSR upių ir ežerų vardynas, 1963; Endzelins, 
1956—1961; Lietuvos TSR administracinio-teritorinio su- 
skirstymo žinynas; 1974—1976; Latvijas PSR administrati- 
vi teritorialis iedalijums, 1972; Zinkevičius, 1977). Lietu- 
vių ir latvių kalbomis nuo XVI a. (kai 1547 m. pasirodė 
pirmoji lietuviška knyga, o 1585 m.— latviška) iki šių die- 
nų jau wra sukurta gausi raštija ir grožinė literatūra (žr. 
Lietuvių literatūros istorija, 1957—1968; Latviešu literatū- 
ras vėsture, 1956—1963). Pasirodė daug vertingų lietuvių 
ir latvių tautosakos rinkinių, iš kurių minėtini dideli A. ir 
J. Juškų, J. Basanavičiaus, K. Barono, L. Berzinio, R. Klaus- 
tinio ir J. Endzelyno, P. Šmito, P. Birkerto ir lietuvių bei 
latvių tarybinių folkloristų parengti rinkiniai. Paskelbta 
vertingų lietuvių ir latvių liaudies meno kolekcijų (Lie- 
tuvių liaudies menas, 1956—1974; Bernotienė, 1974; Lat- 
viešu tautas maksla, 1961—1967). Kolektyviniuose ir mo- 
nograiinio pobūdžio darbuose aprašyta lietuvių ir latvių 
liaudies buitis ir papročiai (Lietuvių etnografijos bruožai, 

1964; Latviešu etnografija, 1969) *, ištirtos kai kurios tau- 
tosakos problemos (Lietuvių tautosakos apybraiža, 1963; 
Latviešu folklora, 1959) **. Seniai paskelbti svarbiausieji 
baltų mitologijos šaltiniai (MierzyAski, 1892— 1896; Man- 
nhardt, 1936), bandyta apžvelgti visą senąją baltų mito- 
logiją ir atskiras jos sritis (Narbutt, 1835; Mannhardt, 1875; 
Usener, Solmsen, 1894; Basanavičius, 1903; Šmits, 1926; 
Balys, 1930— 1978; Thomas, 1934; Jansons, 1937; Klemen, 
1938; Ivinskis, 1938; Adomovičs, 1935; 1937; 1940; Brune- 
nieks, 1940; Slaviūnas, 1947: Biezais, 1953—1976: Jaskie- 
wicz, 1952; Pisani, 1950; Balys, Biezais, 1965; Johansons, 
1964; TomopoB, 1972; Strom, Biezais, 1975; Vėlius, 1977; 
Greimas, 1979; Dundulienė, 1979 ir kt.). Ypač daug naujų 
taktų apie tolimiausią baltų praeitį surinko ir išanalizavo 
archeologai (Lietuvos archeologijos bruožai, 1961; Lietu- 
vos TSR archeologijos atlasas, 1974—1978; Latvijas -PSR 
arheologija, 1974; Engel, 1935; Engel, Baume, 1937) ***, 


* Papildomai žr.: Galaunė, 1930; Glemžaitė, 1958; Jucevičius, 1959; 
Dundulienė, 1963; 1979 c; Katkus, 1965; Butkevičius, 1971; Kudirka, 1973; 
Lietuvninkai, 1970; Vyšniauskaitė, Laniauskaitė, 1977; Morkūnas, 1977; 
Merkienė, Milius, 1979; Tamošaitis, 1979; Bielenstein, 1907—1919,; Šmits, 
1912— 1923; Brastinš, 1923; Abolinš, 1935; Austrums, 1939; Aizsils, 1941; 
Lideks, 1940; 1942; Niedre, 1946—1947; Ligers, 1942; 1952; 1954; Būr- 
zinš, 1958; Cimermanis, 1959; Krastina, 1959; Leinasare, 1962; Dumpe. 
. 1964; Slava, 1966; Arheologija un etnografija, 1957—1979; Zinatniskas 
atskaites, 1972—1980; Etnogrūfijas un folkloras raksti, 1953; Marepna- 
Abi GanTHicCKOK 5KCHeĄKMMKU, 1954; BanTruiCKHi  5THOrpabhvecknA 
"oopHuK, 1956; DTHHUecCKa4 aHTPoOMOAOrHa. MpuGanTHKA, 1959; Borr- 
poCkI 3THHUeCKOK HcTOpuH IlpuGanTHUKŲ, 1959 ir kt. | 

** Zr.: Sruoga, 1957; Krištopaitė, 1965; Čiurlionytė, 1969; Sauka L., 
1968; 1978; Sauka D., 1970; Jokimaitienė, 1970; Kerbelytė, 1970: Aleksy- 
nas, 1971; CnaBrOHac, 1972; Grigas, 1976; Vėlius, 1977; Jonynas, 1979; 
Beėrzinš, 1940; Niedre, 1948; Vitolinš, Melngailis, 1951—1953; Ozols, 1968; 
Latviešu folklora, 1977; Kokape, 1978; straipsniai ir studijos tęstiniuose 
leidiniuose: Mūsų tautosaka, 1930—1935; Tautosakos darbai, 1935—1940; 
Latviešu folkloras krūtuves materiali, 1932—1941; Folkloras instituta 
raksti, 1950 ir kt. 

***Papildomai žr.: Gaerte, 1927; 1929; Okulicz, 1973; Tarasenka, 
1928; Gimbutas, 1965; 1968: Volkaitė-Kulikauskienė, 1970; Rimantienė, 
1979; 1980 a, b; PuMaHTeHe, 1971; Lietuvos archeologiniai paminklai, 
1968; Lietuvos prekybiniai ryšiai, 1972; Lietuvių materialinė kultūra, 
1978; Lietuvos archeologija, 1979; Antoniewicz, 1979; ApeBKežmniue H3A€e- 
»ua, 1980; „Vaitkunskienė, 1981; Hausmann, 1910; Baltische Studien, 
1914; Latvijas.. arhaiologija, 1926; Šturms, 1927; 1936; . Arhaiologijas 
raksti, 1928—1933; Otrs kongress, 1931—1936;. Latviešu aizvėstures 

Neįmanoma išvardyti visų net ir svarbiausių baltistikos 
darbų, nes vien atskirų mokslo šakų bibliografijos jau 
sudaro solidžius tomus (BanTpaMažkTHC, 1904; Hollander, 
1924; Štengele, 1935; 1937—1940; Mackensen, 1936; 
Ozols, 1938; Ivinskis, 1938 a; Thompson, 1957; 1962; Iva- 
nova, Arnicane, 1963; Šakare, 1973; Bielinis, Stanevičienė, 
1963; 1965; Kriukelienė, Stanevičienė, 1971; Paulauskienė, 
1977; Barbare, 1976; Greble, 1971; 1975; Kubicka, 1967— 
1970; Adomonienė, Milius, Tautavičius, 1969; Pagirienė, 
Tautavičius, 1970; Adomonienė, 1980 ir kt.). 

Tačiau dauguma čia paminėtų ir nepaminėtų darbų 
liečia atskirų baltų tautų (lietuvių, latvių, prūsų) atskiras 
gyvenimo ir kultūros sritis, dažnai net nesiedami vienos 
mokslo šakos duomenų su kitų mokslo šakų duomenimis. 
Kol kas dar nėra nustatyti bendrieji baltų kultūros ir so- 
cialinio gyvenimo dėsniškumai, neišryškintas jų savitumas 
ir vieta visoje indoeuropiečių tautų šeimoje. Apibendri- 
nančių darbų stoka trukdo spręsti ir aktualią baltų etno- 
genezės problemą, kuriai pastaruoju metu skiriama vis 
daugiau dėmesio ir kuri buvo liečiama net keturiose kon- 
ferencijose: Rygoje (1977), Maskvoje (1978) ir Vilniuje 
(1979, 1981) (IlpoGAeMeEr, 1979; 1980; 1981; BrHoOAKUHTBH- 
CTHYeCKHe KOHTAKTbI, 1978; BTHOrpabuveckHe aCIEKTEI, 
1980; H3 ApesHežūimueū HcTOpHu, 1980). 

Šiame darbe, remiantis įvairių mokslo šakų duomeni- 
mis, bandoma aptarti senąją, daug kur dar mitine gamtos ir 
visuomenės samprata pagrįstą baltų pasaulėžiūrą ir iškelti 
vieną kitą daugiau socialinio pobūdžio ją nulėmusią prie- 
žastį. Tačiau bandoma aiškinti tik pačius bendriausius 
baltų pasaulėvaizdžio bruožus, o ne rekonstruoti konkre- 
taus laikotarpio pasaulėžiūrą ir socialinę struktūrą, nes 
šito padaryti negalima dėl pasirinkto objekto tyrimo ly- 
————————- 5 ———— T 


materiali, 1930—1936; Latviešu kultūra senatnė, 1937; Moora, 1929; 1938; 
1952; Licis, 1939; Rizga, 1940; Kilian, 1955; Strods, 1957; Arheologija, 
1962; Šnore, Zaria, 1980; Pavele, 1959; Zarina, 1970; Studia archeolo- 
gica 1970; Arheologija un etnografija, 1957—1979; Referūtu tėzes, 
1959—1971; Zinatniskas atskaites, 1972—1980;Moopa, Amra, 1969; My- 
rypeBuų, 1965; TpayaoBuc, 1967; TpeTrcakoB, 1968; CenoB, 1970: Bag- 
KHHa, 1970; BaahMocBa3u GOanTOB, 1970; H3 ApesHeūmei HcTOpKH, 1980 
ir kt. 


gio ir naudojamų šaltinių pobūdžio. Darbe remiamasi tau- 
tosaka, papročiais, liaudies menu, tikėjimais ir kita meė- 
džiaga, kuri, nors daugiausia yra užfiksuota XIX ir XX a., 
atspindi įvairiais laikotarpiais, pradedant nuo seniausių 
akmens amžių, vyravusias pažiūras ir įsitikinimus. „Liau- 
dies atmintiis,— kaip teigia tarybinis rusų archeologas 
B. Rybakovas,— yra matuojama dešimtimis tūkstantmečių" 
„(PHiGakoB, 1981, p. 95). Įvairių laikotarpių vaizdiniai 
yra užsikonservavę ir XIII-—XVII a. užfiksuotuose baltų 
mitologijos šaltiniuose (kurie irgi panaudojami darbe), nes 
„Teliginių vaizdinių evoliucija vyksta ne senuosius tikėji- 
mus pakeičiant naujais, bet prie išlikusių senų tikėjimų 
pridedant naujus“ (ten pat). Marksizmo-leninizmo klasikai 
jau yra pažymėję, kad „religija, kartą atsiradusi, visuomet 
išlaiko tam tikrą vaizdinių atsargą, paveldėtą iš ankstes- 
nių laikų, nes apskritai visose ideologijos srityse tradicija 
yra didelė konservatyvi jėga“ (Marksas, Engelsas, 1950, 
p. 360). O kol nėra nors apytikriai nustatytas naudojamų 
šaltinių informacijos amžius, būtų per daug rizikinga ban- 
dyti į konkretesnius laiko rėmus įsprausti pagal tuos šal- 
orientuojamasi į senąjį baltų pasaulėžiūros etapą. Todėl iš 
turimų šaltinių stengiamasi atrinkti senesnę informaciją ir 
ja remiantis iškelti žmonijos kultūros priešaušrį siekiančias 
priešpriešas (opozicijas). Aptariamos pasaulėžiūros ir ją 
suformavusios socialinės diferenciacijos pamatai tikriau- 
siai jau buvo paveldėti iš proindoeuropiečių laikų, o bal- 
tams išsiskyrus iš kitų indoeuropiečių, jie padėjo organi- 
zuoti ir. stiprinti jų socialinį gyvenimą. Baltų gentims pra- 
dėjus skaidytis ir tolti vienoms nuo kitų, neišvengiamai 
turėjo irti ir senoji jų socialinės diferenciacijos bei pasau- 
lėžiūros sistema. Tačiau atskiri tos sistemos reliktai dar 
ilgai išsilaikė tradiciniame baltų pasaulėvaizdyje, nes įvai- 
rūs antstatiniai, ideologiniai reiškiniai, turintys santykišką 
savarankiškumą, pakitus juos pagimdžiusiai bazei, gali 
dar ilgai išlikti žmonių sąmonėje (Marksas, Engelsas, Le- 
ninas, 1982, p. 23—24). | 

„ Gilintis į senovės baltų pasaulėžiūrą skatina tarybinia- 
me filosofijos moksle susidariusi tradicija kiekvienos tau- 

tos filosofijos istoriją pradėti nagrinėti nuo seniausios 
liaudies pasaulėžiūros, užsifiksavusios mitologijoje, folklo- 
xe ir kitose tradicinės kultūros formose. Senąja mitine 
liaudies pasaulėžiūra pradedama rusų, baltarusių, Kaukazo 
ir Vidurinės Azijos tautų filosofijos istorija (HcTopuxa 
<bHunocobuu B CCCP, 1968, p. 47, 59—60, 62, 228—230 
ir kt.). Ši tradicija paremta tuo didžiuliu dėmesiu, kurį mi- 
tologijai ir apskritai visai pirmykščių žmonių pasaulėžiūrai 
rodė  marksizmo-leninizmo klasikai; šias problemas 
K. Marksas ir F. Engelsas nagrinėjo per visą savo mokslinę 
veiklą ir šio darbo rezultatai buvo įkūnyti ne tik klasiki- 
niame marksizmo veikale „Šeimos, privatinės nuosavybės 
ir valstybės kilmė“, bet ir žymiai ankstesniuose K. Markso 
ir F. Engelso veikaluose: „Ikikapitalistinės gamybos for- 
mos“, „Dėl politinės ekonomijos kritikos“, „Kapitale“; ,,„An- 
ti-Diūringe“, „Gamtos dialektikoje“ ir kt.. (FyceB, 1961, 
p. 5). | 

Šiame pradiniame tyrimo etape baltų pašaulėžiūrą mMė- 
ginama tirti pagal universalias priešpriešas (žemai—dukš- 
tai, vakarai—rytai, vanduo—ugnis, juoda—balta, naktis-— 
diena, mėnulis—saulė, senas— jaunas ir kt.), kuriomis buvo 
reiškiamas bendriausias kolektyvo požiūris į aplinką. Prieš- 
priešos paprastai esti neįsisąmonintos, ir, analizuodamas 
jas, tyrinėtojas pro nuolat kintantį reiškinių paviršių gali 
pasiekti objektyvius pačios visuomenės nesuvoktūs dėsniš- 
kumus (AeBu-CTrpoc, 1980, p. 37—40). Toks nagrinėjimo 
būdas įgalina atsiriboti nuo konkrečių, nuolat kintan: 
čių, atskirose vietose kiek skirtingų pasaulėžiūros for- 
mų. Tuo neignoruojama ir neneigiama didelė visų tra- 
dicinės baltų kultūros reiškinių įvairovė ir istorinė jų kai- 
ta, o tik laikinai atsiribojama nuo jos, norint apčiuopti 
bendriausius, kad ir neryškius, senosios socialinės sistemos 
ir pasaulėžiūros kontūrus. Panašiai — išryškinant universa- 
lias jų priešpriešas — kultūros jau senokai yra tiriamos 
tarybinių ir užsienio mokslininkų. Čia visų pirma minėtinos 
prancūzų antropologo K. Levi-Stroso, tarybinių lingvistų ir 
kultūrologų V. Toporovo, V. Ivanovo, J. Lotmano ir kitų 
studijos. Be to, šiame darbe siekiama ne parodyti pavie- 
nius baltų pasaulėžiūros bruožus, o nustatyti bendriausius 

tos pasaulėžiūros dėsniškumus, nubrėžti kad ir neryškius 
sistemos kontūrus, aiškinant atskiras priešpriešas ir ypač 
geografinę jų orientaciją. 

Mąstymas priešpriešomis ir jų gausumas viso pasaulio 
tautų kultūrose yra nulemtas seniausios ir universaliausios 
dualistinės visuomenės organizacijos, kuri žymiu mastu są- 
lygojo pirmykščio Žmogaus požiūrį į pasaulį kaip į dviejų 
priešingų polių, priešingų pradų vienovę. Jos pagrindu 
buvo sudaroma „pirmoji žmogaus protui pasiekiama išori- 
nio pasaulio klasifikacija, susikuriamas primityvus, bet 
savotiškai logiškas požiūris į pasaulio sandarą“ (30n07Ta- 
pes, 1964, p. 292). Tai paliko neišdildomą pėdsaką žmoni- 
jos mąstyme, kalboje, pasaulėžiūroje. Antra vertus, prie- 
laidas dualistinei klasifikacijos. sistemai susiformuoti su- 
darė pati Žmogaus smegenų ir mąstymo proceso struktūra 
(žr. HBanoB, 1978). Dualistinės organizacijos reliktų pa- 
stebima daugelyje indoeuropiečių visuomenių (30A0- 
TapęB, 1964; Hanos, Tomopos, 1965 ir kt.). Jų esama ir 
senovės baltų socialinėje struktūroje. Tačiau, norėdami 
juos išryškinti, susiduriame. su akivaizdžia kliūtimi: dau- 
gelis dualistinei pasaulėžiūrai būdingų reiškinių baltų 
(kaip ir kitų indoeuropiečių) kultūroje yra sušvelninta, iš- 
lyginta įvedus savotišką tarpininką. Pastebėta, kad visoje 
dualistinės visuomenės klasifikavimo sistemoje dominuoja 
dvinaris principas, o baltų sistemoje — trinaris. Tai ver- 
čia manyti, kad dualistinės organizacijos ir pasaulėžiūros 
reliktai baltų areale yra labai susipynę su trinarės visuo- 
menės organizacijos bei pasaulėžiūros reiškiniais. O šita 
visuomenės organizacija, kaip modernesnė, formavosi ant 
dvinarės pamatų, perimdama atskirus jos elementus. 

Pradėti senovės baltų pasaulėžiūrą nagrinėti nuo dua- 
listinei visuomenei būdingų priešpriešų (nuosekliai sten- 
giantis išryškinti jų tarpines grandis) galime dėl gana di- 
delio daugelio baltų kultūros formų archaiškumo, pasto- 
vumo ir tęstinumo. Kaip rodo archeologiniai duomenys, 
tarp Vyslos ir Dauguvos (Prūsijos, Lietuvos, Latvijos, Bal- 
tarusijos, šiaurinės Lenkijos, vakarinės Ukrainos ir piet- 
vakarinės Rusijos teritorijoje), kur nuo vėlyvo neolito 
daugiausia gyveno baltų gentys, iki vėliau prasidėjusių 

kontaktų su slavais ir germanais nėra buvę genčių didelių 
susidūrimų, kelionių ar persigrupavimų. Nuo pat neolito 
laikų čia ryškūs ir kai kurie archeologinių paminklų pa- 
plitimo bei raidos dėsniškumai. Pavyzdžiui, iš neolito lai- 
kotarpio Vakarų Lietuvoje rasta daugiau kapų, o Rytų ir 
Pietryčių Lietuvoje — gyvenviečių (žr. Lietuvos archeo- 
logijos bruožai, 1961, p. 57—64, 81—82. Išimtį čia sudaro 
tik Nerija); kai Rytų Lietuvoje neolito laikotarpiu gyven- 
vietės kuriamos įkalnėse (ne ant kalnų), Vakaruose miru- 
sieji kasami į žemę (ten pat), o kai Rytų Lietuvoje žalva- 
Tio laikotarpiu gyvenvietės pakyla į piliakalnius, Vakarų 
ir Pietvakarių Lietuvoje mirusieji imami laidoti pilkapiuo- 
se (ten pat, p. 89—94). Nuo neolito iki pat istorinių laikų 
Šventoji —Neris— Nemuno vidurupis išliko svarbi dviejų 
skirtingų kultūros arealų riba (ten pat, p. 58, 198, 242, 278, 
377, Lietuvos TSR archeologijos atlasas, t. 2, žemėlapis 
nr. 2, 3, 7, 8, 9, 11; t. 4, žem. nr. 1, 2, 5, 10, 67, 68 ir kt.; 
A6nxO0HCKKHTe-PamanTeHe, 1955, p. 10, 13), kita svarbi ri- 
ba — apie Dauguvą (Lietuvos archeologijos bruožai, 1961, 
p. 105—106) ir pan. Nepertraukiamą kultūrų ryšį baltų 


netgi „nuo ankstyvojo neolito iki ankstyvojo geležies ir 
dar vėlesnių amžių“ (PumanTeKe, 1980, p. 24). Tačiau ne- 
Teikia manyti, kad baltų gyvenimas buvo ramus, vyko 
be didesnių ar mažesnių revoliucinių perversmų, su- 
krėtimų, susidūrimų su kaimynais. Nuolat iškylantys nauji 
socialiniai poreikiai veikė senąją pasaulėžiūros sistemą, 
kuri vis buvo papildoma naujais elementais, kito ne tik 
kiekybiškai, bet ir kokybiškai. Tačiau mėginti atkurti įvai- 
Tiaspalvio baltų socialinio gyvenimo ir pasaulėžiūros rai- 
dą, kol dar nėra nustatyti bendriausi dėsniškumai, būtų per 
ankstyvas sumanymas. 

Viename darbe atskleisti visą senovės baltų (kurie, pa- 
vyzdžiui, I tūkstantmetyje pr. m. e. nuo Vyslos „plačiu 
ruožu tesėsi į Rytų Europos gilumą iki pat Okos ir Kliaz- 
mos upių baseino“.— PerGakoB, 1981, p. 415) pasaulėžiū- 
ros įvairumą būtų neįmanoma. Todėl šioje studijoje sten- 
giamasi išsiaiškinti tik tai, kaip įvairavo senovės baltų 
pasaulėžiūra pagal priešpriešą vakarai—rytai. Tam tikslui 

parankesnė buvo lietuvių, užimančių vidurinę zoną tarp 
pietinių bei šiaurinių baltų, ir iš dalies prūsų medžiaga, 
kuria daugiau ir remiamasi. Vadinasi, ir pagal orientaciją 
vakarai—rytai daugiau liečiama vidurinių, o ne pietinių ir 
šiaurinių baltų pasaulėžiūra. Todėl, savaime aiškų, kad 
dauguma teiginių ir išvadų nėra galutinės. Net kai kurios 
sąvokos yra laikinos, vartojamos tik kaip darbo instrumen- 
tas, kol bus detaliau išnagrinėtas visas reiškinys ir suras- 
tos geriausiai jį nusakančios sąvokos. Tai liečia net ir 
svarbiausius baltų pasaulėžiūros ir socialinės struktūros 
elementus. Griežtesnes išvadas bus galima padaryti tik ana- - 
logiškai išnagrinėjus baltų kultūros orientaciją, einant iš 
šiaurės į pietus, nuodugniau įsigilinus į latvių, prūsų, jot- 
vingių ir kitų baltų tautų kultūrą. 

Patikrinti daugelį darbe iškeltų hipotezių (ypač senovės 
balių pasaulėžiūros struktūros santykį su anuo metu įsi- 
vaizduotu pasaulio modeliu ir tą pasaulėžiūrą lėmusių at- 
skirų socialinių sluoksnių įtaką) bus galima, analogiškai 
ištyrus kitų indoeuropiečių pasaulėžiūrą ir socialinio gyve- 
nimo organizaciją, nes dauguma dėsniškumų turėtų būti 
būdingi ir kitoms tautoms. 

Nors darbe daugiau remiamasi dabartinėje Lietuvos TSR 
teritorijoje užfiksuota medžiaga, tačiau rekonstruojami 
senesni pasaulėžiūros ir socialinio gyvenimo reiškiniai, bū- 
dingi laikotarpiui, kai dar nebuvo išsiskyrusios atskiros 
baltų tautos. Todėl darbe ir vartojama senovės baltų, o ne 
senovės lietuvių, senovės prūsų ir panašios sąvokos. Taip 
daroma dar ir dėl to, kad, remiantis lietuvių (ir iš dalies 
prūsų) medžiaga, nustatoma bendra baltų kultūros orien- 
tacija, einant iš vakarų į rytus. O tai įmanoma padaryti tik 
todėl, kad ši medžiaga yra iš visų svarbiausiųjų arealų, ku- 
riuose pasireiškė aiškūs kokybiniai baltų pasaulėžiūros ir 
socialinės diferenciacijos skirtumai pagal padėtį vakarai— 
rytai. 

Ši studija susideda iš trijų skyrių. Pirmajame aptaria- 
mos svarbiausios priešpriešos, pasireiškiančios senuosiuo- 
se laidojimo papročiuose, antkapiniuose paminkluose, liau- 
dies mene, architektūroje. Remiantis įvairių liaudies kultū- 
TOS sričių duomenimis, išskiriami trys senovės baltų pasau- 

lėžiūros arealai, kuriuose dėsniškai dominuoja. priešingi 
daugelio priešpriešų poliai. Antrajame skyriuje apžvelgia- 
ma, kaip atskiros priešpriešos pasireiškia tų arealų mitolo- 
gijoje, tautosakoje, kalendoriniuose papročiuose, vietovar- 
džiuose. Ir trečiajame bandoma apibrėžti senovės baltų 
pasaulėžiūros sistemos kontūrus, aiškinti šią sistemą lėmu- 
sias priežastis. Daugiau paliečiamos socialinio pobūdžio 
priežastys, kurios buvo vienos iš svarbiausių, formuojantis 
savitai baltų pasaulėžiūrai. Jai, be abejo, turėjo įtakos ir 
gamtinės sąlygos, ryšiai su kaimynais, substratas bei kiti 
faktoriai, tačiau viename darbe neįmanoma visko aprėpti. 

Naudodamasis baltų istorijos;-archeologijos, etnografi- 
jos, tautosakos, kalbos ir kitų sričių duomenimis, šio darbo 
autorius ne kartą konsultavosi su Lietuvos TSR Mokslų 
Akademijos Istorijos bei Lietuvių kalbos ir literatūros ins- 
titutų moksliniais bendradarbiais, su Vilniaus valstybinio 
V. Kapsuko universiteto profesoriais ir dėstytojais. Vertin- 
gų pasiūlymų autoriui pateikė spaudai parengtą rankraštį 
Tedagavę filologijos daktaras Vytautas Ambrazas ir VVU 
Filosofijos katedros vyr. dėstytojas Ipolitas Ledas, rank- 
raštį recenzavę istorijos daktarė Rimutė Rimantienė, tiloso- 
fijos daktaras profesorius Bronius Genzelis, filologijos dak- 
taras Leonardas Sauka ir jį skaitę istorijos kandidatai Va- 
cys Milius, Adolias Tautavičius, filologijos kandidatas Si- 
mas Karaliūnas. Ypač daug autoriui padėjo Leonardas Sau- 
ka, ne tik visą laiką palaikydamas ir skatindamas pradėtą 
darbą, bet ir nurodydamas naujų duomenų atskiroms 
problemoms spręsti. Visiems jiems autorius nuoširdžiai 
dėkoja. 


Pirmas skyrius 


PRIEŠPRIEŠŲ PLOTMĖJE 


Kiekviena visuomenė operuoja daugeliu priešpriešų, ta- 
čiau jų kiekis nėra neribotas. Jų kiekį ir hierarchiją lemia 
konkretus visuomenės išsivystymo lygis bei jos raidos 
tendencijos. Be abejo, norint atskleisti kokios nors visuo- 
menės pasaulėvaizdį, nebūtina aptarti visas priešpriešas 
(tai padaryti tiesiog neįmanoma viename darbe), o tik 
svarbesniąsias. Šioje studijoje pasirenkant priešpriešas 
nagrinėjimui, buvo atsižvelgiama į jų pobūdį ir baltiškos 
medžiagos specifiką. Kiek didesnis dėmesys kreipiamas 
į erdvės (žemai—aukštai, vakarai—rytai), laiko (naktis— 
diena), spalvos (juoda—balta) ir stichijos (vanduo—ugnis, 
akiruo— medis) santykių reiškimą. Tam tikras orientyras, 
pasirenkant atskiras priešpriešas, buvo V. Ivanovo ir 
V. Toporovo senosios slavų kultūros (visų pirma mitologi- 
jos) tyrinėjimai (Haanos, Tonopos, 1965), nes svarbiau- 
sios priešpriešos daugelio tautų kultūrose sutampa (ten 
pat, p. 9). Aptariant pasirinktąsias priešpriešas, daugiau- 
sia domimasi geografine jų orientacija. 


1. ŽEMAI-AUKŠTAI, VAKARAI-RYTAI 


Pirmykštėse dualistinėse visuomenėse ypač didelis vaid- 
muo tenka priešpriešoms žemai—aukštai, vakarai—rytai, 
nes jos dominuoja, įkuriant bendruomenės stovyklas ir 
tarp giminių padalijant turimą teritoriją (30x0Tapes, 1964, 
p. 71—76; 141—143; HBanosB, Tonopos, 1965, p. 201—212). 
Tai ryškus orientyras ir aptariant senąją baltų pasaulė- 
žiūrą (atitinkamai išryškinus tarpines jų grandis). Jeigu 
tam tikroje teritorijoje gyvenančios bendruomenės socia- 

linė organizacija buvo gana archaiška, ji, reikia manyti, 
buvo susiformavusi šių priešpriešų pamatu. Šitokiai orga- 
nizacijai palankus buvo jau pats baltų gyvenamų vietų 
reljefas, kuriame pagal vidutinį pakilimą nuo jūros lygio 
ryškiai išsiskiria trys arealai: 

1. Lietuvos pajūrio žemuma, pietuose pereinanti į Prieg- 
liaus baseino žemumą, o šiaurėje — į Latvijos pajūrio že- 
mumą, tik 0—50 m tepakilusi virš jūros lygio. Rytinė jos 
Tiba Lietuvos pietuose siekia Jūros upės baseino vakarinę 
dalį (tik Nemuno slėniu nusitęsia Žymiai toliau į rytus), 
„o šiaurėje — Minijos, Bartuvos aukštupius. | 

2. Lietuvos vidurio žemuma, šiaurėje "pereinanti į Lat- 
vijos vidurio žemumą, pakilusi virš jūros lygio 50—100 m. 
Jos rytinė riba eina Šventosios upe, o ties Nemunu maž- 
daug apie Prienus suka į vakarus. Į šią Žemumą yra įsiter- 
pusios Žemaičių aukštumos, virš jūros lygio pakilusios apie 
100— 150, o vietomis — 150—200 m, šiaurėje pereinančios 
į Kuršo aukštumą. 

3. Baltijos aukštumos, pakilusios virš jūros lygio 150— 
200 m, vietomis — 200—250 m, šiaurėje pereinančios į Vid- 
žemės aukštumą Latvijoje, rytuose — į Švenčionių aukštu- 
mą, kuri įsilieja į platų Baltarusijos aukštumų ruožą (Lietu- 
vos TSR fizinė geografija, 1958, p. 101—103. Šiuos tris 
arealus ypač akivaizdžiai parodo „Lietuvos TSR hipsomet- 
Tinis žemėlapis“, kurį perspausdiname ir šioje knygoje; žr. 
pav. 1). 

Tuos tris arealus toliau atitinkamai vadinsime vakarų, 
vidurio ir rytų arealais. 

Šių arealų ribos už Lietuvos teritorijos, kol dar ne- 
išnagrinėtas baltų kultūros kitimas šiaurės—pietų kryptimi, 
tiksliau neapibrėžiamos. Aišku tik, kad Priegliaus žemuma, 
esanti Kaliningrado srityje, ištisai įėjo į vakarų arealą ir 
ko gero kartu su Nemuno žemupio baseinu sudarė jo 
centrą, o rytų arealas už Lietuvos į rytus tęsėsi tiek, kiek 
tesėsi baltų apgyventas kraštas (arba bent jau tiek, kiek tę- 
sėsi brūkšniuotosios keramikos kultūra). Pavadinimas rytų 
arealas yra sąlygiškas, nes jo riba Lietuvos teritorijoje eina 
pietvakarių kryptimi, o už Lietuvos ji gali dar labiau pa- 

1 pav. Lietuvos TSR hipsometrinis žemėlapis. Spausdinama iš: Lietuvos 
TSR fizinė geografija. — V., 1958.— T. 1 š 
sikeisti pasaulio šalių atžvilgiu. Lietuvos TSR teritorijoje, 
klasifikuojant įvairius materialinės ir dvasinės kultūros 
reiškinius, vakarų arealui priskiriami Skuodo, Kretingos, 
Klaipėdos, Šilutės rajonai ir Plungės, Šilalės, Tauragės ra- 
jonų vakariniai pakraščiai, o rytų arealo vakarine riba 
įskaitytinai laikomi Rokiškio, Anykščių, Ukmergės, Kaišia- 
dorių, Alytaus, Lazdijų rajonai bei Prienų rajono rytinė 
dalis (dešiniajame Nemuno krante). Kai toliau darbe kar- 
tais vartojami tradiciniai terminai Vakarų Lietuva, Vidu- 
rio Lietuva ir pan., tai atsimintina, kad Vakarų Lietuva yra 
priskiriama vakarų arealui, Žemaitija, išskyrus pačią vaka- 
rinę dalį, Suvalkija.ir Vidurio Lietuva — vidurio, o Dzūki- 
ja ir Rytų Lietuva, išskyrus Kupiškio, Biržų rajonus, — rytų 

Kaip matome, vakarų arealas dabartinės Lietuvos teri- 
torijoje yra pats mažiausias — jam ištisai priklauso tik 4 
rajonai. Tuo tarpu didžiausias yra vidurio arealas, kuriam 
priklauso net 23 rajonai. Tai reikia turėti galvoje, anali- 
zuojant bet kurio reiškinio populiarumą atskiruose arča- 
luose ir naudojant statistinius duomenis. 





-2-p0x.„V.ėlyvojo „neolito III tūkstantmečio pabaigos—lI tūkstantmečio 
oradžjos Aušrą pasi gos Pabaitijų 1 — Pabaltijo šukinės-duobėtosios 
keramikąs, kultūra; 2—4Padneprės kuliūra; 3 — Pamūrių kultūra; 4— 
Bamnažiu kultūros įtakos "iltis Žemėlapį sudarė R. Rimantienė. 

Vakarų arealas pagal pakilimą nuo jūros atitinka kai- 
Tįjį priešpriešos žemai—aukštai polių, rytų — dešinįjį, o 
plotas tarp jų — pereinamąją sferą. Labai svarbu, kad rel- 
jefas (bent jau Lietuvos ruože) palaipsniui aukštėja rytų 
(pietryčių) kryptimi. Lygiai taip pat šie trys arealai ati- 
tinka ir priešpriešos vakarai—rytai polius. Įdomu patyrinė- 
ti, kaip minėtosios priešpriešos pasireiškia šiuose trijuose 
„nevienodo aukštumo“ arealuose įsikūrusių baltų tradici- 
nėje liaudies kultūroje. 

Bandant šiuo aspektu pažiūrėti į baltų kultūrą, iš karto 
„dėmesį patraukia laidojimo papročiai, kurie yra pastoviau- 
si iš visų papročių ir geriausiai „atspindi to meto „gyventojų 
pasaulėžiūrą. Kadangi žalvario ir "ankstyvojo geležies pe- 
riodo (XVI-—I a. pr. m. e.) laidojimo paminklai Lietuvoje 
mažai teištirti, ir archeologai netgi nebandė diferencijuoti 
jų atskirais arealais, tenka daugiau remtis mūsų eros pa- 
minklais. 

I-IV a. Lietuvoje ryškiai išsiskiria 3 laidojimo būdai, 
kurie iš dalies sutampa su trim Lietuvos landšafto arealais. 
Vakarų areale iki Jūros bei Salantos upių, pagal Nemu- 
ną kiek toliau nusidriekiančiame į rytus (atskiri židiniai 
pasiekia net Dubysos, Neries ir Nemuno santaką) mirusie- 
ji kasami į žemę (laidojama žemai). Vidurio Lietuvoje mi- 
Iusieji laidojami | pilkapiuose (aukščiau negu vakaruose). 
Tuo tarpu rytų areale už Šventosios laidojimo pamirklų 
archeologams visai nepavyko surasti (Lietuvos archeolo- 
gijos bruožai, 1961, p. 158—177; Lietuvos TSR archeologi- 
jos atlasas, t. 3, p. 10—11, žem. nr. 7; TayTaBuuroc, 
1980, p. 81—82, žem. nr.-2; žr. pav. 3). Vadinasi, pagal 
aukštį, vidurkiu imant žemės paviršių, mirusieji tuo metu 
laidojami po-žeme—ant žemės. Grafiškai tuos laidojimo bū- 
dus galima šitaip pavaizduoti: 


Vakarų arealas Vidurio arealas Rytų arealas 


"E „O „ Lo]? 


18 


Klasinės visuomenės. formavimosi metu (V-—VIII a.) ir 


ankstyvojo feodalinio. sųsiskaidymo „laikotarpiu (VIII— 
XII-a:j, jau išsiskyrus atskiroms baltų tautybėms, laidoji- 


TA m 


durio Lietuvoje „mirusieji laidojami duobėse, o Rytų Lie- 
tuvoje pilkapiuose (Lietuvos archeologijos bruožai, 
1961, p. 277—303, 376—394; Lietuvos TSR archeologijos. 
atlasas, t. 3, p. 12—18, žem. nr. 8; TayraBuuoc, 1980, 


NU 

3 pav. I-IV a. kultūrinės sritys dab. Lietuvos TSR teritorijoje: 1 — kapų 
su akmenų vainikais; 2 — Nemuno deltos senkapių; 3 — pilkapių; 4— 
centrinės Lietuvos senkapių; 5 — brūkšniuotosios keramikos. Spausdinama: 
iš: Lietuvos TSR archeologijos atlasas.— V., 1975.— T. 2. 


p. 82—87, žem. nr. 3; žr. pav. 4). Smulkiau diferen- 
cijuoti pirmąjį arealą būtų galima pagal duobių - gilumą. 
(remiantis archeologinėje literatūroje pasitaikančiomis už- 
uominomis, kad Vidurio Lietuvoję „mirusieji buvo laido- 

jami „negiliose duobėse".— Lietuvos archeologijos bruožai, 
1961, p. 283) arba pagal kitus veiksnius, atitinkamai sustip- 
rinančius arba susilpninančius priešpriešos žemai—aukštai 
vieną ar kitą narį (ypač kūnų deginimą, akmenų naudoji- 
mą laidojimo paminkluose ir kt.). Pavyzdžiui, rytinėje vi- 
durio arealo dalyje — Nevėžio baseine — į žemę kasami 
tik sudegintų mirusiųjų palaikai (Lietuvos TSR archeologi- 
jos atlasas, t. 3, p. 15—16; žem. nr. 8). Taip lai- 





4 pav. " V—VIII a. senkapiai ir pilkapiai dab. Lietuvos TSR teritorijoje: 
1— pilkapynas; '2.— senkapis; 3 — kapai su. akmenų vainikais; .4.—--ne- 
«aiškūs. Spausdinama iš: Lietuvos TSR archeologijos atlasas.— V., 1975.— 
„Ligi 


dojant tik maža mirusiojo palaikų dalis eina po -žeme. 
"Todėl toks laidojimo būdas ir pagal opoziciją žemai— 
aukštai skiriasi nuo įprasto mirusiojo užkasimo į žemę. 
Įdomu, kad nevienodas ir pats pilkapių . aukštumas. La- 
biausiai virš jūros lygio pakilusioje Rytų Lietuvoje pilka- 
piai yra 2—3 metrų aukščio, o labiau į Vakarus: ir kiek 
žėmesnėse vietose — pietinėje Užnemunėje ir dešiniajame 

Nemuno krante. —.tik iki 1,5 metro (Lietuvos TSR archeolo- 
gijos s atlasas, t. 3, p. 12, 14). 

Pagal priešpriešą žemai—aukštai ryškiai skyrėsi ne tik 
senieji baltų laidojimo papročiai, bet ir žymiai vėlesnė lie- 
tuvių mažoji architektūra,..nes, kaip yra pastebėjęs J. Ba- 
sanavičius“(1970, p. 138—139), P. Galaunė (1930, p. 103— 
111; 1974, p. 36) ir kiti tyrinėtojai (Čerbulėnas, 1966, p. 98— 
121; Lietuvių liaudies menas, 1970, p. VII), didelė dalis. 
mažosios architektūros yra kilusi iš senųjų mirusiems pa- 
gerbti statytų paminklų. Mažosios architektūros aukštis. 
atskirose Lietuvos srityse yra nevienodas. Pajūrio žemu- 
moje vyrauja žemos koplytėlės, dažnai nesiekiančios nė 
dviejų metrų aukščio, krikštai —,,ne daugiau dviejų metrų 
aukščio“ (Lietuvių liaudies menas, 1970, p. XI; koplytėlės 
esančios 0,3—3 m, o krikštai — 1—2 m aukščio.— Čerbu-- 
lėnas, 1966, p. 106—107) ir koplytstulpiai, kurių stiebas pa- 
prastai esti „nuo trijų iki penkių metrų aukščio“ (Lietuvių 
liaudies menas, 1970, p. XII; K. Čerbulėnas nurodo, kad. 
Lietuvos koplytstulpiai esą 3—4 m aukščio ir daugiausia 
paplitę Vakarų Lietuvoje, nors pasitaiko ir Šiaulių, Pane-- 
vėžio, Biržų bei Rokiškio rajonuose — 1966, p. 112). Vidu- 
rio Lietuvoje vyrauja koplytėlės ir koplytstulpiai, o Rytų — 
stogastulpiai „nuo septynių iki devynių metrų aukščio“ 
(Lietuvių liaudies menas, 1970, p. XI; Čerbulėnas, 1966, 
p. 110; žr. pav. 5). Kaip, einant iš Vakarų į Rytus, mažėja. 
žemų koplytėlių bei koplytstulpių, o daugėja aukštų sto-- 
gastulpių, vaizdžiai matyti iš 1 lentelės, kurioje nurodyta, 
kiek koplytėlių, koplytstulpių ir stogastulpių šiauriniuose- 
Lietuvos rajonuose (kur jų tradicijos buvo gyvybingiau- 
sios) yra pripažinta vietinės ir respublikinės reikšmės kul-- 
tūros paminklais. Iš paminklų kiekio apytiksliai galima. 
spręsti ir apskritai apie vienos ar kitos mažosios architek-- 
tūros formos populiarumą. Lentelė sudaryta, remiantis. 
„Lietuvos TSR kultūros paminklų sąrašu“ (V., 1973). 

Panašų vaizdą išvystame ir Lietuvos kapinėse: tradici-- 
niai antkapiniai paminklai, einant iš vakarų į rytus, pa-- 
laipsniui aukštėja. Žemaitijoje gana daug žemų geležinių 
ir akmeninių paminklų (net ir mediniai kryžiai čia masy- 
vūs, žemi), o Rytų Aukštaitijoje ir Dzūkijoje — aukštų me-- 

1— Pakruojo raj; 2— Nida, Šilutės 


5 pav. Antkapiniai paminklai; 
raj.; 3 — Vidiškiai, Ukmergės raj. Spausdinama iš: Mažoji architektūra / 


„Sudarė ir parengė K. Čerbulėnas, F. Bielinskis, K. Šešelgis.— V., 1970, il. 
8, 368, 120.— (Lietuvių liaudies menas; Kn, 1), 


1 Ientelė- 


Lietuvos TSR mažosios architektūros paminklų kiekis 
įvairiuose arealuose 

















TD Rajonas Kids | RAISPS | epas 
> | 
a Kretingos 87 22 i 
a Skuodo 66 9 1 
P 
Plungės 56 46 4 
Telšių 35 16 2 
Mažeikių 13 8 1 
Akmenės 3 7 1 
o Joniškio 4 8 1 
= Šiaulių 10 6 2 
g Radviliškio 4 7 2 
p Pakruojo 3 10 £ 
Pasvalio — 4 3 
Panevėžio 2 1 5 
Biržų 1 3 1 
Kupiškio — 3 2 
Anykščių 2 1 4 
> Rokiškio — 1 6 
= Utenos 1 2 10 
= Zarasų 2 1 3 
Ignalinos 1 2 4 


dinių kryžių (kalbėdamas apie Lietuvos medinius kryžius, 
K. Čerbulėnas nurodo, kad jie esą aukšti, iki 9 m ir aukš- 
tesni.— 1966, p. 115). Gaila tik, kad Lietuvos kapinių pa- 
minklai iki šiol neinventorizuoti ir šito negalima parodyti. 
konkrečiais skaičiais. Tačiau neretai tyrinėtojai, domėjęsi. 
kapinėmis, nurodo žemaičių kapinių paminklų žemumą, o 
aukštaičių ir dzūkų — aukštumą (Pocius, 1970, p. 222; 
1968, p. 161). 

Lietuvių koplytstulpiai pasižymi dar viena labai įdomia. 
savybe, kurią irgi galima susieti su priešpriešomis žemai— 
aukštai, vakarai—rytai: kartais jų stiebas suskaidomas į 
dvi ar .tris. dalis, Daugumos Vidurio Lietuvos koplytštūlpių. 
stiebai „nesuskaidyti, „o. Žemaičių — suskaidyti. Pastebėta, 
kad Pajūrio žemumoje, dažniau negu Žemaičių aukštumo-- 
se, stiebai suskaidomi į tris dalis. Vadinasi, einant iš Rytų. 

į Vakarus, stiebų padalų skaičius didėja, ir susidaro regi- 
mybė, kad koplytstulpiai žemėja. O rytinėje koplytstulpių 
paplitimo zonoje pasitaiko koplytstulpių ne tik su nesu- 
skaidytais stiebais, bet dar ir su dviem aukštais (Lietuvių 
liaudies menas, 1970, p. XI, 312). Vadinasi, jie ir pagal 
savo iliuzinį aukštį priartėja prie stogastulpių. 

Į priešpriešą žemai—aukštai tarsi buvo atsižvelgiama ir 
įkuriant gyvenvietes. Gaila tik, kad kol kas dar nedaug 
baltų“ gyvenviečių tetirta, ypač iš žalvario ir ankstyvojo 
geležies amžiaus. Todėl platesniems apibendrinimams 
trūksta medžiagos. Tačiau kai kurias tendencijas jau ga- 
lima ir dabar įžvelgti. Pirmieji. tirti Lietuvos. piliakalniai, 
apgyventi : nuo žalvario amžiaus iki I-ojo m. e. tūkstantme- 
čio, kaip tik yta iš Rytų bei Pietų Lietuvos aukštumų ruožo 
(Lietuvos archeologijos bruožai, 1961, p. 89—92, 115— 
125). Nors naujausi tyrimai parodė (Daugudis, 1970— 1978), 
kad tuo metu apgyventų piliakalnių būta ir vidurio area- 
le, tačiau vis dėlto atrodo, jog čia jų būta mažiau. Tuo tar- 
pu stipriai įtvirtintų, pritaikytų ne gyvenimui, o gynybai, 
piliakalnių vidurio areale VIIL-—XII a. jau buvo daugiau, 
negu rytų areale. Šitoks piliakalnių išsidėstymas anuo me- 
tu, kaip nurodo V. Daugudis, gerokai priklausė nuo santy- 
kių su kaimynais (Lietuvių materialinė kultūra, 1978, 
p. 18). Taigi galima manyti, kad seniau rytų areale baltai 
ne tik savo mirusius laidojo aukščiau, bet galbūt aukščiau 
stengėsi įkurti ir savo gyvenvietes. 

Be to, prie daugelio vidurio areale esančių seniausiųjų 
piliakalnių aptikta I m. e. tūkstantmečio pirmosios pusės 
gyvenviečių, ir. net kai kur I tūkstantmečio pr: m. e. ant- 
Tosios pusės gyvenviečių (Daugudis, 1970 a, p. 34; 1974 a, 
p. 64, 67; 1978 a, p. 19; 1978 b, p. 24; Stankus, 1978, p. 32; 
Merkevičius, 1978, p. 118 ir kt.). Ir piliakalnių tyrinėtojas 
V. Daugudis pastebi, kad „ankstyvųjų, ypač I tūkstantme- 
„čio pr. m. e. II pusės bei m. e. pradžios Lietuvos piliakalnių 
gyvenvietės dar retai aptinkamos. Atrodo, kad pastarosios 
kiek anksčiau pasirodė pietiniuose bei vakariniuose rajo- 
nuose“ (1974 a, p. 67—68). Vadinasi, vidurio arealo baltai 
ėmė kraustytis iš piliakalnių žemyn irgi anksčiau už rytų 
arealo baltus. Pagal priešpriešą žemai—aukštai pastebėtas 

ryšys tarp gyvenamų vietų ir laidojimo būdo: kai baltų 
gyvenvietės būna ant piliakalnių, jų laidojimo paminklų 
nerandama, o kai tik nuo kalnų jie nusikrausto žemyn, sa- 
vo mirusiuosius ima laidoti pilkapiuose. Vidurio areale tai 
įvyko I-IV m. e. a., o rytų — VI-—VIII a. Piliakalniai tada 
pagal reikalą pritaikomi gynybai. 

„Kokių būta senosios baltų medinės architektūros skir- 
tumų, žiūrint pagal priešpriešą žemai—aukštai, sunku pa- 
sakyti, nes ji iš viso dar labai mažai teištirta. Tačiau jau 
ir dabar į akis krinta kai kurios skirtingos detalės. Pavyz- 
džiui, vidurio arealo piliakalnių pastatuose židiniai buvo 
įrengiami duobutėse, o rytų — ant žemės paviršiaus (Dau- 
gudis, 1974 a, p. 64; 1978 b, p. 27; Volkaitė, Kulikauskas, 
1978, p. 87, Grigalavičienė, 1978, p. 95—96). 

Polinkis gyvenvietę parinkti tarsi atsižvelgiant į prieš- 
priešą žemai—aukštai ir su tuo susijusi kai kurių įrenginių 
specifika išliko iki pat šių dienų. Kaip jau yra pastebėta ty- 
rinėtojų, Vakarų Lietuvoje sodybos dažniausiai buvo įku- 
riamos žemumose, slėniuose (žemai), vidurio arealė. (pvzZ., 
Žemaičių aukštumose) — kalvų ir--kalnelių atšlaitėse (per 
vidurį), o Rytų Lietuvoje ir Dzūkijoje — aukščiau, arčiau 
kalvų viršūnės (Kudaba, 1974, p. 92—93). Šią mintį patvir- 
tina ir etnografas I. Butkevičius, daug metų tyręs lietuvių 
liaudieš architektūrą (remiamasi žodine informačija). 

Einant iš vakarų į rytus, keičiasi ir kai kurios pastatų 
architektūros bei juosė esančių įrenginių detalės. Pirmiau- 
sia į akis krinta skirtingas. židinių aukštis. Žemaitijoje dau- 
giau paplitusiuose ir ilgiau čia išsilaikiusiuose namuose ži- 
dinys buvo įrengiamas tiesiog ant žemės, o kartais net 
duobėje. O Rytų Lietuvoje išplitusiose dūminėse pirkiose 
buvo statoma aukšta krosnis, kurios vien pamatą sudary- 
davo du trys rąstų vainikai (Butkevičius, 1971, p. 143— 
144; Čerbulėnas, 1958, p. 123; Milius, 1958, p. 190; Mažoji 
lietuviškoji tarybinė enciklopedija, t. 2, p. 223 ir kt.). Ir 
vėlesnės kilmės žemaičių trobose ugniavietė kamine tik 
šiek tiek (apie 30—40 cm) pakeliama nuo žemės, o aukštai- 
čių bei dzūkų pirkiose ir toliau išlieka panašios ant aukš- 
to pamato statytos krosnys (Milius, 1958, p. 191, 192: But- 
kevičius, 1971, p. 144). Įdomu, kad įvairiuose arealuose 

skyrėsi net puodų aukštis. R. Rimantienė, tyrinėjusi neolito 
epochą, yra pastebėjusi, kad ankstyvojo metalų laikotar- 
pio vakarų Lietuvos puodai yra žemesni, negu rytų (Lie- 
tuvos TSR archeologijos atlasas, t. 1, p. 19). 

Skirtumą pagal priešpriešą žemai—aukštai galima įžiū- 
rėti net atskirų arealų balduose. Paimkime kad ir tradici- 
nes lietuvių skrynias, į kurias "būdavo kraunamas merginų 
kraitis ir kurios vaidino svarbų vaidmenį lietuvių vestuvių 
papročiuose. Kai kurių Lietuvos rajonų skrynios jau gana 
gerai ištirtos, duomenys paskelbti, ir jais čia kuo puikiau- - 
siai galima pasinaudoti. K. Čerbulėnas (1941, p. 296), tyręs 
Užnemunės (t. y. suvalkiečių, priskiriamų viduriniam baltų 
arealui) skrynias, nustatė, kad jos yra „nuo 60 iki 70 cm 
aukščio“. Skrynių su pusiau lenktais dangčiais (vadinamų 
kuparais), K. Čerbulėno teigimu, Užnemunėje retai tepasi- 
taiko (ten pat, p. 288). Visai gretimų rajonų, tačiau jau 
esančių kitoje Nemuno pusėje (Dzūkijoje, priskiriamoje 
rytiniam baltų arealui), skrynias aprašė menotyrininkas. 
A. Keturka. Jo duomenimis, vidutiniškas dzūkų skrynių 
aukštis yra 65—80, o kuparų — 74—78 centimetrai (1961, 
p. 208). Vadinasi, dzūkų (netgi pačių vakarinių, esancioje 
artimiausioje suvalkiečių kaimynystėje) skrynios yra aukš- 
tesnės negu suvalkiečių. Panašias išvadas padarė ir etno- 
grafas A. Daniliauskas (1969, p. 229), tyręs Birštono apy- 
linkių (kur susikryžiuoja suvalkiečių ir dzūkų tradicijos) 
skrynias. Jo teigimu, suvalkietiškos Birštono apylinkių 
skrynios esančios 56—76.cm aukščio, o „skrynios, atvežtos 
iš Dzūkijos, skiriasi kiek didesniu aukščiu“4 Valkininkų 
kuparų aukštis — 71-76 cm (Daniliauskas, 1974, p. 265). 
Rytų Lietuvos skrynios irgi aukštesnės negu suvalkiečių. 
Daugumos Rokiškio raj. Juodupės apyl. skrynių aukštis — 
70—80 cm, o kuparų — 75—85 cm (Daniliauskas, 1968, 
p. 96). 

Norint patikrinti, kaip keičiasi skrynių aukštis Lietuvos 
teritorijoje, einant iš vakarų į rytus, buvo paimtas dides- 
nis kiekis skrynių piešinių, esančių Lietuvos TSR istorijos 
ir etnografijos muziejuje, prie kurių nurodyti skrynių 
matmenys arba mastelis, iš kurio galima nustatyti skrynios 
dydį, ir apskaičiuota, koks yra vidutinis skrynių aukštis 

bei ilgis atskiruose arealuose. Iš vakarų arealo (Skuodo, 
Kretingos, Šilutės rajonų) skaičiavimui buvo paimtas 81 
piešinys (EMIK 2814, 2846, 2847, 2854, 2863, 2866—2868, 
2875, 2881—2883, 2889, 2918— 2925, 2933— 2936, 2943, 2947, 
2953, 3745—3749, 3156, 3161 ir kt.), iš vidurio (Kelmės, Ra- 
seinių, Radviliškio, Pasvalio, Pakruojo, Jonavos, Kupiškio 
ir kitų rajonų) — 91 (EMIK 2914—2916, 2928—2930, 2932, 
3605, 3622, 3630, 3647, 3650, 3651, 3740, 3741, 3743, 3744, 
3912—3920, 3931—3957, 5217, 5226, 5228, 5231—5233, 
6154—6160 ir kt.), o iš rytų (Anykščių, Utenos, Molėtų, 
Širvintų, Ukmergės ir kitų rajonų) — 129 piešiniai (EMIK 
2643, 3061—3070, 3073—3077, 3081, 3100—3118, 10901— 
10910 ir kt.). Pasirodė, kad vakarų arealo skrynių vidutinis 
aukštis yra maždaug 63,2 cm (ilgis — 110,8 cm), vidurio.. 
arealo. skrynių — 67,4 cm (ilgis — 111,9 cm), 0 rytų — 
70,6 cm (ilgis — 106,3 cm). Vakarų arealo skrynių aukščio 
ir ilgio matmenų santykis yra 0,57—1, vidurio — 0,61—1, 
o rytų — 0,67—1. Akivaizdu, kad vakarų arealo kraitinės 
skrynios yra žemesnės, o einant iš vakarų į rytus, skrynių 
aukštis didėja. (Žr. pav. 6.) 

Pastebėta ir kita įdomi kraitinių skrynių savybė, kurią 
irgi galima susieti su priešprieša žemai—aukšiai. Paprastai 
skryniose yra išskiriamos trys konstrukcinės dalys: apati- 
nioji (pakojos), vidurinioji (skrynios dėžė) ir viršutinioji 
(antvožas) (Cerbulėnas, 1941, p.. 297). Vakarų ir vidurio 
arealuose.labiau.mėgstama paaukštinti apatiniąją. skrynios 
dalį — pakojas, o rytinėje — viršutiniąją — antvožą. Su- 
valkiečių skrynių pakojos būna iki 24 cm aukščio (Čerbu- 
lėnas, 1941, p. 300), o Juodupės apyl. (Rokiškio raj.) skry- 
nių kojelių aukštis — 5—11 cm, kuparų — 9—11 cm (Dani- 
liauskas, 1968, p. 96). O kūparai su aukštu išlenktu antvo- 
žu kaip tik labiausiai yra paplitę rytų areale. 


2. VANDUO—UGNIS 


Aptarti priešpriešos vanduo—ugnis reikšmę ir raiškos būdą 
atskirose baltų gyvenimo srityse bei arealuose be galo 
sunku, nes ji apima pirmapradžius, visur pasitaikančiūš 

6 pūv. Kraitinės skrynios: 1 — Dapkūniškių k., Anykščių raj.; 2 — Ario- 
gala, Raseinių raj.; 3 — Plateliai, Plungės raj. Spausdinama iš Lietuvos 
TSR istorijos ir etnografijos muziejaus fondų (EMIK 3080, 3916, 2919). 


elementus. Turbūt nebuvo tokio baltų visuomenės sluoks- 
nio, nebuvo tokių papročių ir apeigų, kur visu ryškumu 
nepasireikštų vyraujantis šių elementų vaidmuo. Ir vaka- 
ruose ir rytuose, ir žiemos ir vasaros šventėse, ir vestuvėse 
ir laidotuvėse — visur ir visada sutinkami šie abu pirma- 
pradžiai elementai, abu priešpriešos poliai, tik keičiasi jų 
intensyvumas ir „derinys su kitomis priešpriešomis. Sunko- 
ka nustatyti, koks šioje priešpriešoje buvo tarpinis narys. 
Atrodo, kad tarpininkas, jungiantis šiuos du priešingus 
elementus, turėtų būti medžius ir visus augalus auginanti 
žemė. 

Remiantis archeologijos, etnografijos ir kt. duomeni- 
mis, galima nustatyti šitokį priešpriešos vanduo—ugnis 
ryšį su tradicine baltų kultūra: vakarų arealo baltų kultū- 
roje kiek labiau dominuoja kairysis šios priešpriešos po- 
lius, o rytų — dešinysis. 

Visur, įkuriant gyvenvietę, žiūrima, kad nebūtų per toli 
vanduo, tačiau atstumas iki vandens nevienodas. Pavyz- 
džiui, pajūrio zonoje namai statomi visai arti vandens, 
vanduo čia kartais tarsi atstoja kaimo gatvę (Lietuvių et- 
nografijos bruožai, 1964, p. 180, 200; Butkevičius, 1958, 
p. 174). Žemaičių aukštumų sodybos, būdamos įkalnėse, 
savaime aišku, yra atokiau nuo pakalnėse ėsančių upelių, 
pelkių ar ežerėlių, o tarp aukštaičių sodybų, esančių ant 
kalnelių, ir vandens — nuotolis dar didesnis. Be to, vidurio 
areale prie sodybų vietoj vandens ima. dominuoti medis. 
Kaip teigia etnografai, gausiausiai apželdintos žemaičių 
sodybos, neretai jos ir įkuriamos miškų aikštelėse arba pa- 
miškėse (Butkevičius, 1971, p. 210). Gausiai .apželdintos ir 
Lietuvoje ir Dzūkijoje medžių | žymiai 1 mažiau (ten pat, 
p. 217). Tam tikru mastu priešprieša vanduo—ugnis atsi- 
spindi ir architektūros puošyboje. Rytų areale dominuoja 
saulės; ugnies "simboliai, vidurio — augalų. Tai-pastebima 
netgi medžio. dirbinių. ornamentuose.- Pavyzdžiui, verpstė- 


se, kurios paplitusios tik Rytų Lietuvoje, dažnokai pasitai- 
:ko saulės simbolių (Lietuvių liaudies menas, 1956, iliustra- 
cijos nr. 6, 19, 54, 57, 69, 72), o vidurio arealo prieverps- 

tėse gausu augalinių motyvų „(ten pat, il. 101, 120, 123— 
125, 141—1437 146, 147 ir daugelis kitų). Kai. kuriose prie- 
verpstėse augaliniai motyvai yra dominuojantys, kartais 
jie formuoja net ir mentelės siluetą (ten pat, il. 188—197, 
199—204 ir daugelis kitų). Rytų aukštaičių ir dzūkų moterų 
drabužių (prijuosčių, juostų, marškinių) puošyboje vyrauja 
saulutės, žvaigždutės — aiškiai su ugnies simbolika susiję 
ornamentai (žr. Glemžaitė, 1955, p. 71—87, 109—116; Lie- 
tuvių liaudies menas, 1974, il. 1—223). 

Orientavimosi pagal priešpriešą vanduo—ugnis reliktų 
randame ir. laidojimo. papročiuose... Ar vakarų arealė prie 
jūros gyvenantys baltai savo mirusiuosius sudegintus ar ne- 
degintus paleisdavo į vandenį, kaip kartais darydavo kitos 
prie jūros gyvenančios tautos, vargu ar sužinosime, nes 
tokio. laidojimo pėdsakai. greitai išnyksta; be to, vanduo 
dar tebėra mūsų archeologams „nežinoma žemė“. Tačiau 
pastebėta, kad vakarų arealo laidojimo paminklai beveik 
visada esti prie didesnio vandens telkinio (žr. Lietuvos 
archeologiniai paminklai, 1968, p. 12, 56, 112, 115, 123, 137, 
143, 161). Tuo tarpu rytų areale neretai pakakdavo ir sim- 
bolinio griovelio apie E eis O kartais ir to nebūdavo. 

a) 0 pirmieji. mirusiuosius. „ėmė 
deginti kaip tik aukštaičiai, o Žemaitijoje šis paprotys iš- 
plito tik II m. e. tūkstantmetyje. 

Beveik. visuose-tietuvių- XIX — XX a. tradicinių papro- 
čių aprašymuose.vanduo.ir ugnis yra neatskiriami apeigų 
elementai. Tačiau pastebėta, kad pajūrio areale labiau do- 
minuoja "vandens, 6 rytų — ugnies pradas. Pavyzdžiui, že- 
maičių vestuvėse parvedlaujant jaunąją skersai kelią iš- 
kasamas gilus griovys, be abejo, simbolizuojantis vandens 
kliūtį (Mickevičius, 1933, p. 109). Prūsijoje, parvedlavus 
jaunąją, buvo plaunamos jai kojos; visi svečiai, jaunosios 
lova, gyvuliai, namas ir visi namų apyvokos daiktai šlaks- 
tomi vandeniu (Mannhardt, 1936, p. 256). Tuo tarpu Dzū- 
kijoje per vestuves atvažiuojantis-svetimas- pulkas api- 
barstomas. pelenais (Krėvė, 1930, p. 19), Rytų Lietuvoje 
(priklausančioje rytų arealui ir vidurio arealo rytiniam 

pakraščiui), šokinant marčią; žibinamos žvakės arba ba- 
lanos (Buračas, 1935, p. 272; Slaviūnas, 1955 c, p. 588) 
ir pan. 


3. AKMUO— (MEDIS?) 


Akmens ritualinė reikšmė praeityje neabejotina. Tai pui- 
kiausiai įrodo senieji laidojimo paminklai. Tačiau ji nėra 
tokia didelė kaip vandens arba ugnies. Todėl ne taip leng- 
va nustatyti, kas buvo akmens priešprieša. Atrodo, kad 
akmuo, kaip nedegantis — degančiam, kaip neaugantis — 
augančiam (arba kaip augantis be šaknų — augančiam su 
šaknimis), kaip negyvas, bekraujis — gyvam, gali sudaryti 
priešpriešą medžiui. Kad akmeniui ir medžiui seniau mūsų 
liaudis priskirdavo minėtas savybes, rodo etiologinės sak- 
mės apie velnius, norinčius akmenyje, kaip nedegančioje 
medžiagoje, paslėpti ugnį (BLS 11), apie visiems laikams 
sulaikytą akmenų augimą (LPK 3015), dainos apie akmenį. 
„be kraujo“ (LDK V 481) arba akmenį, kuris „auga be 
šaknelių“ (JLD III 735), tikėjimai apie medžių gyvumą, 
skausmo jutimą (žr. Slaviūnas, 1947, p. 181—185) ir dauge- 
lis kitų tautosakos faktų. 

Akmuo ypač gausiai naudotas vakarų arealo laidojimo 
paminkluose. Jau žalvario amžiuje pajūrio Lietuvos pil- 
kapiuose randama daug akmenų: kai kur sudegintų miru- 
siųjų palaikai randami tiesiog ant akmenų grindinio. Šie 
pilkapiai artimi sembų-natangų srityse gyvenusių prūsų 
pilkapiams, kuriems būdingi koncentriniai akmenų vaini- 
kai (Lietuvos archeologijos bruožai, 1961, p. 92—99). Ir 
ankstyvajame geležies amžiuje (V—I a. pr. m. e.) vakarų 
areale mirusiųjų palaikai pilkapiuose apdedami trim, 
dviem arba vienu akmenų vainiku; kartais laidota ant ak- 
menų grindinio (ten pat, p. 128—138). Gaila tik, kad iš 
žalvario ir ankstyvojo geležies amžiaus kitų arealų laidoji- 
mo paminklų beveik neaptikta ir negalima nustatyti, kas 
tenai analogiškoje situacijoje pakeitė akmenį. Daugiau šiuo 
požiūriu duomenų turime iš mūsų eros laikų. 

Pirmaisiais mūsų eros amžiais (L—IV a.) vakarų arealo 
šiaurinėje dalyje mirusieji laidoti viena ar keliomis akme- 
nų eilėmis apdėtose duobėse; akmenų primesta ir duobėse. 
Tačiau pietinėje vakarų arealo dalyje (Nemuno deltoje) 
laidojimo paminkluose akmenų nerasta. Akmenų vainikai 
juosia ir vidurio -arealo pilkapius. Tačiau vidurio Lietuvo- 
je (Nevėžio baseine) mirusiųjų kapai jau be akmenų vai- 
nikų,. "tik kapuose-šalią kaukolės ir iš abiejų kojų kaulų 
pusių „randama po akmenį, kuriais tikriausiai buvo pare- 
miami skobtiniai. karstai (Lietuvos TSR archeologijos atla- 
sas, t. 3, p. 10—12; žem. nr. 1). Manoma, kad BAEjEs čia 
buvo laidoti mediniuose karstuose. 

Aiškiai matyti, kad daugiausia akmenų laidojant miru- 
sius vartota vakarų 2 einant į rytus, akmenų vartoja- 
ma vis mažiau. 

Vėliau (V—XII a.) minėtų dėsningumų nelieka. Kiek 
netikėti yra V—XIII a. akmenų pilkapiai pietinėje Užne- 
munėje ir dešiniajame: Nemuno krante iki Strėvos upės 
šiaurėje ir Aukštadvario — Beižonių šiaurės rytuose (ten 
pat, p. 14—15, žem. nr. 8).-Jų atsiradimą galima paaiškinti 
migracija iš vakarų. Vakarų arealo šiaurinėje dalyje. il- 
giaušiai išsilaikė tradicija mirusįjį apdėti akmenimis. (ten 
pat, p. 17). 

Kruopščiau peržiūrėjus visų laidojimo paminklų kasi- 
nėjimų medžiagą, gal būtų galima pastebėti ir dėsnišką 
akmenų eilių bei vainikų kiekio skirtumą. Vakarų areale 
neretai aptinkami trijų eilių vainikai (Lietuvos archeolo- 
gijos bruožai, 1961, p. 131, 132) vidurio — dviejų (ten pat, 
p. 162—163), o rytų — tik vienos eilės. vainikai (Lietuvos 
TSR archeologijos atlasas, t. 3, p. 123). Tai irgi rodo, kaip, 
einant iš vakarų į rytus, akmens vaidmuo laidojimo papro- 
čiuose vis mažėja. Tačiau reikia atsiminti, kad šie duome- 
nys yra iš skirtingų laikotarpių, ir iš jų negalima daryti 
platesnių apibendrinimų. 

Panaši tendencija pastebima : ir. lietuvių mažojoje aI- 
chitektūroje. Vakarinėje Lietuvos dalyje koplytėlės 'daž- 
niau statomos ant akmenų (mūro), o rytinėje — keliamos 
į medžius. Pavyzdžiui, iš 87 Kretingos rajono į Lietuvos 
TSR kultūros paminklų sąrašą įtrauktų koplytėlių 8 stovį 

ant akmenų, o nė vienos nėra pritvirtintos prie medžių 
(Lietuvos TSR kultūros paminklų sąrašas, 1973, p. 659— 
673). Iš 66 Skuodo rajone užregistruotų koplytėlių 2 stovi 
ant akmenų, o 5 pritvirtintos prie medžių (ten pat, p. 738— 
747). O rytų Lietuvoje iš viso nėra tradicijos statyti koply- 
tėles ant akmenų, nes, kaip nurodo K. Čerbulėnas (1966, 
p. 115), koplytėlės ant žemės, akmenų, pamūrytų pamatų 
yra paplitusios tik Žemaitijoje. Vakarų ir Vidurio Lietu- 
vos tradicinėse kapinėse. daugiau akmeninių ir geležinių 
kryžių, .o Rytų Lietuvos ir Dzūkijos — medinių. Ir pačias 
kapines vakaruose labiau mėgstama aptverti akmenine 
tvora, o rytuose — medine. 

Akmenų vaidmens-mažėjimas; o medžie-didėjimas,. ei- 
nant iš vakarų į rytus, pastebimas ir kai kuriuose namų 
įrenginiuose, visų pirma.—--židiniuose: Kaip rodo archeo- 
loginė medžiaga, Vakarų Lietuvoje židiniai kartais buvo 
grindžiami akmenimis, o vėliau (I m. e. tūkstantmečio pa- 
baigoje—II pradžioje) čia iš akmenų kraunamos krosnys 
(Stankus, 1978, p. 29; Daugudis, 1978 b, p. 253—26; Daugu- 
dis,— 1978 c, p. 41—42 ir kt.). Tuo tarpu Rytų Lietuvoje 
židiniai dažniausiai tik apdedami akmenų. vainiku. (Volkai- 
tė, Kulikauskas, 1978, p. 87—88; Grigalavičienė, 1978, 
p. 95—96 ir kt.). Be to, kasinėjant Rytų Lietuvos piliakal- 
nius, jų pastatuose buvusių krosnių pamatuose bei šonuose 
aptinkama rąstelių liekanų, iš kurių galima spėti, kad Ry- 
tų Lietuvoje tuo metu krosnių pamatui buvo vartotas ne 
tik molis, akmenys, bet ir medis (Daugudis, 1978 c, p. 37). 
Įdomu, kad Varnupių (Kapsuko raj.) piliakalnyje aptiktas 
židinys su dviem akmenų vainikais (Daugudis; 1976, p: 62): 
O kadangi šis s piliakalnis priklauso vidurio arealui, kyla 
mintis, ar ir Čia nesama panašaus „dėsniškumo; kaiprir"lai- 
dojimo paminkluose: 

Savotišką akmens==medžio priešprieša, statant krosnis, 
išliko iki pat mūsų Iaikų--Žemaičių Tradicinis kaminas sta- 


tomas iš akmenų ir molio, ugniavietė jame apkraunama 
akmenimis (Milius, 1958, p. 191). Ant akmenų statoma ir 
žemaičių duonkepė krosnis (Mažoji lietuviškoji tarybinė 
enciklopedija, t. 2, p. 223). Tuo tarpu Rytų Lietuvoje kros- 
nys statomos ant medžio rąstelių. 

Žemaičiai akmenimis kartais aptveria net savo sody- 
bas (Lietuvių etnografijos bruožai, 1964, p. 204). Viena 
tokia akmenimis aptverta..sodyba yra atstatyta net Lietu- 
vos TSR liaudies buities muziejuje Rumšiškėse. Apie ak- 
menų garbinimą daugiausia informacijos irgi turime iš va-- 
karų bei vidurio arealų (Jucevičius, 1959, p. 81—84; Gim- 
butas, 1958, p. 95). 


4. JUODA-—-BALTA, NAKTIS— DIENA, 
MĖNULIS—SAULĖ IR KT. 


Nustatyti skirtingų spalvų pomėgį įvairiose Lietuvos etno- 
grafinėse srityse ne taip jau lengva, nes archeologinių 
duomenų šiuo klausimu beveik nėra, o istoriniai duome- 
nys iš įvairių sričių yra skirtingo amžiaus ir priklauso nuo 
daugelio reiškinių, lėmusių laikiną vienos ar kitos spalvos 
vyravimą. Geriausia atskirų spalvų pomėgį galima nuste- 
tyti pagal tautinius drabužius ir audinius. Tačiau reikia at- 
siminti, kad drabužių spalvos buvo derinamos prie atskirų 
metų laikų, švenčių, net darbų. Pavyzdžiui, vasarą buvo 
nešiojami šviesesni drabužiai negu žiemą, per šventes — 
šviesesni negu šiokiadieniais, per linų sėjimą ar rugia- 
pjūtę — šviesesni negu per bulviakasį ir t. t. (visoje Lie- 
tuvoje per rugiapjūtę buvo stengiamasi baltai apsirengti — 
Žr. Petrulis, 1934, p. 98—99). Seniau Lietuvoje iš viso la- 
biau buvo mėgstama balta spalva (Kairiūkštytė, 1976, 
p. 156—163). Ir vis dėlto lietuvių audinių ir drabužių tyri- 
nėtojai yra vieningos nuomonės, kad rytų aukštaičiai (ir 
dzūkai) labiau mėgsta šviesias spalvas, o žemaičiai — tam- 
sias. Pavyzdžiui, „Lietuvių etnografijos bruožuose“ (p. 319) 
teigiama, kad žemaičių ilgadryžių lovatiesių fonas daž- 
niausiai juodas. Šių lovatiesių tamsumą dailininkės A. Brie- 
delytė ir D. Šilainytė sieja su skirtingu šio krašto žmonių 
charakteriu, nuotaika. „Žemaitiškos lovatiesės yra giles- 
nės, santūresnės, sodresnės, kartais netgi niūrokos. O Vil- 
niaus krašto skersadryžių lovatiesių spalvos skambios, 
linksmos, giedrios. Čia tartum jaučiamas ir kitoks žmonių 
charakteris. Sakytume, įaudė žemaitės į savo lovatieses 

susikaupimą, gilumą ir santūrumą, o aukštaitės audėjos — 
linksmumą, skaidrų -džiugesį,. gyvumą" (Briedelytė, Šilai- 
nytė, 1954, p. 248). Žemaitijos (ir Užnemunės) moterų tra- 
dicinių sijonų koloritas tamsokas, „foną paprastai sudaro 
tamsesnė spalva“, o „aukštaičių sijonuose vyrauja šviesesni 
ir šiltesni- atspalviai“ (Lietuvių etnografijos bruožai, 1964; 
p. 345—346). Aukštaitėms ir dzūkėms būdingos baltos pri- 
iuostės, Žemaitijoje pasitaiko tamsesnių, o klaipėdietėms 
būdingos ir visai tamsaus fono ilgadryžės prijuostės (ten 
pat, p. 348—350). Klaipėdiečių ir austinės juostos tamsių 
spalvų (ten pat, p. 355). Kad klaipėdiečiai mėgsta juodą 
spalvą, o rytų aukštaičiai — baltą, pažymi daugelis lietu- 
vių tautinių drabužių tyrinėtojų. (Glemžaitė, 1955, p. 71, 
117; Bernotienė, 1974, p. V, VIII; Kairiūkštytė, 1976, 
p. 163). Tik to pomėgio priežasčių dažnai ieško atsitikti- 
niuose dalykuose. Pavyzdžiui, vieni klaipėdiečių drabužių 
tamsumą sieja su liuteronų tikėjimu, kiti — su miesto įta- 
ka ar pan. Tačiau tokie aiškinimai neišlaiko kritikos. Jeigu 
klaipėdiečių drabužių juoda spalva priklausytų nuo liute- 
ronų tikėjimo, tai latvių, kurių dauguma buvo liuteronai, 
tautiniai kostiumai perdėm turėtų būti juodi. O jei spalvų 
tamsumas priklausytų nuo miesto įtakos, tai tamsiausi dra- 
bužiai turėtų būti apie didžiausią miestą — Vilnių. Tačiau 
taip nėra. Matyt, priežastys, lėmusios klaipėdiečių drabu- 
žių juodumą, o aukštaičių baltumą, yra kur kas senesnės, 
tos pačios, kurios lėmė skirtingą sodybų padėtį landšafte, 
skirtingą antkapinių paminklų aukštį, ornamentiką ir kt. 
Lietuvos regionų tautiniai. drabužiai, audiniai, bet ir bal- 
dai (kraitinės skrynios, kuparai, spintos), kurie kaip tik yra 
dažomi vienokia ar kitokia spalva. Dailėtyrininkai jau se- 
niai yra atkreipę "dėmesį į nevienodą kraitinių skrynių, bei 
kuparų dažymą. Čia irgi buvo pastebėti tie patys „dėsniš- 
kumai, kaip ir audiniuose: vakaruose vyrauja tamsesnės 
spalvos, o rytuose — šviesesnės. Jau 1929 m. A. Rūkštelė 
(p. 39) yra pastebėjęs, kad „spalvos skrynių dažyme įvai- 
rTiose Lietuvos vietose turi skirtumų. Pav.: žemaičiuos — 
stiprios, ryškios ir sunkios, o šiaurės rytų aukštaičiuos — 
dominuoja spalvų lengvumas (kaip dangiška spalva)". 

Jam pritaria K. Čerbulėnas (1941, p. 318), pridurdamas, 
kad „jei žemaičių (spalvos) — stiprios, ryškios ir sunkios, 
o šiaurės rytų aukštaičių — lengvos, tai Užnemunės skry- 
nių spalvų gama saikinga ir nuosekli“. Ir „Mažojoje 
lietuviškojoje tarybinėje enciklopedijoje“ (1971, t. 3, 
p. 227) rašoma, kad „Aukštaitijoje jos (skrynios) buvo 
dažomos šviesesnėmis, Žemaitijoje — sodresnėmis spalvo- 
mis“. Šios išvados pasitvirtino ir peržiūrėjus didesnį krai- 
tinių skrynių ir jų piešinių, esančių Lietuvos TSR istorijos 
ir etnografijos muziejaus fonduose, kiekį (apie 1000). 

Aiškiai matyti, kad vakaruose labiau mėgstama juoda 
spalva, o rytuose — balta; einant iš vakarų į rytus, audi- 
niuose, drabužiuose tamsi spalva vis šviesėja. Vadinasi, 
kairysis priešpriešos juoda—balta polius tarsi lokalizuoja- 
mas vakarų areale, dešinysis — rytų. 

Susiejimas žemumoje gyvenančių vakarinių baltų su 
juoda spalva, o aukštumose gyvenančių rytinių baltų — su 
balta labai prasmingas. Be to, juoda spalva asocijuojasi su 
naktim, o balta — su diena. Todėl priešprieša juoda—balta 
visai pagrįstai gali būti gretinama su naktis—dienad. Toks 
gretinimas padeda nustatyti ir šių priešpriešų tarpines 
grandis. Perėjimas iš dienos šviesos į nakties tamsą ir at- 
virkščiai yra vakaro.ir ryto brėkšma, žara. Įdomu, kad 
šiems žodžiams žemaičiai ir aukštaičiai suteikia skirtingą 
reikšmę. Vakaruose gyvenantiems žemaičiams dažniausiai 
brėkšti reiškia „temti“, o rytuose gyvenantiems aukštai- 
čiams —,švisti", žara žemaičiams dažniausiai yra vakaro 
šviesa, o aukštaičiams — ryto (LKŽK; LKŽ I 1028). O va- 
karo ir ryto žarai būdinga daugelis spektro spalvų, iš ku- 
rTių vyraujanti yra raudona. Todėl tarpinė spalva tarp juo- 
dos ir baltos galėjo būti raudona arba visos spektro spal- 
vos. Raudonos spalvos tarpinę padėtį tarp juodos ir baltos 
rodo tai, kad vienose pasaulio gentyse ji laikoma priešprie- 
ša baltai spalvai, o kitose — juodai (Hsanos, Tonopos, 
1965, p. 194, 196—197). 


Kad raudona spalva lietuvių liaudies (kaip ir daugelio kitų indoeu- 
ropiečių) buvo vidurinė priešpriešos juoda—balta. spalva, patvirtina mūsų 
tautosaka ir etnografinė medžiaga. Lietuvių liaudies pasakose, užkalbė- 
jimuose dažniausiai pasitaiko šios trys spalvos: juoda—raudona—balta 

arba mėlyna—raudona—balta (mėlyna spalva savo reikšme dažnai ati- 
tinka juodą). Zr. lietuvių liaudies pasaką „Ragana praryja siuvėjėlę“, 
kurioje raganos diena — baltas raitelis ant balto: žirgo, naktis — juodas 
raitelis ant juodo žirgo, 0 aušra — raudonas raitelis ant raudono žirgo 
(LPK 2027B; AT 334), pasaką „Našlaitė šulinyje" (AT 480), kurioje mer- 
gaitėms dažniausiai siūlomos mėlyna, raudona ir balta dėžutė (Seselskytė, 
1975, p. 152), kai kuriuos pasakos „Ežys karaliaus žentas“ (AT 441) va- 
Tiantus, kuriuose jaunikis ežys pas karalių atjoja pakaitomis tai ant rau- 
dono, tai ant mėlyno, tai ant balto gaidžio (LMD I 318/10/), dainą 
„Plaukia antelė, plaukia sieroji“, kurioje diena — balto šilko tinklas, 
naktis — juodo; 0 aušra — raudono (TD V 13—14; LT I 623—625), už- 
kalbėjimus apie baltą, mėlyną bei raudoną rožę (LT V 897—898) ir dau- 
gelį kitų lietuvių tautosakos kūrinių. 

„ Danguje priešpriešą naktis—diena atitinka mėnulis— 
saulė, nes mėnulis šviečia naktį, o saulė — dieną. Viduri- 
nysis šios priešpriešos narys,-be. abejo, yra Venera — Va- 
karinė ir Aušrinė, kuri vakare pirmiausia pasirodo, o ryte 
vėliausiai prapuola, tarsi sujungia naktį su diena, mėnulį 
su saule. Kadangi ryte ir vakare pasirodančią Venerą žmo- 
nės laikė skirtingomis Žvaigždėmis, tai vidurinysis šios 
priešpriešos narys buvo laikomas poriniu. Mitologijoje į jai 
SE, „Bal sudievinta Aušrinė ir jai artimi dievai 
čuropiečių tradicijose siejami su "arkliais dr. "paukščiais 
(Ward, 1968, p. 12, 15—18; Keith, 1925, p. 114, 119; HBa- 
HoB, 1972, p. 119), o senųjų indų mitologijoje tiesiog ir 
vadinami Ašvinais, tai yra arkliais (ašvieniais) (Keith, 1925, 
p. 118; HBanos, 1972, p. 198). Todėl visai natūralu, kad 
aušros dievas Usinis senųjų šiaurinių baltų (latvių) mi- 
tologijoje beveik tapatinamas su arkliu, o svarbiausiu 
jo bruožu laikoma santykiai su arkliais (EAu3apenkosBa, 
TonoposB, 1964, p. 73). 

Vidurinio priešpriešos mėnulis—saulė nario išreiškimas 
dviem žvaigždėmis (Vakarine ir Aušrine), o mitologijoje — 
dievais dvyniais yra be galo reikšmingas atskirų skaičių 
priešpriešoms nustatyti; apie tai bus kalbama vėliau, o čia 
poriškumo sąvoka bus panaudota tik tiek, kiek ji padeda 
įžiūrėti ryšį su kitais dangaus kūnais. 

Be abejo, daugiausia priešpriešos mėnulis—saulė relik- 
tų yra išlikę lietuvių ir kitų baltų mitologijoje, papročiuo:. 


se ir liaudies mene. Tačiau pasinaudoti liaudies menu kaip 
—-—-—-———————" 

argumentu, aiškinant atskirų priešpriešos polių intensyvu- 
mą skirtinguose arealuose, sunkina tai, kad liaudies menas 
yra taikomojo pobūdžio; dauguma papuošimų, ornamentų 
yra ant specifinės paskirties daiktų. Praktinė daikto pa- 
skirtis visų pirma ir lėmė bendrą piešinio bei ornamento 
pobūdį, simboliką (ji iki šiol labai mažai tetyrinėta), o re- 
gioninius skirtumus kartais tenka nustatyti tik iš, atrodo, 
visai nereikšmingų detalių. Tačiau tokių skirtumų vis dėlto 
esama, Paimkim kad ir S verpsčių bei prieverpsčių 
kultuvės bei kiti daiktai, susijusios su linų apdirbimu, bui- 
tyje visų pirma vartojamos žemėje išaugintiems linams 
apdirbti. Todėl jų puošyboje galima ieškoti dirbamos že- 
mės bei lino dievybės simbolių. Dirbamą žemę ko gero iš- 
reiškia visos, verpstės. ir. prieverpstės plokštumos skaidy- 
mas į kryžminėmis linijomis išvedžiotus kvadratus, rombus 
ir nenutrūkstama linija einančius trikampius. Tokią išvadą 
buvo galima padaryti, iššifravus paleolito ir neolito sim- 
bolius, kurie susiję su moters ir žemės semantika (PiGa- 
xoB, 1965 a, p. 29—33; 1965 6, p. 26; 1981, p. 41—48, 86— 
94; Tonopos, 1972, p. 86—87 ir kt.). Drauge šie simboliai 
sietini ir su svarbiausiais ornamentuotų daiktų vartoto- 
jais — mMoterimis, nes žemės ir moters simboliai įvairių am- 
žių ir tautų mene yra panašūs. Realistiškiau išpuoštose 
verpstėse bei prieverpstėse šią simboliką iš dalies pakgičia.. 
tankiausiai-susipynusių augalų, jų stiebų ir lapelių. raizgi- 
nys. Nustatyti lino ir jį globojančio dievo simbolį kur kas 
sunkiau, nes ši dievybė mūsų mitologijoje dar iš viso ne- 
tirta. Tačiau galima spėti, kad ją rodo segmentinės žvaigž- 
dės. „kurių taip gausu ant visų lino apdirbimo įrankių ir. 
kurios gerokai. primena lino žiedą, o ant kai kurių verps- 
čių jos tiesiog ir vaizduojamos kaip realių augalų žiedai. 
Liaudies meno simbolikos tyrinėtojai segmentines Žvaigž- 
des sieja su dangaus sfera: šviesa, saule, perkūnu 
(PEIGaKosB, 1981, p. 295, 303, 419, 456 ir kt.). Segmentinės 
Žvaigždės -apskritimuose. paprastai yra vadinamos perkūno 
(Jupiterio) ratais. Jų ypač gausu Vakarų Europos liaudies 
mene. 

Brūkšniuotų kvadratų, rombų, trikampių bei segmenti- 
nių žvaigždžių yra ant daugelio verpsčių bei prieverps- 
„čių, tačiau kur tie regioniniai skirtumai, kuriais remiantis 
galima atskirų arealų verpstėse bei prieverpstėse įžiūrėti 
skirtingų priešpriėšų polių dominavimą? 

Ornamentuotose verpstėse bei prieverpstėse, kaip ir 
daugelyje kitų sakralinę ar buitinę paskirtį turinčių, ati- 
tinkamai papuoštų daiktų, pvz., koplytstulpyje (Gimbutas, 
1958, p. 90) ar net vestuviniame karvojuje (HaBaHos, 
Tonopos, 1974, p. 243—258), liaudis pavaizdavo savaip 
suprastą pasaulio sandaros principą, kuris dažniausiai reiš- 
kiamas pasaulio (arba visatos) medžio įvaizdžiu. 

Kad ant įrankių, kuriais apdirbamas linas, įvairiais or- 
namentais ir simboliais gali būti reiškiama visatos sanda- 
ros idėja, rodo ir tai, kad linas poetinėje kalboje siejamas 
su ąžuolu, kuris lietuvių tautosakoje ir mitologijoje neretai 
yra laikomas pasaulio arba visatos medžiu. Štai kaip linas 
apibūdinamas lietuvių liaudies mįslėse: „„Ąžuolėlis šimta- 
šakis marčių mergų šaukia“; „„Ąžuolėlis žaliukėlis/ Devyn- 
šakis devynlapis/ Vosilkom pražydo“; „Lygus ąžuolėlis. .. 
/Ant viršūnės gurguolėlis“ (LT V 477). Kai kurios verpstės 
ir prieverpstės pasaulio modelio idėją perduoda gana aki- 
vaizdžiai. Jų plokštuma vertikaliai (arba horizontaliai) su- 
skirstyta į tris dalis, atitinkančias tris pasaulio sferas. 
Viena iš jų — apatinioji, kurioje kartais net pavaizduotas 
žaltys (gyvatė) (Lietuvių liaudies menas, 1956, il. 69, 75, 
79), žymi apatinę pasaulio sferą, kita — vidurinę, o dar ki- 
ta — viršutinę, kurioje įkomponuojama saulė, paukščiai 
(il. 6, 8, 29, 32, 57, 59, 60 ir kt.). Verpsčių bei prieverpsčių 
puošyboje įžiūrėti pasaulio modelio idėją skatina ir kai 
kurių, daugiausia orientalinių, antikinių tautų medžiaga. 
Susidaro įspūdis, kad ir šiose tautose ,,pasaulio medis“ 
kartais buvo įsivaizduojamas verpsto pavidalu (žr. Holm- 
berg, 1922, p. 105—108). 

Vaizduojant pasaulio. modelį, ypač atskiras jo steras, 
verpstėse bei prieverpstėse ir pasireiškia lengvai apčiuo- 
piami arealiniai skirtumai. 

Rytų arealo verpsčių mentelėse atskiros pasaulio sferos 
projektuojamos vertikalioje linijoje, ir daugiau kaip pu- 

sėje visų verpsčių trys atskiros pasaulio sferos atitinka tris 
atskiras segmentines žvaigždes. Tačiau neretai vietoj vir- 
šutiniosios segmentinės Žvaigždės yra aiškiai saulę simbo- 
lizuojantis ratas, kryžius (il. 6, 19, 54, 57, 69, 72), paukš- 
čiai (il. 8, 29, 32, 52, 59, 60), o kartais ir spinduliuojantis 
ratas, ir paukščiai (il. 57, 71). Kitur vietoj vienos vidurinės 
segmentinės žvaigždės yra dvi mažesnės žvaigždės (il. 3, 
17, 20, 23, 24, 28, 31, 33, 34, 38, 74) arba dvi (o kartais ir 
keturios) žvaigždelės iš šonų papildo viduriniąją žvaigždę 
(il. 6, 12, 27, 36, 37, 40, 44, 49, 50, 57, 69, 79). 

Daugumos.vidųrio arealo prieverpsčių plokštumoje do- 
minuoja dvi, 0 ne trys segmentinės žvaigždės, nuo ko ne- 
retai priklauso ir pats prieverpsčių siluetas. Įdomiausia tai, 
kad „pasaulio mediš" šio arealo „prieverpstėse. dažnai pro- 
jektuojamas ne tik Ve vertikalioje, „bet ir horizontalioje lini- 
joje, o kartais — tik horizontalioje (il. 91—375). Šitaip pro- 
jektuojant, pabrėžiamas ne aukštis, o plotis ir labiau iš- 
ryškinamas poriškumas, iškeliamas dvynių vaidmuo, "kurių 
ryšys su Vakarine ir Aušrine neabejotinas. “| 

„Tuo tarpu ant daugumos vakarų arealo prieverpsčių iš 
viso nėra segmentinių žvaigždžių (il. 106, 107, 171—174). 
Tačiau išpjaustinėtose apskritose kiaurymėse galima įžiū- 
rėti mėnulio pilnatį, o kai kur delčią. (Žr. pav. 7.) 

Vadinasi, kad ir neryškiai, vis dėlto rytų arealo verps- 
tėse iškeliamas saulės vaidmuo, vakarų aukštaičių ir že- 
maičių — Aušrinės bei Vakarinės (per poriškumą), o pajūu- 
rio žemaičių — mėnulio, . 
nių bei kuparų, kuriuose daugiausia. buvo laikomi lininiai 
audiniai, „puošyba. Tik čia pasaulio modelio idėja. dažniau 


D a angų 


1SI išreiškiama ne segmentinėmis žvaigždėmis, o tradiciniu 
augelu („medžiu“). Šia „medžio viršūnėje neretai vaizduoja: 

i paukščiai; | kartais paukščiai snapuosė Taiko arba kerta 
A zemės' besirangantį slieką (chtoniškąjį padarą). Prieki- 
nė skrynių plokštuma į tris laukus dažniau dalijama ne 
vertikalioje linijoje (iš apačios į viršų), o horizontalioje (iš 
kairės į dešinę). Arealiniai skrynių piešinių skirtumai pa- 
gal priešpriešą mėnulis—saulė yra panašūs kaip ir verpstė- 
se bei prieverpstėse. Rytinio arealo skrynių priekinė plokš- 


40 





7 pav. Verpstės ir prieverpstės: 1 — Beržoro k. (Platelių apyl.), Plungės 
Iūj.; 2 — Pluogų k., Akmenės raj.; 3 — Ruklų k., Utenos raj. Spausdina- 
ma iš: Medžio dirbiniai | Sudarė ir paruošė P. Galaunė.— V., 1956, il. 
318, 71.— (Lietuvių liaudies menas; Kn. 1); ir iš Lietuvos TSR istorijos ir 
einogralijos muziejaus fondų (EMIK 4907). . | 


tuma dažniausiai dalijama į tris laukus, tarp kurių domi- 
nuoja vienas, centrinis laukas; jame ir piešiamas pasaulio 
medis. Šio arealo skrynių piešiniuose, kurie dažnai yra ne 
tapyti, o spausdinti (štampuoti), yra palyginti daug saulės, 
ugnies simbolių („kryžiukų“, „saulučių“, „žvaigždučių“. ,.) 
(Keturka, 1962, p. 213—214; Daniliauskas, 1968, p. 97— 
101). Tuo tarpu vidurio arealo skrynių priekinė plokštuma 
dažnai dalijama į du laukus, kuriuose piešiami du medžiai 
(Čerbulėnas, 1941, p. 309). Saulės simbolių čia mažiau negu 
rytų areale, o pabrėžtas poriškumas leidžia šio arealo 
skrynių piešinius susieti su dievais dvyniais ir juos atitin- 
kančiais dangaus kūnais (visų pirma su Vakarine bei Auš- 
rine). 

Priešpriešos mėnulis—saulė reliktų galima rasti ir lie- 
tuvių, ypač moterų, tautinių drabužių ornamentuose. Ta- 
čiau, norint jais pasinaudoti, irgi iškyla daug sunkumų. 
Tautinių drabužių komplektas nėra atsitiktinių medžiagos 
formų, spalvų ir raštų derinys, o sudaro vieningą sistemą. 
Tačiau kuo pagrįsta ta sistema? Vadinamojoje ,„pasaulio 
medžio epochoje“ (terminas V. Toporovo.— 1972, p. 93), ji 
tikriausiai turėjo būti organizuota pagal įsivaizduotą pa- 
saulio modelį, o tos sistemos atgarsių galėjo išlikti iki šių 
dienų. Mintį, kad tautinių drabužių komplektas galėjo iš- 
reikšti pasaulio sandaros idėją, perša daugelio senųjų in- 
doeuropiečių tikėjimas, kad visata yra sukurta iš didžiu- 
lio Žmogaus (milžino) kūno. Pavyzdžiui, senovės indai ti- 
kėjo visatą esant kilusią iš milžino Purušo (PurBena, 
1972, p. 259—261, 403—405), germanai — iš milžino Imiro 
(Crapmas DBAxa, 1963, p. 32) ir t. t. Indoeuropiečių poe- 
tinė vaizduotė iš milžino galvos, galvos kiaušo kildino 
dangų, iš akių — saulę, iš kūno — žemę (Tomopos, 1971, 
p. 21—50). Jeigu, diachroniniu požiūriu, visata — sukurta 
iš milžino kūno, tai ir sinchroniškai nesunku įsivaizduoti 
ją esant didžiuliu žmogumi. „Juk Purušas yra visata“, — 
sakoma vedų himne apie Purušą (PurBena, 1972, p. 259). 
O neolito mene vaizduojamas Žmogus, peraugęs visas tris 
visatos sferas — požemį, žemę, dangų (PrIGakoB, 1965 6, 
p. 22—24: il. nr. 36). Vadinasi, indoeuropiečių tradicijose 
žmogus milžinas, kaip ir pasaulio medis, buvo vartojamas 

aiškinti vieningai visatos sandarai. Neatsitiktinai lietuvių 
liaudies poezijoje taip dažnai žmogus gretinamas ir lygina- 
mas su medžiu, jo rankos — su šakomis. Todėl ir žmogaus 
drabužiai, jeigu jie susiję su pakankamai senomis tradici- 
jomis, turėtų išreikšti tą vieningos visatos sandaros idė- 
ją — „pasaulio medžio“ idėją. Tik metus akį į lietuvių mo- 
terų tautinių drabužių komplektus (Glemžaitė, 1955; Ber- 
notienė, 1974; Lietuvių liaudies menas, 1974 ir kt.), aiškiai 
matyti, kad jie iš tiesų tokią idėją ir galėtų reikšti. Gal- 
vos apdangalas, kuris paprastai esti baltos spalvos ir dar 
papuoštas saulutėmis, žvaigždutėmis, tarsi reprezentuoja 
dangaus sferą. Jai priskirtinos ir visada baltos, tomis pa- 
čiomis saulutėmis ir žvaigždutėmis papuoštos apykaklės. 
Ar tik ne dėl galvos dangos ryšio su viršutine sfera (dan- 
gum) skarelės vartojamos burtuose, kuriais siekiama nuo 
dangaus nuvaikyti debesis? O pasakose dangaus šviesuliai 
kaip tik vaizduojami ant Žmogaus galvos („saulė kaktoj, 
mėnuo pakaušy, apie ausis Žžvaigždytės“.— LT III 480; 
žr. taip pat kitus pasakos „Trys auksiniai sūnūs“ lietuviš- 
kus variantus — AT, LPK 707). Liemenį dengiantys drabu- 
žiai, kurie dažniausiai esti languoti,. dryžuoti, sutampa su 
viduriniąja pasaulio medžio dalim — žeme. Gal todėl dir- 
Žas, juosiantis liemenį, ir juosta lietuvių liaudies žo- 
dinėje "Kūtyboje (mįslėse) dažnai yra vadinami žal- 
čiu (LT V 557), o tai asocijuojasi su senųjų indoeuropiečių 
tikėtu pasauliniu žalčiu arba gyvate, kuri juosia visą Žemę. 
Ir pagaliau kojų apavas. (vyžos ir naginės) lietuvių liau- 
dies mįslėse dažnai vadinamos kurmiais, kiaulėmis (LT V 
555) — padarais, kurie gyvena po žeme, arba knisa žemę. 
Su vyžomis bei naginėmis susijęs gir lietuvių tautosakos 
velnias, paprastai gyvenantis požemyje. Žmogui jis pasi- 
rodo kaip tik tada, kai tas ima pinti vyžas (LTR 462/480/, 
795/41/, 797/20/, 951/15/, 1001/70/ ir kt.), veja vyžoms ar 
naginėms raukti virveles (BLV 33; ŠLSA 148; LTR 470/5/, 
552/716, 776/ ir kt.), arba pamerkia vyžas į ežerą (LTR 
481/35/). 

Jeigu lietuvių tautinių drabužių komplektas iš tikrųjų 
xzeiškė pasaulio modelio idėją, šito negalima išleisti iš akių, 

ieškant jame argumentų vienokių ar kitokių priešpriešų 
lokalizacijai. 

Rytų aukštaičių ir dzūkų moterų drabužiuose vyrauja 
saulutės, kryžiukai — aiškūs dangaus, ugnies simboliai. 
Saulučių pasitaiko ne tik ant baltų skarelių, apykaklių, bet 
ir. ant prijuosčių, juostų, kartais net ant sijonų. Tuo tarpu 
žemaičių ir suvalkiečių drabužiuose saulučių žymiai ma- 
žiau: Net ant šviesaus galvos apdangalo esančias saulutės 
žėmaitės dažnai mėgsta pridengti stambiai i languota ; skara. 
Be to, gyvus, -mirgančius, tiesiog šviečiančius mažučius dzū- 
kių ir aukštaičių sijonų Tangetiūs, "kryželius Čia pakeičia 
dideli, ramūs dryžiai, kuriuose aiškiau. galima įžiūrėti Že- 
mės ar varidens simbolius. Aukštaičių i ir dzūkų saulutes ant 
marškinių, prijuosčių ir kitų drabužių Suvalkijoje neretai 
pakeičia augaliniai motyvai“ (ypač lelijos). Ir vargu ar 
tai galima laikyti tik vėlesnių laikų įtaka. Kai kurių žemai- 
čių juostų raštuose labai ryškus simetriškas, porinis at- 
skirų -ornamentų išdėstymas, o patys raštai kartais prime- 
na dieviškųjų dvynių simbolius — žirgelius. 

Visa tai irgi rodo, kad dešinysis priešpriešų mėnulis— 
saulė, naktis—diena, juoda—balta polius akivaizdžiau pa- 
sireiškia rytinių lietuvių tradicijose, o kairysis — vakarinių. 


5. SENAS-—JAUNAS 


Nors rytinių baltų pasaulėvaizdis labiau susijęs su diena, 
saulę, o vakarinių — su naktim, mėnuliu, tačiau būtų klai- 
dinga manyti, kad mėnūlis rytinių baltų gyvenime, mito- 
logijoje, papročiuose, -ėiaudies mene ir kitur. iš viso nevai- 
dino jokio vaidmens. Kadangi. visur-pagal mėnulį buvo 
skaičiuojamas laikas, pagal -mėnulį buvo sėjama, pjauna- 
ma,.švenčiamcos šventės ir, ko „gero, .kariaujama, tai visur 
jam buvo rodoma „priderama pagarba. Skyrėsi tik tos pa- 
garbos pobūdis ir intensyvumas. Ieškant sritinių mėnulio 
garbinimo skirtumų, į akis pirmiausia krinta nevienodas 
dėmesys atskiroms jo fazėms. Kad ir neryškiai, Rytų Lie- 
tuvoje (bei Dzūkijoje) didesnį dėmesį galima įžiūrėti jau- 
nam mėnuliui. Jauno mėnulio pavidalo ornamentas būdin-, 

gas brūkšniuotajai keramikai, kuri, kiek galima spėti iš 
radinių, labiausiai buvo paplitusi ir ilgiausiai išsilaikė ry- 
tiniame baltų areale (Lietuvos TSR archeologijos atlasas, 
t. 2, p. 10—14, 22—24). Jaunas mėnulis su kryžium vir- 
šuje puikuojasi iš rytinių baltų kilusių Gediminaičių XIV — 
XV a. antspaudų ženkluose (Gudavičius, 1980, p. 99, 
pav. 63). Jauno mėnulio motyvą galima įžiūrėti, kad ir re- 
tai, Rytų Lietuvoje tepasitaikančiuose poriniuose lėkiuose 
(apatinė lėkio dalis paprastai esti išlenkta kaip pusmėnu- 
lio, o smailėjantys galai, tarsi jauno mėnulio ragai, iškelti 
į viršų) (Lietuvių liaudies menas, 1957 a). Tuo..tarpu .Vi- 
durio Lietuvos ir Žemaitijos poriniai lėkiai labiau primena 
žirgelių .galvas..(jų apatinė dalis susijungia smailu arba 
stačiu kampu, 0 viršutiniai galai neretai esti nuknebę že- 
myn). Rytų Lietuvoje bei Dzūkijoje daugiausia užrašyta 
maldelių į jauną mėnulį, įvairiausių su jaunu mėnuliu su- 
sijusių gydymų, tikėjimų, burtų bei prietarų. Beveik du 
trečdaliai įvairiuose leidiniuose paskelbtų maldelių į mė- 
nulį yra iš Rytų Lietuvos ir Dzūkijos (TD IV 184; Balys, 
1951, p. 17—23; 1966, p. 51—52). Ir „Lietuvių tautosakos“ 
V tome iš 9 paskelbtų maldelių į jauną mėnuli net 6 yra 
užrašytos Rytų Lietuvoje (LT V 913—915). Įdomu, kad, pa- 
vyzdžiui, Rytų Lietuvoje karpas dažniausiai gydo, esant 
jaunam mėnuliui, o Žemaitijoje — esant delčiai (Balys, 
1951, p. 24—25). 

Jauno mėnulio iškėlimas rytų areale, t. y. šios fazės 
priešinimas kitoms fazėms aiškiai susijęs su platesniu ap- 
skritai jauno išskyrimu ir iškėlimu prieš.seną,.lahbiau ger- 
biamą vakarų ir vidurio arealuose. Tai iš dalies pastebima 
ir Lietuvos metraščių padavimuose. Padavime apie kuni- 
gaikštį Palemoną ir tris jo sūnus sakoma, kad vyriausias 
iš jų Borkus apsigyveno kaip tik vakarinėje Lietuvos da- 
lyje, vidutinysis Kunas — vidurinėje, o jauniausias Spė- 
ra — Rytų Lietuvoje (Lietuvos metraštis, 1971, p. 43—45). 
Priešprieša sends—jaunas ryški senojoje balių mitologi- 
joje (apie kurią bus kalbama toliau) ir tautosakoje. Pasa- 
kos, .kuriose raginama. gerbti senelius, iškeliama jų išmintis, 
nauda--šeimai.ir. visai bendruomenei, labiau yra .papli- 
tusios vakarų ir vidurio areale, Čia populiaresnės ir pasa- 

kos apie dievą senelį, vaikščiojantį po žemę, : mokantį 
žmones įvairiausių darbų, padedantį geriesiems, kuklie- 
siems ir baudžiantį tinginius bei pagyrūnus. O kai kuriuose 
čia užrašytuose pasakos „Velnias (ragana) neša herojų mai- 
še“ (AT 327C) variantuose vaizduojami ne gudrūs vaikai, 
o senelis, kuris apgauna laumes, išverda jų vaikus, o pats, 
sumaniai išsigelbėjęs, laimingai gyvena (DPM 108). 

Šiuose arealuose populiaresnės ir tokios patarlės bei 
priežodžiai; kuriuose iškeliama seno išmintis, sumanumas, 
raginama nusilenkti žilam plaukui ir pan. (pvz., „Jaunas 
seno nepamokys"“, ,„Senam dera patarti, jaunam paklausti“, 
„Žilo plauko sveikas protas", „Prieš žilą plauką turi atsi- 
stot“, „Senas protu, jaunas gvoltu“ ir kt.). 


Esant jaunam mėnuliui, rytų areale buvo atlikinėjamos 
ir kai kurios senosios religinės apeigos. Kaip matyti iš 
1711—1773 m. Vilniaus akademinės kolegijos pastoracinės 
veiklos dienoraščio, kaip tik esant jaunam mėnuliui prie 
pėduoto akmens buvo aukojama duona, vilnos, linai, pi- 
nigai, norint atgauti prarastą sveikatą, visų pirma, kojų, 
akių ir rankų stiprybę (Lebedys, 1976, p. 210). 

Duomenų geografinei nagrinėjamos priešpriešos orien- 
tacijai atsekti galima rasti ir lietuvių liaudies tikėjimuose. 
Kaip žinome, seniau buvo tikima ne tik keturis atskirose 
pasaulio šalyse esančius perkūnus (LTR 832/221, 230, 232/), 
bet-ir keturis vėjus. O žymaus lietuvių tautosakos rinkėjo 
Mato Slančiausko užrašytame tikėjime užsimenama ir apie 
nevienodą atskirose pasaulio šalyse esančių vėjų amžių. 
Rytų vėjas kaip tik esąs „jaunas, be barzdos“, o vakarų — 
„senas, su plačia barzda“ (VVU F 119—115). 


6. TRYS—VIENAS 


Baltų skaičiūs reiktų pradėti nagrinėti nuo trijų — mėgsta- 
miausio, įvairiose kultūros sierose labiausiai paplitusio 
skaičiaus. 

Su trimis susiduriame vos ne kiekviename žingsnyje: trys akmenų 


vainikai senuosiuose baltų laidojimo paminkluose (Engel, 1935, žr. len- 
teles nr. 59, 60; Lietuvos archeologijos bruožai, 1961, p..130—131 ir kt.), 

trys pakabučiai senuosiuose papuošaluose, trikampės smeigtukų galvutės 
(Lietuvos archeologijos bruožai, 1961, p. 210, 214, 215, 342; Lietuvos 
"TSR archeologijos atlasas, t. 4, žemėlapis Nr. 46 ir kt.), trys segmenti- 
nės žvaigždės ant lietuvių verpsčių, prieverpsčių, rankšluostinių, net kul- 
tuvių (Lietuvių liaudies menas, 1956), trys stogastulpių vainikai (Lietuvių 
liaudies menas, 1970, il. nr. 114—116; 120, 124—127), trys svarbiausieji 
dievai, trys likimo lėmėjos laimės mitologinėse sakmėse (Vėlius, 1977, 
p. 69), trys broliai stebuklinėse pasakose, trys veiksmo pakartojimai 
(Lietuvių tautosakos apybraiža, 1963, p. 341, 345; Sauka D., 1970, p. 65, 
80; LT III 52—53 ir kt.), tris kartus sakomos užkeikimų bei užkalbėjimų 
formulės (Lietuvių tautosakos apybraiža, 1963, p. 432) ir t. t, ir t. t. 
Neretai trys dauginami iš trijų, ir susidaro magiškas skaičius devyni, taip 
mėgstamas užkalbėjimuose, mirusiųjų pagerbimo papročiuose ir kitur, 
Prie šio pridėjus dar tris, susidaro dvylika — tuzinas, o dešimt kartų 
paėmus po tris, susidaro trisdešimt — puskapis, prie kurio pridėjus tris 
dešimtis, — ir visa kapa. 9, 12, 30, 60 — tradiciniai baltų skaičių matai, 
pasitaikantys įvairiausiose kultūros sferose, ir visus juos sudarant išeities 
taškas buvo tas stebuklingasis skaičius trys. 


Tačiau įrodinėti jo populiarumą baltuose nėra reika- 
10 — jis ir taip visiems aiškus, ne kartą pažymėtas dau- 
gelio kultūros sferų tyrinėtojų. Todėl, nesileidžiant į trijų 
paplitimo registravimą, į be galo įdomią šio ir kitų jam 
giminingų skaičių kilmės teoriją ir simboliką, čia reikia iš- 
kelti tik tuos trijų ir kitų skaičių vartojimo aspektus, kurie 
susiję su trim išskirtais baltų arealais, o kartu ir su se- 
nuoju baltų pasaulėvaizdžiu. 

Skaičius trys visuose baltų arealuose yra labai mėgsta- 
mas ir pasitaiko įvairiausiose kultūros sferose, tačiau ne 
visur vienodai paplitęs: rytų areale kiek labiau mėgstamas 
skaičius vienas, vidurio — du, o vakarų — trys. 

Vakarų areale žalvario ir ankstyvojo geležies amžiaus 
mirusiųjų palaikai apdedami trim akmenų vainikais (Enge!, 
1935, p. 82—98; Lietuvos archeologijos bruožai, 1961, 
p. 120—131). Tuo tarpu vidurio areale aptiktas pilkapis su 
dviem akmenų vainikais "(Lietuvos archeologijos bruožai, 
1961, p. 162—163). Gaila, kad nėra aptikta šio laikotarpio 
laidojimo paminklų iš rytų arealo. Tačiau vėlesniųjų laikų 
(IV— VII a.) pilkapiai čia paprastai buvo apdedami vienų 
akmenų vainiku, o dar vėlesni — apjuosiami vienu grioviu 
(Lietuvos archeologijos bruožai, 1961, p. 292— 294; Lietu- 
vos TSR archeologijos atlasas, t. 3, p. 12). 


Žiemgalės moterys apsiaustą (skarą) V—VIII a. seg- 
davo dviem grandinėle sujungtais smeigtukais. Žemaitės, 

aI i is 1081, p. 28). "O tiek minimos 
žiemgalės, tiek žemaitės priklausė viduriniam baltų arealui. 


Skirtingą skaičių pomėgį skirtinguose arealuose gali- 
ma nustatyti iš atskirų architektūros ir liaudies meno deta- 
lių. Pavyzdžiui, Rytų Aukštaitijoje ir Dzūkijoje namo 
kraigą mėgstama užbaigti viena aukštyn smailėjančia len- 
tute — vadinamuoju pavieniu lėkiu, o vidurio areale popu- 
liariausi yra poriniai lėkiai, "sudaryti iš dviejų Tėntučių. Tuo 
tarpu vakarų "areale pasitaiko ir mišriųjų lėkių, sudarytų. 
iš trijų lentučių; tai tarsi rytų ir vidurio arealo lėkių suma. 
Gaila, kad ši savita, senuosius tikėjimus ypač aiškiai paro- 
danti architektūros detalė kol kas nėra nuodugniau tirta, 
neišryškinta jos raida ir etnografiniai skirtumai, nėra net 
leidinio, kuriame būtų aprašytas didesnis jų kiekis. Todėl 
tenka remtis atsitiktinai užfiksuotais duomenimis. Tačiau 
ir jie rodo aiškią atskirų lėkių tipų paplitimo Lietuvoje ten- 
denciją. Suskaičiavus visus lėkiais papuoštus pastatus, ku- 
rių nuotraukos išspausdintos leidinyje „Lietuvių liaudies 
menas. Architektūra“ (1957), pasirodė, kad maždaug iš 
40 poriniais lėkiais papuoštų namų daugiau kaip dvide- 
šimt priklauso vidurio arealui, o iš 8 mišrių lėkių net šeši 
priklauso vakarų arealui. Tuo tarpu iš 12 pavienių lėkių 
6 priklauso rytų arealui, 0 6 — vakarų. Tačiau vakarų area- 
lo pavienių lėkių viršūnėse dažnai galima įžiūrėti tris do- 
minuojančius taškus (žr. Butkevičius, 1958, p. 181; Butke- 
vičius, 1971, p. 172). Todėl pavieniams lėkiams jie priskir- 
tini tik pagal lentučių skaičių, o ne pagal savo simboliką. 
Šiaip vakarų arealo pavienių lėkių formos gretintinos su 
originaliais šio krašto laidojimo paminklais — krikštais. 


Panaši atskirų lėkių tipų paplitimo tendencija atsiskleidžia, susipa- 
žinus ir su didesniu jų kiekiu. Pavyzdžiui, peržiūrėjus 3000 Lietuvos 
gyvenamųjų namų ir atskirų jų detalių nuotraukų, esančių Lietuvos TSR 
Mokslų Akademijos Istorijos instituto Etnografijos skyriaus fototekoje, 
pasirodė, kad beveik iš 40 rytų areale užfiksuotų lėkių tik 5 yra poriniai, 
o visi kiti — pavieniai, maždaug iš 20 Vidurio Lietuvoje ir Žemaitijoje: 
(išskyrus pajūrio ruožą) užfiksuotų lėkių tik 8 yra pavieniai, o visi kiti — 
poriniai, ir maždaug iš 260 pajūrio ruože užfiksuotų lėkių apie 180 yra. 
pavienių, 75 poriniai ir. 5 mišrieji. Tačiau dauguma fototekoje esančių. 
pavienių pajūrio ruožo lėkių, kaip ir minėtame lietuvių architektūros 
albume, labai skiriasi nuo Rytų Lietuvos pavienių lėkių — jie labai or- 

namentuoti, išpjaustinėti, o jų viršūnėse neretai išsiskiria trys domi- 
nuojantys taškai. Todėl prie pavienių lėkių juos irgi galima priskirti 
tik pagal lentučių skaičių, o ne pagal simboliką. (Žr. pav. 8). 

Dar ryškiau skirtingų skaičių paplitimas ir ypač poros 
pamėgimas „vidurio areale atsispindi verpsčių bei prie- 
verpsčių.. puošyboje. Rytų "Lietuvoje paplitusios verpstės, 
kurių nuotraukos išspausdintos leidinyje „Lietuvių liau- 
dies nienas. Medžio dirbiniai" (1956, kn. 1), paprastai bai- 
giasi viena viršūne, o visoje mentelės plokštumoje verti- 
kaliai yra išdėstytos trys segmentinės žvaigždės, pagal pa- 
saulio medžio struktūrą, tarsi atstovaujančios trims 
atskiroms pasaulio sferoms. Antrajai sferai čia neretai at- 
stovauja dvi žvaigždės (ten pat, il. 3, 17, 20, 23, 24, 28, 31, 
33, 38, 74). Gaila, kad nemažas kiekis prieverpsčių, papli- 
tusių vidurio ir vakarų arealuose, minėtame leidinyje ne- 
turi smulkesnių metrikų (tik nurodoma, kad iš Žemaitijos) 
ir neįmanoma jų sugretinti pagal atskirus arealus. Tačiau 
yra modeliuotos ne vertikaliai, o horizontaliai ir todėl aiš- 
kiai padalytos. į dvi dalis: kairę ir "dešinę (ten pat, il. 126— 
220). O tais atvejais, kai jos yra modeliuotos vertikaliai, 
jų puošyboje dažniausiai dominuoja ne trys, o dvi segmen- 
tinės žvaigždės (ten pat, il. 221—336). 

Panašias tendencijas galima įžiūrėti ir kraitinių skrynių 
bei kuparų puošyboje. K. Čerbulėnas, apibūdindamas Už- 
nemunės (priklausančios vidurio arealui) skrynias (1941, 
p. 308—309) nurodo, kad daugumos šio regiono skrynių 
priekinė plokštuma dalijama į du laukus, kūriuosė papras- 
tai yra piešiami du augalai („medžiai“ '). Tuo tarpu A. Ke- 
turka (1962, p. 211—214) ir A. Daniliauskas (1968, p. 97) 
pažymi, kad Dzūkijos ir Juodupės apylinkių (priklausančių. 
rytiniam baltų arealui) skrynių priekinė plokštuma dažnai 
dalijama į tris laukus, su vienu dominuojančiu centriniu 
lauku, kuriame neretai piešiamas vienas medis. 


Šių autorių teiginiai pasitvirtino, patikrinus žymiai didesnį medžia- 
gos kiekį. Peržiūrėjus apie 1000 kraitinių skrynių bei kuparų piešinių, 
nuotraukų ir pačių originalų, esančių Lietuvos TSR Istorijos ir etnografi- 
jos muziejuje, paaiškėjo, kad skrynių priekį padalyti į du laukus ir 
juose nupiešti du „medžius“ labiausiai mėgstama vidurio ir vakarų area- 
luose. Tokių skrynių vidurio areale aptikta apie 140, o vakarų — per 50. 


4. N. Vėlius 49. 





*8 pav. Lėkiai: 1 — Nida, Šilutės raj.; 2 — Dimšių k., Šiaulių raj.; 3 — Ry- 
tų Lietuva. Spausdinama iš: Architektūra / Sudarė ir paruošė F. Bielins- 
kis, K. Čerbulėnas, K. Šešelgis.— V., 1957, il. 71, 57, 274.— (Lietuvių 
liaudies menas; Kn. 1). i t 


Rytų areale aptikta tik keliolika netipiškų pavyzdžių. Užtat rytų areale 
daugiausia yra skrynių, kurių priekinė plokštuma padalijama į tris lau- 
kus su dominuojančiu vienu centriniu lauku, kuriame dažnai piešiamas 
vienas „medis“. Tokių skrynių čia aptikta per 280 (vidurio areale — apie 
190, vakarų — 30). 

Kad ir ne taip ryškiai, skaičius. du. dominuoja ir vidurio 
arealo audinių ornamentikoje. Audinių raštuose čia matyti 
polinkis į simetriškumą, o kai kuriuose (pvz., juostų raš- 
tuose) net galima įžiūrėti tradicinius dvynių simbolius — 
žirgelius. 

Vieno dominavimas rytiniame baltų areale, o dviejų — 
viduriniame yra labai prasmingas, nes, kaip vėliau pama- 
tysime, rytų arealas mūsų liaudies tradicijose yra siejamas. 
su dangaus sfera, o vidurio — su žemės. Vadinasi, galima 
manyti, kad senieji baltai dangų siejo su skaičiumi vienas, 
o žemę — su skaičiumi du. Šitokį atskirų pasaulio sferų ir 
skaičių derinimą galima įžiūrėti daugelyje indoeuropiečių. 
(ir ne tik indoeuropiečių) tradicijų. Jį rodo senieji ritua- 
liniai, dažniausiai klausimų— atsakymų forma sukonstruoti 
tekstai apie pasaulio sukūrimą (pirmas klausimas čia pa- 
prastai yra apie dangaus sukūrimą, antras — apie žemės, 
arba vaizduojama, kaip pirmą dieną kuriamas dangus, o 
antrą — žemė ir pan.). Dangus su vienu, o žemė su dviem 
siejama senojoje kinų tradicijoje ir kt. (Toropos, 
1971, p. 51). Kad vienas ir lietuvių mitologijoje yra dangiš- 
kųjų mitinių būtybių skaičius, o du — chtoniškųjų *, iš da- 
lies rodo kad ir tokia detalė: lietuvių liaudies sakmėse, pa- 
sakose velnias, ta ryškiausia chtoniškoji būtybė, negali 
pakęsti vieno smūgio. Gavęs vieną smūgį, jis prašo, kad 
pridėtų ir antrąjį. Todėl tikima, kad, norint nugalėti velnią, 
jį mušant, reikia sakyti: „„Viens! Viens!“ Vadinasi, velnias. 
negali pakęsti dangiškojo dievo, su kuriuo jis santykiauja 
antagonistiškai, skaičiaus (vieno), o jo paties skaičius (du) 
jam ne kenksmingas, o naudingas, jeigu net ir palydimas. 
smūgiu. 





* Chtoniškaisiais (iš gr. chthon — žemė) vadinami tie dievai ir miti- 
nės būtybės, kurie susiję su požemiu ir žeme. Ryškiausias chtoniškasis. 
"personažas lietuvių tautosakoje — velnias, senojoje mitologijoje buvęs. 
vienu iš svarbiausiųjų dievų, mirusiųjų ir gyvulių globėju. 


St 


* * * 


Norint visapusiškiau išryškinti senovės baltų pasaulė- 
žiūrą, reikėtų dar panagrinėti tokias bendriausias prieš- 
priešas, kaip nelaimė—laimė, mirtis—gyvenimas, sociali- 
nius santykius reiškiančias priešpriešas savas—svetimas, 
tolimas—artimas, moteriškas—vyriškas ir daugelį kitų. Ta- 
čiau ir iš apžvelgtosios, kad ir negausios, medžiagos jau 
aiškėja vienas iš svarbiausių baltų pasaulėžiūros bruožų — 
geografinė priešpriešų orientacija. Skirtinguose pagal pa- 
dėtį vakarai—rytai ir pagal pakilimą nuo jūros lygio baltų 
afealuose labiau aktyvizuojami, atliepiami skirtingi prieš- 
priešų poliai: vakarų areale atliepiami kairieji poliai, ry- 
+ų — dešinieji, o vidurio — tarpinės jų grandys. (Žr. pav. 9). 

9 pav. Apytikslės. senųjų baltų arealų ribos dab. Lietuvos TSR teritori- 
joje: 1 — vakarų arealas; 2 — vidurio arealas; 3 — rytų arealas, 


*Antras S E 


REGIONINIAI YPATUMAI 


Pirmajame šios knygos skyriuje buvo apžvelgtos univer- 
salaus pobūdžio abstrakčios priešpriešos. Toliau pažiūrėsi- 
me, kaip šios priešpriešos pasireiškia įvairiose tradicinės. 
baltų kultūros sferose: mitologijoje, tautosakoje, papro- 
čiuose ir kt. Tuo būdu atskiri mitiniai personažai, su jais. 
susietas gyvūnijos bei augmenijos pasaulis, netgi kalendo-- 
rinės šventės (kaip ir laidojimo paminklai, liaudies meno: 
. pavyzdžiai ir kt.) įgyja savotiškų klasifikatorių prasmę. 
Konkrečių ir abstrakčių klasifikatorių santykių visuma ir 
turėtų padėti bent iš dalies atskleisti senovės baltų pasau-- 
lėžiūros savitumą. | 
Apibūdinant atskirus kultūros reiškinius, bus praplės-- 
"tas ir nagrinėjamųjų priešpriešų ratas: bus stengiamasi iš-- 
ryškinti kiekvienam reiškiniui būdingas priešpriešas ir pa-- 
sekti, kaip jos pasireiškia atskiruose baltų arealuose. Tuo- 
būdu turėtų paaiškėti nagrinėjamųjų reiškinių regioniniai 
ypatumai, kurie savo ruožtu, kaip ir aptartosios abstrak- 
čios. priešpriešos, turėtų padėti nustatyti baltų pasaulėžiū- 
ros ir jų socialinės diferenciacijos sistemos kontūrus. 


1. BALTŲ MITOLOGIJOS ATMAINOS 


Baltų mitologija iki šiol dažniausiai būdavo traktuojama 
dvejopai: kalbant apie senuosius laikus, į ją žiūrėta kaip 
į tam tikrą vieningą, tačiau su geografija nesusijusį ab- 
straktų reiškinį, tinkantį bet kurioje vietoje gyvenusiems. 
baltams - apibūdinti, o liečiant vėlesnįjį jos raidos etapą, 
išskiriamos atskirų baltų tautų (prūsų, lietuvių, latvių) mi- 
tologijos, paprastai neprojektuojamos į bendrą visų baltų. 

gyventą plotą. Šiame darbe į baltų mitologiją mėginama 
pažiūrėti kaip į vieningą, visiems seniesiems baltams bend- 
rą sistemą, realizuotą visame jų gyventame plote. Kadangi 
atskiruose baltų regionuose, (jie ne visada sutapo su baltų 
vėliau susiformavusių valstybių plotais) buvo realizuojami 
ir labiau išryškinami atskiri baltų mitologinės sistemos ele- 
mentai, susidarė tarsi atskiros savarankiškos baltų mitolo- 
gijos atmainos, kurias ir bus mėginama čia atskleisti. 

O panagrinėti baltų mitologiją regioniniu aspektu tie- 
siog skatinte skatina patys senieji mitologijos šaltiniai, ku- 
Iių yra išlikę iš visų trijų baltų gyventų arealų. Tik gaila, 
kad tie šaltiniai yra nevienalaikiai, nevienodos reikšmės 
ir patikimumo. Žinių apie rytų baltų dievus yra iš XIII a., 
o apie vidurio ir vakarų — iš XVI-XVII a. Tiesa, užuomi- 
nų pasitaiko ir iš žymiai senesnių laikų. | 

Žinios apie rytų baltų garbintus dievus yra įterptos 
į rusų Volynės metraštį ir į vakarinėje Rusijos dalyje pa- 
darytą Jono Malalos „Kronikos“ vertimo į rusų kalbą nuo- 
rašą. (Rytų baltams jos priskiriamos dėl dviejų priežasčių: 
abu informacijų autoriai buvo rytų baltų kaimynai, todėl, 
be abejo, geriau buvo su jų mitologija susipažinę, ir, ra- 
šydami apie visų baltų dievus, daugiausia naudojosi ryti- 
nių baltų duomenimis; be to, Volynės metraštyje konkre- 
čiai kalbama. apie Lietuvos didžiojo kunigaikščio Mindau- 
go, kilusio iš rytų arealo, garbintus dievus ir tikėjimus.) 

Šios žinios jau daugelio yra skelbtos ir tirtos (OGoneHc- 
«Hi, 1851, p. XIX — XXI; Ąo6paHnckunū, 1882; Mierzynski, 
1892, p. 127— 129; BoncTep, 1886, p. 175—176; Wolter, 
1887; TeoGanbA, 1890, p. 190—201; Mannhardt, 1936, p. 49— 
68; Tomopos, 1970; 1972 a ir kt.). 

"Volynės metraštyje, kuris įeina į Ipatijaus metraštį, 
aprašant 1252 metų įvykius ir kalbant apie Mindaugo 
krikštą, sakoma, kad „krikštas jo buvo melagingas: slapta 
aukojo savo dievams, pirmajam Nunadieviui, ir Televeliui, 
ir Diverikuzui, zuikių dievui, ir Medeinai <...>; ir savo 
dievams aukojo, ir mirusiųjų kūnus degino, ir atvirai savo 
pagonybę išpažino“. (MCPA II 198). Tame pačiame met- 
raštyje, dėstant 1258 metų įvykius apie Romano ir lietuvių 

sugrįžimą į sudegintą miestą, sakoma, kad jie tūžmingai 
krimtęsi ir šaukę savo dievus Andają ir Diviriksą. (MICPA 
II 195). O J. Malalos „Kronikos“ nuorašo intarpe, kuris da- 
tuojamas 1261 m., perpasakojus mitą apie Sovijų (kaip. 
buvo įvestas mirusiųjų deginimo paprotys lietuvių ir kito-- 
se baltų giminėse), sakoma, kad ten „įsigalėjo Sovijaus pa-- 
"gunda aukoti aukas bjauriems dievams Andaevui ir Per-- 
kūnui, vadinamajam griaustiniui, Žvorounai, vadinamajai. 
kalei, ir Televeliui, kalviui, nukalusiam saulę, kuri šviečia 
žemei, ir įkėlusiam saulę į dangų“ (O6onencknū, 1851, 
p. XIX— XXI). 

Visos trys pastabos apie rytinių baltų dievus yra pa- 
darytos beveik tuo pačiu laiku (vieno dešimtmečio ribose) 
artimų lietuvių kaimynų, gerai pažinojusių jų papročius 
bei tikėjimus, ir todėl gali būti laikomos patikimu šaltiniu. 
rytinių baltų mitologijai firti. Visose jose pirmuoju dievu 
laikomas H2Hnageū, Angaū. Kaip teisingai yra pastebė- 
jęs V. Toporovas (Tonopos, 1972 a, p. 311), šiais vardais. 
galėjo būti vadinamas dangaus dievas (* Nu — /an/ — 
deiv?, * An(t) — deiv). Diviriksą V. Toporovas gan įtiki-- 
namai sieja su dievo rykšte — perifrastiniu perkūno pava-- 
dinimu (Tonopos, 1970, p. 535). Dviejose informacijose po- 
dangaus dievo tuoj eina Perkūnas (Diviriksas), o vieno- 
je — Televelis, kurį V. Toporovas laiko Perkūno pagalbi-- 
ninku (Tonopos, 1970). Vadinasi, po dangaus dievo eina 
griausmo dievas arba jo pagalbininkas, ir tik po jų — Me- 
deina, Žvorouna. Be to, kaip svarbiausias Televelio bruo-- 
žas rytinių baltų mitologijoje iškeliama tai, kad jis nukalė 
saulę. O jeigu dar sutiksime su V. Toporovo aiškinimu 
(1966, p. 148—149), kad Sovijaus vardas yra tos pačios. 
kilmės, kaip ir saulė, susidaro įspūdis, kad rytinių baltų. 
mitologija žymiu mastu yra dangaus mitologija. Įdomu, 
kad čia nenurodoma nė viena žemės arba gyvulių dievybė, 
o tik Medeina (ir Žvorouna, kurią kai kas laiko Medeinai 
artima Žvėrine) — miško ir žvėrių deive, kuri tikriausiai 
buvo ir medžiotojų globėja. 

Perkūno iškėlimas į pirmą vietą po dievo leidžia many-- 
ti, kad rytų arealo mitologijoje labiau pasireiškė dešinysis. 
priešpriešos senas— jaunas polius, nes Perkūnas lietuvių. 

kalboje ir tautosakoje kartais tiesiog vadinamas dievaičiu 
(žr. LKŽ II 515; LT V 911; Lasickis, 1969, p. 19 ir kt.). Prie- 
saga -ailis rodo, kad jis įsivaizduojamas jaunu, neyedu- 
siu — dievo sūnum. Senuosiuose šaltiniuose kartais jis tie- 
siog ir vadinamas jaunuoju dievu (der junge Gott.— Žr. Le- 
bedys, 1956, p. 526). Į akis taip pat krinta vyriškų dievų 
gausumas rytų areale. Net Medeina čia ko gero buvo su- 
prantama kaip vyriškos (miškinis), o ne moteriškos lyties 
dievybė. | 

Atkreiptinas dėmesys į tai, kad rytinių baltų mitologi- 
joje yra tik viena moteriška deivė Medeina (Žvorouna). 
Tačiau ir tos pačios deivės moteriškumas abejotinas. Kaip- 
teisingai yra pastebėjęs kalbininkas Vytautas Ambrazas 
(remiamasi žodine informacija), Volynės metraštyje šis 
personažas rašomas Mkbugbuny (dat.), o rusų k. vienaskai- 
tos naudininko galūnė y veikiat rodo vyrišką, o nė mo- 
terišką giminę. O jeigu taip, tai šį mitinį personažą tiks- 
liau būtų versti Medeiniu (Miškiniu), o ne Medeina, kaip 
iki šiol yra daroma. | 

Pirmąsias žinias apie rytinių baltų tikėtus dievus pa- 
remia beveik dviem šimtmečiais vėliau užfiksuotos lenkų 
kronikininko Jono Dlugošo pastabos apie lietuvių senuo- 
sius tikėjimus. Pažymėjęs, kad lietuviai, kaip ir romėnai, 
garbina ugnį, jis pirmiausia iškelia jų griausmo dievą, kurį 
romMėnišku stilium vadina Jupiteriu, ir tik po to nurodo ki- 
tus dievus: būtent, miško dievus Dianą, Silvaną, gyvatės 
pavidalo dievą gydytoją Eskulapijų. O lietuvių ugnies die- 
vą romėnišku pavyzdžiu irgi vadina Vulkanu. 

Dangiškųjų dievybių populiarumas rytų areale matyti 
ir iš vėlesnių šaltinių. Pavyzdžiui, Vilniaus Akademinės 
Kolegijos pastoracinės veiklos 1718—1719 m. dienoraštyje 
rašoma, kad „buvo rasta žmonių, kurie garbino saulę ir 
mėnulį, ir ligas gydė, šaukdamiesi saulės ir mėnulio“ (Le- 
bedys, 1976, p. 209). Ši informacija, atrodo, yra iš Vilniaus 
krašto, nes minimas Skirlionių kaimas (Skirlany; plg. Skir- 
lėnų k. dab. Vilniaus ir Švenčionių raj. — Lietuvos TSR ad- 
ministracinio-teritorinio suskirstymo žinynas, 1976, p. 280). 
Toliau tame pačiame dienoraštyje rašoma, kad viename ap- 
lankytame krašte „dar ligi šiol kaimiečių lūpos su pagarba 

taria penkių dievaičių vardus: Saulė, Mėnulis, Žaibas, Ug- 
nis ir Duona; jie plačiai tamsių žmonių dievais (paprastai — 
dievaitiey) vadinami. Dar ir dabar ugniai prietaringu būdu 
teikiamos aukos“ (Lebedys, 1976, p. 209). 

Vidurio arealo baltų mitologijai atstovauja J. Lasickio 
1615 m. aprašytieji žemaičių dievai (Lasickis, 1969). Kadan- 
gi daugumą žinių apie žemaičių papročius ir tikėjimus 
J. Lasickis: tikriausiai ėmė iš Žemaičiuose valakų reformą 
vykdžiusio ir užtat juos gerai pažinusio J. Laskausko (ten 
pat, p. 56—57), todėl jomis galima iš dalies pasitikėti. Ži- 
nios apie žemaičių dievus užfiksuotos maždaug trim šimtais 
metų vėliau, negu apie rytinių baltų mitologiją, ir užfik- 
suotos ne senosios žemaičių mitologijos klestėjimo, o laips- 
niško jos nykimo laikotarpiu. (Tuo iš dalies galima paaiš- 
kinti ir didelį nurodytų dievų bei deivių skaičių.) Ir vis 
dėlto, kadangi mitologija yra labai konservatyvus reiški- 
nys, reikia manyti, kad ir XVI-XVII a. užfiksuotos žinios 
apie Žemaičių dievus gali pakankamai teisingai atspindėti 
senąsias šių vietų mitologijos tendencijas ir kad jomis ga- 
lima pasinaudoti, apibūdinant lokalinius senosios baltų mi- 
tologijos skirtumus. 

Pirmuoju žemaičių dievu J. Lasickis laiko Aukštėją 
Visagistį (Auxtheias Vissagistis), kuriame daugelis tyrinė- 
tojų įžiūri visagalį aukščiausiąjį (Mannhardt, 1936, p. 372— 
373; Jaskiewicz, 1952, p. 75—76; Stanevičius, 1967, p. 611; 
Lasickis, 1969, p. 72 ir kt.). Nepaisant galimos krikščiony- 
bės įtakos, aiškiai matyti, kad tai dangaus dievas, gyvenan- 
tis aukščiau žemės (tai rodo šaknis Aux-), kuris gali būti 
gretinamas su rytinių baltų Nunadieviu, Andaevu — irgi 
dangaus dievu. J. Lasickis (1969, p. 39—40) teigia, kad; be 
jo, Žemaičiai dar „garbina daugybę žemėpačių (Zemopa- 
cios), tai yra žemės dievų“, ir tik tada mini griausmo dievą 
Perkūną (Percunos). Vadinasi, čia po „aukščiausiojo“ iške- 
liamas ne Perkūnas, kaip rytų areale, o žemės dievai. Die- 
vų bei deivių, kurie rūpinasi žemdirbyste, gyvulininkyste 
bei atskiromis jų šakomis, čia priskaičiuojama devynios 
galybės. Dauguma jų nėra J. Lasickio iš piršto išlaužti (jie 
yra paliudyti ir kitų istorijos šaltinių, lietuvių tautosakos 
bei etnografijos). Nemaža J. Lasickio aprašytųjų dievų da- 

lis (net 20!) yra moteriškos giminės, kaip antai: Percuna 
tete, Modeina, Ragaina, Zemina, Lasdona, Vielona, Apido- 
me, Polengabia, Aspelenie, Matergabia, Gabie ir kt. O tai 
yra būdinga žemės, o ne dangaus mitologijai. Krinta į akis, 
kad čia visai maža dėmesio skiriama saulei, o yra net ke- 
lios brėkšmos ir aušros deivės (Bezlea, Breksia). Net Aus- 
koje (Ausca), kuri J. Lasickio apibūdinama kaip „nusilei- 
džiančios ir vidudienio saulės spindulių deivė“ (ten pat, 
p. 19, 40), tyrinėtojai yra linkę įžiūrėti aušrinę Žvaigždę 
(Mannhardt, 1936, p. 380; Jaskiewicz, 1952, p. 75; Stanevi- 
čius, 1967, p. 612; Lasickis, 1969, p. 71 ir kt.). O kalbant 
apie saulę, minimas kaip tik jos vakarinis bei rytinis iš- 
prausimas. Kitų indoeuropiečių tradicijose kartais tai irgi 
daro aušros deivė. Net Perkūnas J. Lasickio siejamas tik 
su žemdirbių reikalais — jam esą meldžiamasi, kad nepa- 
darytų nuostolių laukams (1969, p. 19). 

Vadinasi, vidurio baltų mitologija daugiau yra žemės 
mitologija. 

Vidurio arealui iš dalies būtų galima priskirti J. Bret- 
kūno pastabas apie senuosius prūsų dievus. Savo kiime 
(gimęs Bambalių km., netoli Fridlando) 1r gyvenamąja vie- 
ta (ilgai pastoriavo Labguvoje) jis buvo labiau susijęs su 
lietuvių (žr. Lietuvių literatūros istorija, 1957, p. 161—162), 
o ne su prūsų tradicijomis. Tačiau, priklausydamas Prūsi- 
jos valstybei, kurioje labiau buvo domimasi prūsų praei- 
timi (ir pats J. Bretkūnas rašė ne lietuvių, o prūsų kroniką), 
ir gerai pažindamas senuosius prūsų mitologijos bei istori- 
jos šaltinius, J. Bretkūnas buvo smarkiai jų veikiamas. To- 
dėl į jo informaciją reikia žiūrėti kaip į atspindinčią padėtį 
tarpinėje srityje tarp vidurinių ir vakarinių baltų. Tačiau 
ir J. Bretkūnas į pirmą vietą po svarbiausiojo dievo, kurį 
pagal prūsiškąją tradiciją vadina Okopirnu (Okopirnus), 
kaip tik iškelia žemės dievą Pergubrijų (Pergubrius) (Tono- 
poB, 1972 a, p. 292—293). 

Žemiškųjų dievybių populiarumą vidurio areale rodo 
ir kiti istorijos šaltiniai. Pavyzdžiui, jėzuitų ordino Kražių 
kolegijos 1611 m. kronikoje rašoma, kad vietos gyvento- 
jai „garbindavo įvairius dievaičius, primenančius senovės 
prasimanymus: Žemėpatį (Zemopati), kurį galėtumei pa- 

vadinti žemės Plutonu, jei persikeltumei į senuosius laikus, 
Andeinį (Andeini) — Neptūną, Beaukurį (Bieaukuri)— vai- 
sių saugotoją, Pagirnį — Cererą, Užpelenį (Vsspeleni) — 
namų židinio dievą, lyg Vestą, ir kitus panašius...“ (Lebe- 
dys, 1976, p. 208). Kaip matome, tarp paminėtųjų nėra nė 
vieno dangaus dievo. 

Apie prūsų garbintus dievus yra nemaža prirašyta, tik 
gaila, kad dauguma žinių, kaip ir apie Žemaičius, yra iš 
gana vėlyvo laikotarpio (daugiausia XVI-XVII a.) ir kad 
jas sunku tiksliai lokalizuoti. 

Prūsų, kurių nemaža dalis priklauso vakariniams bal- 
tams, mitologiją reikėtų pradėti nagrinėti nuo prūsų kro- 
nikininko Simono Grunau informacijos, nes ji yra seniau- 
sia iš visų turimų ir mažiausiai paveikta kitų šaltinių. Abe- 
joti S. Grunau aprašytųjų dievų (žr. Mannhardt, 1936, 
p. 195—198) autentiškumu (taip yra daroma dėl kai kurių 
kitų jo teiginių) nereikėtų, nes tiek jų vardai, tiek svar- 
biausios funkcijos yra paliudytos kitų autoritetingų šalti- 
nių, kuriais neabejoja nė vienas mitologijos tyrinėtojas. 

Pirmuoju prūsų dievu S. Grunau laiko Patulą (Paitol- 
10) — mirusiųjų globėją, kuris naktimis vaidenasi namuo- 
se ir kuriam aukojami brangūs daiktai. Tariamoje Vaide- 
vučio (Witowudi) vėliavoje jis vaizduojamas senu žmogum 
su ilga Žžila barzda, baltu audeklu apmūturiuota galva. 
Svarbiausias jo atributas — negyvo žmogaus, arklio ir kar- 
vės galva. Pagal savo vardo reikšmę tai — po žeme gyve- 
nantis dievas ( pad — po ir tula — žemė). 

Antruoju dievu laikomas Patrimpas (Potrimppo) — lai- 
mės, sėkmės ir ginčų dievas, kuris Vaidevučio vėliavoje 
vaizduojamas bebarzdžiu jaunuoliu su javų varpų vaini- 
ku. Jo svarbiausias atributas — gyvatė (žaltys). Jam pa- 
gerbti žudomi maži vaikai. Aiškiai matyti, kad šitas die- 
vas priešpriešinamas. Patului pagal priešpriešas senas— 
jaunas, mirtis—gyvenimas, požemis—žemė ir kt. 

Ir tik trečiuoju minimas Perkūnas (Perkuno), kuriam esą 
meldžiamasi, prašant lietaus, kad griaustinis su žaibais ne- 
pakenktų, ir kuriam prie ąžuolo esą kūrenama amžinoji 
ugnis. Vaidevučioa. vėliavoje jis vaizduojamas galingas, 
garbanota, juoda barzda vyras su liepsnų vainiku. 

Po šių trijų svarbiausiųjų dievų, kurių atvaizdai buvę 
Vaidevučio vėliavoje ir ant šventojo ąžuolo, .S. Grunau 
kaip dievus dar mini kulto apeigų atlikėjus Wurschayto 
arba Borsskayto ir neva pirmuosius prūsų vadus — karalių 
Vaidevutį (Witowuto) ir jo brolį — vyriausiąjį žynį Brute- 
nį. Tai rodo, kad senojoje prūsų religijoje labai stiprus 
buvo kulto apeigų atlikėjų — žynių ir protėvių kultas. Įsi- 
mintina detalė: dievui Patrimpui maži vaikai žudomi, o 
mirusieji proseniai padaromi dievais. Vargu ar galima kur 
surasti ryškiau išreikštą priešpriešą senas— jaunas, kur 
pirmenybė atitenka pirmajam poliui. 

Pačiame dievų sąrašo gale minimas valgio dievas Kur- 
kė (Curche), kuriam aukodavę iškultų grūdų, valgių bei 
gėrimų ir kuriam buvę deginami pirmieji javų pėdai ir 
sužvejotos žuvys. Tai gausumo, derlingumo dievas. Tačiau 
jį S. Grunau laiko paimtu iš mozūrų. 

S. Grunau aprašytas prūsų panteonas, kaip ir rytinių 
baltų, labai archaiškas: dievų čia nedaug, tačiau jie apima 
visas svarbiausias žmonių gyvenimo sferas ir sudaro darnią 
mitologinę sistemą, pasižyminčią ryškiomis skiriamosiomis 
ypatybėmis. Jei rytinių baltų mitologija, kaip maiėme, 
buvo dangaus ir Perkūno mitologija, vidurio — žemės, tai 
pačių vakarinių — požemio, nakties ir mirties mitologija 
su ryškiu žynių ir protėvių kultu. Ši mitologija aiškiai at- 
stovauja kairiesiems priešpriešų požemis—dangus, nak- 
tis—diena, senas— jaunas (protėviai—palikuonys), šven- 
tas— pasaulietinis poliams. 

Kiti prūsų mitologijos šaltiniai, kaip antai: „Prūsų Po- 
mezanijos ir Sambijos vyskupysčių sinodų nutarimai“ 
(Episcoporum Prussie Pomesaniensis atgue Sambiensis 
Constitutiones Synodales.— Žr. Mannhardt, 1936, p. 231— 
235), vadinamoji „Sūduvių knygelė“ — traktatas apię tai, 
kaip senieji sūduviai ožį aukodavo („Der unglaubigen 
Sudauen ihrer bockheiligung mit sambt andern Ceremo- 
nien, so sie tzu brauchen gepilegeth“.— Ten pat, p. 244— 
260), Jono Maleckio rašinys apie prūsų ir kitų genčių se- 
nuosius -dievus („De Sacrificiis et Idolatria Veterum Bo- 
russėrum, Liuonum, aliarumgue uicinarum gentium“.— Ten 
pat, p. 294—299) ir daugelis kitų, pateikia žymiai plates- 

nius ir kitokiu principų sudarytus prūsų dievų sąrašus. 
"Tačiau visi jie aiškiai yra priklausomi vieni nuo kitų. Tu- 
rint galvoje didelį „Sūduvių knygelės“ nuorašų populiaru- 
mą ir darnumą, pagrįstai galima manyti buvus ją pirmuo- 
ju šaltiniu, arba bent turėjus neabejotiną įtaką kitiems 
šaltiniams. O joje aiškiai pasakyta, kad kalbama „apie sū- 
davitų (Zudewiten), kurie dabar vadinami sūduviais (Su- 
daven) papročius“. (Sūduviai — tai atskira baltų gentis, 
gyvenusi į rytus nuo prūsų.) Nors „Sūduvių knygelėje“ 
tikriausiai kalbama apie XIII a. pab. Sambijoje įkurdintų 
sūduvių, jau patyrusių nemažą prūsų įtaką, papročius, vis 
dėlto negalima neigti ir tam tikro sūduvių mitologijos sub- 
strato joje bei visuose su ja susijusiuose šaltiniuose. O sa- 
vo geografine padėtimi Sūduva priklauso ne vakariniam 
baltų arealui, o vidurio, iš dalies net rytų (turint galvoje, 
kad pietinėje baltų gyventoje teritorijoje aukštumos žy- 
miai pakrypsta į vakarus). 


Visuose minėtuose šaltiniuose, kaip parodė V. Toporo- 
vas (1972 a, p. 294), prūsų dievų panteonas aprašomas pa- 
gal vertikalią pasaulio struktūrą, pradedant nuo aukščiau- 
siai esančio dievo ir baigiant žemiausiaisiais dievais. Visur 
pradedama nuo Ukapirmo (Occopirmus, Ockopirmus, 
Occopirnum ir pan.). Vienur šis dievas apibūdinamas kaip 
dangaus ir žemės dievas, o kitur — kaip dangaus ir Žžvaigž- 
džių-dievas. Vadinasi, jeigu šis dievas ir atlieka tas pačias 
funkcijas, kaip ir rytinių baltų dangaus dievas, vis dėlto 
reikia atkreipti dėmesį, kad jis čia yra ir žvaigždžių, at- 
seit, nakties dangaus dievas. Įdomu, kad po šviesos dievo 
(Suayxtix) ir dievo gydytojo Aušauto (Auschauts) „,„Sūdu- 
vių knygelėje“ minimi net du vandens dievai: Autrimpas 
(Autrympus) — jūros vandenų dievas ir Patrimpas (Potrim- 
pus) — tekančiųjų vandenų dievas ir Bardoaitis (Bardo- 
ayts) — laivų dievas. 


S. Grunau. dievų sąraše, kaip matėme, Patrimpas buvo vadinamas 
sėkmės ir ginčų dievu, o „Prūsų Pomezanijos ir Sambijos vyskupysčių 
sinodų nutarimuose“ — Kastoru (vienu iš dievų dvynių graikų mitologi- 
joje). Atsimenant, kad dvyniai arba jiems giminiškos būtybės yra ke- 
liautojų globėjai, kad jie žmonėms dažnai suteikia netikėtą laimę (Vėlius, 
1977, p. 176, 180), vienu atveju Patrimpą laikant tekančių vandenų, ku- 
riais plaukia prekiautojai ir šiaip keleiviai, dievu, o kitu — vienu iš 

dievų dvynių, Kastoru, kuris laikomas jūreivių globėju, per daug nenu* 
sikalstama tiesai ir vienas apibūdinimas neprieštarauja kitam. Tuo labiau, 
kad, pavyzdžiui, S. Grunau informacijoje Patrimpas pateikiamas kaip 
priešprieša Patului, kaip jaunas senam, kaip bebarzdis barzdotam. Todėl 
V. Toporovas ir šioje prūsų dievų poroje yra linkęs įžiūrėti dvynių idė- 
jos įsikūnijimą (1972 a, p. 301—302). 

Du prūsų vandens dievus ir dar atskirą jūreivių globėją 
(Bardoaytis, Gardoaetas ir pan.) mini ir daugelis kitų prūsų 
mitologijos šaltinių. Po jų seka žemės dievai Pergrubrijus, 
Pilnytis (Pilnitis, Pilvitus ir pan.), nuo kurių priklausąs 
žemės derlius,.gyvuliai, turtas, ir tik po jų eina Perkūnas 
(Parkuns, Parcuns, Pargnus...), griausmo, žaibų ir lietaus 
dievas. O svarbiausiųjų dievų sąrašą, kaip ir reikia tikėtis, 
išdėstant juos vertikaliu principu, užbaigia požemio, tam- 
sos ir skraidančiųjų dvasių dievai Pekulas ir Pokulas (Pe- 
cols, Peckols, Pocclum, Pocols, Packols ir pan.). Be jau iš- 
vardytų žemės dievų dar minimas Puškaitis (Puschkayts, 
Putscaetum...), jo tarnai barstukai (Barstucke, Barstuc- 

as...) ir kt. 

Kaip matome, „„Sūduvių knygelėje“ ir jai gimininguose 
kituose šaltiniuose yra net keletas žemės dievų ir Perkū- 
nas dažniausiai eina po kurio nors iš jų (dažniausiai Per- 
grubrijaus). Tai ,Sūduvių knygelės“ ir jai artimų šaltinių 
mitologiją kaip tik ir suartina su vidurio baltų mitologija. 
O didelis dėmesys vandens (jūros, upių) ir jūreivystės die- 
vams jas skiria, Tai, ko gero, reikia laikyti vakarų arealo 
mitologijos požymiu. Vakarinių baltų mitologijai artimes- 
nis yra „Prūsų Pomezanijos ir Sambijos vyskupysčių, sino- 
dų nutarimuose“ pateiktas dievų sąrašas. Ir tai supranta- 
ma, nes jame aprašinėjama ištisai vakariniams baltams 
priskirtinos Sambijos ir didele dalimi jiems priklausančios 
Pomezanijos prūsų senieji tikėjimai bei dievai. Šiame šal- 
tinyje kaip tik neminimas nei Pergrubrijus, nei Puškaitis — 
patys ryškiausieji žemės dievai. 

Kaip matyti iš svarbiausių ir seniausių baltų mitologijos 
šaltinių, priklausančių visiems trims jų arealams, apžval- 
gos, atskirų arealų mitologijos gerokai skiriasi viena nuo 
kitos. Rytinių baltų mitologijoje dominuoja dangaus dievai 
(ypač Perkūnas), vidurio — žemės (ypač Žemyna, Žemėpa- 
tis), o vakarų — požemio (Patulas). Rytinių baltų mitologi- 

ją su tam tikromis išlygomis galėtume apibūdinti kaip 
dangaus mitologiją, vidurio — kaip žemės, vakarinių — 
kaip požemio (ir, ko gero, — kaip vandens), 

Nesunku įžiūrėti, kad trys aptartosios baltų mitologijos 
atmainos atitinka skirtingus anksčiau iškeltųjų priešpriešų 
žemai—aukštai, vakarai—rytai, vanduo—ugnis, naktis— 
diena, senas— jaunas ir kt: polius. Rytinių baltų mitologija 
manifestuoja dešiniuosius priešpriešų polius, vakarų — 
kairiuosius, o vidurio — viduriniuosius. 

Čia išskirtosios trys baltų mitologijos atmainos kai ku- 
Tiais aspektais sutampa su lenkų istoriko H. Lovmianskio 
pasiūlyta atskirų baltų tautybių (lietuvių, latvių, prūsų) 
mitologijų charakteristika. Tačiau mėgindamas į vėlai su- 
siformavusių atskirų baltų valstybių plotus įsprausti gana 
archaiškos mitologinės sistemos atmainas, jis neišvengė 
ir netikslumų. H. Lovmianskis lietuvių mitologiją apibūdi- 
na, daugiausia remdamasis rusų Volynės metraščio bei 
J. Malalos kronikos informacija, ir teigia, kad jai būdingas 
yra dangaus ir Perkūno kultas (Lowmianski, 1976, p. 152). 
H. Lovmianskis daugiausia remiasi rytinių lietuvių mitolo- 
gijos šaltiniais ir iš jų padarytas teisingas išvadas netei- 
singai pritaiko visiems lietuviams. Jos netinka žemaičiams, 
kur, pagal J. Lasickį (1969, p. 19), į pirmą vietą prieš Per- 
kūną iškeliami žemės dievai. H. Lovmianskis (1976, p. 149) 
teisingai pastebėjo, kad vakariniams baltams (prūsams), 
kaip ir vakariniams slavams, nebūdingas Perkūno kultas, 
tačiau ne visai tiksliai nusako jo silpnėjimo kryptį ir prie- 
žastis. Pasak jo, Perkūno kultas iš pietrytinių baltų-slavų 
plito į šiaurvakarinius ir jų nebepasiekė. 


„Wyglądalo by na to, že kult Peruna-Perkūna szerzy!l się Zz polud- 
niowego wchodu i nie dotarl do terenow polnoczno-zachodnich obszaru 
baltostowianskiego“ (Lowmianhski, 1976, p. 149). 

Šitokį nevienodą Perkūno kulto intensyvumą baltų-sla- 
vų kraštuose jis sieja su skitų ir graikų įtaka. Bet kaip 
tada paaiškinti tą faktą, kad pačioje baltų šiaurėje — 
Latvijoje — Perkūno (ir, kaip žinome, visų kitų dangaus 
dievybių) kultas buvo pats stipriausias, kurį pripažįsta ir 
pats H. Lovmianskisį Aiškiai matyti, kad nevienodą atski- 

rų dievų kultų populiarumą įvairiose baltų gyventose vie- 
tose, kaip ir visos senosios baltų pasaulėžiūros savitumą, 
daugiau lėmė ne išorinės, o vidinės priežastys. 

„Kalbėdamas apie prūsų mitologiją, H. Lovmianskis daro 
tą pačią metodinę klaidą, kaip ir apie lietuvių: vienoje 
prūsų srityje (veikiausiai Kulmo) populiaresnį žemės dei-- 
vės Kurkės kultą jis priskiria visai prūsų mitologijai. Kad 
Kurkės kultas buvo būdingesnis ne patiems centriniams 
vakarų prūsams (sembams-natangams), o esantiems į piet- 
ryčius.nuo jų, rodo ir S. Grunau užuomina, jog Kurkės die- 
vas esąs perimtas iš mozūrų (Mannhardt, 1936, p. 198). O 
patys vakarų prūsai, kaip jau matėme, į pirmąją vietą iš- 
kelia ne žemės, o požemio dievą Patulą. 

Todėl, nors daug ką H. Lovmianskis įžvelgė teisingai, su 
jo galutinėmis išvadomis (kad lietuviai ir latviai buvo Per- 
kūno garbintojai, 0 prūsai — Kurkės) negalime sutikti, 
nes atskirose Lietuvos ir Prūsijos vietose, priskirtinose 
skirtingiems baltų arealams, ryškesni buvo skirtingoms 
sferoms (dangaus—žemės—požemio) priklausiusių dievų 
kultai. (Latvių mitologija plačiau bus liečiama, kalbant apie 
„baltų pasaulėžiūrą pagal priešpriešą šiaurė—pietūs.) 

Nesileidžiant į detalesnį išvardytų baltų mitologijos at- 
mainų nagrinėjimą (nes tai atskiros studijos reikalas), čia 
vis dėlto norisi sugretinti svarbiausius rytinių ir vakarinių 
baltų dievus. Kaip matėme, seniausiuose rytinių baltų mi- 
tologijos šaltiniuose pirmojoje vietoje yra minimas dan- 
gaus, šviesos dievas (Nunadievis, Andaevas), o vakari- 
nių — požemio, tamsos dievas (Patulas). Jeigu manytume, 
kad šių dievų iškėlimas į pirmąją vietą yra susijęs su jų 
atliekamų funkcijų svarbumu, tai būtų galima prielaida, 
kad baltų mitologijoje jie atlikdavo svarbiausią juridinę ir 
maginę funkciją (pirmasis daugiau juridinę, o antrasis — 
maginę). Kad Patului kaip tik yra būdinga maginė funk- 
cija, jau yra užsiminęs amerikiečių mokslininkas Robertas 
Fišeris, analizuodamas senuosius indoeuropiečių pasaulė- 
jautos elementus baltų ir slavų kronikose (Fischer, 1970, 
p. 148—151). Šiuo pagrindu prūsų Patulą jis lygina su se- 
nųjų indų Varuna ir šiaurės germanų Odinu. Toks lygini- 
mas atrodo dar įtikinamesnis, kai imami abu priėšpriešų 

nariai: Mitra— Varuna ir Dievas—Patulas, Indų Mitra, kaip 
ir baltų dievas, labiau susijęs su rytais, tekančia saule, 
gyvenimu, o Varuna — su vakarais, besileidžiančia saule, 
mirtim ir t. t. (žr. Kuiper, 1961, p. 39). Lietuvių mitologijo- 
je prūsų Patului artimiausias yra velnias, kuris irgi jau ne 
kartą tyrinėtojų yra sietas su indų Varuna (žr. Gimbutas, 
1974; Benrzoc, 1982). 


2. LIETUVIŲ TAUTOSAKOS SKIRTUMAI 


Sunku tikėtis, kad tautosakoje, papročiuose ir kitose mūsų 
liaudies dvasinės bei materialinės kultūros srityse būtų ga- 
lima įžiūrėti tas pačias tendencijas, kaip ir mitologijoje — 
pačioje archaiškiausioje ir žymiai anksčiau užfiksuotoje 
jos dalyje. Tautosaka, kaip žinoma, iki pat XX a. aktyviai 
gyvuodama liaudyje, nuolat kisdama ir vis pasipildydama 
naujais kūriniais, labiau rodo pastarųjų šimtmečių liaudies 
pažiūras ir įsitikinimus, o ne senąją, dar mitine gamtos ir 
visuomenės samprata paremtą pasaulėžiūrą. Be to, plisda- 
ma iš vienos apylinkės į kitą, pereidama ištisus regionus, 
etnografines sritis ir net visą kraštą, ji gerokai susinive- 
liuoja, įgyja bendrų, interdialektinių tiek išraiškos (kal- 
bos), tiek turinio (pasaulėžiūros) bruožų. Nemaža ypač pa- 
sakojamosios tautosakos kūrinių dalis iš viso yra tarptau- 
tiniai, žinomi daugelyje Europos ir kitų kontinentų kraštų. 
Antra vertus, tautosakos kūriniai pasižymi ir dideliu for- 
mos konservatyvumu, pakitusias bei naujas idėjas juose. 
mėgstama reikšti archaiškais, paveldėtais vaizdais, simbo- 
liais, kurių prasmės kartais jau visai nebesuvokiama. Be to, 
šalia naujesnės kilmės kūrinių visą laiką liaudyje funk- 
cionuoja ir nemąža labai senų, ištisų šimtmečių raidos ke- 
lią nuėjusių kūrinių, išlaikiusių daug senosios pasaulėžiūros 
bruožų. O savitos regioninės dainų, pasakų, sakmių, pa- 
davimų ir kitų tautosakos kūrinių tradicijos lieka paste- 
bimos iki pat šių laikų. Visa tai ir skatina ryžtis tokiam 
sunkiam ir nedėkingam darbui — bandyti ieškoti regioni- 
nių, dar senosios mitinės pasaulėžiūros nulemtų lietuvių 
tautosakos savitumų, iš anksto žinant, kad rezultatai ne- 

galės būti aiškiau apčiuopiami. Tokiam tyrimui dar trūksta 
ir parengiamųjų darbų. Dar iki galo nesusisteminta visa 
lietuvių pasakojamoji tautosaka, tik pradėtos klasifikuoti 
patarlės ir priežodžiai, o kiti smulkiosios tautosakos žan- 
rai — mįslės, užkalbėjimai, gamtos garsų pamėgdžiojimai 
ir pan.— dar iš viso nesutvarkyti, ir nustatyti jų populia- 
rumą atskiruose arealuose kol kas visai neįmanoma. Mažai 
iki šiol tetyrinėti regioniniai lietuvių tautosakos skirtumai, 
tiek senieji, tiek dabartiniai. 

Norint išryškinti senuosius, su mitine pasaulėžiūra susi- 
jusius lietuvių tautosakos regioninius savitumus, visų pir- 
ma reiktų išsiaiškinti atskirų tautosakos rūšių, žanrų ir pa- 
vienių kūrinių santykį su aptartosiomis bei kitomis prieš- 
"priešomis, nustatyti jų vietą visoje senojoje mitinėje 
sistemoje. Šiuo požiūriu ne bereikšmės yra jau pačios tau- 
tosakos rūšių, žanrų ir pavienių kūrinių gyvavimo ir 
funkcionavimo tradicijos: jų įprastinė atlikimo vieta ir 
laikas, atlikėjų socialinė padėtis, amžius ir kt. 

Kiek galima spręsti iš atskirų pateikėjų ir tyrinėtojų 
užuominų, pasakojamosios tautosakos kūriniai daugiausia 
buvo sekami vakarais, kartais naktimis. „Lietuvių tautosa- 
kos apybraižoje“ teigiama, kad pasakos, sakmės, padavimai 
buvo sekami „naktigonėse, vakaronėse“ (p. 310, 369), at- 
seit, vakarais ir naktimis. Atskirų pasakojamosios tautosa- 
kos žanrų tyrimuose šis teiginys sukonkretinamas. Užsime- 
nama, kad, pavyzdžiui mitologinės sakmės „dažniausiai 
būdavo sekamos temstant arba sutemus“ (Vėlius, 1977, 
p. 26), kad gyvulinės, stebuklinės ir kitos pasakos būda- 
vusios pasakojamos „ypač ilgais vakarais“ (Sauka, 1965, 
p. 9) ir pan. Vakarais sakmes sekdavo garsusis pasakoto- 
jas Liudvikas Dubaka (Vėlius, 1969, p. 219), Stasys Ban- 
dzevičius (Dovydaitis, 1971, p. 269), Vincas Češkevičius 
(Dovydaitis, 1974, p. 159) ir daugelis kitų. Ir pačiose pasa- 
kose pasitaiko užuominų, kad jos seniau buvo sekamos ne 
dienomis, bet vakarais. Pavyzdžiui, lietuviškame tarptau- 


tinės pasakos „„Nekaltai įskųsta moteris“ (AT 883A) va- 
Triante teigiama, kad karaliaus žmona pasakas „užvis lab- 
jaus vakaro laikuose liūbijus apsakinėt“ (LTR 2189/31/). 

Kitas pasakojamosios tautosakos laiko determinantas — 
ruduo ir žiema. Kad lietuvių liaudies pasakos būdavo seka- 
mos žiemą, yra užsiminęs Leonardas Sauka (1966, p. 196). 
„Dažniausiai pasakas sekdavo žiemos vakarais prieš va- 
karienę“,— teigia Monika Lazauskienė (1978, p. 112), ty- 
rusi Gervėčių apylinkių (BTSR) lietuvių pasakų pedagogi- 
nę paskirtį. „Daugiausia sekiau žiemą, ilgais vakarais“, — 
patvirtina žymus Seinų krašto pasakorius Vincas Češkevi- 
čius (Dovydaitis, 1974, p. 159). O daugiausia jų prisiklau- 
sęs rudens vakarais (ten pat, p. 157). Tokie faktai yra 
užfiksuoti dešimtis kartų. 


Pasakojamoji tautosaka — uždarų patalpų menas. Pa- 
sakos, sakmės ir kitų pasakojamosios tautosakos žanrų kū- 
riniai daugiausia buvo sekami pirkiose, jaujose ir pan. 
(Dovydaitis, 1974, p. 159; Lazauskienė, 1978, p. 112 ir kt.). 
Juos sekdavo senesnio amžiaus žmonės, o vaikai, jaunimas 
ir visi kiti, patalpoje esantieji, klausydavo. Vadinasi, pasa- 
kojamoji tautosaka — senųjų menas (Vėlius, 1969, p. 219; 
Dovydaitis, 1971, p. 268—269; 1974, p. 157; Lazauskienė, 
1974, p. 107). Tik patys talentingiausi pasakų sekėjai ima 
jas sekti, jauni būdami (Dovydaitis, 1974, p. 159), tačiau 
seka jas tik artimiausiems savo bendramečiams. 

Mislės irgi būdavo menamos „ilgais žiemos vakarais“ 
(Lietuvių tautosakos apybraiža, 1963, p. 412). Kad mislės 
buvo menamos vakarais, prisimena Anelė Čepukienė (Vė- 
lius, 1973, p. 279) ir kiti tautosakos pateikėjai. Juos iš da- 
lies papildo pačiuose tautosakos kūriniuose esanti infor- 
macija. Pavyzdžiui, pasakoje „Velnio mįslės“ (AT 812), 
kuri dar nėra praradusi savo sakmiško tikroviškumo, vaiz- 
duojama, kaip mįslės menamos naktį, net ir apie pusiau- 
naktį. Užtat ir jų minėjams pasirodo tamsos dievybė 
velnias. 

Ši pasaka gali būti gretinama su senaisiais, aiškią ritualinę paskirtį 
turinčiais kitų indoeuropiečių kūriniais, kuriuose vaizduojamos išminties 
rungtynės su chtoninės prigimties būtybėmis. Ginčijamasi klausimų-atsa- 
kymų forma, ir pralaimėjusysis turi mirti. Pavyzdžiui, šiaurės germanų 
mitologijoje vyriausiasis dievas Odinas rungtyniauja su milžinu Vastrud- 
nismaliu (Crapmm1aa DBAAa, 1963, p. 222—223). V. Toporovas mano, kad 


panašaus pobūdžio tekstai senovėje buvo naudojami naujametiniuose 
ritualuose, siekiant iš neva susidariusio chaoso vėl atstatyti buvusią 

pirmykštę pasaulio tvarką (Tomopos, 1971). Lietuvių pasakoje, kaip ir 
atitinkamose šiaurės germanų arba indų giesmėse, savotiškos gudrumo 
varžybos vyksta su chtonine mitine būtybe (velniu), ir pralaimi kaip tik 
pati mitinė būtybė. Rungtyniavimo laikas — irgi lūžio momentas, kai, 
pasiekęs kulminaciją, turi baigtis vienas laiko periodas (naktis) ir pra- 
sidėti kitas (diena). Todėl pasakoje esanti informacija apie mįslių mini- 
mo tradiciją labai reikšminga ir archaiška, daug archaiškesnė už XIX 
ir XX a. pateikėjų ar tyrinėtojų pastabas. 


Analogiškų užuominų, kad dainos būtų labiau skambė- 
jusios rudens ir žiemos vakarais uždarose patalpose ir kad 
jas labiau būtų dainavę pagyvenę žmonės, nepavyko rasti, 
nors į dainų gyvavimo sąlygas ir atskirų dainininkų indi- 
vidualybę yra labiau įsigilinta negu į pasakų ar sakmių se- 
kėjų. Iš pačių dainininkų pasisakymų ir kai kurių tyrinė- 
tojų užuominų susidaro netgi priešingas įspūdis, kad dainos 
pagal savo funkcionavimą sudaro savotišką priešpriešą 
pasakojamajai tautosakai ir ypač mįslėms. 

Dainos — jaunų žmonių menas. Daugelis žymiausių lie- 
tuvių liaudies dainininkų teigia, kad dažniau dainuodavę 
jauni būdami (Vėlius, 1964, p. 144—145; 1966, p. 181—183; 
1973, p. 277—278 ir kt.). Kadangi dainos lydėdavo daugelį 
apeiginių ir neapeiginių Žmogaus gyvenimo momentų, tai 
jos, bent jau paskutiniaisiais šimtmečiais, skambėdavo tiek 
lauke, tiek uždarose patalpose, tiek vasarą, tiek žiemą. Ir 
vis dėlto iš dainininkų pastabų, iš dainų ryšio su atitinka- 
mais darbais bei žmogaus gyvenimo momentais ir pagaliau 
iš kai kurių ekskursų į dainos istoriją matyti, kad didesnį 
estetinį pasitenkinimą dainininkai patirdavo dainuodami ne 
uždarose patalpose, o lauke, ir ne žiemą, o vasarą. Pasa- 
kodami savo biografijas, geriausieji dainininkai ypač daž- 
nai prisimena kaip tik dainavimą lauke (Jokimaitienė, 
1962, p. 397; Vėlius, 1966, p. 181—182; Čepukienė, 1969, 
p. 193—197 ir kt.). Šiuo požiūriu ypač reikšmingi daininin- 
kės Anelės Čepukienės prisiminimai. Vaizdelyje „Oi dai- 
nos dainelės“, išspausdintame „Liaudies kūrybos“ I tome 
(V., 1969, p. 191—197), ji stengiasi atkurti situacijas, ku- 
riose dainuodavo. Ir vis prisimena apie dainavimą lauke: 
einant vandens į ežerą, keliaujant keliu, nuvažiavus į gi- 
Tią malkų, pjaunant rugius, grįžtant iš darbo. Ir tik viena 
užuomina tėra apie dainavimą uždaroje patalpoje — ma- 

lant girnomis. Žinoma, gyvenime iš tiesų buvo dainuojama 
Žymiai daugiau ir įvairesnėmis progomis. Tačiau jau pats 
taktas, kad dainininkė labiau prisimena dainavimą lauke, 
rodo, kad tada ji patirdavo ypač didelį dvasinį, estetinį 
pasitenkinimą ir kad po daugelio metų, tik pagalvojus apie 
dainas, tos situacijos visų pirma ir iškyla atmintyje. 

Daugelis dainininkų ne tik labiau mėgo dainuoti gam- 
toje, bet dar stengdavosi pasilypėti aukščiau, kad daina 
plačiau skambėtų, ir ypač smagiai jausdavosi miško kai- 
mynystėje, nes miškas savo aidu sustiprindavo dainos gar- 
sus, tarsi pritardavo. 

„Mėgau dainuot iš pat mažų dienų,— prisimena dainininkė Zuzana 
Preskienienė iš Druskininkų kaimo Alytaus raj. — Kur aš gimiau, miškai 
dangų parėmė, tai aš inkopiu aukščiausian medin ir dainuoju, kad aidas 
eitų toliausiai“ (LTR 3499), 

Ir aštuoniasdešimtmetė žemaitė Ona Galdikaitė iš Dar- 
bėnų (Skuodo raj.) prisimena: 

„Kai eini per kokį beržtvyną, grįžtant iš laukų, tai kad užskambės! 
Toli toli girdėt“ (Jokimaitienė, 1962, p. 397). 

Pavasarį, aukščiau pasilypėjus, būdavo dainuojamos 
kai kurios jurginių dainos (LTR 1924/14/). Su aukščiu sie- 
tinos sūpuoklinės dainos, dainuojamos pavasarį per vely- 
kas („Supkit meskit jūs, sesutės, /Labai aukštai, labai to- 
li". — LT I 232). 

Dainininkėms dzūkėms ypač giliai į širdį yra įstrigęs 
dainavimas rugių laukuose. Jau minėta dainininkė A. Če- 
pukienė, užsiminusi, kad dainuodavusi prie visų darbų, 
vis dėlto teigia, kad „labiausia rugiapjūtę galima apdai- 
nuot. Ir nuog ankstyvo ryto ligi saulei nusileidus vis 
atskiros dainos“. O toliau aprašo, kaip per visą ilgą vasa- 
ros dieną sunkus darbas ritmingai kaitaliodavosi su skam- 
bia, į tolį besiveržiančia daina: 

„Kai tik nueinam in rugius, kada saulė tik patekėjus būna, dar rasa 
nenukritus, yra laiko dainuot. Ir užtraukiu: „Per dzidzį dvarų saulalė 
tekėjo...“ Nu, ir nuskamba balsas per plačiausius rugių laukus. Nurodo, 
kad ir rugiai pralinksmėja, kad atėjo linksmos pjovėjos, nesusiraukę ir 
nenusiminę. Nurodo, kad ir rugelis nusijuokia ir pajudėjęs nukrečia 
rasą sidabrinę. Padaindvus griebiu už pjautuvo ir greit lenkiuos pjaut. 


Vis skubinu ir skubinu, kad daugiau nupjovus lig pusryčių. Kai jau sau- 
lelė pakyla aukštai in priešpiečius, ir vėl atsilenki. Stojies ir pusryčių 

dainą trauki. O tų jau daug yra. Reikia laiko pastovėt, kol išdainuosi. 
Tai po vienos, su pertraukom. Dabar pačią pirmą padainuoju: „Vai, 
ant kalno, an aukštojo..." ir t. t. 

Kad kai kurios dainos buvo dainuojamos tik lauke, 
neretai rodo ir jų funkcijos. Pavyzdžiui, lauke buvo dai- 
nuojama dauguma darbo dainų (arimo, šienapjūtės, rugia- 
pjūtės, avižapjūtės, grikių, linų rovimo, skalbimo, medžiok- 
lės, žvejų), beveik pusė kalendorinių dainų (jurginių, 
velykų, sekminių, joninių). O senosios žemaičių tęstinės 
daugiabalsės su pritarimu dainos pačių dainininkų yra va- 
dinamos „laukų dainėmis“ (Jokimaitiėnė, 1962, p. 397). 

Laukai nuo dainų, savaime aišku, daugiau skambėdavo 
ne žiemą, 0 pavasarį ir vasarą. Tada kaip tik yra dirbama 
dauguma lauko darbų (ariama, šienaujama, pjaunami ru- 
giai, avįžos, raunami linai...) ir švenčiama dauguma ka- 
lendorinių švenčių (velykos, jurginės, sekminės, joni- 
nės. ..). Poetiškos prigimties dzūkų dainininkas Petras Za- 
lanskas, visą gyvenimą labai mylėjęs gamtą ir laikęs save 
neatskiriama jos dalimi, didžiausią pasitenkinimą jausdavęs 
tik dainuodamas lauke pavasarį arba vasarą. Jo daina, 
kaip ir paukščio giesmė, linksmindavusi gamtą, skatinda- 
vusi visus gyvus padarus džiaugtis, augti ir klestėti. 

Ir kiti dainininkai dainavimą prilygina paukščių gie- 
dojimui, kurie kaip tik sučiulba suklega pavasarį bei va- 
sarą. Ir garsioji dainininkė Rožė Sabaliauskienė, kurdama 
pakilią odę Merkiui, dainavimą sugretina su paukščių 
giedojimu (Sabaliauskienė, 1972, p. 14). 

Ar tik pomėgis daugiau dainuoti gamtoje, ne naktį, 
o dieną, ne žiemą, o pavasarį ir vasarą nerodo pačios dai- 
nos prigimties? Etimologai žodį daina sieja su latvių žo- 
džiu diėt, reiškiančiu ne tik „dainuoti“, bet ir „šokti“, ir 
nurodo, kad iš pradžių šiuo terminu galėjusi būti vadina- 
ma šokių daina (Urbutis, 1972, p. 124). Taip pat manoma, 
kad šaknis *dei- „skaidriai spindėti, šviesti, mirgėti“ savo 
seniausia prasme galėjo reikšti „šokti, greitai judėti (ra- 
tu)“. Kalbininkas Vincas Urbutis, pritardamas nuomonei, 
kad «reikšmių» skaidriai spindėti, šviesti, mirgėti“ ir „grei- 
tai judėti (ratu), šokti“ sąsaja (...) iš principo yra labai 
galima», pateikia net 22 įvairių indoeuropiečių kalbų pa- 

vyzdžius, rodančius šių reikšmių „sambūvį tame pačiame 
ar giminiškuose žodžiuose“, tačiau mano, kad „baltų kalbų 
žodžiai su *dei- bent kiek artimesnio tų reikšmių sąlyčio 
nerodo“ (ten pat, p. 129—130). Mūsų iškelta dainos, kaip 
dieną, vasarą ir atvirame lauke atliekamo kūrinio, prieš- 
prieša kitoms tautosakos rūšims, atliekamoms kitu laiko- 
tarpiu, ir būtų vienu iš tų reikšmių sąlyčio taškų. 
Lietuvių tautosakoje yra kad ir neryškių užuominų, lei- 
džiančių atskiras tautosakos rūšis susieti ir su skirtingo- 
mis dievybėmis. Net keletą kartų yra užfiksuota nuomonė, 
kad mįslės yra velnio išgalvotos, o pasakos — dievo. 
„Kitą kartą ponas-dievs ėjo pasakas sakydams, o 
velns — mįsles mindamas"— sakoma Mato Slančiausko už- 
rašytame tikėjime (ŠLSA 253). Arba: „Dievas atniašia mai- 
šų pasakų ir papila pasauly, kad žmonias sakytų ir trum- 
pintų laiką. Velnias neturėja ko duot žmonem, tai atania- 
šia ir maišų mįslių papila un svieta. Tai pasakas nuo dieva, 
o mislis nuo velnia. Kai žmonias mena mislis, tai velnias 
nuo to labai džiaugiasi“ (LTR 2234/85/). Panašių pastabų 
vertę ypač padidina tai, kad jos paprastai esti siejamos su 
mitologine, aiškią pirmykštę ritualinę paskirtį išlaikiusia 
pasaka „Velnio mįslės“ (AT 812). Todėl reikia manyti, kad 
mįslės pagal senąją mūsų liaudies tradiciją buvo priski- 
riamos velniui. Problemiškesnės yra pasakos. Pasaka „„Vel- 
nio mįslės“, su kuria minėtos pastabos dažniausiai sieja- 
mos, daugiausia yra paplitusi vidurio areale, kur taip pat 
labai populiarūs kūriniai apie dievą senelį, vaikščiojantį 
po šią Žemę, mokantį žmones dirbti, padedantį geriesiems, 
o baudžiantį bloguosius. Žemiško dievo, pasakojančio 
žmonėms pasakas, paveikslas panašus į geradario dievo 
senelio. O šis dievas senelis kai kuriose pasakose savo 
ištakomis artimesnis chtoniškajam senųjų lietuvių vel- 
niui — gyvulių ir mirusiųjų globėjui, negu dangiškajam 
dievui (Vėlius, 1979, p. 98). Todėl galima daryti prielaidą, 
kad ir pasakos siejamos su tuo pačiu mitiniu personažu, 
kaip ir mįslės. Mislės siejamos su velniu — išminties, gud- 
rumo simboliu, o pasakos — su velniu — gyvulių globėju, 
amatų ir žemės dirbimo pradininku. Ir lietuvių liaudies ti- 
kėjimuose kartais sakoma, kad dievas ėjo per pasaulį, pa- 

sakodamas tikrus atsitikimus, o velnias — pasakas (LTR 
3148/325/). 

Tiesioginių duomenų, susiejančių dainas su kokiu nors 
dievu, neturime. Tačiau šiuo požiūriu yra reikšminga pa- 
saka „Ilga daina“ (AT 1199B), kurioje giltinė (arba velnias) 
tol turi nešti žmogų ir negali jo pjauti, kol šis dainuoja 
(BLPY IV 107—108, LTR 691/15/). Tai iš dalies rodo, kad 
dainavimas yra priešingas giltinės arba velnio prigimčiai. 
O viename iš pasakos variantų, kuris labai artimas etio- 
loginėms sakmėms (LTR 1691/12/) su velniu susidera pats 
dievas, ir susidera, kad tas bus viršesnis, kuris ilgiau iš- 
dainuos. Derybas laimi dievas. Tai irgi liudija, kad daina- 
vimas yra artimesnis dievo prigimčiai, nors pasakoje, 
kaip įprasta šio žanro kūriniuose, jis laimėjo tik gudrumu 
(visą laiką dainavo tą patį motyvą). 

Yra ir užuominų, iš kurių galima padaryti kad ir netvir- 
tą išvadą, jog bent jau rytų areale labiau su dainomis yra 
susijusios dangiškosios dievybės ir apskritai dangaus kū- 
nai, visų pirma — saulė. Ir tai savaime suprantama, prisi- 
menant senąjį dainos sinkretizmą, ryšį su šokiu (ratu), ir 
saulės kelionę ratu per dangų, tikėjimus, kad saulė joni- 
nių, petrinių ar kokios kitos šventės rytą taip pat „šoka“. 
Dainininkų pastabos rodo, kad į saulę buvo kreipiamasi 
dauguma rugiapjūtės dainų. Štai kaip rugiapjūtės metu bū- 
davo sutinkama tekanti ir palydima besileidžianti saulė. 


„Iš ryta, kai saula teka, jų baruos gieda. Atsistoja, žiūri in saulį ir 
gieda. Atsistoja, usideda pjautuvus un kairia peties ir laika až kota 
insitvėrį. Giedodamas mislydava, kad saulė duos radzojų: gerumą grūdų, 
pagadų, išdžiūvinimų rugių. Gėdodava žiūrėdamas un saulį: tik pradeda 
saula lįst iš devesia, ir jau gieda“, — pasakoja dainininkė K. Gudaitienė- 
Statulevičienė (SS I 736). „Pamatį, kad saulė sėda, materys pasideda 
prieky savį rugių pėdų ir subeda pjautuvus pėdan. Atsigrįžį un saulį ir 
gieda šitų sutartinį, dėkavodamas saulai užu-dienų. Susėdį, runkas sudėjį 
žiūri un saulį, linguoja priekin ir atgal, nusilinkdamos saulai, ir gieda“, — 
pasakoja ta pati dainininkė (SS I 728). 


Tiesiogiai į saulę kreipiamasi piemenėlių dainose, ku- 
rTiose maldaujama, kad saulė močiutė užtekėtų, kad išeitų 
iš po debesėlio, sušildytų sušalusius piemenėlius (LDK D 
942— 958). Su saule susijusios kai kurios joninių, sekminių 
ir kt. dainos. | 

Galimą dainos ryšį su dangiškomis dievybėmis, reiš- 
kiančiomis dienos šviesą, mirgėjimą iš dalies patvirtina ir 
žodžio daina etimologija, galimas šio žodžio šaknies seno- 
sios prasmės identiškumas šaknies *dei- „skaidriai spindėti, 
šviesti, mirgėti“ prasmei. 

Apžvelgę kai kuriuos lietuvių tautosakos rūšių gyva- 
vimo ir santykio su mitiniu pasauliu aspektus, matome, kad 
atskiros lietuvių tautosakos rūšys tarsi gali būti laikomos 
priešpriešomis pagal tuos pačius kriterijus, kaip ir daugu- 
ma skirtingų baltų arealų kultūros reiškinių, ir kad dai- 
nos kaip ir visa rytinių baltų kultūra atitinka dešiniuosius 
kai kurių priešpriešų polius, o mįslės (iš dalies ir pasako- 
jamoji tautosaka) — kairiuosius, Detaliau ištyrus mįslių ir 
pasakojamosios tautosakos gyvavimo tendencijas, bus ga- 
lima tiksliau apibrėžti ir šių tautosakos rūšių gyvavimo 
skirtumus bei panašumus. Tačiau ir iš turimų šiuo metu 
duomenų jau galima spėti, kad pasakos užima tarpinę pa- 
dėtį tarp dainų ir mįslių (vienu atveju pasakos, kaip dievo 
kūriniai sudaro priešpriešą velnio mįslėms, o kitu atveju, 
kaip velnio kūriniai, — priešpriešą dievo „tikriems atsitiki- 
mams“). O jeigu taip, tai senojoje baltų kultūroje rytiniame 
areale populiaresnės turėjo būti dainos, vidurio — pasa- 
kojamoji tautosaka, o vakariniame — mįslės, minklės ir ki- 
ti sakraliniai, daugiausia su magija susiję tautosakos 
žanrai. Čia taip pat priskirtinos formulinės dainos bei pa- 
sakos, kurių turinys, kaip ir minklių, daugiausia reiškia- 
mas klausimų atsakymų forma. Žinoma, sunku tikėtis, kad 
įvairiausiom kryptim migruojant gyventojams ir patiems 
tautosakos kūriniams, toks atskirų tautosakos rūšių do- 
minavimas skirtinguose arealuose būtų išlikęs iki šių die- 
nų. Ir vis dėlto tokio pasiskirstymo tendenciją dar galima 
užčiuopti lietuvių tautosakoje. 

Rytų arealas, į kurį įeina didesnė Rytų Lietuvos dalis 
ir Dzūkija, iki pat šių dienų labiau garsėja kaip dainų 
kraštas, o vidurio, kuriam priklauso centrinė Žemaitija ir 
Vidurio Lietuva — kaip pasakų, sakmių ir pasakojimų 
kraštas. Tokią susidariusią nuomonę iš dalies patvirtina ir 
statistiniai duomenys. Šiuo atveju galima pasinaudoti Vil- 
niaus valstybinio V. Kapsuko universiteto studenčių O. Lin- 

miniais darbais (vad. prof. Donatas Sauka): „Tautosakos 
rinkinių geografija (Žemaitija, Suvalkija, dalis šiaurinės 
ir Vidurio Lietuva)“, „Tautosakos užrašymų rytų ir pietų 
Lietuvoje geografija“ (1958), „Tautosakos užrašymų geo- 
grafinis atlasas (Žemaitija, Suvalkija, dalis šiaurės ir Vi- 
durio Lietuva)“ ir „Tautosakos užrašymų rytų ir pietų 
Lietuvoje geografinis atlasas“ (1959). Juose yra suregist- 
ruota, kiek kokiame Lietuvos rajone (pagal 1958 m. ad- 
ministracinį-teritorinį suskirstymą) užrašyta dainuojamo- 
sios, pasakojamosios ir smulkiosios tautosakos kūrinių. 
Į atlasus buvo įtraukti visi LTR rinkiniai iki 3164 numerio 
ir dalis Konservatorijos bei Universiteto tautosakos rinki- 
nių, sudarytų iki 1959 m. Nors į atlasus yra patekusi tik 
dalis šiuo metu įvairiuose LTSR rankraštynuose esančios 
tautosakos, vis dėlto jie bent iš dalies atspindi įvairių 
tautosakos rūšių populiarumą atskiruose arealuose. Su- 
skaičiavus keliuose vakarų, vidurio ir rytų arėalams pri- 
klausančiuose rajonuose užrašytą tautosaką pagal rūšis, 
pasirodė, kad rytų arealo rajonuose dainuojamoji tautosa- 
ka sudaro didesnį procentą negu vakarų ir vidurio arealo, 
o pasakojamoji ir smulkioji tautosaka, priešingai — dides- 
nį pIiocentą sudaro vakarų ir vidurio arealo rajonuose. Ko- 
kį įvairiuose rajonuose užrašytosios tautosakos procentą 
sudaro atskiros tautosakos rūšys, rodo 2 lentelė, suda- 
ryta, remiantis minėtais diplominiais darbais. Tikslesnį 
vaizdą apie atskirų tautosakos rūšių populiarumą įvairiuo- 
se arealuose bus galima atkurti tik apskaičiavus visos 
užrašytosios tautosakos pasiskirstymą visuose Lietuvos 
rajonuose. 

Rytų Lietuvoje ir Dzūkijoje ilgiausiai išliko pagal dai- 
navimo būdą ir melodijas seniausios polifoninės (sutartinės) 
ir monodinės dainos. Ir tik XIX—XX a. ir čia ėmė įsigalėti 
daugiabalsis su pritarimu -dainavimas. Šiuo požiūriu ypač 
daug sakantis yra sutartinių paplitimo arealas. Būdamos 
vienos iš seniausių lietuvių liaudies dainų ir ryškiausiai 
rodydamos mūsų aptartųjų priešpriešų dešiniuosius polius, 
jos kaip tik ir yra paplitusios vien tik Rytų Lietuvoje (rytų 
areale ir jam gretimuose vidurio arealo rajonuose: Kupiš- 

2 Ientelė 


Tautosakos rūšių santykis atskiruose Lietuvos rajonuose 





Užrašytosios tautosakos rūšys (procentais) 


Arealas Rajonas 
Dainuojamoji Pasakojamoji | Smulkioji 


Vakarų Skuodo 36 25 39 
Kretingos 43 16 41 
Klaipėdos 36 15 49 
Vidurio Raseinių 33 17 50 
Radviliškio 44 19 37 
Vilkaviškio 44 8 48 
Kapsuko 51 9 4() 
Rytų Alytaus 61 4 35 
Varėnos 84 2 14 
Ukmergės 64 13 23 
Švenčionių 81 9 10 


kyje, Biržuose, kurių priskyrimas vidurio arealui kol kas 
yra labai problematiškas). Sutartinių tyrinėtojų nuomone, 
jos yra. „rytiečių aukštaičių ir rytinių dzūkų dainos“ (Sla- 
viūnas, 1958 a, p. 16; Slaviūnas, 1974, p. 34), Įdomu, kad 
sutartinės savo daugiabalsumu iš dalies siejasi su Latgali- 
jos vadinamosiomis lygavimo (ligošanas) bei ratavimo 
(rotūšanas) dainomis, Estijos pietinio kampo (Sangastės, 
Kenepio, Urvaslės, Karulos apylinkių) ir Naugardo Rusios 
daugiabalsėmis polifoninėmis dainomis (Slaviūnas, 1958 a, 
p. 25—26). Tai vis teritorijos, įėjusios į rytinių baltų area- 
lą, arba buvusios visai jo pašonėje. 

Nors šiame leidinyje aptariamieji baltų kultūros reiš- 
kiniai sąmoningai nelyginami su analogiškais kitų etni- 
nių kultūrų reiškiniais (tai sudaro pakankamai solidų 
objektą atskirai studijai), vis dėlto norisi užsiminti, kad 
dauguma čia iškeltųjų lietuvių tautosakos gyvavimo dės- 
ningumų yra būdingi ne tik lietuvių, bet ir kitų tautų kūry- 
bai. Štai ką apie pasakų sekimo tradicijas Gruzijoje rašo 
gruzinų folkloro tyrinėtojas prof. M. Čikovanis: „Kai ku- 
riose tautose nepriimta pasakas sekti dieną. Pasakos stichi- 
ja — naktis. Šito atgarsių pasitaiko ir Gruzijoje. Vienas pa- 
sakotojas su šypsena sako: ,,Nepriimta pasaką sekti dieną", 

o į klausimą „Kodėl?“ jis pusiau rimtai atsako: ,„Pasakoto- 
jo plaukai pražils“ (UukoBanu, 1956, p. 7). Pasakojamoji 
ir dainuojamoji tautosaka Gruzijoje, kaip ir Lietuvoje, at- 
skirose etnografinėse srityse nevienodai populiari. Paste- 
bėta, kad, pavyzdžiui, pasakos labiau paplitusios Karteloje, 
Kachetijoje, Imeretijoje, Megrelijoje, Gurijoje, Svanetijo- 
je, o lyrinė-epinė poezija — kalnuose (išskyrus Svanetiją) 
(IpysuHcKkoe HapoAHOe IMO3TH4WeCKO06 TBOpuecTBO, 1972, 
c. 342). 

Dar ryškesni, negu svarbiausiųjų lietuvių tautosakos 
rūšių, yra atskirų žanrų, teminių grupių ir pavienių kūrinių 
tipų regioniniai paplitimo skirtumai. Tačiau šiuo atveju 
mums rūpi tik archaiškiausieji skirtumai, susiję su anks- 
čiau aptartosiomis priešpriešomis ir senąja baltų mitolo- 
gija. 

Kiek daugiau medžiagos šiuo požiūriu galima rasti etio- 
loginėse ir mitologinėse sakmėse, tikėjimuose, burtuose bei 
prietaruose, mitologinių elementų turinčiose pasakose, 
dainose. Tik gaila, kad dar nebaigtas rengti lietuvių pa- 
sakojamosios tautosakos katalogas, pagal kurį tiksliai būtų 
galima nustatyti atskirų pasakojamosios tautosakos žanrų 
ir pavienių kūrinių tipų paplitimą. Katalogas jau seniai 
rengiamas Lietuvių kalbos ir literatūros institute (rengė- 
ja — B. Kerbėlytė), į korteles jau surašyta ir preliminariai 
sutvarkyta ' didesnė pasakojamosios tautosakos dalis ir 
kartoteka, apimanti apie 70000 kūrinių, gali būti pa- 
tikimas kelrodis nustatant atskirų žanrų paplitimo dėsniš- 
kumas. Dainų paplitimą puikiai rodo Lietuvių liaudies dai- 
nų katalogas, sudarytas irgi Lietuvių kalbos ir literatūros 
institute (autorės: P. Jokimaitienė, B. Kazlauskienė, E. Ma- 
žiulienė, V. Misevičienė), apimantis apie 400 000 dainų. 
Spręsti apie tikėjimų, burtų bei prietarų paplitimą šiek tiek 
padeda Istorijos institute esanti kartoteka, apimanti kelias 
dešimtis tūkstančių minėtos medžiagos vienetų. Tačiau 
kartoteka nesutvarkyta, ir iš jos paimti statistiniai duome- 
nys gali pasirodyti iš esmės koreguotini. Į toliau pateikia- 
mus duomenis apie pasakojamosios tautosakos, tikėjimų, 
burtų bei prietarų paplitimą, paimtus iš minėtų kartotekų, 
netraukiami aiškiai nepatikimi tekstai (dažniausiai tai mo- 

kinių atsakymai į įvairias anketas, pvz., LTR 832; LTR 1300 
ir kt.) ir tekstai be metrikų. 

Iš visos lietuvių mitologinės tautosakos rytų areale kiek 
populiaresni negu kitur yra kūriniai apie dangaus dievy- 
bes (Saulę, Perkūną ir kt.). Šie kūriniai čia yra geriau iš- 
silaikę, pasižymi ryškiomis archaiškomis ypatybėmis. Dan- 
gaus dievybėms ir šiaip dangaus kūnams, visų pirma Sau- 
lei, čia rodoma didelė pagarba. „Saka saula švinta, be 
saulas žmones prapultų“— sakoma Dusetose (LTR 2257 
/245/). Saulė esanti dievo pirmoji akis, o mėnuo — antro- 
ji, — manoma Salako apylinkėse (LTR 1593/1/). Apie Liš- 
kiavą tikima, kad saulė — tai dangaus akys (LTR 374c 
/1305/). Šiame areale ypač populiarus prietaras, drau- 
džiantis rodyti pirštu į saulę (užfiksuotas daugiau kaip 
40 kartų). Rodydamas pirštu į saulę, gali išdurti jai akis 
(LTR 1724/141/). Už šį nusikaltimą žmogų gali nutrenkti 
perkūnas (LTR 1438/258/, 1627/169/), gali saulė į save 
įtraukti (LTR 2237/2/), gali įsipjauti pirštą (LTR 2298/292/j 
ir pan. Negalima saulei rodyti liežuvio (LTR 1488/127/, 
1627/169/) ir pan. 

Prietaras, draudžiantis rodyti pirštu į saulę, Žinomas 
ir vidurio areale, tačiau čia jis ne taip paplitęs; kur kas 
dažniau čia sakoma, kad negalima rodyti pirštu į Žvaigž- 
des, mėnulį, taigi į nakties, o ne dienos, šviesulius. Kartais 
net tiesiog sakoma, kad negalima pirštu naktį rodyti į dan- 
gų (LTR 370/1187/, 451/384?/ 1565/1/ ir kt.). 

Rytų areale populiaresnis ir kitas tikėjimas, kad tam 
tikru metų laiku saulė tekėdama šoka. Vien šiaurinėje 
Tytų arealo dalyje šis tikėjimas užfiksuotas daugiau kaip 
60 kartų, tuo tarpu visame vidurio areale — tik apie 40. 
Dauguma informantų Rytų Lietuvoje teigia, kad saulė šo- 
kanti joninių (rečiau petrinių, velykų) rytą, Suvalkijoje — 
petrinių, o Vidurio Lietuvoje ir Žemaičiuose — ne kokiu 
nors konkrečiu metų laiku, o prieš nelaimes, blogą orą 
ir pan. Tai rodo, kad šis tikėjimas vidurio areale jau yra 
gerckai sunykęs. 

Rytų Lietuvoje tikima, kad tam tikru metų laiku (daž- 
niausiai per velykas) tekėdama saulė ne tik šoka, bet ir 
pasipuošia gražiausiomis spalvomis. 

„Velykų rytų saula rėdas: kai teka, tai pasdara raudona, žalia, mė- 
lyna, balta. Ji būna ne visa vienokia, ale tokiais plėmais plėmais“,— 
teigia pasakotoja Tapilė Mardosaitė iš Salako parapijos (LTR 1486/318/). 
„Velykų pirmum dzie, sako, saule ulioja, šoka, visokiais -parėdziniais 
apsrėdo, šviesesnis oras raudonesnis pasdaro, sako, kitąkart gelsva, raus- 
va, žalsva, mėlsva buvo. An petrinių ite šoka ir velykosuj“,— tikima 
Tverečiaus apylinkėse (LMD I 475/3*15 |). „Velykų pirmą rytą saulė džiau- 
giasi, žiba vaivorykštės spalvomis ir ritinėjasi, Aš pati savo akim mačiau 
jaunystėje“, — tikina Veronika Kvedarienė iš Antalieptės valsčiaus (LTR 
1657/149/) ir pan. 

Kituose arealuose tokių tikėjimų retai tepasitaiko. Ne 
veltui saulės dievinimo' atgarsių kaip tik ieškoma rytų 
arealo sakmėsę, pasakojimuose, tikėjimuose, burtuose bei 
prietaruose (Mažiulis, 1937). 

"Rytų areale populiaresnės ir saulės dainos, kuriose į sau- 
lę kreipiamasi su kokiu nors prašymu, vaizduojami antro- 
pomortizuotos saulės santykiai su kitais dangaus kūnais, 
su žmonėmis, tikima antgamtine saulės galia, o kartais ji 
tik šiaip išaukštinama, poetizuojama. Jonas Balys, nagri- 
nėjęs šio tipo dainas, daugumą pavyzdžių kaip tik pateikia 
iš Rytų Lietuvos ir Dzūkijos (1943, p. 95—107). Ir tai ne 
atsitiktinis reiškinys. Užmetus akį į Lietuvių liaudies dainų 
katalogą, matyti, kad, pavyzdžiui, kalendorinė joninių dai- 
na „Eina saulelė aplinkui dangų“ (LDK KI 661), rugiapjūtės 
dainos „Leidosi saulė į vakarėlius“ (LDK D 482), „Oi sau- 
lele, oi motule“ (LDK D 484), „„Vaikščiojo tėvulis pabarė- 
mis“ (LDK D 422), populiariausios yra Dzūkijoje. Rugia- 
pjūtės sutartinė „Kas ten teka per dvarelį“ (LDK D 442), 
piemenų dainelės „Saulutė motinėlė“ (LDK D 986), „Oi 
saulytėle“ (LDK D 987), „Saulele motule“ (LDK D 956) 
populiariausios Rytų Lietuvoje. O jos kaip tik ir sudaro 
saulės dainų branduolį. 

Ir apskritai saulės įvaizdis yra populiaresnis rytų area- 
lo dainose. Peržiūrėjus paskelbtuosius lietuvių liaudies 
vaikų, darbo, kalendorinių apeigų, vestuvių, karo, sociali- 
nio protesto, emigrantų ir revoliucinių dainų katalogus, 
pasirodė, kad saulės įvaizdis pasitaiko maždaug dviejuose 
šimtuose dainų tipų (žr.: LDK D 11, 344, 411, 422, 426, 434, 
448, 452—454, 461, 471—474, 476, 478, 482, 483, 491, 530, 
606, 896, 942—947, 953—956, 958, 986—989, 1006, 1014, 
1017, 1018, 1061, 1071, 1141, 1428, 1452, 1518, 1551; Kl 34, 

578, V 1, 13, 20, 30, 80, 110, 184, 219, 227, 238, 245, 253, 
358, 376, 394, 396, 400, 441, 502, 539, 651, 678, 690, 726, 
758, 783, 811, 813, 814, 816, 859, 898, 1009, 1062, 1289, 
1296, 1303, 1313, 1331, 1347, 1364, 1367, 1373, 1507, 1554, 
1559, 1591, 1758, 1770, 1791, 1819, 1852, 1924, 1933, 1981, 
2108, 2124, 2138, 2145, 2232, 2795, 2810; K 1, 42, 58, 87, 103, 
123, 133, 135, 146, 163, 164, 171, 172, 182, 282, 320, 356, 
449, 473, 623, 725, 733, 739, 811, 879; 898, 908; Sc 5, 11, 48, 
51, 188; E 172, 188 ir kt.), kurių apie 70 procentų variantų 
užrašyti rytų areale ir tik apie 22 procentai — vidurio. Už- 
tat vidurio areale populiaresnis aušros įvaizdis. Aušros 
įvaizdis pasitaiko maždaug 50 peržiūrėtųjų dainų tipų (žr.: 
LDK D 121, 1518; V 30, 184, 227, 396, 506, 925, 928, 1331, 
1397, 1451, 1507, 1549, 1559, 1764, 1924, 2121, 2124, 2134, 
2138, 2853; K 89, 102, 123, 146, 182, 320, 331, 345, 383, 441, 
712, 739, 761, 869, 888; Sc 165; E 173 ir kt.), kurių apie 60 
procentų variantų užrašyta vidurio areale ir tik apie 34 — 
rytų. Kad vidurio areale populiaresnis yra aušros įvaizdis, 
akivaizdžiai rodo tų pačių dainų kitimas, plintant joms iš 
vieno arealo į kitą. Dainos su aušros įvaizdžiu, patekusios 
į rytų arealą, kartais šio įvaizdžio netenka. Pavyzdžiui, 
vestuvinė daina ,„Aušta aušrelė pro dvarą“ (LDK V 184) 
Tytų areale dažniau prasideda žodžiais „„Kelk, dukrele, ne- 
miegok“, o ne auštančios aušrelės vaizdu. Karo daina ,„Auš- 
ta aušrelė, šviesi pazarėlė“ (LDK K 345) rytų areale daž- 
niausiai prasideda žodžiais „Stovi žirgelis kieme pabalno- 
tas“, „Rengės bernelis, tėvulio sūnelis“ ir pan. O dainos, 
neturinčios šio įvaizdžio, patekusios į vidurio arealą, kar- 
tais jį gauna. Pavyzdžiui, vestuvių daina „(Oi tu sakal sa- 
kalėli“ (LDK V 1507), rytų areale dar prasidedanti žodžiais 
„Ir atlėkė sakalėlis“, „(Oi kregždele mėlynoji“, „„Užia gau- 
džia šiaurus vėjas“, „Oi tu putin putinėli“ ir t. t., vidurio 
areale kartais pradedama kaip tik auštančios aušrelės vaiz- 
du. Aušros vaizdu kartais čia pradedama ir populiariausio- 
ji karo dainą „Visi bajorai į Rygą jojo“ (LDK K 320). Be- 
veik visos dainos, prasidedančios žodžiais „„Aušt aušrelė, 
tek saulelė“ (LDK V 227, 928, 1745), ,Aušta aušrelė švy- 
tuodama“ (LDK V 30), „,„Aušta aušrelė, teka saulelė“ (LDK 
V 2138; K 739), „Aušta aušrelė pro dvarą“ (LDK V 184), 

„Aušrelė aušo, močiutė klausė“ (LDK V 1451), „Aušta 
aušrelė graži saulėta“ (LDK K 1023), „„Aušta aušrelė, šviesi 
pazarėlė" (LDK K 345) ir pan., labiau yra paplitusios ne 
rytų, o vidurio areale. Beauštančios aušrelės įvaizdis vidu- 
rio areale yra toks populiarus, kad dainas su juo drąsiai 
galima laikyti šio arealo žmonių kūrybos vaisiumi. 

Retos sakmės apie vedybinius saulės ir mėnulio santy- 
kius (Dusetos, LTR 10b/163/), apie užšalusią saulės pirtį 
(Liškiava, LTR 1044/91/), rodančios archaišką mitologinį 
požiūrį į saulę, užfiksuotos tik rytų areale. Čia populiares- - 
nės ir mitologinės sakmės apie Perkūną, tikėjimai, burtai ir 
prietarai, susiję su šiuo mitiniu personažu. 

Rytų areale iš viso kiek populiaresni ir tikėjimai apie 
dangaus sandarą. Čia tikima, kad esą septyni dangūs 
(LTR 374d/2158/), kad dangus esąs pastatytas ant debesų 
arba miglų (LTR 374c/1223/; 374d/2059/), kad dangaus 
skliautą visuose pasaulio kampuose laiko po vieną milžiną 
(LMD I 474/615/) ir pan. 

Tuo tarpu Žemaitijoje ir Vidurio Lietuvoje daugiau už- 
fiksuota etiologinių ir mitologinių sakmių apie mėnulį, 
žvaigždynus. Be mažų išimčių tik čia težinomos retos etio- 
loginės sakmės apie Sietyno, Grigo ratų kilmę, Žvaigždėm 
pavirtusius žmones. Čia populiarios mitologinės sakmės 
apie laumes, aitvarus. Pasaka „Trys laumės padėjėjos“ 
(AT 501) irgi labiausiai paplitusi vidurio areale, ypač Že- 
maitijoje. 

Sakmių apie kaukus iš viso labai mažai teužfiksuota, 
Daugiausia jos .paplitusios vakarinėje Žemaitijos dalyje — 
taigi vakarų areale. 

Kiek ir kokių mitologinių sakmių užrašyta atskiruose 
arealuose, akivaizdžiai rodo 4 lentelė, sudaryta remian- 
tis Lietuvių pasakojamosios tautosakos katalogo kartote- 
kos 1980 m. duomenimis. (Tik sakmių apie kaukus kiekis 
patikslintas pagal paties autoriaus turimą medžiagą.) 

Svarbiausių lietuvių mitologinių sakmių grupių papli- 
timo geografija iš dalies siejasi su anksčiau aptartosiomis 
trimis senųjų baltų mitologijos atmainomis. Ten, kur seniau 
Perkūnas buvo iškeliamas į pirmą vietą po dangaus dievo, 
ir XIX bei XX a. sakmės apie Perkūną bei Saulę yra po- 

3 lentelė 
Mitologinių sakmių paplitimas Lietuvoje 


Užrašyta sakmių (vienetais ir procentais) 
Sakmių grupės 





vakarų areale vidurio areale | rytų areale 
Apie Perkūną 0 095 25 3,30 05 34 55504 
Apie Saulę 0 06 2 0,26965 6 0,98 95 
Apie laumes 54 49100) 305 402400 249 406266 
Apie aitvarus 45 40,9006 422 55,68 96 324 528595 
Apie kaukus 11 10 05 4 0,5206 0 0 
Iš viso: 110 10006 758 10095 613 10045 


puliaresnės nėgu kituose arealuose. Ten, kur anksčiau į 
pirmą vietą buvo iškeliami žemės bei gyvulių dievai, da- 
bar kiek populiaresni yra aitvarai, savo kilme artimi die- 
vams dvyniams (ten pat, p. 172—182), kurie daugelio indo- 
europiečių tradicijose yra žemdirbių bei gyvulių augintojų 
globėjai, ir velnias, be kita ko, buvęs gyvulių ir anksty- 
vosios lydiminės žemdirbystės globėjas  (Benixoc, 1981; 
1982). O ten, kur pirmuoju dievu buvo laikomas požemio 
dievas Patulas, ir dabar yra populiaresnės požemy gyve- 
nančios mitinės būtybės — kaukai. Įdomu, kad krikščionių 
piktoji dvasia, kuri Lietuvoje buvo sutapatinta su velniu, 
Prūsijoje buvo sutapatinta su kauku ir imta taip vadinti. 
Populiarus vakarų areale ir velnias. 

Panašų dėsniškumą galima pastebėti ir apžvelgus smul- 
kesnių sakmių tematinių grupių, pavienių siužetų ar net 
atskirų detalių paplitimą. Imkim kad ir sakmes apie aitvaro 
įsigijimą. Rytų areale aitvaras dažniau perinamas iš gai- 
džio kiaušinio, o vidurio — perkamas arba randamas pake- 
lėje pančio, kaiščio, brankto pavidalu. Kaip sakmės apie 
aitvaro įsigijimą yra paplitusios atskiruose arealuose, ma- 
tyti iš 4 lentelės. | 

Nesunku suprasti, kodėl būtent šitaip skirtingi aitvaro 
įsigijimo būdai yra paplitę. Paukščiai daugelio pasaulio 
tautų, tarp jų ir baltų, mitologijose yra siejami su dan- 
gaus sfera. Todėl rytų areale, kur buvo ryškesnė dangaus 
mitologija, aitvaras dažnėliau ir perinamas iš paukščio 
(gaidžio) kiaušinio. O pantis, kaištis, branktas — vis su 

4 lentelė 
Sakmių apie aitvaro įsigijimą paplitimas Lietuvoje 


————————————————————————————————————————————————————————————————————— 
< asai Užrašyta sakmių (vienetais ir procentais) 
Aitvaro įsigijimo 
būdai “ ; į 
vakarų areale vidurio areale rytų areale 





Perinamas iš gaidžio 
kiaušinio 5 10005 24 24749, 33 48,5395 
Randamas pakelėje 0 0 16 16,49 06 5 7,3595 
"Perkamas 0 0 57 58,7795 30 44,1295 
Iš viso: 5 10045 68 10095 


arkliais susiję daiktai, ir pati prekyba juk ne kas nors kita, 
„o žemdirbystės, gyvulininkystės bei kitų pasigamintų 
produktų pertekliaus realizavimas. Todėl vidurio areale, 
kur vyravo žemės ir gyvulių mitologija, aitvaras ir įsigy- 
jamas šią mitologiją atitinkančiu būdu. Dėl panašių prie- 
Žasčių rytų areale tikima, kad aitvarą reikia penėti kiau- 
šiniene (iškepta iš paukščių kiaušinių), o žemaičiuose — 
koše ir kukuliais. 

Ne mažiau įdomūs ir padavimų paplitimo dėsniškumai. 
Padavimai apie padange keliaujančius ežerus, piliakalnių 
supylimą kiek populiaresni rytų areale, o apie nugrimzdu- 
sius miestus, dvarus bei bažnyčias — vakarų. Atskirų pa- 
davimų grupių paplitimą skirtinguose arealuose rodo 
5 lentelė, sudaryta remiantis minėto katalogo kartoteka. 


5 lentelė 
Padavimų paplitimas Lietuvoje 
Užrašyta padavimų (vienetais ir procentais) 
Padavimų grupės 
vakarų area!e | vidurio areale | rytų areale 

„Apie keliaujančius a 

ežerus 46 17,4305 162 17,88 40 191 22.66 06 
„Apie piliakalnių 

kilmę, karus 36 13,6396 200 220805 222 26,3405 
„Apie milžinus ir jų 

veiklą 32 12,1205 104 11,4706 102 121096 
„Apie nugrimzdu- 

sius miestus, 

dvarus 150 56,8296 44() 48,5795 328  38,9096 

Iš viso: 264 10095 906 10095 843 100 40 

Didesnis vienos ar kitos padavimų tematinės grupės. 
paplitimas skirtinguose arealuose irgi susijęs su skirtingo- 
mis tų arealų mitologijos atmainomis ir apskritai su prieš- 
priešų atskirų polių vyravimu. Padange keliaujančio ežero: 
vaizdinys labiau susijęs su dangaus sfera, su dešiniuoju, 
o ne su kairiuoju priešpriešos žemai—aukštai poliumi. Tai. 
pasakytina ir apie piliakalnį. Be to, piliakalnių pylimas su-- 
sijęs su kariavimu. O kariavimas daugelio pasaulio tautų,. 
jų tarpe ir indoeuropiečių, mitologijose yra dangaus dievų, 
visų pirma Perkūno, žinioje. Todėl neatsitiktinai tie pada- 
vimai ir yra populiaresni rytų areale. | 

O nugrimzdę miestai, dvarai, bažnyčios susiję su po- 
žemiu. Todėl tiek daug padavimų apie juos užrašyta va-- 
karų areale, kuriame kaip tik buvo ryškiausia požemio 
mitologija. Vakarų arealas yra pats mažiausias, jame iš. 
viso labai mažai teužrašyta tautosakos ir toks didelis užra- 
šytų padavimų apie nugrimzdusius miestus kiekis rodo. 
neabejotiną jų populiarumą šiame areale. 

Panašių dėsniškumų galima įžiūrėti ir atskirų padavimų 
tipų paplitime. Nors apskritai padavimai apie keliaujan- 
čius ežerus labiau paplitę rytų areale, tačiau siužetai ,„Eže-- 
rui ruošiama vieta“ (KLPK 65), „Įspėjimas apie ateinantį 
ežerą“ (KLPK 69) žymiai populiaresni yra vidurio ir vaka-- 
rų zonoje. Tai susiję su šiuose padavimuose centrinę vietą 
užimančiomis chtoninėmis mitinėmis būtybėmis — velniu, 
paršu ir kt. Tie padavimai populiaresni ten, kur buvo po-- 
puliaresnė žemės mitologija. Taip pat nors apskritai pada- 
vimai apie piliakalnius yra populiaresni rytų areale, tačiau 
siužetas „Piliakalnių požemiai“ (KLPK 88) populiaresnis. 
vidurio areale; gana daug jo variantų užrašyta vakaruose. 
Vakarų areale taip pat labai daug užfiksuota padavimo: 
"„Reikia pabučiuoti rupūžę“ (KLPK 130) variantų. O sak-- 
mės „Velniai iš nugrimzdusio dvaro“ (KLPK *139A), „Vel-- 
nių vestuvės nugrimzdusiame dvare“ (KLPK *140) čia 
kaip tik pačios populiariausios. Mat šiuose kūriniuose kaip- 
tik vaizduojami žmogaus santykiai su mitinėmis požemio. 
būtybėmis. 

Ryšį su anksčiau aptartomis priešpriešomis rodo ir dau-- 
gelio kitų čia nepaminėtų tautosakos kūrinių paplitimas.. 

Pavyzdžiui, pasakojimai ir mitologinės sakmės apie rupūžes 
populiariausios vakarų ir vidurio areale. Vidurio areale 
populiariausi pasakojimai bei sakmės apie žalčius, jų gy- 
venimą žmonių pirkiose, kerštavimą ir pan. (AT 285, 285A 
ir kt.). Tuo tarpu sakmės apie gyvates, ypač jų karalius, 
populiaresnės Rytų Lietuvoje. Šių sakmių ir pasakojimų 
paplitimas atskiruose arealuose pateiktas 6 lentelėje. 


6 Ientelė 
Sakmių ir pasakojimų apie roplius paplitimas Lietuvoje 


i A Užrašyta pasakojimų (vienetais ir procentais 
Sakmių ir pasakojimų YEB:B jimų ( P ) 


grupės 


vakarų areale | vidurio areale | rytų areale 
Apie rupūžes 4 8056 23 2305 9 7,83 40 
Apie žalčius 1 2095 42 425 34 29,56 5 
„Apie gyvates 0 0. 35 3595 72 62,61 96 
Iš viso: 5 10006 100 10096 115 10095 


Rupūžės, kaip mitinės būtybės, susijusios su Žeme, po- 
žemių, tamsa, naktim. Akivaizdus ir žalčių — chtoninių, 
derlingumo ir vaisingumo idėją įkūnijančių mitinių bū- 
tybių populiarumas vidurio areale. Netikėtas yra tik sak- 
mių ir pasakojimų apie gyvates populiarumas rytų areale 
(apie tai bus kalbama toliau). 

Vidurio areale labiau yra paplitusios ir pasakos apie 
dievą senelį, vaikščiojantį po žemę, mokantį žmones, bau- 
džiantį gobšius ir nedorus ūkininkus (AT 750A, 750B, 
751A*, 751B* ir kt.), taip pat pasakos, mokančios gerbti 
senelius (pasaka apie gailestingą sūnų — AT 981). Nema- 
žai šių pasakų užrašyta ir vakaruose. Tai atspindi pagarbą 
seniems žmonėms šiuose arealuose (žr. priešpriešą senas— 
jaunas), o antra vertus — su žemdirbyste susijusių mitinių. 
būtybių populiarumą. Šiame areale populiaresnės ir pasa- 
kos apie velnio mįsles (AT 812, 812 *), derybas su velniu 
(AT 813), kuriose vaizduojamos protinės varžybos su juo. 

Nevienodą mitinių būtybių populiarumą atskiruose 
arealuose rodo ir leksika bei frazeologija, ypač ta jos dalis, 
kuri vartojama, norint išreikšti neįprastą Žmogaus nusitei- 
kimą — pyktį, apmaudą ar susižavėjimą. Visų pirma čia 

minėtini keiksmažodžiai. Nors jų surinkta ir paskelbta ne 
tiek jau daug, tačiau ir iš to kiekio jau galima padaryti 
kai kuriuos apibendrinimus. Kaip rodo didžiajame „Lietu- 
vių kalbos žodyne“ paskelbta ir jo kartotekoje (kuri sau- 
goma Lietuvių kalbos ir literatūros institute) esanti rank-- 
raštinė medžiaga, Perkūnu (griausmu) nusikeikti labiausiai. 
mėgstama Rytų-ir Vidurio Aukštaitijoje. Kad tau graus- 
mas! — keikiamasi Dusetose (LKŽK). Tegu jį griausmas! — 
Ėriškiuose (LKŽ III 576). Perkūnas! Perkūnėli! Po perkūnų! 
O kad juos perkūnas! Trauk juos perkūnas! Tegu jį peI- 
kūnija trenkia! Kad tave devyni perkūnai! Kad tave per- 
kūnas mušių! — keikiamasi Svėdasuose, Nemenčinėje, Ka- ' 
majuose, Ėriškiuose, Vabalninke, Pašvitiny, Antašavoje ir 
kitose Aukštaitijos vietose (žr. LKŽ IX 833—834; LKŽK). 
Perkūnais pasisvaidyti mėgstama Dzūkijoje ir Suvalkijoje: 
(žr. LKŽK). Aukštaitijoje, iš dalies ir Suvalkijoje vartoja-- 
mas net specialus veiksmažodis perkūnuoti, užperkūnuoti,. 
perkūniuotis, reiškiantis ,perkūnais keiktis“ (LKŽ IX 835— 
836). Perkūnas čia padeda reikšti ir didelį susižavėjimą. 
Graži, perkūnėlis! — sakoma apie Vabalninką (LKŽ IX 834) 
(plg. pasakymus Graži, žalčiukas! Graži, rupūžiukas!, var- 
tojamus kituose arealuose). Nors perkūnas, kaip keiksma- 
žodis, yra žinomas ir vartojamas visoje Lietuvoje, tačiau. 
iš turimos medžiagos matyti, kad Rytų Lietuvoje jis vis 
dėlto yra populiariausias, o einant į Vakarus, jo populia- 
rumas mažėja. Žemaičiuose (ypač Vakarų) jį beveik visai 
išstumia kiti daug stipresnes tradicijas turintys keiksma-- 
žodžiai, pirmiausia rupūžė ir žaliys. 

Rupūžė — gyviausias ir spalvingiausias žemaičių keiks-- 
mažodis. Kiek subtiliausių jausmo niuansų išreiškiama 
šiuo žodeliu ir jo dariniais. Rupūžė! Rupūžė kerpamoji! 
Rugienų rupūžė! Pupų rupūžė! Velnių rupūžė! Rupūžiantas! 
Rupūžinis! Rupūžiokas! Rupūžiukas! Rupūžius! Rupūžkailis! 
Rupūžkojis! Rupūžnagis! Rupūžpilvis... O kur dar visa lo- 
kalinių rupūžės pakaitalų (kriupis, kriupė, krupis), atmainų. 
ir darinių plejada: Kriupė! Kriupelis! Kriupena! Kriupmau- 
šis! Kriupis! Kriupmurza! Kriupnagis! Kriupužė! Krupė! 
Krupis! Kruplaižis! ir t. t., ir t. t. Didelė šių keiksmų dalis. 
yra užrašyta Šatėse, Darbėnuose, Barstyčiuose, -Kalnalyje, 

Skuode, Gargžduose, Švėkšnoje — vis pačiuose Vakaruose. 
Nemažai jų pasitaiko ir Varduvos, Varnių, Kelmės, Jur- 
barko, Kuršėnų, Raseinių bei kitose Žemaičių apylinkėse, 
rečiau Žeimelio, Šiaulių, Pasvalio, Smilgių, Panevėžio kraš- 
te, ir visai reti svečiai jie Rytų Lietuvoje ir Dzūkijoje (žr. 
LKŽ VI 651—652, 715—717; LKŽ XI 1008—1011; LKŽK). 
Žemaitijoje vartojama ir daug iš šių žodžių padarytų veiks- ' 
mažodžių su bendra prasme „keiktis, iškeikti, bartis“, pa- 
vyzdžiui, rupūžinti, aprupūžinti, išrupūžinti, rupūžyti, ru- 
pūžiuoti, aprupūžiuoti, kriupėti (LKŽ VI 651; LKŽ XI 
1009— 1011). 

Žemaitijoje dažnai mėgstama keiktis ir kitu nekaltų 

padarėliu — žalčiu. Nors darinių kiekiu jis ir atsilieka nuo 
rupūžės, bet gali drąsiai rungtis su bet kuriuo kitu keiks- 
mažodžiu (žinoma, tik ne su velniu). Žaltys! Žaltinas! Žal- 
taplunksnis! Žemės žaliys! Juodas žaltys! Žaltnugaris! — 
tai vis žemaičių mėgstami žodžiai (žr. LKŽK). Nors šis 
keiksmažodis pasitaiko ir kitose Lietuvos vietose, net Rytų 
„Aukštaitijoje (pvz., Dusetų, Molėtų, Utenos apylinkėse), 
bet čia jo griebiamasi kur kas rečiau. Žemaičiuose iš šio 
žodžio yra padaryta nemaža vaizdingų veiksmažodžių, po- 
sakių, rodančių didelį jo populiarumą. Sakoma: Nuo paties 
žalčio, Gyvas žaltys — nepaprastai daug (plg. Gyvas vel- 
nias, Nuo paties velnio), žaliinėti — be naudos vaikščioti 
(plg., velninėti, rupūžinėti), žaltiiškas — velniškas ir kt. 
(žr. LKŽK). 
Aiškiai matyti, kad dešiniuosius priešpriešų polius atlie- 
piantis perkūnas (susijęs su dangum, šviesa, diena, vasa- 
ra...) yra populiaresnis rytų arealo keiksmažodžiuose, kai- 
xriuosius polius atliepianti rupūžė (susijusi su požemiu, tam- 
sa, naktim...) — vakarų, 0 žemiškasis žaltys — vidurio 
areale. 

Vertinga medžiaga mitinių būtybių populiarumui atski- 
Tuose arealuose nustatyti yra ir mitinę prasmę turintys 
įvairių objektų pavadinimai, ypač tie, kurie siejami ne su 
viena, o su keletu mitinių būtybių. Paimkim kad ir plėš- 
raus vandens vabzdžio Libellula lietuviškus pavadinimus 
(žr. Lietuvių kalbos atlasas, 1977, p. 158—159, žem. nr. 85). 
"Vidurio areale šis vabzdys dažniausiai siejamas su laume 

ir velniu (laumžirgis, laumėžirgis, laumiažirgis, laumės žir- 
gas, laumės arkliukas, velniažirgis, velnio kumelys, velnio 
kumeliukas, velnio drigantas, velnio žirgelis, velnio ark- 
lys, velnio arkliukas). O rytų areale jis dažnokai vadina- 
mas sirieičiumi, strieloku (medžiotoju). Žinodami visuotinį 
polinkį šį vabzdį vadinti mitologiniais vardais ir tai, kad: 
lietuvių mitologijoje medžiotoju dažniausiai įsivaizduoja-- 
mas perkūnas, galėtume sirielčių laikyti bendriniu perkūno- 
pavadinimu. Tuo labiau kad rytų areale šis vabzdys kelis. 
kartus pavadintas perkūno arkliuku, o vieną kartą net 
dievo žirgeliu. Vadinasi, rytų areale jis labiau negu kituose: 
arealuose siejamas su perkūnu. Visa tai dar kartą patvir- 
tina, kad vidurio areale populiaresnės buvo chtoninės bū-- 
tybės laumės ir velniai, o rytų — dangiškasis perkūnas. 

Daug svarbios informacijos atskirų mitinių būtybių po-- 
puliarumui nustatyti būtų galima gauti kruopščiai surinkus. 
mitinius belemnito (laumės papas, LKŽ VII 190; perkūno: 
kulka, perkūnijos akmenėlis, LKŽ IX 834—835; kaukaspe- 
nis, LKŽ V 421), akmens kirvuko (perkūno kulka, LKŽ IX 
834) ir kitų objektų pavadinimus. 

Lietuvių tautosakoje yra ir daugiau duomenų, patvir- 
tinančių, kad atskiruose baltų arealuose priešingi daugelio 
priešpriešų poliai atliepiami nevienodai. Jeigu vėl grįžtu- 
me prie dainų, tai iš minėtų katalogų aiškiai matyti, kad 
rytiniame areale yra populiaresnis epitetas baltas, o vakarų. 
ir vidurio — juodas. Suskaičiavus 35 dainų tipų (LDK D 
1355, 1387, 1446, 1452: K1 51, 122; V 5, 607, 1165, 1711, 
1716, 2072, 2083, 2094, 2134, 2200, 2249, 2441, 2463, 2464, 
2841; K 98, 356, 471, 625, 649; Vk 20, 231, 232, 234, 241 
ir kt.) variantus, kuriuose pasitaiko epitetas balias, pasi- 
rodė, kad apie 70 procentų tokių dainų užrašyta rytų area- 
le, apie 30 — vidurio, o vakarų areale užrašyti variantai. 
su šiuo epitetu nesudaro nė vieno procento. Tuo tarpu vi- 
sai priešingai paplitęs epitetas juodas. Su šiuo epitetu buvo. 
suskaičiuota per 20 dainų tipų variantų (LDK D 936, 1163, 
1535, 1554; Kl 109, 125, 135; V 150, 743, 977, 1792, 1950, 
2630; K 70, 281, 320, 341, 345; Vk 80, 223), ir paaiškėjo, 
kad rytų areale jų užrašyta tik apie 33 procentus, vidu- 
rio — 50, o vakarų — 17 procentų, nors šis arealas labai. 

mažas ir dainų jame iš viso nedaug teužrašyta. Ypač aki- 
vaizdus baltos ir juodos spalvos populiarumo nevienodu- 
mas skirtingų arealų lopšinėse. Rytų arealo lopšinėse mig- 
domas vaikas vadinamas „„deimantėliu“ (VD nr. 6), „baltu 
dobilėliu“ (VD nr. 8), jį norima išliūliuoti „lig berželia 
aukščia aukščia <...> Lig gulbelei balcia balcia“ (VD 
nr. 28), „Lig pienelio balčio balčio“ (VD nr. 29). Ir unika- 
lioje sutartinėje „Siaji linelius sodydama“, užrašytoje Rytų 
Lietuvoje, likimo deivė Laimė lemia: ,„Mergaujantiai — 
uogų skaistiu, / Martaujantiai — gulbės balčiu, / Užgeman- 
tiai — pieno balčiu“ (SS I 414). O vakarų ir vidurio area- 
luose migdomas vaikelis kuo švelniausiai kartais pavadina- 
mas „lėle pajuodėle“ (VD nr. 53—56). Vidurio areale labiau: 
negu rytų mėgstamas nakties įvaizdis. Čia kiek dažniau 
dainos prasideda žodžiais „Tamsi naktis jau sutemo"“ (LDK 
V 2091), „Aš.per naktelę nemigau“ (LDK V 2031), „Vidur- 
tamsios naktelės" (LDK V 2130), „Tamsi naktelė, gaili ra- 
selė“ (LDK K 571), „Tamsužė temo“ (LDK V 713), ,Sutems 
žalioj girelėj“ (LDK V 509) ir pan. Įdomu, kad dainos, rytų 
areale prasidedančios kitais žodžiais, pavyzdžiui, „Kiek 
yra Miške medelių“ (LDK V 1501), „Oi tu sakal sakalėli“ 
(LDK V 1507), „Sėdžiu už stalelio“ (LDK V 1791), „Per tiltą 
jojau“ (LDK K 360) ir kt., vidurio areale kartais gauna 
pradžią ,,Tamsi naktis, vidurnaktis“, „Šią naktelę, per nak- 
telę“, „Žalioj girelėj, tamsioj naktelėj"“, ,Sutemo tamsiai“ 
ir pen. Ypač daug sakantis yra populiarios lietuvių ves- 
tuvinės dainos „(Oi tu sakal sakalėli“ (LDK V 1507) kitimas. 
Vidurio areale ši daina kartais pradedama žodžiais „Šią 
naktelę, per naktelę“, o rytų —,,„Anksti rytą kėliau“ (žr. 
atskiras šios dainos versijas). Čia vieno arealo dainų naktis 
sudaro akivaizdžią priešpriešą kito arealo dainų dienai 
(ankstyvam rytui). Rytų arealo (ypač pietinės jo dalies) 
dainose populiaresnis negu kitur ir epitetas raudonas. Įdo- 
mu, kad atskiruose arealuose šiek tiek įvairuoja net mėgs- 
tamiausios žirgų spalvos. Pavyzdžiui, nors epitetas juod- 
bėras yra mėgstamas visos Lietuvos dainose, tačiau jis kiek 
populiaresnis vidurio areale. Tuo tarpu rytų arealo dainose 


dažniau pasitaiko šiaip jau retas epitetas širmas. 

Dainose galima rasti medžiagos ir nevienodam skaičių 
priešpriešos polių paplitimui atskiruose arealuose nagri- 
nėti. Suskaičiavus maždaug 110 lietuvių liaudies dainų 
tipų (žr.: LDK D 20, 87, 620, 1051, 1207, 1406, 1415, 1430, 
1436, 1470, 1543, 1550, 1553, 1561; KI 17, 50, 54, 55, 136, 
160, 171, 172; V 8, 19, 29, 108, 110, 132, 149, 153, 157, 257, 
296, 474, 493, 651, 660, 732, 791, 935, 1131, 1357, 1461, 1485, 
1564, 1559, 1574, 1575, 1576, 1664, 1710, 1747, 1753, 1781, 
1804, 1831, 1840, 1949, 1966, 2000, 2025, 2041, 2075, 2116, 
2179, 2222, 2642, 2678, 2795, 2802, 2819, 2827, 2852, 2857, 
2967; K 8, 27, 63, 125, 141, 144, 154, 204, 205, 221, 232, 254, 
322, 324, 361, 369, 387, 399, 487, 547, 617, 625, 678; E 146, 
174; Vk 299, 417-ir kt.), kuriuose pasitaiko skaičius du 
(du broleliai, du jaunu žvejytėliu, dvi sesutės, du balandžiai 
ir t. t.), variantus (apie 1400 var.), pasirodė, kad apie 50“6 
yra užrašyta vidurio areale, 44/ — rytų ir 6'0 — vakarų. 
"Tuo tarpu dainų, kuriose pasitaiko neporinių skaičių vie- 
nas, trys (vienas sūnelis, trys mergelės,. trys sesutės, o aš 
viena mergelė ir pan.), rytų areale užrašyta kiek daugiau 
negu vidurio. Nevienodą skaičių populiarumą atskiruose 
arealuose akivaizdžiai rodo to paties tipo dainos variantai. 
Pavyzdžiui, atskiruose karo dainos „„Augin tėvelis vieną 
sūnelį“ (LDK K 141) variantuose, kurių rytų areale užra- 
šyta daugiau negu vidurio, pasitaiko tik neporinių skaičių: 
vienas, trys („Oi, kai mes augom, mes trys broleliai“, 
„Augin tėvelis vieną sūnelį“ ir kt.). Vidurio areale užrašy- 
tuose variantuose (LMD I 1019/379/; LTR 1826/181/, 
2719/1/) pasitaiko ir skaičius du (,„Augin tėvas du sūneliu"). 
Arba karo dainos „„Augin tėvas du sūneliu“ (LDK K 625) 
variantų su skaičiumi du vidurio areale yra užrašyta be- 
veik keturis kartus daugiau negu rytų..Tuo tarpu rytų 
areale užrašyti variantai dažnokai prasideda žodžiais 
„Džiaugės tėvas ir motina“, „Pažiūrėkit, mieli broliai“, 
„Aukšti namai, balti gonkai"— jau be skaičiaus du. Ir be- 
veik visos karo dainos, prasidedančios žodžiais ,„Augin tė- 
vas du sūneliu" (LDK K 27, 125, 322, 625), „Du balandžiai 
klane gėrė“ (LDK K 154), „Du karveliai burkavo“ (LDK K 
428), „Du žali berželiai“ (LDK K 144) ir pan. (su skaičiumi 
du) labiau yra paplitusios vidurio areale. 

Atskiruose arealuose nevienodai -.populiarūs buvo net 
įvairūs dainavimo būdai. Rytų areale (Dzūkijoje) iki pat 
šių dienų išliko vienbalsio (monodinio) dainavimo tradici- 
jos. „Labiausiai monodinės melodijos yra paplitusios Dzū- 
kijoje,— rašo lietuvių liaudies dainų melodijų tyrinėtoja 
Genovaitė Četkauskaitė.— Čia dar ir dabar vienu balsu te- 
bedainuojamos vestuvinės, jaunimo, meilės, karinės, vaišių 
dainos. Yra išlikusių ir primityvių melodijų iš ankstyvosios 
monodinio stiliaus formavimosi stadijos. Tai raudų, taip pat 
gyvulių ganymo, kalendorinių ir kai kurių vestuvinių dainų 
melodijos“ (Lietuvių tautosakos apybraiža, 1963, p. 278). 
Tuo tarpu vidurio areale labiausiai paplitęs yra homofoni- 
nis (daugiabalsis su pritarimu) dainavimas, kai vienas 
dainininkas veda pagrindinę melodiją, o kiti pritaria, „tū- 
ravoja". Iš polifoniškai (sutartiniškai) dainuojamų dainų 
dvejinės težinomos beveik tik vidurio areale — apie 94 
procentai užrašytųjų dainų. Daugiau čia užrašyta ir ketu- 
Tinių sutartinių (apie 60“). Tuo tarpu trejinių kiek ir dau- 
gėliau užrašyta rytų areale (apie 5370). Vadinasi, ir nevie- 
nodas įvairių dainavimo būdų paplitimas atskiruose area- 
luose tarsi rodo, kad vidurio areale labiau buvo mėgstami 
poriniai skaičiai (ypač du), o rytų — neporiniai (ypač vie- 
netas). 

Skaičiaus du dominavimą vidurio areale patvirtina ir 
lietuvių pasakojamoji tautosaka. Imkim kad ir mitologines 
sakmes, išlaikiusias labai daug archaiškų bruožų. Jose apie 
laumes dažniausiai kalbama daugiskaitos forma (sakoma 
laumės). Vadinasi, laumės paprastai mėgsta pasirodyti po 
kelias (Vėlius, 1977, p. 114). O vidurio areale užrašytose 
sakmėse dažnokai sakoma, kad laumės pasirodančios dviese 
(BLP I 108; BLPY I 70; IV 139, 140; LMD I 939/7/; LTR 
452/54/, 894/114/, 960/342/, 1056/25/, 1167/650/, 2376/123/, 
3643/105/ ir kt.). Net ir laimės arba jas atitinkančios kitos 
mitinės būtybės vidurio arealo sakmėse bei pasakose kar- 
tais pasirodo dviese (BLPY II 94; IV 117; BLP II 37), ke- 
turiese (DSPŽ I 53). Tos pačios skaičių paplitimo tenden- 
cijos būdingos ir sakmėms apie aitvarus. Paimkim kad ir 
sakmę „Bernas išvalgo aitvarų maistą“ (LPK 3477j. Nors 
visuose arealuose atskiruose šios sakmės variantuose vei- 

kia tai vienas, tai du, tai trys ar net daugiau aitvarų, bet 
rytų areale daugiau pasitaiko sakmių, kuriose veikia tik 
"vienas aitvaras, vidurio — du (žr. 7 lentelę). 


7 lentelė 
Sakmės LPK 3477 variantų su skirtingu aitvarų kiekiu 
paplitimas 
Užrašyta sakmių (vienetais ir procentais) 
Aitvarų skaičius 
vakarų areale | vidurio areale | rytų areale 
Vienas 4 44,4595 43 58,90 46 48 78,69 55 
Du 2 22,22 29 39,73 11 18,03 96 
Trys 3 33,3306 1 1,37 2 3,28 95 
Iš viso: 9 10006 73 10006 61 10095 


Skirtinga atskirų arealų baltų pasaulėžiūra lėmė ir šiek 
tiek įvairuojančias tų arealų gyventojų etines, moralines 
pažiūras. Kas vieno arealo žmonėms buvo įprasta ir natū- 
ralu, kitiems atrodė nepadoru. Pavyzdžiui, vidurio areale, 
kuriame dominavo žemiškoji mitologija, kuriame ypač di- 
delis dėmesys buvo skiriamas Žemės ir žmogaus vaisingu- 
mui, derlingumui, atviriau kalbama apie intymų vyro ir 
moters santykiavimą, nebijoma tikraisiais vardais pava- 
dinti kai kurių „negražių“ dalykų. Lietuvių patarlių bei 
priežodžių katalogo (rengiamo Lietuvių kalbos ir literatūros 
institute) Kartotekoje suskaičiavus visas patarles ir prie- 
žodžius su „nepadoriais“ pamatiniais žodžiais, pasirodė, kad 
vidurio areale jų užrašyta keturis kartus daugiau negu 
rytų. Nevienodą panašių patarlių populiarumą atskiruose 
arealuose aiškiai rodo iš jų turimi tautosakos rinkiniai. 
Palyginimui paimkime Leonardo Saukos su talkininkais 
Astravo raj. Gervėčių apyl. (BTSR) ir Telšių raj. Neva- 
rėnų apyl. parengtus tautosakos rinkinius (LTR 4155 ir 
5170). Tautosakos rinkimo aplinkybės ir vienoje, ir kitoje 
vietoje buvo panašios. Abu kartu į patarles bei priežodžius 
buvo kreipiamas didelis dėmesys ir užrašyta jų palyginti 
didelis kiekis (Gervėčių apyl.— 607, o Nevarėnų — 965 vie- 
netai). Taigi galima įžiūrėti ir kai kuriuos jų paplitimo 
dėsniškumus. Aiškiai matyti, kad Nevarėnų apylinkėje, 

esančioje vidurio areale, aptariamojo pobūdžio patarlės 
Žymiai populiaresnės negu Gervėčių apylinkėje, esančioje 
rytų areale. Nevarėnų apyl. jų užrašyta apie 55 (tai sudaro 
5,6 visų užrašytųjų patarlių procento), o Gervėčių — tik 10 
(tai sudaro apie 1,6 procento). Minimą tendenciją rodo ir 
užrašytų patarlių bei priežodžių varijavimas. Visoje Lietu- 
voje žinomoms „padorioms“ patarlėms čia kartais pride- 
dami. „nepadorūs“ žodžiai arba „,„padorūs“ žodžiai pakei- 
čiami „nepadoriais“. Tokių žodžių atsirado patarlėje ,,Anks- 
tyvoji paukštė dantis krapštinėja, o vėlyvoji — akis“ (LTR 
5170/186, 742/). „Kur mūsų nėra, veršiai alų midų geria“ 
(LTR 5170/376/) ir kitose. 

Vidurio areale populiaresnės ir tos pasakos, kuriose 
apstu obsceniškų motyvų. Jose dažniausiai reikia prajuo- 
kinti karalaitę (AT 559, 570, 571), sužinoti jos kūno apga- 
mus (AT 850), perkalbėti ją (AT 853) arba užduoti jai 
neįmenamą mįslę (AT 851). Pasakas apie karalaitės prajuo- 
kinimą folkloristas V. Propas gan įtikinamai sieja su ri- 
tualiniu, maginiu juoku, o pačią karalaitę — su žemdir- 
bystės dievybėmis (Ilponn, 1976, p. 174—204). Todėl šių 
pasakų populiarumas vidurio areale visai dėsniškas. Čia 
jų užrašyta du kartus daugiau negu rytų areale. 

Vidurio areale kiek populiaresni ir anekdotai apie in- 
tymius vyro ir moters santykius, ypač tie, kurie yra nuėję 
ilgesnį raidos kelią ir kuriuos galima susieti su tradicine 
mūsų liaudies pasaulėžiūra. Vidurio areale tokių anekdotų 
užrašyta apie 53, o rytų — 38 procentai. 

Su ryškesne žemės mitologija sietinas ir didesnis mo- 
teriškųjų mitinių būtybių populiarumas vidurio arealo tau- 
tosakoje. Kaip jau minėta, čia populiarios mitologinės 
sakmės apie laumes. Šio arealo padavimuose dažnai sako- 
ma, kad piliakalniuose esančios palaidotos arba gyvenan- 
čios karalienės, panos, kurios prašo išvaduoti, ir pan. Pana 
Girgždūtė gyvenusi Girgždūtės kalne (Telšių raj.) (Vėlius, 
1967, p. 181). Ežerėly ant kalno dažnai pasirodydavusi 
skrynia aukso, o ant jos sėdėdavusi pana, karalienė (ten 
pat, p. 179— 180). Pana Agluona gyvenusi Agluonos Alkos 
kalne (Akmenės raj.) (Alseikaitė-Gimbutienė, 1943 b, p. 69). 
Karalaitė Brigita esanti palaidota Sidabrės piliakalny (Šlia- 

vas, 1971, p. 273). Vidurio (kaip ir vakarų) areale popu- 
liarus padavimas „Reikia pabučiuoti rupūžę“ (KLPK 130), 
kuriame ant piliakalnio pasirodžiusi mergaitė prašo praeivį 
ją išvaduoti. Šio arealo padavimuose šalia milžinų kartais 
vaizduojamos ir jų žmonos. Ant Girgždūtės ir Medvėgalio 
gyvenusios milžinės, kurios, virdamos sriubą, viena kitai 
su samčiu duodavusios paragauti (Vėlius, 1967, p. 181). 
Didesnį moteriškųjų mitinių būtybių populiarumą vidurio 
areale rodo ir sakmės bei pasakos apie likimo lėmimą. 
Vidurio areale užrašytuose kūriniuose dažniausiai likimą 
lemia moteriškosios mitinės būtybės laimės, o rytų areale 
neretai jas pakeičia dievas ar kita kokia vyriškos giminės 
būtybė (angelas, burtininkas). Pavyzdžiui, vidurio areale 
užrašytuose sakmės „Likimo skirta mirtis“ (AT 934A) va- 
riantuose netikėtą mirtį vaikui dažniausiai išpranašauja 
laimės (BLP I 103, 104; II 194; BLPY 115, 117; LMD I 133 
/226/; LTR 893/66/ ir kt.), o rytų — dievas (LTR 724/152/, 
792/34/, 952/28/), burtininkas (LTR 397/66/), angelas (LTR 
260/362/). Sakmėje „Paskirta žmona“ (AT 930A), kuri 
daugiausia paplitusi rytų areale, žmoną vyrui beveik vi- 
sada paskiria ne laimė, o dievas (LTR 10B/232/, 789/14/, 
811/437/, 858/5/, 953/35/, 978/257/ ir kt.). Vyriškosiomis mi- 
tinėmis būtybėmis (pvz., angelais) kartais rytų areale pa- 
keičiamos ir moteriškosios laumės (žr. LTR 858/3/, 1045/92/, 
3235/335/ ir kt.). Šalia laumių šiame areale minimi ir jų 
vyrai laumakiai, lauminai (LTR 1027/76/, 3613/170/). Ir iš 
kitų pasakų matyti, kad vidurio areale labiau mėgstamos 
moteriškosios mitinės būtybės, o rytų — vyriškosios. Pa- 
vyzdžiui, tie pasakos „Podukra šulinyje“ (AT 480) varian- 
tai, kuriuose našlaitė, patekusi į požemio karalystę, tar- 
nauja moteriškai būtybei — raganai, bobai, senelei, — be- 
veik visi užrašyti vidurio areale (LMD I 133/172/; LTR 
325/17/, 344/712/, 462/438/, 3622/36/, 3769/63/ ir kt.), o jau 
tų variantų, kuriuose našlaitė tarnauja vyriškai būtybei — 
dievui, seneliui, — nemažai užrašyta ir rytų areale (žr.: 
LTR 10b/135/, 456/12/, 1119/8/, 1499/109/, 1581/365/, 3067 
/90/, 3108/3/ ir kt.). Pasakai „Velnias ir mergina pirtyje“ 
(AT 480; LPK 3252) pakliuvus į vidurio arealą, vietoj įpras- 
tinio velnio kartais atsiranda laumė (LTR 219/101/) ir pan. 

Vidurio arealo sakmėse net velnias kartais pakeičiamas 
moteriška mitine būtybe. Pavyzdžiui, sakmėse „Velnias ir 
vagis“ (LPK 3282) beveik visada jaunosios sveikatą pa- 
gadinti stengiasi velnias. Tačiau keliuose vidurio areale (ir 
gretimose vakarų arealo apylinkėse) užrašytuose varian- 
tuose jaunosios sveikatą nori pagadinti raganos (BLS 216; 
ŠLSA 140), laumės (LTR 1065/25/). Pasitaiko, kad vidurio 
areale ir gretimose vakarų arealo apylinkėse kartais net 
gyvačių (žalčių) karaliai (žr. LKP 3666) pakeičiami mote- 
riškomis būtybėmis — karalienėmis (Lietuvininkai, 1970, 
p. 112). 


3. MITINIS POETINIS GYVŪNŲ PASAULIS 


Mitiniai personažai (dievai ir žemesnio rango būtybės) — 
svarbiausieji, bet ne vieninteliai, mitologinės sistemos ele- 
mentai. Svarbų vaidmenį kiekvienos tautos ar genties mi- 
tologijoje taip pat vaidina neva antgamtinių savybių tu- 
rintys Žmonės, gyvūnai, augalai. Mitinės būtybės mėgstan- 
čios pasiversti realiais šio pasaulio objektais, globojančios 
juos arba esančios juos sukūrusios. Tie objektai, su kuriais 
mitinės būtybės daugiausia esančios susijusios, paprastai 
joms ir aukojami. Priklausomai nuo skirtingos padėties vi- 
soje mitologinėje sistemoje, nuo ryšio su atskirais dievais 
ir žemesnio rango būtybėmis įvairūs gamtos objektai vai- 
dina skirtingą vaidmenį kalendoriniuose ir šeimos papro- 
čiuose, tikėjimuose, burtuose bei prietaruose. Senųjų baltų 
mitologinė sistema tik iš dalies tebūtų atskleista, jeigu 
pasitenkintume svarbiausiųjų dievų ir žemesnio rango mi- 
tinių būtybių regionine charakteristika. Tačiau, norėdami 
eiti toliau, susiduriame su dar didesniais sunkumais. Kol 
kas visiškai netyrinėti ne tik regioniniai mitinio požiūrio 
į atskirus gamtos objektus skirtumai, bet ir apskritai toks 
požiūris. Dar neaptartas svarbiausias dalykas — su kokiais 
mitiniais personažais, tariamai yra susiję atskiri gyvūnai, 
augalai ir kiti gyvosios bei negyvosios gamtos objektai. 
Daugelis faktų šiuo metu dar nesurinkti ir nesuklasifikuoti, 
Todėl turime pasitenkinti dalinėmis, kartais net visai atsi- 

tiktinėmis išvadomis; daug ką teks nusakyti tik bendriau- 
siais bruožais. Tačiau kad ir negausiais duomenimis parem- 
tos išvados padės geriau suprasti kai kuriuos mūsų protė- 
vių senosios pasaulėžiūros bruožus. 

Pirmiausia pabandysime mitologiniu požiūriu apžvelgti 
gyvūnų pasaulį. Daug naudingų duomenų apie tai, su ko- 
kiais mitiniais personažais mūsų protėviai siejo atskiras 
gyvūnų rūšis (pvz., paukščius, gyvulius, žvėris, žuvis, rop- 
lius. ..), galima rasti lietuvių etiologinėse sakmėse. Kad 
gyvūnai buvo skiriami pagal savo bendriausias savybes 
(skraido ar bėginėja žeme, šokuoja ar ropoja, yra per- 
skeltom kanopom ar neperskeltom ir pan.), rodo tokios 
etiologinės sakmės kaip „Dievas ir velnias.rungtyniaudami 
tveria gyvulius“ (LPK 3081), „Dievo ir velnio kaimenė“ 
(LPK 3083) ir kt. Pagal jas dangaus dievo paukščiai, kurie 
skraido ore (dažniausiai vieversys), sudaro priešpriešą 
chtoniškojo velnio ropliams (dažniausiai rupūžei), kurie 
ropoja žeme (BLP I 8; MT IX 25; BLS 43—45 ir kt.), dievo 
varlės, kurios šokuoja,— velnio rupūžėms (BLP II 11; BLS 
44), dievo skeltanagiai gyvuliai — velnio neskeltanagiams 
(BLP I 9; MT IX 89—90; LTR 3392/13/ ir kt.). Gana aiškiai 
galima įžiūrėti ir bendriausią priešpriešą: dangiškojo dievo 
paukščiai—chtoniškojo velnio gyvuliai. Lietuvių liaudies 
etiologinėse sakmėse dievas sukuria ne tik vieversį (LPK 
3081), bet ir balandį, kregždę (LPK 3081), jo valia atsiranda 
gandras (LPK 3131, 3132), gegutė (LPK 3134, 3136), lakš- 
tingala (LPK 3150) ir kiti paukščiai. Tuo tarpu velnias yra 
nulipdęs ožką (LPK 3090), vilką (LPK 3086), iš žalčio esąs 
kilęs arklys (LPK 3092). O jau minėtoje sakmėje „Dievo ir 
velnio kaimenė" (LPK 3083) tiesiog teigiama, kad visus 
gyvulius sutvėręs velnias ir tik vėliau gudrumu dievas juos 
pasisavinęs. Lietuvių mitologinėse sakmėse, pasakose, tikė- 
jimuose, burtuose bei prietaruose ir kitoje etnografinėje 
medžiagoje chtoniškosios mitinės būtybės dažniau siejamos 
su gyvuliais bei žvėrimis, o dangiškosios — su paukščiais. 
Pavyzdžiui, daugiau kaip dešimtyje procentų visų lietuvių 
mitologinių sakmių velnias pasirodo gyvulių arba žvėrių 
pavidalu ir tik dviejuose procentuose — paukščių. Mitolo- 
sinėse sakmėse velnias mėgsta pasiversti ožiu, šunim, ark- 

liu, zuikiu, meška ir kitais gyvuliais bei žvėrimis. O jeigu 
jis pasiverčia žmogum, tai neretai turi kokį nors gyvulio 
požymį (arklio ar karvės koją, ragus, kiaulės šnipą ir pan.). 
Lietuvių tautosakoje velnias vaizduojamas ir gyvulių savi- 
ninku: važinėja arba jodinėja arkliais, turi karvių, jaučių, 
avių bandas. Iš jo gauti daiktai (šautuvas, armonika, pyra- 
gai...) dažnai pasirodo besą atskiros kritusių gyvulių kūno 
dalys (galva, kaulai, mėsa ar net išmatos) (Benioc, 1981, 
p. 261—264). Velniui priskiriama rupūžė. Tikima, kad, ją 
užmušus, velnias verkia (LTR 2145/320/). Su gyvuliais (ku- 
melėmis, ožkomis) retkarčiais siejamos lietuvių mitologi- 
nių sakmių laumės (Vėlius, 1977, p. 95). O aitvaras su kau- 
ku, priklausomai nuo dvilypės jų prigimties, siejami ir su 
paukščiais (gaidžiais), ir su gyvuliais (arkliais, šunimis, 
katinais), kartais net ir su ropliais (žalčiais, rupūžėmis) (Vė- 
lius, 1977, p. 148—154, 183—184). Šiuo požiūriu labai įdo- 
mu, kad dangiškojo Perkūno oželiu yra vadinamas ne koks 
nors gyvulys, o tilvikų šeimos paukštis Capella gallinago 
(LKŽ IX 834), dangiškojo Dievo karvyte — skraidanti bo- 
ružė Coccinella septempunctata (LKŽ II 517). Priklauso- 
mai nuo to, su kuriomis dievybėmis yra susijusios atskiros 
kalendorinės bei šeimos šventės, jose atitinkamai dominuo- 
ja viena arba kita gyvūnų rūšis (pavyzdžiui, žuvys — kū- 
čiose, gyvuliai — užgavėnėse, paukščiai — krikštynose 
ir pan.). Kad vandens mitinės būtybės nuo seno baltų mito- 
logijoje labiau buvo siejamos su žuvimis, žemės ir pože- 
mio — su ropliais ir gyvuliais, o dangaus — su paukščiais, 
rodo ir istorijos šaltiniai. Kaip teigia S. Grūnau, chtoniš- 
kojo prūsų Patrimpo simbolis buvęs žaltys, Patulo — žmo- 
gaus, arklio ir karvės galvos (Mannhardt, 1936, p. 196). 
Pabaigę visus žemės ūkio darbus, sūduviai aukodavę ožį 
arba jautį (ten pat, p. 244—247, 251). Ši auka tikriausiai 
visų pirma buvo skirta chtoniškiesiems dievams. Jūreiviai 
savo dievams aukodavę žuvis (ten pat, p. 253). 
Išsiaiškinus, kad dangiškieji dievai lietuvių ir apskritai 
baltų mitologijoje labiau siejami su paukščiais, o žemės — 
su gyvuliais, ir nustačius, kad rytų areale kiek populiaresni 
buvo dangiškieji, vidurio — žemės, o vakarų — požemio 
dievai, galima tikėtis, kad rytų arealo mitologijoje ir ap- 

skritai folklore populiaresni buvo paukščiai (kurie skraido 
ore), vidurio — gyvuliai (kurie vaikščioja žeme), o vaka- 
rų — ropliai (kurie gyvena žemėje, po žeme) ir galbūt žu- 
vys (gyvenančios vandenyje), nes vanduo pagal priešpriešą 
žemai—aukštai prilygsta poliui žemai. Šitokią prielaidą 
patvirtina daugelis lietuvių tautosakos, etnografijos ir kt. 
duomenų. 

Pirmiausia šiuo požiūriu pažvelkime į lietuvių etiologi- 
nes sakmes, nes jos yra išlaikiusios daug senosios mitinės 
pasaulėžiūros reliktų ir jas lengva tarpusavy palyginti: 
vienuose jų siužetuose paprastai kalbama apie gyvulių bei 
žvėrių sukūrimą, o kituose — apie paukščių. Suskaičiavus 
visus siužetų apie gyvulių bei Žvėrių sukūrimą (LPK 3083— 
3086, 3087, 3090, 3092 ir kt.) variantus, esančius Lietuvių 
kalbos ir literatūros institute rengiamo Lietuvių pasakoja- 
mosios tautosakos katalogo kartotekoje, pasirodė, kad vi- 
durio ir rytų arealuose.jų užrašyta maždaug po lygiai 
(180, 190 var.), tuo tarpu apie paukščių sukūrimą (LPK 
3096, 3131, 3132, 3134—3137 ir kt.) rytų areale užrašyta 
žymiai daugiau (rytų areale apie 160, o vidurio areale tik 
apie 90 variantų). Ypač ryškiai šis skirtumas matyti iš sak- 
mės apie gandro (LPK 3131, 3132) ir ožkos (LPK 3090) 
sukūrimą. Apie gandrą vidurio areale užrašyta tik 17 va- 
riantų, o rytų — per 50; tuo tarpu apie ožką rytų areale 
užrašyta tik 5, o vidurio — per 20 variantų. 

Nevienodą atskirų gyvūnijos rūšių populiarumą įvai- 
riuose arealuose rodo ir lietuvių liaudies mitologinės sak- 
mės. Iškalbingiausia čia yra pati mitinių būtybių išvaizda, 

Kaip jau buvo užsiminta, lietuvių mitinės būtybės sak- 
mėse neretai vaizduojamos įvairių gyvūnų pavidalu. Pa- 
vyzdžiui, laumės vaizduojamos ne tik joms įprastu žmo- 
gišku pavidalu, bet ir su įvairiais paukščių atributais arba 
tiesiog turi gyvulių pavidalą (kumelių, ožkų). Su paukš- 
čiais laumės kaip tik siejamos rytų areale, 0 su gyvu- 
liais — vidurio. Alantoje (Molėtų raj.) užrašytoje sakmėje 
laumės vaizduojamos su vištos ir gaidžio kojomis (LTR 
1722/161/), apie Uteną teigiama, kad laumės kūnas esąs 
„kai vištos“ (LTR 450/120/), o apie Ignaliną sakoma, kad 
jos esančios „baltos, baltos kai gulbės“ (LMD 160/5/). Tuo 

tarpu Vilkaviškio rajone laumė kartais įsivaizduojama ku- 
mele (BLP I 107—108, 115—116), o Joniškio — kaip ir ožka, 
tik su moteriškomis krūtimis (BLP T 107, II 195). Vidurio 
areale ir raganos dažniau mėgstančios pasiversti gyvuliais 
(kumelėmis, ožkomis, katėmis, kiaulėmis, kalėmis. ..) (žr. 
BLP I 72, 74; BLPY IV 82—83; LTR 264/140/, 462/273/, 
822/152/, 1044/123, 124/, 2071/4/, 2145/202/ ir kt). Tuo 
tarpu vakarų ir vidurio areale raganos neretai pasiverčia 
Žuvimis (raudomis, karosais, lydekomis...) (žr. Mickevi- 
čius, 1935, p. 92; DSPŽ II 82; LTR 284/540/, 552/948/, 
2514/72/ ir kt.). Įdomu, kad vidurio areale, kur raganos 
labiau mėgsta pasiversti gyvuliais, populiaresnis ir siužetas 
„Merga užjodinėja bernus“ (LPK 3656). Jame arkliu ragana 
paverčia berną, o šis atsikeršydamas raganą paverčia ku- 
mele ir negyvai ją užjodinėja (žr. DSPŽ II 93—98; MT V 
133—134; LMD I 144/18/, I 318/6/, I 324/8/; LTR 462/527/, 
894/22/, 1038/156/, 2071/8/ ir kt.). 

Panašiai atskiruose arealuose įvairuoja ir aitvaro iš- 
vaizda. Gyvuliais (katinu, šunim) aitvaras dažniau įsivaiz- 
duojamas vidurio areale (žr. VCh 317—318; DSPŽ II 228— 
229; LMD I 144/3/; LTR 462/308, 515/, 619/10/, 814/1/, 
892/20/ ir kt.), paukščiais — rytų, o rupūžėmis, pelėmis, 
kirmėlėmis — vakarų ir vidurio (žr. BLP I 128; LTR 859/10/, 
937/22/, 3526/48/). Vakarų areale net skrendantis aitvaras 
kartais palyginamas su varložgalviu (BLP II 131). Aitvaro . 
išvaizdos įvairavimą atskiruose arealuose akivaizdžiai rodo 
siužetas ,„Bernas išvalgo aitvarų maistą“ (LPK 3477). Rytų 
areale užrašytuose šios sakmės variantuose aitvaras visada 
įsivaizduojamas paukščiu (žr. LMD I 130/1/; LTR 374d 
/2114/, 421/104, 117/, 792/50, 145/, 866/152/, 2379/154/ 
ir kt.), o vidurio areale — kartais ir gyvuliu (žr. DSPŽ II 
228—229; LTR 462/515/). 

Rytų areale (apie Švenčionis) seniau mažus vaikus gąs- 
dindavo bobomis su vištos kojomis (LMD I 474/898/), o 
rugių raganos (viedzmos) buvo įsivaizduojamos plunksno- 
mis apsikaišiusiomis būtybėmis (LMD I 474/921/). Kad 
mitinės būtybės rytų areale kartais buvo įsivaizduojamos 
su kai kuriais paukščių atributais, rodo ir istorijos šalti- 
niai. Pavyzdžiui, Vilniaus Akademinės Kolegijos 1718— 

1719 m. pastoracinės veiklos dienoraštyje rašoma, kad de- 
monai „dažnai pasirodydavo bjauria ir keista išvaizda, bū- 
tent šuns galva ir vištos kojomis“ (Lebedys, 1976, p. 210). 
Informacija, atrodo, yra iš Utenos arba gretimų vietų. 

Nors ir ne taip ryškiai kaip etiologinės bei mitologinės 
sakmės, nevienodą atskirų gyvūnijos rūšių populiarumą 
įvairiuose arealuose patvirtina ir lietuvių padavimai. 

Vakarų areale labai populiarus yra padavimas „Reikia 
pabučiuoti rupūžę" (KLPK 130). Čia jis susietas net su de- 
šimčia piliakalnių ir užrašyta apie 20 jo variantų. Daugu- 
mas kitų šio padavimo variantų irgi užrašyti vakarų area- 
lui gretimuose rajonuose. O rytų areale pasitaiko tik vienas 
kitas atsitiktinis užrašymas (LTR 3835/929/). Tuo tarpu vi- 
durio areale populiariausias yra padavimas „„Apgauti šve- 
dai“ (KLPK 90), kurio svarbiausias veikėjas yra gyvulys — 
žirgas: meškos kailiais aprengtu žirgu kaip tik apgaunami 
švedai. Vidurio areale užrašyti 7 šio padavimo variantai, 
rytų — 1, o vakarų — nė vieno varianto. Užtat rytų areale 
kiek populiaresnis padavimas „Bandymai atspėti ežero 
vardą“ (KLPK G1A), kuriame svarbų vaidmenį vaidina 
paukščiai — ežero vardą jame užmena paukščio riksmas. 
Iš padavimų su gyvuliais veikėjais rytų areale populiarus 
tik padavimas „Ežeras, pavadintas jaučio vardu“ (KLPK 
60A). Tačiau jaučio dominavimas rytų areale, kaip vėliau 
matysime, yra taip pat dėsniškas reiškinys, 

Daug vertingos informacijos nagrinėjamuoju klausimų 
galima rasti ir vaikų folklore, kuriame, kaip teigia tyrinė- 
tojai (CyAnuK, LjuBbau, 1980, p. 241) yra užsikonservavę 
nemaža senųjų ritualinių tekstų, turinčių užšifruotą pir- 
mykštę mitologinę prasmę. Mūsų reikalui ypač parankios 
yra vaikų dainelės apie gyvūniją. Vaikų dainų kataloge, 
sudarytame P. Jokimaitienės, jos yra išskirtos į specialų 
skyrių „Gyvūnijos apdainavimas“ (LDK Vk 222—445). Čia 
priskiriamos vaikų dainelės apie gyvulius (katiną, ožį, ku- 
melaitę, kiškį, vilką, mešką) ir paukščius (gaidį, vištą, žąsį, 
žvirblį, šarką, varną, pelėdą). Suskaičiavus visus kataloge 
pateiktus šių dainelių variantus, pasirodė, kad dainų apie 
gyvulius (LDK Vk 222—272) vidurio areale užrašyta Žy- 
miai daugiau negu rytų (vidurio areale per 700, rytų — 

apie 500 variantų). Dainų apie paukščius (LDK Vk 276— 
306) vidurio areale irgi užrašyta daugiau negu rytų, ta- 
čiau šis skirtumas kur kas mažesnis (vidurio areale apie 
390, o rytų apie 340 variantų). 

Dar ryškiau nevienodą įvairių gyvūnų rūšių populiaru- 
mą atskiruose arealuose rodo lopšinės. Vaikų dainų kata- 
loge išskirtos lopšinės, kuriose apdainuojama, kaip vaikus 
„gyvulėliai supa, migdo arba neduoda miegoti“ (LDK Vk 
63—75). Suskaičiavus šių lopšinių variantus, paaiškėjo, 
kad vakarų areale vaikus daugiausia migdo dainelėmis apie 
pelytę (LDK Vk 65, 66), vidurio — dainelėmis apie Žvėris 
bei žvėrelius (zuikį, mešką, lapę) (LDK Vk 63, 64, 74, 75), 
o rytų — dainelėmis apie paukščius (vištą, šarką, varną) 
(LDK Vk 71, 72, 73). Skirtingas šių lopšinių paplitimas 
atskiruose arealuose parodytas 8 lentelėje, sudarytoje re- 
miantis minėto katalogo duomenimis. 


8 lentelė 


Lopšinių „„Gyvulėliai supa, migdo arba neduoda miegoti" 
paplitimas Lietuvoje 


a , Užrašyta lopšinių (vienetais ir procentais) 
Lopšinių grupės, 


katalogo nr. 
aralGEo BI vakarų areale | vidurio areale | rytų areale 


Apie pelytę, LDK | 
Vk 65, 66 5 333306 2 3,0396 0). (0) 
Apie žvėris, LDK | 
:Vk 63, 64, 67, | 
68, 74, 75 10 66,67 46 64 96,97 5 5 62,505 
Apie paukščius, 
LDK Vk 72, 73 () () () () 3 37,596 
Iš viso: 15 10046 66 10056 8 100065 


Rytų areale užrašytose lopšinėse migdomas vaikas Žy- 
miai dažniau negu kituose arealuose lyginamas su karve- 
lėliu, sakalėliu, gegutėle ir kitais paukšteliais (žr. LMD 
III 46/43/; LTR 954/58/, 1368/42/, 2014/43/ ir kt.). 

Nevienodą atskirų gyvūnų rūšių populiarumą skirtin- 
guose arealuose rodo ir kitos vaikų dainos. Pavyzdžiui, kai 
kuriuose rytų areale užrašytuose žaidinimo „Viru viru 
košę“ (LDK Vk 107) variantuose (LTR 4154/202/, 4157/189/, 

4224/215/) koše verda paukščiai (šarkelė varnelė), o va- 
karų areale — pelytės (LTR 3526/40/, 4059/193/). Paukščių 
erzinimų („Garny garny, ga ga ga“.— LDK Vk 621. „Busil 
busil, duok tabokos“.— LDK Vk 623) daugiau variantų irgi 
užrašyta rytų areale. 

„Panašus skirtumas išryškėja ir kitų žanrų dainose. Tik 
svarbu, kad nagrinėjimui būtų imamos senos tradicinės 
dainos arba, nors ir naujesnės, bet sukurtos dar veikiant 
senajai, tradicinei baltų pasaulėžiūrai. Paimkim kad ir dai- 
nas apie gamtą, tarp kurių pasitaiko daug vėlesnės kilmės 
kūrinių. Ir vis dėlto kai kuriose iš jų ryškus minėtas dės- 
niškumas. Pavyzdžiui, daina apie gyvulių (vilko ir ožkos) 
vestuves labai populiari vidurio areale, o jai artima daina 
apie paukščių (strazdo ir sniegenos) vestuves — rytų. Pir- 
mosios dainos vidurio areale užrašyta apie 170 variantų, o 
rytų — tik 53, tuo tarpu antrosios — vidurio areale užra- 
šyta tik 45, 0 rytų — 250 variantų (žr. LDKK). Rytų areale 
populiaresnė ir kita daina apie paukščių (kuosos ir apūuo- 
ko) vestuves ,„Padainuosim tą dainelę“ (vidurio areale už-- 
rašyta apie 130, o rytų — per 140 šios dainos variantų.— 
Žr. LDKK). 

Ir lietuvių liaudies pasakos liudija, kad paukščiai buvo 
kiek populiaresni rytų arealo pasaulėžiūroje. Paimkim kad 
ir populiariąją lietuvių pasaką „Eglė žalčių karalienė“ 
(AT 425M). Pasaka daugiausia paplitusi rytų areale, kur 
užrašyta daugiau kaip */> visų jos variantų. Kaip žinome, 
pasakoje žalčio vaikai dažniausiai virsta medžiais, o žmo- 
na — arba medžiu (egle, sedula), arba paukščiu (gegute). 
"Tuo tarpu pačioje rytinėje Lietuvoje ir BTSR teritorijoje 
užrašytuose lietuviškuose šios pasakos variantuose ir žal- 
čio vaikai kartais paverčiami paukščiais (žr. LTR 2115/85/, 
2427/7/, 3164/187/, 4157/164/, 4232/825/). 

Didesnį paukščių populiarumą rytų areale, gyvulių — 
vidurio, o roplių — vakarų iš dalies liudija ir lietuvių liau- 
dies menas, kalendoriniai papročiai bei kiti etnografiniai 
duomenys. Pavyzdžiui, užgavėnių karnavaluose vidurio 
areale labiau negu kituose mėgstama persirengti gyvu- 
liais — ožiais, arkliais, meškomis, netgi „malpomis“ (bež- 
džionėmis), asilais, kupranugariais (Trinka, 1935, p. 210— 

211; Kėdaitis, 1941, p. 137—138; Buračas, 1937 e; Buračas, 
1940 a; Glemžaitė, 1958, p. 215 ir daugelis kitų), o rytų 
Lietuvoje — paukščiais (gervėmis). Ukmergės apskrityje 
per užgavėnes vaikščiodavę net 3—4 gervinais persirengę 
vyrai su keliais savo palydovais, o visas karnavalas tiesiog 
ir buvęs vadinamas gervininkais (Balys, 1978, p. 41). Net 
prie užgavėnių pamėklės Rytų Lietuvoje kartais prikabin- 
davę negyvą vištą (ten pat, p. 38). Vidurio areale gyvu- 
liais (ožiu, arkliu, meška...) mėgdavo persirengti ir lina- 
mynio talkų dalyviai (Mickevičius, 1938, p. 355; Vyšniaus- 
kaitė, 1980, p. 11). Per linamynį čia buvo mėgstama žaisti 
žaidimus, kuriuose vaizduojami gyvuliai — ožį traukti, 
mešką vesti (Mickevičius, 1938, p. 355—356; Vyšniauskai- 
„ tė, 1980, p. 4—9). O vakarų areale populiarus buvo žaidi- 
mas krupį (rupūžę) durti, silkę su akimis suvalgyti (Micke- 
vičius, 1938, p. 355—356; Merkienė, 1967, p. 146). 

Iš liaudies meno minėtasis dėsniškumas gana ryškus 
medžio dirbinių (verpsčių, prieverpsčių, audimo šaudyklių, 
rankšluostinių, kraitinių skrynių...) puošyboje, taip pat 
atskirose architektūros detalėse (pvz., langų, prieangių 
pagražinimuose, durų apkaustuose, lėkiuose ir kt.). Pavyz- 
džiui, iš 83 „Lietuvių liaudies meno“ (1956) albume užfik- 
suotų verpsčių mentelių, surinktų rytų Lietuvoje, net pen- 
kių mentelių išorinėje pusėje (il. 52, 54, 57, 60, 71) ir penkių 
vidinėje (il. 29, 52, 59, 60, 85) pavaizduoti paukščiai. Jie 
vaizduojami maždaug 126 visų mentelių. Tuo tarpu gyvu- 
liai išorinėse mentelių pusėse iš viso nevaizduojami, 0 vi- 
dinėse pusėse yra pavaizduoti tik buitinėse scenose, daž- 
niausiai kartu su paukščiais ir raiteliais (il. 29, 52). Antra 
vertus, iš 278 vidurio ir vakarų arealuose užfiksuotų prie- 
verpsčių * paukščiai vaizduojami tik devyniose, o tai suda- 
ro tik 3,23/b. Ant trijų prieverpsčių (il. 211, 352, 355) yra 
pavaizduoti gyvuliai (arkliai, šunys). Gyvulys yra pavaiz- 
duotas ir ant vienos vidurio arealo šaudyklės (il. 386). Tuo 
tarpu kai kuriose žemaičių, ypač pajūrio zonos, verpstėse 
galima įžiūrėti ištemptų gyvūnų, visų pirma roplių, odų 


* Neįskaičiuojamos prieverpstės, nupieštos dail. K. Šimonio (Lietu- 
vių liaudies menas, 1956, il. 347—349). 

siluetus. Tokius siluetus galima įžiūrėti ir pajūrio lietuvių 
laidojimo paminkluose — krikštuose. „Lietuvių liaudies 
meno“ albumo įvade rašoma, kad kai kurių krikštų formos 
ir ornamentų motyvai primena stogų galų lėkius arba 
gyvūnų ištemptų odų siluetus (1970, p. 11, žr. il. 129). 

Panašų skirtumą galima pastebėti ir peržiūrėjus rankš- 
luostinių puošybą. Paukščiai yra vaizduojami ant penkių 
rytų arealo (Lietuvių liaudies menas, 1956, il. 517, 538, 547, 
"557, 563) ir tik ant dviejų vidurio (il. 545) bei vakarų (il. 
544) arealo rankšluostinių. Paukščiai dažnokai vaizduojami 
ir rytų arealo gyvenamųjų pastatų antlangėse (Lietuvių 
liaudies menas, 1957, il. 294, 298, 310, 312, 315). 

Didelį paukščių motyvo populiarumą rytų arealo me- 
dinių dirbinių puošyboje ir atskirose architektūros detalėse 
rodo atskirai paimta vieno kurio nors nedidelio regiono 
medžiaga. Pavyzdžiui, vien 1964 m. Vilniaus kraštotyri- 
ninkų tirtoje Ignalinos landšaftinio draustinio teritorijoje 
rastos dvi verpstės ir rankšluostinė su paukščiais; paukš- 
čių galvas primena ir vietinių kalvių kaltos durų ranke- 
nos apkaustai (Butkevičius, 1966, p. 91; pav. 5). Didelį 
paukščių motyvo populiarumą šiame regione yra konsta- 
tavusi A. Stravinskienė. ,„Verpsčių galvų puošyboje,— 
rašo ji, — saulės motyvai dažnai jungiami su linijiškai pa- 
vaizduotais paukščiais, kurie šiose apylinkėse taip pat buvo 
gerbiami, Gegutė, gaidys, kregždė, balandis, gandras, vy- 
resnės kartos ignaliniškių įsitikinimu, buvę lemtingi paukš- 
čiai, kuriuos nuskriaudus žmogų galinti ištikti nelaimė“ 
(1966, p. 145). Čia net pačios kai kurių verpsčių galvos 
„primena paukštį, išskleidusį sparnus“ (ten pat, p. 144). 

Teigiant, kad atskiros gyvūnų rūšys yra populiares- 
nės vieno ar kito arealo mitologijoje, nereikia manyti, kad 
kitos gyvūnų rūšys joje nevaidino jokio vaidmens. Kaip 
matėme, atskirų gyvūnų rūšių populiarumo persvara skir- 
tinguose arealuose nėra tokia jau didelė. Galima manyti, 
kad kiekviename areale tam tikru mastu buvo gerbiamos 
visos gyvūnų rūšys. Todėl, toliau tęsiant pradėtąją gy- 
vūnų klasifikaciją mitologiniu aspektu, vėlgi galima išskirti 
atskirus kiekvienos rūšies gyvūnus pagal jų skirtingą vaid- 
menį įvairiuose arealuose. O tas vaidmuo savo ruožtu pri- 

klausė nuo skirtingo jų santykio su chtoniškaisiais ir dan- 
giškaisiais dievais. Paimkim kad ir naminius gyvulius, 
kuriuos baltai jau nuo seno augino. 

Sprendžiant pagal lietuvių tautosaką ir mitologiją, chto- 
niškiausias lietuvių gyvulys yra kiaulė (paršas), susijusi 
su požemiu, vandenimis. Pasak lietuvių liaudies sakmių ir 
tikėjimų, požemio žmogeliai kaukučiai kaip tik yra peri- 
nami iš kuilio kiaušinių (Vėlius, 1977, p. 183), padavimuose 
paršas ruošia ateinančiam ežerui vietą (KLPK 65). Paršas — 
tai ežero pasiuntinys arba antrinis jo pavidalas (Kerbelytė, 
1970, p. 96). Piemenukai, maldaudami debesėlio eiti pro 
šalį, kaip tik Žada jam paršelį (LDK D 957). Ir M. Strij- 
kovskis mini, jog lietuviai, norėdami, kad vanduo būtų 
švarus, dievui Upiniui aukodavę baltą paršelį (Strijkowski, 
1846, t. 1, p. 145). Kiaulė senuosiuose baltų tikėjimuose 
buvo glaudžiai susijusi su mirusiaisiais, su požemy įsivaiz- 
duojama jų pomirtinio gyvenimo karalyste. Pasak J. La- 
sickio, i kiaulių skerstuvių šventę esanti kviečiama miru- 
siųjų deivė Vielona bei vėlės (Lasičkis, 1969, p. 24). O se- 
niausioje informacijoje apie baltų dievus Malalos kronikos 
rusiškojo vertimo intarpe mirusiųjų palydovas į pragarą 
Sovijus kaip tik sumedžioja šerną (laukinę kiaulę), išima 
devynias jo blužnis ir liepia iškepti savo vaikams, kurie 
jas suvalgo (Mannhardt, 1936, p. 57—59). Prūsų požemio 
dievui Patului, kuris globoja mirusiuosius, švenčių metu 
būdavo aukojami taukai (ten pat, p. 196). Raganos lietu- 
vių mitologinėse sakmėse kartais kaip tik ir pasiverčia 
kiaulėmis (BLP I 74; II 147; LMD I 321/18/, I 502/13/; LTR 
822/152/, 888c/757/). 

Sprendžiant iš lietuvių mitologinių sakmių, chtoniška- 
jam velniui priskiriama ožka, kurią jis esąs sutvėręs (LPK 
3090), ir arklys, kurį jis taip pat sutvėręs ir kuriam dievas 
nespėjęs perskelti kanopų (LPK 3083). Arklys ir ožka su 
velniu siejami ir lietuvių liaudies pasakose, mitologinėse 
sakmėse, tikėjimuose, burtuose bei prietaruose. Pavyzdžiui, 
pasakojė „„Susidera nepykti“ (AT 1000) ir jai gimininguose 
tipuose (AT 1001—1029) velnias (vėliau transformuotas į 
paprastą ūkininką, poną, popą, valstietį) turi ištisas arklių 
bandas (LTR 270/778/, 462/359/, 552/1080/, 1079/10/, 2145 

/258/). Lietuvių mitologinėse sakmėse velnias važinėja, jo- 
dinėja arkliais arba pats pasiverčia arkliu (BLV 350—354, 
373, 374; BLS 130, 171, 193, 263, 264; LMD I 479/3/, III 24/2/; 
LTR 270/556/, 447/100!2/, 860/15/, 961/277/, 893/101/, 2268 
/64/ ir daugelį kitų). Sakmės, kuriose velnias vaizduojamas 
arkliu, sudaro apie 2 procentus visų lietuvių mitologinių 
sakmių apie velnius. O jeigu velnias vaizduojamas žmo- 
gum, tai neretai jo viena koja (o kartais ir abi) yra kaip 
arklio (BLV 282; BLS 195, 316, 379; LTR 522/1083/, 869/136/, 
959/29/, 619/38/, 1048/109/ ir kt.). Dauguma daiktų, kuriais 
velnias operuoja sakmėse, irgi pasirodo besą atskiros ark- 
lio kūno dalys: šautuvas — arklio koja (BLS 260—261, 266; 
LTR 10A/57/, 260/221/, 279/149/, 936/68/, 957/117/, 1045/249/ 
ir kt.), tabokinė — arklio kanopa (BLS 261, 262; LTR 270 
/514/, 380/423/, 507/17/, 262/226/, 860/61/, 932/7/, 991/23/ 
ir kt.), pypkė — arklio blauzdikaulis (LTR 783/510, 659/), 
šonkaulis (BLS 264; LTR 807/575/) ir t. t. Arkliu velnias 
mėgsta pasiversti ir pasakose. Arkliu jis pasiverčia dauge- 
lyje pasakos „Mergaitė padeda herojui pabėgti“ AT 313A, 
B, C) variantų (BLP I 70; BLPY II 81—82; LMD I 296/12/, 
I 95/1/, BM495/8/, I 594/6/; LTR 284/530/, 350/168/ ir kt.). 
Retkarčiais kumele velnias paverčia savo žmoną (BLP II 
122), o kumelaitėmis — dukteris (LMD I 558/24/; LTR 449A 
125/, 552/732/, 662/216/). O lietuvių liaudies tikėjimuose 
arklys laikomas nešventu gyvuliu (LTR 374c/1276/, 374d 
/2124/), jis visada galvojąs žmogų papjauti (Elisonas, 1932, 
p. 132), užmušti (LTR 2295/125/). | 

Tokiu pat nešventu, velnio gyvuliu lietuvių liaudies 
tikėjimuose laikoma ir ožka (LTR 374d/2124/). Ja dažniau- 
siai pasiverčiąs velnias (LTR 1288/186/, 1297/65/, 1307/245), 
1362/59/, 1405/242/, 1486/569/, 1534/642/, 1546/114/, 1565 
/128/ ir kt.). Velnias ožka dažnai pasiverčia ir lietuvių liau- 
dies mitologinėse sakmėse. Ožiu jis vaizduojamas didės- 
nėje sakmės „Pamėgdžiojantis gyvulys“ (LPK 3300) va- 
riantų dalyje, sakmėje „„Gyvulys ratuose virsta akmeniu 
(kelmu) (LPK 3301) ir kt. Tuo tarpu sakmėje „Velnias tar- 
nauja.už pavogtą duoną“ (LPK 3290) velnias ožkom veža 
rąstus (BLP II 7; LMD I 558/16/; LTR 260/88/, 826/99/, 873 
/399/), aria (BLS 230), rauna kelmus (BLV 336). Pasakosė 

velnias joja ant ožio (AT 1091 — LTR 462/143/, 481/34/, 
1608/143/, 2221/247/, 2417/107/, 2786/324/), dalinasi su 
žmogum ožkas (AT 1030 — LMD I 1063/1322/; LTR 792/106/, 
971/186/) arba tiesiog vaizduojamas ožiu (AT 311 — LMD 
I 1062/56/). 

Ožkomis bei kumelėmis retkarčiais vaizduojamos ir 
chtoniškosios laumės (Vėlius, 1977, p. 95), jomis mėgsta 
pasiversti ir raganos (ten pat, p. 222). 

Karvės ir avys, priešingai negu arkliai ir ožkos, lietu- 
vių liaudies tikėjimuose yra vadinamos šventais gyvuliais 
ir teigiama, kad velnias negalįs jomis pasiversti (LTR 
293/611/, 1284/81, 337/, 1286/47/, 1312/82/, 1291/13/, 1445 
/75/, 1454/40/, 1514/86/, 1600/59/ ir kt.). Lietuvių etiologi- 
nėse sakmėse karvės bei kiti skeltanagiai, kaip dangiškojo 
dievo gyvuliai, sudaro priešpriešą neskeltanagiams velnio 
arkliams. Nors ir vienus, ir antrus sukūręs velnias, bet pir- 
muosius dievas spėjęs paženklinti — perskelti kanopas (žr. 
sakmę „Dievo ir velnio kaimenė“.— LPK 3083 — BLP I 9; 
BLS 46—48; LTR 3392/13/). 

Kadangi kiaulės lietuvių mitologijoje bei tautosakoje 
labiau susijusios su požemiu, vandenimis, ožkos bei ark- 
liai — su chtoniškaisiais dievais, o karvės — dangiškaisiais, 
vėlgi didesnio kiaulės populiarumo reikėtų tikėtis vaka- 
ruose, kur vyravo vandens ir požemio mitologija, arklio bei 
ožkos — vidurio srityje, kur vyravo žemės mitologija, o 
karvės (jaučio) — rytuose, kur labiau buvo iškeliami dan- 
gaus dievai. O ką šiuo klausimu rodo lietuvių istorijos, 
archeologijos, tautosakos bei etnografijos faktai? 

Iš tiesų kiaulė kiek didesnį vaidmenį vaidino vakarų 
arealo mitologijoje ir folklore. Pavyzdžiui, K. Henenber- 
geris, remdamasis šiuo metu nežinoma kronika, aprašė 
(1595), kaip patys vakariniai prūsai — sambiai savo die- 
vams aukojo kiaulę (Mannhardt, 1936, p. 272). Tuo tarp 
labiau į rytus gyvenę sūduviai aukodavę ožį (ten pat, 
p. 250—251). Būtinas pačių vakarinių lietuvių (klaipėdie- 
čių) linamynio ir kitų darbų pabaigtuvių valgis būdavo 
šiupinys, verdamas iš žirnių, bulvių ir kiaulienos (dažniau- 
siai kojų ar galvos) (Milius, 1975, p. 144—145). Šiupinį su 
kiaulės galvomis bei koja klaipėdiečiai valgydavo ir per 

užgavėnes (ten pat). Per linamynio talkas vakarų areale ir 
gretimuose rajonuose buvo mėgstamas žaidimas „kiaulės 
koja“ (neprasijuokus reikia sunešti ant trobos po vieną 
maiše visus kiaulės kojos kauliukus) (Mickevičius, 1938, 
p. 356). Vakarų ir vidurio Žemaitijoje buvo mėgstami žai- 
dimai „„Kiaulę į dvarą varyti“, „Kiaulė“ (LT V 951) ir kt. 
Dauguma padavimo ,„Ežerui ruošiama vieta“ (KLPK 65) 
variantų, kuriuose vaizduojamas paršas kaip ežero prana- 
šas arba jo antrininkas, yra užrašyti vakarų areale arba 
gretimuose rajonuose. Lietuvių padavimų tyrinėtoja 
B. Kerbelytė teigia, kad visi minėto padavimo variantai 
„užrašyti vakarinėje Lietuvos dalyje“ (1970, p. 95). Va- 
karų areale užrašytos ir sakmės apie kaukų perinimą iš 
kuilio kiaušinių (BLF 63; BLP II 135). Iš nedidelio kiekio 
mitologinių sakmių, kuriose velnias vaizduojamas kiaule, 
net kelios irgi užrašytos vakarų areale (BLV 361—362). 

Visai kitą vaizdą išvystame vidurio areale. Čia kiek po- 
puliaresni buvo ožys ir arklys. Vidurio areale kaip tik 
randami masiniai antrojo mūsų eros tūkstantmečio pra- 
džios žirgų kapai (Lietuvos archeologijos bruožai, p. 397— 
399; Volkaitė-Kulikauskienė, 1971, p. 4; Lietuvos TSR ar- 
cheologijos atlasas, t. 3, p. 15). Šiam arealui priklausantys 
sūduviai senovėje, pabaigę rudens darbus, aukodavę ožį 
(Mannhardt, 1936, p. 250—251; Lasickis, 1969, p. 28), o 
per vestuves jauniesiems visų pirma duodavę valgyti ožio 
kiaušinių (ten pat, p. 250—251, 32). Vidurio areale popu- 
liariausioje užgavėnių šventėje tarp persirengėlių visados 
būdavo ožkos kaukė (Trinka, 1935, p. 211; Kėdaitis, 1941, 
p. 137—138; Buračas, 1937, Buračas, 1940 c, Buračas, 1943; 
Glemžaitė, 1958, p. 215 ir kt.). Ir dabar ėmus atgaivinti 
užgavėnių papročius, šiame areale neapsieinama be ožkos 
kaukės (Jokimaitienė, Vėlius, 1971, p. 36). „Bergždinikių“ 
pirkėjai retai kada rodydavosi pėsti, o vis ant „arklių“. 
Kaip jau minėta, vidurio areale ožiais, arkliais mėgdavo 
persirengti ir linamynio talkų dalyviai (Mickevičius, 1938, 
p. 355; Vyšniauskaitė, 1980, p. 11). Ožys ypač dažnai mi- 
nimas linamynio talkų žaidimuose, pasakojimuose, frazeo- 
logizmuose (žr. šio darbo p. 161). Kad ir retai, žirgo sim- 
bolių pasitaiko ant vidurio arealo prieverpsčių (Lietuvių 

liaudies menas, 1956, il. 211, 255), rankšluostinių (ten pat, 
il. 515). Čia buvo galima išvysti ir porinius lėkius su žir- 
geliais (Lietuvių liaudies menas, 1957, il. 57, 153, 414, 575, 
577). 

Arklys su ožiu ypač populiarūs vidurio arealo tauto- 
sakoie. Čia daugiausia užrašyta etiologinių sakmių apie 
ožkos (LPK 3090) ir arklio (LPK 3092) kilmę variantų. Tuo 
tarpu etiologinė sakmė „Kodėl arklys vis alkanas, o jautis 
sotus“ (LPK 3094), kurioje arklys, kaip blogas gyvulys, 
nepadėjęs dievui arba šventiesiems, yra gero jaučio prie- 
šybė, populiaresnė rytų areale. Tai iš dalies rodo, kad 
vidurio areale labiau buvo gerbiamas arklys, o rytų — 
jautis. Arkliu bei ožiu vidurio arealo tautosakoje dažniau 
„negu kitur mėgstama vaizduoti velnią (BLS 312—313, 249— 
250, 371—372; LMD I 1063/1305/; LTR 284/625/, 452/122/, 
462/138/, 732/260/, 768/18/, 783/170, 506/, 935/18/, 960/340/, 
1044/121/, 1012/11/ ir kt.), ragana (BLP I 74; LTR 462/273/, 
2145/202/). Beveik tris kartus daugiau variantų negu rytų 
areale čia užrašyta sakmės „Merga užjodinėja bernus“ 
(LPK 3656), kurioje ragana paverčia berną arkliu, o ber- 
nas ją kumele. Kaip jau minėta, tik vidurio areale laumė 
retkarčiais įsivaizduojama ožka ar kumele (BLP I 107, II 
195). Čia populiariausias padavimas ,„„Apgauti švedai“ 
(KLPK 90), kuriame meškų kailiais apraišiotu žirgu suklai- 
dinami ir išžudomi lietuvių priešai — švedai. 

Didesnis arklio bei ožio populiarumas vidurio areale 
matyti ir pasakose. Čia kaip tik daugiau užrašyta pasakų 
„Karalaitė ant stiklinio kalno“ (AT 530), „Nepaprastas 
žirgas“ (LPK *531, AT 531.—,,Tikrasis ir netikrasis Ferdi- 
nandas") variantų (pirmosios pasakos vidurio areale užra- 
šyta apie 155, rytų — 112, vakarų — 4 variantai, o antro- 
sios vidurio areale — 105, rytų — 74, vakarų — 5 varian- 
tai). O jose herojui pasiekti savo laimę — tapti karaliumi 
kaip tik padeda nepaprastas žirgas. 

Arklio bei ožio (ožkos) dominavimą vidurio areale liu- 
dija ir lietuvių liaudies dainos. Iš Vaikų dainų katalogo 
matome, kad dainelių apie ožį vidurio areale užrašyta apie: 
485, tuo tarpu rytų areale — apie 295, vakarų — apie 30 
variantų (LDK Vk 229—241), dainelių apie kumelaitę vi- 

durio areale užrašyta 29, rytų — 13, vakarų — 1 variantas. 
Beveik dvigubai daugiau vidurio arealę užrašyta ir kumu- 
liatyvinės vaikų dainelės „Siuntė ponas ožką“ (LDK Vk 
452) variantų. O suaugusiųjų dainos apie ožką paplitusios 
vidurio ir vakarų arealuose, rytuose pasitaiko tik vienas 
kitas atsitiktinis jų variantas (žr. LDKK dainų apie gamtą 
poskyrį „„Gyvūnijos apdainavimas“). Didesnį arklio popu- 
liarumą vidurio areale savaip rodo naktigonių dainos. Apie 
arklių ganymą kaip tik daugiau dainų užrašyta vidurio 
areale, 0 apie jaučių — rytų (pirmųjų vidurio areale užra- 
šyta apie 730, o rytų — 620 variantų, o antrųjų vidurio 
areale užrašyta apie 135, o rytų — 220 variantų.— Žr. LDK 
D 1151—1229). 

Tačiau nereiktų manyti, kad kitų arealų tautosakoje 
arklys ir ožys visai nefigūruoja. Čia kalbama tik apie šių 
gyvulių didesnį populiarumą vidurio areale. O šiaip pasi- 
taiko atskirų pasakų (pvz., „Vilkas ir ožkyčiai“.— AT 123; 
„Meluojanti ožka“.— AT 212; „Magiškas bėgimas, oželiui 
padedant“.— AT 314B*), dainų (pvz., vestuvininkų apdai- 
navimas „(O ko oželis bliovė“.— LDK V 2679), kuriose yra 
vaizduojamas ožys ir kurios, priešingai negu anksčiau ap- 
tartosios, yra populiaresnės rytų areale. Tačiau tokių kūri- 
nių rečiau tepasitaiko. | 

Rytų arealo tautosakoje bei mitologijoje (nors ir ne taip 
Tyškiai kaip arklys bei ožys vidurio areale) kiek populia- 
zesni stambieji raguočiai (karvė, jautis) ir avys. Kaip jau 
užsiminta, čia labiau paplitusi etiologinė sakmė ,„Kodėl 
arklys vis alkanas, o jautis sotus" (LPK 3094). Jautis, kaip 
geras, paslaugus gyvulys, joje yra nepaslaugaus, tinginio 
arklio priešybė (rytų areale šios sakmės užrašyta apie 30, 
o vidurio — apie 20 variantų). Čia labiau paplitę ir pada- 
vimai „Ežeras, pavadintas jaučio vardu“ (KLPK 60A), „Eže- 
Tas ateina paskui jautį" (KLPK 67), „Jautis virsta ežeru" 
(KLPK 67A), kuriose jautis laikomas ežero pranašu, ant- 
rTiniu jo pavidalu, o debesies pavidalu atėjęs ežeras nukrin- 
ta, ištarus jaučio vardą. Rytų areale užrašytose mitologi- 
nėse sakmėse ir velnias kiek dažnėliau negu kitur mėgsta 
pasiversti karve, jaučiu arba avinu. Pavyzdžiui, rytų area- 
le užrašytuose sakmės ,„„Gyvulys ratuose virsta akmeniu 

(kelmu)“ (LPK 3301) variantuose akmeniu dažniausiai pa- 
virsta rastas. avinas (vidurio areale — 6žys). Jaučiu arba 
teliuku pasivertęs, jis ir kitais būdais mėgsta paerzinti 
žmones (BLS 374). Ir lobiai rytų areale užrašytose sakmėse 
dažniau negu kitur mėgsta pasirodyti avinuko (LMD I 183 
/70/; LTR 792/140/, 796/4/, 811/449/, 1541/104/, 1251/240/, 
2884/242/, 3613/1050/, 3670/133/ ir kt.), teliuko (LTR 2083 
/811/, 2144/33/, 2750/533/, 2907/35/) pavidalu. O sakmė 
„Pinigai keliauja..." (LPK 3627), kurioje velnias pinigus, 
pavertęs karve, nori perkelti iš vienos vietos į kitą, dau- 
giausia paplitusi rytų areale (LMD I 184/8/; LTR 208/116/, 
421/99/, 260/482/, 882/100/, 1405/127/, 1532/53/, 2298/238/, 
2989/255, 227/). Įdomu, kad vaiduokliai lobio vietoje rytų 
areale dažniau rodosi karvės arba avino pavidalu (LMD I 
184/37/, I 474/696/, I 594/3/, I 600/2*/; LTR 2088/110/). 

Didesnį minėtų gyvulių populiarumą rytų areale iš da- 
lies liudija ir pasakos, ypač tos, kurios yra lietuviškos kil- 
mės, arba Lietuvoje kiek labiau paplitusios. Pavyzdžiui, 
pasaka ,„Pamotės raganos persekiojama našlaitė“ (,„Vien- 
akė, dviakė, triakė“.— LPK *481, AT 511), kurioje našlai- 
tei padeda karvė, labiau paplitusi rytų areale, kur užrašyta 
apie 80 jos variantų (vidurio areale — apie 60, vakarų — 
tik vienas kitas atsitiktinis variantas). Dar ryškiau šį skir- 
tumą rodo lietuviška pasaka ,„„Antimi paversta mergelė 
(Sigutė)“ (LPK *453; AT 452C*), kurioje mergaitei irgi 
padeda karvė. Ji daugiausia paplitusi rytų areale (žr. LMD 
III 217/50/; LTR 952/6/, 1250/7/, 3427/2/, 3613/164/, 3987 
/207/, 4472/103/), o vidurio areale užrašytas tik vienas kitas 
atsitiktinis variantas. Rytų areale populiaresnė ir pasaka 
„Avinėliu paverstas broliukas“ (LPK; AT 450): ten užra- 
šyta apie 80 jos variantų (vidurio areale — apie 60, vaka- 
Tų — tik 1 variantas). 

Jaučio ir karvės populiarumą rytų areale rodo ir 1711— 
1773 m. Vilniaus Akademinės Kolegijos, kuri daugiausia 
darbavosi Rytų Lietuvoje ir Dzūkijoje, veiklos dienoraštis. 
Jame teigiama, kad šiame krašte, norint permaldauti miru- 
siųjų vėles, mirus tėvui, aukojamas jautis, o mirus moti- 
nai,— karvė (Lebedys, 1976, p. 211). 

Skirtinguose arealuose nevienodai populiarūs ir kitų gy- 
vūnų rūšių atstovai. Iš roplių vakarų arealo mitologijoje 
ir tautosakoje kiek populiaresnės yra rupūžės, vidurio — 
žalčiai, rytų — driežai, varlės. Iš Lietuvių pasakojamosios 
tautosakos katalogo kartotekos aiškiai matyti, kad mito- 
loginių sakmių apie driežus ir gyvates kiek daugiau užra- 
šyta rytų, apie rupūžes ir žalčius — vakarų ir vidurio area- 
le (žr. p. 84). 

Tai patvirtina ir padavimai. Kaip jau minėta, daugumas 
padavimo „Reikia pabučiuoti rupūžę“ (KLPK 130) variantų 
yra susiję su vakarų areale arba gretimuose rajonuose 
esančiais piliakalniais. Tuo tarpų padavimas ,„Nepaimti 
zTaktai“ (KLPK 127), kuriame, norint išvaduoti nugrimzdu- 
sį dvarą, reikia pabučiuoti žaltį (su savo burna paimti iš 
žalčio nasrų raktus), susietas su vidurio areale esančiu Lo- 
kavos piliakalniu. Padavimuose apie tame pačiame areale 
esantį Girgždūtės piliakalnį pasakojama, jog karalienė 
Girgždūtė sau kaip pasogą iš Latvijos atsivežusi žaltį (Vė- 
lius, 1967, p. 181) ir jį garbinusi (LTR 3565/62/). Įdomu, kad 
vidurio areale ir velnias kiek dažnėliau įsivaizduojamas 
žalčiu (BLS 349; LTR 851/32/, 861/6/, 783/343/), su žalčiu ly- 
ginamas skrendantis aitvaras (LMD I 323/11P/, I 999/11!/; 
LTR 782/148/, 822/28, 378/). Du stilizuotus žalčius galima 
įžiūrėti daugelio vidurio areale rastų verpsčių kontūruose 
(žr. Lietuvių liaudies menas, 1956). Tuo tarpu vakaruose 
esančių kai kurių krikštų siluetai panašūs į ištemptų ru- 
pūžių siluetus. Vakarų areale ir gretimuose rajonuose per 
linamynio talkas, kaip jau minėta, mėgstamas žaidimas 
„Kriupį (rupūžę) durti“ (Mickevičius, 1938, p. 355—356; 
Merkienė, 1967, p. 146). 

Rytų arealo pasakojamojoje tautosakoje šiek tiek popu- 
liaresnės varlės. Pavyzdžiui, etiologinės sakmės „Kodėl 
saulė varlių nešildo“ (LPK 3189) čia užrašyti 5 variantai 
(vidurio — 1, o vakaruose nė vieno varianto), sakmės ,Ko- 
dėl sėjos metu varlės turi užaugusį snukį“ (LPK 3190) čia 
užrašyti 3 variantai (vidurio ir vakarų arealuose — tik po 
vieną). Rytų areale kiek populiaresnė ir pasaka apie kvai- 
lio sužadėtinę varlę (AT 402), kurios čia užrašyta 37 va- 
zriantai, o vidurio areale — apie 28. 

Didesnį žalčio populiarumą vidurio, o rupūžės vakarų 
areale iš dalies patvirtina ir archeologiniai duomenys. Pa- 
vyzdžiui, pasaginės sagės gyvuliniais galais, kuriuose gali- 
ma įžiūrėti dvi žalčių galvutes, taip pat joms giminingos 
pasaginės sagės kampuotomis, aguoninėmis, iš dalies net 
cilindrinėmis galvutėmis ir daugelis antkaklių, primenan- 
čių susivijusius žalčius, kaip tik populiariausios buvo vi- 
durio areale (Lietuvos TSR archeologijos atlasas, t. 4, 
p. 47—63, žem. 33—37). O smeigtukai galvos dangalui su- 
segti, kurių ažūrinės galvutės primena ištemptus rupūžių 
siluetus, daugiausia paplitę vakarų areale (ten pat, p. 9— 
10, žem. 4). 

Nevienodas atskirų roplių populiarumas skirtinguose 
arealuose irgi derinasi su nevienodu jų santykiu su chto- 
niškaisiais bei dangiškaisiais dievais ir nevienodu tų dievų 
populiarumu įvairiuose arealuose. Rupūžė lietuvių etiolo- 
ginėse sakmėse, kaip chtoniškojo velnio padaras, ryškiai 
priešinga dangiškojo dievo paukščiams (BLP I 8; BLS 43— 
45; MT IX 25). 


Smilgiuose užrašytame tikėjime tiesiog sakoma: 

„Rupūžė — piktoji dvasia. Kai tik sutemsta, ji tuojau išlenda iš pra- 
garo (t. y. urvo) ir, jei sutinka kur žmogų, tuojau užlipa jam ant kojos, 
apleidžia ją nuodais, ir žmogus tuomet suserga“ (MT V 52). 

Užmušus rupūžę, nereikią spjauti, nes velnias tomis sei- 
lėmis ją vėl atgydąs (BLP I 8). Su požemiu ir šios sieros 
dievais rupūžė siejama ir kitų tautų tradicijose. Pavyz- 
džiui, indų mitologijoje rupūžė kartais įsivaizduojama viso 
pasaulio atrama (Holmberg, 1922, p. 25). 

O varlė, priešingai, esanti sukurta dievo ir ji priešinga 
velnio rupūžei (BLP II 1; BLS 44). 


Lietuvių liaudies tikėjimuose sakoma: 

„Jei užmMuši rupūžę — velnias verkia, jei varlę ar driežą — saulė 
verkia“ (LTR 2145/320/), „kad rupūžę ar gyvatę užmuši, tai velns verkia, 
o kad varlę užmuši — tai velns juokias, 0 saulė verk“ (LTR 1208, p. 526). 

Ir kituose tikėjimuose varlė priešinga velnio gyvatei, 
kur yra gyvačių, ten nesą varlių (MT III 110), „bėganti gy- 
vatė varlės bijo" (MT III 108). 

Istoriniuose baltų mitologijos šaltiniuose (pvz., Grūnau 
kronikoje) žaltys siejamas su Patrimpu — žemės derlingu- 

mo dievu (Mannhardt, 1936, p. 196). Žalčiai (ypač tie, ku- 
rie gyvena Žmogaus namuose) lietuvių liaudies tikėjimuo- 
se yra laikomi gerais padarais, nuo jų priklausanti ūkio 
sėkmė (MT IX 142— 143). 

Kalbant apie roplius, kol kas neliečiama gyvatės mitinė 
interpretacija. Jos santykis su dievais ir populiarumas at- 
skiruose arealuose yra labai problemiškas. Jos chtonišku- 
mas ir glaudus ryšys su velniu neabejotinas. Tikima, kad, 
„jei, gyvatę užmušęs, nusispjausi, velnias ją atgydys“ 
(MT III 108). Ji, kaip ir velnias, bijanti lino („Jei gyvatė 
užeis ant linienos — nudvės".— MT III 109; „Jeigu gyvatę 
įdėti lininėn terbon, tai ji kąsti negali, nes per liną nevalia 
jai to daryti". — MT III 115). Ji bijo ir rugio („Jei nori, 
kad gyvatė neįkąstų, eidamas miškan, pasiimk duonos — 
gyvatės bijo duonos“.— MT III 114), šermukšnio („Gyvatė 
bijo šermukšnio lazdos“.— MT III 109). Gyvatė, kaip velnio 
padaras, priešinama su dievo bite („Bitelė nuo dievo, o gy- 
vatė nuo velnio“.— MT III 118). Ji gretinama su velnio 
rupūže („Kad rupūžę ar gyvatę užmuši, tai velns ver- 
kia...“). Gyvatė, kaip ir velnias, dažnai minima viename 
kontekste su kelmu („Išperėti gyvačiukai turi apibėgti 
apie kelmą. Jeigu jie neapibėga, motina juos sunaikina" .— 
MT III 110; „Jeigu gyvatė įlenda į kelmą, tai reikia per- 
laužti pagaliuką ir kryžmais padėti toje vietoje, kur jt 
įlindo, tada gyvatė verkdama išlys“.— MT III 113). Gyva- 
tė priešinama su saule („Jei kas, sutikęs gyvatę, jos neuž- 
muša, tai tam devynias dienas nešviečia saulė“. — MT III 
108)... Antra vertus, gyvatė lietuvių liaudies tikėjimuose, 
užkalbėjimuose kartais siejama su aukštumomis, netgi sau- 
le. Nenorint minėti tikrojo gyvatės vardo, ji vadinama 
paukštyte, kregždyte (MT III 108), ji gyvenanti ant kalno 
ąžuole („Yra Egerų kalnas, tame kalne ąžuolas ir ten yra 
gūžta, toje gūžtoje trys slūgos: Karolina, Katryna ir Mar- 
celina. ..".— MT III 99). Tikima, kad užmušta gyvatė lie- 
kanti gyva, kol saulė nusileidžia (MT III 107). Jei kas už- 
muša gyvatę, saulė verkianti (ten pat). „Jeigu gyvatę už- 
muši ir palieki ją miške, tai saulė dvi ar tris dienas tamsiau 
šviečia“ (ten pat). Mitologinės sakmės apie gyvates, ypač: 
jų karalius, labiau yra paplitusios dangiškosios mitologijos. 


8. N. Vėlius 113: 


areale — rytuose, kur užrašyta apie 70 jų variantų (vidu- 
rio areale — apie 35, o vakarų — 4 variantai). Čia daugiau 
užrašyta ir užkalbėjimų nuo gyvatės įkandimo (žr. Man- 
sikka, 1929, p. 72—81; LT V 891—897). Matyt, arba mūsų 
pantinė gyvatė (dar vadinama margąja, piktąja), skirtingai 
nuo chtoniškosios pasaulinės požemio gyvatės, iš seno 
buvo siejama ir su dešiniaisiais daugelio priešpriešų po- 
liais, arba jos vaizdinys rytų areale gavo daugiau visai 
šio arealo mitologijai būdingų bruožų. 

Nebesileidžiant į detalesnę analizę, galima konstatuoti, 
kad ir atskiri paukščiai skirtinguose arealuose nevienodai 
yra populiarūs. Pavyzdžiui, varnos, juodosios meletos, pe- 
lėdos yra populiaresnės vakarų bei vidurio arealuose, o 
gulbės, sakalai, ereliai — rytų. 

Baigiant poskyrį apie gyvūnus, reikėtų dar paminėti 
bitę, nors apskritai vabzdžių pasaulio ir buvo stengtasi ne- 
liesti. Bitė lietuvių liaudies tikėjimuose laikoma šventu 
dievo vabzdžiu. „Bitės yra šventos. .."— teigiama apie Lei- 
palingį (LTR 1160/104/). „Bitė esąs šventas vabalėlis, jos 
užmušti nevalia, ji, sako, dievą medum penėjus“— tikima 
"Ožkabaliuose (BLP II 12). Todėl ir čigonas anekdote „Či- 
gonas kopinėja bites“ (LPK *1637), kopdamas medin, kal- 
ba: „Dievo bitės — dievo medus..." Bitė, kaip dievo leis- 
tas gyvūnas, laikoma velnio gyvatės priešybe (MT III 118). 
Kaip dangiškojo dievo vabzdys, bitė buvo populiaresnė ry- 
*ų areale, kur šiek tiek vyravo dangiškoji mitologija. Tai 
akivaizdžiai rodo lietuvių etiologinės sakmės, dainos, pa- 
tarlės bei priežodžiai ir kita tautosaka. Etiologinė sakmė, 
aiškinanti, kodėl bitė įgėlusi miršta, kaip tik labiau papli- 
tusi rytų areale: čia jos užrašyta per 20 variantų, o vidurio 
areale — tik apie 8. Neatsitiktinai lietuvių etiologinių sak- 
mių leidinyje „Lietuvių liaudies sakmės“ (K., 1940) visi 
šios sakmės pavyzdžiai yra paimti iš Rytų Lietuvos (BLS 
'99— 100). Etiologinės sakmės apie bitės kilmę iš Saliamo- 
no (LTR 2795/9/, 3164/403/), iš pirmojo žmogaus prakaito 
lašų (LTR 10B/116/, 1534/613/, 1965/42/) užrašytos tik Rytų 
Lietuvoje. Rytų areale daug yra užrašyta mislių apie bites 
(LT V 531—533), patarlių bei priežodžių (LPPKK). Bitė po- 
puliari kalendorinėse (advento) dainose, labiau paplitusio- 

se rytų areale (žr. LDK KI 4, 122, 124, 170, 189, 202 ir kt.), 
ir ypač dažnai apie bitę dainuojama sutartinėse, kurių dau- 
guma užrašyta Rytų Lietuvoje (žr. SS I 342, 350, 359—366, 
386—389, 497—498; II 135—137, 381—385; III 110—120, 
200, 231 ir kt.). Vaišių dainos „Kur mano tėvulis gėrė“ 
(su priedainiu „„Ulioj bitele, ulioj pilkoji, ulioj, ulioj“), „Iš- 
gerk išgerk, broleli, visą, nepalik bitelei nei bitinėliui..." 
ir kt., kuriose minimos bitės, taip pat daugiausia dainuoja-- 
mos rytų areale. Pirmosios dainos rytų areale užrašyta 
apie 120 variantų, o vidurio — apie 25, antrosios — rytų. 
areale apie 10, o vidurio — apie 5 variantai (žr. LDKK). 

Kaip matome, vakarų arealo lietuvių pasaulėžiūroje 
populiaresni yra tie gyvūnai, kurie labiau buvo susieti su. 
požemiu ir atitiko kairiuosius daugelio priešpriešų polius,. 
vidurio — tie, kurie labiau susiję su žemės dievybėmis, 
o rytų areale populiaresni tie, kurie labiau buvo susieti 
su dangaus dievybėmis ir atitiko dešiniuosius priešpriešų. 
polius. 


4. MITINIS POETINIS AUGALŲ PASAULIS 


Senojoje baltų mitologijoje augalų vaidmuo buvo ne ma-- 
žiau svarbus kaip ir gyvūnų. Medžių garbinimas minimas. 
beveik visuose senuosiuose baltų mitologijos šaltiniuose 
(žr. Mannhardt, 1936, p. 12, 28, 36, 48, 51, 56, 87, 139— 
144 ir kt.). Daug vertingų duomenų apie jį galima rasti lie- 
tuvių liaudies tikėjimuose, burtuose bei prietaruose, pa-- 
pročiuose, beveik visų rūšių ir žanrų tautosakoje (žr. 
Brosow, 1887, p. 4—22; Meulen, 1919; Ivinskis, 1938 b;. 
Slaviūnas, 1947, p. 181—185; Dundulienė, 1979 a ir kt.). 
Nors ir ne taip ryškiai, bet galima iš folklorinių bei etno- 
grafinių duomenų nustatyti ir kitų augalų (šakniavaisių, 
ankštinių, varpinių javų, lauko žolių) vaidmenį senojoje: 
baltų kultūroje. Nesiimant analizuoti viso šio sudėtingo: 
tikėjimų komplekso, čia norėtųsi aptarti tik kai kurių au- 
galų (visų pirma medžių ir kultūrinių augalų) santykį su: 
atskirais dievais ir nevienodą jų populiarumą skirtingų. 
baltų arealų pasaulėžiūroje. 

Nors medžių kultas istoriniuose baltų šaltiniuose labai 
«dažnai minimas, tačiau to kulto pobūdis ne visai aiškus, 
nes paprastai pasitenkinama tik bendriausiais teiginiais, 
kad prūsai, lietuviai ar kiti baltai „garbę atiduoda... la- 
puotiems medžiams“ (popiežiaus Inocento III 1199 m. spa- 
lio 5 d. bulė— Mannhardt, 1936, p. 28), kad „...turėjo 
šventų miškų, laukų ir vandenų, kuriuose nedrįso malkų 
kirsti, žemės dirbti arba žuvų gaudyti“ (P. Dusburgo 
1326 m. „,Kronika“.— Ten pat, p. 87), kad „demonams pa- 
„skirtus miškus garbindavo“ (Jeronimo Pragiškio informaci- 
ja iš 1401— 1418 m.— Ten pat, p. 140), kad miškuose esan- 
«čios jų dievų buveinės (J. Dlugošo traktatas apie žemaičių 
krikštą 1413— 1418 m.— Ten pat, p. 140) ir pan. O koks tas 
miškų garbinimas buvo ir su kokiais dievais atskiri me- 
„džiai buvo siejami, retai teužsimenama. Tačiau šykščias 
senųjų šaltinių Žinias šiuo aspektu gerokai papildo vėles- 
ni tautosakos ir etnografijos duomenys. 

Dažniausiai iš visų medžių senuosiuose šaltiniuose mi- 
nimas ąžuolas, kuris traktuojamas dvejopai. Vienur (pvz., 
Vilniaus jėzuitų pranešimuose -iš 1583, 1618 m.) ąžuolas 
minimas tuoj po Perkūno arba tiesiog sakoma, kad ąžuolas 
esąs Perkūnui paskirtas medis (Mannhardt, 1936, p. 435, 
438), kitur (pvz., Jeronimo Pragiškio, Erazmo Stelos infor- 
macijoje) — kad ąžuole apskritai gyvena dievai (ten pat, 
p. 136, 182). Labai sukonkretintas tokio traktavimo pavyz- 
dys yra S. Grūnau plastiškai nupieštas šventojo Romovės 
ąžuolo vaizdas (ten pat, p. 194, 196). To ąžuolo drevėse 
kaboję visų svarbiausiųjų prūsų dievų atvaizdai ir prie jo 
"visiems šiems dievams būdavę aukojama. Panašiai tą ąžuo- 
lą aprašo S. Grūnau sekę K. Henenbergeris, L. Davidas, 
K. Hartknochas, M. Pretorijus ir daugelis kitų. Jeigu ąžuo- 
le buvo apgyvendinami visi dievai, tai reikia manyti, kad 
senieji prūsai jį įsivaizdavo pasaulio medžiu. Apie tai jau 
yra užsiminęs ir V. Toporovas (Tonopos, 1972, p. 302). 
Šį teiginį paremia ir lietuvių tautosaka. Pavyzdžiui, 
sakmėse „Perkūnas medžioja velnią“ (LPK 3452) velnias 
nuo Perkūno kartais slepiasi kaip tik ąžuolo drevėje 
(BLPY IV 80—81; LMD I 133/15/; LTR 795/2/, 814/19/; Ba- 
lys, 1939, p. 61). Į ąžuolą neretai įsilipa ir devyngalvio 

persekiojama seselė pasakos „Devyniabrolė“ variantuose 
(AT 312— Žr. BLPY II 209—211; LTR 208/2/, 218/24/, 
950/3/, 979/42/, 1038/116/, 1237/294/, 2368/48/, 2907/16/, 
2940/48, 54/ ir kt.). O šie kūriniai kaip tik sietini su senųjų. 
indoeuropiečių mitu apie Perkūno kovą su jo priešininku 
prie pasaulio medžio (Hsanos, Tonopos,1974, p. 5; Benioc, 
1982). Lietuvių liaudies tikėjimuose ąžuolas laikomas. 
šventu medžiu (LTR 374d/2121/, 1288/300/, 1336/41/, 1350 
/7/, 1418/16/, 1515/15!/, 1565/12/, 1580/845/, 1623/22133/ 
ir kt.). Tai liudija nuo seno jam reiškiamą didelę pagarbą. 
Šventu medžiu laikomas ir uosis (LTR 1326/10/, 1406/638/,. 
1480/17/, 1485/65/ ir kt.). Atrodo, jog pasaulio medžiu 
ąžuolas buvo laikomas ir kai kuriose lietuvių liaudies dai- 
nose, ypač tose, kuriose jis vaizduojamas vidury jūrų ma- 
rių, o po juo vyksta reikšmingas, ritualinis veiksmas. Žr. 
kad ir A. Juškos užrašytą liaudies dainą „Sėdžiu ųž sta- 
lelio": 


Sėdžiu už stalelio, 

Žiūriu pro langelį, 

Vidury jūrelių 

Auga ąžuolėlis./ 2 k. 

Po tuo ąžuolėliu, 

Po tuo šimtšakėliu, 

Du jaunu broleliu 

Tarp savęs kalbėjo. (JLD III 243) 


Arba: 


Vidury jūrių ir marelių 
Aukštasis kalnelis,/ 2 k. 
Ant to kalno kalnužėlio 
Žalias ąžuolėlis. (JLD I 749). 


Tačiau nereikėtų manyti, kad tik ąžuolas ir uosis buvo: 
įsivaizduojami pasaulio medžiais. Minėtuose pasakojamo- 
sios tautosakos kūriniuose analogiškose situacijose, kaip 
ir ąžuolas, pasitaiko obelis (BLP 21—22; LMD I 323/5/; LTR 
662/250/, 776/94/, 1038/372/, 1581/114/, 1678/86/, 1729/19/;. 
1934/51/, 2359/81/, 2525/38/ ir kt.), eglė (LMD III 173/587/; 
LTR 776/318/, 828/374/, 2458/111/). N. Laurinkienė gana 
įtikinamai įrodinėja, .kad lietuvių kalendorinėse dainose 

pasaulio medžio simboliu dažnai būna „verbelė“, „grūše- 
lė", jovaras, putinas ir kiti medžiai (Laurinkienė, 1981). 

„Prūsų senuosiuose šaltiniuose labai dažnai minimas ir 
šeivamedis (Sambucus) (Mannhardt, 1936, p. 182, 189, 202, 
246, 251—252, 295, 300, 331 ir kt.), dažniausiai siejamas su 
dievų Puškaičiu (ten pat, p. 246, 251—252, 331 ir kt.). Įdo- 
mu, jog, kalbant apie Perkūną ir kitus dievus, senuosiuose 
šaltiniuose teigiama, kad jis gyvena medžiuose, o kai už- 
simenama apie Puškaitį, pabrėžiama, kad jis gyvena po 
šeivamedžiu, atseit, žemėje. Vadinasi, Puškaitis, kaip gy- 
venantis po medžiu, aiškiai priešingas Perkūnui ir kitiems 
dievams, kaip gyvenantiems medžiuose, o pats šeivamedis 
priešingas ąžuolui. 

Kai kuriuose senuosiuose šaltiniuose (pvz., jėzuitų pra- 
nešimuose iš 1583 m.) tuoj po lietuvių garbinto Perkūno 
ir ąžuolo minimas šermukšnis (Mannhardt, 1936, p. 435). 
"Tai leidžia spėti, kad šermukšnis savo mitologine prasme 
buvo artimas dangaus dievui Perkūnui ir jam paskirtam 
ąžuolui. Pagal lietuvių liaudies tikėjimus šermukšniuose 
gyvenančios kalvių dvasios (LMD I 474/735/). Prisimenant 
J. Malalos „Kronikos“ rusiškajame vertime įterptą infor- 
maciją, kad lietuviai ir kitos baltų gentys aukoja aukas 
kalviui, nukalusiam saulę ir įsviedusiam ją į dangų (Man- 
nhardt, 1936, p. 58—59), ir nuolatinį kalvio bei velnio an- 
tagonizmą pasakose (AT 330, 330A, 753, 1137 ir kt.), min- 
tis apie šermukšnio ryšį su dangiškaisiais dievais darosi 
dar įtikinamesnė. Šermukšnio bijo laumės (Vėlius, 1977, 
p. 103, 109), raganos (ten pat, p. 227, 229), burtininkai (LTR 
455b/179'7/) ir ypač velniai (LMD I 210/6/, I 473/2/; LTR 
600/337/, 607/101/, 1284/18, 281/, 1403/205/, 1405/363/, 
1405/363/, 1415/21/, 1451/105/, 1513/42/, 1612/85 ir kt.). 
"Tikima, kad velnią galima užmušti šermukšnine lazda (LTR 
828/3473/)), kad šermukšninė lazda apsaugo nuo velnio 
(LMD I 661/18!?/; LTR 1415/165/), kad šermukšniu esą gali- 
ma apsiginti apskritai nuo visų piktų dvasių (LTR 1711/13/). 
“O lietuvių mitologinėse sakmėse vaizduojama, kaip vel- 
nias, suduotas šermukšnine lazda, išsigąsta, pabėga (BLV 
362; BLS 308; TD I 102—103; LTR 783/476/, 2268/178/ ir kt.) 
arba yra užmušamas (LMD I 153/53/. O etiologinėse sak- 

mėse aiškinama, jog velnias todėl bijo šermukšnio, kad ne- 
galėjęs ištarti jo vardo (BLP I 10), buvęs smarkiai primuš- 
tas šermukšnine lazda (LTR 449a/24/) ir pan. Norint apsau- 
goti gyvulius nuo raganų, šermukšniai buvo vartojami ir 
tipiškiausios saulės šventės — joninių metu. Visa tai rodo, 
kad šermukšnis mūsų liaudies tradicijose buvo siejamas su 
dangiškaisiais dievais, visų pirma su saule, ir todėl buvo: 
priešingas chtoniškiesiems gaivalams. 

Lietuvių etiologinėse sakmėse geru medžiu laikomas ir 
lazdynas (LTR 449b/192/, 260/540/, 1039/11/, 1078/85/, 
1438/196/). Jis taip pat vadinamas šventu medžiu. Tikima, 
kad velnias bijo lazdyno (LTR 1948/122/). Kad griaudžiant. 
į namus nejlistų velnias ir neįtrenktų perkūnas, reikią du- 
Tris ir langus apkamšyti lazdyno šakutėmis (LTR 1032/23/). 
Po lazdynu velnio nepasiekiančios perkūno kulkos (LTR. 
828/346/). Ir žmogui patariama griaudžiant slėptis po laz- 
dynu (LTR 339/1*/). Į lazdyną netrenkiąs perkūnas (LTR 
828/310/, 1201B/14/, 2567/738/). Lazdynas galįs apsaugoti ir 
nuo raganų (LTR 1571/23/). Nuo raganų apsaugąs ir die-- 
medis, kurio jau pats pavadinimas rodo siejimą su dievu. 

Lazdynui lietuvių liaudies etiologinėse sakmėse (LPK. 
3105) priešinga epušė (žr. BLS 68—70, 71—74). Lietuviai. 
epušę laikė prakeiktu medžiu (LMD I 988/34/; LTR 1326/10/,. 
1406/639/, 1418/16/, 1487/131/, 1502/46/, 1565/12/, 1779/12, 
121!2/, 2237/16/ ir kt.), jos nesodindavo arti trobų (LTR 
374a/1754/), nedėdavo į statomo namo sienas (LTR 1418: 
/211/). Jeigu epušės augdavo netoli namų, buvo manoma,. 
kad ir tie namai esą prakeikti (LTR 1418/212/). Epušės: 
siejimą su velniu išduoda priežodis: „Įsižiūrėjo kaip vel- 
nias į epušę“ (Vosylytė, 1977, p. 223). 

Nešventu medžiu buvo laikomas ir alksnis (LTR 374c 
/1274/). Tikėta, kad ant jo pasikorusi velnio motina (LTR 
2274/221/). O etiologinėse sakmėse apie vilko sukūrimą 
(LPK 3086) aiškinama, jog alksnis todėl esąs raudonas, kad. 
jis apvarvėjęs velnio krauju (LTR 662/243/, 1419/90325/,. 
3150/192/). Alksnis su velniu retkarčiais siejamas ir lietu- 
vių mitologinėse sakmėse bei pasakose. Žmogui duoti vel- 
nio pinigai pasirodo besą alksnio skiedrelės (LTR-774/22/), 
taurė, iš kurios su velniu kartu gėrė, — alksnio gabalėlis 

4LTR 217/118/), Perkūno persekiojamas velnias puoląs į 
alksnį (LMD I 573/15/; LTR 792/143/). Velnias pasirodąs, 
kai žmogus į du alksniu meta sausą kelmelį (BLV 334— 
338), kai veja virvę iš alksnio (LTR 422/86/). Retkarčiais 
alksnyne pasirodančios ir laumės (LTR 462/491/). 

Eglė ir beržas lietuvių tautosakinėje ir etnografinėje 
tradicijoje traktuojami dvejopai. Eglė esanti tipiškiausias 
velnio medis. Mitologinėse sakmėse velnias ypač mėgsta 
pasirodyti po egle, žmogui padovanotas velnio rankšluostis 
pasirodo besąs eglės žievė (LMD I 137/4/), cigaras — eglės 
kankorėžis (LTR 753/32/), skrybėlė — eglės luobas (LTR 
260/221/), žmogus, pakviestas į velnio dvarą, vėliau pasi- 
junta besėdįs eglėje (LMD I 331/1/; LTR 422/39/, 783/438a/, 
1729/98/), iš žmogaus išviliotus batus velnias pakabina po 
egle (LMD I 573/13/). Po egle velnias saugo pinigus (LTR 
337/15/), kartais slepiasi nuo perkūno (LTR 759/7/). Eglės, 
kaip ir kitų spygliuočių medžių, seniau nesodindavo sody- 
bose (LTR 1645/63/), nes tikėta, kad jei kieno kieme auga 
eglė, tai tas žmogus visada turįs skolos (LTR 600/201'9/). 

"Tuo tarpu kitose etiologinėse sakmėse eglė vaizduoja- 
ma geru medžiu (LMD I 605/43/; LTR 768/22/, 1894/116/, 
2036/15/), ji laikoma šventa (LTR 1283/82!!/), į ją netren- 
kiąs perkūnas (LTR 828/127/, 1041/108/). Velnias negalįs 
slėptis po egle (Balys, 1937, p. 187) ir pan. 

Mitologinėse sakmėse kartais su velniu siejamas ir 
beržas. Pakviestas į velnio dvarą žmogus retkarčiais pa- 
sijunta besėdįs berže (LMD I 315/9/; LTR 1064/68/). Velnio 
pinigai pasirodo besą beržo tošis (BLPY II 208; LMD I 
133/57/), saldainiai — beržo žirginiai (LTR 447/100!2/). Iš 
velnio įsigytas arklys pavirsta beržiniu rąstu (LTR 265/226/, 
1420/48/), beržo viršūne. (LTR 381/114/), marškiniai — ber- 
žo tošim (LMD I 144/77/) ir pan. Beržus mėgsta ir laumės. 
Laumių šluotomis yra vadinamos tankiai suaugusios beržų 
šakos (LKŽ VII 190), laumės pakeičia vaiką, kai motina jį 
palieka pakabinusi berže (LTR 3471/819/). Kitose etiolo- 
ginėse sakmėse beržai laikomi gerais, gailestingais (LTR 
619/53/,- 1560/21/, 2268/45/, 2411/51/). Tikima, kad beržo 
šakos apsaugo nuo perkūno (LTR 757/51/, 1032/19/). Per 
sekmines beržų šakelėmis iškaišomos pirkios, papuošiamos 

karvių galvos (Lietuvių etnografijos bruožai, 1964, p. 102, 
547). 

Pasitaiko viena kita, kad ir nereikšminga, užuomina, 
leidžianti velnią susieti su pušim (LTR 42/17/, 43/2/, 450 
/102/), topoliu (LTR 217/118/), gluosniu (LTR 832/645/), 
karklu (LTR 2514/91/), laumes — su žilvičiu (LTR 545/70)/), 
karklu (LTR 552/799/, 818/46/). 

Iš čia pateiktų negausių duomenų dar sunku rekonst- 
ruoti bendriausias senųjų baltų medžių priešpriešas, tačiau 
kai kuriuos bruožus jau galima apčiuopti. Kaip matėme, 
su dangiškaisiais dievais siejamas ąžuolas, šermukšnis, laz- 
dynas — vis lapuočiai medžiai, o eglė — su velniu. Peršasi 
išvada, kad seniau dangaus dievų lapuočiams medžiams 
buvo priešingi chtoniškųjų dievų spygliuočiai. O drėgnose 
vietose greitai augantys ir intesyviu žalumu pasižymintys 
karklai, gluosniai, žilvičiai, alksniai siejami su Žemės die- 
vais (laume, iš dalies velniu). Prie šių medžių kategorijos 
krypsta nuolat žaliuojanti eglė. Be to, išlakūs, aukštyn be- 
sistiebiantys medžiai — ąžuolai, liepos — galėjo sudaryti 
priešpriešą labiau pažeme kerojantiems krūmams — šeiva- 
medžiams, alyvoms ir kt. 

Toliau pabandykime apžvelgti kai kurių pavienių me- 
džių nevienodą populiarumą įvairių arealų pasaulėžiūro- 
je. Įžiūrėti aiškesnius skirtumus čia nelengva, nes dauge- 
lio medžių priešpriešos nėra ryškios. Be to, susieti atskirus 
medžius su tam tikro arealo mitologija dar sunkina dvi 
priežastys. Viena, kai kurie medžiai buvo įsivaizduojami 
„pasaulio medžiais“ ir todėl galėjo būti visuose arealuose 
vienodai populiarūs. Antra, dauguma medžių tiek lietuvių 
tautosakoje, tiek: mitologijoje yra siejami su žmonėmis: ly- 
ginami („Kad mudu augov /Pas tėvužėlį,/ Pas tėvužėlį/ 
Kaip ąžuolėliu“.— JLD III 235), tapatinami („O aš prieida- 
ma, /Apsikabindama: /„O liepele, liepytėle, /Tu — mano 
močiutė /Šaknelės — kojelės, /Šakelės — rankelės, /O šie 
žali lapužėliai — /Meilieji žodeliai“.— JSD II 46); mano- 
ma, kad medžiuose gyvenančios žmonių vėlės (kai medis 
girgžda, sakoma: „Štai dūšia verkia ir prašo pagalbos, kas 
ją apkrikštytų“.— LMD I 203/1/) ir pan. (Meulen, 1919; 
Slaviūnas, 1947, p. 181—183 ir kt.j. 

Vieni medžiai lietuvių liaudies dainose siejami su jau- 
nais žmonėmis, kiti — su senais, vieni — su vyrais, kiti — 
su moterimis ir pan. Pavyzdžiui, kadagys dažniau gretina- 
mas su senais žmonėmis, putinas, šermukšnis, beržas — su 
jaunais, ąžuolas, liepa, eglė — tiek su senais, tiek su jau- 
nais. Ąžuolas, beržas, klevas, kadagys gretinami su vyrais, 
o liepa, obelis, eglė, pušis, sedula ir kt — su moterimis. 
Apie tai jau seniai yra užsiminęs olandų folkloristas 
R. Moilenas, tyręs gamtos palyginimus lietuvių liaudies 
dainose (žr. Meulen, 1919, p. 14, 34—42). O lietuviškos kil- 
mės prancūzų mokslininkė A. Zemp yra bandžiusi, tiesa, 
remdamasi labai mažu duomenų kiekiu, labiau detalizuoti 
žmogaus — medžio ryšį lietuvių liaudies poetinėje kūry- 
boje. Pagal ją, ąžuolas, apskritai priklausydamas vyresnių- 
jų klasei, medžių šeimoje (bent jau pasakos „Eglė žalčių 
karalienė'.— AT 425M ir A. Juškos paskelbtų dainų rė- 
muose) užima vyriausiojo, svarbiausiojo sūnaus vietą, o ki- 
ti medžiai pagal svarbumą išsidėsto šitokia tvarka: uosis, 
klevas, beržas (Zemp, 1979, p. 77—81, 87). Todėl, aptariant 
atskirų medžių populiarumą įvairiuose arealuose, reikia 
atsižvelgti ir į tokias tą populiarumą veikiančias priešprie- 
šas, kaip senas — jaunas, moteris—vyras. 

Be to, vieni medžiai (pvz., ąžuolai) iš seno augo miš- 
kuose, laukuose ir mūsų liaudies buvo laikomi miško me- 
džiais, kiti (pvz., klevai) buvo sodinami gyvenvietėse ir 
buvo vadinami kiemo arba sodybų medžiais, o dar kiti 
(pvz., obelys) buvo veisiami soduose ir vadinami sodų 
medžiais. Todėl dar reikia atsižvelgti į priešpriešas miš- 
kas—sodyba, laukas— kiemas. 

Krūmai (šeivamedis, alyvos. . .), kaip liudija senieji bal- 
tų mitologijos šaltiniai ir lietuvių liaudies dainos, buvo po- 
puliarūs vakarų, iš dalies ir vidurio arealuose. Apie šeiva- 
medžio šventumą užsimena S. Grunau, aprašęs kaip tik 
vakarų arealo mitologiją, daug duomenų apie jį pateikta 
„Sūduvių knygelėje“ ir jai giminiškuose raštuose, kuriuo- 
se irgi jaučiama vakarų arealo mitologijos įtaka. Dainos, 
prasidedančios žydinčios alyvos vaizdu (pvz., „Po mano 
tėvo stiklo langeliu“.— LDK V 255, „Ant tėvo dvaro aly- 
vužė žaliavo“.— V 357, „Po mano tėvo langeliu“.— V 939, 

„Po mano tėvo stiklo langeliu“.— K 384 ir kt.), arba kurio- 
se šiaip minima alyva, buvo populiaresnės Prūsų Lietuvo- 
4e'ir Vakarų Žemaičiuose. Tačiau, savaime aišku, ne visi 
krūmai buvo populiaresni vakarų ar vidurio arealuose. 
Atskiri krūmai, kaip ir visi kiti objektai, savo klasės 
viduje pagal būdingiausias savybes ir ryšį su atitinkamo- 
mis mitinėmis būtybėmis buvo priešinami vieni kitiems ir 
įvairiuose arealuose buvo nevienodai populiarūs. Pavyz- 
džiui, baltais žiedais pražystantis, raudonas uogas noki- 
nantis, visada su jaunais Žmonėmis susietas putinas, prie- 
šingai šeivamedžiui, buvo populiaresnis rytų areale. Dainų, 
prasidedančių putino vaizdu arba kaip kitaip apdainuojan- 
čių putiną, čia užrašyta kelis kartus daugiau negu kituose 
arealuose (žr. LDK D 158, 1216; Kl 105, 134, 147, 346, 443, 
567; V 48, 58, 236, 469, 494, 701, 831, 855, 1000, 1507, 1811, 
2011, 2097, 2857; K 444, 473 ir daugelį kitų). 

Spygliuočiai medžiai; atrodo, buvo kiek populiaresni 
vidurio, iš dalies ir vakarų areale. K. Henenbergeris, XVI a. 
pasakodamas apie prūsus, užsimena, kad pasienio Žemai- 
čiai labai gerbę kadagį, augusį jų šventajame miškelyje 
(Mannhardt, 1936, p. 314). M. Pretorijus aprašo nepapras- 
tą, dar 1664 m. Nibučių apylinkėse tebestovėjusią dvišakę 
eglę, prie kurios, prašydami sveikatos, susieidavę Žmonės 
ne tik iš nadruvių ir skalvių, bet taip pat iš žemaičių ir iš 
pačios Lietuvos (ten pat, p. 525, 538). Dar XX a. pirmaisiais 
dešimtmečiais aukas prie neva stebuklingos pušies dėję 
žemaičiai Viekšnių parapijoje (Balys, 1966, p. 64—65). Prie 
eglių ir pušų daugiausia aukodavę, norėdami išsigydyti 
luošumą. Tai patvirtina mintį, kad šie medžiai buvo sieja- 
mi su chtoniškosiomis mitinėmis būtybėmis, kurios kaip 
tik įsivaizduojamos luošomis ir kurių kompetencijoje bū- 
davo luošumo gydymas. Dainos, prasidedančios augančio 
kadagio vaizdu ir gretinančios kadagį su našliu (pvz., 
„Augo kadagėlis žaliasai“— LDK V 251, „Žalias medelis 
kadugys".— V 246 ir kt.), labiau buvo paplitusios vidurio 
areale. Čia labiau žinomas ir maginės reikšmės turintis pla- 
kimas kadagio šakomis verbų sekmadienį bei tą plakimą 
lydinčios nesudėtingos, daugiausia rečitatyvinio pobūdžio 
dainclės („Ne aš plaku“.— LDK KI 435, „Verba muša, ne- 

užmuš“.— Kl 437). Šio arealo dainose kadagys minimas ir 
kitokiuose kontekstuose: kadagio laivužiu bernelis plaukia 
pas mergelę (LDK D 1551), piktam berneliui mergelė pa- 
taria ant rankų vynioti ne jos kaseles, o žalią kadagį 
(D 18) ir pan. 

Vidurio ir vakarų arealo dainose dažniau negu kitur 
minimos pušys arba pušynas. Dainos neretai čia pradeda- 
mos žalio pušyno vaizdu. Pavyzdžiui, „Vai, augo augo žals 
pušynėlis“ (LDK D 1571), „Oi, augo augo žalias pušynas“ 
(V 1904), „Ant kalnelio pušynėlis“ (V 140), „Oi, paaug 
paaug žals pušynėlis“ (V 533), „Šilai pušynai, trakai beržy- 
nai" (V 904), „Žalioj girioj pušys linko“ (V 2116), „Už. 
eglyno, už žalio pušyno“ (K 310), „Palei žalią pušynėlį“ 
(K 370) ir kt. Šio arealo dainose, jojant pas tolimą mergelę, 
berneliui pušų šakelės blaškė veidelius (V 69), mergelė 
senam „Šeiriui“ po galvele deda eglišakes, apkloja puši- 
šakėm (V 1970) ir pan. Ir vidurio areale sakmėse dažniau 
minimos pušys. Gudžiūnuose užrašytoje sakmėje pasako- 
jama, kaip ant nekaltai raganavimu apskųstų ir sudegintų 
seserų kapo išaugusios trys pušys į Krekenavą palenktom 
viršūnėm (BLP I 78—79). Kupiškio, Mažeikių apylinkėse 
užrašytose sakmėse žmogus, neva pakliuvęs į velnių dva- 
Tą, vėliau pasijunta besąs liekne prie pušies (LTR 42/17/, 
43/2/). | 

Eglė irgi populiaresnė vidurio arealo pasakojamojoje 
tautosakoje. Čia užrašyta dauguma mitologinių sakmių, 
kuriose velnias siejamas su egle (LMD I 137/4/, I 3311/, 
I 573/17/; LTR 260/221/, 337/15/, 422/39/, 783/438a/, 828 
/374/, 1729/98/ ir kt.), ir tikėjimų apie eglės šventumą, apie 
draudimą sodinti ją kieme (LTR 600/201'9/, 1283/82!!/, 
1645/63/). Vakarų bei vidurio arealuose daugiau užrašyta 
ir etiologinių sakmių apie eglę, po savo šakomis paslėpusią 
"šeimyną (LMD I 605/43/; LTR 768/22/, 2036/15/). Tačiau 
dainos, kuriose eglė gretinama su žmonėmis (pvz., „Augo 
augo eglutėlė vidur girios“.— LDK D 309; „Egliutė žalioji 
tūtavo lyliavo“.— D 347; „Oi tu eglele“— D 348; „Augo 
eglelė eglyne“.— D 508. ..), kuriose iškeliamas jos nuola: 
tinis žaliavimas (,„Pasakyk, mergele“.— V 981; „Oi eglele 
eglele“— D 574; „Žiemą vasarą eglutė žaliavo“.— V 

1286), žinomos visur, o kiek daugiau jų variantų užrašyta 
Iytų areale. 

Didesnį eglės populiarumą vidurio ir vakarų arealuose 
Todo patarlės bei priežodžiai. Dauguma patarlių bei prie- 
žodžių su pamatiniu žodžiu eglė (pvz., ,„Bagota kaip eglė 
šakota“, „Eglė kadugiu nebus“, „,Nakvojo kaip po egle“ 
ir kt.) variantų kaip tik yra užrašyti vidurio ir vakarų 
arealuose (žr. LMD I 863/38, 261/, I 922/28, 52/; LTR 
284/433*2, 646*!/, 322/6/ ir kt.). Patarlėms bei priežodžiams 
su pamatiniu žodžiu medis patekus į minėtuosius arealus, 
žodis medis neretai pakeičiamas egle. Pavyzdžiui, visoje 
Lietuvoje žinoma patarlė „„Girgždantis medis ilgiau išsilai- 
ko“ šiuose arealuose dažnokai pakeičiama ,„Traškančioji 
eglė ilgiau stovi“ (LMD I 226/360/, I 671/289, 2194/, I 
947/61/, I 951/32/; LTR 1552/102/, 2269/4459/, 3399/138/, 
3656/128/ ir daugelis kitų), patarlė „Kitas ir iš medžio iškri- 
tes pailsi“ čia pakeičiama „Kitas ir iš eglės iškritęs pailsi“ 
(LMD I 627/1060/, I 869/175/; LTR 2202/533/ ir kt.) ir pan. 
Vidurio arealo tautosakos rinkiniuose galima rasti net po 
kelis tų pačių patarlių su pamatiniu žodžiu eglė variantus 
(žr. LTR 5170/167, 233, 723/). 

Mažojoje Lietuvoje iš eglės buvo daromi antkapiniai 
paminklai moterims (Čerbulėnas, 1937, p. 89; Basanavičius, 
1970, p. 136; Lietuvių liaudies menas, 1970, p. XI ir kt.). 
Čia paminklai moterims buvo daromi ir iš drebulių (Čer- 
bulėnas, 1937, p. 89; Lietuvių liaudies menas, 1970, p. XI). 

Vidurio arealo tautosakoje kiek populiaresni ir greitai 
augantys, intensyviu žalumu pasižymintys medžiai — 
karklai, gluosniai. Vidurio arealo sakmėse laumės po 
karklu apdovanoja arba nužudo vaikus (LTR 552/799/, 
818/46/), gluosnyje velnias bando pasislėpti nuo Perkūno 
(LTR 832/645/). 

Karklai, gluosniai ir kiti gajūs, drėgnose vietose augan- 
tys medžiai iš viso retai teminimi lietuvių liaudies dainose. 
Tačiau ir iš tų negausių užuominų matyti, kad karklai kiek 
populiaresni yra vidurio areale užrašytose dainose. Pavyz- 
džiui, visi darbo dainos ,„Vagelę ariau“ (LDK D 18) va- 
riantai, kuriuose mergelė berneliui pataria ant rankų vy- 
nioti ne jos kaseles, o karklus, užrašyti vidurio areale (žr. 

LTR 552/349/, 808/12, 133/, 1691/41/, 2149/75/). Dauguma 
vaikų erzinimo „Martynas papartynas“ variantų, kuriuose 
minimi karklynai, irgi užrašyti vidurio areale (žr. LDK Vk 
544). Čia užrašyti ir visi kumuliatyvinės dainos „Siuntė 
ponas ožką“ (Vk 452) versijos „Eina ožka karklų graužti“ 
variantai (LMD I 23/3/; LTR 33/89/, 361/43/, 1314/66/, 
1646/1/). Kalendorinė daina „Parlėkė gegutė iš tolo iš to- 
lo“, kurioje gegutė nutupia į gluosnį, irgi užrašyta vidurio 
areale (Kl 197). Tačiau žilvitis ir jovaras priešingai — kiek 
populiaresni rytų arealo dainose (žr. LDK D 365, 1205, 
1405, 1452, 1551; Kl 193, 469, 582, 583; V 637, 701, 1061, 
1452, 1458, 2001, 2795; K 2, 175, 364, 401, 404 ir kt.). 

Vidurio arealo pasakojamojoje tautosakoje kiek popu- 
liaresnis ir alksnis. Jau minėtos sakmės, kuriose laumės 
„pristoja prie vaikų, paliktų alksnyne esančioje pievoje 
(LTR 462/491/), arba velniai pasirodo, kai žmogus veja 
virvę iš alksnio (LTR 422/86/), kai į du alksnius paupyje 
meta sausą kelmelį (BLV 334) ir pan., irgi užrašytos šiame 
areale. Čia taip pat užrašyta pasakų, kuriose iš alksnio be- 
vaikė pora nusitašo nykštuką (LTR 262/189/, 369/24/, 
1274/67/), iš alksnio buvo kilęs ir nepaprastas pagrobtų ka- 
ralaičių vaduotojas (ŠLP 230; LTR 914/10/). 

Šio arealo dainose labai populiarus klevas. Didesnė 
dainų, prasidedančių augančio klevo vaizdu (pvz., ,Augo 
klevelis aukščiausias“. — LDK D 1513; „Augo sode kleve- 
lis“ — D 1572, „Augo kieme klevelis“.— V 666; „Kalne 
klevelis stovėjo“. — V 1123; „Oi tu kleveli žaliasis mede- 
li" — V 1948 ir kt.), variantų dalis kaip tik yra užrašyta 
vidurio areale. Iš klevo čia ne tik dirbdinamas laivelis, 
kuriuo bernelis plaukia pas mergelę (D 1560, 1572; V 1831), 
lovelė mergelei migdyti (V 1948, 1949), bet ir laiveliui 
irti irklai (D 1568), aslužei grįsti lentos (V 1058). Suskai- 
čiavus 32 dainų tipų (LDK D 1513, 1560, 1568; V 48, 376, 
386, 467, 527, 666, 730, 792, 1058, 1123, 1141, 1331, 1433, 
1670; 1801, 1804, 1831, 1948, 1949, 1953, 2877; K 3, 21, 42, 
282, 508, 855, 941) variantus, kuriuose vienokiame ar ki- 
tokiame kontekste minimas klevas, pasirodė, kad beveik 
800 iš jų yra užrašyti vidurio areale ir tik apie 500 — rytų. 

Vidurio areale žymiai populiaresnis ir uosis, kuris ap- 
skritai yra retas svečias tiek lietuvių pasakojamojoje, tiek 
dainuojamojoje tautosakoje. Visos žinomos etiologinės 
sakmės apie uosį neregį kaip tik užrašytos vidurio areale 
(LMD I 142/50/, I 566/40/, I 580/4/, I 1060/212/; LTR 812/60/). 
Čia užrašyta ir dauguma dainų „Sėdi broliai už stalelio“ 
(V 1002), „Augo sode klevelis“ (D 1572). „Žib žib žolelė“ 
(LDKK) variantų, kuriuose uosis gretinamas su broleliu, 
iš uosio taip pat daromas laivelis ar tveriama darželio 
tvorelė. 

Spygliuočių (kadagio, pušies, eglės) ir greitai augančių, 
anksti pavasarį sprogstančių medžių (karklo, gluosnio), 
kurie dažniau siejami su velniu ir žemės dievais, populia- 
Tumas vidurio ir iš dalies vakarų areale yra dėsniškas reiš- 
kinys, nulemtas senosios mūsų liaudies pasaulėžiūros. Tuo 
tarpu didesnį klevo populiarumą, matyt, lėmė jo, kaip ti- 
piško sodybos medžio, paskirtis, pomėgis gausiai apželdin- 
ti klevais šio arealo sodybas. | 

Ąžuolas, kaip ir reikia tikėtis, atsižvelgiant į jo didžiu- 
lį vaidmenį senojoje baltų mitologijoje, į tai, kad jame 
būdavo apgyvendinami visi dievai (ne tik Perkūnas), kad 
jis buvo laikomas švenčiausiu ir garbingiausiu medžiu, yra 
pats populiariausias lietuvių tautosakoje, dažnai minimas 
visų arealų dainose, pasakose, sakmėse. Kaip rodo jau 
paskelbti lietuvių liaudies darbo, kalendorinių apeigų, 
vestuvinių, karo, socialinio protesto ir vaikų dainų kata- 
logai, įvairiausiai įprasmintas ąžuolas minimas beveik 
šimte dainų tipų (LDK D 3, 230, 400, 408, 463, 590,. 595, 
1346, 1573; Kl 171, 172, 212, 213, 509, 566; V 220, 692, 
742, 815, 910, 1700, 2857; K 5, 42, 141, 287, 320, 363, 400, 
712, 713; Vk 33, 444, 445 ir daugelyje kitų), kurių maždaug 
po pusantro tūkstančio variantų užrašyta vidurio ir rytų 
arealuose, o per 100 variantų užrašyta ir vakarų areale. 

Visų arealų dainose populiari ir liepa (žr. LDK D 226, 
374, 1416, 1568, Kl 406; V 48, 376, 386, 395, 401, 489, 806, 
811, 1274, 1287, 1313, 1428, 1700—1703, 2795; K 21, 136, 
138, 283, 396, 452 ir kt.), tačiau didesnė šių dainų variantų 
dalis užrašyta rytų areale. Senuosiuose šaltiniuose apie lie- 
pų garbinimą randame žinių iš įvairių baltų gyventų vietų 
(Mannhardt, 1936, p. 314, 442, 452, 504, 609). 

Rytų arealo dainose populiaresni yra ir beržas su šer- 
mukšniu. Peržiūrėjus visus paskelbtuosius lietuvių liaudies 
dainų katalogus, matyti, kad šermukšnis minimas tik kelio- 
likoje dainų tipų (LDK D 1469; Kl 174, 210, 223, 585, V 48, 
855, 1000, 1668, 2157, K 128, 141, 320, 473. ..), kurių dides- 
nė variantų dalis užrašyta kaip tik rytų areale. Tik rytų. 
areale težinomos dainos „„Vidur girelės, vidur žaliosios“ 
(Kl 174), „Šermukšnėli žaliasai“ (Kl 210), ;,Tu šermukšnėli 
kartusai"“ (Kl 223), „Šile putinėlis“ (V 1000), „Žydėk žydėk, 
šermukšnėle“ (K 128). O ir dainų „Ko liūdi, putinėli“ (V 
1668), „Augo putinas viduj girios“ (V 48) variantų, ku- 
Tiuose minimas šermukšnis, didesnė dalis irgi užrašyta rytų 
areale. Čia užrašyta dvigubai daugiau ir etiologinių sak- 
mių, aiškinančių, kodėl velnias bijo šermukšnio. 

Lietuvių liaudies dainose kur kas populiaresnis beržas, 
iš kurio daroma žagrelė (LDK D 5), lovelė (D 41; V 1831), 
tveriama darželio tvorelė (V 2795) ir kuris dažniausiai gre- 
tinamas su jaunu berneliu (žr. LDK D 20; KI 536; V 670, 
691, 747, 934; K 1, 144, 420, 713 ir kt.). Beržas minimas dau- 
giau kaip šešiasdešimtyje dainų tipų, kurių apie 1000 va- 
riantų užrašyta rytų areale, o apie 770 — vidurio, 

Didesnis šermukšnio ir beržo populiarumas rytų areale 
yra nulemtas tradicijos. Pirmojo populiarumas derinasi su 
stipresniu dangiškųjų dievų kultu šiame areale, o antro- 
jo — su jauno (sūnaus, brolio, mėnulio etc.) iškėlimu. 

Nevienodą atskirų medžių populiarumą įvairiuose area- 
luose akivaizdžiai rodo to paties dainos tipo variantai. 
Dainai plintant iš vieno arealo į kitą, kartais įprastinis, ge- 
riausiai dainos vidinę logiką ir prasmę atitinkantis medis 
yra pakeičiamas kitu tame areale būdingu labiau mėgstamu 
ir populiaresniu medžiu. O ir tame pačiame areale dainoje 
įprastas medis kartais pakeičiamas kitu irgi populiariu tam 
arealui medžiu. Paimkim kad ir vidurio areale labiau pa- 
plitusią vestuvinę dainą „Oi tu kleveli, žaliasis medeli“ 
(V 1948). Vidurio areale užrašytuose jos variantuose kle- 
vas kartais pakeičiamas ieva (LTR 32/2/, 190/1074/, 461a/ 
295, 758/, 461b/2368/, 1297/4/, 1642/35/, 1670/5/, 1782/154/, 
1828/314/ ir kt.), uosiu (LMD I 574/63/), pušim (LTR 626 
/178/, 3539/5/), sedulėle (LTR 3420/124/), o rytų areale — 

šermukšnių (LTR 2771/826/), beržu (LTR 1485/12/, 3165/1/, 
3918/141/). Vestuvinėje dainoje „„Nueisiu nueisiu žaliojon 
girelėn“ (V 1953) vietoj įprasto klevelio rytų areale už- 
rašytuose variantuose kartais atsiranda šermukšnis (LMD 
III 164/234/, beržas (LTR 446/53/), o. kai kuriuose vaikų 
dainelės „Kas ten girioj trinktelėj“ (Vk 445) variantuose 
uodas iškrenta ne iš ąžuolo, kaip yra įprasta šioje daine- 
lėje, o iš beržo (LTR 73/1639/, 128/130/, 319/72/, 1616/8/). 
Beržas rytų areale kartais atsiranda vietoj eglės dainose 
„Tu eglute, tu žalioji“ (V 1275), „Tu eglute žalioji“ (V 
1324), „Kad aš turėjau šyvą kumelaitę“ (V 1955) (LMD III 
189/572/;: LTR 415/84/, 1241B/24/, 4159/154, 138/), vietoj 
alyvužės dainoje „„Ant tėvo dvaro alyvužė žaliavo“ (V 357) 
(LTR 3509/6/). O jovaras, putinas rytų areale kartais atsi- 
randa vietoj įprasto klevelio darbo dainoje „„Augo sode 
klevelis“ (D 1572) (LTR 73/53/, 342/35/, 373/161/, 443/265/, 
467/58/, 807/1741/, 1002/2922/, 3487/54/, 3505/85/ ir kt.), 
vietoj alyvužės jau minėtoje dainoje „Ant tėvo dvaro aly- 
vužė žaliavo“ (LMD III 32b/103/; LTR 930/29/, 2400/127/, 
3674/75/). Kartais, priklausomai nuo to, kuris medis yra 
populiarus kuriame nors areale, su tuo medžiu yra išpli- 
tusi net atskira dainos versija. Pavyzdžiui, darbo dainos 
„Stok ant akmenėlio“ (D 1216) versija, prasidedanti eglės 
ir pušies vaizdu („Stovi eglelė ir žalia pušelė“), yra pa- 
plitusi vidurio areale, o versija, prasidedanti putino vaizdu 
(„Putinėlį laužiau“),— rytų areale, kuriame kaip tik yra 
populiaresnis putinas. Visoje Lietuvoje žinomos vestuvi- 
nės dainos ,„Močiute širdele, tai tau, tai tau“ (V 2795) ver- 
sijos, prasidedančios beržo vaizdu („Ant tėvelio dvaro 
bėržai beržai“, „„Siūbavo berželis tėvo dvare“), daugiau- 
sia yra išplitusios rytų areale. Čia populiaresnės ir dainos 
„O aš viena dukrelė“ (V 2857) versijos, prasidedančios 
putino vaizdu (,„Avietę su putinu vanduo pasėmė“, „Per 


putino šakelę vanduo nebėgo“, „Putinėlio vietelėj upelė 
tekėjo“, „Putinas su aviete sode užaugo“, „„Putinėlis rau- 
donas anksti pražydo“ ir kt.). O dainos „Vai tu berželi, ža- 
lias medeli" (V 1831) versija „Oi, žaliuoj žaliuoj vėsus 
klevelis“ labiau išplitusi vidurio ir vakarų areale. 

Kaip matome, nevienodas atskirų medžių populiarumas 
įvairių arealų lietuvių folklore bei mitologijoje iš dalies 
yra nulemtas tradicijos: tie medžiai, kurie senovėje labiau 
buvo susiję su žemės bei požemio dievais, o vėliau — su 
atitinkamai nusistovėjusiu simbolikos inventoriumi ir ku- 
rie atitiko kairiuosius arba viduriniuosius anksčiau aptar- 
tųjų priešpriešų polius (pvz., šeivamedis, alyva, kadagys, 
eglė, pušis, alksnis, karklas, gluosnis. ..), yra šiek tiek 
populiaresni vakarų bei vidurio areale, o kurie susiję su 
dangiškaisiais dievais arba atitiko dešiniuosius polius (pvz., 
šermukšnis, beržas. . .), tie populiaresni rytų areale. 

Tiesioginių duomenų apie kultūrinių augalų ryšį su 
vienokiomis ar kitokiomis dievybėmis retai tepasitaiko. Jį 
reikia rekonstruoti iš bendro poetinio, papročių konteksto. 
Nesunku pastebėti, kad šakniavaisiai augalai seniau buvo 
priešinami varpiniams. Yra užfiksuota labai daug patari- 
mų, kad bulves (LTR 293/849/, 1285/198/, 1423/264/, 1480/ 
150/, 2069/349/, 2130/56a/, 2256/73/, 2386/132/ ir kt.), kar- 
tais net ir ridikus (LTR 2257/134/), burokus (LTR 1350/42/, 
1357/32/, 2386/119/) bei kitas daržoves reikia sodinti sena- 
galyje, pilnatyje arba net delčioje (LMD III 98d/104/; LTR 
392/142/, 436/153*3/, 796/4897;, 1300/10/, 1284/106/ ir kt.), 
tačiau negalima sodinti jaunatyje (LMD III. 14/18/; LTR 
1317/14/, 2247/1, 105/, 2249/54/, 2255/52/ ir kt.). O rugius 
(LTR 1419/202*9/, 1483/89/), kviečius (LTR 1504/2*, 19!/, 1515 
/2*, 54!/, 2246/27/, 2258/58/), miežius (LTR 210/206'*9/, 458 
/799/, 1317/17/, 1504/27/, 2312/336/) ir kitus varpinius javus 
kaip tik reikia sėti jaunatyje, o negalima senagalyje arba 
pilnatyje. Neretai manoma, kad senagalyje ar pilnatyje 
reikia sodinti visas daržoves (LTR 436/15392/, 1285/196/, 
1287/130/,:1300/272/, 1593/49/, 1666/47/, 2270/42/ ir kt.). Ši- 
tie patarimai išplaukia iš tikėjimo, kad tai, kas pasodinta 
jaunatyje, auga į viršų ir į žiedus, o kas senatyje — į apa- 
čią ir į šaknis. Aiškių aiškiausiai mūsų liaudis mėnulio jau- 
natį sieja su priešpriešos žemai—aukštai dešiniuoju nariu, 
o senatį — su kairiuoju. 

„Sename (senagaly) mėnesyje sodina šakniavaisius: ropes, bulves, 


nes stiebai neauga, o šaknys tuo tarpu auga“ (LTR 2254/53/). „Jauname 
sėja: rugius, kviečius ir miežius, senagalyj — bulves" (LTR 1483/89/). 

Šakniavaisių ir varpinių augalų priešinimas ypač aiškiai yra išreikštas 
tokiuose patarimuose, kaip „Kas augų žemės apačioj, tai senagaly sodint, 
pvz., bulvas. Kas augų viršuj žemės, tai jaunam mėnasy, pvz., javai" 
(LTR 1418/20257/), arba: „Kas žemėse — tai senagaly, o kas viršuj, tai ant 
jauna (sodinti, sėti)“ (LTR 3990/25/). Todėl, jei kas, pavyzdžiui, DurokUs 
sodina dėl lapų, patariama sodinti mėnulio jaunatyje, o jei dėl šaknų —- 
senaty (LTR 1480/145/, 2245/58/). ,,Daržoves reikia sodinte senagaly, nes 
kitaip išeisią žyduoliais“ (LTR 1418/207/). 

Šakniavaisiai lietuvių liaudies pasakose, sakmėse ir 
kitų tautosakos žanrų kūriniuose kaip tik siejami su chto- 
niškosiomis mitinėmis būtybėmis, ypač su velniu. Dauge- 
lyje pasakos „„Meškininkas ir jo meška“ (AT 1161) lietu- 
viškų variantų velnias jaujoje lupa, kepa ir valgo ropes 
(LTR 426/9, 29/, 457/227/, 474/33/, 624/6/, 768/242/, 860/57/), 
ridikus (LTR 35/38/) arba kitus šakniavaisius (LTR 380/422/, 
768/263/). Matyt, neatsitiktinai pasakoje „Derliaus pasida- 
linimas“ (AT 1030), dirbdamas su žmogum iš pusės, velnias 
vieną kartą sodina savo kultūras — šakniavaisius, o kitą 
kartą sėja žmogaus kultūras — javus. Galbūt, seniau 
velnias šioje pasakoje pusininkavo su dievu (žr. etiolo- 
gines sakmes apie bendrą velnio ir dievo darbą.— LPK 
3081, 3083). Šį spėjimą patvirtina tie pasakos variantai, 
kuriuose kaip tik ir vaizduojamas ne velnio ir Žmogaus, o 
velnio ir dievo bendras darbas (LTR 861/141/). Taigi šioje 
pasakoje galima įžiūrėti priešpriešą velnio šakniavaisiai— 
dievo varpiniai javai. Lietuvių liaudies patarlėse ir priežo- 
džiuose velnias ypač dažnai siejamas su ropėmis. „Sėdi 
kaip velnias ropėse“, „„Rėpso kaip biesas ropėse“, „Įsi- 
kraustė kaip velnias į ropes“, ,„Vaikščioja kaip velnias po 
ropes“, „Tupi kaip velnias ropėse“, — mėgstama sakyti 
įvairiausiomis progomis (Vosylytė, 1977, p. 208, 225, 226, 
227). O jei kas nori parodyti savo teisumą, tai tikina: „„Die- 
vo daržo nenuganiau, velnio ropių nenuroviau“ (LKŽK). 
Čia, kaip matome, tiesiog kalbama apie velnio ropes. Pa- 
sakoje „Žmogaus, Perkūno ir Velnio draugystė" (AT 1147*) 
bičiuliai dažniausiai sodina ropes arba bulves — chtoniš- 
kųjų mitinių būtybių kultūras. Jas ir vagia chtoniškoji 
laumė — ragana (BLPY I 108—109; DSPŽ I 378—382; LMD 
I 144/29/, I 301/25/, I 502/5/; LTR 284/556/, 788/99/, 724/19/, 


2145/89/ ir kt.). Lietuvių liaudies mitologinėse sakmėse 

laumė retkarčiais kapliuoja bulves (Vėlius, 1977, p. 99— 
100). O būsimas bulvių derlius dažniausiai kaip tik spėja- 
mas pagal įvairius eglės ir alksnio (kurie, kaip matėme, 
mūsų tradicijose priskiriami velniui) požymius. Beveik vi- 
soje Lietuvoje tikėta, kad geras bulvių derlius būsiąs tada, 
kai rudenį ant eglių yra daug kankorėžių, o ant alksnių 
juodų pumpurėlių —„grūšnelių“ (LMD I 194/6/, I 195/1/; 
LTR 785/364/, 1480/712/ ir kt.). Lietuvių liaudies tikėjimuo- 
se daržovės kartais tiesiog priešinamos saulei, sakoma: 
„Nevalna jas sodint, esant saulei, ba saulė jas, pamačius 
sodinant, vėliau išdegina"“ (LTR 1406/196/). 

Tuo tarpu su javais lietuvių liaudies etiologinėse sak- 
mėse ir pasakose daugiau susijęs dievas. Jis pats sėja javus 
(LPK 3190), laimina juos (LPK *758; AT 830B), kulia (AT 
752A), baudžia žmones, jei tie išniekina javų derlių (LPK 
3220). Kai kuriuose sakmės „Javų grūdų pavidalo kilmė“ 
(LPK 3221, AT 293E*) variantuose tiesiog sakoma, kad ja- 
vus sutvėręs dievas. „Labai seniai dievas sutvėrė rugį, 
kvietį, miežį ir avižą ir išsiuntė į žemę“ (LTR 267/29/). 

Javai siejami ir su perkūnu. Tikima, kad pavasarį, pir- 
mą kartą sugriaudus perkūnui, geriau ima augti javai (LTR 
763/46a, 50/, 832/454, 457/, 1032/127/), kad javai gerai auga 
tais metais, kai anksti ima griausti perkūnas (LTR 1001 
/556/), kad, sugriaudus perkūnui, reikia sėti javus (LTR 
832/455/), kad javai pradeda augti tik perkūnui sugriaudus 
(LTR 759/11/) ir pan. Po pirmojo griaustinio geriau prade- 
dą augti rugiai, nes perkūnas atitrankąs rugių šaknis, ku- 
rios anksčiau buvo įšalusios (LTR 739/742/). 

Nustatyti, kurio arealo baltų pasaulėžiūroje buvo po- 
puliaresnė viena ar kita kultūrinių augalų rūšis, ne taip jau 
lengva. Vis dėlto pasitaiko vienas kitas faktas, iš kurio 
galima spėti, jog rytų arealo tautosakoje bei papročiuose 
kiek populiaresni buvo javai ir iš jų pagaminti produktai, 
o vakarų ir vidurio — šakniavaisiai. 

Rytų areale populiaresnės etiologinės sakmės apie ja- 
vų varpų ilgumą (LPK 3220), skirtingą javų grūdų pavidalo 
kilmę (LPK 3221). Tuo tarpu minėtoji pasaka „Žmogaus, 
Perkūno ir Velnio draugystė“, kurioje bičiuliai sodina 
bulves, ropes ir kitus šakniavaisius, daugiausia paplitusi 

vidurio areale. Rytų areale jos užrašyta labai nedaug va- 
riantų. Tik vidurio areale užfiksuota reta sakmė „Kodėl 
bulvės pūva“ (LTR 1610/78/). Vakarų ir vidurio areale daž- 
niau negu rytų iš bulvių gaminami tradiciniai kalendorinių 
ir darbo švenčių (pvz., kūčių, kalėdų, užgavėnių, linamy- 
nio talkų) valgiai (Mickevičius, 1938, p. 353—354; Kėdai- 
tis-Kėdavičius, 1941, p. 137; Milius, 1977, p. 144—145; 
Vyšniauskaitė, 1979, p. 63—66, ir kt.). Ypač Žemaičiuose 
per kalėdas mėgstamas iš bulvių iškeptas kugelis. Rytų 
areale panašiomis progomis labiau mėgstami iš miltų pa- 
gaminti valgiai. Įdomu, kad žaisdami žaidimą „,Perinu, 
perinu paukštelį“, žemaičių žaidėjai vienas kitą dažniau- 
siai vadina medžiais, o dzūkų — javais (žr. LT V 990— 
091). Žaidimo „Buvo buvo aniols“, daugiausia paplitusio 
rytų areale, vidurio areale užrašytame variante tiesiog 
sakoma, kad „buva velns bulvėse“ (LTR 1945/351/). 

Nors žirniai, pupos yra grūdiniai augalai, tačiau lietu- 
vių liaudies tikėjimuose, derliaus spėjimuose ir kituose 
agrotechniniuose apibendrinimuose, kaip ankštiniai, jie 
gana ryškiai skiriami nuo varpinių. Varpinius javus, kaip 
matėme, dažnokai patariama sėti „jauną mėnesį“, o ankš- 
tinius — „senagaly“ (LTR 716/46/, 1504/23, 192/, 1515/23/, 
2386/106, 107/), pilnaty (LTR 1504/25/, 2312/222, 347/), del- 
čioj (LTR 458/799/, 1300/451/, 1375/14/, 1451/5/, 1477/105/, 
1600/23/ ir kt.), ir ypač dažnai perspėjama, kad negalima 
sėti „jauną mėnesį“ (LTR 36/81/, 2242/19/, 2256/69/, 2253 
/72/, 2251/203/, 2311A31/ ir kt.). Rugiai dažniausiai sėjami 
pučiant šiaurės vėjui, kad kirminai nekrimstų, o žirniai — 
pietų, kad greičiau suvirtų (LTR 208/879/, 176!/, 440/36/, 
773/317/, 1384/23/, 1393/9/, 1394/16/, 1377/80/, 1755/85/ ir 
kt.). Antra vertus, žirniai laikomi priešingais šakniavai- 
siams, visų pirma bulvėms. Bulvių patariama nesodinti 
penktadienį ir „kryžavose dienose" (LMD III 114/26!9/: LTR 
66/1108/, 352/180/, 208/2117/, 407/435/, 723/113!/, 744/40)/, 
1305/244/, 1395/15/, 1400/46/, 1480/136/ ir kt.). O žirnius, 
priešingai, kaip tik tomis dienomis patariama sėti (LMD I 
254/125/: LTR 499/137š/, 600/105!3, 107*9/, 1371/6/, 1383 
/33/, 1388/5/ ir kt.). Kai kurie patarimai, kaip sėti žirnius, 
sutampa -su patarimais apie javų, visų pirma miežių, sėją. 

koją (LTR 323/191*!/, 1418/583/, 1340/63/, 1657/144/), kiau- 
lės mėsos (LTR 70c/590/), biržyti šiaudais, kuriais kiaulę 
svilino (LTR 1340/6*/) ir pan. Šie patarimai savo ruožtu 
rodo miežių ir kiaulės ryšį senojoje mitinėje liaudies pa- 
saulėžiūroje. 

Taigi lietuvių liaudies pasaulėžiūroje ankštiniai augalai 
tarsi užima tarpinę vietą tarp šakniavaisių ir varpinių. 

Lietuvių tautosakoje ankštiniai augalai iš viso retai 
teminimi ir tiesioginių duomenų apie jų ryšį su vienais ar 
kitais dievais nepavyko rasti. Tačiau iš atskirų detalių bei 
užuominų galima spėti, kad jie vis dėlto buvo siejami ne 
su dangiškaisiais dievais, o su chtoniškaisiais. Jau minė- 
toje pasakoje „(Veža pragaran pyragus“ neturtingasis bro- 
lis veža velniams kartais kaip tik iš žirnių (LMD I 1000 
/675/; LTR 42/5/, 1096/248/, 1803/42/) arba pupų (BLPY 
II 63; LMD I 133/64/, I 661/30/; LTR 218/1228/, 724/108/, 
1497/22/, 1508/403/ ir kt.) iškeptą kepinį, kuris (kaip ir mie- 
žinis) velniams labai patinka. Lietuvių liaudies mitologinė- 
se sakmėse žiemą žirniauti kaip tik skraido raganos (LPK 
3652). | 

Iš turimos negausios medžiagos matyti, kad ankštiniai 
augalai kiek populiaresni buvo vidurio areale. Čia labiau 
paplitusios mitologinės sakmės, kuriose raganos žiemą ant 
avilių skrenda žirniauti (vidurio areale jų užrašyta 11, o 
rytų — 7. variantai). Čia kiek daugiau užrašyta ir pasakos 
„Šlavinėti ant ledo vėtomus žirnius“ (AT 1180*) varian- 
tų. Vaikų dainų katalogo duomenimis, tik vidurio areale 
užfiksuota lopšinė „„A-a a apapa“, kurioje minimas žirnis 
ir pupa (LDK Vk 97). Čia daugiausia paplitusi ir lopšinė 
„Čiūčia liūlia pupą“ (Vk 51), nors pupos, kaip vėliau pa- 
matysime, šiek tiek populiaresnės buvo rytų areale. Di- 
desnį žirnių populiarumą vidurio areale rodo ir kai 
kurios pasakos. Pavyzdžiui, dauguma pasakos „Veža pra- 
garan pyragus“ variantų, kuriuose neturtingasis brolis vel- 
niams gabena žirninius pyragus, kaip tik užrašyta vidurio 
areale (LMD I 1000/675/; LTR 42/5/, 1803/42/). Pasakos 
„Derliaus pasidalinimas“ (AT 1030) variantuose, užrašytuo- 
se vidurio areale, dažniau negu kitų arealų variantuose vel- 

nias su žmogum kaip tik iš pusės sėja žirnius. O pasakos 
„Trys pagrobtos princesės“ (AT 301B) vidurio areale už- 
rašytuose variantuose dažniau negu kitur nepaprastos kil- 
mės herojus yra prasidėjęs iš žirnio arba tiesiog vadina- 
mas Žirnuliu (LTR 407/248/, 783/354/, 1001/90/, 1930/59/, 
3783/975/). Vidurio areale labiau paplitę ir rateliai, šo- 
kami dainuojant apie žirnius (pvz., ratelis „Žyd žirniai ir 
vikiai“— Žr. LT V 1089). Tikėjimų, derliaus spėjimų apie 
žirnius vidurio ir rytų arealuose užrašyta maždaug lygiai. 
„Ankštiniai augalai, kaip matome, buvo siejami su že- 
mės dievais, tikriausiai ėjo priešpriešos šakniavaisiai— 
varpiniai javai viduriniuoju nariu ir buvo labiau įsigalėję 
vidurio arealo žmonių pasaulėžiūroje. 
Šakniavaisiai—varpiniai yra bendriausia, bet ne vie- 
nintelė, kultūrinių augalų priešprieša. Kiekvienos minėtos 
rūšies viduje tarpusavy yra priešinami atskiri augalai. 
Paimkim kad ir varpinius augalus. Lietuvių tautosakoje ir 
etnografinėje medžiagoje žiemkenčiai javai yra aiški prieš- 
prieša vasariniams. Jau minėtoje etiologinėje sakmėje ,„Ja- 
vų grūdų pavidalo kilmė“ rugys, kaip ištvermingiausias 
grūdas, iškentęs lauke žiemos šalčius, skiriamas nuo lepių, 
nekantrių augalų — miežių ir avižų. Kadangi kviečių buvo 
ir žieminių, ir vasarinių, jie priešinami su miežiais ir avi- 
žomis, tačiau nesulyginami su rugiais. Kvietys minėtoje 
sakmėje arba skundęsis žiemodamas (LTR 267/29/), todėl 
gavęs nuo rugio su lazda ir perplyšęs, arba sprogęs besi- 
juokdamas iš miežio ir avižos (LTR 481/39/). Visoje Lietu- 
voje ruginė duona vadinama šventa, griežtai draudžiama 
ją mėtyti ant žemės. O jei atsitiktinai nukrenta mažas ga- 
balėlis, reikia jį paėmus nuvalyti ir pabučiuoti. Prieš sėją 
rugiai šventinami; tuo norima juos apsaugoti nuo ledų 
(LTR 282/11495/), raganų (LTR 782/65/), viesulo (LTR 695 
/99/), laistomi šventintu vandeniu (LTR 1438/397/). Rugiai 
lietuvių liaudies tikėjimuose ir tautosakoje siejami su švie- 
sa, saule, dangiškuoju dievu ir yra priešingi chtoniškajam 
velniui. Rugius reikią sėti šviesų vidurdienį (LTR 1381/25/), 
nuo ryto iki pietų (LTR 1380/14/), sėjėjas turįs švariai (LTR 
1436/14/), baltai (LTR 790/50/) apsivilkti. Ir per rugiapjūte 
visoje Lietuvoje buvo stengiamasi švariai, baltai apsirengti 

(Petrulis, 1934, p. 98—99). Užpalių moterys vyrus per ru- 
giapjūtę apvilkdavusios „baltais kaip saulė“ skalbiniais 
(ten pat). Rugiapjūtės dainose ypač dažnai minima saulė 
(LDK D 306, 344, 422, 426, 434, 448, 452, 471, 482, 484 ir kt.). 
Tr tekanti, ir nusileidžianti saulė vis būdavo dainomis pa- 
lydima. Šios dainos buvo dainuojamos susikaupus, atsigrę- 
žus į saulę, tarsi jai meldžiantis (SS I 728). 


saulę buvo kreipiamasi ir pradedant rugius pjauti. 

tai kaip seniau piasidėdavo rugiapjūtė Vydžiuose: „Prieš pradedant 
rugius pjauti, vyriausias tų namų žmogus, rugpjūčio pradėjėjas, supjo- 
vęs keletą pėdų ir sustatęs aiškiausioje vietoje vieną gubą, atsigręžia į 
saulę ir nusilenkia prieš ją keletą sykių lig pat žemės. Kiti visi pjovėjai, 
nejudėdami ir nei žodelio netardami, stovi ir žiūri“ (Balys, 1943, p. 100). 


Rugiapjūtės dainoje „Vai tu rugeli" (LDK D 530) tie- 
siog sakoma, kad rugelį „saulutė sėjo, mėnuo akėjo“. Pa- 
baigus rugius pjauti, šeimininkas kilnojamas aukštyn 
(Petrulis, 1934, p. 113; Lietuvių etnografijos bruožai, p. 77); 
tai irgi rodo, kad rugiai yra susiję su priešpriešos žemai— 
aukštai dešiniuoju poliumi. Etiologinėse sakmėse kartais 
tiesiog sakoma, kad rugius sėjęs pats dievas (MT IX 25). 
O velniui, priešingai, duona susijusi su kančiomis. Kaip 
matyti iš pasakos „Velnias, užkeptas duonos kepale“ (AT 
1164C), pakliuvusį į duonkubilį velnią moteris minko, kepa, 
pjausto, kol vargais negalais jam pavyksta iš duonos išsi- 
kapanoti. Tr kaip lietuvių mitologinėse sakmėse bei pasa- 
kose velnias negali iškęsti lino kančios (LPK *365A; AT 
1199A; AT 365, 365B *), taip gyvulinėje pasakaitėje ,„„Vil- 
kas ir žemdirbys“ (LPK *164; AT 1199A) jam artimas žvė- 
Iis — vilkas negali iškęsti ilgo duonos gamybos būdo ir 
nusprendžia, kaip ir iki tol, apsieiti be duonos (BLPY III 
275; LTR 686/76/; Basanavičius, 1919, p. 44). 

Nors ir ne taip akivaizdžiai kaip rugi, su dangiškaisiais 
dievais galima susieti ir kvietį. Ir kviečius stengiamasi sėti 
giedrią dieną (LTR 1419/209*/), kai šviečia saulė (LTR 
2312/268/, 2257/120/). Sėja jaunatyje; kai danguje nėra 
mėnulio (LMD III 134/6/, I 644/17/, I 910/13/; LTR 284/707*/, 
407/247?/, 607/123/, 716/11/, 747/12/, 1289/473/, 1377/52/ 
ir kt.). Prieš sėją kviečius reikią perpilti per ratų stebulę 
(LTR 407/307 **/) ir pan. Tuo tarpu miežiai, avižos siejami 

su velniu. Pavyzdžiui, pasakoje „Gabena pragaran pyra- 
gus" (AT 480C *) velniams į pragarą gabenami ne tik iš 
žirnių bei pupų iškepti pyragai, kaip jau buvo užsiminta, 
bet ir iš miežių (LMD I 300/14/; DPM 108—109; LTR 88/329/, 
262/197/, 272/47/, 687/23/, 2708/42/, 2201/30/) bei avižų 
(LTR 1295/24/, 3144/103). Velniams šie kepiniai patinka, 
ir juos atgabenęs neturtingasis brolis yra gausiai apdova- 
nojamas. O turtingasis brolis, nugabenęs velniams kvieti- 
nių pyragų, yra nubaudžiamas (žr. Vėlius, 1979, p. 87—90).. 
Iš miežių, avižų, pupų, žirnių pagaminti valgiai yra svar- 
biausi tiek lietuvių, tiek jų kaimynų kūčių valgiai (Ilponn, 
1963, p. 16; Balys, 1930, p. 126, 144; Vyšniauskaitė, 1961, 
p. 153, 154 ir kt.). O kūčios aiškiai yra susijusios su chto- 
niškaisiais dievais, Iš miežių padarytas alus buvo ritua- 
linis lietuvių šermenų gėrimas (Vyšniauskaitė, 1961, 
p. 142— 145, 153—155). 

Iš lietuvių tautosakos ir etnografijos duomenų apie 
įvairius javus matyti, kad rugiai iki pat šių dienų popu- 
liariausi yra rytų arealo tradicinėje kultūroje, kur popu- 
liaresni buvo dangiškieji dievai. Čia ilgiausiai išsilaikė 
gausūs rugiapjūtės papročiai, ypač rugiapjūtės pradėtuvės, 
jievaro pynimas (žr. Lietuvos etnografijos bruožai, p. 76, 
77—78). Čia daugiausia paplitusios rugiapjūtės dainos, ku- 
Tių užrašyta per 2550 variantų (kai tuo tarpu vidurio areale 
jų užrašyta tik apie 800, o vakarų — apie 20 variantų) (žr. 
LDK D 220—567). Rytų areale dvigubai daugiau užrašyta 
ir pasakų „(Velnias duonos kepale“, „Vilkas ir žemdirbys“ 
variantų. Čia daug užrašyta rugių derliaus spėjimų, patari- 
mų, kaip ir kada juos sėti, įvairiausių tikėjimų, burių bei 
prietarų. Lietuvių tikėjimų kartotekoje iš rytų arealo jų 
yra per 120, o iš vidurio — tik apie 40 vienetų. 

Visai kitaip pasiskirstę duomenys apie miežius. Tikėji- 
mų, spėjimų apie būsimą miežių derlių daugiau užrašyta 
vidurio areale (apie 70, o rytų — apie 50 variantų). Dai- 
nos apie alų, padarytą iš miežių, irgi labiau paplitusios 
vidurio areale. Pavyzdžiui, vaikų dainos „„Pasėjo tėvelis 
gelsvus mieželius“ (LDK Vk 293) vidurio areale užrašyta 
apie 180 variantų, o rytų — tik 115. Vestuvių dainų ,„Gė- 
riau alutį geltoną“ (LDK V 616), „Apynėli, taduja“ (LDK 

V 1795), „Alutį gėręs“ (V 1798), „Aluti geltonasis“ (V 
1799), „Apynėli žaliasis“ (V 2106), „Alaus gardaus mums 
liko“ (V 2518) apie 220 variantų užrašyta vidurio areale ir 
tik 75 — rytų. Vaišių dainų (pvz., „Kūliau šiaudus be grū- 
dų“, „Ką kalbėjo apynėlis“, ,,Augo dygo apynėlis“, „„Alutį 
gėriau, gražiai dainavau“, „Mieželis tarė, lauke būdamas“, 
„O tas miežio grūdas“, „Iš pusantro miežio grūdo“, „„Gar- 
dus alutis, balta putelė“, „Alus supuvęs, pagirnyj buvęs“ 
ir kt), kuriose dainuojama apie miežio alutį, apie 800 
variantų užrašyta vidurio areale, o apie 600 — rytų (žr. 
LDKK skyrių ,„Vaišių dainos“). O midus populiaresnis rytų 
arealo dainose. Todėl, jei šalia alaus minimas midus, daina 
labiau mėgstama rytų areale. Pavyzdžiui, vestuvių dainos 
„Gėriau alutį, saldų midutį“ (LDK V 482) rytų areale už- 
rašyta apie 160, o vidurio — apie 140 variantų, vaišių dai- 
nos „Gėriau alų ir midų“ rytų areale užrašyta 7, o vidu- 
rio — 2 variantai. Kartais net tos pačios dainos vidurio 
areale užrašytuose variantuose minimas alus, o rytų — 
„ midus (žr. dainos „Alaus gardaus mums liko“ — V 2518 — 
Ukmergės apylinkėse užrašytą variantą. — LTR 2852/383/). 

Didesnį rugių populiarumą rytų areale, o miežių — vi- 
durio galima pastebėti ir iš pasakų. Imkim kad ir jau mi- 
nėtą pasaką „Derliaus pasidalinimas“ (AT 1030), kurioje 
velnias su žmogum iš pusės sodina šakniavaisius ir sėja 
javus. Iš javų dažniausiai sėjami kviečiai ir rugiai. Tačiau 
vidurio areale užrašytuose variantuose kartais sėjami ir 
miežiai. 

Panašiai kaip varpiniai skiriami ir ankštiniai augalai, 
kurie atskiruose arealuose taip pat buvo nevienodai po- 
puliarūs. Žirniai, kaip matėme, buvo populiaresni vidurio 
areale, 0 pupos veikiausiai — rytų. Čia daugiau pasitaiko 
pasakos. ,„Veža pragaran pyragus“ variantų, kuriuose ne- 
turtingasis brolis velniams duoda pupų pyragą (LTR 218 
/1228/, 724/108/, 1497/22/, 1508/403/, 1888/56/, 1893/6/). 
Čia. žymiai populiaresnė ir pasaka „Pupa į dangų“ (AT 
804A), kurios vidurio areale užrašyta tik apie 40, o rytų — 
apie 130 variantų. 

Kad ir prabėgomis apžvelgę atskirų kultūrinių augalų 
ryšį su dievais ir jų „paplitimą lietuvių folklore bei mito- 

logijoje, matome, jog nevienodas tų augalų (kaip ir me- 
džių) populiarumas atskiruose arealuose iš dalies yra nu- 
lemtas tradicijos. Tie javai, kurie buvo labiau siejami su 
dangiškaisiais dievais (pvz., rugiai), yra populiaresni rytų 
areale, o tie, kurie buvo siejami su Žemės ir požemio die- 
vais (pvz., miežiai, avižos, žirniai, ropės, bulvės. . .)— vi- 
durio ir vakarų areale. 


5. LIETUVIŲ KALENDORINĖS ŠVENTĖS 


Lietuviai, kaip ir kitos tautos, jau nuo seno paminėdavo 
daugelį, jų manymu, reikšmingų dienų. Susidarė ištisi at- 
skirų švenčių ciklai, turį aiškų pobūdį, paskirtį, susiję su 
vienokiomis ar kitokiomis materialinio ir dvasinio gyveni- 
mo reikmėmis. Nors, įvedus krikščionybę, dauguma šių 
švenčių buvo susietos su krikščioniškomis datomis, tačiau 
jos išlaikė savo senąjį ikikrikščioniškąjį pobūdį ir yra 
vertingas šaltinis senajai baltų pasaulėžiūrai nušviesti. Čia 
paliesime tik pačias ryškiausias šventes, kurių papročiai 
geriau atspindi regioninius skirtumus, ir paliesime tik 
vienu aspektu — pagal santykį su atskirais jau minėtų 
priešpriešų poliais. Parankios tokiam tikslui yra kūčios, 
užgavėnės, joninės ir rudens šventės. Tai, ko gero, buvo 
svarbiausios senųjų baltų kalendorinės šventės (žinoma, 
kūčios — su visu naujametinių švenčių ciklu, užgavėnės — 
su pavasario, o joninės — su vasaros švenčių ciklais). 
Kūčios — tradicinio kaimo žiemos šventė, švenčia- 
ma trumpiausios dienos ir ilgiausios nakties metu (gruo- 
džio 25 d.) (Lietuvių etnografijos bruožai, 1964, p. 538). Tai 
nakties šventė, kurios iškilmės prasideda tik vėlai vakare. 
Visą kūčių dieną moterys ruošdavosi namuose — švarino 
pirkią, virė, kepė kūčių ir kalėdų valgius, vyrai ruošėsi 
šventėms lauke. Dirbdavo mažai tevalgę ar net visai alkani. 
Ir tik „sutemus“ (LMD I 588/1/), „vakare“ (Čilvinaitė, 1935, 
p. 262), „vakarą“ (Buračas, 1936 a; 1937; LMD I 1000/26/), 
„Kai pamato vakarinę žvaigždę“ (Balys, 1930, p. 124), „„už- 
tekėjus vakarinei Žvaigždei“ (Buračas, 1938 a), „vakarinei 
Žvalgždei pasirodžius“ (Buračas, 1939 a), visi sėsdavo prie 

kūčių stalo. Pavalgius iškilmingą vakarienę, prasidėdavo 
kūčių būrimai, burtai ir prietarai. Kūčių šventė simboliš- 
kai tęsdavosi visą naktį: einant miegoti, stalas būdavo pa- 
liekamas nenukraustytas, o kartais dar net papildomas 
ypatingais valgiais (Buračas, 1933 a; 1934 a; Ruzgytė, 1942, 
p. 127 ir kt.). Būdavo tikima stebuklinga kūčių vidurnak- 
čio galia — tada kalbą gyvuliai, vanduo vynu pavirstąs 
(LMD I 588/1/, I 1000/26/; Balys, 1930, p. 128—129; Bura- 
čėlis, 1936). Šių tikėjimų pagrindu buvo kuriamos sakmės 
apie žmogų, kūčių naktį besiklausantį gyvulių kalbos ir 
ragaujantį vynu pavirtusį vandenį. Tokių sakmių Lietu- 
voje yra užrašyta net kelios dešimtys variantų (žr. LPK 
"* 748; LPTKK). 

Kūčios būdavo švenčiamos uždarose patalpose. Jei 
trumpam išbėgama laukan paklausyti, kur šunys loja, su- 
skaityti tvoros statinius, apnešti „kūčių duoną“ apie pir- 
kią ir pan., tuoj pat vėl sugrįžtama vidun. Kūčios — uždara 
šventė ir socialiniu požiūriu: tą vakarą niekas niekur nei- 
davo, visi švęsdavo savo draugėje. „Kūčios yra visų pirma 
savos šeimos vaišinimasis“ (Gobis, 1942, p. 90). Todėl į jas 
būdavo kviečiami tik tokie kaimynai, „kurie savo šeimos 
neturi (našliai, našlės, viengungiai)“ (ten pat). Netikėtai. 
į kūčių šventę užklydęs pakeleivis būdavo laikomas ne- 
paprastu žmogum (raganium, dvasių apsėstu), tikima, kad 
toks svečias atnešąs laimę (Balys, 1930, p. 126). Ypatingą 
kūčių šventės uždarumą poetiškai yra aprašęs Mikalojus 
Katkus. 


„Kūčių naktis. Dangus žvaigždėtas, mėnesiena, šąla. Keliai tušti, 
niekas nei eina, nei važiuoja. Kas gali būti neparvažiavęs kūčių laiku? 
Net vagis, nakties mėgėjas, tą natį esti namiejie — ir jį apsiaučia kūčių 
ramumas. Tiktai vilkas, pervis alkana būtybė, slankioja keliais ir patvo- 
riais, drumsdamas nakties tylą“ (Katkus, 1965, p. 222). 


 Svarbiausiasis kūčių apeigų dalyvis — seniausias šeimos 
narys. „Stalan pirmiausia sėdasi šeimininkas ir šeimininkė“ 
(Balys, 1930, p. 127). Pradėdamas kūčių vakarienę, „šeimi- 
ninkas laužia ir dalija plotkus“,— rašo ir M. Katkus (1965, 
p. 216). „Šeimininkas arba šeimininkė“ pradeda kūčių va- 
karienę (Čilvinaitė, 1935, p. 262). Šeimininkas ir patį kū- 
čių stalą pirmasis pradeda ruošti, atnešęs šieno kuokštą. 

Vyriausiasis šeimos narys atlieka ir kitą daugiausia Rytų 
Lietuvoje ir Dzūkijoje paplitusią apeigą — neša apie pirkią 
„kūčių duoną“. Pradėdamas šį svarbų ritualinį veiksmą, 
vyriausiasis šeimos narys dar kartais ypatingai apsirėdo. 

„Prieš valgant vakarienę, kiekvienų namų šeimininkas apsirėdo tam 
tikrais apeiginiais rūbais, kaip koks senovės vaidila. Apsivelka ilgus, 
balius trinyčius, kuriuos. seniau kiekvienas turėdavo, susijuosia juoda 
juosta, kokios paprastai niekuomet nedėvi. Ant galvos užsideda tam tyčia 
gražiai padarytą juodą kepurę..."— rašo apie kupiškėnus B. Buračas 
(1936 a). 

„Apsirėdęs išeiginiais drabužiais“, „,„kūčių duoną“ neša 
ir dzūkų šeimos galva (Buračas, 1938 a). Tuo tarpu Rytų 
Lietuvoje „kūčių duoną“ apie pirkią neša „senelis“ (Bu- 
Tačas, 1937 a). 

Aiškiai matyti, kad kūčios yra tipiškiausia šventė, ati- 
tinkanti kairiuosius priešpriešų žiema—vasara, naktis— 
diena, uždara patalpa—laukas, senas— jaunas polius. Iš 
dalies jas būtų galima susieti net su priešpriešos žemai— 
aukštai kairiuoju poliumi. Kai kur tą naktį piemenukai ir 
vaikai miega ne lovose, bet po stalu ant kūčių šieno (Ba- 
lys, 1930, p. 125; Buračas, 1937 a ir kt.), vadinasi, žemiau 
negu įprasta. 

Kūčių šventės paskirties ir tikslo problema būtų pakan- 
kamai aiški, jei jos netemdytų ryšys su kalėdomis ir Nau- 
jaisiais metais. Į kūčių šventę neretai įsiterpia kalėdų ir 
Naujųjų metų papročiai, o į pastaruosius — kūčių. Mat kū- 
čios ir kalėdos bei Naujieji metai sudaro du vienos šven- 
tės etapus, tarsi du priešingus tos pačios šventės polius. 

Kūčių šventės uždarumas, šeimyninis pobūdis, pagarba 
seniesiems ir daugelis kitų bruožų perša mintį, jog ši šven- 
tė smarkiai susijusi su protėvių kultu ir mirusiaisiais. Mi- 
rusiesiems per kūčias rodoma ypatinga pagarba. Ančiškių 
apylinkėsė „jei kuris šeimos narys būdavo miręs, toj vie- 
toj, kur jis, būdavo, sėdi (per kūčias.— N. V.), statydavo 
alaus stiklinę“ (Balys, 1930, p. 128). Kamajų apylinkėse ti- 
kima, kad tą vakarą „visi numirėliai prisikelia ir ateina 
aplankyti savo namų“ (ten pat). ,Kūčių dieną ateina dūšios 
namų pažiūrėti ir savo giminių aplankyti“, — tikima apie 
Valkininkus (LMD I 474/173/). Daug kur, valgant kūčias, 

prisimenami mirusieji (Ruzgytė, 1942, p. 126). „Kūčias 
pavalgius, stalas nebūdavo nukraustomas, kad turėtų kuo 
pasivaišinti mirusiųjų vėlės, kurios, tikėta, tą naktį grįž- 
tančios savo namų aplankyti“, — rašoma „Lietuvių etno- 
grafijos bruožuose“ (p. 538). Nenukraustytas kūčių stalas 
paliekamas mirusiesiems Vidurio ir Rytų Aukštaitijoje, 
Dzūkijoje ir kitose Lietuvos vietose (Balys, 1930, p. 128; 
Buračas, 1938 a; 1938 b ir kt.). Per kūčias „(už mirusius 
paskiriama nors pagramdėlis ragaišio pavargėliams, prie 
bažnyčios durų bebūnantiems šaltą kalėdų naktį" (Buračas, 
1933 b). Matyt, neatsitiktinai tiek daug kūčių prietarų ir 
tikėjimų yra susiję su mirtimi. Jei, valgant kūčias, „„šešė- 
lis panašus į karstą, žmogus mirs“ (Balys, 1930, p. 130). 
„Kieno šešėlis „be kaklo“, tas nesulauksiąs kitų kūčių — 
mirsiąs“ (ten pat). „Kūčių vakarą lipa ant aukšto ir žiūri 
į stalą, prie kurio valgė kūčias. Jei pasirodys karstas — 
mirsi“ (ten pat, p. 131) ir t. t. Ar tik ne su mirusiųjų kultu 
sietina ir per kūčias rodoma ypatinga meilė vaismedžiams 
ir gyvuliams. „„Sodininkas kūčių vakarą eina į sodą ir kiek- 
vieną obelį apkabina“ (ten pat, p. 132). Tą naktį obelys, 
kriaušės ir kiti vaismedžiai apraišiojami šiaudais (ten pat, 
p. 144). Gyvuliams duoda ne tik šieno nuo kūčių stalo, bet 
ir pačios „kūčios“ (ten pat, p. 125, 128); gyvuliai tą naktį, 
ypač kalėdų rytą, geriau pašeriami, su jais švelniai elgia- 
masi, tikima, kad jie, kaip ir žmonės, tą naktį kalbasi, nu- 
mato ateitį (ten pat, p. 144) ir pan. Mat senieji indoeuro- 
piečiai (indai, hetitai, graikai. ..), jų tarpe ir baltai, miru- 
siuosius yra įsivaizdavę gyvuliais, vaismedžiais (Vėlius, 
1979, p. 97; Vėlius, 1981, p. 145—147). 

Kadangi kūčiose toks ryškus mirusiųjų kultas, tai ga- 
lima manyti, kad didelis dėmesys jose buvo skiriamas die- 
vams — mirusiųjų globėjams. O ką liudija patys papročiai? 

Atpažinti kūčiose garbinto dievo asmenybę.padeda dar 
aiškią ritualinę paskirtį išlaikiusios apeigos — , „kūčių duo- 
nos“ nešimas apie pirkią, „„blukio“ vilkimas ir kiti tauto- 
sakos bei etnografijos duomenys. 

Žmogus, nešantis apie pirkią „kūčių duoną“, kartais 
tarsi identifikuojamas su dievu. Tai rodo kad ir šis apra- 
šymas: 

« 


„Prieš pat vakarienę šeimininkas, apsirėdęs išeiginiais drabužiais, 
pradeda tokias apeigas. Pasiima kepalą duonos ir apeina tris kartus 
aplink savo gyvenamąją trobą, kartu apnešdamas ir kūčių duoną. Visi 
kiti namiškiai lieka troboje belaukią šeimininko. Apėjęs tretį kartą 
šeimininkas prieina prie durų ir beldžiasi. 

— Kas ce aina? — klausia šeimininkė viduje trobos. 

— Ce prašos ponas dzievulis su kūciali į jūsų grįtelį — atsako už 
durų būdamas tėvas. 

— Prašom, prašom, ponų dzievulį su savo kūciali į mūsų grįtelį! — 
maloniai kviečia šeimininką vidun. 

Po šio pakvietimo atidaro pirkelės duris ir įleidžia duonos nešėją 
vidun. Šis įėjęs duoną padeda ant paruošto kūčių stalo ir patsai sėda 
užustalės garbingiausioj vietoj. Čia šeimininkas taria palaimos žodį nuo 
pono dzievulio visai savo šeimai ir visiems namams linkėdamas viso 
gero...“ (Buračas, 1938 a). 

Apie Kupiškį, paklausus, kas eina apie pirkią, atsakoma: „Ponas 
dievas“ (Buračas, 1956 a). 


Tą apie pirkią einantį dievą vaizduoja seniausias šeimos 
narys (tėvas arba senelis). Vadinasi, tai dievas senelis. 
O kaip jau buvo kitoje vietoje parodyta, mūsų pasakų ir 
sakmių dievas senelis labiau sietinas ne su krikščionių dan- 
gaus dievu, o su žemiškuoju senųjų lietuvių velniu (Vėlius, 
1979, p. 97—98). 

Velnią arba jam artimą chtoninę būtybę simbolizuoja 
ir 5. Daukanto aprašytasis, o B. Buračo net kelis kartus 
pakartotas „„blukas“ (kaladė), kurį vyrai (neaišku, per kū- 
čias ar kalėdas) „vilko <...> per kiemus <...> tabalus 
mušdami <...>. Paskui tą bluką sudegino“ (Daukantas, 
1976, p. 548). 

Kūčių dievo ryšys su velniu visai suprantamas turint 
galvoje, kad velnias buvo svarbiausias senovės lietuvių 
mirusiųjų globėjas. 

Kad velniui per kūčias buvo skiriama nemaža dėmesio, 
rodo ir kiti faktai. Buvo tikima, kad „jei kūčių pavalgęs 


aišeisi priemenėn, tai ant-grįčios gali pamatyti giltinę“ (Ba- 


lys, 1930, p. 131). Vadinasi, tuo metu gyvenamosiose patal- 
pose vieši ne kokios nors dangiškosios dievybės, o velniui 
artima chtoninė būtybė, ypač daug reikalų turinti su miru- 
siaisiais. Kūčių šventė tiesiogiai veikia gyvates. „Jei nori, 
kad miške gyvatė neįkirstų, tai atsimink, kokioj dienoj 
buvo kūčios“ (ten pat, p. 136). Arba: „Kūčiojant žmonės 
stengiasi minėti gyvatę. Mat tada per visus metus jos ne- 
sutiksią“ (Tauta ir žodis, 1928, p. 642). O gyvatė, kaip žino- 

me, yra sietina su velniu, giltine ir kitomis chtoniškosiomis 
mitinėmis būtybėmis, yra tarsi jų archaiškiausias proto- 
tipas. 

Velnias ne kartą minimas svarbiausių ritualinių kūčių 
apeigų kontekste. 


Vienoje humorisiinėje sakmėje pasakojama, kaip vienas ūkininkas 
kūčių vaka:ą tiis kartus apie pirkią nešdaves duonos kepalą. Tuo metu 
šeimininkė, maišydama kisielių, klausdavusi: „Kas čia eina?“ O jis atsa- 
kydavęs: „„Ponas dievas“. „O ką jis neša?“— vėl klausdavusi šeiminin- 
kė. „Šventą kūčią.“ Kartą juokdarys bernas už lango iškasęs duobę, 
pripylęs vandens ir šiek tiek pridengęs, kad nesimatytų. Šeimininkei 
paklausus: „Ką čia neša?“, šeimininkas įkritęs į tą duobę ir nusikeikęs: 
„Velnią su ragais!“ Tada kisielius prisvilęs, puodas apvirtęs ir viskas 
pasibaigę (LTR 3974/164/). Velnias šioje sakmėje vietoj dievo pami- 
nėtas neatsitiktinai, jis yra sąlygotas senesnės tradicijos. Juk kisielius 
verdamas iš velnio augalo — miežių (Benzoc, 1982). Ir kiti per kūčias 
valgomi valgiai daugiausia yra gaminti iš velnio augalų — kanapių, 
aguonų, žirnių, pupų, grybų ir kt. Ne su dangaus, o su žemės, visų 
pirma vandens, dievybėmis sietinos ir žuvys, be kurių paprastai nesė- 
dama prie kūčių stalo. O teiginį, kad, velnią paminėjus, viskas susiga- 
dino, reikia laikyti krikščioniškosios pasaulėžiūros įtaka. 

Kitoje sakmėje tiesiog sakoma, kad vieno ūkininko namuose gyve- 
nęs velnias. Per visas šventes jis laikydavęsis kerčioje, kur susitinka 
du suolai. Per kūčias šeimininkas jam visada nuliedavęs tris šaukštus 
kisieliaus. O kai nauja marti kartą per kūčias jam kisieliaus nebenulie- 
jusi, tai velnias sustaugęs ir išbėgęs, nuversdamas namų kampą (LTR 
3974/163/). Ir archaiškame tikėjime sakoma: „Jei nori kūčių vakarą 
pamatyti velnią, turi tris kartus apibėgti apie gryčią — ir prie durų jį 
rasi" (Balys, 1930, p. 135). Neatsitiktinai sakmėse „Velnias dvėsenoje“ 
(LPK 3307) velnias persėkioja žmogų, išniekinusį kūčių šventumą ir iš- 
ėjusį tą vakarą medžioti (Tauta ir žodis, 1928, p. 637; LTR 260/314/, 
272/479/). 


Užgavėnių apeigos nuo kūčių skiriasi tiek 
veiksmo vieta, laiku, svarbiausiais veikėjais, tiek pačiu 
adresatu (kam tos apeigos skiriamos) ir tikslu (ko jomis 
siekiama). 

Užgavėnės yra pereinamojo laikotarpio šventės. ,„Už- 
gavėnės, lietuvių liaudies supratimu, tai atsisveikinimo su 
žiema, jos išlydėjimo šventė“ (Lietuvių etnografijos bruo- 
žai, 1964, p. 539). Tai „žiemos išlydėjimo ir pavasario su- 
tikimo šventė“ (Dundulienė, 1979 c, p. 40). Krikščionybės 
laikais šis perėjimas iš vieno metų sezono į kitą buvo nau- 
jai įprasmintas kaip perėjimas iš riebaus, linksmo mėsiedo 
į ilgą, liūdną gavėnios pasninką. Tai „,„paskutinė mėsėdžio 
diena" (Buračas, 1933 c; Kėdaitis-Kėdavičius, 1941, p. 136; 

Glemžaitė, 1958, p. 213). Per užgavėnes „reikia užgavėti 
ne tik nuo mėsos ir nuo pieno, bet ir nuo dainavimų, šo- 
kimų, griežimo, kortų, žaislų ir t. t.“ (Katkus, 1965, p. 234). 
Daugelis tyrinėtojų užgavėnes laiko pereinamojo laikotar- 
pio (iš žiemos į pavasarį) švente ir skiria jas jau prie pa- 
vasario švenčių ciklo (KanenAapH»Ie O6bIuau, 1977). Taigi, 
užgavėnės, kaip pereinamojo laikotarpio — pavasario — 
šventė, skiriasi nuo kūčių ir kalėdų, kaip pastovaus lai- 
kotarpio — žiemos — švenčių. 

Užgavėnės prasideda anksti rytą ir baigiasi vėlai naktį, 
jos vyksta „visą dieną“ (Buračas, 1933 c; 1933 d; Trinka, 
1935, p. 210; Čilvinaitė, 1935, p. 263; Kėdaitis-Kėdavičius, 
1941, p. 136 ir kt.), joms ruošiamasi „nuo pat ankstyvo ry- 
to" (Buračas, 1934 b), „nuo pat ankstaus ryto“ (Trinka, 
1935, p. 210) ir pan. Ir pats užgavėnių karnavalas kartais 

„Užgavėnių rytą kaimo gatvėje, paulyčiais, kaip žmonės sako, pasi- 
girsta kažkokio švilpuko garsas, kuris kažką kviečia <...>, — rašoma 
apie šios šventės pradžią Laukuvos apylinkėse— Bematant atsiranda 
daugiau barzdočių, persijuosusių pančiais, su botagais rankose — tai 
„Užgavėnių sveteliai“, kurie aplankys apylinkę, pakibins mergas — pirks 
„bergždinikes“, nugers apyninio alaus“ (Kėdaitis-Kėdavičius, 1941, p. 137). 

Arba: 

„Apie priešpiečius pasirodo kaimo gatvėje triukšminga Morės va- 
žiuotojų eisena“ (Buračas, 1939 b). 

Vis dėlto dažniau pačios persirengėlių vaikštynės pra- 
sidedančios popiečiu arba pavakary (Dovydaitis P., 1935, 
p. 209; Trinka, 1935, p. 210; LTR 1141/24/ ir kt.). Pavakare 
važinėjamasi Dzūkijoje, apie Kupiškį, Panevėžio apylin- 
kėse (Buračas, 1936 b; Dovydaitis, 1966, p. 128, 131, 133; 
LMD I 474/355/ ir kt.). Pavakare pravažinėjami pirmame- 
čiai arkliai Gruzdžių apylinkėse (LMD I 1060/820/), einama 
persirengėliais Papilėje, Akmenėje (LTR 1141/24/) ir kitose 
vietose. Sutemus senieji eina atsiimti Morės palydos pa- 
vogtų daiktų (Buračas, 1937 b), jaunimas renkasi į vaka- 
rones (Čilvinaitė, 1935, p. 263; Glemžaitė, 1958, p. 214; 
Katkus, 1965, p. 235; LTR 1141/24/ ir kt.), kuriose links- 
minamasi iki dvyliktos nakties, o kartais net iki pačios 
aušros. 

Užgavėnės vyksta ne tik uždaroje patalpoje kaip kū- 
čios, bet ir lauke. Po laukus pasisukinėja persirengėliai. Iš 
kiemo į kiemą savo Morę vežioja kretingiškiai (Buračas, 
1939 b), „per visą kaimą iš kiemo kieman“ važinėja savo 
„Gavaną“ kupiškėnai (Buračas, 1936 b), per kaimą veža- 
mos „užgavėnių bitės“ (Buračas, 1933 d.; 1940 a; Dovydai- 
+is, 1966, p. 132 ir kt.). Žemaičių Kotrė vežiojama net „iš 
vieno kaimo į kitą <...> neužsukant pas atskirus vals- 
tiečius“ (Kėdaitis-Kėdavičius, 1941, p. 138). Gan toli lankyti 
savo giminių ir pažįstamų tą dieną važinėja kapsukiečiai, 
po 4—5 kilometrus iš savo kaimo nuvažiuoja besivaži- 
nėdamos dzūkų merginos (Dovydaitis, 1966, p. 131, 133). 
Savaime aišku, tik lauke pravažinėjami pirmamečiai ku- 
meliai (LMD I 1060/153/), skandinamos arba deginamos 
Morės ir Kotrės. 

Tačiau, keliaudami per kaimą, užgavėnių persirengėliai 
lanko visus gyventojus (vadinasi, suka į uždaras patalpas), 
0 vakare uždarose patalpose būna jaunimo pasilinksmini- 
mas, vakaronė. Uždaroje patalpoje (klojime) kariamas ir 
kupiškėnų ,„Gavanas“ (Buračas, 1936 b). 

Užgavėnių aprašuose kartais sakoma, kad per užgavė- 
nes kaukėmis apsitaiso vaikai, paaugliai, jaunimas. ,„Morę 
veža vaikai ir bandininkai. Jie pasirėdo <...> kareiviais, 
meškomis ir šiaip įvairiausiomis baisybėmis“,— rašė Balys 
Buračas apie kretingiškius (1937 b). „Jaunieji jau nuo pat 
ankstaus ryto slaptomis ruošiasi nepaprastoms iškil- 
mėms“,— rašė V. Trinka apie Padubysio apylinkių persi- 
rengėlius (1935, p. 210). „„Pusberniai, pusmergės, pasirėdę 
čigonais, arba parėdytu vaiku nešini kūmai, įvairias kau- 
kes užsidėję, laksto po kaimą ir šaukia: „Vandens!“ „,„Van- 
dens!"— tvirtino ir M. Čilvinaitė apie pakruojiečius (1935, 
p. 203). 

Tačiau stiprus erotinis pradas tiek persirengėlių išorė- 
je, tiek veiksmuose bei vaidinimuose nerodo, kad iš seno 
tai būtų buvusi vaikų ar paauglių funkcija. Matyt, tik 
-gęstant tradicijai, kai kur jie tapo svarbiausiais užgavėnių 
apeigų atlikėjais, o seniau svarbiausią vaidmenį jose vai- 
dino suaugę vyrai, gal ir subrendęs jaunimas. „Seniau, 
prieš 5 metus dar ėjo žydais ir seni, ir suaugę vyrai <...>. 

Dabar viskas pražuvo, tiktai vieni vaikai iki 16 metų am- 
žiaus dar eina, o didesnių ir suaugusių niekur nematyti“, — 
teigė 1937 m. J. Kaulavičius iš Tryškių valsčiaus (LTR 
1165/40/). „Vyrai <...> su baisiomis lėčynomis, šiaudi-- 
niais botagais užsivertę, eina pirkdami bergždinikes 
<...>. Moteriškos, apsirėdžiusios skarmalais, terbomis 
apsikabinėjusios, eina ubagais“ — rašė Žemaitė (LMD I 
588/21/). Ir seni, ir jauni užgavėnių persirengėliais ėję Pa- 
pilės, Akmenės, Laukuvos ir kitų apylinkių gyventojai (Kė- 
daitis-Kėdavičius, 1941; LTR 1141/24/ ir kt.). 

Kaip matome, užgavėnės pagal veiksmo vietą, laiką, 
svarbiausiuosius veikėjus priešpriešose žiema—vasara, 
naktis—diena, uždara patalpa—laukas, senas— jaunas už- 
ima tarpinę padėtį, vadinamąjį aukso vidurį. 

O su kokiomis dievybėmis užgavėnės seniau buvo sie- 
jamosė 

Beveik visuose lietuvių užgavėnių aprašuose užsimena-- 
ma apie šias šventes lydintį juoką, pastangas juokinti visus 
šventės dalyvius ir patiems juoktis. „Užgavėnės — įvairių. 
išdaigų ir juokų diena“, — teigia kupiškietė E. Dulaitienė- 
Glemžaitė (1958, p. 214). „Per Užgavėnes (užugavas) esti 
daug juokingų papročių“,— sako aukštaitiškų vaišių apra- 
šinėtojas J. Gobis (1942, p. 91). , Užgavėnės — linksmybės 
diena“, — rašo Padubysio (Šiaulių apskr.) etnografinės me- 
džiagos rinkėjas V. Trinka (1935, p. 210). „Užgavėnės — 
linksmo triukšmo ir juoko diena“,— teigia ir B. Buračas, 
rašydamas apie Betygalos Žemaičių užgavėnes (1940 a). 
Šiaulių užgavėnių persirengėliai eina „jaunų mergelių įvai- 
riais juokais linksminti“ (Buračas, 1934 b), žemaičių jauni- 
mas „žaidžia ir visokiomis išdaigomis linksminasi“ (Bura-- 
čas, 1933 d), „prasimano įvairiausių linksmybių“ (Buračas, 
1939 b) ir t. t., ir t. t. Ir tie juokai nėra nekalti, o vis susiję 
su erotika. Tai žymu jau Morės, Kotrės ir pačių persiren- 
gėlių išorėje. Kotrei padaromos ypač didelės krūtys. Že-- 
maičių etnografinės medžiagos rinkėjas K. Kėdaitis-Kėda- 
vičius nurodo, kad „tai pažymėjimas moteries pasileidimo“ 
(1941, p. 138). Ožiui tarp kojų iš kojinės padaroma didelė: 
„tabokinė“, pilna pelenų. Įėję į namus, kur yra neištekė- 
jusių senų merginų —,,„bergždinikių“, persirengėliai tvoja 

ožiui botagu per tą „tabokinę“, kad pelenai dulkėtų (ten 
pat). Kitur ožį „melžia“ (Trinka, 1935, p. 211). Moterys per 
užgavėnes rengiasi vyrų drabužiais, 0 vyrai — moterų 
(LTR 1141/24/). Pasirėdoma „vestuvininkais“, čigonėmis su 
vaikais ir kt. (Buračas, 1933 c; Dundulienė, 1979 c, p. 53; 
Jokimaitienė, Vėlius, 1971, p. 36; LTR 1165/40/ ir kt.). 
Populiariausias žemaičių persirengėlių užsiėmimas — 
„„bergždinikių“ pirkimas (Trinka, 1935, p. 210, Kėdaitis- 
Kėdavičius, 1941, p. 137—138; LMD I 588/2/; LTR 1165/40/, 
1293/94/ ir kt.). Merginos, nutvėrusios pavienius persiren- 
„gėlius, stengiasi juos išrengti — pažiūrėti, kas čia per 
mandruoliai; vieni kitus nurengdavo ir susitikę svetimi 
persirengėlių pulkai (LMD I 588/2/; LTR 1293/94/ ir kt.). 

Ryškus erotinis pradas tiek persirengėlių kostiumuose, 
tiek jų veiksmuose ir dialoguose, lydimas nesiliaujančio 
juoko, turėjo aiškią maginę paskirtį — sustiprinti vaisin- 
gumą, derlingumą, išbudinti žemės ir visų gyvų padarų ve- 
getacines jėgas. Su vegetacinėmis žemės jėgomis ir dievy- 
bėmis jau nuo anglų antropologo Dž. Freizerio laikų sie- 
jama ir pati užgavėnių iškamša (Ilponn, 1963, p. 92—104), 
panašiai kaip ir lietuvių, nešiojama arba vežiojama, o pas- 
kui sunaikinama (deginama, skandinama) daugelyje Euro- 
pos tautų (KanennapHBIe o6kIwau, 1977, p. 16, 144, 167, 
180, 226, 239 ir kt.). O P. Dundulienė tiesiog teigia, kad lie- 
tuvių užgavėnių Boba, Motinėlė, Gorė, Kotrė ir kt. buvo 
įasmeninta javų dvasia ar derliaus dievybė. Žiemos ir pa- 
vasario slenkstyje jų vežiojimas ant rogių pavažos ir rato 
greičiausiai simbolizavo antropomortinio pavidalo javų 
dvasios išvežimą į laukus, kad jį globotų ir sergėtų javus 
(1979 c, p. 52). Nors šis teiginys pernelyg kategoriškas, vis 
dėlto reikia sutikti, kad užgavėnių pamėklė sietina su že- 
miškųjų jėgų arba dievybių sfera. 

Su žemės dievybėmis sietina ir daugelis užgavėnių kau- 
kių. Velnias, giltinė, ožys, didgalvis nykštukas, pagaliau ir 
patys populiariausi kumpnosiai, kuproti, pilvoti, šleivi, 
kreivi „bergždinikių“ pirkėjai — aiškiai chtoninės būtybės, 
primenančios kaukus. Matyt, neatsitiktinai užgavėnių per- 
sirengėliai Bulgarijoje yra vadinami kukeriais. Bulgarų 

KyK, KyKUp, KyKep yra giminiški lietuvių žodžiui kaukas 
(žr. TonoposB, 1961, p. 18). 

Kad daugeliu užgavėnėse atliekamų veiksmų siekiama: 
tiesiogiai paveikti žemę arba jos dievybes, rodo gausybė: 
etnografinės medžiagos pateikėjų ir užrašinėtojų pastabų. 
Jose užgavėnių važinėjimasis, laistymasis vandeniu, vaikš-- 
čiojimas, supimasis, netgi drabužių velėjimas siejamas su 
būsimu linų ir javų derliumi, arklių pravažinėjimas — su. 
sėkme ir pan. (TD III 37; LMD I 194/4/, I 407/247 33/, I 474. 
/456/, I 479/3 '9;, I 486/25 3/, 1 507/31 7/, I 630/11/, 796/48 29/; 
LTR 339/99 a/, 416/32/, 444/376/, 600/180 *7/, 607/160/, 904. 
/85/, 1416/6!8, 482/, 1418/514/, 1165/40/, 1480/666/, 1488/92/, 
1508/297/ ir daugelis kitų). Todėl, nenuneigiant galimo kai 
kurių užgavėnėse atliekamų veiksmų ir kaukių ryšio su. 
kitomis dievybėmis, vis dėlto reikia sutikti, kad dauguma: 
jų yra sietina su žemės dievais ir svarbiausias jų tikslas — 
pagerinti būsimą derlingumą bei vaisingumą. 

Dar labiau negu užgavėnės kūčioms priešingos joni-- 
nės — „svarbiausia lietuvių liaudies vasaros šventė“ (Lie-- 
tuvių etnografijos bruožai, 1964, p. 548), švenčiama ilgiau- 
sią dieną ir trumpiausią naktį (birželio 24 d.). Joninės — 
šviesos šventė, nors kai kurios šios šventės apeigos ir bū-- 
davo atliekamos naktį. Anot M. Katkaus, jos ir švenčiamos. 
tada, kai „ilgos ir šviesios dienos, trumpos, netemstančios. 
naktys“ (1965, p. 28). O svarbiausias jų atributas, minimas. 
tiek senuosiuose šaltiniuose, tiek naujausiuose aprašy-- 
muose, yra ugnis — laužai, ant karčių iškeltos degančios. 
dervos statinaitės, ratų stebulės, beržų tošys ir kt. (Jucevi-- 
čius, 1959, p. 233—236; Daukantas, 1976, p. 543; Glemžai-- 
tė, 1958, p. 228; Buračas, 1933 e; Buračas, 1937 c; Buračas, 
1937 d; Vilmantienė, 1941, p. 117—118; Gobis, 1942, p. 92;. 
Lietuvių etnografijos bruožai, 1964, p. 548; Vyšniauskaitė,. 
1969, p. 209; Indronis, 1969; Dundulienė, 1979 c, p. 113— 
116 ir kt.). Kiek rečiau ugnys minimos tik kalbant apie: 
vakarinių lietuvių, žemaičių ir suvalkiečių jonines. 

Trūkstant detalesnių aprašų, sunku tiksliai nustatyti. 
kokiu paros metu įvairiose Lietuvos vietose atskiros joni- 
nių apeigos būdavo atliekamos. Tačiau iš turimos medžia- 
gos aiškėja, kad pradedama švęsti birželio 23-ąją ir bai- 

giama birželio 24-ąją dieną. „Joninių išvakarėse, dar saulei 
nenusileidus, merginos eidavo į pievas kupoliauti žoly- 
nų“, — sako A. Vyšniauskaitė „Lietuvių etnografijos bruo- 
žuose“ (1964, p. 548). „Joninių išvakarėse kaimų mergaitės, 
apsirengusios dailiais, margais savo rūbais, išeidavo į pie- 
vas skinti devyneriopų gėlių“, — teigia ir O. Vilmantienė, 
rašydama apie prūsų lietuvių joninių papročius (1941, 
p. 118). O B. Buračas rašo, jog mergaitės gėles renka pa- 
čiame vidudienyje, kai „ugninga vidurvasario saulutė už- 
sirita aukščiausion dangaus skliauto pakopon“ (1940 b). 
Vieni joninių burtai ir prietarai buvo atlikinėjami išvaka- 
Tėse, o kiti — pačios šventės rytą. Joninių išvakarėse, no- 
rTint apsisaugoti nuo raganų, laumių ir kitų „negerų“ 
būtybių, į tvartus anksti buvo suvaromi gyvuliai (Vilman- 
tienė, 1941, p. 119), derva arba kreida ant tvarto durų 
užbrėžiami kryžiai, raktų skylutės užkemšamos ką tik su- 
rTinktomis devyneriopomis žolėmis, ties tvarto durimis pa- 
kabinami šermukšnio ir kiečių pluoštai, jais perbraukia- 
mos karvės, tvarte netoli durų padedamos klumpės ir 
veidrodis, ant karties prie namų iškeliamos „„kupolės“, su- 
maišytos su dilgėlėmis, tvartuose prikaišoma kregždažolių 
(Chelidonium majus), virš durų pakabinama užmušta 
šarka, kryžmai prikalami keli gabaliukai „„graudulinės žva- 
kės“... (Lietuvninkai, 1970, p. 386; Jucevičius, 1959, 
p. 459; Vilmantienė, 1941, p. 119; Balys, 1937, p. 38 ir kt.). 
Joninių rytą daromi burtai, norint atimti karvių pieną, 
išvaryti iš namų žiurkes (Tauta ir žodis, 1928, p. 642; Bu- 
račas, 1933 f; Glemžaitė, 1958, p. 227—228 ir kt.). Tikima, 
kad joninių rytą saulė puošiasi įvairiausiom spalvom, šoka, 
būna apsupta spalvotų vainikų, kurie apie saulę sukasi, 
bėga (Tauta ir žodis, 1928, p. 642; Glemžaitė, 1958, p. 229), 
kad joninių rytą, saulei tekant, skruzdėlės iškelia ,„kody- 
lą“ (Tauta ir žodis, 1928, p. 643) ir t. t., ir t. t. 
Prasidėjusios išvakarių dieną, joninių apeigos nenu- 
trūkdavo beveik visą naktį. Naktį būdavo kūrenami laužai, 
deginamos ratų stebulės, šokama ir dainuojama, einama 
imčių, ieškoma paparčio žiedo, deginami arba plukdomi 
vainikai, spėjama vedybinė laimė ir pan. Dauguma etno- 
grafinės medžiagos rinkėjų teigia, kad jaunimas tą naktį 

„iki pat aušros nemiega“ (Glemžaitė, 1958, p. 228; Bura- 
čas, 1939 c), kad priešaušry iš laužų į namų židinius ne- 
šama ugnelė (Vilmantienė, 1941, p. 118). Stengimasis jo- 
ninių naktį iš viso nemiegoti atsispindi archaiškame tikėji- 
me, jog tas, kas joninių naktį ir išvakarėse visiškai ne- 
miega, įgyja gydomąją galią (Glemžaitė, 1958, p. 227). 

Joninių apeigų trukmė nuo vienos dienos iki kitos, 
stengimasis visą naktį nemiegoti, laužų deginimas, norint 
apšviesti visą apylinkę, ypatingas dėmesys tekančiai sau- 
lei ir kiti panašūs požymiai liudija joninių šventę esant 
šviesos ir dienos, o ne tamsos ir nakties švente. 

Pagal šventimo vietą joninės — tipiškiausia lauko šven- 
tė. Laukuose ir pievose kupoliaujama, miškuose ieškoma 
paparčio žiedo, ant kalnų deginami laužai, apie kuriuos 
šokama, dainuojama ir žaidžiama. Ypač didelis dėmesys. 
per jonines skiriamas kalnams. Daugiausia ant kalnų buvo 
kuriami laužai; ant kalnų jaunimas žaisdavo ir linksmin- 
davosi, degindavo vainikus, šiaudinės lėles, eidavo imtynių. 
ir t. t. (Vilmantienė, 1941, p. 117; Buračas, 1933 c; 1937 d; 
1940 b; Lietuvių etnografijos bruožai, 1964, p. 548; Vyš- 
niauskaitė, 1969, p. 209 ir kt.). Buvo tikima, kad tą naktį 
ant kalnų į savo susirinkimus skrendančios raganos, kad 
ir jos ten šokančios, dainuojančios, bendraujančios su 
velniais ir su savo viršininkais (Vėlius, 1977, p. 231—232). 
Įdomu, kad ir Tarybų Lietuvoje, ėmus atgyti joninių tra- 
dicijai, jos kaip tik būdavo švenčiamos ant kalnų ir pilia- 
kalnių (Indronis, 1969). Jonines su aukštumu sieja ne tik 
jų šventimo vieta. Per jonines aukštyn būdavo iškeliamos. 
kartys su viršūnėje pritvirtintomis degančiomis ratų ste- 
bulėmis, dervos statinaitėmis (Lietuvių etnografijos bruo- 
žai, 1964, p. 548; Vilmantienė, 1941, p. 118; Glemžaitė, 
1958, p. 228), per galvą aukštyn į gluosnį ar beržą merginos 
mesdavo vainikus, norėdamos išburti, ar ištekės tais me- 
tais, moterys ant stogo mesdavo devyneriopų žolių pluoš- 
telį, kad apsaugotų namus nuo ligų ir kitokių nelaimių 


(Vilmantienė, 1941, p. 119—120; Balys, 1937, p. 38) ir pan. 
Viskas, kaip matome, nukreipta aukštyn, į dangų, o ne 
žemyn. 

Nors joninių šventėse dalyvaudavo įvairaus amžiaus 
žmonės (pagyvenusios moterys rinkdavo vaistažoles, bur- 
davo prieš raganas, vyrai rūpindavosi tvartų apsauga 
ir pan.), tačiau visų pirma jos — jaunimo šventė. „Joninių 
išvakarės — jaunimo šventė“, — rašo E. Dulaitienė-Glem- 
"žaitė (p. 228). „Joninės — jaunimo šventė“ — teigia ir 
B. Buračas (1938 c). Kad joninių išvakarėse jaunimas eina 
kupoliauti, kuria laužus, šoka ir linksminasi prie jų, ieško 
paparčio žiedo, buria šeimyninę laimę ir pan., mini dau- 
gelis joninių švenčių aprašinėtojų. Joninės — ne tik jau- 
nimo švenčiama, bet ir jaunystę teikianti šventė. „Prieš šią 
šventę ėjęs svietas į šventas upes ir ežerus praustis bei 
mazgotis, idant jaunais taptų..." — rašo S. Daukantas 
(1976, p. 542). Biržų apskrity seniau joninių naktį mergai- 
tės eidavusios maudytis, praustis, nes tikėjusios, kad van- 
duo tada „turįs nepaprastos galios Žmogaus jaunystei ir 
skaistumui“ (Buračas, 1933 e). 

Taigi, joninės, priešingai kūčioms, kad ir su nežymiais 
nukrypimais, atitinka dešiniuosius priešpriešų žemai— 
aukštai, žiema—vasara, naktis—diena, uždara patalpa— 
laukas, senas— jaunas polius. 

Nesiimant spręsti sudėtingos joninių kilmės problemos, 
dėl kurios jau yra pasakyta nemaūža įdomių minčių 
(Hanos, TonopoB, 1974, p. 217—243; Benerkaa, 1978, 
p. 79—139; KaneHAapHkIe 060bivan, 1978, p. 9—10, 25, 70— 
72, 282—286 ir kt.), čia norisi paliesti tik vieną klausimą: 
su kokiais gamtos reiškiniais ir kuriomis dievybėmis joni- 
nių apeigos buvo susietos. 

Daugumoje etnografinių aprašų joninės vadinamos 
„saulės grįžimo“ (Buračas, 1933 f), „saulėgrąžos“ (Buračė- 
lis, 1937 a), „saulės grįžtmečio“ (Vilmantienė, 1941, p. 117; 
Lietuvių etnografijos bruožai, 1964, p. 548) švente. Joni- 
nės su saule siejamos neatsitiktinai. Saulė minima joninių 
dainose (LDK KI 642, 661), saulę simbolizuoja joninių naktį 
ant karties iškelta deganti stebulė, nuo kalnų ritinami de- 
gantys lankai, tikima, kad joninių rytą saulė puošiasi 
įvairiausiomis spalvomis, šoka ir t. t. Kad daugelis joninių 
apeigų skirtos saulei pagerbti, jau yra pastebėję O. Vil- 
mantienė (1941, p. 117), Ambr. Jonynas (Lietuvių tautosa- 

kos apybraiža, 1963, p. 156), P. Dundulienė (1979 c, p. 113) 
ir kiti, rašiusieji apie šią šventę. 

„Kaip prūsų, taip ir lietuvių giminėse laužai ant kalnų ir kalvų 
viršūnėse vasarinio grįžtmečio proga buvo uždegami nuo žemės vėl atsi- 
tolinti pradedančiai saulei pagerbti. ..“,— rašo O. Vilmantienė. „Joninių 
apeigose ir papročiuose ypač išryškėja saulės, kaip gyvybės šaltinio, 
zeikšmė,— teigia Ambr. Jonynas.— Siekiant kuo ilgiau išlaikyti saulę, 
būdavo stengiamasi padėti jai šviesti: joninių naktį pačiose aukščiau- 
siose apylinkės vietose būdavo kūrenami laužai, beržinės tošys ant 
karčių. Būdinga, kad laužai turėdavo degti visą naktį — ligi saulės pate- 
kėjimo.“ 

Atrodo, kad joninių ryšys su saule didesnių abejonių 
niekam nekelia. Kur kas problemiškesnis šioje šventėje 
yra Perkūno vaidmuo. Kad joninės buvo Perkūnui skirta 
šventė, teigia S. Daukantas (1976, p. 542), ne visai patiki- 
mai komentuodamas M. Strijkovskio minimą dievybę 
Dzidzis Lado. Su Perkūno — visokios jėgos įsikūnijimo — 
pagerbimu joninių šventėse galima sieti vyrų ristynes, 
savo jėgos demonstravimą. Kiek tvirtesnis argumentas Per- 
kūno naudai yra užkalbėjimai nuo drugio. Norint atsikra- 
tyti drugio, reikią „šv. Jono dieną kepti duoną ir ją val- 
gyti, saulei dar netekėjus, taip kalbant: „Saulės vardu, 
Perkūno griausmu, tau, drugy, insakau, tavi varau nuog 
žmonių...“ (Buračas, 1933 f). Kaip matome, užkalbant jo- 
ninių dieną, pirmiausia kreipiamasi į saulę, kuri šiuo metu 
yra aktyviausia, kuriai skirta daugelis šios šventės apeigų, 
ir į Perkūną. 

Vadinasi, joninės — dangaus dievams skirta šventė. 

Pripažįstant svarbiausią saulės (ir galbūt Perkūno) vaid- 
menį joninių šventėse, kyla klausimas, kodėl beveik visada, 
kalbant apie jonines, prisimenamos raganos, jų skraidymai 
į susirinkimus ant kalnų, kenksmingi laumių ir kitų „ne- 
gerų“ dvasių darbai. Iš daugelio būtų galima paminėti dvi 
bene svarbiausias priežastis. Viena, veikiant krikščionybei, 
kenksmingomis raganomis bei jų viršininkais velniais 
buvo pradėti vadinti visi žmonės, senu papročiu dalyvavę 
joninių apeigose, ir ypač tų apeigų atlikėjai. Kadangi 
šios šventės daugiausia būdavo švenčiamos aukštumose, 
tai susiformavo tikėjimai bei sakmės apie raganų skraidy- 
mus ir jų šventes ant kalnų. Antra, kur kas archaiškesnė ir 

esmingesnė priežastis, matyt, buvo ta, kad šioje šventėje 
nuo seno buvo inscenizuojama kova tarp šviesos ir tamsos, 
tarp dienos ir nakties, tarp dangaus ir požemio būtybių, 
kuri vėliau gavo kovos tarp gėrio ir blogio prasmę. O kova 
inscenizuojama todėl, kad per jonines saulė ir kitos dan- 
giškosios mitinės būtybės būdavo pasiekusios ir savo ga- 
lybės apogėjų, ir kartu kritišką momentą — kai jų jėgos 
tuoj tuoj ims sekti. Tik dabar dar galima kovoti ir įveikti 
priešiškas jėgas. Todėl joninėse, priešingai kūčioms, atsi- 
spindi ne tiek tamsiųjų jėgų aktyvumas, kiek kova su 
tomis jėgomis ir tos kovos efektyvumas. Vakarų Lietuvoje 
netgi sakoma, kad „joninių šventė — dėlei žynių apsigy- 
nimo" (Balys, 1937, p. 38), atseit apsigynimui nuo kenks- 
mingų raganų. Kaip per jonines kovojama su raganomis, 
laumėmis, velniais ir kitomis „negeromis“ dvasiomis, rasi- 
me vos ne visuose joninių aprašuose. Užsimenama, kad 
tiek Lietuvoje (Vilmantienė, 1941, p. 118), tiek kitose Eu- 
Iopos tautose (KaneHjapHBIe O6Gbiuan, 1978, p. 23, 72— 
73 ir kt.) buvęs viduramžiškas paprotys per jonines deginti 
„Taganas“, su tamsiosiomis jėgomis susijusias piktžoles, 
įvairius šliužus ir kt. Atsimenant, kad joninės — jaunimo 
šventė, kad jose demonstruojama jėga ir šaunumas, visai 
galima toje šventėje jaunimo priešprieša seniesiems pas- 
tarųjų nenaudai. Todėl N. Veleckajos teiginys, kad senųjų 
slavų joninėse buvo susidorojama su seneliais (BeAerkaa, 
1978, p. 94—106), nėra be pamato, nors manyti, kad tik 
tokia buvo šios šventės prasmė, būtų pernelyg vienpusiška. 

Tradicinių lietuvių kalendorinių švenčių apžvalga būtų 
nepilna, jei liktų nepaminėtos rudens šventės. Ta- 
čiau rudens sezone nėra tokios vienos išskirtinės šventės, 
kaip užgavėnės pavasarį ar joninės vasarą. „Lietuvių et- 
nografijos bruožuose“, kalbant apie rudens šventes, mini- 
ma Lauryno diena (rugpjūčio 10 d.), žolinės, Baltramiejaus 
(rugpjūčio 24 d.), Martyno (lapkričio 10 d.) šventės (p. 549— 
550), o aptariant įvairius darbus, minimos rugiapjūtės pra- 
dėtuvių, pabaigtuvių šventės (p. 77—79), žiemos šaukimo 
ceremonijos (p. 104—105), aptariant laidojimo papro- 
čius, — vėlinės (p. 525—526) ir kt. P. Dundulienė svarbiau- 
siąja rudens švente laiko „galutines derliaus nuėmimo ap- 

eigas“, į kurias įtraukia ir vėlines, atskirai minėdama tik 
kūlimo pabaigtuvių papročius (1979 c, p. 139—150), o 
rugiapjūtės papročius (prapjovas, pabaigtuves) priskiria 
prie vasaros švenčių (ten pat, p. 118—138). Iš paminėtų ir 
kitų papročių aprašų matyti, kad XIX ir XX a. kalendo- 
rinės rudens šventės (pvz., vėlinės) yra atitrūkusios nuo 
darbo švenčių, kurių yra žymiai daugiau, beveik tiek pat, 
kiek ir svarbiausiųjų rudens darbų. O skaitant istorinius 
šaltinius (pvz., „Sūduvių knygelę“, J. Dlugošo, J. Lasickio, 
M. Strijkovskio ir kt. darbus), susidaro įspūdis, kad seniau 
iš daugelio rudens švenčių išsiskyrė viena svarbiausioji, 
daugmaž prilygstanti pavasario užgavėnėms. Pavyzdžiui, 
J. Dlugošas teigia, kad rudenį, spalio pradžioje, suvalius 
laukų derlių, Žemaičiai susirinkdavo miškeliuose švęsti 
svarbiausios rudens šventės, ten puotaudavo, aukodavo 
dievams, prisimindavo savo mirusiuosius giminaičius (Man- 
nhardt, 1936, p. 142—143). Sūduviams tokia svarbiausia 
rudens šventė tikriausiai buvo ožio aukojimas, švenčiama 
po rugpjūčio šventės. Tai, ko gero, buvo svarbiausia visų 
metų šventė, nes joje-buvo prisimenami visi garbinti die- 
vai, o ne tik tie, kurie susiję su javų augimu (ten pat, 
p. 244—251). Plačiai M. Strijkovskis aprašo tokią rudens 
šventę, kuri spalio pabaigoje, nuvalius visą derlių, dar jo 
laikais buvusi švenčiama Lietuvoje, Žemaičiuose, Lyviuose, 
Kurše ir kai kuriuose Rusijos pakraščiuose (Stryjkowski, 
1846, t. 1, p. 147—148). Ji buvusi skirta dievui Žemininkui 
(Ziemiennikowi). J. Lasickis irgi aprašo tą pačią Žemi- 
ninkui skirtą rudens šventę, nurodydamas, kad visas žinias 
paėmęs iš A. Gvaninio- ir kad ši šventė esanti vadinama 
Ilgėmis (Ilgi) (Lasickis, 1969, p. 23). Čia pat jis paaiškina, 
kad, Laskovskio teigimu, Ilgių šventė esanti švenčiama „po 
visų šventųjų, t. y. lapkričio 2 d.“. Toliau kalba apie tre- 
čią dieną po Ilgių švenčiamą linų globėjo Vaižganto 
(Waizganthos) šventę ir tik tada užsimena, kad „per šias 
šventes jie kviečia numirėlius iš kapų į pirtis vaišėms“ 
(Lasickis, 1969, p. 23). Iš istorijos šaltinių aiškėja, kad ru- 
denį, maždaug tuo pačiu metu, kai buvo švenčiama svar- 
biausioji rudens šventė, buvo prisimenami ir mirusieji. 
Tačiau M. Strijkovskis mirusiems skirtą šventę, vadinamą 

Ilgėmis (Ilgi), laiko atskira nuo aukojimo Žemininkui šven- 
te (1846, t. 1, p. 150). Iš J. Lasickio teksto, kaip matome, 
sunku suprasti, ar mirusieji „vaišinami“ per Vaižganto 
šventę, ar lapkričio 2 dieną, ar spalio pabaigoje. Vėles- 
niuose raštuose Ilgės laikomos mirusiesiems skirta švente 
ir aptariama atskirai nuo rudens pabaigtuvių (žr. Narbutt, 
1835, p. 311—313, 315—316; Jucevičius, 1959, p. 242—247, 
277, 634, 635), nors kai kas jas laiko viena švente (žr. Dau- 
kantas, 1976, I, p. 544—547; Dundulienė, 1979 c, p. . 140). 
Senąją Ilgių šventę ryškiausiai atitinka dabartinės vėlinės, 
o atskirus senųjų pabaigtuvių elementus galima įžiūrėti 
javapjūtės, kūlės, linamynio pabaigtuvėse, gyvulių (visų 
pirma kiaulių) skerdimo papročiuose, Martyno šventėje 
ir kt. 

Senosios rudens pabaigtuvės — pereinamojo laikotarpio 
šventė, švenčiama pereinant iš vasaros į žiemą, iš lauko 
darbų į namų darbus. Pereinamojo pobūdžio ji ir pagal 
šventimo vietą. Kiek galima numanyti iš J. Dlugošo teks- 
to, ji būdavo švenčiama miškeliuose (ne sodybose) ir ne po 
atviru dangumi, o specialiuose pastatuose (Mannhardt, 
1936, p. 141). Į vieną didžiulį pastatą susirinkdavo sūdu- 
viai aukoti ožį (ten pat, p. 250), lietuviai, žemaičiai, kuršiai 
ir kiti, norėdami padėkoti Žemininkui (Stryjkowski, 1846, 
t. 1, p. 147). Tie pastatai, matyt, buvo labai erdvūs, jei 
juose kurdavo laužus, skersdavo karves ir ožkas, tiesdavo 
ilgiausius stalus, prie kurių sutilpdavo kelių kaimų žmo- 
nės. Vargu ar tai buvo gyvenamieji namai, veikiau erdvūs 
ūkiniai pastatai (kluonai, jaujos), stovėję sodybų, galbūt 
net kaimų pakraščiuose ir žymėję ribą tarp sodybos ir 
lauko. | 

Visuose senuosiuose šaltiniuose pažymima, kad pabaig- 
tuvių šventėje dalyvaudavo vyrai ir moterys. Poriškumas 
aiškėja ir iš daugelio kitų detalių. Pavyzdžiui, „„Sūduvių 
knygelėje“ teigiama, kad aukoti ožį susieidavę keturi arba 
šeši (porinis skaičius) kaimai (Mannhardt, 1936, p. 250). 
M. Strijkovskis nurodo, kad būdavo pjaunama visų gy- 
vulių ir paukščių po porą (jautukas ir telyčaitė, avinas ir 
avelė, ožys ir ožka), kad ant vaišių stalo pastatomi keturi 
didžiuliai alaus indai (1846, t. 1, p. 147), J. Lasickis — kad 

du (1969, p. 22) ir t. t. Svarbiausioji šių iškilmių dalis — au- 
kojimas dievams. Sūduviai aukodavę ožį arba jautį (Man- 
nhardt, 1936, p. 250); lietuviai, žemaičiai, kuršiai ir kt — 
visų gyvulių ir paukščių po porą (Stryjkowski, 1846, t. 1, 
p. 147— 148). Dievams paaukotų gyvulių mėsą puotos da- 
lyviai suvalgydavę. Atrodo, kad viskas, kas puotoje buū- 
davo valgoma ir geriama, buvo laikoma auka dievams, 
tuo labiau kad, kaip rašo M. Strijkovskis, visko buvo me- 
tama dievui po suolų, stalu ir į kiekvieną namo kertę. 
O, be aukojamų gyvulių mėsos, dar buvo valgoma duonos 
(Lietuvoj, Žemaičiuose, Kurše. ..), kvietinių bandelių (Sū- 
duvoje) ir svarbiausia — geriama alaus. 

J. Dlugošas teigia, kad žemaičiai šioje šventėje aukoja 
visiems savo dievams ir ypač Perkūnui (,„Diis suis falsis, 
praecipue Deo lingua eorum-appellato Perkuno. ..") (Mann- 
hardt, 1936, p. 143). Kad, aukojant ožį, prisimenami ir gar- 
binami visi dievai, teigiama ,„Sūduvių knygelėje“ (ten pat, 
p. 247, 250). Tuo tarpu M. Strijkovskis ir J. Lasickis aiškiai 
nurodo, kad aukojama Žemininkui (Ziemiennik, Zemiennik). 

Pabaigtuvės — atsidėkojimas minėtiesiems dievams už 
praėjusių metų derlių, sveikatą ir visas gėrybes, kurias 
žmonės begyvendami iš dievų patyrė, su viltim, kad pana- 
šių malonių sulauks ir ateinančiais metais. Tai ryškiausiai 
rodo M. Strijkovskio aprašytasis kreipimasis į Žemininką: 

„Tau, o Žemininke, mūsų dieve, aukojame ir reiškiame padėką, kad 
praėjusiais metais mus sveikus ir visko pertekusius užlaikei, javų ir 


viso gero davei, nuo ugnies, karo, maro ir visokių mūsų priešų apginti 
teikeisi“ (p. 147). 


Panašiai kreipimąsi į Žemininką aprašė ir J. Lasickis: 


„Šitaip tau, dieve Žemienik, aukojame, norėdami atsidėkoti, kad 
šiais Metais mus visus sveikus išsaugojai ir visko gausiai davei, ir 
meldžiame tavęs, kad taip pat darytumei ateity“ (p. 22—23). 

Nors J. Dlugošas bei „Sūduvių knygelė“ teigia, kad au- 
kojama visiems dievams, pats aukos pobūdis ir aukojimo 
aplinkybės liudija, kad visų pirma buvo aukojama tiems 
dievams, kurie daugiausia rūpinasi javais bei gyvuliais, 
ypač gyvuliais. Javų globėjams jau buvo dėkojama per 
pjūties pabaigtuves, kai būdavo geriamas alus ir valgomi 
iš grūdų pagaminti valgiai. 

Iš daugelio dabartinių rudens švenčių čia reikia pa- 
liesti tik linamynio talkų papročius ir pabaigtuves, nes. jie. 
pasižymi didesniu pastovumu, archaiškumu, ryškiomis są- 
sajomis su senosiomis pabaigtuvių šventėmis. Be to, lina- 
mynis neretai tyrinėtojų yra laikomas savotiška darbo 
švente (Vyšniauskaitė, 1979, p. 58). 

Linamynis, kaip ir anksčiau aprašytosios pabaigtuvės,— 
pereinamojo pobūdžio šventė. Tai paskutinės talkos, pa- 
prastai telkiamos vėlyvą rudenį, spalio— gruodžio mėne- 
siais (perėjimas iš vasaros į žiemą), sumažėjus kitų ūkio 
darbų (Nezabitauskis, 1935, p. 124; Mickevičius, 1938, 
p. 346; Merkienė, 1967, p. 145; Vyšniauskaitė, 1979, p. 59; 
Savickis, 1969, p. 180; Savickis, 1971, p. 180 ir kt.). Dirbti 
paprastai pradedama arba temstant, arba nuo pirmųjų 
gaidžių, arba ankstyvą rytą (Nezabitauskis, 1935, p. 125; 
Vyšniauskaitė, 1979, p. 62) — irgi pereinamuoju paros lai- 
ku. Jei linus minti baigdavo vakare, patalkys trukdavo ligi 
ryto, jei auštant —iki pavakarių (Vyšniauskaitė, 1980, 
p. 66). Vakare, iki pusiaunakčio (Vyšniauskaitė, 1980, 
p. 62), arba „paryčiui“ (Merkienė, 1967, p. 147) buvo ne- 
šama svarbiausioji linamynio pamėklė — Kuršis; rytą iš 
jaujos „išeina“ Končius (Valančius). Tai vis pereinamasis 
iš dienos į naktį arba atvirkščiai laikas. 

Linai minami ir dauguma apeigų atliekama atokiau nuo 
kitų pastatų stovinčiose jaujose, linpirtyse, pirtyse (Vyš- 
niauskaitė, 1977, p. 78—84). Tačiau kai kurie Žaidimai, per- 
sirengėlių vaidinimai vyksta ir pirkiose, persirengėliai 
vaikščioja iš vienos jaujos į kitą (Mickevičius, 1938, 
p. 354—360; Vyšniauskaitė, 1980, p. 4, 61). Iš vienos jau- 
jos į kitą buvo nešiojamas Kuršis (Trinka, 1935, p. 244; 
Mickevičius, 1938, p. 359; Merkienė, 1967, p. 147; Vyš- 
niauskaitė, 1980, p. 62 ir kt.). 

Linamynis — suaugusiųjų darbas. Nors daugumoje ap- 
rTašų darbininkų amžius nenurodomas, tačiau iš viso kon- 
teksto matyti, kad dirba bernai, mergos — subrendęs jaųu- 
nimas, jau ištekėjusios moterys bei vyrai. (Kalbant apie 
talkų dalyvius, dažnai minima ,jaunuomenė“.— Nezabi- 
tauskis, 1935, p. 124; „jaunimas“.— Mickevičius, 1938, 
p. 346; „kaimynai“.— Merkienė, 1967, p. 145; „vyrai“, 

„mMmoterys“.— Savickis, 1969, p. 180; Vyšniauskaitė, 1979, 
p. 60.) Lietuvoje, išskyrus Rytų -ir Pietų Dzūkiją, linus 
mina abiejų lyčių atstovai. Todėl į talką paprastai eina po- 
romis (Katkus, 1965, p. 90; Merkienė, 1967, p. 145; Savic- 
kis, 1971, p. 181; Vaškūnaitė, 1967, p. 15; Vyšniauskaitė, 
1979, p. 60 ir kt.). 

Dauguma linamynio aprašinėtojų pažymi, kad tai „pa- 
čios įdomiausios ir visų, ypač jaunuomenės, labiausiai 
mėgstamos talkos“ (Nezabitauskis, 1935, p. 124), kad tai 
„linksmasis kaimo <...> metas“ (Katkus, 1965, p. 90), kad 
talkininkai per linamynį „dainavo, žaidė įvairius žaidimus, 
krėtė šposus“ (Mickevičius, 1938, p. 354), kad „būdavo 
prasimanoma įvairių žaidimų“ (Merkienė, 1967, p. 146) 
ir pan. Per linamynio talkas ir pabaigtuves ne tik dainuo- 
davo, žaisdavo, bet ir sekdavo pasakas, sakmes, „nuoty- 
kius iš linų mynės talkų apie baidykles pirtyse, duobose, 
jaujose, kas yra matęs, ką girdėjęs kitus pasakojant, šiaip 
įvykius iš Žmonių gyvenimo, kurie yra šiurpūs ir baisūs“ 
(Nezabitauskis, 1935, p. 125), vaikščiodavo persirengė- 
liais, nešiodavo vyrišką iškamšą (Mickevičius, 1938, 
p. 354—360; Merkienė, 1967, p. 146—148; Vyšniauskaitė, 
1980, p. 59—65 ir kt.). Linamynio talkoms būdingas juokas 
ir laisvokas abiejų lyčių asmenų bendravimas. Kad bernai 
„kirkinasi su mergomis“, kad „darbą lydi dainos, juokas, 
sąmojai, sąmojingi pasityčiojimai, pajuokimai bei šposai“, 
pažymi L. Nezabitauskis (p. 125, 126), kad «vaikinai su 
"merginomis „gnaibosi“, „tamposi“», kad žaidėjai įvairiais 
būdais yra juokinami, pakartoja ir J. Mickevičius (p. 355, 
356). Ypač nešvankius juokus, daineles mėgsta persiren- 
gėliai, „bergždinikių“— neištekėjusių merginų pirkėjai 
(Mickevičius, 1938, p. 357; Vyšniauskaitė, 1980, p. 61). 
Blevyzgų prirašinėtais popierėliais apkabinėjamas ir Kuršis 
(Mickevičius, 1938, p. 359). 

Linamynio talkų juoko ir laisvo elgesio paskirtis panaši 
kaip ir užgavėnių — skatinti žemės ir visų gyvų organiz- 
mų vaisingumą, derlingumą. 

Iš linamynio talkų bei pabaigtuvių papročiuose vyrau- 
jančių komiškų ir seksualinių elementų galima spręsti, kad 
šie papročiai, kaip ir užgavėnių, yra nukreipti į chtoniškuo- 

sius dievus, besirūpinančius žemės derlingumu, gyvulių, 
galbūt net žmonių vaisingumu. Šią mintį paremia lina- 
mynio persirengėlių kaukių panašumas į užgavėnių ir di- 
delis ožio vaidmuo visuose papročiuose. Per linamynį, kaip 
ir per užgavėnes, persirengiama „bergždinikių“ pirkėjais, 
ožiais, arkliais, meškomis, giltine, vestuvininkais (Micke- 
vičius, 1938, p. 355—360; Merkienė, 1967, p. 147; Vyš- 
niauskaitė, 1980, p. 61). Ožiu ne tik persirengiama. Ant ožio 
pamėklės išjoja linamynio svarbiausio personažo Končiaus 
palydovas. Končius — personifikuotas linas, linų dievybė, 
iškentėjusi visas lino kančias, „lino mūką“ (Končius — iš 
žodžio kankinys, kentėti); tai primena prasminga replika: 
„Atminkit, vyručiai, ką Končius kentėjo“ (Mickevičius, 
1938, p. 360). Končiaus sugretinimas su ožiu neatsitiktinis. 
Jis, atrodo, buvo ožiui artima dievybė. Senesnėje tradi- 
cijoje ant ožio tikriausiai „išjodavo“ pati linų dievybė, 
o dabartinėje, jau pakitusioje, šio ritualo fazėje, baigus 
minti linus, vienas Žmogus išneša Končių, o kitas išjoja ant 
ožio. Senovėje vėlyvą rudenį, maždaug tuo pačiu metu 
kaip ir dabartinės linamynio talkos, buvęs garbinamas ir 
linų dievas Vaižgantas (žr. Lasickis, 1969, p. 23). Velnias — 
į ožį panaši mitinė būtybė, taip pat buvo susijusi su lydi- 
mine žemdirbyste (Bentoc, 1981) ir, ko gero, su linais, ku- 
Iie, kaip teigia A. Vyšniauskaitė, „iš senovės ligi pat 
XX a. pradžios <...> būdavo sėjami dirvonuose, pievų 
ar miško plėšiniuose, išrovus ir sudeginus krūmus bei kel- 
mus“ (1980, p. 63). Tačiau velnias labiau atstovauja nesu- 
kultūrintai sferai: jis negali, kaip Vaižgantas, iškentėti 
visos „lino kančios“ (žr. pasakas ir sakmes „Lino mūka'— 
LPK *365A; AT 1199A, „Mergina ir jos miręs mylima- 
sis" — AT 365, „Į vakaruškas pakviesti numirėliai" — AT 
365B * ir kt.), o linas ir linų dievas (jeigu iš viso toks bu- 
vo) — sukultūrintai. Končius, kaip ir Valančius, ko gero, 
yra eufemistinis dievo pavadinimas, vengiant minėti tik- 
rąjį vardą (Končius —- sukultūrintos sferos augalo ir galbūt 
jo globėjo, o Valančius — nesukultūrintos sieros, ir tik vė- 
liau abu šiuos vardus pradėta vartoti vienai ir tai pačiai 


mitinei būtybei pavadinti). 

Ožių taip pat yra vadinamas stovas mintuvams įtvir- 
tinti (Mickevičius, 1938, p. 347—348; Savickis, 1971, p. 181). 
Kai moterys nespėdavo linų plakti, sakydavo: ,„Skubinki- 
me plakti, skubinkime; ožys bliauna“ (Savickis, 1971, 
p. 182). Per pertraukas vyrai mergas „paožiuodavo, pa- 
bliaudindavo' (ten pat). Norėdami visus pagąsdinti, ber- 
nai ožį iš jaujos išlakina (slapta užriša virvę už „ožio“, 
užkinko porą arklių ir smarkiai ištraukia) (Mickevičius, 
1938, p. 359). „Bergždinikių“ pirkėjai vėlgi ožį vis pasi- 
kandę. Norėdami ,„papjautą bergždinikę“ supeikti, sako: 
„Ui, ožka — ne gyvulys, moteriška — ne žmogus" (Micke- 
vičius, 1938, p. 357) ir t. t. Ilsėdamiesi per linamynį ir ypač 
per pabaigtuves vyrai ožį melžia (žaidžia) (Nezabitauskis, 
1935, p. 126), Kazį duria * (Vyšniauskaitė, 1980, p. 56), visi 
muša žiužį — žemaitiškai sakant, žaidžia ožkapilį. Linų dar- 
bo dainose minimas ritualinis ožio pjovimas ir atskirų jo 
kūno dalių išdalinimas (LDK D 703). Norėdami mynėjas 
pagąsdinti, juokdariai apsirengdavo ožiais, imdavo bliauti 
ožių balsais (Vyšniauskaitė, 1980, p. 60). Lietuvių liaudies 
sakmėse pasakojama, kad net vaiduokliai per linamynį 
mėgsta pasirodyti ožio pavidalu. Ypač įdomios sakmės 
apie vaiduoklius, linų mynėjų prišauktus pučiant į ratų 
stebulę. Pabaigus linus minti, kaip ir javus kulti, buvo 
paprotys pranešti apie tai kitiems mynėjams, pučiant į seną 
ratų stebule. Taip būdavo „pajuokiami atsilikėliai (Būtėnas, 
1935, p. 83; Vyšniauskaitė, 1980, p. 66). Sakmėse pasako- 
jama, kaip, pučiant į ratų stebulę, esą prišaukiami velniai 
(BLS 279— 280). Prišaukto velnio ryšys su linais neabejo- 
tinas. O kai kuriose sakmėse prišauktas velnias bliauna 
ožio balsu ir yra vadinamas Alkos ožiu (VLD 96—97). 

Svarbią vietą linamynio papročiuose užima ir kiti gy- 
vuliai bei žvėrys. Linamyniui „neretai ką nors „šviežynos“ 
paskerdžia, avį ar paršiuką“ (Nezabitauskis, 1935, p. 124). 
Žemaičiai linamyniui iš avies galvos ir kojų verda kosiną 
(šaltieną), kopūstus, barščius ar juką su mėsa (Mickevi- 

* Tikriausiai čia turima galvoje ožį, nes žemaičiai ožką kartais 
juokais vadina Kaziūnė (plg. rus. Kosa), o ožį — Kaziu. Vaikų erzini- 


muose (žr. LDK Vk 532) Kazys irgi lyginamas su ožiu, pvz., ,Kazys ožys 
didžiaragis. ..“ (LTR 336/37/, 948/75/, 3819/304/ ir kt.). 

čius, 1938, p. 253—254), šiupinį (Vyšniauskaitė, 1979, 
p. 66), „privirdavo riebių kopūstų sriubos su kiauliena ar 
aviena“ (Savickis, 1971, p. 181). „Pagrindiniam valgymo 
kartui visoje Lietuvoje talkininkams duodavo šviežios 
kiaulienos ar avienos (linamynio talkai pjaudavo kiaulę ar 
aviną) ir su mėsa virtų kopūstų ar barščių“ (Vyšniauskaitė, 
1979, p. 66). Laisvalaikiu mynėjai nešdavo ant trobos su 
maišu kiaulės kojos kauliukus (toks žaidimas), vesdavo, 
šaudavo mešką, durdavo rupūžę (kriupį), lipdavo prie 1a- 
šinių (Mickevičius, 1938, p. 355), persirengėliai eidavo 
meškomis, „bergždinikių“ pirkėjai jodavo ant žirgų (Mic- 
kevičius, 1938, p. 355—356; Vyšniauskaitė, 1980, p. 61), 
"pusiaunakčiu bernai į degantį duobos pečių primesdavo 
kiaulės šerių, ragų, kaulų, norėdami pagadinti duoboj ir 
jaujoj orą (Mickevičius, 1938, p. 358) ir t. t. 

Ir dar atskirai reikia pažymėti ypatingą svaiginamųjų 
gėrimų (degtinės, alaus, vymo) svarbą linamynio talkose, 
ypač pabaigtuvėse. Juos mini beveik visi linamynio talkų 
aprašinėtojai (žr. Lietuvininkai, 1970, p. 107; Katkus, 1965, 
p. 91; Buračėlis, 1937 b; Nezabitauskis, 1935, p. 124; Mic- 
kevičius, 1938, p. 360; Vyšniauskaitė, 1979, p. 66 ir kt.). 

Linamynio laikas, vieta, valgių ir gėrimų parinkimas, 
dievybės, į kurias dauguma papročių buvo nukreipta, ir 
daugelis kitų svarbių bruožų leidžia jį susieti su senosiomis 
rudens pabaigtuvių šventėmis, kurios, kaip ir pats lina- 
mynis, daug kuo panašios į užgavėnes. Kaip ir užgavėnės, 
rudens šventės bei linamynio papročiai atitinka daugumos 
mūsų aptartųjų priešpriešų (žiema—vasara, naktis—diena, 
sodyba—laukas, senas— jaunas, požemis—dangus...) tar- 
pines grandis ir yra susietos su žemiškosiomis dievybė- 
mis — gyvulių ir augalų globėjomis. Tačiau čia pat reikia 
pažymėti, kad tiek senosiose rudens pabaigtuvėse, tiek 
linamynio talkų papročiuose, kaip ir dera pereinamojo lai- 
kotarpio šventėse, tam tikra duoklė atiduodama ir dangiš- 
kiesiems dievams. J. Dlugošas, kaip matėme, teigia, kad 
rudens šventėje žemaičiai aukoja visiems dievams ir ypač 
Perkūnui. (p. 143), „,Sūduvių knygelėje“ rašoma, kad, au- 
kojant ožį, prisimenami ir garbinami visi dievai (p. 247). 
Per linamynį irgi žaidžiamas žaidimas ratu riedėti, aiškiai 

susijęs su saulės simbolika, dainuojamos dainos, pučiant į 
tekinio (daugelio indoeuropiečių mitologijose simbolizuo- 
jančio saulę) stebulę (Mickevičius, 1938, p. 355). Į tekinio 
stebulę pučiama ir pabaigus linus minti (Vyšniauskaitė, 
1980, p. 66). Gervėčių apylinkių lietuviai, išnešę iš pirties 
paskutinį linų glėbelį, meta jį aukštyn, o žemaičiai, užbaigę 
linamynį, aukštyn pakilnoja šeimininką ir šeimininkę (ten 
pat, p. 65). Dėmesys aukščiui, nors ir turėdamas tiesioginę 
praktinę paskirtį — imitacine magija paskatinti linų augi- 
mą,— vis dėlto orientuoja į dangiškąsias dievybes. Pana- 
šiai juk ir senosiose rudens pabaigtuvėse, norėdami pagar- 
binti linų dievą Vaižgantą, žemaičiai išrinkdavę aukščiau- 
sią merginą, kuri, dar pasistojusi ant kėdės ir ištiesusi 
kairę ranką aukštyn su liepos arba guobos žieve, dešinėje 
laikydama alaus ąsotį, kalbėdavusi atitinkamą maldą linų 
dievui ir aukojusi jam aukas (Lasickis, 1969, p. 23). 
Matyt, linas buvo laikomas pereinamojo pobūdžio au- 
galu, turinčiu ir dangiškųjų, ir chtoniškųjų ypatybių. Tą 
dvilypumą rodo daugelis tikėjimų, burtų bei prietarų, su- 
sijusių su linų sėjimu, rovimu,-klojimu ir kitais darbais. 
Linai būdavo sėjami jaunaty arba senagaly (LTR 340/65 ?/, 
1504/2*/, 1515/2?/, 2088/124/, 2249/65/, 2253/88/, 2310/34/, 
2312/342/ ir kt.), rytą arba vakare (LMD III 65/140/; LTR 
70c/916/, 1296/127/, 1395/19/, 1384/22/ ir kt.). Jeigu sėdavo 
jaunaty, tai sėdavo rytą, o. jei senagaly — vakare (LTR 
2245/1/). Viena, linas gali būti susietas su moterimis ir mo- 
teriškosiomis mitinėmis būtybėmis. Linai paprastai būdavo 
sėjami „moterišką“ savaitės dieną (trečiadienį, šeštadienį; 
liaudyje paplitę pavadinimai sereda, subata yra moteriško- 
sios giminės) (LMD I 632/54/; LTR 374e/2992/, 405/231?/, 
1305/247/, 1384/21/ ir kt.), moteriškos linų globėjos (Petro- 
nėlės) vardadienį (gegužės 31 d.) (LTR 70c/914/, 349/35 */, 
1477/63/, 1658/238 *>/, 1693/62/ ir kt.), jie sėjami ne iš sėtu- 
vės, kaip visi javai, o iš moteriškos prijuostės (LTR 374e 
/2662/, 339/1212/, 1284/196/). „Moterišką“ dieną juos ir 
klodavo (LMD I 149/171/). Aiškūs daugelio linų darbų ry- 
/11/), sėdavo prieš saulėtekį arba po saulėlydžio (LMD III 
65/140/; LTR 1296/127/), o nurauti stengdavosi iki saulė- 

lydžio (Griauzdaitė, 1937, p. 114). Linai būdavo sėjami šer- 
mukšniams (saulės medžiams) žydint (LTR 1081/45/, 1389 
/28/, 1480/186/). Baigiant kloti linus, iš paskutinės saujos 
būdavo padaroma „saulė“ (ratelis, panašus į saulę), į ku- 
Tią kreipiamasi: „Sauliut, sauliut, kaip tu šviesi, tai bal- 
tyk ir šiuos linelius“ (LTR 1081/49/). Tikima, kad tokia 
„saulė“ apsaugo paklotus linus nuo viesulų (LMD III 
980/85/). Kartais linas tiesiog vadinamas „saulės vaiku“ 
(Griauzdaitė, 1937, p. 111). Kita vertus, linai susiję su vyrais 
bei su vyriškosiomis mitinėmis būtybėmis. Sėjant žiūrima, 
kad nešviestų mėnulis (užtat jaunaty sėdavo rytą, o sena- 
galy — vakarą), ypač kad „saula su mėnesiu kartu nema- 
tytų“ (LTR 2245/1/). Kartais linai sėjami iš vyriškų kelnia- 
pusių (LMD III 149/77/), sėjėjas turis būti be kelnių (LTR 
1381/29/). O ant akėčių, linus sėjant, uždėdavo perkūno 
trenkto medžio skeveldrų, nes tada linai gerai augą ir ne- 
būną žolės (LTR 1194/245/). Ypač ryškiai lino dvilypumą 
rodo burtai ir prietarai. Norint sužinoti būsimą linų derlių, 
reikią aukštyn į lubas mesti žuvies (žemiausioj sferoj gy- 
venančio gyvūno) žarnas. Jei žarnos prie lubų. prilimpa, 
tai linai augsią gerai (LTR 607/130/). 

Remiantis minėtais ir kitais turimais duomenimis, gali- 
ma pabandyti labiau sukonkretinti lino (o galbūt ir jo die- 
vybės) prigimtį. Atrodo, kad linas buvo įsivaizduojamas 
dangiškųjų ir žemiškųjų dievų vaiku. Tą patvirtina ne tik 
tiesioginis lino vadinimas „saulės vaiku“, bet ir tikėjimas, 
kad, norint padidinti linų derlių, ant lauko, kur sėjami linai, 
reikią pasodinti vaiką (LTR 208/2142/). Linas tarsi simboli- 
zuoja periodiškai atbundančias, lyg iš mirties prisikelian- 
čias vegetacinės žemės jėgas. Užtat, sėjant linus, tokį 
svarbų vaidmenį vaidina gyvybės simbolis — kiaušinis. 
Kad linai geriau derėtų, einant jų sėti, į sėmenis įdedama 
kiaušinių (LMD III 181/48/; LTR 311/2 !“/, 1194/67/, 1582 
/608!/), sėjėjas valgo kiaušinius (LTR 210/2068?/, 507/31289/, 
725/113174/, 747/40/, 1194/212/, 1307/197/ ir kt.). O linai 
biržyjami ne šiaudais (negyvu daiktu), o gyvybės medžio — 
karklo vytelėmis (LTR 323/191*9/; Griauzdaitė, 1937, 
p. 111—112), alksnio (LTR 339/89*/, 1081/47/) arba bet ku- 
rio kito medžio šakomis (būtinai žaliomis) (LTR 1584/145/). 

Tačiau linas (kaip ir gaidys) yra tarsi du kartus gimstantis: 
vieną kartą iš žemės, o antrą — praėjęs visą „lino kančią". 
Pirmą kartą jis gimsta žaliu augalu, o antrą — baltu au- 
deklu. Iškentėjęs „lino kančią“, linas iš žemės tarsi pereina 
į dangaus statusą. 

Panašią mitologinę prasmę kaip mūsų linas rumunų 
folklore yra gavusi kanapė. Kaip Lietuvoje yra sakoma, 
pasakojama ir dainuojama apie „lino kančią“, taip ten — 
apie kanapės (CaemHukosa,LluBkan, 1973, p, 204—205). 
O šį augalą rumunų mitologijos tyrinėtoja T. Civjan sieja 
su vienu iš populiariausių indoeuropiečių mitų apie Per- 
kūno šeimą, rekonstruotu V. Ivanovo ir V. Toporovo 
(HaaHoB, Tonopos, 1974). Kanapės augale esąs įsikūnijęs 
tikrasis Perkūno sūnus, kuris atlaikęs visą išbandymo sun- 
kumą (iškentėjęs „kanapės kančią“), įgijęs ypatingų galių, 
prisikelia nauju pavidalu (LtuBkau, 1977). Atrodo, jog į šį 
dangaus ir žemės dievų tarpusavio meilės (ir neištikimy- 
bės) motyvą (nors ir ne visai sutinkant su kai kurių re- 
konstruotų mito veikiančiųjų dievų statusu) galima įtraukti 
ir lietuviškojo lino mitologiją. Kaip matėme, tikėjimuose, 
burtuose bei prietaruose apie liną minima Saulė, Mėnuo 
ir Perkūnas. Pradedant didįjį lino išbandymą, „kančią“ 
(sėjant linus), žiūrima, kad dangujė nebūtų saulės ir mė- 
nulio, ypač kad nebūtų abiejų kartu. Vadinasi, iš pradžių 
linas priešingas ir saulei, ir mėnuliui. Tačiau tolesnėse „li- 
no kančios“ stadijose saulės vaidmuo vis labiau didėja. 
Lietuvių liaudies pasakose, sakmėse, kaip minėta, linas 
griežtai priešinamas velniui, numirėliams ir visoms kitoms 
jiems artimoms mitinėms būtybėms, kurios negali iškentėti 
„lino kančios“. Net laumė, kuri šiaip beveik visada verpia, 
audžia linus, negali įbristi į linų lauką (BLP I 109), bijo lino 
žiedo (žr. LPK 3697), nes žydintys linai primena dangų (žr. 
minklę „Kada padangės ant žemės? — Linams žydint“ — 
LT V 665). 

Į „Perkūno šeimos“ motyvą lietuvių liną orientuoja ir 
linų globėja Petronėlė, kurios dieną linai paprastai sėjami, 
Petronėle Lietuvoje taip pat yra vadinama dievo karvytė 
Cocinella septempunctata (LKŽ IX 882), kurią V. Toporo- 
vas kaip tik sieja su „Perkūno šeimos“ motyvu ir mano, 

kad mitologine prasme dievo karvytė esanti „ne kas kita, 
kaip „paversta“ į vabzdį Perkūno žmona“ (Tonopos, 1978, 
p. 138). O įprotis linus sėti per sekmines (LMD III 61/21/) 
irgi gali būti susietas su septyniais perkūnais (Balys, 1937, 
p. 172), septyniais Perkūno vaikais, septyniais juodais taš- 
kais ant dievo karvytės nugaros (Tomnopos, 1978, p. 139) 
ir kitais vis su „Perkūno šeimos“ motyvu susijusiais sep- 
tynetais. 

Nors rudens šventės bei linamynio papročiai ir užima 
tą patį „„aukso vidurį“ kaip ir užgavėnės, tačiau daugeliu 
požymių skiriasi nuo jų ir yra tarsi atvirkščias šių švenčių 
pakartojimas. Užgavėnės žymi perėjimą iš žiemos į vasarą, 
o pabaigtuvės — iš vasaros į žiemą; užgavėnės švenčiamos 
vis pastebimiau ilgėjant dienai, o pabaigtuvės — nakčiai 
ir t. t. 

Palietus Kai kuriuos svarbiausiųjų lietuvių kalendorinių 
švenčių aspektus (jų šventimo laiką, vietą, apeigų atlikė- 
jus, ryšį su atitinkamais dievais ir kt.), aiškėja, kad šios 
šventės tarpusavy irgi sudaro priešpriešas pagal tuos pa- 
čius kriterijus kaip ir kiti aptartieji atskirų baltų arealų 
kultūros reiškiniai. Kūčios atitinka kairiuosius priešpriešų 
polius, joninės — dešiniuosius, o užgavėnės ir rudens šven- 
tės — tarpines šių priešpriešų grandis. Taigi, galima atsta- 
tyti tam tikrą kalendorinių švenčių triadą: kūčios—užgavė- 
nės/rudens šventės— joninės. Iš to, kas pasakyta anksčiau 
apie priešpriešų ryšį su tam tikrais arealais, galima būtų 
spėti, kad vakariniame areale populiaresnės turėjo būti 
kūčios, viduriniame — užgavėnės ir rudens šventės, 0 ry- 
tiniame — joninės. Šią prielaidą paremia ir kai kurie lietu- 
vių etnografijos duomenys. 

Nevienodą įvairių kalendorinių . švenčių populiarumą 
atskiruose arealuose iš dalies rodo nevienodas iš tų arealų 
turimos medžiagos apie šias šventes kiekis. Pavyzdžiui, 
apie užgavėnes daugiausia duomenų surinkta Žemaitijoje 
ir Vakarų Aukštaitijoje. S. Skrodenio paskelbtoje užgavė- 
nių papročių bibliografijoje (1969) dauguma pozicijų kaip 
tik liečia šio arealo užgavėnes. Žemaitijoje ir Vakarų Aukš- 

taitijoje užgavėnės yra išlaikiusios Žymiai daugiau speci- 
finių archaiškų bruožų, iš kurių galima nustatyti .jų vietą 
visoje priešpriešų sistemoje ir rekonstruoti senąją jų pa- 
skirtį bei kilmę. Neatsitiktinai Tarybų Lietuvoje ėmus at- 
gaivinti kai. kurias senąsias tradicijas, užgavėnės kaip tik 
buvo imtos švęsti daugiausia Žemaitijoje ir Vidurio Lietu- 
voje (Kurtuvėnuose, Luokėje, Plateliuose ir kt.). Didesnį 
užgavėnių populiarumą Žemaitijoje, o joninių — Aukštai- 
tijoje gražiai atspindi L. Jucevičiaus pateikta etnografinė 
medžiaga. Apie užgavėnes jis daugiau rašo „Žemaičių že- 
mės prisiminimuose“, o apie jonines —,Lietuvoje“, kur kal- 
bama apie aukštaičių papročius (1959, p. 233—236, 448— 
449, 459—460). 

Iš vidurinio arealo daugiau yra duomenų ir apie seną- 
sias rudens šventes bei linamynio talkas. J. Dlugošas, 
J. Lasickis aprašo žemaičių rudens šventes. ,Sūduvių kny- 
gelėje“ kalbama apie sūduvių, kurie priklauso viduriniam 
arealui, ožio aukojimą. Dauguma spausdintų linamynio 
talkų aprašų irgi liečia vidurinio ir vakarinio arealo (že- 
maičių, viduriečių, suvalkiečių) talkas (pavyzdžiui, F. Tec- 
nerio, L. Nezabitauskio, J. Mickevičiaus, R. Merkienės, 
J. Savickio, V. Miliaus ir kt. aprašai). Beveik visi rankraš- 
tiniai linamynio talkų aprašai, pasižymintys autentiškos 
taktinės medžiagos gausumu ir detalumu (padaryti talkinin- 
kų kraštotyrininkų K. Bružo, V. Gustainio, V. Gaigalo, 
L. Valatkienės, S. Vėlienės, P. Virako, P. Šleževičiaus), irgi 
yra iš vidurinio arealo (žr. Vyšniauskaitė, 1979, p. 57). Tai 
rodo, kad šiame areale senosios rudens pabaigtuvių šventės 
ir linamynio.talkų papročiai buvo gyvi, spalvingi ir todėl 
patraukė daugelio liaudies buities aprašinėtojų dėmesį. 
Žemaičių linamynio papročiai, sprendžiant iš turimų apra- 
šų, XIX ir XX a. buvo Žymiai turtingesni ir įvairesni už 
dzūkų. Tik Žemaitijoje žinomas Kuršio nešimas, Končiaus 
ir ožio iškamšos, dauguma persirengėlių personažų, žaidi- 
mų ir išdaigų. A. Vyšniauskaitė, apžvelgusi visų lietuvių 
linamynio papročius, daro išvadą, kad jie „buvo spalvin- 
gesni Žemaitijoje“ ir „menkai išsivystę Dzūkijoje“ (1980, 
p. 67). 

Užgavėnių ir rudens švenčių populiarumas vidurio area- 
le, kuriame, kaip matėme, vyravo žemiškieji dievai ir vi- 
durinieji opozicijų nariai, yra dėsniškas reiškinys. Tuo 
tarpu medžiagos apie jonines, kaip rodo V. Miliaus suda- 
ryta bibliografija, daugiau yra iš Rytų Lietuvos. Atsime- 
nant dangiškųjų diėvybių populiarumą šiame areale, rei- 
kia tikėtis, kad daugiausia šioms dievybėms skirtos joninės 
kaip tik čia ir buvo populiaresnės. Šiame areale joninių 
apeigos yra išlaikiusios daugiau specifinių bruožų, rodan- 
čių senąją jų prasmę ir prigimtį. 

Skiriasi ne tik pačių kalendorinių švenčių populiaru- 
mas. Vienuose arealuose labiau išryškinami vieni švenčių 
momentai, o kituose — kiti. Imkim kad ir joninių apeigas. 
Kaip žinome, pati ši šventė nuo seno susijusi su ugnimi, 
kalnais, dangaus dievybėmis. Ir vis dėlto, ją švenčiant va- 
karų ir vidurio areale, ugnies vaidmuo kartais kiek nu- 
blanksta, į pirmą vietą iškeliama kova su raganomis ir 
burtininkais. Per jonines deginamų laužų nemini K. Kape- 
leris, aprašinėdamas senųjų lietuvininkų gyvenimą ir pa- 
pročius (Lietuvininkai, 1970, p. 386), L. Jucevičius „,Žemai- 
čių žemės prisiminimuose“ (nors ne kartą juos mini, kal- 
bėdamas apie aukštaičių kraštą.— Žr. Jucevičius, 1959, 
p. 233—236, 459—460), J. Basanavičius, rašydamas apie 
suvalkiečių joninių papročius (Bassanovič, 1887, p. 65—70) 
ir kiti autoriai. Vargu, ar,tai galima laikyti atsitiktinumu. 
Tr O. Vilmantienė pažymi, kad „prūsų lietuvių joninių pa- 
pročiuose pirmą vietą užima kerėjimai ir būrimai...“ (1941, 
p. 121). Vakarų arealo joninių aprašuose beveik visai ne- 
minimi kalnai. 

Arba dar paimkim užgavėnių ir linamynio talkų pa- 
pročius. Vidurio ir vakarų areale užgavėnių karnavalo 
centre moteriška būtybė, vadinama More, Kotre ir kito- 
kiais vardais, tuo tarpu rytų — vyriška, vadinama Diedeliu, 
Gavėnu ir pan. Tai irgi dėsniškas reiškinys, nes dangaus 
dievybės ir pats dangus daugelio tautų, jų tarpe ir indo- 
europiečių, buvo siejamas su vyriškuoju pradu, o žemės 
dievai ir pati žemė — su moteriškuoju. Todėl areale, ku- 
riame vyravo dangiškieji dievai, netgi užgavėnių, tipiš- 
kiausios žemės šventės, centrinis personažas gavo vyrišką 

pavidalą; tuo tarpų vidurio areale, kuriame dominavo 
žemės dievai, jis išlaikė savo moterišką prigimtį. ' 

Didesnis Gavėno populiarumas Rytų Lietuvoje įdomus 
ir kitu požiūriu. Lietuvių mitologijos tyrinėtojas J. Grei- 
mas rytiečių Gavėną gana įtikinamai yra susiejęs su ug- 
nies dievu Gabjauju (Jagaubiu), kurį siūlo laikyti atmosfe- 
Tinės ugnies atstovu lietuvių mitologijoje (plg. romėnų 
Volcanus, indų Vūyu ugnis) (1979, p. 308). Tai, kad jis atsi- 
zanda vietoj vakariniams ir viduriniams baltams įprastų 
Morės, Kotrės, Bobos bei kitų chtoniškųjų personažų, liu- 
dija, jog ugnies pradas vyrauja rytuose, vandens — vaka- 
ruose ir žemės — vidurio areale. 

Ypač ryškūs regioniniai skirtumai linamynio talkų pa- 
pročiuose. Šie skirtumai yra pastebėti daugelio rašiusiųjų 
apie tuos papročius ir apibendrinti A. Vyšniauskaitės. Ski- 
Tiasi ne tik patys papročiai, jų gyvumas, bet ir jų atlikimo 
laikas bei vieta. Vakarų areale XX a. IV dešimtmetyje li- 
nai būdavo pradedami minti vėlų vakarą ir dirbama visą 
naktį, o rytų — ankstyvą rytą, išaušus, ir dirbama dieną. 
Vidurio arealas sudaro pereinamąją zoną, vakarinėje jo 
dalyje minti pradedama vakare, pietryčiuose — rytą, o di- 
desnėje dalyje — nuo pirmųjų gaidžių (1—3 val. nakties) 
(žr. Vyšniauskaitė, 1977, p. 84; 1979, p. 61—62, 3 pav.). 
Manoma, kad feodalizmo laikotarpiu linai buvo minami 
tik naktimis (Vyšniauskaitė, 1977, p. 84). Vakarų areale 
linai minami tik uždarose patalpose (jaujose), o rytų — 
kartais ir atvirame ore (Savickis, 1969, p. 180; Vyšniaus- 
kaitė, 1979, pav. 1 ir 2). Tiek vakarų, tiek vidurio areale 
talkininkai kviečiami po porą, o rytų (pvz., Dzūkijoje), 
kur mina tik moterys, poriškumo nepaisoma (Vyšniaus- 
kaitė, 1979, p. 60), o jeigu mina vyrai ir moterys, tai du 
trečdaliai kviečiami moterų ir trečdalis vyrų (Savickis, 
1969, p. 180). 

Nors apskritai linamynio papročiai atitinka daugelio 
priešpriešų tarpines grandis, vis dėlto aiškiai matyti, jog 
pačiame rytiniame Lietuvos pakraštyje šis dėsniškumas 
suyra. Čia jau užfiksuoti tokie papročių bruožai, kurie ati- 
tinka dešiniuosius priešpriešų naktis—diena, uždara patal- 
pa—laukas, pora—nepora polius. O tai savo ruožtu deri- 

nasi su anksčiau aptartuoju visų priešpriešų dešiniųjų polių 
dominavimu šiame areale. O tų papročių, kuriuose atsispin- 
dėtų kairiųjų ar vidurinių polių dominavimas (pvz., Kuršio 
nešimas, dauguma persirengėlių vaidinimų ir kt.), rytinia- 
me areale iš viso neužfiksuota. 


6. VIETOVARDŽIŲ PAPLITIMO TENDENCIJOS 


Vietovardžiuose glūdi daug ir įvairios informacijos, tik. 
ne visada lengva ją iššifruoti. Vienuose vietovardžiuose 
užfiksuotas objektyvus žemės paviršiaus vaizdas — kalnai 
ir kloniai, upės ir ežerai, miškai ir pievos, raistai ir pelkės. 
Imkim tokius vietovardžius, kaip Švietkalnis, Kalnelis, Per- 
kūnkalnis, Airupė, Dunojus, Balimiškis, Beržynas, Meška- 
pievė, Meškinė, Bruknynė ir kt. (VK). Jų išsidėstymas ir 
semantika atitinka landšafto konfigūraciją, jo florą ir fau- 
ną. Kiti vietovardžiai rodo tose vietose gyvenusio Žmogaus 
etninę ir socialinę priklausomybę, verslus, santykį su ap- 
linka, gamta. Pvz., Kalviai, Kunigiškiai, Piliakalnis, Nauja- 
miestis, Totoriškė, Žemaitkiemis ir kt. (VK). Pagaliau yra 
vietovardžių, tiesiogiai susijusių su antrinėmis, žmogaus 
sukurtomis modeliuojančiomis sistemomis (pvz., mitologi- 
ja). Jų semantika ir išsidėstymas priklauso nuo tų antrinių 
sistemų ir rodo tų sistemų dėsniškumus. Imkim kad ir lie- 
tuvių mitinius * vietovardžius. Su kuriomis mitinėmis bū- 
tybėmis pagal senuosius tikėjimus atskiri gamtos objektai 
yra susiję, tų mitinių būtybių vardais dažniausiai jie ir 
vadinami. Pavyzdžiui, pelkės, raistai dažnai vadinami vel- 


* Kadangi tuo pačiu žodžiu yra vadinama ir mitinė būtybė, ir realus 
gamtos objektas ar reiškinys, pvz., perkūnas, saulė, kaukaras —,,kalne- 
lis, kalva, kauburys“, kaukas — „auglys“ (žr. LKŽ V 420—421), lauma — 
„įlinkimas, duobė“ (LKŽ VII 189) ir pan., tai kartais nelengva nustatyti, 
ar konkretus vietovardis yra mitologinis ar ne. Kuo populiaresnė buvo 
mitinė būtybė liaudies sąmonėje ir kuo rečiau buvo vartojamas jos 
pavadinimą atitinkantis bendrinis žodis, tuo labiau atrodo patikima, kad 
vietovardis yra mitologinis (plg., vietovardžius, susijusius su velniu, 
laume). Antra vertus, kuo populiaresnis kalboje bendrinis žodis ir kuo 
mažiau žinoma jį atitinkanti mitinė būtybė (pvz., saulė), tuo didesnė 
tikimybė, kad iš to žodžio padaryti vietovardžiai mažiau turi mitologinės 
prasmės arba ir visai jos neturi. Vis dėlto vietovardžius Saulės Krėsias, 
Saulės kalnas ir panašius galima skirti prie mitinių. 

nio vardų, kalnai — perkūno, akmenys — velnio, laumės 
arba perkūno, priklausomai nuo to, kokioje vietoje jie išsi- 
dėstę ir su kokiais senaisiais kultais buvo susiję. Įsivaiz- 
duota mitinių būtybių išvaizda, prigimtis, funkcijos nulėmė 
daugelio mitologinių vietovardžių semantiką. Tik antropo- 
morfiškai arba Zzoomorfiškai įsivaizduojant velnią, galėjo 
atsirasti tokie vietovardžiai: Velniapėdė, Velniakulnis, Vel- 
niabarzdynė, Velnio galva, Velnio nasrai, Velnio akis, Vel- 
nio skreitas, Velniagerklė, Velniaausės, Velnio šulinys, 
Velnio kepurėlė ir kt. (VK). Tik velniė gyvenimą įsivaiz- 
duojant artimą Žmogaus gyvenimui, buvo sukurti tokie 
vietovardžiai kaip Velnio pilis, Velniakluoniai, Velnio jau- 
ja, Velniagryčys, Velnio kalvė, Velnio girnos, Velnio baž- 
nyčia, Velnio darželis, Velnio pečius, Velnio arklys, Vel- 
niasuolis, Velnio bliūdelis ir kt. (VK). Antra vertus, aišku, 
kad vietovardžių kūrimosi laikotarpiu velnias buvo įsivaiz- 
duojamas kaip-chtoniška mitinė būtybė, kartais net tiesiog 
tapatinamas su žeme arba požemiu. Juk Velnio barzda — 
tai kelmynė, nasrai — bala, akis — akivaras, galva — ak- 
muo, -skreitas — brasta, o jo gryčia — tai bala, rūsys — 
dauba, šulinys — raistas, bažnyčia — kalva ir. t. t:, ir t. t. 
(VK). Todėl dabar, analizuodami vietovardžius, mes galime 
gauti daug duomenų seniesiems mūsų tikėjimams, visai mi- 
tologijai nušviesti. Daug sako jau pats vietovardžių papli- 
timas, jų geografija. Kai kurie mitiniai vietovardžiai, kar- 
tais esantys net labai toli vienas nuo kito, tarpusavyje yra 
siejami sakytiniuose tekstuose (padavimuose, sakmėse). 
Pavyzdžiui, sakmė apie velnio ir laumės meilę sieja vie- 
tovardžius Kipšiai, Kipškalnis, Laumakiai, Likučiai, esan- 
čius Šiaulių raj. Kipšių, Laumakių ir Urkuvėnų kaimuose 
(žr. LTR. 4941/139, 205, 207, 221, 315, 440, 465, 498, 559, 
563/). Sakmė apie laumių dainuojamą sutartinę sieja vieto- 
vardžius Laumikonys, Laumiaduobė, Rožių akmuo, esan- 
čius Molėtų raj. (LTR 4105/261, 262/) ir t. t. Ir platesniu 
mastu mitinių vietovardžių išsidėstymas rodo kai kuriuos 
mitinės pasaulėžiūros dėsniškumus. 

Ankstesniuose šio darbo skyriuose nustačius nevienodą 
mitinių būtybių populiarumą, įdomu pažiūrėti, kaip šis dės- 
niškumas pasireiškia vietovardžių geografijoje. 1981 m. 

suskaičiavus visus Vietovardžių kartotekoje užfiksuotus 
(VK) vietovardžius, kilusius iš tokių pat žodžių kaip ir mi-- 
tinių būtybių bendriniai pavadinimai, paaiškėjo, kad ten, 
kur populiaresnės buvo dangiškosios mitinės būtybės (pvz., 
Perkūnas), ten ir vietovardžių, susijusių su šių būtybių 
bendriniais pavadinimais, yra užrašyta daugiau, o kur buvo 
populiaresnės žemės arba požemio mitinės būtybės (pvz., 
kaukai, velniai), ten daugiau užrašyta ir vietovardžių, su- 
sijusių su šių būtybių pavadinimais. Užrašymų kiekis apy- 
tiksliai rodo pačių vietovardžių papuliarumą (plg. 9 lent.). 


9 lentelė 


Mitinių vietovardžių paplitimas Lietuvoje 


Užrašyta vietovardžių (vienetais ir procentais) 
Vietovardžių grupės 





vakarų areale vidurio areale | rytų areale 

Vietovardžiai, susiję 

su kauku 9 15,5296 98 11,6445 55 9,02 45 
Vietovardžiai, susiję 

su Ilaume 20 344805 73 8,6795 63 103346 
Vietovardžiai, susiję 

su velniu 17 29,3106 538 63,90 95 350 57,3815 
Vietovardžiai, susiję 

su perkūnu, 

griausmu, graus- | 

mu, dundulių 4 6,90 05 112 13,3095 120 19,675 
Vietovatdžiai, susiję 

su saule į 8 13,7905 21 2,49 95 22 3,60 95 

Iš viso: 58 1000 842 100465 610 10005 


Aiškinantis vietovardžių, kilusių iš žodžio kaukas, pa- 
plitimą, reikia atsiminti, kad mitinė būtybė kaukas (pože- 
mio nykštukas) beveik visai nežinoma Rytų bei Vidurio 
Lietuvoje, nors ten užfiksuota nemažai aptariamųjų vieto- 
vardžių, ir kad gyvojoje kalboje žodžiai kaukas, kaukai, 
kaukaras ir kt. yra vartojami ir paprastiems (ne mitiniams) 
daiktams bei gamtos objektams pažymėti (žr. LKŽ V 421). 

Atskiruose arealuose nevienodai populiarūs ir vieto- 
vardžiai, padaryti iš pavadinimų įvairių gyvūnų, turėjusių 
skirtingą vaidmenį senojoje baltų mitologijoje. Imkime kai 
kuriuos vietovardžius, padarytus iš pavadinimų atskirų gy- 

vūnų rūšių (roplių, gyvulių, paukščių), ir pažiūrėkime, kaip 
jie yra paplitę atskiruose arealuose. Parankiausia imti tuos 
vietovardžius, kurie padaryti iš didesnę ar mažesnę mitinę 
reikšmę turėjusių gyvūnų pavadinimų, kaip antai: rupūžė, 
žaltys, lokys (meška), ožys, gulbė. Suskaičiavus visus iš šių 
žodžių padarytų vietovardžių užrašymus, esančius VK, pa- 
aiškėjo, kad vakarų areale dažnesni vietovardžiai, padaryti 
iš roplių pavadinimų, o rytų — iš paukščių. Tuo tarpu vie- 
tovardžių, padarytų iš paukščių pavadinimų, vakarų areale 
yra žymiai mažiau negu rytų. Duomenys apie nevienodą šių. 
vietovardžių paplitimą Lietuvoje pateikti 10 lentelėje. 


10 lentelė 


Vietovardžių, kilusių iš gyvūnų pavadinimų, 
apytikslis paplitimas Lietuvoje 





Užrašyta vietovardžių (vienetais ir procentais) 


Vietovardžiai 
vakarų areale | vidurio areale | rytų areale 
Iš rupūžės pavadini- 
mų 11 9,56 16 29 1,9996 1 0,0996 
Iš žalčio pavadini- 
mų 6 5,22 96 36 2,46 16 1,47065 
Iš lokio (meškos) pa- 
vadinimų 41 35,6595 613 41,999, 381 34,8945 
Iš ožio (ožkos) pa- 
vadinimų 53 46,09 95 612 41,91 06 504 46,1565 
Iš gulbės pavadini- 
mų Š 2 1,7456 68 4,65 78 7,1405 
Iš žvirblio pavadini- a 
mų 2 1,7495 102 7,00 56 112 10,26 96 
Iš viso: 115 10006 1460 10096 1092 100546 


Panašius paplitimo dėsniškumus galima nustatyti ir van- 
denvardžių geografijoje, kuri ypač daug sako, nes „van- 
denų, ypač upių ir ežerų, vardai yra pastoviausia, lėčiau- 
siai kintanti vardyno dalis“ (Vanagas, 1970, p. 3). Suskai- 
čiavus visus mums rūpimus upių ir ežerų pavadinimus, 
užfiksuotus „Lietuvos TSR upių ir ežerų vardyne“ (V., 
1963), pasirodė, kad vidurio areale iš gyvulių pavadinimų 
padarytų vandenvardžių yra net keturis kartus daugiau 
negu rytų, o iš paukščių pavadinimų kilusių vandenvar- 
džių, priešingai, daugiau yra rytų areale. 

Duomenys apie nevienodą vandenvardžių paplitimą at- 
skiruose arealuose pateikti 11 lentelėje, sudarytoje re- 
miantis „Lietuvos TSR upių ir ežerų vardynu“. 

11 lentelė 


Upių ir ežerų vardų, kilusių iš gyvūnų pavadinimų, 
paplitimas Lietuvoje ' 





Užrašyta vandenvardžių (vienetais ir procentais) 


Upių ir ežerų vardai . 
vakarų .areale | vidurio areale | rytų areale 


Iš rupūžės pavadini- 
mų 1 14,2905 2 2.60 05 0) 0) 
Iš žalčio pavadini- 
mų 1 14,2995 :2 2,60 45 1 3,33 65 
Iš lokio (meškos) pa- 


vadinimų 1 14,28 05 31 40,26 45 4 13,33 
Iš ožio (ožkos) pa- | 

vadinimų 4 57,1405 32. 41,56 05 9 30,00 Ya 
Iš gulbės pavadini- 

mų (0) (0 6 77900 14 46,67 Y6, 
Iš žvirblio pavadini- 

mų | (0) 0 4 51996 2 6,67 06 

Iš viso: 7 10006 77. 10096 30 10096 


Tačiau nereikia manyti, kad vidurio areale yra popu- 
liaresni vietovardžiai, padatyti iš visų gyvulių pavadini- 
mų, o rytų — iš visų paukščių pavadinimų. Kaip jau buvo 
pastebėta, aptariant gyvūnų vaidmenį mitinėje poetinėje 
pasaulėžiūroje, vieni tos pačios rūšies gyvūnai gali būti 
siejami su vienokiais (pvz., dangaus) dievais, o kiti — su 
kitokiais (pvz., žemės) ir todėl atskiruose arealuose yra 
nevienodai populiarūs. Tas pats pasakytina ir apie vieto- 
vardžių, sudarytų iš jų pavadinimų, paplitimą. 

Vietovardžių geografijoje ryškios ir kai kurios kitos 
anksčiau apibūdintosios baltams būdingos priešpriešos. Pa- 
imkim kad ir priešpriešą juodas—balias. Peržiūrėjus visus, 
vietovardžių su šaknim juod- ir bali- užrašymus, esančius 
VK, irgi paaiškėjo, kad daugiau vietovardžių su šaknim 
juod- yra užrašyta iš vidurio arealo, o su šaknim balt- — 
iš rytų. Ši tendencija ypač ryški vandenvardžių geografi- 
joje. Iš „Lietuvos TSR upių ir ežerų vardyno“ matome, kad 
rytų areale vandenvardžių su šaknim balt- yra tris kartus 
daugiau negu vidurio, o vakarų areale iš viso užfiksuotas 


174 


tik vienas šios rūšies vandenvardis. Tuo tarpu vandenvar- 
džių su šaknim juod- daugiau yra vidurio areale, o vakarų 
areale jų užfiksuota 17. Šių vietovardžių užrašymų kiekis 
atskiruose arealuose pateiktas 12 lentelėje (pagal VK), o 
vandenvardžių paplitimas — 13 lentelėje (pagal „Lietuvos 
"TSR upių ir ežerų vardyną“). 

12 lentelė 

Vietovardžių su šaknim juod- ir bali- 
paplitimas Lietuvoje 


2 Užrašyta vietovardžių (vienetais ir procentais) 
Vietovardžiai i 
vakarų areale vidurio areale | rytų areale 


Su šaknim juod- 100 751990 1090 806805 935 70,3596 


Su šaknim balt- 33 248105 261 19,3205 394 | 296506 
Iš viso: 133 10005 1351 10005 1329 10095 
13 Ientelė 


Upių ir ežerų vardų su šaknim juod- ir balt- 
paplitimas Lietuvoje 


Užrašyta (vienetais ir procentais) 
Upių ir ežerų vardai 





vakarų areale | vidurio areale rytų areale 


Su šaknim juod- 17 94,4495 87  89,6995 71 66,36 95 


Su šaknim balt- 1 5,5695 10 10,31 56 36 33,6405 
Iš viso: 18 10096 97 10006 107 10005 


Vietovardžių geografijoje būtų galima rasti duomenų ir 
kitų baltams įprastų priešpriešų (pvz., naktis—diena, že- 
mai—aukštai. ..) atskirų polių lokalizacijai. 


* * k 


Šiame skyriuje buvo paliesti tik kai kurių, daugiausia 
dvasinės kultūros, reiškinių arealiniai skirtumai. Panašių 
skirtumų galima įžiūrėti lietuvių liaudies šeimos papro- 
čiuose, šokiuose bei žaidimuose, instrumentinėje muzikoje 
ir kt. Įdomu, kad čia apytiksliai nubrėžtos atskirų arealų 
ribos (ypač tarp vidurio ir rytų arealo) daugmaž sutampa 
ir su kai kurių materialinės kultūros reiškinių ribomis (žr. 
Muarioc, 1954, p. 192—211, žem.; Lietuvių. etnogra- 

fijos bruožai, 1964, p. 261, 394; Merkienė, Milius, 1979, 
p. 111, 112 ir kt.). Jos sutampa net su atskirų lietuvių kal-. 
bos tarmių ribomis (žr. Zinkevičius, 1966, žem. Nr. 1, kurį 

10 pav. Lietuvių kalbos tarmės. Spausdinama iš: Zinkevičius Z. Lietuvių: 
dialektologija.— V., 1966, p. 446. 


perspausdiname ir šiame leidinyje; Žr. pav. 10). Ryšį tarp 
atskirų senųjų baltų kultūros regionų ir dabartinio baltų 
tarmių bei etnografinių zonų pasiskirstymo jau seniai yra 
pastebėjęs estų archeologas H. Moora savo programiniame 
straipsnyje „Apie baltų genčių įsikūrimą“ (1958), o pasta- 
raisiais metais plačiau jį nagrinėjo V. Morkūnas ir S. Ci- 
mermanis (LfuMepwaunc, Mopkynac, 1980). 

“Toliau bus mėginama nustatyti sistemos, kuriai galėjo 
būti būdingi dauguma iškeltųjų dėsniškumų, kontūrus ir 
paliesti vieną kitą priežastį, dėl kurių aptartieji dėsnišku- 
mai ir pati sistema susiformavo. 


Trečias skyrius 


SISTEMOS METMENYS 


1. PASAULIO MODELIS 


Ankstesniuose skyriuose, kalbant apie priešpriešas, ne kar- 
tą buvo užsiminta apie pasaulio medžio įvaizdį, kuriuo bal- 
tų, kaip ir kitų tautų, mitologijose buvo reiškiama pasaulio 
struktūra. Pasaulio modelį buvo bandoma įžiūrėti verpsčių 
bei prieverpsčių ornamentikoje, tautinių drabužių kom- 
plekte, kraitinių skrynių puošyboje, ąžuolo, kuriame vel- 
nias slepiasi nuo Perkūno arba devyniabrolė nuo devyn- 
galvio, vaizde, koplytstulpių bei stogastulpių architektūroje 
ir kt. Tik pradėjus šiuo požiūriu gilintis į lietuvių liaudies 
dailę, choreografiją, tautosaką ir kitas kūrybos sritis, pasi- 
rodė, kad daugiau ar mažiau deformuotų pasaulio modelio, 
kuris dažniausiai reiškiamas medžio įvaizdžiu, reliktų čia 
esama gana daug ir įvairiausiuose kontekstuose. Mat, kaip 
teigia V. Toporovas, pasaulio (arba kosmoso) medis yra 
„tam tikros universalios koncepcijos, ilgą laiką lėmusios 
daugelio senosios ir naujosios kultūros žmonių kolektyvų 
pasaulio modelį, įvaizdis“. Tai buvo svarbiausioji (o kai 
kuriose tradicijose vienintelė) meno tema ankstyvajame 
jo raidos etape (Tonopos, 1972, p. 93). „Šiuo įvaizdžiu (vi- 
soje daugybėje jo kultūrinių istorinių variantų) tapo gali- 
ma. sujungti įvairias bendrąsias semantinės priešpriešas, 
nustatyti tarp jų polių ekvivalentinius santykius ir tuo pa- 
čiu sukurti pirmąjį patikimai rekonstruojamą universalų 
ženklų kompleksą“ ( Tonopos, 1971, p. 9). Pasaulio medžio 
koncepcija „paliko pėdsakų religiniuose ir kosmogoniniuo- 
se vaizdiniuose, atsispindėjusiuose įvairios kilmės teks- 
tuose, vaizduojamajame mene, architektūroje, gyvenviečių 
išplanavime, choreografijoje, rituale, žaidimuose, sociali- 
nėse struktūrose, žodiniuose poetiniuose paveiksluose, kal- 
boje ir galbūt kai kuriose psichikos ypatybėse“ (ten pat). 


12. N. Vėlius 177 


Tariamasis pasaulio medis yra' tris visatos sferas (po- 
Žemį, žemę ir dangų) peraugęs medis, kurio šakose papras- 
tai vaizduojami dangaus dievai, saulė, mėnulis ir paukš- 
čiai, prie šaknų — požemio dievai, žuvys ir gyvatės, o prie 
kamieno — žemės dievai, gyvuliai. Šitaip vertikaliai pada-. 
ijus visatą, aiškiai išskiriami priešpriešos žemai—aukštai 
poliai ir centras (ant žemės po medžiu), kuriame vyksta 
Titualas (TonopoB, 1972 6, p. 93—94). Neretai pasaulio me- 
dis vaizduojamas ant kalno, prie vandens (jūros, upės). Pa- 
saulio modelio idėja reiškiama ne tik medžio, bet ir stulpo, 
kalno, gyvenamojo namo, šventovės, aukuro, antropomor- 
4inės būtybės, tilto, netgi upės, kelio ir kitais įvaizdžiais 
įHolmberg, 1922; James, 1966; TomnopoB, 1972 6, p. 93; 
1980 B; PaGuHosuu, 1974, p. 71; MeneruHckHuh, 1976, 
p. 212—217; HBaHoB, 1969, p. 47—48; 1974; Tumocbeesa, 
1980, p. 37—38 ir daugelis kitų). 

Ieškant pasaulio medžio įvaizdžio reliktų lietuvių tau- 
tosakoje, visų pirma dėmesį patraukia mįslės. V. Toporo- 
vas netgi mano, kad „pasaulio medžio mitologema dauge- 
1yje tradicijų įsivaizduojama misle par excellence, iš ku- 
rios kilo visi svarbiausieji semantiniai mįslių tipai“ Toro- 
poB, 1971, p. 32—33). Ieškodamas archaiškiesiems su pa- 
saulio medžio koncepcija susijusiems tekstams atitikmenų 
rusų folklore, jis nurodo mįsles apie metus (medis su ša- 
kom, lizdais ir paukščiais). Pasaulio medžio reliktų galima 
įžvelgti ir analogiškose lietuvių mįslėse apie metus („Stovi 
medžias (ąžuolas) su dvylika šakų, ant kiekvienos šakos — 
po keturis lizdus, kiekviename lizde — po šešis vaikelius 
ir septinta .motina". Arba: „Mano tėvas turi lygius laukus, 
J Tame lauke — ąžuolas, / Tame ąžuole — dvylika šakų, / 
„Ant kiekvienos šakos — keturios šakelės...“ ir t. t.— Žr. 
LT V 469—470). Lygiai taip pat pasaulio medžio reliktų 
galima įžiūrėti ir mįslėse, kurių įminimas esti linas („,„Ąžuo- 
lėlis žaliukėlis, / Devynšakis devynlapis, / Vosilkom pražy- 
do". „Mėnuo sulig pietų viršuj medžio šviečia, o popiet 
:pragaišta“. „Ąžuolėlis šimtašakis marčių mergų šaukia“ — 
1.T V 477—478) arba kanapė („Stovi eglė. Toj eglėj ant 
kiekvienos šakos po lizdžiuką, tame lizdžiuke po kiauši- 

niuką“. „Ąžuols ąžuols, ąžuolėlis; / Ant to ąžuolo šimts ša- 
kelių, / Ant tų šakelių po lizdelį, / O lizdely po vaikelį“. 
„Ąžuolėlis šimtašakis; / Katroj šakoj po lizdelį, / Katram. 
lizde po kiaušelį, / Katram kiaušy po vaikelį“.— LT V 478— 
479). Pasaulio modelis, kaip jau anksčiau buvo pastebėta, 
yra išreikštas daugelyje įrankių, su kuriais apdirbamas. 
linas (verpsčių, prieverpsčių), baldų, kuriuose laikomi iš. 
lino pagaminti audiniai (kraitinių skrynių), puošyboje. Pa- 
saulio modelis atspindėtas lininių audinių raštuose. Ir pa-- 
galiau pagal bendriausią pasaulio modelį sudaromas tauti-- 
nių drabužių, daugiausia pasiūtų iš lininių audinių, komp-- 
lektas. Pasaulio medžio vaizdas neretai šmėkšteli verpimo, 
audimo dainose („Aš išjodams išvandraudams“.— LDK D- 
1415; „Gale lauko stadala“.— D 1368; „Vidury lauko sie- 
nelė“.— D 1369; „Žydi klesčia radastėlė“.— D 1428 ir kt.), 
apie kurias bus kalbama vėliau. 

Matyt, linas senajame lietuvių pasaulėvaizdyje, būda-- 
mas susijęs su abiem priešpriešos žemai—aukštai poliais, 
kartu su žemės ir su dangaus dievybėmis, lyg ir perėjęs. 
visas visatos sritis (požemį, žemę ir dangų), iškentėjęs „lino. 
kančią“ ir atgijęs nauju pavidalu, ryškiausiai atstovauja 
dinaminiam, evoliuciniam visatos pradui. O juk „pasaulio. 
medžio suskaidymas vertikaliai į tris dalis, — kaip teigia 
V. Toporovas, — idealiai atitinka dinaminio vientisumo: 
sampratą ir dėl to gali būti traktuojamas kaip bet kurio- 
dinaminio proceso, reiškiančio atsiradimą, raidą ir sunyki- 
mą, Modelis“ (Tomnopos, 1972 6, p. 94). Todėl taip dažnai 
mįslėse linas apibūdinamas pasaulio medžio požymiais, o- 
ant linų apdirbimo įrankių piešiamas pasaulio medis. 

Turint tai galvoje, visose dainose ir žaidimuose, kuriuo- 
se vaizduojama „lino (arba kanapės) kančia“ (LDK D 620—- 
663), galima įžiūrėti tam tikrą evoliucinį pradą reiškiantį 
pasaulio modelį. Tada darosi suprantama, kodėl tose dai-- 
nose linai ir kanapės taip dažnai auga prie jūrių marių 
(„ant marių kraštelio“— LDK D 630; „ant marių krante-- 
lio“.— D 663, 679; V 870), aukštumoje („ant pylimo“ .— D: 
"629; „užu kalnelių, užu aukštųjų"“.— D 634), o kartais netgi: 
„ant tėvulio dvaro“ (D 631), „tėvelio sodely“ (D 661) — 
tose vietose, kur kaip tik kartais yra vaizduojamas medis,. 

turintis pasaulio medžio požymių, kodėl retkarčiais liną 
kaip medį „sodina“ (D 670), kodėl dainose apie liną atsi- 
Tanda paslaptingasis kūkalis (,„Kūkalis, eisme, sesės“.— D 
1648), pasitaikantis dainose, kuriose kaip tik galima įžiūrėti 
pasaulio modelio įvaizdžio pėdsakų (žr. LDK D 1428; V 628; 
K 473). Ir pagaliau šių dainų kompozicija, paremta lino 
«evoliuciją („lino kančią“) atitinkančiu išskaičiavimu (pa- 
sėjau linelius, sudygo lineliai, užaugo lineliai, pražydo line- 
liai. ..), labai primena kai kurių ritualinių tekstų, susijusių 
su pasaulio medžio koncepcija, kompoziciją (žr.Tornopos, 
1971). 

Turint galvoje tokį stiprų lino ryšį su pasaulio me- 
džiu, aiškėja, kodėl vestuvių oracijose, norint ypač išaukš- 
tinti jaunosios vainiką, jis irgi vadinamas „lino medeliu“ 
(Buračas, 1935, p. 218). 

Pasaulio modelį, išreikštą ąžuolo ar kito medžio vaizdu, 
galima įžiūrėti žirnio (LT V 474), saulėgrąžos (LT V 489), 
apynio (LT V 492), bijūno (LT V 500), kelio (,„Griūva ąžuo- 
las per visą svietą — / Geniai genėja per visą vieką". „Eglė 
parvirto per visą svietą — / Genys genėjo per visą vie- 
ką“. — LT V 638), paties ąžuolo (LT V 502) mįslėse, užkal- 
bėjimuose nuo gyvatės įkandimo („Yra Egerų kalnas, tame 
kalne ąžuolas ir ten gūžta. Toje gūžtoje trys slūgos: Kara- 
lina, Katrina, Marcelina..."/— LT V 896), pasakose apie 
tris nepaprastus kūdikius (AT 707), raganos persekio- 
jamą našlaitę (AT 511) ir kituose lietuvių tautosakos kū- 
xiniuose. 

Pasaulio modelio įvaizdžių reliktų knieti paieškoti ir 
kitose lietuvių liaudies dainose. Tačiau, turint galvoje lie- 
tuvių dainų lyriškumą, lakoniškumą, siužeto fragmentišku- 
mą, sunku tikėtis, kad pasaulio medžio vaizdas jose būtų 
„detalus ir ryškus. Veikiau tikėtina tik viena kita tipiška 
detalė, iš kurios galima numanyti jo buvimą vienoje ar ki- 
toje dainoje. Neretai atskiruose tos pačios dainos varian- 
tuose yra išlikusių skirtingų detalių, kurias sudėjus kartu, 
susidaro apytikslis pasaulio modelio vaizdas. Imkim kad ir 
advento dainą „„Vidurin dvaro palavai stovėjo“, išspaus- 
dintą „Tautosakos darbų“ IV tome (p. 130): 

Vidurin dvaro palavai stovėjo, 

Oi leliumoj liodo, palavai stovėjo * 
Tuose palavuose balti stalai, 

Už tų stalų mergelė sėdėjo, 
Mergelė sėdėjo, juostelas audė, 
Juostelas audė, in bernelį žiūrėjo — 
— Būsi nebūsi, nor paminėsiu. 


Sunku net įtarti, kad šioje dainoje palavai kokiu nors 
būdu galėtų būti susiję su pasaulio medžio koncepcija. Ta- 
čiau tokią sąsają jau galima įžiūrėti kituose šios dainos. 
variantuose, kuriuose yra ir kalnas, ir Dunojus (žr. versiją, 
prasidedančią žodžiais ,Dunojau, kalne dvaras“.— LDK KI 
29), ir marios („pasidarė dideli dyvai — didelės marios“), 
ir upė („Gili gili upelė, leliumai“), o vietoj ne visai aiškios. 
semantikos palavų (tikriausiai reiškiančių palatus — rū- 
mus) atsiranda tipiškesnis pasaulio modelio reiškėjas — 
kriaušė („Vidury lauko grūšelė žydi '). Jau aiškiau pasau-- 
lio medžio įvaizdžio reliktus apčiuopiame tuose šios dai- 
nos variantuose, kurie sudaro versiją „Vidury lauko grū- 
šelė žydi“. Juose ir marios mėlynos, ir pats medis — 
grūšelė — yra išlikę vieningame kontekste (žr. Kl 29). 

Lygiai taip pat iš pirmo žvilgsnio pasaulio medžio re-- 
liktus sunku įžiūrėti lalauninkų dainoje „„Augo verbelė ant 
didžio dvaro“, išspausdintoje „Lietuvių tautosakos“ I tomė- 
(p. 225—226). Pateikiame ją ištisai, tik nekartodami ref- 
reno „Oi vynas, vynas, vynas žaliasai'": 


Augo verbelė ant didžio dvarelio. 
Ant tos verbelės drabnos šakelės. 
Ant tų šakelių platūs lapeliai. 

Ant tų lapelių gaili raselė. 

Išeik, mergele, iš seklytėlės, 
Išnešk, mergele, šilko skarelę. 
Susemk raselę į šilko skarelę, 
Nunešk močiutei į seklytėlę. 

Duos tau močiutė tris radastėles. 
Viena radastėlė — aukso žiedelis. 
Antra radastėlė — rūtų vainikėlis. 
Trečia radastėlė — jaunas bernelis. 
Aukso žiedelis ant šliūbavonės. 
Rūtų vainikėlis — ant šėnavonės. 
Jaunas bernelis — ant viso amželio. 


r Po kiekvienos ailutės Satta Mas tas DaLš refrenas. (Toliau eina 
bernelio šaka.) - 

Tačiau ir šios dainos kituose variantuose yra minimos 
marios, dunojus (žr. versiją „Vai, už marių, už dunojė- 
lio“.— LDK KI 488), paukščiai („atlėkė trys margos paukš- 
telės'), saulė („Nedėlios rytelį saulelė tekėjo“). O svar- 
biausia, ir anksčiau aptartoji, ir ši daina yra kalendorinės, 
po galbūt kažkada jų įžanginėse dalyse buvusiu pavaiz- 
„duotu pasaulio medžiu vyksta ritualinės reikšmės veiksmas, 
abiem atvejais susijęs su vestuvine tematika. Vadinasi, 
abiejose dainose lyg ir matome klasikinės pasaulio mode- 
lio schemos pėdsakų. Ritualinėje dainoje pavaizduoto 
veiksmo prasmė irgi dar nesunkiai apčiuopiama. Pirmojoje 
«dainoje bernelis anteles šaudo, žuveles gaudo, čebatėlius 
siuva ir mergelei siunčia, o mergelė juosteles, abrūsėlius 
audžia, skuskeles, marškinėlius siuva ir berneliui siunčia, 
"Tai ritualinis jaunųjų pasikeitimas dovanomis, vestuviniuo- 
se papročiuose išlikęs gyvas ligi pat XX amžiaus, seniau 
turėjęs aiškią juridinę paskirtį (žr. Slaviūnas, 1955 b, p. 17, 
20—21). O antrojoje dainoje mergelė gauna arba skandina 
žiedą, kurį „žvejas“ sugauna. Žiedo skandinimo motyvas 
irgi buvo susijęs su „aiškiai simboline reikšme, kurią liau- 
dis teikė žiedui“ (Slaviūnas, 1955 a, p. 14). 

Kad minėtose dainose yra vaizduojamas pasaulio me- 
dis, jau yra pastebėjusi ir lietuvių kalendorinių dainų ty- 
Tinėtoja N. Laurinkienė, lygindama šias dainas su analo- 
giškomis baltarusių ir. bulgarų dainomis (1981, p. 5—9). 

Dainoms, vaizduojančioms pasaulio medį ir po juo vyks- 
tantį ritualinį veiksmą, mūsų liaudis, matyt, teikė sakralinę 
„reikšmę. Antra vertus, tos dainos pačiam ritualiniam veiks- 
mui suteikdavo iškilmingumo, nes tuo būdu jis būdavo 
vaizduojamas vykstąs po pasaulio medžiu, t. y. visatos 
centre. Vėliau, užmiršus senąją prasmę, tiek pasaulio me- 
dis, tiek ritualinis veiksmas virto. paprastais poetiniais 
įvaizdžiais. Todėl galima prielaida, kad iš įsivaizduojamo 
pasaulio medžio ir po juo vykstančio ritualo vėliau susi- 
«darė poetinė tradicija dainos pradžioje užsiminti apie medį, 
o toliau kalbėti apie žmonių jausmus ir pergyvenimus. Ži- 
noma, dabar nelengva nustatyti, ar dainoje iš seno buvo 
pavaizduotas pasaulio struktūrą reiškiantis medis, ar tai 
tik vėlesnės poetinės tradicijos įvaizdis. Ir vis dėlto galima 

spėti, kad pasaulio medis vaizduojamas kai kuriose sėno- 
siose darbo; kalendorinių apeigų, vestuvių, netgi karo dai- 
nose, išlaikiusiose vienokį ar kitokį ryšį su apeigom. Jo 
reliktų galima įžiūrėti audimo dainoje „Aš išjodams išvand- 
raudams“ („vidury dvarelio mėlynos marelės, prie mare-- 
lių — ąžuolėlis"— LDK D 1415), kalėdotojų dainoje „Vi- 
dury lauko grūšelė stovi“ (Kl 340), užgavėnių dainoje „Po: 
liepa liepa upelė teka“ (K1 406), lalautojų „Pavasaris pa- 
vandenis“ (vanduo nesėmė tik vieno kalno, ant kalno 
putinas, putine — šilko lizdas, lizde — gegužėlė.— KI 443), 
vestuvinėse dainose „Svidir vidir žolynėlis“ (LDK V 20), 
„Aukšti kalnai, margi dvarai“ (V 33), „Pasakyk, mergele" 
(„.„..„vidury dvarelio mėlynos marelės. Marelėse auga 
ąžuolėlis su šimtu šakelių“.— Žr. versiją „Sėdžiu už stale- 
lio“. — V 981), „Ir paaugo žalia liepa“ (V 1428), „„Pūski, 
vėjeli, per vandenėlį“ (V 1458), „Ak dievuli brangus“ (V 
1485), „Pasėjau rūtą, pasėjau mėtą“ (V 1701), karo dainose: 
„Augin tėvelis vieną sūnelį" (LDK K 141), „Lygūs laukai, 
aukšti kalnai“ (K 306), „Lygiam lauke pakalnėlėj putinė- 
lis augo“ (K 473) ir daugelyje kitų. 

„Kad baltai pasaulio modelį galėjo reikšti medžio įvaiz- 
džiu, iš dalies rodo ir archeologijos duomenys. Eurazijos. 
gyventojai jau nuo neolito laikų ant ritualinių puodų. 
vaizduodavo kosmogonines scenas (žr. PEIGaKkoB, 1965 a, 
1965 6). O ant ritualinių puodų (laidojimo urnų), rastų bal- 
tų gyventose vietose, kartais vaizduojami medžiai. Jie 
įspausti kaip tik toje urnos dalyje, kurioje paprastai vaiz-- 
duojamos kosmogoninės scenos ir piešiamas pasaulio me- 
dis (į viršų siaurėjančioje urnos dalyje) (Gimbutas, 1968, 
p. 88—89). 

Šiuo požiūriu įdomūs yra lietuvių liaudies tikėjimai apie- 
puodą ir velnią. Tikima, kad griaudžiant velnias kaip tik 
po puodu slepiasi nuo Perkūno. „Nuo griausmo velnias 
lendąs po puodu, bet griaudžiant jau žmogus (puodų) ne- 
kiloja“,— teigiama Kamajuose (LTR 1032/146/). Kai griau- 
džia, sakydavę vaikai: „Kad palįstum po puodu, tai dievas: 
nematytų“.—,,Kaip jūs lįsit, kad velnias tupi!“ — drausda- 
vę tėvai. Perkūnijos metu drausdavę kiloti puodus, kad 
velnias neiššoktų ir griausmas neuždegtų (trobos), begau- 

dydamas velnią“ (LTR 1032/147/). Dar sakoma: „Nors po 
puodu pasivožk, visur Perkūnas pasieks“ (LTR 739/101/). 
O tikėjimai, kur slepiasi velnias, griaudžiant Perkūnui, sie- 
tini su senųjų indoeuropiečių mitu apie Perkūno ir jo prie- 
šininko kovą prie pasaulio medžio (VBaHosB, Toropos,. 
1974). Vadinasi, ten, kur slepiasi velnias nuo Perkūno, ga- 
lima ieškoti pasaulio medžio reliktų. O nuo Perkūno, pasak 
lietuvių liaudies tikėjimų, velnias slepiasi medžiuose, po 
akmenimis, namuose, po bičių aviliais, prie Žmogaus, po 
kryžium bei daugelyje kitų objektų ir, kaip matome, — 
po puodais. 

Sprendžiant iš lietuvių liaudies poetinės tradicijos, pa- 
saulio modelis buvo reiškiamas ne tik medžio, bet ir iš jo 
padarytų objektų — namo, laivo, tilto, netgi krėslo — įvaiz- 
džiais. Tie objektai, kaip ir pasaulio medis, buvo įsivaiz- 
duojami jungiančiais visas tris visatos sritis, arba, mito: 
logiškai sakant, visus tris pasaulius: požemio, žemės, dan- 
gaus, ir vaizduojami tokiose pat situacijose kaip ir medžiai: 
ant kalno, prie vandens (jūrių marių, upės, Dunojaus), 
juose apgyvendinami žmonės, dievai, paukščiai, dangaus 
šviesuliai, o jų fone (centre) vyksta apeiginis veiksmas. 
Atrodo, jog namo, tilto, laivo ar kitokios formos pasaulio 
modelis yra skirtingo istorinio periodo reiškinys, kartais 
netgi atsiradęs pagal įprastą folkloro dėsnį pars pro toto 
(dalis vietoj visumos) ir todėl jo vaizdas lietuvių tautosa- 
koje yra žymiai blankesnis, fragmentiškesnis, sunkiau iš- 
skiriamas iš grynai poetinės tradicijos srauto. Ir vis dėlto 
dar nesunkiai galima suvokti tokio namo, laivo ar 2 
nepaprastumą, mitologiškumą. | 

Paimkim kad ir darbo dainas „(Gale laukelio stadala“ 
(LDK D 1368) ir „Vidury lauko sienelė“ (D 1369), kurios 
iš pirmo žvilgsnio atrodo neaiškios ir nesuprantamos. Mer- 
gelė pirmojoje dainoje, sėdėdama stadaloje, o antrojoje — 
sienelėje, šukuoja linelius ir gelsvuosius plaukelius. Ki- 
tuose dainų variantuose vietoj stadalos ir sienelės yra svir- 
nelis (LMD III 179/113/; LTR 2276/14/), klėtelė (LTR 926 
/193/, 2109/89/, 2624/10/), kamara (JLD I 183), pirkelė (LTR 
4159/27, 51/), dvarelis (LTR 719/331/, 963/9/). Iš jų suvo- 
kiama, kad sienelė yra statinys, namas, Tačiau tai ne pa- 

prasti trobesiai. A. Juškos užrašytame variante net sako- 
ma, kad kamara, kurioje sėdi mergelė, stovi debesyje (JLD 
T 183). Kituose dainų variantuose randame pasaulio me- 
džiui būdingų elementų: kalną (,„Aukštam kalnely svirne- 
lis“— LTR 2276/14/; „Oi kalnai kalnai, kalneliai“, / Unt tų 
kalnelių dvarelis“.— LTR 719/331/), saulę (,„Avietėlę saulė 
girioj pasėjo“.— LTR 926/220/). O svarbiausia, kad tos dai- 
nos ištisai susijusios su linais (jos ir dainuojamos verpiant 
linus, ir jose kalbama apie linų šukavimą), kurie lietuvių 
folklore reiškia dinaminį, vegetacinį pasaulio medžio as- 
pektą. O viename iš dainos variantų vietoj stadalos minima 
liepa, kuri jau dažniau lietuvių mitinėje poetinėje tradici- 
joje yra įsivaizduojama pasaulio medžio analogu („Ant 
didžio tėvelio dvarelio liepelė stovėjo. ..".— LTR 639/57/). 
"Todėl ir galima stadaloje, sienelėje (svirnelyje, klėtelėje, 
pirkelėje, dvarelyje. ..) įžiūrėti kad ir blankų visatos mo- 
delio atšvaitą. Tuo labiau kad toliau šiose dainose vaizduo- 
jamas seniau, matyt, labai svarbus vedybų ritualo veiks- 
mas — bernelio įsileidimas į vien merginai priklausančią 
sferą. 

Panašią idėją kaip pasaulio medis, matyt, reiškė namo, 
dvaro įvaizdžiai lalautojų dainoje „Anta kalnelio, anta 
žvyrynėlio“ (,„,...pastatė naujus namelius, iškirto tris lan-* 
gelius. Pirmam langely saulė tekėjo, antram — mėnuo lei- 
dos“.— LDK KI 489), sekminių dainoje ,„Tu žilvitėli, dobi- 
lio“ („pro vienus vartus saulutė teka, pro kitus — mėnulis 
rieda.— Kl 583), vestuvių dainose „Ant tavo stainelės“ 
(„Ant bernelio stainelės saulelė tekėjo, iš vainikėlio žvaigž- 
delės žibėjo...'.— V 690), „Vai, ūžkit gauskit, girios me- 
deliai“ („Pastatė naują svirnelį (dvarelį) ant keturių (aš- 
tuonių) kampelių. Ant kiekvieno kampo gegutė kuka- 
vo..." — V 1700), „Atvažiavo Varšuvos bernelis“ („Už 
jūrių marių stovi margas dvarelis su veidrodiniais lange- 
liais“. — V 1703), karo „Aš išleidau bernelį“ (,Teišbūda- 
voja bernelis dvarelį ant jūružių kraštelio iš vieno aukselio 
ir sidabrėlio, deimantužio langeliu“.— K 273) ir kt. Čia rei- 
kėtų paminėti ir nuostabiąsias kalėdotojų dainas ,„Vai ir 
atbėgo baikštus elnelis“ (Kl 338), „,„Atbėgo elnias devynia- 
ragis“ (Kl 339), kuriose pasaulio medį jau yra įžiūrėję dau- 

gelis tyrinėtojų. O jose kaip tik vaizduojamas stebuklingas 
dvaras, ant kurio „saulė tekėjo, mėnuo ritėjo“ (Kl 338). 

Kaip tą pačią idėją gali reikšti medžiai (sodas) ir iš 
šiaudų padaryta figūra (primenanti statinį), rodo sodo įvaiz- 
dis lietuvių tautosakoje ir papročiuose. Lietuvių liaudies 
vestuvinėse dainose ,„Atvažiuoja Rygos kupčiai“ (V 1526) 
ir „Vai sodai sodai“ (V 1527) pasaulio modelio atšvai- 
tus galima įžiūrėti jose apdainuojamo stebuklingo sodo, 
kuriame „upė teka, paukščiai šneka“ (V 1526), „gegutė 
kukavo... lakštutė lakštavo“ (V 1527) įvaizdyje. Atidžiau 
pasidairę, lietuvių tautosakoje rastume ir daugiau kūrinių, 
kuriuose stebuklingo sodo vaizdas asocijuojasi su pasaulio 
medžiu. Žr. jurginių dainą „Oi lia lia kalnas kalnelis“ 
(„Kalnas kalnelis naujas dvarelis, žalias sodelis. Tame dva- 
rely vynelis teka. ..".— Kl 428), stebuklines pasakas „Ieš- 
kojimas auksinio paukščio“ (AT 550), „Dėkingi gyvuliai“ 
(AT 554) ir kt. O vestuviniuose papročiuose sodu, kurį turi 
išpirkti jaunikio pulkas, vadinama žolynais, popierėliais 
papuošta eglutė (Brazys, 1924, p. 221), eglės viršūnė (Bu- 
račas, 1935, p. 230) arba iš šiaudų ant siūlo suverta figū- 
ra — reketukas, aitvaras (Buračas, 1935, p. 230; Slaviūnas, 
1955 c, p. 582; Lietuvių etnografijos bruožai, 1964, p. 497 
ir-kt.). Daugelis šio dirbtinio „sodo“ elementų (upė, iš vy- 
žos padarytas senelis, paukščiai, šviesuliai. ..) ir jo paskir- 
tis vestuvių apeigose rodo, kad ir čia esama pasaulio mo- 
delio. O pasakoje „Bernas veda velniūkštę“ (AT 424*), apie 
kurios ryšį su vestuvių apeigomis jau yra užsiminta (žr. 
Vėlius, 1981, p. 147, 148), ir stebuklingas sodas su giedan- 
Čiais paukščiais, ir šiaudai (iš kurių kartais, kaip matėme, 
vestuvinėse apeigose yra daromas dirbtinis „sodas“) pa- 
teikiami vieningame kontekste. Kai kuriuose šios pasakos 
variantuose (LTR 270/777/, 337/18/, 372/13/, 784/54/, 807 
/1682/, 1001/99/, 1743/2/, 2368/297/ ir kt.) stebuklingas so- 
das išauga iš šiaudų, kuriuos jaunasis pamirkė jaunosios 
(velniūtės) pusėje verdančiuose katiluose ir atsigabeno 
į savo pusę, kaip žmonos kraitį. 

Atrodo, jog tą patį pasaulio modelį turėjo reikšti ir 
namo kontūrai, įspausti ant ankstyvojo geležies amžiaus 
laidojimo urnų, rastų baltų gyventose vietose (žr. Gimbu- 

tas, 1968, p. 89). Jie kaip tik įspausti toje urnos dalyje, 
kurioje paprastai vaizduojamas pasaulio medis. Galbūt pa- 
saulio modelio funkciją atlikdavo ir iš akmenų sukrautas 
namelis (dėžė), į kurį žalvario ir geležies amžiuje vaka- 
riniai baltai įstatydavo urną su mirusiojo palaikais (Gim- 
butienė, 1958, p. 40, 52—55, 63—64; Lietuvos archeologijos 
bruožai, 1961, p. 129—138 ir kt.). Tik čia, kaip ir dera 
vakarų. arealui, matomę ne pakylėtą aukštyn (ant kalno, 
virš Žemės), o nugramzdintą žemyn (po žeme) trobesį. 

Pasaulio modelio reliktų galima įžiūrėti ne tik namo, 
bet ir laivo įvaizdyje, nes laivas mūsų liaudies poetinėje 
galvosenoje prilyginamas namui, kartais tiesiog vadina- 
mas namu (seklyčėle). „„Atplaukė laivelis — nauja sekly- 
čėlė“,— sakoma vestuvių dainoje „O kur buvai, berneli" 
(LDK V 236). Todėl visai suprantama, kad vienuose karo 
dainos „Ant marių krantelio“ (K 200) variantuose bernelis 
stato klėtelę, butėlį, dvarelį, o kituose — laivelį. Namas 
vietoj laivo dažniau minimas Dzūkijos ir Suvalkijos pie- 
tuose užrašytuose variantuose (žr. LDKK). Šiuo požiūriu 
minėtina darbo daina „Į šilą ėjau“ („Pastatė laivą su aštuo- 
niais kampaičiais, ant kiekvieno po paukštelį“.— LDK D 
1560), kalendorinės dainos „Leliumoj krašte marių, leliu- 
moj“ (Kl 62), „Po liepa liepa upelė teka“ (Kl 406), „Sėdžiu 
po langeliu“ („Čiūčiuoja liūliuoja ant marių laivelis“.— 
KI 407), vestuvių dainos „„Lėk, sakalėli, per ežerėlį (V 811), 
„Oi, -toli, toli, už Nemunėlio“ (V 1025), „Oi, augo augo 
žalias pušynas" (V 1904), karo daina „„Ant marių krantelio“ 
(K 200) ir kt. 

Kartais lietuvių liaudies dainose pasaulio medžiui arti- 
mą simbolinę prasmę turi netgi tilto, liepto, krėslo, akme- 
nėlio, ant kurio sėdi ritualinio veiksmo dalyviai, ir kiti 
įvaizdžiai. Žr. dainas „Oi tu zaria zarele, lylia“ (,,„Užte- 
kėjo saulelė, bėgo gilioji upelė, per upelę lieptelis. ..".— 
LDK KI 34), „„(Gerk gėręs, broleli“ (bernelis kirsdina klevelį 
ir ąžuolėlį, dirbdina tiltelį per Nemunėlį — V 376), „Oi, 
ant tilto žolė žėlė“ (,„Ant tilto žolė žėlė, po tiltu žuvys nars- 
tė“.— K 136), „Eisim, sesės, namolio" (brolis kalvelis nukals 
vario tiltelį.— V 633), „Gili gili upelė leliumai", „Vidury 
dvaro palavų krūmas“ („Toje upelėje žibus akmenėlis"“.— 

KI 17, 29), „Po liepa liepa upelė teka" (upelėje stovi krės- 
lelis.— K1 406), „Lėk, sakalėli, per ežerėlį“ („Tam ežerėly 
verpetas sukas, tame verpete — rūtų darželis, tame dar- 
žely — aukso krėslelis...".— V 811), „Oi, toli toli, už Ne- 
munėlio“ („Toli toli, už Nemunėlio, sėdi mergelė ant ak-- 
menėlio“— V 1025), „Augin tėvelis vieną sūnelįi“ („Ant 
tėvelio dvaro stovi žalias jievarėlis, po juo — akmenėlis. 
Ant akmenėlio — balta karūnėlė. Po karūnėle sėdi tėvas 
motinėlė“.— K 141), „Gale kaimelio lygi lankelė“ (gale 
kaimelio, vidury marių du akmenėliai.— V 2802), „Žalioj 
girioj, lygioj lankoj“ („Žalioj girioj, lygioj lankoj stovėjo 
ąžuolėlis, po ąžuolu — aukso krėslas“.— K 400) ir kt. 
Kad minėtose dainose namas, laivas, tiltas, krėslas, ak- 
muo ir kiti objektai galėjo atlikti pasaulio medžiui arti- 
mą funkciją, rodo kiti tų pačių dainų variantai, kuriuose 
tai vienur, tai kitur vietoj minėtų objektų šmėkšteli įpras- 
tinis ąžuolo, liepos ar kito augalo — pasaulio medžio — 
vaizdas. Pavyzdžiui, vienuose dainos „(Vidury dvaro palavų 
krūmas“ (Kl 29) variantuose toje pačioje pozicijoje vaiz- 
duojamas palavų krūmas (žr. versiją „(Vidury dvaro palavų 
krūmas“), kituose — kriaušė (žr. versiją „Vidury lauko 
grūšelė žydi“), dar kituose — akmenėlis arba krėslelis (,„Gi- 
li gili upelė leliumai“). Dainoje „Vai, ūžkit gauskit, girios 
medeliai“ (V 1700) toje pačioje pozicijoje atsiduria ąžuo- 
las, liepelė, vyšnelė, rūtelė (žr. versijas „Ant tėvo dvaro 
ąžuolas augo“, „Devyni metai — ne viena diena“) ir „ant 
keturių (aštuonių) kampelių“ pastatytas svirnelis (plg. ver- 
sijas „Vai, ūžkit gauskit, girios medeliai", ,Žiemužę kirto, 
žiemužę vežė“, „Oi, ir išaugo žalia liepelė“ ir kt.). Vie- 
nuose karo dainos „„Augin tėvelis vieną sūnelį“ (K 141) 
variantuose yra pavaizduotas akmenėlis (žr. versiją „Ant 
kalnelio, ant aukštojo“), kituose — jievarėlis ir akmenėlis 
su karūnėle (versija ,„Ant tėvelio didžio dvaro“), dar ki- 
tuose — laivelis ir tiltelis (,(Oi ąžuole ąžuolėli") ir t. t: Tiek 
vienuose, tiek kituose dainų variantuose galima įžiūrėti to 
paties pasaulio modelio atšvaitų dar ir todėl, kad juose 
pavaizduoti panašūs apeiginiai veiksmai. Žiedo kalimas 
(arba vainiko pynimas), dovanojimas, atėmimas, ištrauki- 
mas iš vandens vaizduojamas ir po verba atba rože (KI 

488), ieva (V 631), kanapėle arba dobilėliu (V 870), ir ne- 
paprasto namo fone (Kl 489), seklyčioje ant elnio rago (KI 
339), ir ant akmenėlio (KI 17), laively (V 236), ir ant tilto 
(V 633). Simbolinės arba tikros dovanos ruošiamos, siun- 
čiamos, pasikeičiama jomis ir po ąžuolu (V 9), grūšele, 
palavų krūmu (Kl 29), avietėle, kleveliu, liepele, dieme- 
dėliu (V 20), ir ant akmenėlio (K! 29), lieptelio (Kl 34), 
ir krėslely (Kl 406), luotely (Kl 62) arba laively (Kl 406, 
V 236). 

Daugelyje minėtų dainų įžiūrėti pasaulio modelį ska- 
tina ir kai kurios jų formos ypatybės. Tarp šių dainų daug 
yra tokių, kuriose mergelei arba berneliui užduodama ne- 
paprasta užduotis (suverpti linus be ratelio, išausti drobę 
be staklių, pasiūti marškinius be adatos, siūlo, nušienauti 
pievą be dalgio, išarti lauką be žagrės.— Žr. dainą „Su- 
verpk, mergele, baltus linelius“. D 1399), užmenamos mįis- 
lės (kas žaliuoja žiemą vasarėlę, kas lengvesnis už povo 
plunksnelę, sunkesnis už akmenėlį.— Žr. dainą „Pasakyk, 
mergele“, V 981) arba kuriose iš viso kalbama apie nepa- 
prastus, mįslingus reiškinius: vasarą užšąlančius ežerus 
(„Vai tai dyvai“.— D 1452), elnią devyniaragį, ant kurio 
ragų seklyčia su kalviais („,„Vai, ir atbėgo baikštus elne- 
lis“.— Kl 338; „Atbėgo elnias devyniaragis“.— Kl 339), 
kibirkštėlę, iš kurios pasidaro marios mėlynos su jose be- 
sisupančiu laiveliu (,„Vidury lauko grūšelė stovi“.— K1 340) 
ir pan. Šių dainų mįslingumas primena pasaulio medžio 
mįslingumą (žr. anksčiau cituotą V. Toporovo nuomonę, 
kad pasaulio medžio vaizdinys kai kuriose tradicijose daž- 
niausiai yra reiškiamas mįsle). O jau pačioje dainos mįs- 
"lėje (objekto apibūdinime ir įminime) neretai užuominomis 
yra pateikiamas pasaulio modelis. Paimkim kad ir dainą 
„Pasakyk, mergele“ (V 981). Klausimuose „Kas yra sun- 
kesnis už akmenėlį ir lengvesnis už povo plunksnelę, kas 
auga be šaknų ir lekia be sparnų, kas juodas nedažytas ir 
baltas nebaltintas?“ yra išreikštos svarbiausios priešpriešos 
juodas—balias, žemai—aukštai, sunkus—lengvas, o klau- 
simuose „Kas žaliuoja žiemą vasarėlę, kas margas nera- 
šytas, kas bėga be kojelių?“ ir pan.— tarpininkai, sujun- 
giantys priešingus priešpriešų polius. Atsakymuose prieš- 

priešos ir tarpininkai sukonkretinami, nurodomi juos ati- 
tinkantys objektai; juose ir galima numanyti, kad ir ne- 
ryškiai išreikštą pasaulio modelį: augalas (eglė, pušis, rū- 
ta. ..), po juo akmenėlis, upė, kartais upėje laivas, viršu- 
je — paukščiai, vėjas, debesys. Toks pasaulio medžio vaiz- 
das jau yra artimas ir kitose dainose pavaizduotajam (pvz., 
„Po liepa liepa upelė teka“.— Kl 406; „Lėk, sakalėli, per 
ežerėlį“.— V 811). Atskiruose dainos variantuose pateikia- 
mas ir „raktas“, padedantis iššifruoti užslėptą pasaulio mo- 
delio idėją. Tai — įprastu savo pavidalu išreikštas pasaulio 
medis. Minėtoje dainoje jis pateiktas aiškiai ir nedvipras- 
miškai: „Vidury dvarelio mėlynos marelės. Marelėse auga 
ąžuolėlis su šimtu šakelių“ (žr. versiją „Sėdžiu už stalelio“). 

Šioje apžvalgoje buvo paminėtos tik tos mįslių dainos, 
kuriose pavaizduotam pasaulio medžiui išryškinti yra su- 
rastas ir pats „raktas“. Prie jų dar, atrodo, gali būti pri- 
skiriamos kalėdotojų dainos apie kalėdų rytą pražydusią 
rožę, O per sekmines užšalusius ežerus („Kalėdų rytą ro- 
žės žydėjo, lelimjo“.— Kl 341; „Kalėdų rytą rožės žydė- 
jo“.— KI 342; „Kalėdų rytą ežerai šalo“.— K1 343. ..), apie 
vasaros sniego ir žiemos šėko siunčiamą marčią („Ko ne- 
giedat, gaidžiai, lelimo“.— Kl 156), audimo dainą apie 
gudrią uošvę ir jos dukrą („Oi kytra kytra girios gegelė"“.— 
D 1396) ir kt. Tačiau jos čia neliečiamos, nes kol kas trūks- 
ta akivaizdesnių argumentų jose glūdinčiai pasaulio mo- 
delio idėjai išryškinti. 

Dainos, kuriose tarsi bandomas žmogaus gudrumas (rei- 
kia įminti mįslę), kai kuriais savo bruožais yra artimos 
pasakoms apie keistus klausimus ir gudrius atsakymus (žr. 
pasakas „„Piemuo atsako į klausimus savo pono vietoj“ .— 
AT 922; iš dalies „Gudri ūkininko duktė"“.— AT 875 ir kt.), 
apie kurių kad ir netiesioginį ryšį su pasaulio medžio vaiz- 
diniu jau yra užsiminęs V. Toporovas (Tonopos, 1971, 
p. 39—41). | 

Dainoms, kuriose galima įžiūrėti pasaulio medžio vaiz- 
dinio atšvaitų, yra būdingi dialogai, išskaičiavimai, karto- 
jimai. Bernelis su mergele kalbasi dainose „Suverpk, mer- 
gele, baltus linelius“, „Gale lauko stadala“, „„Gerk gėręs, 
berneli“, „Aš išjodams' išvandraudams“, „„Svidir vidir žo- 

lynėlis“, „Ant marių kraštelio“, „Oi ant tilto žolė žėlė“ 
ir daugelyje kitų. Dainoje „Lėk, sakalėli, per ežerėlį“. na- 
šlaitė išskaičiuoja: nėra močiutės kraiteliui krauti, tėve- 
lio — dalelei skirti, seselės — vainikui pinti, brolelio — 
lauku lydėti; dainoje „Gale lauko stadala“ pas mergelę 
ateina ir vis prašo atidaryti. dureles iš eilės tėvelis, motulė, 
broliukas, seselė: ir bernelis; dainoje -,„Suverpk, mergele, 
baltus linelius“ bėrnelis panašiais žodžiais. prašo mergelės 
suverpti linelius, išausti drobelę, pasiūti marškinėlius ir t. t. 
Išskaičiuojant ar apibūdinant objektą, ypač mėgstami skai- 
čiai trys, devyni, šimtas. Dialogu, išskaičiavimu, kartojimu 
paremta kompozicija yra būdinga ir archaiškiems rituali- 
niams tekstams, susijusiems su pasaulio modelio vaizdiniu 
(žr. Tonopos, 1971). Šių kompozicinių priemonių gausu- 
mas minėtose lietuvių liaudies dainose irgi patvirtina jų 
sąsajas su pasaulio medžiu. Šiuo požiūriu vertėtų atkreipti 
dėmesį ir į lietuvių formulines bei kumuliatyvines dainas 
(Vk 447—458), kurių ryšys su apeigomis neabejotinas. 
Dainos apie mergelei arba berneliui užduodamus sun- 
"kius uždavinius, užmenamas mįsles kad ir tolimu aidu su- 
sišaukia su tomis dainomis, kuriose kalbama apie objekto, 
galinčio reikšti pasaulio modelį, gaminimą. Jose bernelis 
arba brolelis stato laivelį (LDK D 1560; V 1904, 2137, 
K 200), svirnelį (V 1700), namelius (Kl 489), tiltelį (V 376), 
dirbdina stakleles (D 1415, 1396). O kartais objektas jau 
padarytas ir dainoje tik konstatuojamas jo buvimas: at- 
(Kl 407; V 811), stovi bernelio stainelė (V 1690). Laivo, tilto 
arba namo statymas ko gero yra bernelio fizinių ir dvasi- 
nių jėgų išbandymas, norint įsitikinti, ar jis jau pakanka- 
mai subrendęs vedybiniam gyvenimui. 
“ Panašiai būsimas jaunikis buvo bandomas senosiose 
priešvedybinėse iniciacijų apeigose. Be abejo, čia kur kas 
svarbiau buvo jaunuolio dvasinių jėgų, išprusimo patikri- 
nimas, ar jis gerai susipažinęs su etninės bendrijos mito- 
loginių žinių visuma ir su jų dominante — pasaulio me- 
džiu. Tokio išbandymo reliktų apsčiai galima rasti "pasa- 
kose, tik žinoma, jau .perkeltų į bendrą poetinį pasakos 

audinį. Kartu juose galima įžiūrėti ir pasaulio medžio vaiz- 
dinio atgarsių. 

Paimkim kad ir pasakas „Dėkingi gyvuliai“ (AT 554) 
ir „Mergaitė padeda jaunuoliui pabėgti“ (AT 313A). Jose 
jaunikaitis turi atlikti tris nepaprastus darbus: pirmojoje — 
iš marių atnešti nuskandintą žiedą, per parą iškulti arba 
surinkti išbarstytus grūdus, o kartais pačiam juos ir užau- 
ginti; pastatyti bažnyčią, rūmus, tiltą, atnešti stebuklingų, 
auksinių obuolių; o antrojoje — išsemti jūrą, iškasti šu- 
linį, pastatyti tiltą per upę; lydime išauginti grūdus ir iš- 
kepti ragaišio; išjodinėti padangėmis skraidantį eržilą; 
atskiruose variantuosė — pastatyti koplyčią, bažnyčią arba 
dvarą (LMD I 558/24/; LTR 32/32/), iš lazdos išauginti obuo- 
lius (LTR 393/155/), užveisti sodą (LTR 449a/25/), padaryti 
prietaisą, kuris plauktų, važiuotų ir skristų (LTR 42/49/, 
10B/125/) ir t. t. Aiškiai matyti, kad abiejų pasakų užduo- 
tyse yra nusakomos svarbiausios priešpriešos su tarpiniais 
jų nariais. Pirmoji užduotis susijusi su kairiaisiais prieš- 
priešų žemai—daukštai, požemis—dangus, vanduo—-oras, 
žuvys— paukščiai poliais, trečioji — su dešiniaisiais, o ant- 
roji — su tarpinėmis grandimis. Tik, suprantama, atskiruo- 
se variantuose ne visada išlaikoma tokia klasikinė užduo- 
čių seka ir net pačios užduotys (kartais jų esti keturios, 
kartais dvi, arba tik viena). Neatsitiktinai pasakoje ,„„Dė- 
kingi gyvuliai“ pirmąją užduotį atlikti padeda žuvys, ku- 
rTios mitologinėje lietuvių ir kitų baltų pasaulėžiūroje 
paprastai siejamos su vandens, požemio sfera, chtoniškosio- 
mis mitinėmis būtybėmis, antrąją — skruzdėlės, kurios sie- 
jamos su žeme, ir trečiąją — bitės, paukščiai, kurie siejami 
su dangaus sfera ir dangaus dievybėmis. 

V. Propas, specialiai analizavęs minėtose pasakose he- 
rojui užduotų užduočių senesnę prasmę, yra nurodęs, kad 
panašiuose Šiaurės Amerikos liaudies tekstuose, dažnai 
yra vaizduojamas viso pasaulio sukūrimas, kosminės ir 
socialinės tvarkos įvedimas (Ilponn, 1946, p. 292—293). 

Pasakoje „Mergaitė padeda jaunuoliui pabėgti“ svar- 
biausias priešpriešas galima įžiūrėti ir objektuose, į ku- 
riuos pasiverčia bėgantys jaunieji: vandens paukščiai—sta- 
tiniai (bažnyčia, koplyčia...) — oro paukščiai (lakštinga- 

la). Abiejose pasakose panašiame kontekste susiduriame 
su tais pačiais objektais, kaip ir dainose, būtent: su me- 
džiu, sodu, namu, tiltu, kuriuose galima įžvelgti pasaulio 
modelio pėdsakų. O kad ir čia galima įžiūrėti pasaulio 
modelio pėdsakų, įtikinamai rodo stebuklingasis „raktas“ — 
tiesiogiai paminėtas arba aprašytas pasaulio medis *. Kai 
kuriuose variantuose paukščiai aukso obuolius atneša nuo 
„gyvybės medžio“, „gyvojo medžio“ (LTR 10B/164/, 1124 
/1/, 2940/61/). O savitame, nuo pagrindinio pasakos siužeto 
gerokai nutolusiame variante yra pavaizduotas ir pats so- 
das, kuriame auga auksiniai obuoliai. Tai Vėjų Motinos 
sodas su chtoniškosiomis ir dangaus dievybėmis, reiškian- 
tis pasaulio medžio idėją (DSPS 309—313). 

Norint akivaizdžiai parodyti, kokiu pavidalu lietuvių 
liaudies dainose yra vaizduojamas pasaulio modelis, ga- 
lima sudaryti lentelę ir jos kairėje pusėje surašyti dainas, 
kuriose galima įžiūrėti pasaulio modelio reliktų, per vi- 
durį — kuo tas modelis reiškiamas, o dešinėje — veiksmą, 
vykstantį pasaulio modelio įvaizdžio fone. Tačiau jau iš 
anksto aišku, kad tokia lentelė dėl objektyvių ir subjek- 
tyvių priežasčių negali būti tiksli. Poetinėje liaudies tradi-. 
cijoje, kuriantis vis naujiems ir naujiems dainų varian- 
tams, kinta, varijuoja ir juose pavaizduoto pasaulio mo- 
delio vaizdas. Ir varijavimo galimybės — turint galvoje 
pasaulio medžio simbolio virtimą grynai poetiniu įvaiz-- 
džiu — čia turbūt neribotos. Paimkim kad ir dainą „Sidir 
vidir žolynėlis“ (V 20). Vien tik. šioje dainoje pasaulio 
„medis šalia įprastinės avietėlės, levendros, diemedžio, lie- 
pelės, ąžuolėlio, taip pat išreiškiamas čiobrelių (LTR 192 
/1100/, 2463/68/, 4048/142/), rugelių (LTR 2438/14/, „vaisių 
medžio" (LTR 3426/19/), barkūnų (LTR 475/628/, 2403/6/) 
ir kitų augalų įvaizdžiais. Dainoje ,„Vai, ūžkit gauskit, gi- 
rios medeliai“ (V 1700) panašią funkciją kaip ir svirnelis 


* Apie tris pasaulio sferas (dangaus aukštumą, žemės platumą ir 
marių gilumą) neretai užsimenama ir lietuvių liaudies vestuvių oraci- 
jose. O kartais jose pateikiamas ir konkretus pasaulio medžio vaizdas: 
„Tame levendrų daržely augo diemedėlis, ant to diemedėlio stovi aukso 
krislelis, ant to aukso krislelio paukštelis čiulbėjo,— tai ne paukštelis 
čiulbėjo, bet pats dangaus viešpats kalbėjo...“ (JSD II 326). 

atlieka nendrė (LTR 3116/216/), šalpusnis (LTR 4006/60/), 
epušė (LTR 337/264/) ir kiti kiek neįprasti įvaizdžiai. Su- 
rinkti visus. panašius atsitiktinius atvejus iš šimtų, tūks- 
tančių variantų ir sužymėti juos lentelėje būtų tiesiog 
neįmanoma. | 

Be to, nelengva išsiaiškinti, kada dainoje vaizduoja- 
mas medis ar kitas koks objektas reiškia pasaulio modelį, 
o kada —ne, nes to paties įvaizdžio prasmė atskiruose 
variantuose pastebimai kinta. Pavyzdžiui, vienuose užga- 
vėnių dainos „Po liepa liepa upelė teka“ (Kl 406) varian- 
tuose mergelė arba bernelis galvą šukuoja, plaukus lai- 
duoja, sėdėdamas krėslely, esančiame ant kalno (žr. ver- 
siją „„Dūdavo pova ant aukšto kalno“) arba upėje, ežerė 
(žr. versijas „Teka upelė, teka dunojus“, „Skrido vanagas 
per pušynėlį“), kituose — sėdėdamas laively (žr. versiją 
„Ant marių marių“), o dar kituose — krėslely, kuris stovi 
laively (žr. versiją ,,„Dobiliutėli dobilio, gilus upelis dūno- 
ja'), arba — krėslely, kuris stovi laively, laivelis plaukia 
upelėj, o upė teka po liepa (versija ,;Po liepa liepa upelė 
teka“). Vadinasi, toj pačioj pasaulio modelio pozicijoj po 
vieną, visi kartu arba atskirais deriniais atsiduria krėslas, 
laivas, liepa. Kadangi yra užfiksuota pakankamai variantų 
su kiekvienu objektu atskirai, tai daug nesuklysime, visus 
tuos objektus laikydami tos pačios idėjos reiškėjais. Ta- 
čiau ką daryti, kai keli objektai pasitaiko tik kartu ir jų 
hierarchija ne tokia aiški? Pavyzdžiui, ką laikyti pasaulio 
modelio reprezentantais kalėdotojų dainoje „Vai, ir atbėgo 
baikštus elnelis“— elnią, seklyčią, kurioje broleliai kala, 
ar tėvulio dvarą, kuriame „saulė tekėjo, mėnuo ritinėjo'? 
Visus kartu, ar atskirus jų derinius? Istoriškai išnagrinėjus, 
nesunku nustatyti, kuris pasaulio modelio įvaizdis atski- 
roje dainoje yra platesnis, labiau apibendrinantis, ir kuris 
dalinis, kuris archaiškesnis ir kuris išvestinis, atsiradęs, 
išblukus pirminiam vaizdui. Tačiau tokia analizė užimtų 
daug vietos ir verstų gerokai nukrypti nuo svarbiausios 
nagrinėjamosios temos. Todėl, nesileidžiant į istoriją, len- 
telėje sužymėta daugumas objektų, archaiškų ir išvestinių, 
kuriuose tik galima įžiūrėti — kad ir gerokai nublanku- 
sią — pasaulio struktūros idėją (žr. 14 lentelę). 

Turint visa tai galvoje, į lentelėje pateiktas dainas 
Teikia Žiūrėti ne kaip į dainas, kuriose neabejotinai yra 
užfiksuoti pasaulio modelio reliktai, o kaip į dainas, ku- 
riose tokių reliktų galima ieškoti. O kiek jų iš tiesų esa- 
ma, turėtų parodyti tolesni nuodugnesni tyrimai. 

Iš lentelės matyti, kad dažniausiai pasaulio modelio 
pėdsakai lietuvių liaudies dainose glūdi medžio (liepos, 
ąžuolo, jovaro, putino, pušies, diemedžio, eglės), namo 
(svirno, klėties, apskritai dvarelio), laivo, akmens, krėslo, 
gėlių (rūtos, lelijos, mėtos, apskritai darželio) įvaizdžiuose. 

Turint galvoje tradiciją pasaulio modelį išreikšti mjs- 
lėmis, ne bereikšmis yra šių objektų aprašymas poetinėje 
mislių kalboje. Ąžuolas lietuvių liaudies mįslėse apibūdi- 
namas gana tiesiogiai: „Šakos šakotinės. Visos šakos su 
lizdais, visi lizdai su vaikais“ (LT V 502). Kaip minėjome, 
ąžuolo vaizdu lietuvių liaudies mislėse taip pat apibūdi- 
namas linas, kanapė, žirnis, saulėgrąža, net kelias, metai, 
Dėl viso to — taip pat ir dėl kitų duomenų — ąžuolą ga- 
lima laikyti pačiu svarbiausiu pasaulio modelio įvaizdžių 
hierarchijoje. O metų apibūdinimas ąžuolo įvaizdžiu rodo, 
kad net laiko tėkmė mūsų liaudies buvo susieta su pasau- 
lio modeliu. Tuo tarpu kiti objektai, mūsų dainose reiš- 
kiantys pasaulio modelį, mįslėse dažniausiai apibūdinami 
žmogaus požymiais (kartais gyvulio, žvėries). Pavyzdžiui, 
avietė — tai raudona mergelė (LT V 493), kriaušė — mo- 
tina ryzgutė (LT V 495), rūta — maža mergelė (LT V 499), 
dagilis — gražus ponaitis (LT V 502), nendrė — marių mer- 
gelė (LT V 501), namas — senelė, senis, meška (LT V 565— 
566), tiltas — tėvas kuprotas (LT V 639), laivas — senis 
be vadelių (LT V 644), kumelė be kulšių, juodas bulius, 
liūtas (LT V 645) ir t. t. Net tie objektai, kurie vienuose 
variantuose apibūdinami ąžuolo įvaizdžiu, kituose jau ap- 
rašomi kaip gyvi padarai — žmonės ar gyvuliai. Pavyz- 
džiui, bijūnas — kareivis (LT V 500), kanapė — karvelė 
(LT V 478), linas — aukštas ponaitis (LT V 478), eglė — 
ožkutė tytyrnagė (LT V 503), kelias — gulintis senis (LT 
V 638), o pats ąžuolas — gyvas, gyvus penėjęs (LT V 502). 
Čia labai aiški bendra mįslių tendencija negyvus daiktus, 
augalus sugyvinti — sužmoginti, o gyvus objektus — su- 

daiktinti. Tačiau tai, kad objektai, kurie dainose ir kituose 
tautosakos kūriniuose greičiausiai reiškė pasaulio modelį, 
tiesiog dėsniškai sužmoginami, verčia galvoti, jog lietuvių 
liaudis visatos sandarą reikšdavo ir antropomorfinės bū- 
tybės įvaizdžiu. Tai ypač krinta į akis, kai tas pats objek- 
tas įsivaizduojamas ir ąžuolu, ir žmogum. Pavyzdžiui, bi- 
jūnas apibūdinamas kaip „ąžuolaitis Kunkuolaitis“, o čia 
pat — kaip „žalnierius“ (LT V 500), linas —,,ąžuolėlis ža- 
liūkėlis“, o Čia pat — ,,aukštas ponaitis“, „laibas žalnierius“ 
(LT V 477—478), kelias — kaip per visą svietą nugriuvęs 
ąžuolas, eglė, o čia pat — kaip milžiniškas senis, kuris „kai 
atsikels — dangų pasieks“ (LT V 638) ir t. t. Lietuvių poe- 
tinėje kūryboje apskritai mėgstama medžius sužmoginti — 
sretinti, lyginti su žmonėmis, medžio šaknis įsivaizduoti 
žmogaus kojomis, šakas — rankomis, ir pan. Antropomor- 
tinių žymių turi ir kai kurie mūsų minėtose dainose pavaiz- 
duoti medžiai, kartu reiškiantys ir pasaulio modelio idėją 
(žr. dainas „Žydi klesčia radastėlė“, „Žalioj girioj, lygioj 
lankoj“, „Aukšti kalnai, aukšti kalneliai“, „„Pūsk, vėjeli, 
per vandenėlį“ ir kt.). 

Polinkį pasaulio sandarą reikšti žmogaus įvaizdžiu pa- 
tvirtina ir archeologijos duomenys, pavyzdžiui, baltų gy- 
ventame plote rastos laidojimo urnos. Ant kai kurių urnų 
toje vietoje, kur paprastai yra piešiamas pasaulio medis, 
pavaizduotas žmogus (Engel, La Baume, 1937, p. 125; Gim- 
butas, 1968, p. 89). O visa grupė urnų tiesiog yra vadina- 
mos veidinėmis, nes jos nuostabiai panašios į žmogaus vei- 
dą arba ant jų tiesiog yra piešiamas žmogaus veidas 
(Gimbutas, 1958, p. 52—55). 

Tuo tarpu Žmogus mįslėse užmenamas nurodant medi- 
nius daiktus ir medžius („Du mietu. / In tų mietų bačka, 
/ In tą bačką kelmelis, / In tą kelmelį krūms, / In tą krūmą 
daug paukštyčių“.— LT V 540). 

Vadinasi, įvairūs objektai lietuvių liaudies isliko daž- 
nai užmenami tarsi pasaulio modelio simbolių požymiais.. 
Gal todėl, apibūdindama daugelį augalų, gyvūnų, net lai- 
ką, lietuvių liaudis mėgsta juos lyginti ir su namu (ku- 
riame, kaip matyti iš lentelės, kartais galima įžiūrėti pa- 
saulio modelį). Metai lietuvių mįslėse— tai „...tokie 

namai. Tuos namuos yra dvylika langų. Ant tų langų po 
keturis stiklus. Ant tų stiklų po septynias paukštes“ (LT 
V 470); žirnio ankštis — „didis svirnas“ (LT V 474); gri- 
kis — „trijų lentų dvaras“, „trim sąsparom klėtelė“, „trijų 
galų tvartas“, „svirnas in trijų kampų“, „trisąsparė kama- 
rytė“ (LT V 476); agurkas —,„be durų, be langų gryčiukė, 
bažnyčia“ (LT V 487); arbūzas —,dviejų palų tvartas" (LT 
V 489); aguona —, „maža klėtelė“, „bažnytėlė šilingėliais 
dengta", dvarelis (LT V 490); avilys — „tamsi seklyčia“ 
(LT V 532); kiaušinis — šviesi gryčia“ (LT V 521); žuvis — 
„maža maža klėtelė, skatikėliais dengta“ (LT V 528); žmo- 
gaus burna —,,daili kamarėlė“, „raudoni dvarai“, „maža 
trobelė“, „būdelė“ (LT V 547); pirštinė —,,penki tvartai“ 
(LT V 553) ir t. t Todėl kai kuriuose tų objektų (pvz., 
metų, kiaušinio) apibūdinimuose taip pat galima įžiūrėti 
pasaulio modelio vaizdą. Tuo labiau kad daugelio kultūrų 
tradicijose „namo struktūra svarbiausiais bruožais pakar- 
toja išorinio pasaulio struktūrą“ (LluBbau, 1978, p. 72). 
Antra vertus, mįslių kalba apibūdinant saulę ir mėnulį, 
kurie yra neatskiriami nuo pasaulio modelio, dažnai mi- 
nimas namas, sodyba (klėtis, pirkia, dvaras. ..). Mėnulis 
mįslėse apibūdinamas kaip blynas „vidur dvaro“, paplotis 
„ant stogo“, duonos kampelis „prieš mūsų klėtelę“, duonos 
riekelė „ant bobutės grytelės“, senis „vidury dvaro“ (LT 
V 454); saulė — kaip lėkštė „vidury dvaro", auksinis obuo- 
lėlis, kuris „pro langą šviečia“, (LT V 450) ir pan. Vadi- 
nasi, fiksuojami šviesuliai, esantys virš namo, ir tada susi- 
daro jau aiškesnis pasaulio modelio vaizdas. Kituose: tų 
pačių mįslių variantuose pasaulio medis pasitaiko ir kla- 
sikine savo forma: „Viršuj medžio ugnė kūrinasi“ (saulė) 
(LT V 450). Pasaulio modelio nusakymas žmogaus ir namo 
įvaizdžiais suponavo įdomų reiškinį baltų, slavų ir kitose 
indoeuropiečių kalbose: atskiri gamtos objektai, namo ir 
žmogaus kūno dalys jose neretai yra vadinamos tais pa- 
čiais žodžiais (žr. HeBckaa, 1980). 


* * * 


Tradicinės mūsų liaudies kūrybos pavyzdžių, kuriuose 
esama pasaulio modelio pėdsakų, būtų galima nurodyti. 

žymiai daugiau. Tačiau ir iš paminėtųjų aišku, kad mūsų 
protėviai turėjo viso pasaulio sandaros idėją ir reiškė ją 
įvairių rūšių bei žanrų kūriniuose. Bet svarbiausia ir įdo- 
miausia, nagrinėjant šią problemą baltų kultūroje, yra tai, 
kad pasaulio modelis čia yra išreikštas ne tik pavieniuose 
kūriniuose, bet ir platesniu mastu — kad visa seno- 
"vės baltų kultūra susiklostė pagal pasau- 
lio modelio principą. Kaip matėme pirmuosiuose 
šio darbo skyriuose, vakarinis baltų arealas yra susijęs su 
daugelio svarbiausiųjų priešpriešų (žemai—aukšiai, pože- 
mis—dangus, vanduo—ugnis, juodas—baltas, senas— jau- 
nas ir kitų) kairiaisiais poliais, rytinis — su dešiniaisiais, 
o vidurinis — su tarpinėmis jų grandimis. Vakarų arealo 
mitologijoje į pirmą vietą iškeliamas požemio dievas, vidu- 
rio — žemės, o rytų — dangaus dievai. Vakarų arealo mi- 
tologijoje, tautosakoje, visoje mitinėje poetinėje pasaulė- 
žiūroje dominuoja tie gyvūnai, medžiai. ir augalai, kurie 
siejami su požemio, vidurio — su žemės, 0 rytų — su dan- 
gaus sfera. Vadinasi, senovės baltų pasaulėžiūroje apatinį, 
požemio, pasaulį daugiau reprezentuoja vakarų arealas, 
o viršutinį, dangaus, — rytų. Turint galvoje, kad „pasaulio 
medžio epochoje“ (terminas V: Toporovo) požemio sfera 
su visais jos dievais, gyvūnais ir augalais atitinka pasaulio 
medžio šaknis (kelmą), žemės — kamieną, o dangaus — ša- 
kas (viršūnę), darosi aišku, kad vakarų arealas senovės 
baltų pasaulėžiūroje tarsi reprezentavo pasaulio medžio 
šaknų (kelmo) sfera, vidurio — kamieno, 0 rytų — šakų, 
viršūnės. Nereikia manyti, kad baltai pasaulio medį įsi- 
vaizdavo paguldytą ant viso savo gyvenamojo ploto; įvai- 
rūs atskirų arealų kultūros reiškiniai Čia tik dėsniškai buvo 
susieti su skirtingomis pasaulio modelio, kuris dažniausiai 
buvo reiškiamas pasaulio medžio įvaizdžiu, sferomis. Tai, 
kaip vėliau matysim, iš dalies yra atitinkamai susiklosčiu- 
sio socialinio jų gyvenimo atspindys. 

Teoriniu požiūriu šitokia kultūros orientacija „pasaulio 
medžio epochoje“ nėra negalima. Dar daugiau: ji išplau- 
kia iš bendrų tos epochos žmonių erdvės suvokimo prin- 
čipų. Analizuodamas, kuo skyrėsi „pasaulio medžio epo- 
chos" menas nuo paleolitinio, V. Toporovas didžiausiu to 

meno pasiekimu laiko tai, kad buvo sukurta „daugiaplanė 
horizontali kompozicija“, išskirtas centras po pasaulio me- 
džių, kuriame yra garbinamasis objektas, kairė—dešinė ir 
giluma (Tonopos, 1972 a, p. 94). „Pasaulio medžio epo- 
chos“ meno ir mitologijos erdvė yra organizuota pagal 
tam tikrą figūrą (žr. ten pat, p. 95), ir aiškiai išskiriamos 
septynios jos koordinatės: viršus, centras, apačia, šiaurė, 
rytai, pietūs, vakarai. Ši figūra sutampa su lietuvių liau- 
dies vestuvėse vartojamo „sodo“ — reketuko, simbolizuo- 
jančio pasaulio struktūrą, kontūrais (žr. pav. 11). Kad pa- 








11 pav. Vestuvių „sodas“ (Kriaučiūnų k., Utenos raj.) Spausdinama iš 
Lietuvos TSR istorijos ir etnografijos muziejaus fondų (EM 11252). * 

saulio modelio horizontalėje buvo išskiriamas centras ir 
nuo jo į visas puses einančios keturios pasaulio šalys, nu- 
rodoma ir kituose tyrimuose (žr. MeneTruHckuū, 1976, 
p. 215—217; Tymodbeesa, 1980, p. 89—93; Tonopos, 
1980 B, p. 401—404). „Horizontali pasaulio medžio sche- 
mos struktūra modeliuoja ne tik skaičių santykius ir pa- 
saulio šalis, bet ir metų laikus (pavasarį, vasarą, rudenį, 
žiemą), paros dalis (rytą, dieną, vakarą, naktį), spalvas,. 
pasaulio elementus" (Tornopos, 1980 B, p. 403). 

Suvokti pasaulį kaip vieningą sistemą, susiklosčiusią 
pagal pasaulio medžio principą, tais laikais reiškė savo- 
tiškai jį pažinti, išskirti iš chaoso ir padaryti jį „savą . 
Neatsitiktinai per Naujuosius metus, kai „pagal laiko cik- 
liškumo koncepciją Kosmosas sugiįždavo į savo pirmykštį 
nediferencijuotą būvį — Chaosą, ir ypatingu perėjimo ri- 
tualu vėl reikėdavo iš Chaoso sukurti Kosmosą su visais 
jo kūrimosi etapais“ ( Tomopos, 1971, p. 31), būdavo sako- 
mi su pasaulio modelio koncepcija susiję žodžiai. Vadinasi, 
buvo manoma, kad pagal pasaulio modelio principą yra 
susiklostęs visas „savas“ pasaulis. Todėl nenuostabu, kad, 
remiantis tuo pačiu principų, mitologiškai buvo interpre- 
tuojama visa savos genties kultūra ir socialinis jos gyve- 
nimas. Pasaulio medžio „horizontalioje struktūroje galima 
išskirti tai, kas įsisavinta (susieta su kultūra) ir kas ne- 
įsisavinta (susieta su gamta). Pats pasaulio medis tam tikra 
prasme tampa visos kultūros modeliu, savotišku „civili- 
zacijos medžiu“ gamtos chaose" ( Tonopos, 1980 b, p. 403— 
404). Verta prisiminti, kad „visokia mitologija įveikia, pri- 
verčia paklusti gamtos jėgas ir suteikia joms savą formą 
vaizduotėje ir vaizduotės galia“ (Marksas, Engelsas, Leni- 
nas, 1982, p. 36—37). 

Kol kas čia bandoma išryškinti tik bendriausią ir supa- 
prastintą atskirų baltų arealų ryšį su skirtingomis pasaulio 
modelio sferomis. Tiksliau apibūdinti ir detalizuoti šį ryšį 
bus "galima tik ištyrus tradicinę baltų kultūrą pagal orien- 
taciją šiaurė—pietūs. 

Nustačius, kad senovės baltų pasaulėvaizdyje trys jų 
gyvenamieji arealai įvairiais požiūriais reprezentavo tris 
skirtingas vertikalias pasaulio modelio sferas, kyla klausi- 

mas, ar šitas atitikimas kokiu nors būdu nėra atsispindėjęs 
seniausiuose baltų etnonimuose. Atsakyti į šį klausimą sun- 
ku dėl dviejų priežasčių: viena, neaišku, kokiais terminais 
iš seno buvo vadinamos atskiros pasaulio modelio (o kai 
jis reiškiamas medžio įvaizdžiu, — pasaulio medžio) dalys, 
ir, antra, sunku nustatyti, kurie šiuo metu mums žinomi 
baltų etnonimai yra pakankamai seni, vartoti dar baltų 
kalbų bendrystės laikotarpiu. Be to, daugelis baltų etno- 
nimų etimologijų dar nėra galutinai nustatytos. Taigi apie 
jas čia kalbama ne todėl, kad pagrįstume iškeltąją teoriją, 
o tik todėl, kad parodytume, jog dauguma baltų etnonimų 
greičiausiai sudarė vieningą sistemą. 


Vienas iš seniausiai paminėtų baltų etnonimų, jei ne- 
paisysime Romos istoriko Tacito visiems baltams taikomo 
Vardo aisčiai (aesti), yra galindai (Takwėa), minimi II m. 
e, a. vidurio graikų geografo Ptolemėjo (LIŠ I 19). Jie gy- 
venę į rytus nuo gitonų, finų, sulonų ir venetų iki stavanų 
ir alanų. Pagal pirmųjų mūsų eros šimtmečių Rytų Euro- 
pos etninį pasiskirstymą vienintelė vieta, kur turėtų būti 
Ptolemėjo aprašytieji galindai, anot V. Toporovo, „yra 
plotai tarp Sožės aukštupio rytuose ir Okos iki jos posūkio 
į rytus apie Kalūgą vakaruose“ (Tonopos, 1980 a, p. 125). 
Prūsų kronikininkas Petras Dusburgas Galindą mini 
(1326 m.) tarp pietinių ir rytinių Prūsijos žemių (Dusbur- 
gas, vertimo rankraštis). Kaip pastebėjo V. Toporovas, 
galindai visada Žymi pačią pietinę ir rytinę genčių ribą; 
vienu atveju — visų baltų, o kitu — atskiros jų šakos — 
prūsų (Tonopos, 1979, p. 138—142; TornopoB, 1980 a, 
p. 135). Galindų lokalizacija pačiame rytiniame baltų ir 
prūsų gale, kuris tarsi reprezentavo viršutiniąją pasaulio 
modelio sterą, įgalina mus ieškoti sąsajų tarp etnonimo 
galindai ir pasaulio medžio viršūnės pavadinimo. Daugu- 
mas kalbininkų (J. Endzelynas, M. Fasmeris, E. Frenkelis, 
V. Kiparskis, V. Mažiulis, V. Toporovas ir kt.—Žr. Tonopos, 
1979, p. 138—142; Vanagas, 1980, p. 20), aiškindami etno- 
nimo galindai etimologiją, pritaria K. Būgai, kuris jį siejo 
su žodžiu galas: „Galindo vardą kildinu nuo gūlo «kpaž»: 
galindas yra rusų yKpauHneų „(prūsų žemės) gale gyvenąs“ 
(Būga, 1961, p. 117). Tuo pačiu žodžiu arba jo vediniais 

baltų kalbose yra vadinama ir medžio viršūnė (latvių gals, 
liet. galūnė.— Žr. MLVV I 592; LKŽ III 73). 

Senokai yra minimas ir kitas baltų etnonimas — kuršiai 
(Cori, Kbpcb) (veikale „Vita Anskarii Auctore Rimberto“ 
apie 854—855 m., XI-XII a. Nestoro kronikoje ir kt.— 
Žr. Kiparsky, 1939, p. 46; Būga, 1959, p. 232). Jei galindai 
yra pačių rytinių baltų etnonimas, tai kuršiai — vakarinių. 
Dėl kuršio etimologijos yra pareikštos kelios nuomonės. 
K. Būga nurodo, kad šio žodžio kilmė tebėra neišaiškinta, 
ir mano, jog jis galėtų būti siejamas su slovėnų ktrst, 
ukrainiečių kors („Lydimas, plėšimas, naujiena, vunrmįoGa, 
HOBb»), čekų krs („nuskurdęs, apkiautęs medis“), lenkų 
karšlak („žemas šakotas, kreivas, malkoms tetinkamas me- 
dis“). Taigi „„Kufšo vardo pamatinė reikšmė galėjo būti 
„Lydimas“, „skynimas“, „„Rodeland“, arba „žemų, nuskur» 
dusių medžių“, „krūmų“ šalis, „Buschland“ (Būga, 1959, 
p. 234). Jeigu K. Būgos spėjimas teisingas, tai kuršis tu-. 
rėtų būti giminingas daugiausia šiaurės vakarų žemaičių 
krašte (buvusioje kuršių žemėje) paplitusiam žodžiui kėras 
(kėrs), kurio antroji reikšmė, anot „Lietuvių kalbos žody- 
no“, yra „augalas su kamienu ir šaknimis; krūmas“ (LKŽ 
V 597). Šio žodžio vediniai kerėkšla, kerėkšlis, kerėkšnis, 
kerepėtas, kerėpla ir kt. lietuvių kalboje reiškia tą patį, 
kaip ir čekų krs, lenkų karšlak, būtent —,,„žemo ūgio, išsi- 
kėtojęs medis“, ,,mažas išsišakojęs medis; kerokšlis“ ir pan. 
(žr. LKŽ V 603—604). O pirmoji žodžio kčras reikšmė yra 
„nupjauto arba nulūžusio medžio kelmas su visomis šak- 
nimis“ (LKŽ V 597). Todėl bent jau semantikos požiūriu, 
atrodo, nenusikalstume, etnonimą kuršis susiedami su keru 
(kelmu) ir papildydami K. Būgos teiginį, kad pamatinė 
Kuršo reikšmė galėjo būti ne tik „žemų, nuskurdusių me- 
delių“, „krūmų“ šalis, bet ir „kerų“, „kelmų“ šalis. Kelmai, 
kaip žinoma, yra neatskiriamas lydimo, skynimo palydo- 
vas. O tai visiškai suderinama ir su K. Būgos pateikto 
Kuršo reikšmės aiškinimo pirmąja dalimi. Būtų galima ma- 
nyti, jog pamatinė Kuršo reikšmė buvo „keras“ („kelmas“). 
Žodžiai keras ir kelmas, pavartoti perkeltine reikšme, va- 
karų bei vidurio Lietuvoje taip pat reiškė ir tėviškę, gi- 
minę ar padermę (plg. posakius „Pačiame kere (tėviškėje) 

gyvenu“. — LKŽ V 597; „Esam vieno kelmo, vieno kraujo, 
ir vieną turim tėviške visi“.— LKŽ V 524 ir kt.). 

Etnonimo kuršis sąsajas su „„kelmu“ iš dalięs patvirtina 
ir per linamynio talkas vakarų Lietuvoje (daugmaž sutam- 
pančioje su kuršių gyventa teritorija) nešiojamos antropo- 
mortfinės baidyklės (žr. Mickevičius, 1938, p. 359; Vyš- 
niauskaitė, 1980, p. 61—65) senoji prasmė. Jos laikymas 
„piktąja dvasia“, rengimas senais „„nudriskusiais vyriškais 
Tūbais“, veido dengimas „kailine kauke“, siekimas jos at- 
sikratyti ir kiti požymiai rodo, kad ji priklauso chtoniškųjų 
mitinių būtybių, lokalizuojamų prie pasaulio medžio kel- 
mo, būriui. Ta baidyklė yra vadinama kuršiu. Kai kurie 
tyrinėtojai kuršio nešiojimo paprotį laiko senojo prūsų 
dievo Kurkės (Curche) garbinimo atgarsiu (Balys, 1965, 
p. 400). O K. Būga (1959, p. 79) savo ruožtu prūsų dievo 
Kurkės vardą sieja su rusų kope, lenkų karcz (,krūmas, 
kelmas“). 

Kuršio etnonimo reikšmės artimumas kerui, kelmui la- 
bai prasmingas, nes kuršiai gyveno vakariniame baltų 
areele, kuris, kaip anksčiau matėme, tarsi buvo siejamas 
su požemio sfera, paprastai atitinkančia pasaulio medžio 
kelmą. Konkrečiau: kuršiai gyveno šiaurinėje dalyje teri- 
torijos, siejamos su pasaulio medžio kelmu. Todėl vertas 
dėmesio ir kitas etnonimo kuršis kilmės aiškinimas (M. Fas- 
merio), siejantis jį su slovakų ktrcha, plg. čekų krchy 
(„kairė“), sorbų korch („kairė ranka“), keltų kersos „kairė“ 
(Žr. Būga, 1959, p. 235—236; Kazlauskas, 1968 b, p. 59). 
O kairys reiškęs taip pat ir šiaurinį, kaip sanskrito daksi- 
nia — reiškęs ir dešinįjį, ir pietinį. V. Kiparskis abi šias 
etimologijas laiko vienodai teisingomis, nes baltų *kurš- 
galįs būti susietas ne tik su ide *krk-, bet ir su *krs- 
(1939, p. 64). 

Remiantis minėtomis etimologijomis, galima manyti, 
kad kuršių etnonimas gana tiksliai fiksuoja kuršių vietą 
pasaulio medyje. Ir jei pačių rytinių baltų gyvenamą kraš- 
tą Galindą galima laikyti viršūnės, galo šalimi, o jos gy- 
ventojus — galiniais, tai 'pačių vakarinių baltų kraštą 
Kuršą galima laikyti kero, kelmo šalimi, o jos gyvento- 
jus — kelminiais. 

Kad ir netiesiogiai, su pasaulio modeliu (ypač jo prieš- 
priešomis žemai—aukštai, požemis—dangus) galima su- 
sieti ir kiek vėliau užfiksuotus etnonimus žemaičiai ir 
žiemgūliai. Pirmąjį etnonimą linkstama sieti su žemuma 
(Būga, 1959, p. 11; 1961, p. 85—86), o antrąjį — su žiemiais 
(Būga, 1961, p. 253, 737; Frenkelis, 1969, p. 59; Vanagas, 
1980, p. 18). Tačiau yra ir kita pažiūra, kuri geriau derinasi 
prie aptartos baltų kultūros sričių klasifikacijos. Tai kalbi-. 
ninko V. Grinaveckio nuomonė, kad 'su žeme sietinas ne 
tik etnonimas žemaičiai, bet ir žiemgaliai (Grinaveckis, 
1968, p. 46, 48). Prisimenant, kad tiek žemaičiai, tiek žiem- 
galiai priklauso antrajam baltų arealui, kuris pasaulio mę- 
džio skalėje atitinka žemės sferą, šių etnonimų ,„žemišku- 
mas“ darosi įtikinamesnis. Jie rodo minėtų etnonimų ryšį, 
nors ir netiesioginį, su pasaulio modelio koncepcija. 

Žiemgalių sąsają su žeme lyg ir patvirtintų etnonimo 
latgaliai ir kraštovardžio Latgalija (/tkrbrona. — XI-— 
XII a. Nestoro kronika, Letihigallia.— 1225—1226 Henriko 
Latvio „Livonijos kronika“, AoTbirond. — pirmoji Nau- 
gardo kronika ir kt.) (Būga, 1961, p. 556, 629; Kabelka, 
1975, p. 7, 10 ir kt.) semantika. Kad ir kaip mes šį etno- 
nimą rekonstruotume (lat-, let-, ar liet-Ą4-galiai), jo se- 
mantinis ryšys su etnonimu lietuviai, Lietuva neabejotinas. 
Vadinasi, kaip latgaliai buvo artimi lietuviams, tačiau gy- 
venantys už jų (kraštiniai, galiniai), taip ir žiemgaliai (ar 
žeimgaliai) galėjo būti artimi žemaičiams ir gyvenę už jų 
(-gala galėjo reikšti ir pakraštį, ribą, ir kraštą). 

Čia dar būtų galima paminėti etnonimą dainūviai, reiš- 
kiantį Dainavos šalies gyventojus. Tik visa bėda, kad šio 
etnonimo turinys nėra visai aiškus, ypač turint galvoje 
jo santykį su etnonimais jotvingiai ir sūdūviai, kurie tiek 
senuosiuose šaltiniuose, tiek tyrinėtojų darbuose kartais 
yra traktuojami kaip tų pačių, o kartais kaip skirtingų 
etninių junginių pavadinimai (žr. Būga, 1961, p. 116—117, 
126—131; Mažiulis, 1966, p. 18—19; Henokynasii, 1976, 
p. 105—113; Vanagas, 1980, p. 19—22). Pritarus V. Ma- 
žiulio ir A. Vanago nuomonei, kad šie trys etnonimai, bent 
jau sūduviai ir jotvingiai (dainaviai), vis dėlto žymi kiek 
skirtingus „etninius junginius“, galima pamėginti nustatyti 

tam tikrą, kad ir netiesioginį, dainavių ryšį su pasaulio 
medžio koncepcija, | 

Etnonimą dainaviai ir vietovardį Dainava K. Būga kil- 
dino iš upėvardžio (Būga, 1961, p. 144). Jam neprieštaravo 
A. Kaminskis, J. Nalepa, A. Nepokupnas, J. Otrembskis ir 
kiti kalbininkai (žr. Vanagas, 1980, p. 21). Iš esmės prita- 
Tiant šiai nuomonei, vis dėlto reikia pažymėti, kad šių 
dienų lietuviai upėvardį ir krašto pavadinimą Dainava 
sieja su žodžiais daind, dainūoti. Turint galvoje vietovar- 
džių, visų pirma hidronimų, konservatyvumą, galima ma- 
nyti, jog panašiai jis turėjo būti suprantamas ir XIII-—- 
XV a., kai pateko į rašytinius šaltinius. Be to, Lietuvoje 
apskritai mėgstama daryti gyvenviečių pavadinimus iš dai- 
Ra, dainuoti, dainius (pvz., Dainava, Dainavėlė, Dainėliai 
ir kt. — Žr. LATSŽ II 52). Tų pavadinimų negalima išvesti 
iš hidronimų, nes šalia šitų gyvenviečių kartais nėra to pa- 
ties vardo hidronimų. Todėl etnonimo dainaviai (Dainava) 
Tyšys su daina, dainuoti darosi dar įtikinamesnis. O pati 
"daina bei dainavimas, kaip matėme šio darbo p. 68—73 yra 
susiję su daugelio priešpriešų dešiniaisiais poliais, vadina- 
si, su rytiniu baltų arealu ir su įsivaizduoto jų pasaulio mo- 
delic viršutiniąja sfera. O kokiam baltų arealui priklausė 
Dainava? 

Remiantis kai kuriais istorijos šaltiniais (pvz., Didžio- 
sios Lietuvos Kunigaikštystės metraščiu.—IICPA XVII 237, 
253, 307, 368), vietovardžių Dainavė paplitimu Lietu- 
voje (LATSŽ 52) ir už jos ribų (Henokynusii, 1976, 
p. 105—111, žemėlapis nr. 4) ir ypač atsižvelgiant į A. Va- 
nago spėjimą, kad „upės vardu, davusiu pradžią“ etnoni- 
mui dainaviai, galėjo būti „Varėnos apylinkių upelio, įte- 
kančio į Vardaunios ežerą, vardas Dainava“ (Vanagas, 
1980, p. 21), galima manyti, jog Dainavos žemė bus buvusi 
pačioje pietinėje Dzūkijoje (Lietuvos TSR) ir jai gretimuo- 
sė pietiniuose bei rytiniuose kraštuose, Ir, ko gero, V. Krė- 
vė daug nesuklydo savo gimtąją Merkinę ir jai gretimas 
apylinkes pavadinęs Dainavos šalimi. Vadinasi, XIII-—- 
XVI a. istorijos šaltiniuose minima Dainava kaip tik pri-- 
klausė rytiniam baltų arealui. Iš čia ir etnonimo dainaviai 
ryšys su pasaulio modelio viršutiniąja sfera. 

Kadangi patys rytiniai ir pietiniai baltai buvo vadinami 
galindais (galiniais), vakariniai — kuršiais (kelminiais) ir 
viduriniai baltai — žemaičiais, o jų šiauriniai ir rytiniai 
kaimynai — žiemgaliais (ar žemgaliais) ir latgaliais, galima 
prielaida, jog senieji baltų etnonimai sudarė vieningą sis- 
temą, suderintą ne tik tarpusavyje, bet galbūt ir orientuotą 
atskirų pasaulio modelio sferų atžvilgiu (tik dėl etnonimų 
patikimų etimologijų stokos sunkų a sistemą tiksliau ap- 
čiuopti). 

Aiškinantis baltų kultūros orientaciją pagal pasaulio 
modelio principą, daug vertingų duomenų galėtų duoti 
upių, įtekančių į marias (Aisčių ir Kuršių), pirmiausia 
Priegliaus, vardų etimologijos. Juk konkretus pasaulio me- 
dis, tam tikru mastu reiškiantis visatos sandaros idėją, 
turėjo būti prie jūrių marių, kur buvo atliekami visiems 
baltams labai reikšmingi ritualai, būtent svarbiausioje bal- 
tų šventovėje. Šią šventovę Petras Dusburgas mano buvu- 
sią Nadruvoje (Dusburgas, vertimo mašinraštis), Kasparas 
Henenbergeris — Notangoje (Mannhardt, 1936, p. 312) — 
vis netoli Priegliaus. Lietuvių kalbininkas B. Savukynas 
upėvardį Prieglius (1273 m. užfiksuota forma Pregora, len- 
kų Pregola, vokiečių Pregel) laiko priešdėliniu dariniu iš 
baltiškos šaknies gūr/-/gar, kuri randama apeliatyvuose 
pra-gorė „praraja, bedugnė“, prū-garas („bedugnė“), pra- 
garmė („bedugnė, gelmė, kiaurymė“), veiksmažodyje gar- 
m-ėti ( „grimzti, skęsti, marmėti, smegti“), ir priešdėlio prei- 
(liet. prie-) (Savukynas, 1963, p. 322—323). Vadinasi, ne- 
atsitiktinai XIX ir XX a. pradžios lietuviškuose raštuose ši 
upė vadinama Pragaru (Daukantas, 1976, t. 1, p. 413, 416, 
418, 420, 629; t. 2, p. 13, 31, 223, 253, 254, 265 ir kt.). Tu- 
rint galvoje, kad pragaru lietuvių liaudis laikė po žeme 
esančią mirusiųjų buveinę, kuri vėliau buvo sutapatinta 
su krikščioniškuoju pragaru, darosi aišku, kad ir šios upės 
vardo reikšmė atitiko vakarinių baltų sąsają su požemio 
sfera. Kadangi ši upė, tekėjusi pro arba per svarbiausiąjį 
baltų kulto centrą (taigi ir pro pasaulio medžio šaknis), bu- 
vo siejama su pragaru — požemine mirusiųjų karalyste, 
galima manyti, kad ji vaidino svarbų vaidmenį senosiose 

baltų laidojimo ceremonijose. Ar tik nebuvo Prieglius bal- 
tams tas pats, kas Gangas senovės indams? 

Senosios tradicinės baltų kultūros orientaciją pagal 
bendriausią pasaulio modelį iš dalies rodo ir vietovardžiai. 
Skyriuje „„Vietovardžių paplitimo tendencijos“ jau buvo 
apžvelgtas skirtingas vietovardžių, kilusių iš mitinių būty- 
bių pavadinimų, populiarumas atskiruose arealuose. Buvo 
užsiminta ir apie vietovardžių, reiškiančių opoziciją juo- 
das—balias, tam tikrą išsidėstymą Lietuvos teritorijoje. 
Čia dar tik reikėtų pažiūrėti, kaip išsidėstę vietovardžiai, 
kilę iš žmogaus kūno dalių pavadinimų. Kaip Žinome iš 
mitologijos, senovės indoeuropiečiai pasaulį įsivaizdavo 
sukurtą iš didžiulio Žmogaus, o atskiras visatos sferas ati- 
tinkamai siejo su atskiromis jo kūno dalimis (Tornopos, 
1971, p. 13, 21, 31, 50 ir kt.). Vadinasi, žmogus milžinas 
tarsi tampa pačia visata — jis, kaip ir pasaulio medis, reiš- 
kia pasaulio modelį (plg. neolito laikų piešinius, kuriuose 
milžino kojos aukščiau kelių įaugusios į žemę.— PEIGaKOS, 
1965 6, p. 23; arba indų vedų milžiną Purušą, kurio vienas 
ketvirtadalis žemėje.— PurBena, 1972, p. 261). Užtat neo- 
lito laikų vaisingumą bei derlingumą simbolizuojan- 
čios matronos kartais vaizduojamos be apatinės kojų 
dalies ir galvos.— PBIGaKkoB, 1965 a, p. 28). Jau minėta, 
kad ir lietuviai (baltai) pasaulio modelį kartais reiškė 
žmogaus (milžino) įvaizdžiu. Vadinasi, lietuviams buvo 
nesvetima pažiūra į pasaulio kilmę iš milžino. Tai rodytų 
lietuvių etiologinės sakmės nuotrupa, tiesa, jau gerokai 
deformuota, pritaikyta XIX a. besiformuojančioms nacio- 
nalinio atgimimo nuotaikoms naiviai reikšti. Pagal ją 
senovėje per pasaulį buvęs velkamas Žmogus gera galva, 
dideliu pilvu ir stipriom kojom. Velkant jį per Lietuvą, 
nutrūkusi galva, per kitus kraštus — pilvas ir kojos. Todėl 
dabar lietuviai turį geras galvas, o kitų kraštų Žmonės — 
didelius pilvus ir stiprias kojas (BLS 33). Šią sakmės nuo- 
trupą iš dalies galima gretinti su kitų indoeuropiečių ar- 
chaiškaisiais tekstais apie pasaulio kilmę iš atskirų milžino 
kūno dalių. Tačiau ji įdomi ir kitu požiūriu: ji rodo, kad 
atskirų pasaulio sferų, išsidėsčiusių vertikaliai, atsiradimo 
aiškinimas tarsi yra pakeičiamas horizontalioje geografi- 

nėje plokštumoje išsidėsčiusių atskirų tautų (o seniau gal 
ir visuomenės sluoksnių) - atsiradimo aiškinimu. O jeigu 
pasaulio modelis išreiškiamas milžihu, tai, atsižvelgiant 
į visų anksčiau išdėstytų priešpriešų polių lokalizavimą, 
vakarinis baltų arealas turėjo būti siejamas su apatine mil- 
žino kūno dalimi — kojomis, vidurinis — su liemeniu, o ry- 
tinis — su galva. Todėl vakarų areale turėtų populiaresni 
būti tie vietovardžiai, kurie susiję su Žmogaus kojomis, vi- 
durio areale — kurie susiję su žmogaus liemeniu, o rytų — 
su galva. Be abejo, žinant nemažą gyventojų migraciją ka- 
rų, badų ir visokių kitų suiručių metais, sąmoningą kolo- 
nizatorių praktikuotą vietovardžių keitimą ir pan., sunku 
tikėtis, kad ryškiai būtų išlikusi pati seniausia vietovar- 
džių išsidėstymo struktūra. Ir vis dėlto tokios struktūros. 
buvimą praeityje dar galima apčiuopti. . 

Peržiūrėjus daugumą „Lietuvos TSR upių ir ežerų var- 
dyne“ išspausdintų hidronimų, susijusių su atskirų Žžmo- 
gaus kūno dalių pavadinimais, paaiškėjo, kad su viršuti- 
nių žmogaus kūno dalių pavadinimais susiję hidronimai 
(Akis, Akinis, Akys, Kaklėlis, Kaklinis, Galvė, Galvinis, 
Nosas ir kt.) labiausiai yra paplitę rytų areale (čia jų už- 
rašyta dešimt kartų daugiau negu vidurio), o su vidurinių 
žmogaus kūno dalių pavadinimais susiję hidronimai (Šlau- 
nis, Kūlšė, Pilvė ir kt.) populiaresni vidurio areale. Kaip 
arealuose pasiskirstę aptartieji hidronimai, matyti iš 15 
lentelės. Panašų dėsniškumą galima įžiūrėti ir kitų vieto- 
vardžių išsidėstyme. 

Nemaža hidronimų, o tuo labiau gyvenviečių pavadini- 
mų yra kilę iš asmenvardžių. Todėl įdomu būtų nustatyti 
ir asmenvardžių, kilusių iš žmogaus kūno dalių pavadini- 
mų, paplitimą Lietuvoje. Tačiau asmenvardžiai yra Žymiai 
judresnis kalbos elementas negu vietovardžiai. Nevieno- 
dai kol kas jie ir surinkti. Žymiai daugiau asmenvardžių 
yra užfiksuota iš Kauno, Panevėžio, Šiaulių ir kitų didžių- 
jų Lietuvos miestų, kurie visi kaip tik priklauso vidurio 
arealui, o beveik nieko nėra iš Vilniaus ir viso buvusio 
Vilniaus krašto. Be to, nedaug ką čia gali parodyti ir skai- 
čiai, nes vienu atveju Žmogus, turintis mums rūpimą pa- 
vardę, galėjo mirti nepalikęs nė vieno palikuonio, o kitas 

15 lentelė 


Upių ir ežerų vardų, susijusių su Žmogaus kūno 
dalių pavadinimais, paplitimas Lietuvoje 


Kiekis vienetais ir procentais 


Upių ir ežerų vardai 
vakarų areale | vidurio areale | rytų areale 


Iš kojų dalių pavadinimų 

(Pėdė, Kulnupis, Blauzda, 

Kojėlė ir kt.) 0 0 6 187506 5 18520 
Iš liemens dalių pavadinimų 

(Šlaunis, Kūlšė, Pilvė, Pūpis 

ir kt.) | 2 1000 24 75000 3 111106 
Iš galvos dalių pavadinimų 

(Kaklėlis, Akis, No6sas, Gal- 

vėlis ir kt.) 0 0 2 62505 19 703706 


Iš viso: | 2 10005 32 10005 27 10006 


paliko net kelias dešimtis. Pirmuoju atveju asmenvardžio 
tradicija savaime nutrūksta. Todėl nustatyti kokius nors 
tradicinius asmenvardžių paplitimo dėsniškumus yra dar 
sunkiau negu vietovardžių. Be to, kalbant apie asmen- 
vardžius, reikėtų žiūrėti, ar Žmonės su mums rūpimais 
asmenvardžiais nuo seno gyvena šiame areale, ar yra at- 
sikėlę. 

Ir vis dėlto, peržiūrėjus daugumą iš žmogaus kūno da- 
lių pavadinimų kilusių asmenvardžių, esančių Asmenvar- 
džių kartotekoje, galima apčiuopti (nors ir ne taip ryškiai) 
tuos pačius jų paplitimo dėsniškumus, kaip ir vietovar- 
džių. Vidurio areale yra daugiausia iš visų Žmogaus kūno 
dalių pavadinimų kilusių asmenvardžių. Tačiau vakarų 
areale iš Žmogaus kojų dalių pavadinimų kilusių asmen- 
varidžių yra daugiau negu rytų ir beveik tiek pat, kiek 
vidurio areale. Antra vertus, rytų areale iš galvos dalių 
pavadinimų kilusių asmenvardžių yra žymiai daugiau negu 
vakarų ir ne ką mažiau negu vidurio areale. Iš atskirų 
žmogaus liemens dalių pavadinimų kilę asmenvardžiai vy- 
rauja vidurio areale. Tokių asmenvardžių čia yra du kar- 
tus daugiau negu rytų ir dešimt kartų daugiau negu va- 
karų areale. 

Pastebėtą asmenvardžių, kilusių iš atskirų Žmogaus kū- 
no dalių pavadinimų, paplitimo dėsniškumą iš dalies rodo 

ir senesni asmenvardžiai. Pavyzdžiui, tarp XVII a. Vilniaus 
miesto šv. Jono bažnyčios santuokos bei krikšto registra- 
«cijos knygose sužymėtų asmenvardžių (žr. Zinkevičius, 
1977, p. 119—226) daug yra kilusių iš žmogaus galvos da- 
lių pavadinimų (kaip antai: Kaklas, Lūpa, Lūpelis, Dantelis, 
Noselis, Nosis, Nosaitis, Akelis, Akelaitis, Plaukis, Galve- 
lis). O Vilnius juk priklauso rytų arealui. 

Atrodo, kad su milžino įvaizdžiu išreikšta pasaulio mo- 
-delio Koncepcija, kad ir netiesiogiai, galima susieti ir kai 
kuriuos baltų etnonimus, visų pirma aisčius. 

Kaip žinome, aisčius (Aestiorum gentes) pirmasis pami- 
nėjo Romos istorikas Kornelijus Tacitas savo veikale ,(Ger- 
manija“, parašytame 98 m. (Tacitas, 1972, p. 29—30). Vė- 
liau juos mini Kasiodoras (523—526 m.), Jordanas (VI a.), 
Einhardas (844 m.), Vulfstanas (apie 900 m.), Adomas Bre- 
menietis (1073 m.), pakartojęs Einhardo informaciją (Būga, 
1961, p. 121—124, 551—552; Tonopos, 1975, p. 65—66). 
"Tose užuominose aisčiais yra vadinami vakariniai baltai, 
gyvenę Vyslos žemupyje, prie Aistmarių. 

Lietuvių kalbininkas K. Kuzavinis etnonimą aisčiai sie- 
ja su hidronimu Aistū (Širvintos intako pavadinimu; Barti- 
ninkai) (1966, p. 177). Jam pritaria A. Vanagas, prie minėto 
hidronimo dar pridurdamas Aisetą (upė ir ežeras; -Link- 
menys), Eisrą (up.; Pagėgiai), Jiesią < *Eisią (up.; Garlia- 
va), Aišą, Aišūtę (upė; Latvijos TSR) (Vanagas, 1980, p. 15; 
1981, p. 36). Aiškindamas šių hidronimų etimologiją, A. Va- 
nagas teigia, kad „galimos dvi, diachroniškai žiūrint, gana 
„artimos interpretacijos“. Pagal vieną iš jų „šaknis ais- 
vedama iš indoeuropiečių *eis-, *ois- („,judintis, greitai ju- 
dėti"), plg. senųjų indų isnūti, įsyati (juda, kruta, skuba"), 
-esati („slysta“), esūdh („skubiai“), senųjų islandų eisa (,„sku- 
biai lėkti į priekį"), liet. eis-ena: eiti ir t. t." (ten pat). Va- 
„dinasi, ir etnonimas aisčiai vedamas iš tos pačios šaknies 
kaip ir liet. eiti. O jeigu dalis baltų buvo išskirti kaip vaikš- 
„čiojantieji pėsčiomis (aisčiai), tai šitai, matyt, buvo daroma 
"norint juos skirti nuo tų baltų, kurie dažnai nevaikščiojo 
pėsti. Vadinasi, turėjo būti etnonimas, sudarytas tuo pa- 
Čiu principų, tačiau reiškiantis skirtingą judėjimo būdą 
(žymintis žmones, kurie dažnai jodinėjo, važinėjo ar pan.). 

Šiuo požiūriu dėmesį patraukia jotvingių, tų išdidžiųjų, 
kaip juos vadina metraštininkai, kariautojų, pavadinimas. 
Šis etnonimas K. Būgos ir kitų kalbininkų (Būga, 1961, 
p. 154—155; Henokynabrū, 1976, p. 109; Vanagas, 1980, 
p. 19) yra kildinamas iš hidronimo, kurio šaknis turi sa- 
votiško judėjimo (galimas daiktas, jojimo) reikšmę. 

Kalbant apie atskirų baltų arealų ryšį su skirtingomis. 
žmogaus milžino, reiškiančio pasaulio modelį, kūno dali- 
mis, dėmesį patraukia padavimas „Milžinas ir vilkas“ 
(KLPK 20), kuriame vaizduojamas ant žemės gulintis milži-- 
nas. „Gulėjo, sako, vieną sykį milžinas aukštininkas išsi-- 
tiesęs per vieną didelę kalvą. Galva vienoj, kojos kitoj 
kalvos pusėj kabojo“ (LT IV 596). O šio padavimo dėme- 
sio centre — milžino kojos, kurias graužia vilkas. Tai pa- 
davimo milžiną dar labiau suartina su pasaulio medžiu, 
kurio šaknys indoeuropiečių tradicijose kaip tik yra grau- 
žiamos chtoniškųjų mitinių būtybių (pvz., senųjų šiaurės. 
germanų pasaulio medžio Uosio šaknis nuolatos graužia 
Nidhegas.— Crapimmas BAxa, 1963, p. 39). Dauguma šio 
reikšmingo padavimo variantų (net penki iš aštuonių) už- 
rašyti vakarų areale. Tuo tarpų padavimas „Milžinų 
ramsčiai“ (KLPK 16), kuriame dėmesys sutelktas į milžinų. 
ūgį ir veidą (ant stogų pasirėmę, jie kalbasi, šniaukia ta- 
boką), populiaresnis rytų areale (čia užrašyta net 13 va- 
riantų iš 16), o vakarų areale visai nežinomas. Vargu ar 
šitoks vieno padavimo populiarumas vakarų areale, o ki- 
to rytų yra atsitiktinis. 

Arba dar paimkime du artimus padavimus „Milžinas pa- 
pila saują smėlio“ (KLPK 2) ir „Suplyšusi milžino prijuos- 
tė“ (KLPK 4), kuriuose vaizduojama, kaip atsiranda kal-- 
nas: viename smėlis išbyra iš milžino saujos, o kitame — 
iš prijuostės. Milžino rankos, pirštai gali būti siejami su 
pasaulio medžio šakomis, viršūne, o prijuostė, kaip den- 
gianti liemenį žemiau juosmens ir dalį kojų, — su apatine: 
medžio dalimi. Ir kaip tik pirmasis padavimas, sprendžiant. 
iš užrašymų kiekio, yra populiaresnis rytų areale, o antra- 
sis — vakarų. 

Vadinasi, ir tautosakoje, ypač toje jos dalyje, kurioje: 
ryškiau jaučiama senoji mitologinė pasaulėžiūra, galima 

Tasti duomenų atskiriems baltų arealams susieti su skir- 
tingomis žmogaus - milžino įvaizdžiu išreikštos visatos sfe- 
IomMis. 

Šiuo požiūriu verta dėmesio ir tradicinė antkapinių pa- 
minklų statymo vieta. Beveik visoje Lietuvoje antkapiniai 
paminklai yra statomi ties mirusiojo galva ir tik kai kur 
Vakarų Lietuvoje — ties kojomis (Bezzenberger, 1887, 
p. 25; Čerbulėnas, 1937, p. 89; Basanavičius, 1970, p. 135). 

Kalbant apie „kosminį“ Žmogų, reiškiantį visos visatos 
struktūrą, ir tos struktūros santykį su atskirais baltų area- 
lais, verta prisiminti tradicinį, viduramžiais ypač išpopu- 
liarėjusi „„dangiškąjį“ Zodiako žmogų, kurio atskiros kūno 
dalys buvo prilygintos skirtingiems zodiako ženklams. Įsi- 
dėmėtina, kad apatinė šio žmogaus dalis (pėdos ir kojos 
žemiau kelių) buvo lyginama su Žuvimis (simbolis — žu- 
vys) ir Vandeniu, vidurinė (aukščiau kelių) — su“ Ožiara- 
giu (simbolis — ožys) ir Šauliu (simbolis — kentauras: ark- 
lys su žmogaus galva), o pati viršutinė jo kūno dalis (gal- 
va) — su Avinu (Kenton, 1974, p. 108). Šio darbo skyriuje 
apie gyvūnus konstatuota, kad rytiniame baltų areale, ku- 
zTis buvo siejamas su viršutine „Kosminio“ žmogaus dali- 
mi, iš gyvulių kaip tik populiaresni buvo jautis ir avinas, 
vidurio areale, kuris siejamas su viduriniąja žmogaus kū- 
no dalimi, — arklys ir ožys, o vakariniame — ropliai ir žu- 
vys. Vadinasi, šiuo požiūriu tarp baltų ;„kosminio“ ir 
viduramžių Zodiako Žmogaus esama tam tikro atitikimo, 
kurio pamatas — tradicinė, dar istorijos priešaušryje susi- 
formavusi daugeliui tautų bendra pasaulėžiūra. 

Baltų krašto skirstymas į tris arealus, kuriuos galima 
sieti su trimis pasaulio sferomis, atsispindi ir Lietuvos 
metraščiuose, ypač tose jų dalyse, kur kalbama apie se- 
niausius laikus — apie lietuvių kilmę iš romėnų, atskirų 
kulto vietų bei miestų įkūrimą — ir kur požiūris į istoriją 
dar grynai mitologinis. Šiose metraščių dalyse dar jaučia- 
mas ryšys su sakytine liaudies tradicija. Čia kaip tik pa- 
teikiamas padavimas apie lietuvių kunigaikščių giminės 
pradininką Palemoną ir tris jo sūnus — Borkų. (BOpkr?), 
Kuną (Koynac, Kynac) ir Spėrą (Cnepa), kurie, keliauda- 
mi iš vakarų į rytus, kiekvienas įkūrė po miestą ir gyveno 

jame, tarsi pasidaliję Lietuvą į tris dalis. Įdomiausia, kad 
jų įkurtieji miestai, o kartu ir jų įtakoje esančios žemės 
beveik sutampa su šioje knygoje aptariamais trim baltų 
arealais: Borkus prie Jūros upės įkūręs Jurbarką (jo ži-- 
nioje — vakarinis baltų arealas), Kunas atkeliavęs prie 
Nevėžio ir įkūręs Kauną (jo žinioje — vidurinis baltų area- 
las), o Spėra nukeliavęs giriomis už Nevėžio, Šventosios ir 
Širvintos upių ir apsigyvenęs prie ežero, kurį pavadinęs 
savo vardu (rytų arealas) (IICPA XVII 229). Kiekvienam. 
Palemono sūnui priklausiusi žemė čia tarsi pažymima 
dviem ženkiais — upe ir prie tos upės įkurtu miestu. Iš. 
karto krinta į akis, kad miestas, kurį ikūręs vienas iš Pa- 
lemono sūnų, yra ne prie nurodytosios, o prie toliau esan-- 
čios upės (Jurbarkas ne prie Jūros, o prie Mituvos, Kaunas. 
ne prie Nevėžio, o prie Neries). 

Šitą Palemono sūnų žemių ribų apytikrį atitikimą baltų: 
arealų riboms galima būtų laikyti atsitiktinumu ir nekreip-- 
ti į jį dėmesio, jei nebūtų daugiau duomenų, į kuriuos at-- 
sižvelgiant šis padavimas sietinas su visa senąja baltų pa-- 
saulėžiūra. Šiame padavime tiksliai atsispindi priešpriešos. 
senas— jaunas santykis su priešprieša vakarai—rytai: vy-- 
riausiasis Palemono sūnus kaip tik apsigyvena vakarų. 
areale, vidurinysis — vidurio, o jauniausias — rytų. Geo- 
grafinėje plokštumoje realizuotą senąją skaičių opoziciją. 
atitinka ir Kuno turimų vaikų skaičius. Kaunas, įsikūręs. 
antrajame areale, kur vyrauja žemiškoji mitologija, kur 
populiariausi dievai dvyniai ir dominuoja skaičius du, kaip: 
tik turi du sūnus — Kernių (Kepuoyc, Kepuyc) ir Ginbutą. 
(Krun6oynr), kuriems vėliau ir atitekusi visa Lietuva: Gin- 
butui — Žemaičiai, o Kerniui — aukštaičiai (IICPA XVII 
229—230). 


* * * 


Visos baltų pasaulėžiūros (atsispindinčios tiek mitolo--. 
gijoje,. tiek materialinės kultūros objektuose) orientacija. 
pagal geografiškai suderintas priešpriešas, kurios atitinka 
skirtingas pasaulio modelio sferas, nebuvo unikalus -reiš- 
kinys, vienų baltų ilgaamžės patirties vaisius. Reikia ma- 

nyti, kad šitokia pasaulėžiūra buvo būdinga ir kitoms se- 
nųjų indoeuropiečių (ir ne tik indoeuropiečių) visuome- 
nėms. Šitaip manyti skatina jau įžvelgtos panašios 
tendencijos kitų tautų mitologijose. Pavyzdžiui, senosios 
indų literatūros (,„Vedų“ ir ,,Mahabharatos“) bei mitologi- 
jos tyrinėtojas F. Kuiperis teigia, kad tiek vedų, tiek vė- 
lesnės indų epinės tradicijos mitologijoje vyrauja apati- 
nio—viršutinio pasaulio. priešprieša ir kad „klasifikacinėje 
sistemoje, kurioje reiškiniai išdėstomi pagal keturis kom- 
paso taškus, viršutinįjį pasaulį reprezentuoja šiaurė ir ry- 
Tai, o apatinįjį — vakarai ir pietūs“ (Kuiper, 1961, p. 39). 
Pagal šią sistemą abu priešpriešos poliai vėl skyla į nau- 
jas priešpriešas. Pavyzdžiui, nors Agnis ir Soma abi pri- 
klauso viršutiniajam pasauliui, tačiau Agnis «daugiausia 
siejama su rytais, o Soma — su šiaure ir yra priešingos 
viena kitai, kaip dešinioji (Agnis) kairiajai (Somai). Arba 
„nors Varuna ir Mitra abu yra susiję su vakariniu ketvir- 
Čiu, vis dėlto pagal tolesnę opoziciją jie yra priešinami 
vienas kitam kaip besileidžiančios ir tekančios saulės die- 
vai, kaip dievai, susiję su mirtim (Varuna) ir gyvenimu 
(Mitra)“ (ten pat). Varunos ryšį su vakarais, mirtim, mėnu- 
liu, naktim, vandeniu — vis su kairiaisiais įvairių prieš- 
priešų poliais — įžiūri ir kiti tyrinėtojai (Tormopos, 1980 r.; 
įĮMeneTrunckuū, 1976, p. 216). Su skirtingomis pasaulio 
šalimis (vakarais ir rytais), atrodo, yra susiję Ašvinai 
ir kiti dievai (HBanoB, 1974, p. 135—136; BacuncKos, 
1974, p. 151—155; MeneTuHckuū, 1976, p. 216). F. Kuiperis 
nustatė, kad indų mitologijoje svarbiausios priešpriešos 
yra „geogratiškai orientuotos“ (Littleton, 1973, p. 197). 
Taigi galima manyti, kad geografiškai orientuota buvo ir 
visa senovės indų pasaulėžiūra. 

Pagal vertikalią ir horizontalią projekciją buvo susi- 
klostęs senovės skandinavų pasaulio modelis, atsispindėjęs 
„Senosios edos“ mitologinių ir istorinių giesmių rinkinyje. 
Ir čia pastebima tendencija atskiras pasaulio šalis sieti su 
skirtingomis vertikaliomis pasaulio modelio steromis, tik 
požemio sferą, kurioje. įsivaizduojamas ir pragaras, čia 
reprezentuoja ne vakarai, kaip indų mitologijoje ir baltų 
kultūroje, o šiaurė (MecneTHHcCKHū,[ypesnu,; 1980, p. 287). 

Dar ryškiau pagal vertikalią ir horizontalią projekciją 
buvo susiklostęs etruskų, labai paveikusių senovės romė- 
nų mitologiją, pasaulio modelis. Nors etruskų kultūra ir 
mitologija dar mažai teištirta, net tvirtai nenustatyta, ko-- 
kiai tautų šeimai jie priklausė, tačiau iš naujausių tyrimų 
matyti, kad jų mitologija ir visa pasaulėžiūra buvo aiškiai 
orientuota pagal keturias pasaulio šalis ir kad apatinė pa- 
saulio sfera dažniausiai atitiko vakarus, o viršutinė — rytus 
(Tumocbeesa, 1980, p. 37—44, 68—76, 89—96 ir kt.). Į akis. 
krinta didelis visos etruskų mitologijos panašumas į baltų. 

Pavyzdžių, kad įvairių tautų pasaulio modelis buvo. 
susiklostęs pagal vertikalią ir horizontalią projekciją ir 
kad atskiros vertikalios sferos buvo suderintos su hori-- 
zontaliomis, yra gana daug. Nemaža jų yra pateikta J. Me- 
letinskio studijoje „Mito poetika“, išleistoje Maskvoje 1976. 
metais. Joje suformuluotas ir pats pasaulio modelio verti- 
kalios ir horizontalios projekcijos atitikimo dėsnis (p. 216). 
Tik be reikalo autorius šiaurės tautų (šiaurės germanų, 
tinų-ugrų ir kt.) mitologijoms būdingą apatinio pasaulio 
sąsają su šiaure (ar rytais) yra linkęs absoliutinti. Kitų tau- 
tų mitologijose apatinis pasaulis neretai siejamas kaip tik 
su vakarais (ar pietumis). 

Aiškinantis horizontalią pasaulio modelio struktūrą, 
krinta į akis, kad daugelio tautų (tiek senovės, tiek šių 
dienų tautų, išlaikiusių nemaža archaiškos pasaulėžiūros. 
bruožų) svarbiausios priešpriešos yra geografiškai orien- 
tuotos ir kad daugelio priešpriešų kairieji arba dešinieji. 
poliai dažnai yra toje pačioje pasaulio šalyje (žr. Holm- 
berg, 1922, p. 49—50, 74; HBanoB, TonoposB;, 1965, p. 192— 
217: HBaHos, 1978, p. 89—90; MeneTuKckHuK, 1976, p. 230— 
262 ir kt.). „Kosmogoninėse schemose, priklausančiose 
skirtingoms tradicijoms (pavyzdžiui, indų, kinų, senovės. 
meksikiečių ir kt.), gan aiškiai yra suderintos pasaulio ša- 
lys, dievai ir gyvūnai, metų laikai, stichijos, kūno dalys, 
spalvos, kartais net geometrinės figūros, kai kurios geo- 
grafinės sferos, socialiniai rangai, specialūs atributai. Pa- 
vyzdžiui, kinų sistemoje rytus atitinka mėlyna spalva, pa- 
vasaris, drakonas, medis, kovos kirvis, blužnis; pietus — 

raudona spalva, vasara, paukštis, ugnis, svarstyklės, tri- 
šakis, plaučiai; vakarus — balta spalva, ruduo, tigras, me- 
talas, kardas, kepenys; šiaurę — juoda spalva, žiema, vėž- 
lys, vanduo, skydas, žarnos. Todėl jų vaizdiniai gali būti 
perduoti „geografiniu“, „kalendoriniu“, „zoologiniu“, „„spal- 
viniu“, „anatominiu“ ir kitais kodais"(MeneTuHckuiū, 1976, 
p. 233). 

Išryškėjus, kad baltų ir kitų, pirmiausia senovės orien- 
to, tautų pasaulio modeliai yra panašūs (geografine savo 
priešpriešų orientacija, vertikalios ir horizontalios projek- 
cijos tam tikru atitikimu), reikia pabrėžti šaltinių, kuriais 
remiantis tie pasaulio modeliai atkuriami, skirtingą pri- 
gimtį. Kitų tautų pasaulio modeliai atkuriami vien iš mi- 
tinių šaltinių (mitų, ritualų, epo), o baltų — ir iš nemitinių 
objektų (iš užfiksuotų atskiruose arealuose skirtingų dra- 
bužių spalvų, nevienodo paminklų ar baldų aukščio ir 
pan.), nes mitinių šaltinių, tiesiog rodančių minėtus dės- 
niškumus, mažai teišliko. Pirmuoju atveju pasaulio mo- 
delis buvo aiškesnis, labiau įsisąmonintas ir tiesiogiai iš- 
sakytas, o antruoju jis, matyt, egzistavo visuomenės narių 
sąmonės gelmėse, pasąmonėje ir todėl sunkiau atkuriamas. 
Kol kas tėra apčiuopti tik jo kontūrai, daugelį spragų ten- 
ka užpildyti hipotezėmis. 

Sunku kol kas pasakyti, kokiu mastu mituose užiiksuo- 
tas pasaulio modelis atitiko tų tautų realų gyvenimą — jų 
kultūros bruožų geografinę. orientaciją. Bet šiaip ar taip 
mitai buvo, nors ir apytikslis, jų gyvenimo atspindys. Ar- 
-chaiškesnių tautų kultūros panašūs dėsniškumai galėjo būti 
dar neapibendrinti jų mitiniame pasaulėvaizdyje. Norint 
visa tai išsiaiškinti, reikia toliau tirti ir vienas, ir kitas 
kultūras, jų raidą senovėje. 


2. PASAULĖŽIŪROS PAMATO BEIEŠK ANT 


Nustačius, kad tradicinė baltų kultūra buvo geografiškai 
orientuota, kad ta orientacija buvo paremta pasaulio mo- 
delio principu ir kad vakarinis baltų arealas buvo siejamas 
su požemio sfera, vidurinis — su žemės, o rytinis — su 
dangaus, kyla .klausimas, kaip tokia sudėtinga, iš pirmo 

žvilgsnio kiek neįprasta pasaulėžiūra susiformavo, kokios 
buvo priežastys, nukreipusios šia linkme visą mūsų pro- 
tėvių mąstymą. Bandyti bent iš dalies atsakyti į šį klausi- 
mą galima tik remiantis paskutiniųjų šimtmečių istorinės 
minties patirtimi, ir svarbiausia — marksizmo-leninizmo 
klasikų sukurta ir išplėtota teorija, teigiančia, kad visuo- 
menės papročiai, teisė, moralė, religiniai įsitikinimai ir ki- 
ti antstatiniai reiškiniai priklauso nuo materialinės bazės, 
kad „visi visuomeniniai ir valstybiniai santykiai, visos re- 
liginės ir teisinės sistemos, visos teorinės pažiūros, kurios 
pasirodo istorijoje, gali būti suprastos tik tuomet, jeigu 
yra suprastos kiekvienos atitinkamos epochos materialinės 
gyvenimo sąlygos ir iš šių materialinių gyvenimo 
sąlygų išvedama visa kita. Ne žmonių sąmonė nu- 
lemia jų būtį, bet, atvirkščiai, jų visuomeninė būtis nu- 
lemia jų sąmonę" (Marksas, Engelsas, 1949, p. 809; žr. taip 
pat: Marksas, Engelsas, 1974, p. 20—21). Vadinasi, ir re- 
konstruojama baltų pasaulėžiūra buvo nulemta jų būties — 
materialinių gyvenimo sąlygų, tarpusavio socialinių san- 
tykių, santykių su kaimynais ir kt. Čia ir buvo priežastys, 
dėl kurių susiformavo tokia nepaprasta, tačiau logiška ir 
apibrėžta baltų pasaulėžiūra. 

Ieškoti mitinės baltų pasaulėžiūros ištakų jų socialinia- 
me gyvenime skatina F. Engelso išvada, kad „kiekviena 
xeligija tėra kasdieniniame žmonių gyvenime viešpatau- 
jančių išorės jėgų fantastinis atspindys jų galvose, — at- 
spindys, kuriame žemiškosios jėgos yra įgijusios nežemiš- 
kųjų formą. Istorijos pradžioje visų pirma šitaip atsispindi 
gamtos jėgos, o tolesnėje raidoje įvairios tautos jas kuo 
įvairiausiai suasmenina. <...> Bet netrukus greta gam- 
tos jėgų ima veikti ir visuomenės jėgos, kurios, būdamos 
žmonėms tokios pat svetimos ir iš pradžių tokios pat nesu- 
prantamos, kaip ir gamtos jėgos, yra jiems priešingos ir, 
kaip gamtos jėgos, lyg to taip pat reikalautų gamta, darė 
juos priklausomus nuo savęs. Fantastiniai vaizdai, kurie iš 
pradžių tebuvo tik paslaptingų gamtos jėgų atspindžiai, 
dabar įgyja taip pat ir visuomeninių požymių ir tampa isto- 
Tijos jėgų atstovais“ (Marksas, Engelsas, Leninas, 1982, 
p. 7). Vadinasi, -ir baltų mitiniuose vaizdiniuose bei visoje. 

jų mitinėje pasaulėžiūroje turėjo atsispindėti visuomenės 
jėgos. 

Drauge F. Engelsas pažymėjo, kad lyginamoji mitologi- 
ja neblogai yra ištyrusi gamtos jėgų atspindį įvairiose in- 
doeuropiečių (indų, persų, graikų, romėnų, germanų, iš 
dalies keltų, lietuvių ir slavų) tautose, bet nepastebėjo vi- 
suomenės jėgų ir vienašališkai tebegalvoja, kad „dievų 
vaizdiniai esą tik gamtos jėgų atspindžiai“ (ten pat). F. En- 
gelso XIX a. pabaigoje lyginamajai mitologijai pareikštas 
priekaištas iš dalies tinka ir dabartiniams baltų mitologi- 
jos tyrimams, nes baltų mitologijos socialinio pamato iš- 
samiau niekas nėra tyręs. 

Bandant susigaudyti sudėtingame senovės baltų socia- 
liniame gyvenime, galima pasinaudoti naujosios lygina- 
mosios mitologijos pradininko, prancūzų antropologo 
Žoržo Diumezilio ir jo šalininkų sukurta senovės indoeu- 
ropiečių visuomenės struktūros ir jų pasaulėžiūros trina- 
riškumo teorija. Pagal ją senovės indoeuropiečių bendruo- 
menės jau buvusios susiskaidžiusios ir sudarytos iš trijų 
svarbiausiųjų sluoksnių: 1) žynių; 2) karių; 3) žemdirbių, 
piemenų, amatininkų. Pirmasis sluoksnis atlikdavęs maginę 
ir juridinę, antrasis — karinę, trečiasis — ekonominę funk- 
cijas. Šias tris funkcijas daugiausia turėję ir daugelis se- 
nųjų indoeuropiečių dievų, kurių visas gyvenimas ir tar- 
pusavio santykiai buvę modeliuojami pagal žmonių bend- 
ruomenės pavyzdį (Dumėzil, 1958; plačiau apie Ž. Diu- 
mezilį ir jo teoriją žr. Littleton, 1973). Ž. Diumezilio „trijų 
funkcijų teorija, antstatinius reiškinius mėginanti aiškinti 
jų ryšiais su realiu visuomenės gyvenimo ir visuomeninių 
santykių procesu, reiškia naują, svarbų religinių ir mito- 
loginių sistemų tyrimo etapą, kurio negalės apeiti nė vie- 
nas būsimas tyrinėtojas“ (AGaes, 1976, p. 270). Svarbiau- 
siais Ž. Diumezilio teiginiais iš dalies galima pasinaudoti 
ir aiškinant priežastis, nulėmusias senovės baltų pasau- 
lėžiūrą. 

Remiantis svarbiausiąja teorine materializmo išvada, 
kad visuomenės sąmonės reiškiniai yra antriniai, galima 
teigti, kad trijuose aptartuose geografiniuose arealuose gy- 

venančių baltų pasaulėžiūros skirtumus nulėmė skirtingos 
jų materialiojo gyvenimo sąlygos, skirtingi socialiniai san- 
tykiai. Žinoma, jai turėjo įtakos ir daugelis kitų faktų. O 
kadangi senovės indoeuropiečių bendruomenes paprastai 
sudarydavo trys svarbiausi socialiniai sluoksniai, palikę 
ryškių pėdsakų jų pasaulėžiūroje, pirmiausia mitologijoje, 
tai svarbu nustatyti, ar minėtoji trinarė baltų pasaulėžiūra 
taip pat nėra susijusi su senovės baltų visuomenės socia- 
line struktūra. 

Ir iš tiesų vidurinio baltų arealo pasaulėžiūra, su ryš- 
kiai išreikšta žemiškąja mitologija ir demonologija, su ypa- 
tingų dėmesiu brėkšmai ir aušrai, pavasario ir rudens 
šventėms, poriniams skaičiams ir pačiai žemei, su mitine 
pagarba gyvuliams (pirmiausia ožiui ir arkliui), medžiams 
(ypač intensyviai žaliuojantiems) ir kai kuriems javams 
(ypač miežiams), galėjo susiformuoti tik žemdirbių ir gy- 
vulių augintojų visuomenėje. Todėl atrodo, kad svarbiau- 
sią šio baltų arealo gyventojų dalį sudarė žemdirbiai ir 
gyvulių augintojai, Šis socialinis sluoksnis senovės žmo- 
nių pasaulėžiūroje buvo siejamas su žemės sfera (0 pasau- 
lio struktūrą įsivaizduojant medžiu, — su to medžio ka- 
mienu). 

Rytiniame baltų areale didesnis dėmesys Perkūnui 
(griaustinio dievas ne tik indoeuropiečių, bet ir daugelio 
kitų pasaulio tautų mitologijose siejamas su kariais) ir 
kitiems dangaus dievams, jauno, stipraus priešpriešinimas 
senam, vyriškojo prado — mMoteriškajam, didesnė pagarba 
ugniai ir neporiniams skaičiams, pirmiausia vienetui (jį 
daugelis pasaulio tautų sieja.su dangum), išskyrimas iš 
kitų gyvulių avino ir jaučio ir daugelis kitų pasaulėžiūros 
bruožų rodo, kad nemažą šio arealo gyventojų dalį turėjo 
sudaryti kariai, kurie buvo siejami su dangaus sfera (,,pa- 
saulio medžio“ šakomis, viršūne). | 

O kas gi vakarinius baltus orientavo į požemį ir van- 
denį, kuriuose mitinė vaizduotė paprastai apgyvendina ne 
gyvuosius, o mirusius, į naktį ir žiemą, kurios kelia min- 
tis ne apie gyvenimą, o apie mirtį? Kas vertė juos senųjų 
išmintį vertinti labiau už jaunųjų jėgą, „ano“ pasaulio 
sakralumą — už šio pasaulio gyvybiškumą, ir kodėl čia į 

pirmą vietą buvo iškeltas Patulas, tas „baisiausias dievas, 
mėgstantis naktimis kilmingųjų namuose vaidentis“ (Man- 
nhardt, 1936, p. 197)? Rakto šiai problemai spręsti reikia 
ieškoti svarbiausiojo vakarų arealo dievo Patulo statuse. 
Patulas — artimas mūsų velnio giminaitis. O velnias tarp 
kitko buvo žymiausias magijos, burtininkavimo ir žmonių, 
kurie santykiauja su anuo pasauliu, globėjas — burtinin- 
kų, raganų, žynių dievas. Toks, sprendžiant iš šykščios 
S. Grunau pateiktos charakteristikos, matyt, buvo ir Patu- 
las. Be to, vakarų arealo mitologijoje, kaip jau buvo užsi- 
minta, iš viso didelis vaidmuo skiriamas žyniams, čia jie 
pakeliami net į dievų rangą. Todėl galima daryti prielai- 
dą, kad vakarinių baltų pasaulėžiūrai nemaža įtakos pada- 
rė kulto atlikėjai — Žyniai, kad žymiu mastu ji išreiškia jų 
pažiūras. Vadinasi, vakariniame baltų areale įtakingiau- 
sias turėjo būti žynių sluoksnis, kitaip sakant, čia galėjo 
egzistuoti svarbiausias baltų religinis centras su vyriau- 
siuoju (jeigu toks iš viso buvo) ir daugeliu žemesnio ran- 
go kulto tarnų. Baltų Žyniai (bent jau gyvenantys vaka- 
ruose), matyt, buvo siejami su požemiu (o pasaulio struk- 
tūrą įsivaizduojant medžio įvaizdžiu, —su to medžio 
šaknimis). 

Ši prielaida verčia naujai peržiūrėti gausią senųjų šal- 
tinių informaciją apie baltų kulto vietas ir kulto tarnus. 

Daugiausia informacijos šiuo klausimu, taip pat apie 
burtininkavimą bei žyniavimą yra iš vakarų arealo. Jau 
vien tai verčia mus manyti, kad tarnavimas dievams, mė- 
ginimas įminti jų valią ir tuo padėti Žmonėms kasdie- 
niuose jų reikaluose čia turėjo gana senas ir stiprias tra- 
dicijas. Pavyzdžiui, kronikininkas Adomas Bremenietis 
(1075 m.), rašydamas apie kuršius (kurie kaip tik priklau- 
so vakariniam baltų arealui), teigia, kad jų namai esą pil- 
ni pranašautojų ir burtininkų („divinis auguribus atgue 
nigromanticis omnes domus- plenae sunt“. — Mannhardt, 
1936, p. 12). Misionieriaus Adalberto amžininkas Kana- 
parijus, kalbėdamas apie jo nužudymą prūsuose (999 m.), 
taip pat mini kulto apeigų atlikėją Siką (Sicco) (Mannhardt, 
1936, p. 10). 1249 m: vasario 7 d. kryžiuočių ordino ir prū- 
sų taikos sutartyje skelbiama, kad „prūsai pasižedą savo 

tarpe neturėti apsimetėlių tulisonų (Tulissones) ir ligašonų 
(Ligaschones), kurie tarsi giminių kunigai žuvusių laido- 
tuvėse daro paslaugas“ (ten pat, p. 42). Matyt, tokių kulto 
tarnų prūsai tuo metu apsčiai turėjo. Prieš žyniavimą yra 
nukreipta daugelis ordino magistrų įsakų (pvz., Ulricho 
von Jungingeno 1408 m. lapkričio 30 d., Povilo von Rus- 
dorfo 1427 m. sausio 26 d. ir kt.— ten pat, p. 165—166), 
kurie taip pat rodo, kad žyniavimas bei burtininkavimas 
tuo metu Prūsijoje buvo labai populiarus. Žyniavimo mas- 
tą ir pobūdį Prūsijoje rodo ir tokia iškalbinga detalė: dar 
XVII a. M. Pretorijus mini daugiau kaip 20 (I) atskirų bur- 
tininkų (jo žodžiais sakant, vaidilų) kategorijų Prūsijoje 
(Prūtorius, 1871, p. 41—48). Ir apskritai visi senieji tikė- 
jimai vakarų areale buvo labai tvirti. Tai rodo įvairūs 
kryžiuočių ordino magistrų, o vėliau — vyskupų įsakai ir 
„pagraudenimai“. Įsigalėjusi reformacija su jais ilgai ir 
atkakliai kovojo. O daugiausia šių tikėjimų būta Semboje; 
į tai jau yra atkreipę dėmesį ir kiti mitologijos tyrinėtojai 
(Stanevičius, 1967, p. 604). 

Be to, yra ir kitų duomenų, lyg ir rodančių, kad vakarų 
areale buvo svarbiausias baltų religinio kulto centras su 
vienu vyriausiuoju kulto apeigų atlikėju. Vertingiausi 
duomenys šiuo klausimu yra pateikti seniausio prūsų isto- 
Tiko Petro Dusburgo „Prūsų žemės kronikoje“, parašyto- 
je 1326 m. Apibūdindamas stabmeldžių prūsų apeigas ir 
papročius, jis rašo: „Šios klastingos tautos gyvenamų že- 
mių viduryje, Nadruvoje, buvo vieta, kurią vadino Romo- 
ve (Romow), gavusi savo vardą iš Romos, o ten gyveno 
žmogus, vardu Krivis (Criwe), kurį gerbė kaip popiežių, 
ir kaip viešpats popiežius valdo visuotinę tikinčiųjų baž- 
nyčią, taip jo valiai ir jo žodžiui pakluso ne tik mūsų su- 
minėtos gentys, bet ir lietuviai bei kitos tautos, gyvenu- 
sios Livonijos žemėje“ (Mannhardt, 1936, p.. 88). O apibū- 
dinęs prūsų tikėjimą pomirtiniu gyvenimu, laidojimo 
papročius ir Krivio vaidmenį juose, priduria: „Po pergalės 
jie aukojo savo dievams padėkos auką iš viso grobio, per- 
galingoje kovoje laimėto, trečdalį atiduodami mūsų jau. 
minėtam Kriviui, kuris tą dalį degino“ (ten pat). 

Mikalojus Jerošinas, išvertęs Petro Dusburgo kroniką 
į vokiečių kalbą ir ją sueiliavęs, krivį vadina aukščiau- 
siuoju Kunigu („der obriste ėwarte“.— Ten pat, p. 108). 

Kadangi vėliau vyriausiąjį prūsų kulto apeigų atlikėją 
aprašė ne visai patikimas S. Grunau „Prūsų kronikoje“ 
(1517— 1520), vadindamas jį Kriviu kirvaičiu (Crywo 
Cyrwaito.— Ten pat, p. 192), tai buvo imta abejoti ne tik 
Petro Dusburgo nurodytomis Krivio funkcijomis (kad jis 
buvęs visų baltų vyriausiasis dvasininkas), bet ir jo pava- 
dinimo tikrumu. Vieni ėmė teigti, kad Crywe yra per ne- 
susipratimą iš rusų genties krievi atsiradęs pavadinimas 
(Lerbergas), kiti — kad jis kilęs iš lazdos vardo krivūlė 
(A. Briukneris), dar kiti — kad čia esąs ne bendrinis ter- 
minas, o paskutiniojo prūsų Romuvos dvasininko asmen- 
vardis (A. Miežinskis) ir pan. (plačiau žr. Būga, 1958, 
p. 171). Paneigęs šiuos išvedžiojimus ir išaiškinęs, kad 
S. Grunau vartojami žodžiai Crywo Cyrwaito yra du 10- 
kaliniai to paties reiškinio pavadinimai (vienas perimtas iš 
P. Dusburgo, o kitas — iš gyvosios ano meto tradicijos), ' 
Kazimieras Būga jau daugiau kaip prieš septyniasdešimt 
metų aiškiai yra suformulavęs išvadą, kad ,„Dusburgo, von 
Jeroschino ir Grunau'o liudijimai įtikina mus, jog krivė 
arba kirvaitis nėra rašytojų pramonė, 
jog jis buvo prūsų vyriausiuoju kuni- 
gu" (Būga, 1958, p. 175). Rimtų argumentų prieš šią 
K. Būgos nuomonę iki šiol nėra pateikta ir, atrodo, kad abe- 
joti Petro Dusburgo žinių tikrumu nėra pamato. Jomis 
neabejojo ir kai kurie mūsų istorikai (žr. Pakarklis, 1948, 
p. 18). | 

Jeigu buvo vienas prūsų ir visų baltų vyriausiasis žy- 
nys, tai buvo ir vienas svarbiausias religinio kulto cent- 
ras — Romovė (gal Nadruvoje, o gal kurioje kitoje vie- 
toje). Vieną svarbiausią prūsų religinio kulto centrą vė- 
liau mini S. Grunau, J. Bretkūnas, M. Pretorijus, K. Hart- 
knochas ir daugelis kitų istorikų, rašiusių apie senąją 
prūsų religiją bei. mitologiją (Mannhardt, 1936, p. 192, 
199—201, 423, 524, 532 ir kt.). 

Vadinasi, nuomonė, kad vakariniame baltų areale dau- 
giau buvo kulto tarnų ir šiaip žyniavimu užsiiminėjusių 

žmonių, darytųsi visai patikima, jeigu paaiškėtų, kad čia 
iš tikrųjų buvo svarbiausias visų baltų religinis kulto cent- 
Tas su vyriausiuoju žyniu kriviu. 

Be abejo, Petro Dusburgo ir kitų istorikų informacijos 
mes negalime priimti paraidžiui. Kalbėdami apie vieną 
svarbiausią visų baltų kulto centrą ir vieną vyriausią dva- 
sininką, jie greičiausiai atspindėjo bendrą prūsų ir kitų 
baltų sąmonėje išlikusį prisiminimą, o ne realią to meto pa- 
dėtį. Tas prisiminimas dar ilgai buvo gyvas žmonių gal- 
vose. Juk net ir M. Pretorijaus laikais į prūsus, ieškodami 
religinės pagalbos, neretai atkeliaudavo įvairiausių nelai- 
mių ištikti labai toli gyvenantys žemaičiai ir lietuviai 
(Pratorius, 1871). Tos pačios senosios tradicijos reliktu 
reikėtų laikyti ir ne kartą XIX bei XX a. lietuvių etnogra- 
fijoje ir tautosakoje užfiksuotą teiginį, kad didžiausi bur- 
tininkai esą prūsai ir kuršiai (Vėlius, 1977, p. 237; LTR 
462/529/, 552/949/, 894/16, 24/, 1020/129/, 1528/46/ ir kt.). 
M. Valančius savo „Žemaičių vyskupystėje“ mini grau- 
džiai juokingą faktą, jog į kuršių burtininką, . ligos pri- 
spaustas, kreipėsi net katalikų kunigas (Valančius, t. 2, 
1972, p. 340). " 

Realiai egzistuoti ir funkcionuoti bendras baltų religinis 
centras su vyriausiu dvasininku, be abejo, galėjo tik tais 
laikais, kai čia aptartoje teritorijoje gyvenusios baltų gen- 
tys dar buvo gana vieningos. 

Kalbant apie svarbiausią baltų kulto centrą ir žynių 
gausumą vakarų areale, dėmesį patraukia S. Karaliūno 
prūsų etnonimo reikšmės ir kilmės aiškinimas. Šį etnoni- 
mą S. Karaliūnas sieja su lietuvių prūsti („gerai augti, tarp- 
ti, gautis, taisytis, stiprėti. .."), latvių praūstiės („stiprėti, 
didėti, storėti. .."). Šiai žodžių šeimai taip pat priskiriama 
liet. prūsti („eiti gudryn, šviestis, lavintis...“), prūsinti 
(„šviesti, lavinti. ..'), prusa („išprusimas, kultūringumas") 
(Karaliūnas, 1977). Etnonimą prūsas su liet. prūsti, praūsti, 
prusnd jau yra siejęs O. Trubačiovas, V. Mažiulis ir kiti 
mokslininkai (Vanagas, 1980, p. 16). A. Vanagas, sutikda- 
mas, kad S. Karaliūnas „gana įtikinamai (etnonimikos me- 
todologijos prasme) aiškina etnonimo prūsas semantiką“, 
vis dėlto mano, jog „silpniausia šios etimologijos vieta yra 

ta, kad sunku suvokti, kokiu būdu rekonstruojamas prūsų 
kalbos apeliatyvas *prūsis, *prūsas <...> galėjo įgyti 
„liaudies“ arba „tautos“ reikšmę, jeigu šios reikšmės neturi 
kalbami baltų kalbos apeliatyvai“ (ten pat). Tačiau, kaip 
matėme, su etnonimu prūsas siejami apeliatyvai turi pras- 
mę „eiti gudryn, šviestis, lavintis..." Ar kartais nėra gali- 
mas toks žodžio prūsas virtimo etnonimu kelias? Apeliaty- 
vais *prūsis, *prūsas iš pradžių buvo vadinami išprusę, iš- 
silavinę, daug žiną žmonės (plg. liet. žynys), galbūt net 
atskiro socialinio sluoksnio — kulto apeigų atlikėjų — at- 
stovai (žyniai, burtininkai). Vėliau šiuo žodžiu pradėta 
vadinti visus tos srities, kurioje buvo palyginti daug žynių 
(atseit, prūsų), gyventojus. O dar vėliau šiuo vardu imta 
vadinti dar didesnės teritorijos gyventojus. Šitaip manyti 
galima todėl, kad jau senuosiuose raštuose užfiksuota pu- 
siau liaudiška tradicija. žodžius Prūsija, prūsas sieti. su liet. 
protas (Pratorius, 1871, p. 5—6). 

Ieškant vakarinių baltų etnonimų semantikos sąsajų su 
žynių sluoksniu, dar kartą tenka prisiminti etnonimą ais- 
čiai, kuriuo beveik tūkstantmečiu anksčiau už prūsus buvo 
pavadintos maždaug toje pačioje teritorijoje gyvenusios 
gentys. Prisiminus, kad etnonimas aisčiai yra vedamas iš 
tos pačios šaknies kaip ir liet. eiti, didžiulį susidomėjimą 
sukėlia V. Ivanovo lotynų ritualinio termino iter (takas, 
kelias“), hetitų iiar („vaikščiojimas“), tocharų ytūr („ke- 
lias“), sugretinimas su senuoju indoeuropietiškuoju kelio 
pavadinimu, užfiksuotu lot. žodyje pons („tiltas“), ir sam- 
protavimai, kad senovėje ritualas buvo įsivaizduojamas 
kelio tiesimu, tilto statymu, o žynys — to kelio, tilto da- 
rytoju. Tiltas, kelias čia reiškia tą patį, kaip ir pasaulio 
medis (HBaHnos, 1969, p. 47—48). Vadinasi, ritualus atlie- 
kantys Žyniai tarsi tiesia kelius, stato tiltus į kitą, mi- 
tinį, pasaulį ir bendrauja su to pasaulio gyventojais (die- 
vais). Todėl jie ir galėjo būti vadinami kelių tiesėjais, tiltų 
statytojais (lot. pontifex — „žynys“) arba tais keliais vaikš- 
čiojantieji (aisčiai). 

Kad vakariniame baltų areale, prie jūros, galėjo būti 
nemažas žynių sluoksnis, patvirtina daugelio istorijos, mi- 
tologijos, tautosakos ir kitų šaltinių analizė. Pirmiausia 

tokių duomenų galima rasti Lietuvos metraščiuose, ypač 
tose jų dalyse, kur įvykiai dėstomi laikantis mitinės pasau- 
lėžiūros ir kuriuos neretai galima sieti su lietuvių folklo- 
rine tradicija. Vienas iš tokių ne „tikriems faktams“, o pa- 
"davimams priskiriamų metraščių epizodų yra pasakojimas 
apie Lietuvos Didžiojo kunigaikščio Kęstučio vedybas. Kęs- 
tutis, senosios religijos požiūriu, padarė didelę šventvagys- 
tę: smurtu pagrobė dievams pasižadėjusią Birutę, kuri 
žmonių buvusi laikoma dievaite (IICPA XVII 262, 315, 
376; Lietuvos metraštis, 1971, p. 72—73). Šis epizodas ati- 
tinka senųjų indoeuropiečių mitinį požiūrį, pagal kurį ant- 
rosios (karo, jėgos) funkcijos vykdytojai yra linkę į nesai- 
kingumą, nesusivaldymą ir dažnai sunkiai nusikalsta 
visuomenei ir patiems dievams — nužudo artimus giminai- 
čius, žynius ir pan. Taip buvo nusikaltęs karingojo Romos 
karaliaus Tulijaus Hostilijaus bendrininkas Horacijus, ga- 
lingojo indų dievo Indros globotinis trigalvio Tvastaro sū- 
naus žudikas Tritas Aptijas ir kiti senųjų indoeuropiečių 
herojai, antrosios funkcijos vykdytojai (Dumėzil, 1956). 
Vadinasi, į šį Lietuvos metraščių epizodą galima žiūrėti 
kaip į labai archaiškos baltų pasaulėžiūros liudijimą. Bi- 
rutė dievams tarnauja Palangoje — prie jūros. Vadinasi, 
kulto, turėjusio reikšmės pačiam Lietuvos didžiajam ku- 
nigaikščiui, vieta buvusi ne kur nors Trakuose, o pagal 
senąją tradiciją — vakariniame baltų areale, prie jūros. 

Susiskaidžius baltams ir formuojantis naujiems sava- 
rankiškiems junginiams, turėjo susidaryti ir atskiri, sava- 
rankiški kulto centrai. Tačiau, blėstant senajai baltų pa- 
saulėžiūrai ir visą valdžią, tiek karinę, tiek juridinę, o kar- 
tais net mMaginę, paėmus į savo rankas vienam asmeniui — 
kariaunos vadui — kunigaikščiui, vis labiau įsigali polin- 
kis kulto centrą steigti ne vakaruose, prie jūros, kaip de- 
rėjo pagal senąją tradiciją, o kariaunos vado pašonėje — 
sostapilyje. Lietuvos Didžiosios Kunigaikštystės bendro 
kulto centro laipsniškas kėlimas iš vakarų vis labiau į ry- 
tus ir atsispindi Lietuvos metraščiuose. Juose kaip tik kal- 
bama apie savotišką kulto centro atsiradimą prie Spėros 
ežero, mirus legendiniam kunigaikščiui Spėrai (IICPA 
XVII 229, 242, 297, 359, 423, 475—476; Lietuvos metraštis, 

1971, p. 44), vėliau — prie Šventosios upės ir Deltuvos, 
mirus kunigaikščiui Kukovaičiui ([[ICPA XVII 234, 249, 
303, 365, 429; Lietuvos metraštis, 1971, p. 51—52), ir paga- 
liau apie Utenio sūnaus Šventaragio pavedimu įkurtą kul- 
to centrą Vilniuje, „kur Vilnia į Velją (Nerį) įteka“ (IICPA 
XVII 235, 251, 305, 366—367, 431—432). Kad čia buvo 
svarbiausias visos Lietuvos kulto centras, rodo metraščio 
žodžiai, jog Šventaragis įsakęs savo sūnui Skirmantui toje 
vietoje, kur jis bus sudegintas, po mirties deginti visus 
Lietuvos kunigaikščius ir bajorus ir kad jo įsakymas bu- 
vęs vykdomas iki pat karaliaus Jogailos (ten pat). 

Tačiau ir atkėlus kulto centrą prie kariaunos vado — 
didžiojo kunigaikščio — gyvenvietės, pagal senąją tradici- 
ją jis įkuriamas žemumoje, į vakarus nuo gyvenvietės, už 
vandens. Kulto centras Vilniuje, kaip nustatė R. Batūra 
(1966, p. 274—276) ir V. Toporovas (Tonopos, 1980 6, 
p. 30—34), buvo į vakarus nuo pilies kalno už Vilnelės 
(senosios vagos), pavasarį vandens apsemiamoje žemumo- 
je — Neries slėnyje. Kiti, mažesnieji, lietuvių kulto cent- 
rai, esant palankioms topografinėms aplinkybėms, irgi bu- 
vo kuriami pagal tokį pat principą. Tai susiję su baltų 
žynių statusu ir pomirtinio gyvenimo lokalizacija vaka- 
Tuose, už vandens. 

Lietuvos metraščių informacija apie kulto centrus bei 
jų įkūrėjus įdomi ir kitu požiūriu. Kulto centrą prie Šven- 
tosios, Deltuvoje, ir Vilniuje įkūrę tos pačios giminės as- 
menys: Deltuvoje — Kukovaičio sūnus Utenis, Vilniuje — 
Utenio sūnus Šventaragis. Savotišką kultą savo motinos 
Pajautos garbei įkūręs ir Kukovaitis netoli Žąslių: ant mo- 
tinos kapo jis pastatęs medinį stabą, kuris buvęs garbina- 
mas, kol supuvęs, o vėliau buvusios garbinamos toje vie- 
toje išaugusios liepos (MCPA XVII 233—234, 242, 248— 
249, 302—303, 310, 364—365; Lietuvos metraštis, 1971, 
p. 51). Visi šie kunigaikščiai metraščiuose kildinami iš Ki- 
taurų (Kentaurų) giminės (IICPA XVII 363; Lietuvos met- 
raštis, 1971, p. 60). Dėmesį patraukia šių kunigaikščių 
vardų mitologiškumas, kuris labai svarbus norint nusta- 
tyti senųjų baltų žynių kvalifikacijas, jų sąsajas su vienos 
ar kitos sferos dievais. 

Kitauro (Kentauro) mitinė esmė aiški iš graikų ir ro- 
mėnų mitologijos. Tai chtoniškas žmogaus ir gyvulio (daž- 
niausiai arklio) hibridas, kenčiantis dėl dvilypės savo pri- 
gimties ir negalintis iš jos išsivaduoti (prisiminkim popu- 
liarų antikinį paveikslą: kentauras šauna į savo kūną). 
Į Lietuvos metraščius, kaip ir į slavų tradicijas (žr. 
TonopoB, 1980 6, p. 23—24), šis vardas (su tam tikra se- 
mantika) buvo perimtas iš antikos. Kitas dalykas — su kuo 
šis vardas asocijavosi Lietuvos metraščių kūrėjams ir ko- 
dėl jis buvo panaudotas. V. Toporovas straipsnyje apie 
Vilnių (Tonopos, 1980 6) daro prielaidą, kad pirmoji šio 
žodžio dalis Kura galėjo asocijuotis su kiias, «Ąpyrobh» — 
0 pyc —su rusas, «pycckuū» (Tonopos, 1980 6, p. 22— 
23). Tokiai prielaidai prieštarauja natūralus žodžio ken- 
tauras (LKŽ V 569), KuTaypac ar KuTaypyc skaidymas 
dalimis: lietuvių kalboje skaidoma ken-iauras, Ku-Taupac, 
Ku-Taypyc, o ne kentau-ras, KuTdy-pac, KuTay-pyc. Jeigu 
jau kalbėsim apie asociacijas (nors jos iš viso nėra 
svarus argumentas), tai antroji minimo žodžio dalis vei- 
kiau galėjo asocijuotis su iauru, kuris yra neatsiejamas 
nuo padavimų apie Vilniaus įkūrimą (Gediminas sume- 
džioja taurą, kalną, ant kurio miegojo, pavadina Taura- 
kalniu ir pan.); tauro populiarumą senovės lietuvių pasau- 
lėžiūroje rodo gausūs hidronimai ir kitokie vietovardžiai 
(žr. VK; Lietuvos TSR upių ir ežerų vardynas, 1963, p. 171— 
172; Lietuvos TSR administracinio-teritorinio suskirstymo 
žinynas, 1976, p. 314). O pirmasis žodžio ken-tauras sandas 
lengviausiai asocijuojasi su „žodžiais kentėti, kefčia. Šiuo 
atžvilgiu įdomūs žodžiai kentrūs, kentryvas ir vietovar- 
vos TSR upių ir ežerų vardynas, 1963, p. 72; Lietuvos TSR 
administracinio-teritorinio suskirstymo žinynas, 1976, 
p. 130), kuriuose yra beveik visi pamatiniai aptariamojo 
žodžio garsai. 

Aiškiai mitologinis vardas Kukovaitis sietinas su lietu- 
vių kalbos žodžiais kukas „velnias, kaukas“ (LKŽ VI 792), 
kaukas „mitinė būtybė“ (Vėlius, 1977, p. 182—198), kuku- 
tis „nekrikštytas kūdikis“ (LKŽ VI 818) ir gausiais apelia- 
tyvais kauka, kaukas, kaukaras, kukas, kūkalis, kūka, kū- 

kainis ir kt. (žr. LKŽ V 419—424; VI 791—792). Mitinės bū- 
tybės, vadinamos kauku, kuku ar panašiais vardais, yra 
chtoniškos prigimties, susijusios su žeme arba požemiu. 
Į tokią jų reikšmę orientuoja ir daugelis minėtų apeliatyvų, 
ją aiškiausiai rodo latvių žodis kukainis „das Insekt“ (Mū- 
lenbach, t. 2, p. 301). 

Vieningos visų žynių „dinastijos“ vardų semantikos 
ribose dėmesį patraukia V. Toporovo pasiūlytas Utenio 
vardo šaknies Ut- gretinimas su lietuvių žodžiais utė, utė- 
lė, utis, utėlinis, utėlius, utėti, latvių ute, uts, utuots ir kt. 
(Tonopos, 1980 6, p. 26—27). Utėlės lietuvių tautosakoje 
kaip tik siejamos su požemio dievybėmis. Kai kuriuo- 
se pasakos „Baidyklė (gyvulys) per vyrą“ (AT 425A) 
lietuviškuose variantuose (žr. LPK 425B; *425D) žaltys ar- 
ba velnias atspėja, kad karalaitės bateliai padaryti iš utė- 
lės odos, o kartais velnias čia pat iš savo galvos ištraukia 
dar didesnę utėlę. Pasitaiko mitologinių sakmių, kuriose 
velnias ieško moterų galvose utėlių (LTR 788/114/). O pa- 
gal lietuvių liaudies sapnų aiškinimus, sapnuoti utėles reiš- 
kia auksą, kurį kaip tik valdo velnias. 

Ir pagaliau paties Šventaragio vardo antrasis sandas yra 
lietuvių pasakų ir mitologinių sakmių veikėjos — raga- 
nos — pavadinime (jei remsimės J. Otkupščikovo siūloma 
raganos etimologija. — OTkKymmųįuKkos, 1975). Tiek lietu- 
vių mitologinių sakmių, tiek pasakų raganos yra iš- 
laikiusios ir kai kuriuos senųjų žynių bruožus (Vėlius, 
1977, p. 245—252), o jų chtoniškumas, kaip ir rusų, vo- 
kiečių bei kitų tautų raganų, neabejotinas (žr. Ilponn, 
1946, p. 56—68; Tonopos, 1963; Aaymmkun, 1970 ir kt.). 

Kaip matome, beveik visų iš vieno protėvio kildinamų 
ir kokį nors kultą įkūrusių kunigaikščių vardai daugiau ar 
mažiau yra susiję su chtoniškosiomis mitinėmis .būtybė- 
mis. Ir jeigu mes į tuos kunigaikščius, sekdami V. Topo- 
rovu, žiūrėsime kaip į Žyniauti gebėjusių asmenų giminę, 
savotišką žynių kastą, tai savaime peršasi išvada, kad ši 
giminė manė reiškianti ne dangiškųjų, o daugiau chtoniš- 
kųjų (požemio) dievų valią. O tai dar kartą patvirtina, kad 
baltų Žynių daugiau būta vakariniame areale, reprezen- 

tuojančiame požemio sferą. Ši tradicija buvo perduota 
ir legendiniams Lietuvos žyniams, pagal metraštį jau bu- 
vusiems rytiniame baltų areale. 

Kad vakarų areale vyraujanti pasaulėžiūra yra arti- 
mesnė žynio prigimčiai, galima spėti ir iš lietuvių liaudies 
sakmių bei pasakų raganų svarbiausiųjų bruožų. 

Pirmiausia kreiptinas dėmesys į raganų artimumą kiau- 
lėms. Lietuvių liaudis tikėjo, kad raganos pasiverčia kiau- 
lėmis, kiaulių pavidalu jos neretai vaizduojamos mitologi- 
nėse lietuvių sakmėse (Vėlius, 1977, p. 222), o pasakoje 
„oesuo ieško devynių brolių“ (AT 451A) ragana važiuoja 
pasikinkiusi kiaulę. Raganos kiaulė čia aiškiai priešinga 
devyniabrolės kumelei ir jos brolių žirgams. Kiaulę raga- 
na pasikinko ne į ratus, kurie yra pritaikyti važiuoti sausu- 
ma, 0 į geldą (niekočią) (žr. DLP 160, 167; LT III 407; LTR 
456/53/, 662/198/, 724/40/ ir kt.), į rankas paima ne vadeles 
ar botagą, o piestą (DLP 160, 167; LT III 407). Kartais tie- 
siog sakoma, kad ragana ne važiuoja, o plaukia (BLPY 
II 229). Nugalėti devyniabrolę ji gali tik vandeny, todėl 
kelis kartus vis prašo ją maudytis, o devyniabrolę perspė- 
ja sausumos gyvūnai: šuniukas (DLP 160—167; LT III 407— 
423; LMD I 133/3/; LTR 198/296/, 686/27/ ir kt.), kiškis 
(BLPY I 32; II 174; LP 37; LMD I 323/4/; LTR 456/53/, 
724/40/ ir kt.), gaidys (LTR 420/95/, 662/198/). Ir kitose pa- 
sakose ragana Žmones dažniausiai nugali ir paima nelais- 
vėn vandeny arba prie vandens. Pavyzdžiui, pasakoje ,„Bro- 
liukas ir sesutė“ (AT 450) ragana Elenytę nugali tik tada, 
kai ši nueina prie vandens praustis (DLP 154; LMD I 133 
/210/, I 843/27/; LTR 10B/230/), maudytis (LP 35; LT III 
465; LMD I 125/1/, 1 127/1/, 1 802/11/; LTR 260/167/ ir kt.), 
velėti vystyklų (DLP 149); pasakoje „Velnias (ragana) neša 
herojų maiše“ (AT 327C) ragana prie ežero pagrobia žve- 
jojantį berniuką; pasakoje ,„„Verpianti moteris prie šalti- 
nio“ (AT 480) ragana nuskandina prie šulinio verpiančią 
našlaitę ir t. t. Aiškiai matyti, kad ragana priklauso van- 
dens sferai ir kad jos galios geriau atsiskleidžia tik savoj 
stichijoj — vandeny. Todėl prietaringi žmonės, norėdami 
ištirti, ar įtariamos moterys yra raganos, ar ne, jas mes- 
davo į vandenį (Vėlius, 1977, p. 224). „Raganų“ plukdymas 

buvo visoje viduramžių Europoje paplitęs jų patikrinimo 
būdas. 

Tiek lietuvių sakmių, tiek pasakų raganos susijusios 
su mirtim, pomirtiniu gyvenimu. Sakmėse jos susargdina 
ir numarina žmones (Vėlius, 1977, p. 225), o pasakose ne 
tik Žudo, bet ir valgo juos (žr. pasakas „Vaikai ir žmo- 
gėdros“.— AT 327, „Velnias (ragana) maiše gabena hero- 
jų“ — AT 327C, „Berniukas velnio (raganos) name“.— AT 
327G ir daugelį kitų). Šiuo požiūriu ypač daug sakanti yra 
pasaka „Raganos ūkis“ (AT 334; LPK *2027B. — „Ragana 
praryja siuvėjėlę“), išlaikiusi daug senosios simbolikos ele- 
mentų. Joje diena — baltasis raganos raitelis, naktis — 
juodasis, žara — raudonasis, žmonių lavonai aukštyn ko- 
jomis — raganos tvora, negyvo Žmogaus galva — jos var- 
das, žmogiena — Maistas (LT III 281—282). 

Vadinasi, lietuvių sakmių ir pasakų raganos (jų vaiz- 
diniuose galima įžiūrėti kiek pakeistų senųjų žynių bruo- 
žų) daugiausia yra susijusios su tais priešpriešų poliais, 
kurie ryškiausiai buvo realizuoti vakariniame baltų areale. 

Iš pateiktų duomenų, kurie rodo, kad vakarų areale 
įtakingiausias buvo žynių sluoksnis ir kad šio arealo pasau- 
lėžiūra daugiau išreiškė jų pažiūras, aiškėja viena visai 
senovės baltų mitologijai suprasti svarbi išvada: senieji 
baltų Žyniai (bent jau tie, kurie gyveno vakarų areale) 
daugiau buvo susiję ne su dangum, o su požemiu, ne su. 
saule, 0 su mėnuliu, ne su ugnim, o su vandeniu, taigi — ne 
su dešiniaisiais, o su kairiaisiais priešpriešų poliais. Vadi- 
nasi, ir pati baltų mitologija iš dalies turėjo būti lunarinė; 
nemažą vaidmenį joje turėjo turėti chtoniškieji dievai ir 
žemesnio rango mitinės būtybės. | 

Tačiau šių teiginių negalima suabsoliutinti. Žynys, kaip 
tarpininkas (mediatorius) tarp šio, žmonių, ar ano, mitinių 
būtybių, pasaulio, turėjo jungti tuos atskirus pasaulius, at- 
skiras sferas, atskirus visuomenės sluoksnius. Todėl jis 
daugiau ar mažiau buvo susijęs su visais baltų garbintais 
dievais, visais priešpriešų poliais, visais visuomenės sluoks- 
niais. Be to, reikia manyti, kad šalia svarbiausiųjų Žynių, 
tarnavusių visiems dievams ir reiškusių visų socialinių 
sluoksnių interesus, kiekvienas baltų socialinis sluoksnis 

tikriausiai dar turėjo savus, atskirus žynius, kurie reiškė 
tik to sluoksnio interesus ir tarnavo daugiau to sluoksnio 
garbintiems dievams. Atrodo, kad daugiau karių ir jų va- 
do — kunigaikščio — interesus reiškė, jų dievus garbino 
ir legendinis Vilniaus žynys Lizdeika. Metraščiuose pir- 
miausia sakoma, kad jis buvo Gedimino žynys ir tik po 
to — visų pagonių kunigas (IICPA XVII 261, 314, 375, 
440, 493; Lietuvos metraštis, 1971, p. 71). Ryšį su dangaus, 
o ne su žemės, chtoniškaisiais dievais suponuoja ir jo 'kil- 
mės istorija bei pačiame metraštyje pateikta jo vardo eti- 
mologija. Jis esąs rastas erelio lizde, todėl ir vadinamas 
Lizdeika (ten pat). Be to, nereikia pamiršti, kad Lietuvos 
metraščių žinios apie Lizdeiką liečia palyginti vėlyvą bal- 
tų istorijos laikotarpį, Kai senoji mitologija ir socialinė 
santvarka iš esmės jau buvo pakitusi. Formuojantis nau- 
jam baltų visuomenės socialiniam junginiui — Lietuvos 
valstybei — ir norint jai išsilaikyti karingų kaimynų ap- 
suptyje ir smarkiai veikiamai krikščionių religijos, buvo 
reikalinga stipri karinė vieno kunigaikščio valdžia, kurią 
turėjo atitikti didesnis dangaus dievų, visų pirma Perkū- 
no, kultas. Lizdeika ir yra jau tarsi tos naujos visuomenės 
interesų reiškėjas, jos religijos ir mitologijos saugotojas. . 

Nevienodą įvairių socialinių sluoksnių vaidmenį atski- 
ruose baltų arealuose iš dalies rodo ir kiti šaltiniai, ypač 
tos jų dalys, kuriose užfiksuotas senasis mitologinis požiū- 
Iris į istoriją. 

Paimkim kad ir legendas apie prūsų kilmę, kurios, tarp 
kitko, yra paremtos senaisiais prūsų padavimais (Pakarklis, 
1948, p. 97; Jurginis, 1971, p. 103). Susipažinus su šiomis 
legendomis, į akis krinta aiškiai suvokta ir jose išreikšta 
prūsų ir kitų baltų (visų pirma lietuvių) bendra kilmė, pa- 
pročių ir tikėjimų panašumas. O tai labai stebėtina atsi- 
menant, kad šias legendas paskelbę Erazmas Stela, Simo- 
nas Grūnau, Lukas Davidas ir kiti, sprendžiant iš politinių 
jų siekių, Vargu ar norėjo iškelti prūsų, lietuvių ir kitų 
baltų vienybės idėją. Ypač svarbu tai, kad su rytiniais 
baltais (lietuviais) daugiau siejamas legendinis prūsų pro- 
tėvis — karalius Vaidevutis (Vidvutus, Widowudo, Wito- 
wudi, Widewut, Vitovito...), o ne žynys Brutenis (Brute- 

no). Pagal Erazmą Stelą, prūsai susidėje iš dviejų kilčių; 
tarsi savotiškų fratrijų — alanų ir borusų. Žinoma, kad ala- 
nai mūsų eros pradžioje gyveno pietrytinėje Europoje, ir 
Erazmas Stela juos aiškiai laiko lietuviais. Savo karaliumi 
senieji prūsai (alanai su borusais) kaip tik išrenka Vaide- 
vutį iš alanų, o ne iš borusų giminės. Ir kai, mirus Vaidevu- 
čiui, tarp jo sūnų prasideda kivirčai, vyriausias iš jų Litala- 
nas (Litalalanus), kadangi ir jo motina buvo alanė, buvęs 
priverstas grįžti į savo protėvių žemę, ir jo valdoma šalis 
pagal jo vardą buvusi pavadinta Lietuva (Mannhardt, 1936, 
p. 176—182). Vaidevučio ryšys su Lietuva matyti ir iš 
S. Grunau pateikto legendos varianto. Mirus Vaidevučiui 
ir tarp jo sūnų prasidėjus kivirčams, vyriausiasis sūnus Lit- 
vas (Liipho), kuris, reikia manyti, buvo tikrasis Vaidevučio 
įpėdinis, gavęs pačias rytines tėvo karalystės žemes ir 
įkūręs naują valstybę — Lietuvą (Grunau, 1876, p. 69—71; 
Jurginis, 1971, p. 97). Su rytiniu baltų arealu (Lietuva) su- 
sijęs karalius Vaidevutis prūsų legendose aiškiai yra prie- 
šinamas vyriausiajam Žyniui, kuris daugiau susijęs su ki- 
tais baltų arealais, ypač vakarų. S. Grunau, L. Davido ir 
kitose kronikose vyriausiasis prūsų žynys vadinamas Bru- 
teniu (Bruteno). Vardas aiškiai tos pačios kilmės kaip et- 
nonimas prūsas (borusse, brudenie, preussen), gal iš jo ir 
padarytas. Jis apsigyvena ir prūsų šventovę įkuria pačioje 
vakarinėje Prūsijos dalyje. Jis ir atėjęs iš vakarų — Got- 
lando salos. 

Mitologiniu požiūriu ypač daug sakantis yra brolių 
Brutenio ir Vaidevučio priešingumas įvairiais atžvilgiais — 
pradedant svarbiausiomis jų funkcijomis ir baigiant kas- 
dieniais įpročiais bei pomėgiais. Vaidevutis išrenkamas 
prūsų karaliumi (vadovauja kariams), o Brutenis — vyriau- 
siuoju žyniu (vadovauja dvasininkams). Įstatymus, kiek ga- 
lima suprasti iš konteksto, jie leidžia kartu, tik Brutenis, 
atrodo, daugiau rūpinasi sakraliniais įstatymais, o Vaide- 
vutis — pasaulietiniais. Tuo tarpų Erazmo Stelos varian- 
te aiškiai sakoma, kad visus pasaulietiškus įstatymus ir 
viešąją tvarką įvedė karalius Vaidevutis. Brutenis yra vy- 
tesnis, o Vaidevutis — jaunesnis; 573 m. susidegindamas 

Brutenis turėjęs 132 metus, o Vaidevutis — 116. Brutenis 
mėgęs vandenį ir pieną, o Vaidevutis — midų ir pan. 

Žinant nemažą svaiginamųjų gėrimų reikšmę viso pa- 
saulio tautų, jų tarpe ir indoeuropiečių, mitologijoje bei vi- 
soje pasaulėžiūroje, ties šia priešprieša reikia kiek ilgiau 
stabtelėti. Vaidevučio pomėgis gerti midų rodo jo ryšį su 
dangaus dievais ir rytinių baltų arealu. Kaip jau anksčiau 
buvo užsiminta, bitė — dangaus dievo padaras, midus daž- 
niausiai minimas rytų arealo folklore ir mažai težinomas 
vakarų areale. Vaidevutis ir žmonių visuomenę.nori su- 
tvarkyti bičių šeimos pavyzdžiu: kaip bitės turinčios. vieną 
karalių, kurio klauso, kuris jų ginčus sprendžia ir kiekvie- 
nai duoda tinkamą darbą, o neklusnias, dykinėjančias 
baudžia, išvarydamas iš avilio, taip ir prūsai turį išsirinkti 
vieną karalių, kuris tvarkytų visą viešąjį jų gyvenimą. Vai- 
devutis netgi laikomas midaus pradininku: jis išradęs mi- 
daus gamybą ir vaišindavęs midum savo gentainius, norė- 
damas suminkštinti jų širdis. Tuo tarpu Brutenio vandens 
pomėgis rodo jo ryšį su vandens bei požemio dievybėmis 
1r vakarų arealu, kur apskritai vandens reikšmė tenykščių 
žmonių pasaulėžiūroje labai didelė. 

Skirtingus gėrimus su skirtingais socialiniais sluoks- 
niais sieja ir keliautojas Vulfstanas, 887—901 m. aprašęs 
baltų (aisčių) visuomenės klasinį pasiskirstymą ir papro- 
čius. Jo teiginiai irgi paremia nuomonę, jog midus iš se- 
no buvo susijęs su kariais bei jų vadu — kunigaikščiu. 
Vulistanas daugiausia aprašinėja vakarinių baltų papro- 
čius, kur seniau vyravo žynių pažiūros. Todėl dar ir Vulis- 
tano laikais pagal senąją tradiciją vakariniame baltų area- 
le kilmingieji negerią midaus, o tik kumelių pieną, matyt, 
laikomą kilmingųjų gėrimu. Midų gerią tik neturtingieji ir 
vergai (LIŠ I 22). Kad prūsai geria kumelių pieną ir krau- 
ją, net pasigerdami, mini ir Adomas Bremenietis 1075 m. 
(LIŠ I 25). O P. Dusburgas rašo, kad kumelių pieną, sumai- 
šytą su krauju, būdavo galima gerti tik pašvęstiesiems 
(Dusburgas, vertimo mašinraštis). Kad lietuviai iš seno var- 
todavo trejopą gėrimą: midų, alų ir kumelių pieną, maišytą 
su žvėrių krauju, rašo ir L. Jucevičius, daugiausia remda- 
masis prūsų šaltiniais (1959, p. 306—307). Aiškiai matyti, 

kad vakarinių baltų (prūsų) kilmingiesiems artimesnis bu- 
vo ne legendinio Vaidevučio (susijusio su rytiniu baltų 
arealu), o Brutenio gėrimas. 

Prūsų legendose, kaip ir Lietuvos metraščiuose, yra už- 
tiksuotas ir laipsniškas baltų kulto centro kėlimas iš va- 
karų į rytus. Iš karto buvęs vienas kulto centras Rikajote 
(Rikoyto). Tačiau, kai Litvo tarnai, kilus nesantaikai tarp 
Vaidevučio vaikų, nuskandinę Nadrą, Litvui ir jo gimi- 
nėms buvę uždrausta lankytis Rikajote, ir jis savo krašte 
(Lietuvoje) įkūręs naują kulto centrą ir paskyręs ten savo 
žynius. Iš legendos matyti, kad senasis baltų kulto centras 
buvo įkurtas kelių socialinių sluoksnių pastangomis, tarp 
kurių daugiausia pasidarbavo žyniai. O rytiniuose baltuose 
kulto centras įkuriamas karių vado Litvo nuožiūra. Iš prū- 
sų legendų, kaip ir iš padavimų apie Vilniaus įkūrimą, ma- 
tyti, kad kulto centras rytiniuose baltuose priklaušomai 
nuo pakitusios visuomeninės situacijos ir pasaulėžiūros 
daugiau reiškė karių sluoksnio ir jų vado — kunigaikš- 
čio — interesus. M. Pretorijus užsimena, kad ir pačių prū- 
sų šventovė galėjo būti perkelta iš notangų į toliau nuo 
jūros esančią nadruvių sritį, nes vakaruose esanti šven- 
tovė labai dažnai buvusi puldinėjama lenkų. ,Skaitydami 
apie prūsų karus su lenkais, mes randame, kad lenkai 
dažnai netikėtai užpuldavo prūsus per Pomedę ir įsiverž- 
davo į Notangą, kur buvo pirmoji Romovė,— rašo M. Pre- 
torijus, — bet kad nei būsimai Romovei, nei jos dievams 
nebūtų pavojaus per tokius lenkų užpuolimus, jie turėjo 
surasti tinkamą vietą ir savo Romovę perkelti toliau į kraš- 
to vidų, būtent į Nadruvą, kuri dėl daugybės pelkių, girių, 
upių ir t. t. buvo neįveikiama“ (M. Pretorijaus rankraštis, 
IV knyga, I skyrius, XX paragrafas). M. Pretorijus mano, 
kad kulto vietos Lietuvoje, Kurše, Žemaitijoje ir kituose 
baltų .kraštuose buvo įkurtos tik kryžiuočiams sunaikinus 


bendrą visų baltų Romovę Nadruvoje (ten pat, XXI pa- 
ragrafas). 

Kaip matome, nuomonę apie skirtingą įvairių, socialinių 
sluoksnių vaidmenį atskiruose baltų arealuose iliustruo- 
ja ir legendos apie prūsų kilmę. 

Šalia lietuvių ir prūsų legendų, kuriose atsispindi labai 
senos baltų pažiūros ir kuriose galima rasti duomenų sena- 
jai jų socialinei struktūrai bei pasaulėžiūrai nušviesti, no- 
Tisi dar paminėti Romos istoriko Tacito žinias apie aisčius 
(Aestiorum gentes), jo užrašytas 98-aisiais m. e. metais ir 
savo senumu toli pralenkiančias visus kitus istorijos šal- 
tinius. Žinių apie aisčius yra Tacito veikale „Germanija“. 
Aišku, jos įgytos susipažinus su germanų gentimis, kurios 
tada gyveno į pietvakarius nuo aisčių. Aprašinėti aisčių 
kraštą Tacitas pradeda nuo jūros ir nurodo, kad jie renka 
gintarą, kurį jūra išmeta. Aisčių, esančių toliau nuo jū- 
TOS, gyvenimas jam, atrodo, yra visai nepažįstamas. Todėl 
greičiausiai jo informacija liečia tik vakarinius ir iš dalies 
vidurinius (daugiausia pietinius) baltus ir visiškai nesiekia 
jų rytinio arealo. Tad visai suprantama, kodėl Tacitas nu- 
rodo tik dievų motiną, kuri aiškiai atstovauja ne dangiška- 
jam, o žemiškajam pradui, ir kaip tik vakarų arealo miti- 
nėje pasaulėžiūroje populiaraus gyvulio — šerno (laukinės 
kiaulės) statulėles, kurias aisčiai nešioją kaip savo tikėji- 
mo ženklą ir kurios jiems atstojančios ginklus (Tacitas, 
1972, p. 29—30). Iš šios keistos užuominos apie šerno sta- 
tulėles galima padaryti dvi mūsų nagrinėjamai problemai 
reikšmingas išvadas. Jeigu šerno statulėlė buvo svarbiau- 
sias Tacito minimų baltų tikėjimo simbolis, tai ir visa jų 
religija bei mitologija turėjo būti chtoniška, kaip šis mi- 
tinis gyvūnas, būtent susijusi su žeme ir požemiu. Tokia 
kaip tik ir yra vakarų arealo baltų mitologija. Antra, jeigu 
šio arealo gyventojai į mūšį einą ne su kardu, o su svar- 
biausiuoju tikėjimo ženklu — šerno statulėle, tai ar čia 
tik nekalbama apie žynius, karo maišatyje labiau pasi- 
kliaujančius dievų valia, o ne savo jėga? 

Prūsų legendos, užfiksuotos E. Stelos, S. Grunau ir jų 
raštų perdirbinėtojų, aiškiai rodo, kad čia jau buvo išsi- 
skyrę įvairūs visuomenės sluoksniai, siekiama palaikyti 
viešąją tvarką. Mitologinis prūsų karalius Vaidevutis bi- 
čių „karaliaus“ pavyzdžiu ne tik spręsdavęs visus iškilu- 
sius ginčus, bet ir visiems prūsams paskirstęs darbus: vie- 
niems liepęs dirbti žemę, sėti javus, sodinti daržoves, ki- 
tiems rūpintis bitėmis, dar kitiems auginti galvijus, o dar 

kitiems gaudyti žuvis. S. Grunau variante Brutenis su Vai- 
devučiu nustatę ne tik žmonių ir dievų, bet ir žmonių tar- 
pusavio santykius, nurodę, kaip elgtis vyrams su moteri- 
mis, vaikams su tėvais, kaip bausti vagis, žmogžudžius ir 
kitokius nusikaltėlius. Krinta į akis jau gana didelė darbo 
specializacija ir racionalus sukurtų materialinių gėrybių 
paskirstymas. Atskirų socialinių sluoksnių pagamintas gė- 
rybes buvo būtina paskirstyti visiems visuomenės nariams, 
kad jie galėtų normaliai gyventi, būdami išsiskirstę dides- 
niame geografiniame plote. Bendriausią produktų paskirs- 
tymo tendenciją rodo nagrinėjamosios legendos (maisto 
ir gyvulių esą negalima daugiau laikyti negu reikalinga, 
perteklius turįs būti parduodamas). Beje, jose yra užuomi- 
nų, rodančių, kaip konkrečiai turimos gėrybės buvo pa- 
skirstomos. Antai, nugalėję Mazoviją, įsigytą grobį prūsai 
dalija į keturias dalis: vieną dalį skiria dievams, kitą — 
žyniams, dar kitą — karo reikalams (kariams) ir ketvirtą- 
ją — tiems, kurie namus saugojo (tikriausiai čia turima 
galvoje tie žmonės, kurie rūpinasi namais, maistu ir dra- 
bužiu). Kaip matome, be dievų dalies, įsigytas karo grobis 
padalijamas į tris dalis ir paskirstomas tarp trijų socialinių 
sluoksnių atstovų: žynių, karių ir namų ūkiu besirūpinan- 
čių žmonių. Kad prūsai trečdalį kovoje įsigyto grobio ati- 
duodavo žyniams, nurodo ir Petras Dusburgas savo kroni- 
koje (Dusburgas, vertimo mašinraštis). Reikia manyti, kad 
analogiškai buvo padalijamos ir kitų socialinių sluoksnių 
įsigytos gėrybės, nes priešingu atveju kariai, amatininkai 
būtų neturėję ko valgyti, žemdirbiai — padargų ir pa- 
puošalų, būtinai reikalingų ritualinėms apeigoms ir laido- 
tuvėms, o Žyniai — nei vieno, nei kito. 

Sen6sios tradicijos, pagal kurią atitinkama visų įsigytų 
materialinių gėrybių dalis turi būti atiduodama žyniams, 
reliktų esama ir kai kuriuose lietuvių XIX bei XX a. pa- 
pročiuose. Dalį senųjų žynių funkcijų vėlesniais laikais 
perėmė elgetos (Dundulienė, 1979 c, p. 146— 147). Anksty- 
vą pavasarį, prieš pradedant laukų darbus, ir vėlyvą ru- 
denį, sudorojus visą laukų derlių, jiems duodamos gausios 
aukos, siekiant, kad jie melstųsi už visų darbų sėkmę ir 
ypač už mirusiuosius. O tai, atrodo, yra senosios duoklės 

žyniams atgarsis. Matyt, senąja tradicija rėmėsi ir krikš- 
čionių viduramžiais įvesta dešimtinė bažnyčiai. 

Vadinasi, prūsų legendose galima rasti duomenų ne tik 
apie skirtingų socialinių sluoksnių buvimą baltų visuome- 
nėje, bet ir apie tų sluoksnių įsigytų gėrybių paskirstymo 
būdą. 

Istorijos šaltiniai rodo palyginti aukštą prūsų ir kitų 
vakarinių baltų genčių visuomenės organizacijos lygį, bu- 
vusį I tūkstantmečio pabaigoje—lII pradžioje, plačius pre- 
kybinius jų ryšius ir svarbiausia — aiškią gentinę savimo- 
nę. Apie 887—901 m. keliautojas Vulfstanas rašė, kad 
aisčių krašte (Eastland) esą daug pilių ir kiekvienoje — ku- 
nigaikštis (LIŠ I 22). Apie tų pilių dydį ir galią iš dalies 
galima spręsti iš kuršių Apuolės pilies, kurios gynėjų mū- 
šį su švedais maždaug tuo pačiu metu (853 m.) yra apra- 
šęs Bremeno arkivyskupas Rimbertas. Apuolėje (Apulia) 
buvę 15000 karių, kurie 8 dienas narsiai kovesi su švedų 
karaliaus Olefo kariuomene. Jų turtingumą liudija kad ir 
tokia iš pirmo žvilgsnio nereikšminga detalė: sudarydami 
taikos sutartį su švedais, Apuolės gynėjai sutiko duoti 
jiems tiek aukso ir ginklų, kiek anksčiau iš danų buvo įsi- 
giję, ir dar už kiekvieną pilies gynėją pridėti po pusę svaro 
sidabro (LIS I 21—22). Nors pilies gynėjų skaičius ir išpir- 
kos dydis gal kiek ir perdėtas, vis dėlto matyti, kad Apuo- 
lės pilis švedams yra buvusi kietas riešutas ir kad joje bu- 
vo sukauptas nemažas brangiųjų metalų kiekis. Tas pats 
arkivyskupas pasakoja, kaip, danams užpuolus kuršius, su- 
sijungė visos penkios kuršių sritys ir juos nugalėjo (ten 
pat). Kad prūsai turi daug brangių kailių, mažai vertina 
auksą ir sidabrą, 1075 m. rašė Adomas Bremenietis (LIŠ 
I 25). Prūsuose I tūkstantmečio pabaigoje—Il pradžioje 
buvę miestų (LIŠ I 24), prekyviečių (LIS I 23). Arkivysku- 
pas Brunonas, pasakodamas apie Adalberto misiją Prūsuo- 
se (1004 m.), užsimena, kad į prekyvietę suplaukusios žmo- 
nių masės (LIS I 23). Ypač įsidėmėtinas Adalberto amžinin- 
ko Kanaparijaus pasakojimas (999 m.). Adalbertui atvykus 
į vieną prūsų kaimą, jo gyventojai jam sakę: „Mus ir visą 
šią karalystę, kurios angą mes sudarome, valdo bendri įs- 
tatymai ir vienodi gyvenimo papročiai“ (LIS I 23). Jie aiš- 

kiai suprato esą visos šalies (karalystės) dalis, turinti ginti 
savo šalį nuo įsibrovėlių. 

Jeigu iš tikrųjų skirtinguose baltų arealuose reikšmin- 
gesni buvo skirtingo socialinio sluoksnio asmenys, tai tas 
turėjo sąlygoti ir laidojimo papročių skirtumus tuose area- 
luose. 

Jau Ž. Diumezilis, analizuodamas aukojimo mitą (Diu- 
mėzil, 1953, p. 118—119), pažymėjo, kad skirtingi socialiniai 
sluoksniai galėjo skirtingai aukoti žmones: nuskandinimas 
galėjo būti trečiojo socialinio sluoksnio ritualas, o pakori- 
mas — pirmojo. Amerikiečių mokslininkas D. J. Vordas 
pateikė daugiau duomenų (iš germanų ir keltų praeities), 
patvirtinančių Ž. Diumezilio mintį, kad atskiri indoeuro- 
piečių visuomenės socialiniai sluoksniai skirtingai aukojo 
žmones (Ward, 1970, p. 123—142). O jeigu atskiri sociali- 
niai sluoksniai skirtingai aukojo Žmones ir kitus gyvus pa- 
darus savo dievams .(korė, skandino, degino, kasė į žemę 
ir pan.), tai galima prielaida, kad šie aukojimo ritualai tam 
tikru mastu atitiko jų laidojimo papročius. Taigi galima 
manyti, kad skirtingus baltų laidojimo papročius atskiruo- 
se arealuose daugiau ar mažiau lėmė senosios skirtingų 
socialinių sluoksnių atstovų laidojimo tradicijos. Ši mintis 
nėra rauja. Jau V. Toporovas, nurodęs Ž. Diumezilio ir 
D. J. Vordo tyrimus, yra iškėlęs hipotezę: „ar tik lietu- 
viams (ir plačiau — baltams) nebuvo žinoma „trejopa“ 
mirtis, susijusi su trijų skirtingų funkcijų veikėjais?“ 
(Tomnopos, 1980 6, p. 38). Trejopa mirtis ir laidojimo buū- 
das šioje studijoje tik susiejamas su atskirais geografi- 
niais baltų arealais. O susieti galima todėl, kad tuose 
arealuose praktikuojami laidojimo būdai ryškiai atitinka 
skirtingų socialinių sluoksnių pasaulėžiūrą. Kaip matėme 
(p. 18), I-IV a. vakarų areale, kuriame vyravo požemio 
ir vandens mitologija, mirusieji buvo kasami į žemę (o kai 
kurie galėjo būti ir skandinami). Vidurio areale, kuriame 
vyravo žemdirbių pasaulėžiūra, mirusieji buvo dedami 
ant žemės ir ant jų supilamas pilkapis. O rytų areale, ku- 
riame dominavo dangaus dievai, kur ugnis buvo priešina- 
mMa vandeniui ir kur didesnį vaidmenį vaidino kariai, ūr- 
cheologai žemėje neranda jokių laidojimo pėdsakų. Pėr- 

šasi išvada, kad šio arealo gyventojai savo mirusiuosius 
(greičiausiai sudegintus) kėlė virš žemės. Šitą mintį tarp 
kitko patvirtina ir senasis Nestoro metraštis, kuriame tei- 
giama, kad kai kurios slavų gentys savo mirusiuosius 
seniau degindavo, o pelenus, supylę į mažus puodus, pasta- 
tydavo pakelėse ant stulpų (IICPA I 8). Krivičiai ir viati- 
čiai taip tebedarę ir metraštininko laikais. Metraštyje mi- 
nimos slavų gentys kaip tik buvo įsikūrusios rytinių baltų 
teritorijoje. Kaip teigia rusų ir baltarusių archeologai 
(LlMuaT, 1973; CenxoB, 1973; ConoBbeBa, 1973; LllTEIxOS, 
1973 ir kt.), krivičiai, radimičiai ir kitos slavų gentys (o 
jos ir minimos Nestoro metraštyje) baltų žemėse įsigyve- 
no tik I m. e. tūkstantmečio antrojoje pusėje ir bendravo 
su jais (LlTEIxoB, 1973, p. 22). Bendrų bruožų galėjo būti 
ir jų laidojimo papročiuose. Kaip teigia Mikalojus Damas- 
kietis, Olavas Didysis, Adomas Bremenietis, Kristoforas 
Hartknochas ir kiti, sudeginti (ir net nesudeginti) miru- 
sieji kartais būdavo keliami virš žemės — į medžius arba 
ant stulpų — senovės Frigijoje, Danijoje, Skandinavijoje 
ir kitose šalyse (žr. Basanavičius, 1970, p. 138, 329). Stul- 
pus su mirusiųjų palaikų urnomis ko gero galima laikyti 
baltų stogastulpių bei koplytstulpių prototipais. Mintį, kad 
toks laidojimo būdas galėjo būti žinomas baltams, taip pat 
jau yra iškėlęs V. Toporovas ir kaip galimą analogiją nu- 
rodęs senųjų iraniečių paprotį mirusiuosius išnešti ant kal- 
nų viršūnių arba į tam tikslui specialiai padarytus įren- 
ginius (Tonopos, 1980 6, p. 38). Čia taip pat verta prisi- 
minti panašius indų genčių laidojimo papročius. Pa- 
vyzdžiui, kchasijo gentis, gyvenanti rytinėje Bengalijos 
dalyje, mirusiuosius kiša į medžių uoksus, kai kurie nagos 
genties atstovai karstus su mirusiaisiais pririša prie medžio 
šakų, malero gentis savo mirusius žynius deda prie medžio 
kelmo, apiberia lapais ir pan. (BxaTTauaprx, 1980, p. 131). 
Kad baltuose galėjo būti paprotys mirusiuosius kelti virš 
žemės, aiškiai rodo į Jono Malalos kronikos rusiško ver- 
timo 1261 m. nuorašą įterptas pasakojimas apie Sovijų. 
Sovijų sūnus kaip tik bando laidoti trejopu būdu: užkasa 
į žemę, įkelia į medį ir galiausiai sudegina. Užkastas į že- 
mę Sovijus skundėsi, kad jį kirmėlės ir šliužai ėdė, įkeltas 

į medį, — kad bitės ir uodai kandžiojo, o sudegintas džiau- 
gėsi: „kaip kūdikis lopšy saldžiai miegojau“ (Mannhardt, 
1936, p. 56—59). Visi tyrinėtojai, bandę aiškinti šį kroni- 
kos intarpą (E. Volteris, A. Briukneris, A. Miežinskis, 
V. Manhartas, V. Toporovas, A. Greimas ir kt.), vieningai. 
sutaria, kad čia ne šiaip sau pasakojimas, o etiologinė 
sakmė, arba dar daugiau — mitas, aiškinantis ir įteisinantis 
mirusiųjų deginimo paprotį. Taigi galima tikėti ir jame 
pateiktomis žiniomis apie įvairius laidojimo būdus. 

Ir lietuvių liaudies pasakose pasitaiko epizodų, vaiz- 
duojančių, kaip mirusieji įkeliami į medžius. Dažniausiai 
šis epizodas pasitaiko tarptautinės pasakos „Snieguolė“ 
(AT 709) lietuviškuose variantuose (LMD III 26/79/; LTR 
10b/209/, 219/105/, 260/248/, 421/21/, 449a/67/, 2939/86/ 
ir kt.). Įdomu, kad numarintos Snieguolės kūnas į medį ke- 
liamas kaip tik rytų areale užrašytuose pasakos variantuo- 
se, kai tuo tarpu kitur užrašytuose karstas su Snieguole 
padedamas prie trobos (LTR 438/116/), ant kalno (LMD I 
133/184/), ant kryžkelės (LTR 687/45/) ir pan. Ir pasakos 
„Sigutė“ (AT 452C*) rytų areale užrašytame variante se- 
sers kaulus brolis kelia į paukščio lizdą (LTR 3987/207/). 


Jono Malalos kronikos nuorašas darytas rytinių baltų 
kaimynystėje, todėl mitas apie Sovijų ryškiausiai atspindi 
jų pasaulėžiūrą. Jame mirusiųjų deginimas priešinamas 
visiems kitiems laidojimo būdams, nes čia anksčiau įsi- 
galėjo mirusiųjų deginimo paprotys (maždaug V—-VI a.), 
kuris vėliau paplito visoje Lietuvoje (Lietuvos archeolo- 
gijos bruožai, 1961, p. 379; Lietuvos archeologijos atlasas, 
t. 3, p. 13). Vadinasi, rytų areale, kuriame daugiausia gy- 
veno kariai, sudeginti arba nesudeginti mirusieji buvo ke- 
liami virš žemės, o vėliau, blėstant senajai baltų pasau- 
lėžiūrai — deginami ir ant jų palaikų pilami pilkapiai. 
Šiaip ar taip mirusiųjų deginimo paprotys stipriausias šak- 
nis turėjo rytiniame baltų areale. 

Mirusiuosius, priklausomai nuo socialinės padėties, tre- 
jopai laidodavo ne tik indoeuropiečiai, bet ir jų Kaimynai. 
Šiuo atžvilgiu labai įdomi J. E. Talio pateikta suomių ba- 
ladė, kurioje motinos klausiama, kur esą jos trys sūnūs. 

Pirmasis sūnus esąs sudegintas ugnyje, antrasis paskandin- 
tas vandenyje, o trečiasis — užkastas į žemę. Pirmasis ga- 
lėjęs būti riteriu, antrasis — šiaip piliečiu, o trečiasis — 
žyniu (Talley, 1970). 

Į galimą skirtingą atskirų socialinių sluoksnių atstovų 
laidojimo būdą pastaruoju metu atkreipė dėmesį ir archeo- 
logai. „„..Dažnai toje pačioje archeologinėje kultūroje 
tuo pačiu metu,— teigia rusų archeologas B. Rybakovas,— 
pastebimi skirtingi laidojimo papročiai. Tuos skirtumus 
įprasta aiškinti kultūros etniniu nevienalytiškumu. O gal- 
būt reikia atsižvelgti ir į etnografinius duomenis apie so- 
cialinę diferenciaciją“ (PeIGakoB, 1981, p. 278). 

Sunku tikėtis, kad vėlai (XIX ir XX a.) užfiksuotoje 
„tautosakoje būtų galima rasti kokių ryškesnių senosios bal- 
tų (ar kitų indoeuropiečių) socialinės diferenciacijos pėd- 
sakų. Kadangi panašūs socialiniai sluoksniai (pvz. žemdir- 
bių, karių) egzistavo ir vėliau, tai nelengva nuspręsti, ar 
turimi faktai atspindi senąją ar naująją — iki pat mūsų 
laikų besitęsiančią — tradiciją. Kad ir netiesioginių seno- 
sios socialinės diferenciacijos atspindžių galima ieškoti 
tik archaiškiausiuose tautosakos kūriniuose. Pirmiausia 
"šiuo atžvilgiu dėmesį patraukia stebuklinės pasakos ir ypač 
nevienodas skirtingo amžiaus brolių likimas jose. Pirma- 
gimis sūnus pasakose (žr. pasaką „Mergaitė padeda herojui 
pabėgti'.— AT 313A, taip pat AT 313B, 313C, iš dalies AT 
400 ir kt.) labai dažnai yra pažadamas velniui, ir, sulau- 
kęs tam tikro amžiaus, turi pas jį eiti. Šis pasakų epizodas 
išreiškia senąjį, tradicinį daugelio tautų požiūrį, kad pir- 
masis vaisius (nesvarbu, ar jis būtų žemės, ar žmogaus, 
ar gyvulio) priklauso dievams. Tai auka dievams. Tarp šių 
pirmagimių ir dievams skirtų žmonių — žynių — esama tam 
tikro ryšio. Tuo tarpu jauniausias brolis pasakose, tas vi- 
sų pajuokiamas kvailutis (žr. pasaką „Karalaitė ant stikli- 
nio kalno". — AT 530, taip pat AT 314A, 530B*, 550, 554 
ir daugelį kitų) aiškiai skiriasi nuo kitų dviejų vyresniųjų 
brolių savo požiūriu į žemės ūkio darbus: anuodu su no- 
ru dirba visus namų apyvokos darbus, o šis iki tam tikro 
laiko, kol subręsta, visai nieko nedirba, tik guli ant kros- 
nies ir tinginiauja. Subrendęs išvyksta pas karalių, tampa 

jo žentu ir daugiau į namus nebegrįžta. Susidaro įspūdis, 
kad vyriausiasis brolis tradiciniu požiūriu priklausė die- 
vams, o jauniausiasis — karaliui. Vidurinieji broliai pasa- 
kose lieka namuose prie tėvų vilkti nepabaigiamą darbų 
jungą. Yra —kad ir sunkiai apčiuopiamas — ryšys tarp: 
šitų pasakų epizodų ir senajai baltų pasaulėžiūrai būdingų 
priešpriešų senas— jaunas, žynys—karys (žynys — vyriau- 
siasis brolis, karys — jauniausiasis, o vidurinieji — žemdir- 
biai ir gyvulių augintojai). Turint galvoje, kad tie trys 
socialiniai sluoksniai vyravo skirtinguose arealuose, darosi 
aišku, kad vyriausiajam ir jauniausiajm broliui tekdavo 
išvykti iš namų: vienam — į rytus, kitam — į vakarus (jei 
šeima gyvena vidurio areale, kuris buvo siejamas su viso- 
keriopu gausumu ir vaisingumu). Įvykiai minėtose pasakose 
yra nusakomi valstiečių (žemdirbių ir gyvulių augintojų) 
požiūriu; tos pasakos išreiškia jų pasaulėžiūrą. Daugiausia 
jos ir paplitusios vidurio areale. Pavyzdžiui, vidurio areale 
užrašyta apie 120 pasakos „Mergaitė padeda herojui pa- 
bėgti“ (AT 313A) ir jai artimų pasakų tipų (AT 313B, 313C) 
variantų, kai tuo tarpu rytų areale jų užrašyta tik apie 
70, o vakarų — vos vienas kitas variantas (žr. LPKK). Pa- 
sakos „Karalaitė ant stiklinio kalno“ (AT 530) vidurio 
areale užrašyta apie 150 variantų, o rytų — apie 120 (ten 
pat). 

Nors dainose dėl lyrinio jų pobūdžio ir skirtingo for- 
mavimosi laikotarpio, apskritai mažiau pasitaiko senosios 
pasaulėžiūros atspindžių, vis dėlto atskirų užuominų ir čia 
galima rasti. Paimkim kad ir šienapjūtės dainą „(Oi daugel 
daugel mūsų brolelių“ (LDK D 194). Joje aiškiai sakoma, 
kad ne visi broleliai yra artojėliai (LTR 626/329/, 987/52/, 
1963/80/, 2874/317/ ir kt.), šienpjovėliai (LTR 3116/2020/), 
ne visi pentinuoti (LMD I 415/25/), ne visi raštininkai (LTR 
1829/3080/) ir t. t. Vadinasi, nors visi jie yra to paties tėvo 
ir motinos vaikai, bet priklauso skirtingiems socialiniams 
sluoksniams. Dar daugiau — jie atsidūrę skirtingose vie- 
tose: „vienas brolelis rytų šalelėj, kits vakaruose“, o tre- 
čiasis šienelį pjauna ir gailiai verkia. Šiemelį pjaunantis 
brolis aiškiai priklauso žemdirbių, gyvulių augintojų 
sluoksniui ir, kaip matyti iš dainos, yra tarsi vidurio area- 

le, o tie broliai, kurių šienpjovys gaili — kariai, ir jie gyve- 
na kitur (rytų ar vakarų „šalelėj“). Daina kaip tik labiau 
paplitusi vidurio areale. Kadangi dainoje kalbama ir apie 
žemdirbius, ir apie karius, tai dainų kataloguose ji minima 
ir darbo (LDK D 194), ir karo dainų skyriuose (LDK K „Oi 
daugel daugel mūsų brolelių“, p. 28). Žinoma, sunku tiks- 
liai nustatyti, kokių laikų — senovės ar naujesnių — reiš-- 
kiniai atspindėti šioje dainoje, bet laikyti jos vaizdus. 
neturinčiais jokio atitikmens tikrovėje — gryna išmone —- 
būtų neteisinga. 

Lietuvių tautosakoje pasitaiko kūrinių, kurie akivaiz-- 
džiau rodo, kad rytų areale gausesnis negu kitur galėjo: 
būti karių sluoksnis. Čia visų pirma minėtinos pasakos. 
„Devynių brolių sesuo ir devyniagalvis“ (LPK *454, AT 
312), „Antimi pavirtusi mergelė (Sigutė)" (LPK *453, AT 
452C), iš dalies „Sesuo ieško devynių brolių“ (LPK *452, 
AT 451A). Visos šios pasakos daugiausia yra paplitusios. 
rytų areale. Vienuose šių pasakų variantuose herojės brolis 
arba visi devyni broliai yra išvykę į karą, kituose, nors. 
nieko apie karą nesakoma, tačiau visi broliai yra ginkluoti. 
kalavijais; iš to galima suprasti, kad jie yra kariai, ir pan. 

Apie didesnį karių ideologijos populiarumą rytų areale: 
byloja ir lietuvių liaudies padavimai. Padavimai, kuriuose 
pasakojama apie lietuvių arba kitų tautų (švedų) karius, 
kurie kepurėmis supila piliakalnius, kaip tik labiau yra 
paplitę rytų areale: čia jų užrašyta apie 60 variantų, o vi- 
durio areale — apie 40 (žr. KLPK 86, 86A, 86B). 

Ir lietuvių kalendoriniuose papročiuose pasitaiko (kad 
ir nežymių) detalių, kurios liudija, kad rytų areale labiau 
buvo vertinama jėga, Žžavimasi varžybomis, kova. Pavyz- 
džiui, per jurgines ir jonines čia būdavo rengiamos jaučių. 
badynės, renkamas „jaučių karalius“ (Sčesnulevičius, 1938, 
p. 235—236; Dovydaitis, 1964, p. 163—164), per jonines: 
jauni vyrai eidavo ristynių (Dundulienė, 1979, p. 115) 
ir pan. 

Tačiau baltų socialinio gyvenimo geografinė orientacija: 
būtų per daug supaprastinta ir iškreipta, jei manytume,. 
kad vakarų areale kada nors gyveno tik žyniai, vidurio — 
žemdirbiai ir gyvulių augintojai, o rytų — kariai. Be abejo,. 


243; 


T socialinių sluoksnių žmonės gyveno visuose arealuo- 
rai buvo nevienoda. | 

Sprendžiant iš mitinės pasaulėžiūros, vakarų areale ša- 
lia žynių turėjo gyventi nemaža Žmonių, sau duoną pelniu- 
sių iš požemio ir vandens. Tokių žmonių kategorijai galė- 
jo priklausyti žvejai, upeiviai bei jūreiviai, jei iš viso to- 
kių buvo, gintaro rinkėjai bei apdirbėjai ir visi amatinin- 
kai, vertęsi iš žemės gelmių gauto spalvoto metalo apdir- 
bimu. Iš kultūrinių augalų čia daugiau turėjo būti. auginami 
šakniavaisiai, 0 iš gyvulių — kiaulės. 

Rytų areale populiaresnė turėjo būti medžioklė, iš kul- 
tūrinių augalų daugiausia turėjo būti auginami rugiai, iš 
gyvulių — stambieji raguočiai ir avys, nes šiuos augalus ir 
gyvulius linkstama priskirti dangaus dievams. 

O vidurio areale, nors jis priklauso vadinamajai ekono- 
minei zonai, vis dėlto, sprendžiant iš smulkesnių priešprie- 
šų, gyvulininkystė turėjo būti labiau paplitusi negu žem- 
dirbystė, iš kultūrinių augalų daugiau buvo auginama 
miežių, avižų ir ankštinių javų, iš gyvulių — arklių ir 
ožkų. 


* * + 


Kai kuriuos baltų socialinės diferenciacijos bruožus, 
nustatytus remiantis mitine baltų pasaulėžiūra, iš dalies 
rodo ir archeologijos paminklai, nors vertinant juos, sunku 
išvengti hipotetiškumo. Pagal archeologinius radinius gali- 
ma spręsti apskritai apie krašto materialinę kultūrą, tačiau 
apie tos kultūros kūrėjų socialinius santykius, net apie 
etninę jų priklausomybę jie nedaug ką tesako. Tuo labiau 
kad baltų, kaip ir kiekvienoje organizuotoje visuomenėje, 
intensyviai buvo keičiamasi sukurtomis ar kitu būdu įsigy- 
tomis gėrybėmis. Netgi radus piliakalniuose grūdų ar gy- 
vulių kaulų, negalima teigti, kad tokių javų ar gyvulių 
toje apylinkėje auginta. Mat jie galėjo būti čia patekę iš 
tolimesnių sričių. Tik daugelyje piliakalnių radus tų pačių 
reliktų, galima daryti apibendrinančias išvadas. Kokie ja- 
vai daugiau buvo auginami atskiruose arealuose, tiksliau 
galėtų parodyti įvairiuose žemės sluoksniuose užsikonser- 

vavusių kultūrinių augalų žiedadulkių analizė. Gaila, kad 
šis metodas archeologijos tikslams Lietuvoje dar mažai 
taikomas, padaryti tik pirmieji bandomieji tyrimai (Sa- 
vukynienė, 1976; 1979; CaBykuneHe, Ceū6yTuc, 1976; 
buTBHHcCKac, TpuranuTe, CaBykuHeHe, 1978 ir kt.). Ir vis 
dėlto turimi gausūs baltų archeologijos paminklų tyrimo 
duomenys kai ką sako apie baltų visuomenės socialinę or- 
ganizaciją, buvusį darbo pasidalijimą. 

Apžvelgus baltų archeologijos paminklus, į akis krinta 
nepaprastas vakarinio baltų arealo materialinės kultūros. 
turtingumas nuo seniausių iki pat istorinių laikų. Jį yra 
konstatavę tiek prūsų, tiek lietuvių bei latvių archeologijos 
paminklų tyrinėtojai (Engel, 1935; Engel, La Baume, 1937; 
Gaerte, 1929; Moora, 1938; Gimbutienė, 1958; Gimbutas, 
1968; Lietuvos archeologijos bruožai, 1961; Lietuvos ar- 
cheologiniai paminklai, 1968; Latvijas PSR arheologija, 
1974; Antoniewicz, 1979 ir kt.). „Vakarų baltų gyvena- 
moji teritorija tarp Vyslos ir Lietuvos bei Latvijos pajū- 
rio, pietų rytų Baltijos jūros atkraštyje, archeologiškai 
yra viena iš turtingiausių šiaurės Europoje, — rašo archeo-- 
logė M. Gimbutienė.— Per ilgus priešistorinius laikus Ryt-- 
prūsiai ir Klaipėdos kraštas dominavo kultūriškai, pralenk- 
dami kaimynines sritis. <...> Materialinės kultūros at-- 
žvilgiu ši sritis nebuvo periferinė. Ji buvo pats gyviausias 
kultūros centras rytiniame Pabaltijy. <...> Šioje srityje 
materialinė kultūra buvo aukštesnio laipsnio negu kai-- 
myninėse baltų gyvenamose vietose“ (1958, p. 14, 34; žr.. 
taip pat: Gimbutas, 1968, p. 20, 62 ir kt.). 

Aiškindami vakarų baltų kultūros suklestėjimo priežas- 
tis, archeologai pirmiausia nurodo palankias gamtines 
geografines sąlygas (klimato švelnumą, žemės derlingumą, 
patogų susisiekimą su Vidurio bei Vakarų Europa, preky- 
bos kelius) ir gintaro — to baltų „aukso“ — gausumą. Ta- 
čiau vargu ar vien dėl palankių sąlygų prūsai ir kuršiai. 
buvo „neabejotinai visos baltų šeimos kultūros centru per 
tris tūkstančius metų“ (Gimbutienė, 1958, p. 113). Čia tu- 


rėjo būti ir visų baltų socialinio gyvenimo centras. 

Daugumoje senųjų indoeuropiečių visuomenių vyrau- 
jančią padėtį užėmė žyniai, jie tvarkė ne tik dvasinį, bet 
ir organizacinį visos bendruomenės gyvenimą. Aukšta va- 
karų baltų materialinė kultūra perša mintį, kad čia nuo 
seno turėjo vyrauti žyniai, užėmę daugelio indoeuropiečių 
socialinių sluoksnių hierarchijoje aukščiausią vietą. O jei- 
gu taip, tai į šią nedidelę teritoriją turėjo patekti didelis 
kiekis visų turimų gėrybių. 

Prielaidą, kad vakarų baltų kultūros klestėjimas buvo 
susijęs su socialine jų padėtimi, skatina daryti dar viena 
svarbi aplinkybė: iš viso apskritai klestinčio vakarinio 
baltų arealo savo dar aukštesne ir gausesne materialine 
kultūra išsiskyrė Sembos iškyšulys. „Sembos iškyšulys bu- 
vo turtingiausias radiniais. Jame buvo rasta daugiau žal- 
vario ir geležies negu kitose Rytprūsių ir Lietuvos srityse“ 
(Gimbutienė, 1958, p. 34; Gimbutas, 1968, p. 64). Sembos 
iškyšulyje ir gretimose srityse jau nuo žalvario amžiaus 
ima formuotis savita vakarų baltų kultūros atmaina, pa- 
vadinta Sembos bei Notangos kultūra (Engel, 1935, p. 220— 
221, 228, 229, 236— 238; Engel, La Baume, 1937, p. 84—86, 
100— 101, 124— 126, 144—145, 170, 180—181, 192—193; La 
'Baume, 1936). Sembos iškyšulyje randama labai daug 1o- 
bių, pavienių archeologinių radinių ir ypač kapų. Neper- 
dedant galima sakyti, kad čia buvo savotiškas senovės 
baltų kapinynas. Ne per didžiausioje Sembos teritorijoje, 
K. Engelio duomenimis, rasta apie pusantro šimto kapų 
(žr. Engel, 1933; Gimbutienė, 1958, pav. 34). Tarp Semboje 
rastų archeologinių radinių dominuoja papuošalai, mone- 
tos, laidojimo urnos, tačiau mažokai rasta žemės ūkio 
įrankių bei ginklų (neskaitant tų, kurie rasti lobiuose ir ga- 
limas daiktas buvo tranzitiniai). L. Kiliano (1938) ir 
M. Gimbutienės (1958, pav. 14, 35) duomenimis, čia ne- 
aptikta baltams būdingų gyvatgalvinių kaplių žemei dirb- 
ti, retai tepasitaiko baltiško tipo žalvarinių atkraštinių kir- 
vių. Tačiau puošnių, ornamentuotų kulto kirvių, aiškiai 
skirtų ne žemės ūkio darbams, daugiausia kaip tik randama 
Sembos bei Notangos kultūros paplitimo srityje (žr. Gim- 
butienė, 1958, p. 32; Engel, La Baume,. 1937, pav. 13, 16). 

Atsimenant ypatingą Sembos iškyšulio geografinę pa- 
dėtį, ypač tai, kad jis yra prie mitologinį vardą turinčios. 
Priegliaus upės (senovės vokiečių raštuose — CArono, lie-- 
tuvių raštuose — Pragaro) deltos, prie kurios senieji prūsų. 
istorijos šaltiniai kaip tik lokalizuoja bendrą visų baltų 
kulto centrą, Sembos bei Notangos kultūros spečifiką iš. 
dalies, atrodo, galima sieti su žynių sluoksniu. Su Žyniais 
sietinos vakarų areale pasitaikančios urnos su pasaulio. 
modelio simboliais. Čia visų pirma priklauso vadinamosios. 
veidinės urnos, „būdingos žemutinės Vyslos sričiai ir Ryt- 
prūsiams ligi Sembos rytuose“ (Gimbutienė, 1958, p. 47), ir 
tos urnos, kurių viršutinėje dalyje (joje paprastai vaizduo- 
jamas pasaulio medis) yra įspaustas žŽmogeliuko ar namo. 
atvaizdas, simbolizuojantis, kaip anksčiau jau buvo užsi- 
minta, pasaulio modelį. Šių urnų irgi rasta Sembos bei No-- 
tangos srityje. Sieti jas su žyniais skatina daugelio pasau-- 
lio tautų -mitologijose pasitaikantis sakralinių ritualų atli-- 
kėjų (žynių, burtininkų, šamanų...) glaudus ryšys su: 
pasaulio medžiu. Pavyzdžiui, pasaulio medis piešiamas. 
ant šamanų drabužių ir būgno; atlikdamas kai kuriuos. 
ritualus, šamanas net įsilipa į medį, jo atliekamas ritualas. 
įsivaizduojamas kaip kelionė pasaulio medžiu aukštyn. 
arba žemyn ir pan. (Holmberg, 1922, p. 33; Eliade, 1951, 
TonopoB, 1971, Pa6ounoBnų, 1974, PziGaKkoB, 1981, 
p. 62—68 ir kt.). Pats ritualo atlikėjas kartais buvo įsivaiz- 
duojamas savotišku pasaulio medžiu, jungiančiu atskiras. 
sferas, atskirus įvairių priešpriešų polius (žemės pradą — 
su požemio arba dangaus, pasaulietinį — su sakraliniu, apa-- 
čią — su viršum ir t. t.). Pasaulio medžio simboliu, be abe-: 
jo, turėjo būti paženklintos ir urnos su sakralinių ritualų. 
atlikėjų palaikais. 

Vakariniame baltų areale beveik visai nėra sutvirtintų. 
sodybų — piliakalnių, įkurtų ankstyvajame geležies am- 
žiuje (V—I a. pr. m. e.); dauguma jų yra išsidėstę pietva- 
karinėje prūsų žemių dalyje, kur baigiasi Priegliaus žemu-- 
ma ir prasideda Mozūrų aukštumos, priklausančios jau. 
kitam baltų arealui (Antoniewicz, 1954; Gimbutienė, 1958, 
p. 55—60), ir viena kita pasitaiko šiaurrytinėje kuršių da- 
lyje (Latvijas PSR arheologija, 1974, p.-73, pav. 16, 36), 

kur į Latvijos pajūrio žemumą įsiterpia Kuršo aukštu- 
mos — vadinasi, ten, kur jau prasideda kiti baltų arealai 
ir Kur apskritai baltų kraštas ribojasi su kitų genčių (sla- 
vų, fino-ugrų) žemėmis. Tai rodo, kad pačiame vakarinia- 
me baltų areale karių buvo kur kas mažiau, negu kituose 
arealuose, visų pirma — rytiniame. 

Kokie dar socialiniai sluoksniai, sprendžiant iš archeo- 
logijos paminklų, šalia žynių vyravo vakariniame baltų 
areale? 

Jau nuo neolito laikų vakarų areale buvo renkamas ir 
apdirbamas gintaras (Lietuvos archeologijos bruožai, 
1961, p. 68—72). „To šiaurės aukso neišsemiama versmė 
buvo pietų rytų Pabaltijys, ypač Sembos pusiasalis ir va- 
karų Lietuvos pajūris“ (Gimbutienė, 1958, p. 15). Visais 
archeologiniais periodais daugiausia gintaro dirbinių, Kaip 
rodo radiniai, būta vakarų areale. Todėl manoma, kad čia 
turėjo būti ir gintaro apdirbimo centrų. A. Varnas, tirian- 
tis gintaro apdirbimą Lietuvoje vėlesniais laikais, rašo: 
„Galutinai nenustatyti ir IX— XIII a. Lietuvoje buvę gin- 
taro apdirbimo centrai. Kol kas apie tai galima spręsti 
tik iš randamų gintarinių dirbinių paplitimo. Daugiausia jų 
aptinkama pajūrio Lietuvoje. Ypač išsiskiria dabartiniai 
Kretingos bei Šilutės rajonai ir Palangos miestas. Be abejo, 
šiose vietose ir reikia ieškoti gintaro apdirbimo centrų, nes 
jau nuo seno čia gausu gintaro žaliavos, čia susikūrė ir se- 
nos gintaro apdirbimo tradicijos“ (Lietuvių materialinė 
kultūra, 1978, p. 123). Gintaras buvo vartojamas ne tik sa- 
vo poreikiams, bet ir gabenamas į kitas šalis. Jau neolito 
laikais gintaras buvo paplitęs dideliuose Europos plotuo- 
se — Estijoje, Latvijoje, Baltarusijoje, Naugardo žemėse 
ir kt. (Lietuvos archeologijos bruožai, 1961, p. 72). Žalva- 
Tio epochoje (XVI-—VI a. pr. m. e.) „baltiškasis gintaras pa- 
siekia Mažąją Aziją, Šiaurės Kaukazą, Balkanus, net Egip- 
tą, neminint jau Vidurio ir Rytų Europos šalių“ (ten pat,, 
p. 111). Baltų gintarą mini istorikas Herodotas (VI a. pr. 
m. e.), geografas Strabonas (IV a. pr. m. e.), Tacitas (I m. 
e. a.), o prekyba juo ypač pagyvėjo Romos klestėjimo lai- 
kotarpiu (Lietuvos archeologijos bruožai, 1961, p. 142— 
143; Gimbutienė, 1958, p. 66—72; Lietuvos prekybiniai ry- 

šiai, 1972, p. 4 ir.kt.). Vadinasi, vakarų arealo gyventojai 
ne tik rinko, apdirbinėjo gintarą, bet ir prekiavo juo. Buvo 
prekiaujama ir. kitais dirbiniais, visų pirma žalvario, alavo, 
stiklo. Pirmųjų žalvario dirbinių daugiausia būta vakarinia- 
me baltų areale (Gimbutienė, 1958, p. 31). Čia daugiausia 
randama importuotų gaminių ir žaliavos beveik. visais se- 
naisiais, priešistoriniais laikais (Lietuvos prekybiniai ryšiai, 
1972, p. 61, 64—65 ir kt.). Kalbėdamas apie baltų preky- 
binius santykius su kitais kraštais mūsų eros pradžioje, 
Mykolas Michelbertas teigia, kad „plačiausiai prekybinius 
Tyšius su Romos imperija palaikė prūsų gentys, kurių teri- 
torijoje buvo daugiausia gintaro“ (ten pat, p. 65). O iš 
kitų prūsų sričių išskiria Sembos iškyšulį, per kurį ėjo 
garsusis „gintaro kelias“ ir kuriame daugiausia randama 
romėniškų daiktų (ten pat, p. 64, 68). Taigi prekyba buvo 
svarbus vakarų arealo gyventojų verslas, o prekiautojai, 
matyt, sudarė nemažą gyventojų dalį. Prekyba neįmanoma. 
be jūreivių ir upeivių, nes neįtikėtina, kad tokia gyva pre- 
kyba būtų buvusi vienpusė, kad iš visų pasaulio kraštų 
pirkliai būtų plūste plūdę į Baltijos pajūrį, -o šio krašto 
gyventojai būtų nė kojos nekėlę iš savo namų. Tokią mintį 
jau yra pareiškęs M. Michelbertas, tiesa, liesdamas tik bal- 
tų prekybinius santykius pirmaisiais mūsų eros amžiais. 
„Greičiausiai imperijoje lankydavosi ir pačių baltų, ypač 
prūsų, nes sunku patikėti, kad Romos imperijos ir baltų 
genčių prekyboje baltai tebūtų pasyvus partneris. Lietuvos 
baltų dirbiniai, kaip matėme, pasiekdavę vidurinę Padniep- 
Tę, šiaurės rytų Estiją, galbūt, net kai kurias germanų sri- 
tis Vidurio Europoje, ir, reikia manyti, kad ten juos nuga- 
bendavo patys baltai“ (ten pat, p. 77). Ir istoriniuose 
šaltiniuose, tiesa, jau Žymiai vėlesniuose, sakoma, kad va- 
karų baltų (pirmiausia kuršių) laivai pasiekdavę Daniją 
bei Švediją (Gimbutas, 1958, p. 106—107). Kad vakariniai 
baltai (kuršiai) buvo geri jūrininkai, yra konstatuota ir kitų 
tyrinėtojų (žr. Moopa, Auru, 1969, p. 27—28). 

“Vakarų arealo baltai ne tik prekiavo žalvario ir kito- 
kiais dirbiniais, bet ir patys juos gamino. Pirmieji žalvari- 
niai baltiški kirviai (rytinio tipo ir.rytų Pabaltijo tipo at- 
kraštiniai, Nortikių tipo kovos, kulto), papuošalai (smeigtu- 

kai) daugiausia buvo paplitę vakarinių baltų teritorijoje. 
Čia labiau paplitę ir baltiškieji įmoviniai kirviai (žr. Ki- 
lian, 1955; Gimbutienė, 1958, p. 33, 40—41; Lietuvos TSR 
archeologijos atlasas, t. 1, p. 208, 211—212; FpnranaBuueKne, 
MapkaBuuroc, 1980, p. 15—33, 40—43). Reikia manyti, kad 
kai kurie iš jų čia buvo ir gaminami. Šį spėjimą paremia 
ir lietuvių archeologų daromos išvados. Remdamasi faktu, 
kad dauguma seniausios formos Rytų Pabaltijo tipo žalva- 
rinių kirvių rasta Rytų Prūsijoje, E. Grigalavičienė mano, 
kad ten turėjo būti ir jų gamybos centras (Lietuvos TSR 
archeologijos atlasas, t. 1, p. 208). Iš analogiškų faktų ar- 
cheologė taip pat sprendžia, kad vienas atkraštinių kirvių 
gamybos centras „buvęs Nemuno žemupyje ir iš čia gami- 
niai vežti upėmis“ (ten pat). Dauguma vietinių naujojo 
žalvario amžiaus dirbinių irgi buvę gaminami vakarų area- 
le. Pavyzdžiui, įmoviniai vietiniai kirviai buvę gaminami 
Rytų Prūsijoje bei Nemuno žemupyje (ten pat, p. 211), 
antkaklės — rytinėje Rytų Prūsijos ir vakarinėje Lietuvos 
dalyje (ten pat, p. 212) ir t. t. Pagaliau vakarų areale rasta 
ir žalvarinių dirbinių liejyklų. Baltiškų papuošalų ypač pa- 
gausėja geležies amžiuje, o jų gamybos centras, M. Gim- 
butienės nuomone, buvęs Nemuno žemupio srityje (vadi- 
nasi, vakarų. areale). Vakarų areale (Klaipėdos krašte) 
tikriausiai buvę gaminami ir mėlyno stiklo karoliai (Moora, 
1938, p. 653; Gimbutienė, 1958, p. 72; Lietuvos archeologi- 
jos bruožai, 1961, p. 209). Iš viso nemaža dalis L—XIII m. 
e. a. baltų vartotų papuošalų (smeigtukai, vytinės antkak- 
lės su kilpele ir kabliuku, kilpiniais galais, neaiškiu galų 
užbaigimu, laiptelinės, lankinės, žieduotosios segės, lanki- 
nės segės gyvuline kojele, lankinės laiptelinės segės ir dau- 
gelis kitų) labiausiai buvo išplitę vakarų areale (žr. Lietu- 
vos TSR archeologijos atlasas, t. 4, p. 9—10, 27—30, 36— 
39, 44—47, žem. nr. 4, 17, 18, 20, 25, 26, 30, 32 ir kt:). Čia 
jie tikriausiai buvo gaminami. Kad vakarų areale ir vėles- 
niais laikais (X—XIV a.) galėjo būti gaminami papuošalai, 
rodo svarstyklių, Lietuvoje pradėtų naudoti X. a. pabaigoje, 
paplitimas. Dauguma jų rasta vakariniuose Lietuvos rajo- 
nuose, ypač pajūryje. Čia rasta ir dauguma svorelių (Lie- 
tuvos TSR archeologijos atlasas, t. 4, p. 133—134, .žem. 

nr. 73). Visa tai rodo, kad nemaža vakarinių baltų gyven- 
tojų dalis, be žynių, gintaro rinkėjų bei apdirbėjų, prekiau- 
tojų, jūreivių bei upeivių, buvo metalo apdirbėjai. 
Kalbant apie rytų arealo archeologijos paminklus, pir- 
miausia dėmesį patraukia piliakalniai. Archeologų nuomo- 
ne, pirmieji piliakalniai Lietuvoje galėjo būti įrengti dar 
žalvario epochoje (XVI—VI a. pr. m. e.). Žalvario amžiui 
būdingų dirbinių aptikta Kalnočių, Petrešiūnų (Rokiškio 
raj.), Šišponiškių, Velikuškių (Zarasų raj.), Dūkšto, Sokiš- 
kių-Juodžeminės (Ignalinos raj.) piliakalniuose (Lietuvos 
archeologijos bruožai, 1961, p. 91). Kaip matome, visi jie 
yra rytiniame baltų areale. „Su tokia ankstyva archeologi- 
ne medžiaga, — rašo. 'P.. Kulikauskas, — susidurta tik Rytų 
Lietuvos piliakalniuose“ (ten pat, p. 92). Pirmieji tyrinėtieji 
ankstyvojo geležies amžiaus (V—I a. pr. m. e.) piliakalniai 
irgi priklauso rytiniam baltų arealui (ten pat, p. 115—125). 
Nors vėlesnieji tyrimai parodė, kad panašių piliakalnių 
šiuo laikotarpiu jau būta ir kituose arealuose (Daugudis, 
1970; 1974 a, Stankus, 1974: Kulikauskienė, Kulikauskas, 
1972; Kulikauskas, 1972), vis dėlto rytuose jų būta daugiau- 
sia, ir kaip tik jie sudaro būdingiausią šio arealo bruožą. 
Ankstyvesniuose piliakalniuose randama daug brūkšniuo- 
tosios keramikos, todėl jie archeologinėje literatūroje va- 
dinami brūkšniuotosios keramikos kultūros piliakalniais 
(Lietuvos archeologijos bruožai, 1961, p. 120). O brūkšniuo- 
toji keramika buvo paplitusi rytiniame baltų areale (ten 
pat, p. 243; Lietuvos TSR archeologijos atlasas, t. 2, p. 22— 
24, žem. nr. 5). Ankstyvuosius piliakalnius archeologai lai- 
ko įtvirtintomis sodybvietėmis. Juose randama ginklų (Lie- 
tuvos archeologijos bruožai, 1961, p. 122—123). Sunku 
patikėti, kad piliakalniai buvo įrengiami, pirmiausia no- 
Tint „apsaugoti savo turtą“ (ten pat, p. 124). Turbūt svar- 
biausia buvo patiems apsisaugoti nuo svetimų genčių. Šią 
mintį patvirtina senųjų įtvirtintų sodybviečių — piliakalnių 
išsidėstymas visame baltų krašte. Įtvirtintos sodybvietės 
ankstyvajame geležies amžiuje plačiu puslankiu supo visą 
baltų teritoriją (žr. Gimbutienė, 1958, p. 56; Lietuvos ar- 
cheologijos bruožai, 1961, p. 91—92, 115—125, žem. nr. 170; 
Latvijas PSR arheologija, 1974, p. 69—75, žem. nr. 16 ir kt.) 

ir beveik visai jų nėra krašto viduryje. Čia sutvirtintas so- 
dybas — piliakalnius — intensyviau imta įrenginėti jau vė- 
lesniais, mūsų eros laikais, ypač klasinės visuomenės for- 
mavimosi ir ankstyvojo feodalizmo laikais — maždaug V— 
XII a. (Lietuvos archeologijos bruožai, 1961, p. 148—155, 
361—372; Volkaitė-Kulikauskienė, 1978, p. 8; Lietuvių ma- 
terialinė kultūra, 1978, p. 18; Daugudis, 1970 b). 

Sutvirtintos sodybos — piliakalniai — be abejo buvo 
skirti gynybai ir pirmiausia susiję su kariais. Piliakalniai 
gynybos reikalams buvo naudojami ilgus amžius — kol ne- 
buvo išrasti šaunamieji ginklai. Net ir padavimuose daž- 
niausiai pasakojama, kad juos supylę lietuvių ar kitų tautų 
(švedų, prancūzų) kariai (KLPK 86, 86A, 86B, 86C). Kad 
rytų areale senaisiais laikais buvo tiek daug piliakalnių, 
galima manyti, jog čia nemažą gyventojų dalį sudarė ka- 
riai. 

Spręsti apie vieno ar kito arealo gyventojų socialinę 
būklę gali padėti žmonių verslus rodantys archeologiniai 
radiniai — ginklai, darbo įrankiai ir kt. Tačiau, viename 
ar kitame areale radus daugiau šių dirbinių, dar nėra pa- 
grindo teigti, kad jie čia buvę populiaresni. Vienur dau- 
giau, kitur mažiau galėjo jų išlikti ir dėl laidojimo papro- 
čių, gyvenviečių pobūdžio ir dėl kitokių priežasčių. Be to, 
dar tik labai maža šių radinių dalis tėra sukartografuota. 
Vis dėlto šį tą pasakyti galima ir iš turimų duomenų. 

Kalbėti apie žalvario epochos ginklų paplitimą Lietu- 
voje dar per anksti, nes iki šiol jų labai mažai tesurasta (žr. 
Lietuvos TSR archeologijos atlasas, t. 1, p. 206—222, žem. 
nr. 21—25; TpuranaBuueKne, MapksBuumoc, 1980, p. 16— 
30, 38—48, žem. nr. 2). O akmeninių ginklų vartojimas žal- 
vario amžiais ir ypač jų paplitimas dar labai mažai tėtyri- 
nėtas. Iš geležies amžiaus ginklų kol kas sukartograftuoti 
tik antskydžiai ir platieji kovos peiliai — kalavijai (Lietu- 
vos TSR archeologijos atlasas, t. 4, p. 122—125, žem. nr. 68, 
69). Mūsų problemai spręsti ypač svarbūs antskydžiai, nes 
visi jie datuoti IIL-—-VI m. e. a., vadinasi, dar prieš prade--. 
dant baltams labiau skaidytis. Be to, skydas yra tipiškas 
kario ginklas, kuris negalėjo būti panaudojamas kitokiems 
reikalams. Dauguma antskydžių rasti rytų areale, ir tik 


252 


vienas kitas — vidurio (žr. Lietuvos TSR archeologijos at- 
lasas, t. 4, p. 122—124, žem. nr. 68). Ir „Lietuvos archeo- 
logijos bruožuose“ (p. 313) rašoma, kad „daugiausia jų 
rasta V—VIII a. Rytų Lietuvos pilkapynuose su degintiniais 
kapais. <...> Rečiau su tokiais antskydžiais susidurta 
Vidurio ir Vakarų Lietuvoje ir Užnemunėje“. Didesnis ant- 
skydžių paplitimas rytiniame baltų areale, šalia kitų duo- 
menų, irgi rodo,-kad čia daugiau turėjo būti karių. Šiame 
areale net dažniausiai aptinkami darbo įrankiai — penti- 
niai siauraašmeniai kirviai galėjo būti naudojami ir kaip 
ginklai, o dalis galėjo būti ir gaminami tik kovai (Lietuvos 
"TSR archeologijos atlasas, t. 4, p. 110, žem. nr. 62). 

Galimą didesnę karių reikšmę rytų areale iš dalies pa- 
tvirtina ir gana didelis medžioklės vaidmuo mūsų eros pra- 
džioje. Žinoma, kad jau žalvario amžiuje gyvulininkystė 
buvo svarbiausias baltų verslas (Lietuvos archeologijos 
bruožai, 1961, p. 110). Tuo metu „suklesti ir žemdirbystė“ 
(ten pat). O vis dėlto jau net žymiai vėlesniame — mūsų 
eros pirmaisiais šimtmečiais datuotame Nemenčinės pilia- 
kalnio kultūriniame sluoksnyje žvėrių kaulų rasta tiek pat, 
kiek ir naminių gyvulių (Kulikauskas, 1958, p. 31). Spren- 
džiant iš šių radinių, medžioklė Nemenčinės piliakalnio gy- 
ventojams buvo tokia pat svarbi, kaip ir gyvulininkystė. 
Aukštadvario piliakalnio senajame kultūriniame sluoks- 
nyje rastų kaulų didelė dalis (35,5*6) taip pat buvo žvėrių 
kaulai (Volkaitė-Kulikauskienė, 1970, p. 59). Ir vėlesniais 
laikais (XI-XIII a.) rytų baltai medžiokle vertėsi daugiau 
negu vakarų ir vidurio baltai (žr. Moopa, Aurum, 1969, 
p. 13—14). Tai irgi iš dalies patvirtina, kad rytų areale 
gyveno daug karių, kuriems buvo artimesnė medžioklė 
(grobio įgijimas ginklu) negu gyvulių auginimas. Medžiok- 
lė. visą laiką buvo mėgstama karių ir jų vadų bei kuni- 
gaikščių; vėliau šį pomėgį perėmė didikai. 

Gyvulininkystė rytų areale buvo kiek „menkesnė negu 
kituose arealuose. Mažesnę gyvulininkystės apimtį šiame 
areale iš dalies rodo ir vėlyvas dalgių paplitimas jame. Dal- 
giai, kaip Žinoma, pirmiausia paplito vakarinėje Lietuvos 
dalyje (Kulikauskienė, 1970, p. 56; Materialinė lietuvių 
kultūra, 1978, p. 67; Lietuvos TSR archeologijos atlasas, 

t. 4, p. 117—121, žem. nr. 65—66). Rytų areale buvo mažiau 
suklestėjusi ir žemdirbystė. V. Kulikauskienės manymu, 
čia vėliau paplito pūdyminė žemdirbystė, kurią ji tiesiogiai 
sieja su gyvulininkystės suklestėjimu. „Anksčiausiai pūdy- 
minė žemdirbystė galėjo pasirodyti tuose rajonuose, ku- 
riuose geriausiai buvo išvystyta gyvulininkystė. Šiuo at- 
veju išskirtini vakariniai Lietuvos rajonai, ypač pajūrio 
sritis, kur gyvulininkystei vystytis buvo palankiausios geo- 
grafinės sąlygos. <...> Šių rajonų laukai galėjo būti 
daug geriau tręšiami, negu, pavyzdžiui, rytų Lietuvoje, kur 
"gyvulininkystei nebūta tokių palankių sąlygų“ (Kulikaus- 
kienė, 1970, p. 53). Čia, matyt, tam tikrą vaidmenį suvai- 
dino ir socialinė gyventojų sudėtis. 

Rytų areale vėlesniais laikais, sprendžiant iš rastų gele- 
žiai lydyti krosnelių kiekio (Lietuvos TSR. archeologijos 
atlasas, t. 2, p. 202—203, žem. nr. 8) labiau negu kituose 
arealuose buvo paplitusi juodoji metalurgija ir kalvystė. 

Archeologiniai radiniai patvirtina, kad rytų areale dau- 
giausia buvo auginami tie kultūriniai augalai ir gyvuliai, 
kurie vyravo ir šio arealo gyventojų mitinėje poetinėje pa- 
saulėžiūroje. Ištyrus piliakalniuose rastų kaulų sudėtį, pa- 
aiškėjo, kad iš gyvulių čia daugiausia buvo auginami 
stambieji raguočiai (Kulikauskas, 1958, p. 31; Kulikauskie- 
nė, 1974, p. 26; Volkaitė-Kulikauskienė, 1970, p. 55; Lie- 
tuvių materialinė kultūra, 1978, p. 65 ir kt.). Maišiagalos 
ir Brodeliškių piliakalnių radiniai rodo, kad auginta gana 
daug avių (Kulikauskienė, 1974, p. 26; Lietuvių materialinė 
kultūra, 1978, p. 65). Iš javų daugiausia auginta rugių 
(Daugudis, 1961, p. 35; Kulikauskienė, 1972, p. 23; 1974, 
p. 26; Lietuvių materialinė kultūra, 1978, p. 57 ir kt.). 

Viduriniajame baltų areale, ypač Vidurio Lietuvos ly- 
gumoje, tarp Dubysos ir Nevėžio, darbo įrankių iš I-ojo 
m. e. tūkstantmečio randama kiek daugiau negu rytiniame. 
Tai akivaizdu iš pentinių siauraašmenių ir įmovinių kirvių 
paplitimo. Vidurio Lietuvos lygumoje vienodai gausiai ran- 
dama ir vienų, ir kitų kirvių; iš viso kirvių čia randama 
beveik dvigubai daugiau negu Rytų Lietuvoje (žr. Lietu- 
vos TSR archeologijos atlasas, t. 4, p. 109—119, žem. nr. 62, 
63). Pasitaiko ir dalgių, kurie buvo labiausiai paplitę vaka- 

zriniame areale (ten pat, p. 117—119, žem. nr. 65, 66). Pir- 
masis geležinis arklo noragas, datuojamas IL—III m. e. a., 
irgi rastas šiam arealui artimame Šveicarijos kaime (Su- 
valkų apskr.) (Antonevičius, 1964; Volkaitė-Kulikauskienė, 
1970, p. 46; Lietuvių materialinė kultūra, 1978, p. 49). Taigi 
jau pirmaisiais mūsų eros šimtmečiais čia buvo praktikuo- 
jama ariamoji žemdirbystė. Šiame areale anksčiau negu 
rytiniame galėjo būti pradėta praktikuoti ir pažangesnė 
pūdyminė žemdirbystė (Volkaitė-Kulikauskienė, 1970, 
p. 53). 

Iš archeologinių radinių kol kas sunku spręsti apie gy- 
vulininkystės būklę. šiame areale. Tačiau piliakalniuose 
randamos naminių gyvulių liekanos, dalgių paplitimas, ma- 
siniai žirgų kapai ir kiti duomenys byloja, kad čia, kaip 
ir vakarų areale, gyvulininkystė buvo labai intensyvi. Tai 
patvirtina ir gausūs istorijos šaltiniai. Pavyzdžiui, iš eiliuo- 
tosios Livonijos kronikos sužinome, kad kalavijuočiai Alsių 
apylinkėje iš lietuvių pagrobė 2500 žirgų (LIS I 29). Kad 
prūsų ir lietuvių pilyse, kurias nuolat puldinėjo kryžiuo- 
čiai, buvę daugybė žirgų, galvijų bei kitų naminių gyvu- 
lių ir gausios grūdų atsargos, matyti iš Petro Dusburgo 
Kronikos (Dusburgas, vertimo mašinraštis). Kad žemaičiai 
yra geri gyvulių augintojai, rašo praeities liudytojai ir 
mūsų laikų istorikai: „Jie [žemaičiai] labai stropiai verčiasi 
gyvulininkyste; vienas žemdirbys paprastai laiko šešias- 
dešimt raguočių, neskaitant avių ir ožkų, kitas turi dvigu- 
bai daugiau, o mažiau — retai kas. Jų arkliai mažučiai 
<...>, bet jie tvirti. <...> Vyrai dirba laukus, o mote- 
Iys augina gyvulius“ (Lasickis, 1969, p. 16); ,Žemaičiuose 
tų intensyvių karų [su kryžiuočiais] metu šalia žemdirbys- 
tės buvo įsigalėjęs arklių auginimas ir gyvu- 
lininkystė" (Ivinskis, 1937, p. 95). 

Kadangi gyvulininkystė ir iš dalies žemdirbystė buvo 
intensyvi vidurio areale, galima manyti, jog čia gyvulių 
augintojai bei žemdirbiai nuo seno sudarė vyraujantį gy- 
ventojų sluoksnį. Įdomu, kad čia daugiau buvo auginama 
tų gyvulių ir kultūrinių augalų, kurie ryškiausiai atsispin- 
dėjo šio arealo pasaulėžiūroje. Kaip rodo piliakalniuose 
rastų kaulų analizė ir iš dalies masiniai žirgų kapai, vidu- 

Trio areale ir jam gretimose srityse daugiau negu rytų area- 
le buvo auginama žirgų (Lietuvos archeologijos bruožai, 
1961, p. 397—399; Volkaitė-Kulikauskienė, 1970, p. 57; Lie- 
tuvių materialinė kultūra, 1978, p. 66—67). Iš javų vidurio 
areale dominavo kviečiai, ankštiniai augalai, nemaža buvo 
sėjama miežių, avižų (Daugudis, 1970 a, p. 32; Lietuvių 
materialinė kultūra, 1978, p. 57—58). 

Kaip matome, nors ir trumpam teužklydę į archeologi- 
jos sritį, radome nemaža duomenų, paremiančių mintį, kad 
atskiruose baltų arealuose iš seno vyravo skirtingi sociali- 
niai sluoksniai. Tai, šalia kitų veiksnių, sąlygojo ir kiek 
skirtingą šių arealų valstybingumo raidą ankstyvojo feo- 
dalizmo laikotarpiu. Rytų Pabaltijo kraštų feodalinių san- 
tykių genezės tyrinėtojai H. Mora ir H. Ligis yra pažymėję, 
kad rytinių baltų kraštuose (Latgalijoje, Aukštaitijoje) 
anksčiau ėmė įsigalėti atskiri kunigaikščiai (Moopa, Anna, 
1969 6, p. 148—149). „Socialinė diferenciacija čia vyko 
sparčiau negu vakariniuose Lietuvos rajonuose“ (Volkaitė- 
Kulikauskienė, 1970, p. 273). Tuo tarpu vakarinių iš dalies 
"ir vidurinių sričių baltai (žemaičiai, kuršiai) sudarė savotiš- 
kas bendruomenių federacijas, kurioms vadovavo keleias 
vyresniųjų Moopa, Annm, 1969 6, p. 148—149). Nesunku 
pastebėti, kad rytinių baltų šio laikotarpio visuomeninės 
struktūros raidai, be abejo, daugiau įtakos padarė vien- 
valdiškai veikti įpratę kariai, o vakarinių ir vidurinių — 
žemdirbiai bei gyvulių augintojai, įpratę prie patriarchali- 
nės, šeimyninės žemės valdymo formos. 

Vadinasi, ir materialinės kultūros reliktai bent iš dalies 
patvirtina mintį apie nevienodą baltų socialinių sluoksnių 
vaidmenį skirtinguose regionuose. Nors kai kurie čia pa- 
teikti faktai galėjo būti nulemti ir kitokių priežasčių, vis 
dėlto. dauguma jų tam tikru mastu rodo senovės baltų at- 
skirų arealų socialinio gyvenimo ypatumus. 

Iškeliant skirtingą senųjų baltų socialinių sluoksnių 
vaidmenį, formuojantis savitai atskirų baltų arealų kultū- 
rai, nenorima nuneigti ryškios daugelio reiškinių įvairovės, 
kurią dabartiniai tyrinėtojai yra linkę sieti su skirtingų 
baltų genčių ar genčių junginių palikimu. Tik norima 
paskatinti naujai pažiūrėti į pačią vartojamą panašiais at- 

vejais „genties“ sąvoką, kadangi kai kurie „gentiniai“ 
baltų materialinės kultūros skirtumai ima ryškėti tik pradė- 
jus baltams labiau skaidytis (I—VI m. ė. a.), o nežinomi 
senaisiais jų gyvenimo laikotarpiais, teisėtai kyla mintis, 
kad tokie skirtumai gali tiesiogiai nesisieti su pirmykštėmis 
probaltų gentimis. Tie baltų junginiai, kuriuos mes kartais 
vadiname gentimis, gali būti susiformavę žymiai vėliau, ne 
gentiniu tikra to žodžio prasme, o visai kitu (pvz., terito- 
riniu, socialiniu ar dar kitokiu) pamatu. Antra vertus, at- 
skiros baltų gentys jų socialinėje struktūroje, matyt, užėmė 
nevienodą padėtį. 
* k 2 

Senovės baltų pasaulėžiūros geografinė orientacija, su- 
sijusi su jų socialinės struktūros nevienodumu atskiruose 
arealuose, darosi suprantamesnė, kai ją palyginame su dau- 
gelio Australijos, Amerikos, Afrikos genčių socialine struk- 
tūra ir pasaulėžiūra, kurioje mokslininkai įžvelgia dualisti- 
nės organizacijos ar bent dichotominės klasifikacijos relik- 
tų. Tose gentyse daugumas priešpriešų (žemai—aukštai, 
žemė—dangus, vanduo—ugnis, saulė—mėnulis, juoda— 
balta ir kt.) yra orientuotos geografinėje plokštumoje (su- 
siderinusios su priešpriešomis vakarai—rytai, šiaurė—pie- 
tūs). Neretai geografiškai orientuotas yra ir šias gentis 
sudarančių giminių ar fratrijų, tarpusavy susijusių 'egzo- 
gaminiais vedybiniais ryšiais, išsidėstymas. Daug tokio su- 
siderinimo pavyzdžių yra pateikta A. Zolotariovo, V: To- 
porovo, V. Ivanovo: ir kitų mokslininkų, tyrusių visuome- 
nės dualistinės organizacijos reliktus, darbuose (žr.: 
30A0TapeB, 1964; HaBanoB, Tonopo», 1965, p. 192—217): 
Štai keletas iš jų. 

Šiaurės Amerikos indėnų vinebago gentis buvo suda- 
ryta iš. Dangaus žmonių ir Žemės žmonių fratrijų, kurių. 
visas gyvenimo būdas, papročiai ir apeigos buvo nulemti 
šio - dualistinio padalijimo. Dangaus žmonės, kaip ir pats 
dangus, reiškė vyriškąjį pradą, o Žemės žmonės — mote- 
riškąjį; Dangaus žmonės rūpinosi genties karo ir taikos 
reikalais, o Žemės — materialine gerove, medžiokle ir pa- 
našiais dalykais. Dangaus žmonės savo mirusiuosius laido- 
jo ant pakylų, o Žemės — kasė į žemę. Įkurdamos stovyk- 

las, abi fratrijos savo palapines visada statydavo griežtai 
nustatytose priešingose gyvenvietės dalyse (30A0Tapes, 
1964, p. 141—143). | 

Pietų Amerikos indėnų kanelos gentį sudarė Saulėtekio 
ir Saulėlydžio žmonės. Saulėtekio žmonėms priklausė rytai, 
saulė, sausasis metų laikas, ugnis, raudona spalva, raudoni 
augalai ir gyvūnai, o Saulėlydžio žmonėms — vakarai, mė- 
nulis, naktis, lietingasis metų laikas, vanduo, juoda spalva, 
juodi augalai ir gyvūnai (ten pat, p. 171). 

Australų arantos gentis susideda iš Žemės ir Vandens 
žmonių. Žemės žmonės savo stovyklas visada rengia aukš- 
tumose, o Vandens Žmonės — žemumose (ten pat, p. 71). 
Iš Eurazijos žemyno galima paminėti buriatus, kurių mi- 
tinės būtybės tengrijai — savotiški genijai, buvo įsivaiz- 
duojami baltaisiais ir juodaisiais. Baltieji gyvenę vakaruo- 
se, buvę geri, susiję su dangumi, o juodieji gyvenę rytuose 
ir žmonėms darę tik bloga. Dualistiniuose buriatų mituose 
pasakojama, kad vakarų buriatai kilę iš vieno brolio (Echi- 
rito), o rytų — iš kito (Bulagato). Vakarų buriatai labiau 
gerbia baltuosius tengrijus, o rytų — juoduosius. Ryškiai 
dvilypiškai buriatai pasiskirstydavo didžiausioje jų me- 
džioklėje, vadinamoje zegete-aba, susijusioje su seniausiais 
papročiais ir ritualais. Vakarų buriatai medžioklėje visada 
užimdavo dešinįjį sparną, rytų — kairįjį, o savo stovyklas 
tiek rytiniai, tiek vakariniai visada rengdavo atskirai. Rem- 
damasis buriatų tikėjimais, papročiais ir padavimais, A. Zo- 
lotariovas daro išvadą, kad „ne tik matriarchato epochoje, 
bet ir vėliau, patriarchate, kiekviena buriatų gentis skirs- 
tėsi į dvi fratrijas: Vakarų, Baltąją, fratriją, kildinusią save 
iš Echirito, ir Rytų, Juodąją, kildinusią save iš Bulagato. 
<:..> Pasiskirstymas fratrijomis paliko gilų pėdsaką vi- 
soje buriatų pasaulėžiūroje ir nulėmė visų jų dievų pada- 
lijimą į vakarinius, baltuosius, gerus ir rytinius, juoduo- 
sius, piktus. Šitoje klasifikacijoje atsispindėjo pirmykštei 
dualistinei pasaulėžiūrai būdinga spalvų simbolika, pasi- 
reiškė fratrijų ryšys su pasaulio šalimis ir įsitikinimas, kad 
gerasis pradas vyrauja vienoje fratrijoje, o blogasis — ki- 
toje". „Kiekviena fratrija turėjo savo šamanus (juoduosius 

ir baltuosius.— N. V.), kurių pavadinimas atitiko simbo- 
linius fratrijų ir mitinių jų globėjų pavadinimus“ (30A07Ta- 
pe», 1964, p. 237-—238, 244). Atskirų priešpriešos rytai— 
vakarai polių vaidmuo buriatų pasaulėžiūroje ir jos san- 
tykis su kitomis priešpriešomis visiškai priešingas negu 
lietuvių ir kitų indoeuropiečių (HBanos, Tonopos, 1965, p. 
199; Kuiper, 1961). 

Priešprieša rytai—vakarai, atitinkamai suderinta su ki- 
tomis priešpriešomis, vaidino nemažą vaidmenį daugelio 
„Amerikos indėnų, Naujosios Gvinėjos, papuasų, Melanezi- 
jos, Dramblio Kaulo Kranto ir kitų genčių pasaulėžiūroje. 
(Haanos, Tonopos, 1965, p. 210—211). | 

Faktų, rodančių, kad geografiškai susiklosčiusi baltų 
pasaulėžiūra ir socialinis jų gyvenimas nebuvo išskirtinis 
reiškinys, galima būtų suminėti labai daug (juos lengvai 
galima rasti atitinkamuose mokslo darbuose). Čia tik norisi 
pabrėžti, kad tokių faktų yra ne tik žemesnėje ekonomi- 
nio ir socialinio gyvenimo raidos stadijoje esančių tautų 
gyvenime. Kalbant apie geografinę baltų pasaulėžiūros 
orientaciją, jau buvo minėta, kad panašiai buvo įsivaiz- 
duojamas senovės indų, germanų, etruskų, daugelio klasi- 
kinių oriento tautų pasaulio modelis. Tuo tarpu apie geo- 
grafinę jų socialinio gyvenimo orientaciją kalbėti sunkiau, 
nes-socialinis jų gyvenimas ištirtas Žymiai mažiau negu 
pasaulėžiūra. Ir vis dėlto kai kurie senieji šaltiniai rodo, 
kad tokių reiškinių būta. Pavyzdžiui, senovės indų rituale, 
karaliui keturias ritualines taures paeiliui atneša vis kito 
socialinio rango (kastos) atstovas. O tos taurės esančios 
padarytos iš keturiose pasaulio šalyse augančių šventų 
(pasaulio) medžių (Hanos, 1974, p. 81—82). Todėl atrodo, 
kad seniau kiekvienas socialinis sluoksnis buvo siejamas 
su skirtinga pasaulio šalimi. Kad senovės indų, kinų, mek- 
sikiečių ir kitų tautų kosmogoninėse schemose socialiniai 
rangai buvo siejami su skirtingomis pasaulio šalimis, jau 
yra rašyta (MeneThHckuū, 1976, p. 233). Su skirtingomis 
spalvomis buvo siejami indoeuropiečių socialiniai sluoks- 
niai (Dumėzil, 1966, p. 413, 534; VHsanos, 1969, p. 69—70; 
1981, p. 166; HBaHos, Tonopos, 1976, p. 122). Tačiau ir 
čia dauguma pavyzdžių yra paimti iš mitologijos ir liudija 

tik apie Žmonių sąmonėje užsifiksavusį atskirų socialinių 
sluoksnių ryšį su geografinėmis šalimis. Todėl reikia pa- 
pildomai tirti, norint nustatyti, kaip iš tikrųjų buvo gyve- 
nime. Šiuo atžvilgiu ypatingo dėmesio vertos tarybinio mi- 
tologo D. Rajevskio pastangos nustatyti senovės baltų ry- 
tinių kaimynų skitų socialinę diferenciaciją ir skirtingą jų 
„genčių“ vietą socialinėje struktūroje. Remdamasis archeo- 
logijos, istorijos, kalbos, mitologijos ir kitais duomenimis, 
jis teigia, kad mitiniame pasaulėvaizdyje užfiksuoti skir- 
tingi socialiniai sluoksniai iš tiesų egzistavo skitų visuo- 
menėje, kad „jau Herodoto laikais skitų visuomenės so- 
cialinė diferenciacija buvo gana gili ir, kaip rodo archeo- 
loginė medžiaga, vėlesniu laikotarpiu vis gilėjo“ ir kad 
„Herodoto minimų skitų genčių pavadinimai atspindi ne 
ūkinę tos ar kitos genties specifiką, 0- jos vietą socialinių 
ekonominių santykių sistemoje, todėl tų genčių sąrašas tam 
tikru mastu atspindi skitų visuomenės socialinę struktūrą 
(Paesckuū, 1977, p. 147, 156). Atskiras Herodoto minimas 
skitų "gentis D. Rajevskis sieja su skirtingais socialiniais 
sluoksniais: karališkuosius ir klajoklius skitus — su kariais, 
alazonus ir kalipidus — su žyniais ir t. t. (ten pat, p. 155— 
159). Kaip rašo Herodotas, šios „gentys“ gyveno skirtin- 
gose vietose-(žr. PBIGaKkoB; 1979, p. 185—194). Tai reikštų, 
kad atskiri skitų socialiniai sluoksniai užėmė dominuojan- 
čią padėtį skirtinguose arealuose: kariai — maždaug rytų, 
žyniai — pietvakarių, o žemdirbiai ir gyvulių augintojai — 
šiaurvakarių. Aiškindamas geografinį atskirų socialinių 
sluoksnių pasiskirstymą, D. Rajevskis nurodo kai kurių ski- 
tų etnonimų ryšį su socialinių sluoksnių pavadinimais, kul- 
to centrų gausumą žynių gyventame areale ir kitus taktus. 
Remdamasis A. Chazanovu, D. Rajevskis mano, kad „visai 
galimas daiktas, jog Žyniai Skitijoje ne tik sudarė sava- 
rankišką socialinį sluoksnį, bet iš pradžių buvo net sava- 
rankiška gentis, kaip, pavyzdžiui, magai senovės Irane“ 
(Paesckuū, 1977, p. 156). A. Chazanovas, kalbėdamas apie 
žynių gentį, yra pabrėžęs, jog tai nereiškia, „kad visi tos. 
genties nariai būtinai buvo žyniai, o tik kad šita gentis 
turėjo kulto apeigų monopolį“ (žr. ten pat, p. 157). D. Ra- 

jevskio bandoma rekonstruoti geografinė skitų socialinio 
gyvenimo orientacija panaši į baltų. 

Pateiktieji faktai rodo, kad geografiškai susiklostęs 
senovės baltų socialinis gyvenimas ir jį atspindinti pasau- 
lėžiūra yra ne unikalus, o gana bendras, tik labai archa- 
iškas reiškinys, kurio ištakos — senojoje dualistinėje vi- 
suomenės struktūroje ir pasaulėžiūroje. Tačiau geografiškai 
susiklostęs baltų socialinis gyvenimas ir jų pasaulėžiūra 
skiriasi nuo čia pateiktų kai kurių genčių, esančių žemes- 
nėje ekonominės bei socialinės raidos stadijoje, ne tik tuo, 
kad jie menkiau išlikę (baltų kultūroje pavyko užčiuopti 
tik atskirų nežymių tokios orientacijos reliktų), bet ir pa- 
Čia savo esme: beveik visose baltų kultūros priešpriešose 
savarankišką reikšmę yra gavusios tarpinės jų grandys. 
Tai rodo buvusią trinarę baltų (kaip ir kitų indoeuropiečių, 
pavyzdžiui, indų, germanų, skitų) socialinės diferenciacijos 
ir jų pasaulėžiūros struktūrą. 


18. N. Vėlius 


BAIGIAMOSIOS PASTABOS 





Šioje studijoje buvo apžvelgti senovės baltų dar mitine 
gamtos ir visuomenės samprata paremtos pasaulėžiūros 
skirtumai, einant iš vakarų į rytus. Kaip turėjome progos 
įsitikinti, tie skirtumai gana akivaizdūs, ir baltų pasaulė- 
žiūros orientacija pagal priešpriešą vakarai—rytai didesnių 
abejonių nekelia. Ateity reiktų patikslinti išskirtųjų arealų 
ribas, kuriose baltų pasaulėžiūros kiekybiniai skirtumai 
pereina į kokybinius, ir susiformuoja skirtingi tos pasau- 
lėžiūros variantai. Daugiausia abejonių, nustatant atskirų 
arealų ribas, šiaurės rytų Lietuvoje kėlė Biržų ir Kupiškio 
rajonai, o pietinėje — Kaišiadorių, Prienų ir Lazdijų. Juo- 
se tarsi kryžiuojasi atskiri rytų ir vidurio arealų pasaulė- 
žiūros bruožai. Klasifikuojant įvairius kultūros reiškinius, 
Biržų ir Kupiškio rajonai buvo priskirti vidurio arealui, 
Kaišiadorių ir Lazdijų — rytų, o Prienų rajonas padalytas 
į dvi dalis: dešiniajame Nemuno krante esanti dalis pri- 
skirta rytų arealui, o kairiajame — vidurio. 


Hipotetiškesnis kol kas lieka baltų pasaulėžiūros ryšys 
su jų socialine struktūra, konkrečiau: atskirų baltų pasau- 
lėžiūros atmainų ryšys su skirtingais socialiniais sluoks- 
niais. Labiau pagrįsti arba pakeisti iškeltąją hipotezę bus 
galima tik analogiškai išnagrinėjus baltų pasaulėžiūrą pa- 
gal priešpriešą šiaurė—pietūs ir geriau įsigilinus į kitų se- 
nųjų indoeuropiečių socialinę struktūrą ir ypač jos geogra- 
finę orientaciją (į tai iki šiol mažai tebuvo kreipiama 
dėmesio). O kalbant apie skirtingų socialinių sluoksnių pa- 
žiūrų persvarą atskiruose arealuose, daugiau abejonių kelia 
vakarų arealas. Tuo tarpu vidurio areale žemdirbių bei gy- 
vulių augintojų pasaulėžiūra yra labai ryški; matyt, nuo 
seno vyraujantį vaidmenį čia turėjo gyvulių augintojai ir 

žemdirbiai. Apskritai visa baltų, gyvenusių dabartiniame 
Lietuvos plote, pasaulėžiūra turi daug žemdirbių ir gyvu- 
lių augintojų pasaulėžiūrai būdingų bruožų. 

Aiškinantis priežastis, nulėmusias baltų pasaulėžiūrą, 
buvo kalbama tik apie socialinį jų gyvenimą, socialinius 
sluoksnius. Nors tai yra svarbiausioji, tačiau ne vienintelė 
priežastis. Didelę reikšmę baltų pasaulėžiūrai, be abejo, 
turėjo gamta, senieji (dar proindoeuropiečių tėvynės) ir 
naujieji (dabartinių gyvenamų plotų) jų kaimynai, preky- 
biniai ryšiai su tolimaisiais kraštais ir daugelis kitų fak- 
torių. Ypač didelį poveikį turėjo gentys, gyvenusios da- 
bartiniuose baltų plotuose iki atsikraustant probaltams ir 
vėliau jų asimiliuotos. Tačiau visų šių problemų neįma- 
noma išspręsti viename darbe; kiekviena iš jų reikalinga 
atskiro nuodugnaus tyrinėjimo. Čia tik norisi paminėti, 
kad indoeuropeistikos moksle jau yra buvę mėginimų net 
atskirus indoeuropiečių socialinius sluoksnius sieti su nu- 
galėtųjų genčių gyventojais (Littleton, 1973, p. 13; Pa- 
eBckHūū, 1977, p. 154—155). Liečiant šią problemą baltiškos 
medžiagos pamatu, neišvengiamai susiduriame su Narvos 
ir Nemuno kultūrų santykiu neolito epochoje baltų teri- 
torijoje. Vakarų baltų arealas ilgiausiai išliko veikiamas 
Narvos kultūros, kuri siejasi su mezolito Kundos kultūros 
palikimu (Rimantienė, 1972, p. 95—96; Lietuvos TSR ar- 
cheologijos atlasas, t. 1, p. 14, žem. nr. 8). Viduriniojo neo- 
lito laikais vakarų ir vidurio baltų areale pastebima ir 
šiokia tokia šukinės keramikos kultūros įtaka (ten pat). 
Vakarų ir vidurio baltų areale vėlyvojo neolito laikais 
(apie 2000 m. pr. m. e.) išsiskyrė Pamario probaltų grupė, 
o rytiniame — Rytų probaltų (Rimantienė, 1980, žem, 
nr. 4). Iš to išplaukia, kad vakarų—vidurio arealų baltų 
pasaulėžiūroje labiau turėtų būti jaučiama substrato įtaka. 
(Todėl, siekiant išryškinti senosios Europos tikėjimų lieka- 
nas baltų mitologijoje, parankiausia yra vidurinio baltų 
arealo žemės mitologija su kiek ryškiau išreikštu moteriš- 
kųjų dievybių kultu.) . 

Šioje studijoje baltų pasaulėžiūra ir socialinio gyveni- 
mo orientacija pagal priešpriešą vakarai—rytai aptariama, 
daugiausia remiantis Lietuvos ploto duomenimis. Labai ma- 

žai tepanaudota pačių šiaurinių baltų — latvių, bei pačių 
pietinių — jotvingių duomenų. Todėl nereiktų manyti, kad. 
kitų baltų, pavyzdžiui, latvių, kultūra yra lygiai taip pat 
orientuota geografinėje plokštumoje, kaip ir lietuvių. 
Sprendžiant iš vėlyvojo neolito Pamario ir Rytų probaltų 
grupių išsidėstymo (Rimantienė, 1980 žr. p. 17, pav. 2), taip 
pat iš žalvario ir ankstyvojo geležies amžiaus brūkšniuo- 
tosios keramikos, įtvirtintų sodybų-piliakalnių, skirtingų 
kapų ir kitų archeologinių paminklų plitimo (Engel, 1935; 
Engel La Baume, 1937; Lietuvių archeologijos bruožai, 
1961; Latvijas PSR arheologija, 1974; Antoniewicz, 1979; 
TpayAonKcC, 1980 ir kt.), galima manyti, kad rytinis baltų 
arealas, kuriame ryškesnė karių ideologija, plačiu puslan- 
kiu juosė antrąjį, kur buvo stipresnė žemdirbių ir gyvulių 
augintojų įtaka, o šis vėl plačiu puslankiu apjuosė vakarų 
arealą su svarbiausiuoju kulto centru. Šitoks išsidėstymaš 
visai suprantamas, turint galvoj gynybos reikalus. Tačiau 
apie tai kalbėti būtų dar per anksti ir per drąsu. Kaip iš 
tiesų buvo modeliuota visa senoji baltų pasaulėžiūra ir 
socialinis gyvenimas geografinėje plokštumoje, parodys jų 
pasaulėžiūros ir socialinio gyvenimo tyrimas pagal prieš- 
priešą šiaurė— pietūs ir apskritai nuodugnesnė pažintis su 
visa senąja baltų kultūra. Tačiau jau ir dabar iš turimų, 
nors dar ir negausių, duomenų galima padaryti keletą iš- 
vadų: 

“ 1. Senovės baltų dar mitine gamtos ir visuomenės sam: 
prata paremta pasaulėžiūra (ko gero ir jų socialinis gy- 
venimas) sudarė sistemą, apimančią visą jų gyventą plotą. 
Ši sistema jau apčiuopiama seniausiuose archeologiniuose 
baltų paminkluosė, o gausybė jos reliktų išliko iki pat šių 
dienų. Tradicinė baltų kultūra formavosi veikiama šios 
pasaulėžiūros, kitais žodžiais sakant, įvairiausiomis formo- 
mis ją reiškė. Todėl senąją tradicinę baltų kultūrą reikėtų 
traktuoti ir tirti kaip sistemą, o ne kaip pavienių 
taktų sankaupą. Kadangi ši sistema apima visas -kultūros 
formas, tai kiekvieną tradicinės baltų kultūros. faktą rei- 
kėtų aprašinėti ir aiškinti ne izoliuotai, o sieti jį su bendra 
sistema. Reikia ieškoti ryšio a) tarp to paties tipo faktų; 
tačiau išsidėsčiusių skirtingose srityse (pvz:, tarp: viena- 

laikių, tačiau, skirtingų įvairiose baltų gyventose vietose 
aptinkamų laidojimo paminklų, gyvenviečių, keramikos rū- 
šių ir kt.); b) tarp skirtingo tipo, tačiau tos pačios mokslo 
šakos tiriamų faktų (pvz., tarp vienalaikių laidojimo pa- 
minklų ir gyvenviečių arba keramikos tipų archeologijoje, 
tarp skirtingų sodybų tipų, žmonių drabužių, maisto, pa- 
pročių etnografijoje ir pan.); c) tarp skirtingų mokslo šakų 
(archeologijos, etnografijos, folkloristikos, kalbotyros, me- 
„notyros...) tiriamų faktų; d) tarp skirtingų epochų faktų 
ir t. t. Tik visus faktus įtraukę į bendrą sistemą ir patyri- 
nėję tos sistemos raidą istorijoje, pajėgsime susidaryti apy- 
tikslį tradicinės baltų kultūros vaizdą ir galėsime patenki- 
hamai spręsti sudėtingesnes (pvz., etnogenezės ar kitas) 
problemas. Antra vertus, atskirų reiškinių prasmė gali būti 
atskleista tik įtraukus juos į bendrą sistemą. 

Tačiau tai nereiškia, kad neverta kaupti ir aprašinėti 
atskirų faktų, analizuoti siauresnės apimties reiškinių, tu- 
rinčių santykišką savarankiškumą. Priešingai, šis mėgini- 
mas įžvelgti visą tradicinę baltų kultūrą apimančią bend- 
resnio pobūdžio sistemą parodė, kad labai daug tradicinės 
baltų kultūros (ypač dvasinės) faktų dar neužfiksuota, o 
dauguma užfiksuotų dar neaprašyta, nesuklasifikuota, ne- 
išryškinti arealiniai jų savitumai. 

2. Baltų mitinės pasaulėžiūros sistema iš esmės yra pa- 
remta dualistinei visuomenei būdingomis geografiškai susi- 
klosčiusiomis priešpriešomis. Tai rodo baltų pasaulėžiūros 
ir visos tradicinės jų kultūros archaiškumą. Tačiau ilgai- 
'niui, per tūkstančius metų nuolat kylančios naujos socia-. 
linės reikmės keitė senąsias geografiškai susiklosčiusias 
priešpriešas. Ir beveik visos jos tradicinėje baltų kultūroje 
yra reliktinio pobūdžio — jau ne viena kitą neigiančios,. 
o greta egzistuojančios, tik dažnumu (intensyvumu, pirmu- 
mu, dominavimu) hierarchiškai besiskiriančios. Egzistuoja 
sudėtingi požymių, reiškinių kompleksai,- skirtinguose 
arealuose besiskirią tik dominantėmis, tendencijomis. To- 
dėl dabar beveik nebeįmanoma atkurti detalią, darnią se- 
novės baltų pasaulėžiūros sistemą, o galima įžvelgti tik 
neryškius tos sistemos kontūrus, kai kurias jos tendencijas. 
Ir tie kontūrai kol kas nubrėžiami gan hipotetiškai. 

3. Svarbiausios iš dualistinės visuomenės paveldėtos 
priešpriešos baltų pasaulėžiūroje yra sušvelnintos trečiojo 
nario. Geografiškai susiklostęs trinariškumas — būdingiau- 
sias senovės baltų pasaulėžiūros ir socialinės diferenciaci- 
jos bruožas. 

4. Geografiškai susiklosčiusi baltų pasaulėžiūra ir so- 
cialinė diferenciacija nebuvo unikalus reiškinys. Reikia 
manyti, kad panaši buvo daugumos indoeuropiečių bend- 
ruomenių struktūra, tik baltai, ilgai ir pastoviai gyven- 
dami toje pačioje vietoje ir mažai patyrę svetimų įtakų, 
kiek geriau už savo kaimynus tą struktūrą išlaikė. Šias 
prielaidas galėtų patikrinti analogiški kitų indoeuropiečių 
kultūrų tyrimai, 


MHPOBO33PEHHE ĄPEBHHX BAATOB 





PE3IOME 


B HacTOANeK pa6oTe Ha OCHOBe CBeAe€HHH H3 Ppa3AHYHBIX OTPacAeH 
HayKų BBIABMAIOTCA 3aKOHOMepHOCTH TPaAHI(HOHHOK GaATHHCKOH KYAB- 
TyYpEi, VCTaHaBAHBaIOTCA KOHTYPbI ApeBHeH CHCTeMBHI IIpeACTaBAEHHA 
GaATOB O MHpe IO HEeKOTOPBIM (akTaM ĄpeBHeK GaATHHCKOK COIMaAb- 
HoH CTPYKTYpbI. IlockoAbKyY B OĄHOK pa6oTe HeBO3MOXHO  paCKpEITb 
BCHO CAOJKHOCTb MHpOBO33peHHA ApeBHKHX GaATHMĖCKHX IA6MEH, 3AĄ6Cb 
1IOCTABAeHa  AMIIb IĮeAb IIDOCA6ĄKHTb BapbHpoBaHKWe MHPOBO33peHHA 
GaATOB NO OIMIO3HIKMH 30N0g—BOCTOK, He 3aTparHBai ero H3MeHeHHA 
B HalipaBAeHKHH C CeBepa. Ha IHOr. B 3TOM CMBICAe HaHGO0Aee IIOAXOMA- 
lĮHM OKa3bIBaeTCA AHTOBCKHH (OTuaCTH ITpycCCcKHA) MaTepHaA, Ha KO- 
TOpbIl4 aBTOp ĄaHHOK pa6o0TLI B OCHOBHOM H ONHpaeTCA; ĄAHHBIe AaTEI- 
amefž, ATBArTOB H ApyTMX IIAEMeH GaATOB HCNOAB30BAHHI MeHbIe. Tpa- 
AMIMOHHaa OGaATHKCKaA KYABTYpa pacCMaTpHBaeTCA IMO ONMNO3HIKHAM 
(Bepx—Hu3, 304n0g—BOCTOK, BOgŪU—OrOoHb, WepHO0e—6eA0e€, AYHU—COAH- 
Ųe, CTAP0€—MOAOg0e H IIp.), TaK KaK, ONHpafACb Ha HHX, MOJKHO IMpocAe- 
„ĄHTb HaWOoAee O00NHMe, O6LEKTHBHBIe 3aKOHOMepHOCTH ĄpeBHero MHPpO- 
B033peHHA. 

Ilo reorpabuueckoh OpHeHTaI„MH 3allaĄ—BOCTOK MOJKHO BBIĄEAHTb 
TpH GaATHHCKHX apeanAa. 

1. Hu3MeHHOCTB AHTOBCKOrO IIpPHMOpbA, BCcero 0—50 MeTpoB Hal 
YPOBHeM MOpA, Ha IOre INepexOAANMAA B HH3MeHHOCTb GaccežHa p. Ilpe- 
TOAH, a Ha CeBepe— B HH3MeHHOCTb AaTBHHCKOrO IIPHMOPpbA, BOCTOY- 
Ha3 TpaHHlja KOTOpoOK Ha H0re AMTBBI ĄOCTHraeT 3allaĄHOH YaCTU Gac- 
cežHa p. IOps: (AHIIB NO AĄonuHe HaMmyHaca BBIAĄaeTCA 3aMeTHO ĄaAbINe 
Ha BOCTOK), a Ha CeBepe— BepxoBuH p. MHHuu M p. BapTyBBI (3d- 
nagHblūi dpedA). 

2. CpexHe-AuToBCKax HH3MeHHOCTb, 50—100 M HaAĄ yYpoBHeM MO- 

pa, Ha CeBepe NMepexoAANasa B CpeAHe-AaTBHMHCKyYYO HH3MeHHOCTBb, BO- 
CTOuHa3 FpaHHlja KOTOpOH IIPOXOAHT BĄOAb p. IlsanToiu, a Gana Ha- 
MyHaca, INpHyMepHo Bo3nxe r. [MpeHnaž, cBopaunBaeT Ha 3allaĄ (Cpeg- 
Ku apeaA). 
„ 3. BanTMHCKUe TpAAPI, 150—200 M, MecTaMH 200—250 M HaA yYpoB- 
HeM MOpA, Ha CeBepe NMepexoAMKe B BHA3eMCKyIO BO3BPINIEHHOCTB B 
AaTBuMu, Ha BOCTOKe— B IlBenueHCKyIO TPAAY, KOTOpPAA BAHBaeTCA B 
1IHpoKyIO NMOoAOCy BenOpycCKHuxX TPAĄ (BOCTO4HBIŪ apedA). 

BanTMHCKOKH  KYABTYpė 3aNaĄHOrOo apeaia COOTBeTCTBYIOT A€BEIe 
IIOAIOCHI YKA3AHHBIX ONINO3HIMĖ, KYABTYpė BOCTOUHOrO apeaAa — Npa- 
BBIe, CPeAHeTO — NpOMExKYTOUHBHIe 3BeHbA. Takaa 3aKO0HOMepHOCTb 3a- 
MeTHa YyY>»Ke B GpOoH30BOM BeKe, CA6ABI ee BCTPeVaIOTCA X HNOHBIHE. 


B nepBoū TAdBe HacTOAMeK Ppa6oTHI (Cc. 14—52) IIpHBOAATCA CBe- 
ĄeHHA Wu3 apXxeO0A0rHH, HapoAHOro HCKYCCTBa, BTHOrpabHU MH ApyTHX 
OGnAacTeK, ĄOKa35IBaIOIKe 3aKOHOMEpHOe IIpe06AaAaHue OINIPpeAeAeHHEBIX 
OINIO3HIHH B OTĄ6AbHBIX apeaAax. Tak, B HauvaAe H. 5. (I—IV BB.) B 
3aiMaĄHOM apeaAe YMEepIHux NMpeAaBaAU 3e€MAe (HOrpeGaAH Hu3KO), B 
CpeAHeM — XOPOHHAH IIOĄ KypraHaMH (IOrpeOanxKM BblUe); B V—-VIII ma. 
B 3all1aĄHOM apeaAe YMEpIHNHX IIpeAaBaAH 3€MAe Ge3 COJKXKEHHA, B 
CpeAHeM — 6e3 COxKxKeHHA AHGO C COJKJKEHHeM, a B BOCTOUHOM—C 
COJKJKeEHHeM H INOCAEAVIONKMM IIOĄKYPIaHHbHIM 3axO0poHeHHeM. B XIX-— 
XX. BB. B 3aNaĄHOM apeaAe ĄOMHHHpYNOT HH3KHe HaArpoGHBIe IaMAT- 
HHKH — «KPHKIITBI), UACOBeHKH (He OOA6e€ 2 M BBICOTEI), B CpeĄHeM — 
CTOAGOBhIe IlaMATHUYKŲ C UaCOBeHKaMH (AO 4 M. BBICOTEI), a B BOCTOU- 
HOM — KPOBeAbHBIe CTOAOOBBIe IlaMATHHKH (AO 8 M BBICOTBI), C 6poH- 
30BOro BeKa Ouar B IOCeAeHHAxX 3alaAHOrOo apeaAia YCTPAHBaACA B 
YITAYOAeHHKW, B BOCTOUHOM Ke apeaAe— Ha IOBepxHOCTH 3eMAH. B 
XVIII-XIX BB. B 3allaĄHOM H CpeĄHeM apeaAax Ouar YCTpPaHBaeTCA B 
VTrAyGAeHKaxX, a B BOCTOUHOM — B IeuH Ha OpeBeHuaTOM OCHOBaHHH. 
Pa3AwuaAaCcb AĄajKe BBICOTA TOpiuKoB. Ha 3amaA€e B GpoH30BOM BeKe 
Ipe06AaAaAM GoAee HH3KKMe TOpINKM, Ha BOCTOK6 — IOBBIINJE, 


B ApeBHHx 3aXOpoHeHHAxX 3allaAHOTO apeaAa INpe0O6AajAIOT B OCHOB- 
HOM BOAa H KaMeHb, B BOCTOUHOM apeaAe — OTOHb. ĄOMHHApyYIOJJAA 
POAb KaMH3 B 3a/laĄHOM apeaAe 3aMeTHa H B XIX—XX BB. HaArpo6- 
HBle IaMATHHKH — UaCOBEHKH HePeAKO BĄ€Cb YCTaHaBAHBAaIOTCA Ha KaM- 
HAX; IONYAA4PHHI KaMeHHble KpeCTHL. H3 KaMHA yYCTPaKBaeTCA OUAT; 
HHOrja KaMeHHOū Orpajoūi O6HOCHTCA H yYCaAĄb6Oa. MoTHNB BOABI uUacTO 
BCTpeuaeTC4A B. HapoĄHOM HCKyYCCTBe, NMpeANOoWTeHHe OTĄAETCA YepHOMY 
H CHHeMy IĮBeTaAM. B BOCTOWHOM >Ke€ apeaAe IpeO6AaxaIOT GOeABIH H 
KpaCHbHIA I;BeTaG, B IIPHKAaĄHOM HCKYCCTBe IIHPOKO IpeACTaBAeHa CHM- 
BOAHKa COAHlja H orHa. IlomryA3pHEI HeueTHhIe YHCAa (vallįe BCero eAM- 
HHIja). B MCcKyccTBe CpeAHero apeaAa H3AI00AeHHBIMH ABAAIOTCA pac- 
THTEAbHBIe H JKHBOTHBIe MOTHBBI, OOIIHpHa CHMBOAKUKA, CBA3aHHax C 3€M- 
Aeh, IMpeAMoUTeHHe OTĄGETCA YETHBIM YHCAAM (ualze BCero ĄBoHKe). 


HeoAnnakoBOoe COOTBeTCTBHe ONNO3HIMH B pa3AHUHBHIX apeaAiax 
3aMeTHO B OpHaMeHTHKe IIPAAOK H BepeTeH, HalĮHOHaABHBIX KOCTIO- 
Max, ĄeKope HapoAHO4 apxHTeKTYPEI H MHOTHX ApyrHx BHAaX Ha- 
POAHOTO MHCKyYCCTBa, KOTOpBIe pacCMaTpHBAaIOTCA B ĄaHHOž pa6oTe, . 


Bo BTopoū raaBe (c. 53—176) paccMaTpHUBaeTCA OTPa>xxeHHYe YKa3aH- 
HBIX OINMIO3HIKMH B MHCDOAOrTHM, YCTHOM HapoAĄHOM TBOpueCTBe, . KaAeH- 
AapHBHIXx O0pAAax, TOMOHHMHKE, 

Ha OcHOBaHHH ĄpeBHeMNMX HCTOUWHHKOB BBIĄEMMIOTCA TPH pa3HO- 
"BHĄHOCTH GanTHMĖCKOKL MHGbOAOrHA: 1) MHu(bOAOrHAa BOCTOWHEHIX GaATOB, 
CaMBie paHHue YIIOMHHaHKA O KOTOpO0H OGHapyxxuBarOTCA B BOALIH- 
<ko4 AeTOMKMCH H Xponuke M. Mananbi (XIII B); 2) MEGbOAOrHAa 

CpeAHHx GaATOB, 3aCBHAĄeTeAbCTBOBaHHaZ A. ANacHKHM (1615), oTua- 
cru H. BpeTkyHacoM, «<CyAyBckoOh KHKurOK» (XVI B.) H 3) MubonOrua 
3aMaAHBIX GaATOB, OMHCaHHax B XpoHuke C. Tpynay (1529), «YcTraBax: 
EMMCKONaTOB Ilpyccko4 IloMesanuuw m CaMG6nn» (1530) 1 Ap. Ma- 
(bonOrHNA BOCTOUHBIX GaATOB XapaKTepPH3yeTCA KaK MHDOAOIHA HeGa 
(Ha mMepBo0e MEeCTO IOCAxe He6ecHoro Gora 3A€Cb BBIĄBKTaeTCA Ilepky- 
HaC), CpeAĄHHx GaATOB — KaKk MHDOAOrHA 3€MAW (NEePBBIMH IOCAe He-- 
GecHoro G6ora Ha3BIBaIOTCA XO336Ba 3€6MAH — JKAMeNaTHCEI) H 3aNlaA- 
HBIX OaATOB — KaK MHODOAOTKNA NMOA3€MHOrTo MHpa, TAS IepPBBIM G0xKe- 
CTBOM CuHTaeTCA O6HTaI0NKMĄ INOA 3eMAeK IMaTryAac. B MHbOANOrKKH 3a- 
IaAHBIX GaATOB OTPa5xKeHBI AeBBIe NOAIOCA MHOIHX OMNO3HIMĖ, B MH-- 
(bonOrKu BOCTOWHBIX — INIPaB5Ie, CPeAHHX — NPOMExKYTOUHBIe. 3Be6H53. 

C 06parįenueM K (bakTaM OTĄEABHBIX OGAacCTeH KYABTYPBI YCTaHOB-- 
AeHa (CBA3b TeX HAU HHEIX ABAEHHH H OGLeKTOB C ONPeAeAeHHBIMH MH- 
(oAOrHNeCKHMH IIPeACTABAEHHUAMŲ H HX IpeO6AaAaHKMe B ONPeAeAeH- 
HBIX apeanax. BEIACHAeTCA, WTO B BOCTOWHOM apeane ropa3j0 Gonee 
IOITYAAPHBI INeCHH, STHMOAOTHMUECKHe H MHDOAOrKMUEeCKHe CKa3aHHA, Be-- 
poBaHKA, TaĄaHHA H IIOBepbA, CBA3aHHBHIe C COAHKeM H IlepkyHacoM, 
IIPeAaHHA O CTPaHCTBYIONHX B IOAHeGeCbe 03epax, O IĮPOHCXOJKA6HHM“ 
KypraHOB, TOpOAHIŲ, B TO >Ke BpeMA B CpeAHeM apeaAe 3aIHCaHO 
GonbMIe " MH(DOAOrUUeCKHUxX Cka3aHWA 06 „AžTBapace, Y5Ke, CKa30K. 
o cTapųe ĄneBace, B 3araAHOM apeaAe MONYAApHe6 CKa3AHHAA O IIOA- 
36MHBIX MHODOAOrTHYeCKHX CyIeCTBax KayKaCax, >KaGax, IMpeAaHHA O 
IIPOBAAHMBINHXCA CKBO3b 36MAIO IOMECTbAX, TOPOAAX H HMX OCBO0G6OxX- 
ĄeHH/. 

'B ycTHOM HapoAHOM TBOpWeCTBe BOCTOWHOTO apeaAa HaHGOOAee IIO- 
IIYAAIPHBHIM XYĄOJKeCTBEHHBIM OOpa30M SBAAeTCA COAHHŲe, 3IIHTeETOM — 
GenAblū,.oTĄGeTCA. | MpeANOUTEHHe HeueTyY (B OCHOBHOM eAWHHNe). B TO 
JXe BpPeMA B YCTHOM HapoAĄHOM TBOpuecCTBe CpeAHero apeaAa GoAee 
IMONYASpeH O6pa3 3apų, H3 BIIHTeTOB Wall BCTPeUaIOTCA „UeDHbIŪ, TEM- 
HblŪ, OTĄAeTCA IIpeANMowTeHHe UeTY (B OCHOBHOM ĄBoKke). H3 BHAOB 
VCTHOro HapoAHOrTO TBOpYeCTBa B BOCTOWHOM apeaAe HaH6OoAee IIO- 
MyAApeH IeCeHHbIH  (DOABKAOp, B CPeĄHeM — INOBeCTBOBaTeAbHEIH. 

H3 KaneHAapHBIX IMpa3ĄHHKOB B BOCTOUWHOM apeaAe TAaBeHCTBYIO- 
IIHM  aBAaeTCa MBaHOoB AĄeHb, HarAAAHO Ą€MOHCTPHpYIONKUH  IIPABBIe 
NMOAIOCa YKa3AHHBIX ONMINO3HIMHK, B CpeĄHeM — MaCcAeHHja H OCeHHHe 
IMpa3AHHKH, CBA3aHHBHIe C YPO>KaeM, IIAOAOPOAHeM 3€6MAAH. 

B pa3Hojž CcTeMeHH INOMNYAAPHKHI B OTMeUeHHBHIX apeaAaXx OTĄ6ABHBIe 
pacTeHHA, >KHBOTHBHIe H ApyrHMe IPeAMeThI JKHBOH H HexKHBOK IIpH-- 
POAbI, HTpaBI!He pa3AHMYHYIO POAb B MHpOBO33peHHH ĄpeBHKX GaATOB. 
B ycTHOM TBOpUecTBe, HapoAHOM MHCKYCCTBe, KaAeHAapHEIX OOpaAax. 
BOCTOWHOrOo apeaAa Gonee NONYAAPHHIMH GBIAH IITHIĘBI, CBA3aHHBIe C: 
HeGeCHbBIMH OOJKeCTBAMH, B CDeAHeM — >KHBOTHBIe, CBA3aHHBHIe C 3€M- 
HbIMH GO>KeCTBaMH, a B 3allaĄHOM — pbIGBI, IIPeCMBIKAIONHECA, IIPH- 
HaĄlexkaNue K IIOĄ3€MHOMY H BOĄHOMY .MHPy. IlyreM Gonee IOĄ- 
po0Hoū AeTaAH3AIHH IONYAAPHOCTH OTĄ6ABHBIX BHAOB JKHBOTHBIX YC- 
TAHOBAEHO, UWTO H3 JKHBOTHHIX B MHGDOAOrUMeCKOG TpaAMI„KKHN OaATOB 
3aMaAĄHOro apeaAa ObiAa HaHGoAee IIOMNYAApHa CBA3aHHa3 C IOĄ3€M- 

"BIM MHPOM MH CMepTbIO CBHHbA, B CPeAHeM — CBA3aHHBHIe C 3€MHBIMH 
*60KeCTBAMH IAOAOPOANI MH Ypo>xKaHHOCTW KO3eA H AOIIaAb, B BOCTOTL- 
"HOM — COOTHOCHMMEHIe C HeGeCHBIMH  GO>KeCTBAMH  OBIĘOI  H KpyTEHbIH 
'poraTEIH CKOT. 

BaKOHOMepHO TaKJKe BaPbHpPYeT H IONYASPHOCTb KYABTYPHBIX pa- 
CTeHHH B MHC(DOAOTKMKH H IIO3NHYECKOM TBOpuecTBe. KopHerAOABI, KOTO- 
DBIe IIO ApeBHeH TPaAHIĮHH IMpPHHaAA6KXAaAH IIOA36€MHBHIM GO5KeCTBAaM, G6O- 
Aee MOMyYAApHLI B 3aMlaĄHOM apeane, 6060BhIe pacTeHHA — B CpeAHeM, 
a 3AAKOBBIe — B BOCTOWHOM. CpeAM 3A4KOBHIX POJXb KaK IIPHHAaAMAPJXK- 
HOCTb HeGecHoro AĄmMeBaca ABAAAACb IIPOTHBONOCTABAEHKHeM TUMEHD, 
“OBCY H APYrMM 3A4KOBbIM, COOTROCHMBIM C GO>KeCTBaMH 36MAH HAH 
IIOĄ36MHOTO MHpa. PoxXb H Mpeo6čAaAAaeT B MHCbOAOrMYeCKOM MHPOBO3- 
:9peHHH BOCTOUHOTOo apeaia, NpoWMe 3A4KH — B ' CPeĄHeM H 3alIlaĄAHOM 
.apeanaXx. 

H3 ApeBecHBHIX IIOpOĄ B 3alaAHOM apeaAe HeCKOAbKO GOAee IIO- 
ILYAAPHHI GEIAM COOTHOCHMBIe C IIOĄ36MHBIMH GO>KeCTBaMH KyYCTapHH- 
XM, B CPeAĄHEM — XBOHHBIe AĄepeBbA, B BOCTOUHOM — AHCTBeHHbIe. ' H3 
AHCTBeHHHIX IIODPOĄ B BOCTOUHOM apeaAe OCOG6EHHO IOMYASPHEHI CBA- 
"3bIBaeMbie C HeGeCHBIMH G60>KeCTBaMH pAGHHa, Gepe3a, B CpeAHeM — 
"OTAHVaIOHMeCA HHTEHCHBHOH  3e6A6HBIO, COOTHOCHMHIe C IIAOAOPOAHeM, 
"YpoxKaKHOCTbIO HBa, paKHTa, OAbXa, a TaKJXe ACEBb H KA€H. 

Te >ke 3aK0HOMepHOCTW AĄpeBHero GaATHHCKOrO " "MHPOBO33peHHA 
"MOJKHO IMpOCAeAMHTB H Ha pacIpocTpaHeHHH TONOHHMOB. B BOCTOWHOM 
:apeaAe GOABIMNe TOMNOHHMOB, 3THMOAOrMUEeCKH CBA3aHHBHIXx < IepkyHa- 
"COM, COAHIeM, B CPeĄHeM H 3aMlaAHOM —C Ha3BaHHAMH XTOHHYeCKHX 
MH(OAOTHYeCKHUX CyNIeCTB (AayM, KayKaCOB, BAABHACOB). B BOCTOWHOM 
apeaAe GOABMIe Ha3BaHHH,  IPOH3BOĄHHIX OT  MaHMeHOBaHHĖ  IITHJ, 
B CPeAHeM — 5KHBOTHBHIX, B 3allaĄHOM — MpPeCMEBIKaIOIHXCZ. B BOCTO4- 
HOM apeane GOAEIIe TOMNOHHMOB C KopHeM bali- (6en-), B CpeAHeM 
M 3aNaĄHOM — C KopHeM  juod- (uepH-) H T. A. 

Tpa1 apeaAa TpaAKMIMOHKROK GaATHĖCKOH KOHINEINNĘKMW MHpa, pacIIoO- 
AOXKeHHHIe Ha TEppHTOpHH, TĄe O0HWTaAH GanTHHCKUe IMA6MEeHa B Ha- 
TIPaABA6HKHK C 3allaja Ha BOCTOK, IOCAeAOBaTeEAbHO OTBeUWAaT pa3AH4- 
HBIM IIOAIOCAM BCeX ONNo3HIMMi, KaK GHI BOCIIPOH3BOAAT TPH BepTHKaAb- 
HBHle Cdbep:r MOA6eAU MHpa, NpPeACTABAAEMOK Uallje BCErO B BHA MH- 
poBOro ApeBa: 3almaĄHbIK apeaA GoAee HarAAĄHO BBIpaxKaeT IIOA3eM- 
Hywo Cdbepy, CpeAHKWK — Ha3eMHYIO, BOCTOUHBIH — HeGecHylOo. YCTaHOB- 
A6eHHHIe B CBA3H C 5THM 3aKOHOMEpHOCTHW IMO3BOAMIOT CĄ6eAaTb BBIBOĄ, 
UTO MHOTHe SBAEHHA TPAAHI[MOHHOK GaATHHCKOKH KYABTYPBI GBIAH CMO- 
AeAHpOBaKHbi B COOTBeTCTBHH C BOO6paxKaeMBIM OOI(HM IIPHHIĮHIIOM 
CTPYKTYPHI MHpa. 

CucreMma „ApeBHero GaATHHCKOrO  "MHpPOBO33peHHA, = 3HJKAYI(aACA 
Ha IpHHIMNMaxX HaHGoAee O6Mjed MOAeAM MHMpa, pacCcMaTPHBaeTC1 B 
TIePBOM ' pa3A6eAe TPeTbeū TAGBb! (Cc. 177—216), re IpPHBOAKHTCA Tak- 
xe GOABINOe UHCAO NPHMEpOoB MOA6AKH MHpa B AHTOBCKOM (DOABKAOPE 
(DecHAX, CKa3Kax, 3arayKax). Bo BTOpPOM pa3Ą6cAe6 ĄaHHOž  FAaBkI 
(c. 216—261) paccMaTpPHBarOTCA INPHYHHB!,  OGYCAOBHBIIMe  CaMOGEIT- 
HOCTb TPaAHI„MOHHOK GaATHHCKOH KOHIJEINMMA MHPpa. 

HMcxoa H3 MapKCHCTCKO-AEHHHCKOIO IOAOXXEHMA O TOM, UTO BCA- 
KO0e CO03HaHHe ONpejenaeTCA OGLITMeM (MaTepHaABHBIMH YCAOBHAMH CY- 
HĮeCTBOBaHHA, COI(HAAbHHIMH  OTHOINEHHAMH, reorpabuvecKok CpeAO08, 
OTHONIEeHHAMH C COCEeĄAMH H IIP.), MOJKHO BBIABHTb HHTepeCkHI H B0O3- 
3peHHA KaKHX HMEeHHO COIĮHaAbHEHIX KpyrOB Hall/AW BBIDAX6HHe B MH- 
pOBO33peHHH OTĄSABHBIX GaATHHCKHX apeaAxO0B H KaKHe HMEHHO COIH- 
aAbHhHIe CAOH 3aHHMaAH B ĄAaHHBIX apėaAaX TAaBeHCTBYIOIŲES IIOAO- 
JKeHHe. 

NaRHBIMŲ TPAAHIMOHHOKH KYABTYPBI YCTaHOBAEHO, WTO B 3ai7AAHOM 
apeaAe HapaAy CO >KPeŲUUMU CyNeCTBEHHYIO UACTb HAaCeAeHHZ HCKOHH 
COCTaBAMNAH AIOĄM, KOPMHBIOHeCA OT 36MHBIX HeAp H BOA5I. A K Ta- 
KOMy pa3paAAy HaCeAeHHA MOTAH OTHOCHTBCA PBIGaKHų, COOpIHKH AH- 
Tapx, AHTapHhHIe MacTepa MH BCe PeMeCAeHHHKHŲ, DpPOMBUNIAASBNIMe O6- 
paGoTKOi AOGEIBaeMOro H3 3e6MHEIX HEeAp Chipba. H3 KYALTYPHBIX pac- 
TeHHH 3Ą€Cb BO3Ą6AbHIBAAHCb B OCHOBHOM KOpHeNAOAbI, paCIpocCTPaHeH- 
HbIM ĄOMaIMIHHM JKHBOTHBIM OLbiAa CBHHbA. B BOCTOUHOM apeaAe HapAAy 
€ paTHOU >KH3HBIO HaHG6oAee IONYAAPHOK ĄOAJKHA GbIlAa GBITB OXOTA, 
H3 KYABTYPHBIX pacTeHHH IPeANMNOUTEeHHė OTĄABAAOCb pJKH, H3 JKHBOT- 
HBIX — KPYIIHOMy. pOraTOMy CKOTy H OBųaM. HecMoTpA Ha TO, WTO 
BeCb CpeAĄHHH apeaA OTHOCHACA K TaK Ha3BIBAeMOK B3KOHOMHYeCKOH 30- 
He, Ha. OCHOBaHHH GOAee NOApOOHBIX OINNO3HIMK MOJKHO YTBEpJKAATB, 
UTO CKOTOBOACTBO 3Ą6Cb IpeO6AaAa4A0 Ha 3€MAeAeAHeM, H3 KYAb- 
TYpHBHIX pacTeHHWH BO3AĄ6AbIBAAHCb TAABHBIM OGpa30M AUMEeHb, OBeC H 
G06oBHIe, H3 JKHBOTHBIX HanGonee pacINpocTPaHeHHEIMŲ GBIAH  AO- 
INaAb H KO3a. 

B MOHOrpabun IpPHBOMMATCA MHOrOYWHCAeHHBIe apxe0A0rHyeČKHe CBe- 
AeHHA, IMOAKPeNNAAHIĮHe BBIĄBHHYTYIO THNOTEe3Y. 

O Ba>xKHOK pPOAH BOHHCKOrO COCAOBHA B BOCTOWHOM apeaAe CBH- 
ĄeTeABCTBYeT O6HAMe YKPeIMAeHHBIX TOPOAHI B 5IOXY OpoH3O0BOrO MH 
paHHero JKeAe3HOTO BeKOB, CpaBHHTeAbHO UaCcTO OG6Hapy>KHBAeMPIe IIpO- 
VIlHBIe TONOPbI C Y3KHM A63BHeM (KOTOpBIe HCIOAB30BaAHCb He TOAbKO 
AAA, CEAbCKOXO39HCTBEHHBIX pa6oT, HO H KaK GOOeBBIe), OTHOCHMEIe K 
II—VI BB. H. 3. INtHMTBI; BaJKHYIO POAb B IEepBble CTOAeTHA Halref 
5PbI HITpaAa OXOTAa KaK IPOMEICeA. CyYAA IO OCTaTKaM KOCTeH B pac- 
KOIIKaxX TOPOAHIIL, H3 JKHBOTHBIX 3Ą6Cb IPeO6A4A4AH KpyNHBIA poraTEId 
CKOT H OBIĘBI, BeAyYIĮeK 3epHOBOK KYABbTYpPOK OblAAa POJKb. 

O BaxKHOKH pOAH CKOTOBOACTBa H 3e€MAeAeAWHA B CPeAHeM apeane 
MOJKHO CYAHMTb No O6GHAHOo OGHapy>xXHBaeMBIX 3Ą6Cb OPyYAWNH TPpYAA, 
GOABINOMY  KOAMUeCTBY OCTATKOB KOCTeH ĄOMalNIHHX JKHBOTHbBIX, MaC- 
COBBIM  3aXOpoHeHHAM AOINlaAeKH, a TaKxKe IO G60Ae€ IIPOrpecCHBHPIM 
dbopMaM 3eMAe„enHa H Ap. Kak IMoKka3biBarOT apxeoAOruYveCcKMe HaxOA- 
KW, H3 3€epHOBEIX KVABbTYP 3Ą€Cb BBIPalŲĮHBaAH TAaBHBIM OOpa30M IIIIIe- 
HHILy, OBeC H AUMeHb, H3 ĄOMalIHHX JKHBOTHBIX pa3BOĄHAH IIPeHMY- 
IĮeCTBEHHO AONaAeA. 

B TO xe BpeMA pacipBeT MaTepHaAbHOK KYABTYPEI GaATHACKHX 
INA6MeNR 3aNaAHOro apeana, Ooco6GeHHo CeM6Oo-HaTaHrcKoH OGAacTM, OT 
ApeBHeHNMxX AO HCTOpHY4eCKHX BpeMeH, O6HAHe IMNOrpeGaAbHBIX Ila- 
MATHHKOB, GoraTaX IMOrpeGanbHaZ YTBaPb, CpeAM KOTOpo0K BCTpeuWaiOTCA 

KyYAbTOBBIe GaATHHCKHe TONOpHI H YpHBI C CHMBOAHUeCKHMH MOTHBAMH 
MHpoBOro  ApeBa, IO3BOAM4I0T CBA35IBATb KYABbTYPY . ĄAHHOTO apeaAia CO 
JKPeUeCKHM COCAOBHeM.  "ApxeonAO0rHyecKHe. CBeAeHHA  3AĄe6Ch TAKE 
IIOATBep>KAAaIOT, UTO B 3TOM apeane Co6Hpanu H O6pačaTEIBaAKH AH- 
Tapb, B H306WAWH TOprOBaAH M3Ą6AHWAMH H3 AHTAPA, IĮBETHBIX . ME- 
TAAAOB, CTeKAa H IIp., H3TOTOBAAAH MHOIHMe TPaAHIĮHOHHEIe GanTHHcKHe 
OPYAWA TPyYAa H YKpalIeHHA. 

OpuenTaųua ĄpeBHek GaATHHCKOK KOHIJeNNIUM MHpa H CONHA AE RO 
JXH3HH Ha BCeH TeppHTOpHH OGHTaHKHA OaATHHCKHX IA6MEH IO OINIIO- 
BHI(MH 3ŪNUg—BOCTOK He ABAAeTCA YHHKaAbHOK. B HacTOAMeK paGoTe 
IPHBOAATCA THINOAOTHUECKME INapaAAeAH H3 JKH3HA HapoAO0B H IIA6MėH 
pa3HbIx MaTepHKoB. Haxo IOAaraTb, UTO IOAOGHBHIH IIpHHIHIHI A6JKaA 
B OCHOBe CTPYKTYpPHI MHOrHX HHAOeBpONeKCKHx OGMeCTB, a GaATHH- 
'CKHe IIA6MEeHa, HaHGOoAee AĄOATO H IIOCTOAHHO JKHBINMe Ha OĄHOM MeCTe 
MH MEeHbIHe HCIBITABIMMS Ha Ce0e ES SE BAHZHKe, AYYIIe BCeroO 
erO COXpaHHAAW. 


THE WORLD OUTLOOK OF THE ANCIENT 
BALTS 





SUMMARY 


The present book is an attempt to analyze, on the basis of findings of 
various branches of scholarship, the general laws of traditional culture 
of the Balts, to trace the development of their ancient world outlook 
and in support of these ideas to provide some facts about the ancient 
social structure of the Balts. A single book can hardly do justice to all 
the aspects of the world outlook of ancient Balts, We have limited our- 
selves, therefore, to one particular. guestion, namely the world outlook 
of the Balts in its territorial variation from west to east. We have not. 
analyzed its north-south variations. For our purpose we have found 
Lithuanian and Prussian materials to be of greatest use, while „Latvian, 
Jotvingian and other Baltic materials have been used to a much L 
extent. pė 

The traditional culture of the Balts is analyzed on: the basis of the 
following . oppositions: low—high, wes!—easi, water—iire,  black--- 
white, moon—suN, old—young etc. These oppositions enabled us to trace 
the contours of the system of the ancient Baltic world outlook. 

The geographical distribution of the wesi—east opposition makes 
it possible to distinguish three Baltic areas which exhibit with great 
žEEA TS the polarity of the above oppositions: 

„1. The Western Area occupies the Coastal Plain of Lithuania 
rising to 50 metres above sea level. In the south it merges into Plain 
of the Prieglius basin and in the north — into Coastal Plain of Latvia. 
Its eastern border in the south of Lithuania extends to the western part 
of the Jūra basin. In the north.it extends to the upper reaches of the 
rivers Minija and Bartuva. š 

2. The Central Area S the Central Lithuanian Plain 
rising to 100 metres above sea level. In the north it merges into Central 
Plain of Latvia. Its eastern border runs along the Šventoji river. 
Reaching the Nemunas approximately at the spot where the town Of, 
Prienai lies, the plain turns to the west. 

"3. The Eastern Area comprises the Baltic Highlands rising a 
200 metres and at places to 250. metres above sea level. In. the north 
these highlands pašs into the "Vidzeme Highland ot Latvia, in the east— 
into the Švenčionys Upland which merges "with the vast Tange of thė 
Byelorussian Highlands. 

Baltic culture in“the- Western. Area features the left members of the 
oppositions, in'the Eastern: Area — the right members of.the oppositions,. 

while the Central Area features the intermediate stage. This regularity | 
can be observed as early as the Bronze Age and its traces are still 
evident today. 

Chapter One (pp. 14—52) gives archaeological, ethnographic and 
other evidence based on folklore to show the regularity in the occur- 
rence of the different members of the oppositions in seperate areas, For 
example, at the beginning of our era (1st-4th centuries A. D.). the dead 
were inhumed (buried "low") in the Western Area, and were buried in 
barrows ("high") in the Central Area. In the 5th-8th centuries A. D., 
the dead in the Western Area were buried without cremation; in the 
Central Area they sometimes were cremated and sometimes not, and 
in the Eastern Area the dead were cremated and buried in barrows. In. 
the 19th-20th centuries low burial monuments "krikštai" and roofed 
shrines (koplytėlės) not higher than 2 metres dominate in the Western 
Area; shrine crosses (koplytstulpiai) as high as 4 metres are found in 
the Central Area; while roofed crosses (stogastulpiai) as high as 8 metres 
dominate in the Eastern Area. Beginning with the Bronze Age domestic 
hearths in the Western Area were built in pits, while in the Eastern 
Area hearths were mostly built above ground. In the 18th-20th centu- 
ries hearths in the Western and Central Areas were built in pits, while 
in the Eastern Area they were built in stoves which were raised on 
wooden platforms. Even the height of cooking pots exhibits considerable 
differences. During the Bronze Age, low „pots dominated in the west, 
and high pots in the east. 

In the old burial moAuments of the Westera Area, the dominating 
elements were water and stone, of the Eastern Area — fire. The greater 
role of stone in the Western Area is still evident in the 19th-20th 
centuries. Here burial monuments — roofed shrines usually. had stone 
base and the crosses were also of stone. Stones were used in building 
hearths; occasionally farms were enclosed with stone fences. Motifs of 
water occur more freguently in the folk art of the Western Area. The 
favorite colours were black and blue there. In the east, the dominant 
colours were white and symbols of the sun and fire figured prominently 
in the folk art of this area. Even in the 19th-20th centuries the domin- 
ant role of fire was still evident in family and calendar customs and 
beliefs. Odd numbers, especially "one" were popular here. The Central 
Area gave preference to floral and animal motifs, symbols of the earth 
and even numbers ("two"). - 

An unegual distribution of the elements of the Oppositions in 
different areas is also evident in the ornamentation of distaffs and their 
crow pieces, in national costumes, architecture and many other forms 
of folk art. 


Chapter Two (pp. 53—176) analyzes the territorial distribution of 
the above oppositions in terms of mythology, folklore, calendar holidays 
and place-names. 

On the basis of the oldest records, three varieties of Baltic mythology 
can be distinguished: 1) the mythology of the Eastern Balts with the 

earliest established evidence in the Russian Chronicle of Volyn and the 
13th century Chronicle of Jan Malala, 2) the mythology of the Central 
Balts attested by Jan Lasicki in 1615 and partially by Jonas Bretkūnas. 
„and the "Sudovian Book“ (16th century), 3) the mythology of the 
Western Balts described in the Chronicle of Simon Grunau (1529), in 
"Eoiscoporum Prussie Pomesaniensis atgue Sambiensis Constitutiones. 
Synodales“ (1530) and other records. The mythology of the Eastern. 
Balts is described as a sky-oriented mythology (after the celestial god the 
first place is given to Perkūnas, the thunder god); the mythology of 
the Central Balts is an earth-oriented mythology (after the celestial. 
god the first place is given to žemėpačiai, the earthly gods); the myth-. 
ology of the Western Balts is an underworld mythology where Patulas,. 
a god of the underworld, holds the first place. The mythology of the. 
Western Balts corresponds to the left members of the oppositions, that. 
of the Eastern Balts to the right members of the oppositions, while the 
mythology of the Central Balts corresponds to the intermediate stages. 
of the oppositions. | 


In the analysis of separate fields of .culture, attempts were made to: 
establish a relationship between one or another phenomenon and certain. 
mythical images and trace their diffusion in different areas. The evidence 
shows that beliefs, magic rites and superstitions about the sun and 
thunder were more prevalent in the Eastern Area. Many more songs. 
have been recorded.here about the anthropomorphic relationships be- 
tween the sun, the moon, the stars and human beings. The Eastern. 
Area alone has a few legends about the marriage of the sun and the 
moon, about the frozen bath-house of the sun. More common here are: 
mythological legends about Perkūnas, the thunder god, local legends. 
about lakes travelling in the sky, about the origin of castle mounds etc. 
The Central Area, on the other hand, has more mythological legends 
about aitvarai (domestic spirits), grass-snakes and tales about god as an. 
old man. The Western Area has more mythological legends about under- 
world creatures kaukai (goblins), toads, also local legends about sūb-- 
merged manor houses and towns and their deliverance from a watery 
fate. In the folklore of the Eastern Area, the image of the sun, the- 
ephitet ''white“ occur more freguently. In the.folklore of the Central. 
Area, the favorite image is dawn, ephitets "black" and "dark" occur“ 
more freguently. As far as the various genres of folklore are concerned,. 
the Eastern Area favours songs, while the Central Area prefers tales.. 

From among calendar holidays, the Eastern Area favours Midsummer 
which is clear manifestation of the right member of the oppositions, while- 
the Central Area gives preference to Shrovetide and autumn holidays. 
which are linked with the symbolism of fertility. 

The three Baltic areas also exhibit different degrees of sikiolėšizas 
tion of the various plants, animals and other objects of both the animate- 
and inanimate world which played different roles in the mythical world. 
outlook of the ancient Balts. Birds associated with celestial gods are more 
freguently found in the folklore, folk art and calendar holidays of the. 

Eastern Area. Animals related to earthly gods are more common in the 
Central Area, while the Western Area favours fishes and reptiles which 
are associated with water and the underworld. A more detailed ana- 
lysis of different species of animals shows that in the mythical tradi- 
tion ot the :Western Balts preference was given to the pig which is 
usually related to the underworld and death; the Central Balts favoured 
the goat and the horse which symbolized fertility, while the Eastern 
iBalts preffered cattle and sheep. From among reptiles, Western Balts 
prefiered the toad, Central Balts — the grass-snake, and Eastern Balts — 
the snake. “ 


Regular variations can also be observed in the diffusion of various 
cultivated plants in mythology and poetry. Root plants which „according 
to'an old tradition belonged to the underworld gods, were more com- 
monly found in the Western Area, legumes in the Central Area, the 
cereals in the Eastern Area. From among cereals, rye which belonged 
to the celestial god was opposed to barley, oats and other cereals which 
belonged to earthly and underworld gods. Therefore, rye features in 
the mythical world outlook of the Eastern Area, while barley, oais and 
other cereals feature in the mythical world outlook of the Central and 
Western Area. 

Theie is evidence that the Western Area showed preference to 
shrubs which are usually associated with underworld gods, the Central 
Area — tė coniferous trees, and the Eastern Area — to deciduous trees. 
"The Eastern Balts preferred the rowan tree which was related to celestial 
gods and thė birch tree which was associated with the younger brother. 
The Central Balts preferred the willow, the osier and the alder, all noted 
for their bright. green colour and associated with fertility; the ash tree 
and the maple were associated with middle brothers. 


A similar distribution of the world outlook of ancient Balts can 
also be detected in the differences -in place-names. The Eastern Area 
has more place-names linked with the names of thunder and the sun, 
the Central and Western Areas have more place-names linked with 
the names of :-chthonic mythical creatures (kaukai, velniai) Many 
place-names of the Eastern Area are ethymologically derived „from 
the names of birds, those of the Central Area — from. the. names oi 
animals, and: those of: the Western Area — from the names of reptiles. 
The Eastern:: Area exhibits more place-names. with the root balt- (white), 
while the Western Area exhibits more place-names with the root juod- 
(black) etc. 


The: three areas of traditional Baltic world outlook, spread along a 
west-east axis on the territory inhabited by the Balts, exhibit with great 
regularity the polar members of the oppositions and reilect, as it were, 
three vertical spheres of the model of the world. The Western Area 
corresponds to the underworld, the Central Area to the earth, and the 
Eastern Area to the sky. It is reasonable to infer from these corTespond- 
ėncės that many phenomena of traditional Baltic culture were based 
on the geriėral model of the world. 

The system of the world outlook of the Balts, based on the principle 
cf the most general model of the world, is discussed in the first section 
of Chapter Three (pp. 177—-216). This chapter offers a number of exam- 
ples reflecting the image of the general world model in Lithuanian folklore 
(songs, fairy tales, riddles). The second section of Chapter Three (pp. 
216—261) attempts to establish the factors which determined the pecu- 
liarities of traditional Baltic world outlook. 

In our analysis we proceeded from an assumption that the world 
outlook of any community is determined by its material culture, environ- 
ment, social relations, geographical conditions, relations with its neigh- 
bours etc. We wanted to see which strata of society played the dominant 
role in the separate Baltic areas and how their various. views and inter- 
ests were reflected in the world outlook of those areas. 


Thus we can assume that in the Eastern Area the dominant mytho- 
logy and ideology was that of warriors, in the Central Area that of farmi- 
eIs and cattle rearers and in the Western Area that of priests. We 
can also suppose that the above mentioned strata of society played the 
dominant role in the separate Baltic areas. 


The evidence of ancient culture which has been discussed so far 
suggests that beside the priests, another category of people, those who 
made their living out of the underworld and water, formed a sizeable 
proportion of the population of the Western Baltic Area. This category 
ot people might have been fishermen, boatmen, and sailors, amber col- 
lectors and workers, as well as all craftsmen who got their livelihood 
from working the non-ferrous metals extracted from the earth. With 
regard to plants, root vegetables prevailed here and hogs were the most 
prevalent animals. In the Eastern Area, besides war-making, hunting 
must have been popular; rye was the commonest plant and cattle and 
sheep the commonest animals. Though the whole of the Central Area 
belongs to so-called economic zone, judging by some oppositions, cattle 
rearing must have been more popular here than arable farming; with 
regard to crops, barley, oats and legumes were the most common, while 
the horses and goats were the most widely reared animals. 


| The book offers archaeological evidence to support the theory about 
the varying role of different social groups in separate Baltic areas as 
reconstructed on the basis of the mythical world outlook. 


A great number of fortified castle-hills of the Bronze Age and the 
Early Iron Age, comparatively freguent finds of axes with narrow heads 
which were used not only in farming but also as weapons and shield 
umbos of the 3rd-6th centuries A. D., and the great role that hunting 
played in the first centuries of our era, all stand as evidence that war- 
rioIs played a greater role in the Eastern Area. Judging by the remnants 
oi bones in castle-hills, cattle and sheep, and rye prevailed here. 

In the Central Area, however, pastoral and arable farming played 
a greater role. This is evidenced by numerous finds of tools, remains of 
animals found on the castle-hills, by the graves of horses as well as by 
the more advanced agricultural practices which were introduced into this 

area earlier than in other parts of the Baltic territory. Archaeological 
finds indicate that legumes, wheat, barley and oats were the most 
commonly found grains and that horses were the predominant domestic- 
ated animals.. 

In the Western Area, the flourishing of material culture from the 
oldest times up to the historic period, the abundance of burial sites, the 
lavishness of grave gifts among which one may find Baltic. axes and urns 
with the simbols of the world tree indicate a strong association of this 
culture with the caste of priests. Archaeological evidence indicates that 
"amber was collected and worked in the Western Area, that amber, ferr- 
ous metals, glass and other artificats were traded here and a grėat 
number of Baltic tools and ornaments were produced. 

Differences in the Baltic world outlook, partially determined by the 
domination of different social groups in different areas had their effect 
on different political evolution of their inhabitants in the early feudal 
epoch. In the eastern Baltic territories, the power of dukes emerged 
earlier and social stratification proceeded faster than in the western ter- 
ritories of Lithuania. The Western and Central Balts at that time had 
communal federations led by a group of elders. 

Differention of ancient Baltic world outlook and social life on all 
Baltic territories according to the opposition wes!-—east is not a unigue 
phenomenon. The book offers typological parallels from the nations and 
tribes of America, Africa and Asia. It is reasonable to infer that the 
majority of Indo-European communities were built on a similar prin- 
ciple. The Balts, however, who inhabited the same territory for a longer 
period and exhibited greater stability and were less subject to foreign 
influences must have maintained the polarity of the opposition better 
than other Indo-Europeans. | 

Lietuvių liaudies sakmės / Parengė J. Balys.— K., 1940.— 
L 

navičius.— Chicago, 1903, 

— Jokimaitienė P. Lietuvių liaudies karinės-istorinės dainos: 


Lietuvių liaudies dainų katalogas / Red. A. Jonynas.— V., 
1980, p. 17—290. | 
Misevičienė V. Lietuvių liaudies kalendorinių apeigų "dai- 
nos: Lietuvių liaudies dainų katalogas / Red. A. Jonynas.— 
V., 1972, p. 243—312. 

Kazlauskienė B. Lietuvių liaudies socialinio protesto dainos: 

